
"Brajanas Boru" sunkiai stūmėsi Savanos upe, padedamas 
garo buksyrų. Pasiekęs Atlanto okeaną, jis sirenos ūktelėjimu 
saliutavo tolstantiems buksyrams jr išskleidė bures. Keleiviai 
atgijo, kai laivo priekis paniro į pilkai žalias upės Žiočių vilnis 
ir milžiniškos ratų mentės ėmė plakti vandenį. 

Skarletė su Ketlina stebėjo, kaip tolsta lygių apybraižų 
krantas, virsdamas žalia linija, kuri pamažu visai išnyko. 

- Ką aš padariau? - pagalvojo Skarletė, apimta netikėtos 
panikos. 

Ji pažvelgė į begalinę okeano plynę, žiburiuojančią saulės 
blyksniais, ir jos širdis suplakė greičiau - jos laukia nuotykiai. 

- Oi, - sušuko Ketlina. Paskui ji sudejavo. - Oo, aš pamiršau 
apie jūros ligą, - iškvėpė mergina. 

Skarletė užgniaužė juoką. Ji apkabino merginą per taliją ir 
nuvedė į kajutę. Tą vakarą Ketlinos kėdė prie kapitono stalo 
buvo tuščia. Skarletė ir Kolumas su apetitu suvalgė gausią 
vakarienę. Paskui Skarletė paėmė puodelį buljono savo vargšei 
pusseserei ir pamaitino ją iš šaukšto. 

- Aš pasitaisysiu po dienos ar dviejų, - silpnu balsu pažadėjo 
Ketlina. - Greitai tau nereiks manęs slaugyti. | 

- Patylėk ir išgerk dar gurkšnelį, - pasakė Skarletė. 

"Dėkui Dievui, mano skrandis sveikutėlis, - pagalvojo jinai. 
- Net apsinuodijimas Šventojo Patriko dieną nepaliko jokio 
pėdsako." 

Vos pradėjus švisti ji staiga pabudo ir baisiai skubėdama, 
kliuvinėdama už baldų nusigavo į nedidelį tualetą prie kajutės. 
Ji parkrito ant kelių ir išsivėmė į gėlėtą porceliano indą ant 
raudonmedžio kėdės. Tai negalėjo būti jūros liga. Ne, tai ne 

jai, taip mėgstančiai keliauti jūra. Net Čarlstone, kai mažutis 
burlaivis grūmėsi su audros bangomis, jai nebuvo bloga. Ji 
negalėjo paaiškinti sau, kodėl ją pykino. 

„„ Lėtai lėtai Skarletė pakėlė galvą. Jos akys ir lūpos plačiai 
prasivėrė nuo šmėkštelėjusio spėjimo. Susijaudinimas, karštas ir 
gaivinantis, veržliai perliejo ją, ir ji nusijuokė giliu krūtininiu 
juoku. 

"Aš nėščia. Aš nėščia! Aš prisimenu - kaip tik taip viskas 
ir būna." 

Skarletė atsirėmė į sieną, plačiai atmesdama rankas, ir saldžiai 
pasirąžė. 

"O, aš jaučiuosi puikiai. Neturi jokios reikšmės, kaip šlykštu 
mano skrandyje. Aš jaučiuosi nuostabiai. Dabar Retas mano. 
Kaip noriu greičiau pranešti jam šią naujieną." 

Netikėtos laimės ašaros pasipylė jos skruostais, o rankos 
apglėbė pilvą, tarsi pridengdamos ir gindamos naują gyvybę, 
užsimezgančią joje. O kaip ji troško šito kūdikio. Reto kūdikio. 
Jis bus stiprus - ji tai žinojo, ji jau dabar tarsi jautė jo 
mažytę jėgą. Drąsi, bebaimė maža būtybė, panaši į Bonę. 

Skarletę užliejo prisiminimai. Mažytė, kiek didesnė už kačiuko, 
Bonės galvytė ant jos delno. Ji telpa saujoje. Didžiulės Reto 
rankos, glamonėjančios jų mažylę... O kaip jis ją mylėjo! Jo 
platūs pečiai palinkę prie lopšio, žemas balsas taria kvailus 
žodelius, suprantamus tik kūdikiui. Nebuvo pasaulyje Žmogaus, 
labiau dievinančio vaikutį. Koks jis bus laimingas, kai ji pasakys 
jam. Ji įsivaizdavo jo juodas akis, užsiplieskiančias laime, jo 
šypseną, nuo kurios nušvinta pirato veidas. 

„Skarletė pati šypsojosi įsivaizduodama tai. "Aš irgi labai 
laiminga", - pagalvojo ji. "Taip ir turi būti, kai lauki kūdikio", 
- visuomet kalbėjo Melė. | 

-. O Dieve, - garsiai sušnibždėjo ji, - Melė mirė, nes pasiryžo 
gimdyti. O mano viduriuose, anot daktaro Mido, viskas sujaukta 
po paskutinio nesėkmingo bandymo. Štai kodėl aš nežinojau 
esanti nėščia, aš net nepastebėjau, kad nebuvo mėnesinių, nes 
jos jau seniai nereguliarios. O kas, jei šis kūdikis 'nužudys 
mane? O Dieve, neleisk man numirti kaip tik dabar, kai 
pagaliau gaunu tai, ko reikia, kad būčiau laiminga. - Ji ėmė 
žegnotis apimta jausmo, kuriame pynėsi ir maldavimas, ir 
susitaikymas su likimu, ir prietaringumas. Paskui ji piktai 
krestelėjo galvą. Ką ji daro? Kvailė. Ji stipri ir sveika. Visai 
ne tokia kaip Melė. Taip», Motinėlė visuomet sakydavo, kad 

Skarletė nepadoriai tyliai pagimdė kūdikį, lyg būtų kokia gatvės 
katė. Ji ketino puikiai susidoroti su tuo, kas jos laukė. Ji 
turės puikų vaikutį. Ir visas jos gyvenimas bus puikus. Jie bus 
pati laimingiausia pora pasaulyje. 

Dėkui Dievui, ji net neprisiminė mis Eleonoros. Plepalai 
apie meilę vaikams! Čia ir išlenda visa jos puikybė. "Įsivaizduoju, 
kaip ji pasakotų apie tai net senam šiukšlininkui. Mano kūdikis 
privers visus Čarlstone kalbėti apie save dar nepasirodęs 
pasaulyje. 

Čarlstonas... Štai kur aš turiu važiuoti. O ne į Airiją. Aš 
noriu matyti Retą, kalbėtis su juo. 

Gal "Brajanas Boru" užsuks tenai? Kolumas - kapitono 
draugas, Kolumas galėtų įkalbėti jį užsukti" Skarletės akys 
sublizgėjo iš džiaugsmo. Ji atsistojo, nusiprausė, prasiskalavo 
burną. Įprašyti Kolumą nebus sunku. Skarletė sugrįžo į miegamąjį 
ir patogiai įsitaisiusi lovoje ėmėsi apgalvoti planą. 

Kai Ketlina pabudo, Skarletė dar miegojo su palaiminga 
švpsena Iūpose. Ji nusprendė, kad nėra reikalo skubėti. Nereikia 
kalbėtis su kapitonu. Ji dar turi laiko pasimatyti su senele ir 
giminėmis Airijoje. Ji dar gali pasimėgauti kelione okeanu. 
Retas privertė ją gyventi Savanoje. Dabar atėjo jo eilė laukti. 
Kol gims vaikas, praeis dar daug mėnesių. Ji turi pasilinksminti 
prieš grįždama į Čarlstoną. Be abejo, ledi tokioje padėtyje 
nederės kišti nosies į gatvę. 


Kelionė Atlanto okeanu priminė ilgą šeštadienio vakarą 
O'Harų namuose Savanoje. Iš pradžių Skarletei tai patiko. 
Greitai laivas prisipildė keleivių, įlipusių Bostone ir Niujorke. 
Skarletė nusprendė, kad jie visai nepanašūs į jankius. Jie buvo 
airiai ir didžiavosi tuo. Visi tryško energija, kaip O'Haros; 
naudojosi. visomis paslaugomis, kurias ekipažas galėjo jiems 
pasiūlyti. Kiekviena diena buvo užpildyta pramogomis: kliūčių 
įveikimo varžybos ant denio, žiedų mėtymo rungtynės, azartiniai 
žaidimai - sakysim, lažinimasis iš to, kiek mylių nuplauks laivas 
kitą dieną. O vakarais keleiviai dainuodavo drauge su 
Profesionaliais muzikantais ir linksmai šokdavo airiškus rilius ir 
Venecijos valsus. 

Linksmybių užtekdavo ir be šokių. Damos kortų salone 
lošdavo vistą, ir Skarletė visuomet būdavo pageidaujama partnerė. 

Viskas, išskyrus bjaurią čarlstonišką kavą, buvo puiku: ir 
statoma buvo daugiau negu kur kitur, ir kiekviena nauja korta 

kuteno jos nervus. Tai buvo jos pergalių dienos. "Brajano Boru“ 
keleiviai gyveno tarsi įrodinėdami, jog Amerika - didelių 
galimybių šalis, ir jie „buvo pasirengę eikvoti savo turtus. 

Kolumas nepraleido progos pasipelnyti iš jų kišenių. Kol 
moterys lošdavo kortomis, vyrai pasišalindavo į barą ir leisdavo 
laiką gerdami viskį bei rūkydami cigarus. Ten Kolumo akis, 
paprastai skvarbias ir sausas, aptraukdavo gailesčio ir išdidumo 
ašaros. Jis gražbyliaudavo apie Airiją, slegiamą sunkaus Anglijos 
jungo, postringaudavo apie tai, kad tautiečių aukos atlieka 
didžiulį vaidmenį kovojant dėl tėvynės laisvės ir priiminėdavo 
dosnias dovanas, skirtas fenijų brolijai. 

Kelionė "Brajanu Boru" visuomet būdavo pelninga, ir Kolumas 
keliaudavo bent du kartus per metus, nors prabangūs 
apartamentai ir puikus maistas nemažai kainuodavo. 

Baigiantis pirmajai savaitei Skarletė pajuto keleiviams 
priešiškumą. Ir vyrai, ir moterys keitė tualetus keturis kartus 
per dieną, trokšdami pasipuikuoti savo gausingais garderobais. 
Skarletė niekada gyvenime nematė tiek brangenybių. Ji beveik 
džiaugėsi palikusi savo brangenybes saugoti banke, čia jos vis 
tiek nublanktų šalia nuostabių vakarinių tualetų, kuriais buvo 
puošiamasi laive. Kita vertus, visai ji nesidžiaugė. Ji buvo 
įpratusi visko turėti daugiau negu kiti: didesnį namą, daugiau 
tarnų, prabangos, daugiau daiktų, daugiau pinigų. Čia nebuvo 
kuo atkreipti į save kitų dėmesį. Savanoje Ketlina, Merė Keitė 
ir Helena nesislėpdamos pavydėjo jai, o visi O'Haros skatino 
jos pranašumo jausmą. 

Laivo keleiviai ne tik jai nepavydėjo, bet net nesižavėjo ja. 
Jie nepatiko Skarletei. Būtų nepakenčiama, jei visoje Airijoje 
gyventų tik tokie Žmonės. 

“- Tu tiesiog niekad anksčiau nebuvai susidūrusi su naująja 
Amerikos buržuazija, - guodė ją Kolumas. - Tu - aukštuomenės 
dama. Štai koks dalykas. 

Kaip tik tai ji ir norėjo išgirsti. Ji - aukštuomenės dama, 
tokia, kokia turės būti po šių atostogų. O dabar ji pasiners 
į linksmą gyvenimą, paskutinį kartą pasimėgaus laisvės skoniu. 
Paskui ji grįš į Čarlstoną ir iki savo gyvenimo pabaigos elgsis 
kaip dera. 

Dabar, kai mis Eleonora ir kitos Čarlstono damos ims 
pasakoti apie savo prieškarines keliones į Europą, ji nesijaus 
nuskriausta. Teisybę sakant, jai patinka šis laisvas gyvenimas. 
Bet damai apie tai kalbėti nedera. Nejučia ji atsiduso. 

- Ach, Skarlete, brangioji, viskas nėra taip blogai, kaip tau 
atrodo, - įtikinėjo Kolumas. - Pažiūrėk į viską iš kito šono. 
Tu juk švarini jų pinigines prie kortų stalo. 

Ji nusijuokė. Tai tiesa. Fortūna buvo jos pusėje: per keletą 
valandų ji išlošia 30 dolerių. Ji papasakos apie tai Retui. O 
kaip jis kvatosis! Kažkada Retas buvo azartiškas kortuotojas 
Misisipės laivuose. Iš tikrųjų, kaip gerai, kad ji praleis jūroje 
dar savaitę. Jai nereikės nė penio iš Reto pinigų. 

Skarletė savo pinigų atžvilgiu buvo ir šykšti, ir dosni. Su 
piktu įtarumu žiūrėdama į kiekvieną, kuris susidomėdavo jos 
doleriais, Skarletė daugelį metų stropiai taupė kiekvieną savo 
sunkiai uždirbto turto penį. O drauge ji jautėsi privalanti padėti 
savo tetulėms ir Melanijos šeimai. Ji rūpinosi jais net ir tada, 
kai nebūdavo tikra dėl savo pačios ateities. Jeigu atsitiktų 
netikėta nelaimė, ji ir toliau padėtų jiems, net jei pačiai reikėtų 
badauti. Skarletė stengėsi apie tai negalvoti: tai atrodė savaime 
suprantama. " | 

Jos požiūris į Reto pinigus irgi buvo prieštaringas. Kaip jo 
žmona, ji švaistė jo pinigus savo apdarams, brangenybėms, 
nepaprastai daug kainuojančiam namo išlaikymui. Bet visai kitaip 
ji žiūrėjo į Reto jai išmokėtą pusmilijonį. Tie pinigai neliečiami. 
Skarletė ketino grąžinti juos Retui, kai jie vėl taps vyru ir 
Žmona. Jis pasiūlė jai tuos pinigus kaip užmokestį už gyvenimą 
atskirai. 

Jai buvo neramu, kad turėjo paimti dalį šių Reto pinigų 
kelionei. Viskas buvo nuspręsta taip greitai, kad neliko laiko 
parsisiųsdinti savų pinigų iš Atlantos. Skarletė padėjo skolos 
raštelį į dėžutę su likusiu Savanoje auksu ir ketino išleisti kuo 
mažiau iš tų auksinių monetų, kurios dabar buvo paslėptos 
korsete. Ji norėtų turėti nuosavų pinigų išlaidoms, ir galbūt 
kitą savaitę jai pasiseks ir ji išloš ne mažiau kaip 150 dolerių. 

Tačiau vis dėlto ji džiaugsis, kai kelionė laivu pasibaigs. 
"Brajanas Boru" buvo per daug saugus, kad ji galėtų patirti 
ką nors tokio svaiginančio kaip tada, kai per štormą plaukė 
į Carlstono prieplauką. Be to, ji nepastebėjo nė vieno delfino, 
kurie turėję lydėti laivą, anot poetiškų Kolumo pažadų. 

- Jie ten, brangioji Skarlete! - susijaudinęs ištarė paprastai 
ramus ir- melodingas Kolumo balsas. - Mūsų eskortas čia. 
Greitai pamatysime žemę. 

„Pirmosios žuvėdros suko virš "Brajano Boru". Skarletė 
Impulsyviai apkabino Kolumą. Paskui vėl jį apkabino, kai jis 

parodė žvilgančius sidabrinius kūnus netoli jūroje. Tai buvo 
delfinai. | 

Vėliau ji stovėjo tarp Kolumo ir Ketlinos, prilaikydama 
skrybėlę nuo stiprių vėjo šuorų. Jie plaukė į uostą ir Skarletė 
apstulbusi žvelgė į artėjančią uolėtą salą. Rodės, niekas, net 
aukšta nelygi uolų siena, negalės atsilaikyti prieš galingas bangas, 
atsitrenkiančias į ją ir aukštai pamėtėjančias baltas putas. Ji 
buvo pripratusi prie žemų kalvotų Kleitono grafystės peizažų. 
Ji nebuvo regėjusi nieko egzotiškesnio už šį tarsi pakilusį ir 
sustingusį virš bangų skardį. 

- Čia negyvenama, ar ne? - paklausė ji Kolumo. 

- Airijoje nenueina niekais nė menkiausias gabalėlis Žemės, 
- atsakė jis. - Taip, reikia nemenkos ištvermės, kad nusikapstytum 
iki Inišmoro. 

- Inišmoras, - pakartojo Skarletė žavingą keistą pavadinimą. 
Skamba kaip muzika. Tokio pavadinimo ji niekad anksčiau 
nebuvo girdėjusi. 

Paskui ji nutilo; Kolumas su Ketlina irgi tylėjo. Kiekvienas 
iš jų, Žvelgdamas į Žydrus kibirkščiuojančius Golvėjaus įlankos 
vandenis, skendėjo savo mintyse. | 

Kolumas išvydo Airijos krantus, ir jo širdį užliejo meilė ir 
kančia. Jis vėl pakartojo kasdieninę savo priesaiką išvyti 
svetimšalius iš gimtinės ir grąžinti ją savajai tautai. Jis nejautė 
nerimo dėl ginklų, paslėptų Skarletės skryniose. Muitinės 
karininkai daugiausia dėmesio skyrė laivų kroviniams, tikrino, 
ar sumokėti muito mokesčiai britų vyriausybei. Jie žvelgė į 
"Brajaną Boru" su niekinama šypsena. Jie visuomet taip 
šypsodavosi: klestintys airių kilmės amerikiečiai tenkina savo 
tuštybę, jausdamiesi pranašesni ir už airius, ir už amerikiečius. 
Kolumas manė, kad Skarletės kelionė į Airiją - nemenkas 
laimėjimas. Šiaip ar taip, jos apatiniai sijonai daug labiau tiko 
paslėpti ginklams negu tuzinas amerikietiškų batų ir kartūno 
suknelių. Ir ji galėtų pakrapštyti piniginę, pamačiusi savo tautos 
skurdą. Bet didelių vilčių jis nepuoselėjo; Kolumas buvo realistas 
ir iš karto perprato Skarletę. Jis mylėjo ją net ir už jos 
lengvabūdišką egoizmą. Jis buvo pastorius ir atleisdavo žmonėms 
jų silpnybes, jeigu tie Žmonės nebuvo anglai. Iš tikrųjų jis 
mylėjo Skarletę kaip ir kitus O'Harų vaikus. 


Ketlina stipriai įsikibo į turėklus. "Jeigu ne turėklai, - 
pagalvojo ji, - aš šokčiau į jūrą ir pati plaukčiau. Aš tokia 

laiminga, kad Airija jau čia pat. Žinau, kad krantą pasiekčiau 
greičiau už laivą..." 

Skarletė trūksmingai atsiduso. Nedidelėje žemoje saloje matėsi 
pilis. Pilis! Tai negalėjo būti niekas kitas, sprendžiant iš dantytų 
stogų. Nesvarbu, kad ji pusiau sugriuvusi. Tai tikrų tikriausia 
pilis - kaip vaikiškam paveikslėly. Ji baisiai nekantravo kuo 
greičiau susipažinti su Airija. 

Kai Kolumo prilaikoma Skarletė nulipo nuo trapo, ji suprato 
atsidūrusi visai kitokiame pasaulyje. Dokai dirbo kaip ir Savanoje: 
švilpė pro šalį pilnutėliai furgonai, darbininkai krovė statines, 
krepšius, ryšulius. Bet visi Žmonės buvo baltaodžiai ir kalbėjo 
tarp savęs jai visai nesuprantama kalba. 

- Tai gėlų - senovės airių kalba, - paaiškino Kolumas, - 
bet jūs dėl to neturite rūpintis, brangioji Skarlete. Gėliškai 
kalbama tik čia, vakaruose, visur kitur - angliškai. Jūs neturėsite 
jokių sunkumų. 

Tartum paneigdamas šiuos žodžius, į Kolumą kreipėsi žmogus 
su tokiu akcentu, kad Skarletė iš pradžių nesuprato, jog jis 
kalba angliškai. Kolumas nusijuokė, kai ji jam tai pasakė. 

- Taip, tiesa. Skamba savotiškai, - sutiko jis, - bet vis dėlto 
tai anglų kalba. Anglai kalba per nosį lyg -dusdami. . Čia buvo 
Jos didenybės armijos seržantas. 

Skarletė sukikeno. 

- O aš maniau, sagų pardavėjas. 

Trumpo apgulusio munduro priekis buvo papuoštas dvylika 
eilių blizgančių varinių sagų. Jai pasirodė, kad tai panašu į 
maskarado kostiumą. 

Skarletė paėmė Kolumą už parankės. 

- Baisiai džiaugiuosi, kad atvažiavau čia, - pasakė ji, ir tai 
buvo tiesa. Viskas čia nauja, neįprasta. Nieko nuostabaus, kad 
žmonės mėgsta keliauti. 

- Mūsų bagažą atveš į viešbutį, - pranešė Kolumas grįžęs 
prie suolelio, kur paliko Skarletę ir Ketliną. - Viskas sutvarkyta. 
Rytoj mes keliausime namo. 

- Aš norėčiau važiuoti iš karto. Dar ne vėlu, - su viltim 
tarė Skarletė. 

- Bet, brangioji Skarlete, traukinys išėjo 8 valandą ryto. 
Viešbutis labai geras, su puikia virtuve. 

- Suprantu, - tarė Ketlina. - Aš turėsiu laiko kaip reikiant 
pasimėgauti nuostabiais saldumynais. 

Ji tiesiog spinduliavo iš laimės, ir Skarletė sunkiai galėjo 
Patikėti, kad čia ta pati mergaitė, kurią ji pažinojo Savanoje. 

- O, Skarlete, tu nežinai, ką man reiškia jausti po kojomis 
Airijos žemę. Rodos, galėčiau parkritusi ant kelių bučiuoti ją. 

- Eime, - pasakė Kolumas. - Mums bus sunku rasti ekipažą, 
juk šiandien šeštadienis ir turgaus diena. 

- Turgaus diena? - paklausė Skarletė. 

Ketlina suplojo rankomis. 

- Turgaus diena dideliame mieste. O, Kolumai, tai, matyt, 
grandiozinis dalykas! 

Skarletė nežinojo, ką Ketlina turi omeny, tačiau žodis 
"grandiozinis" skambėjo jaudinančiai ir paslaptingai. 


Gyvenimas žole apaugusioje aikštėje prieš Geležinkelio viešbutį 
kunkuliuote kunkuliavo ir mirgėjo visokiom spalvom. Kai 
ekipažas privežė juos prie viešbučio durų, Skarletė ėmė maldauti 
Kolumą iš karto eiti į aikštę, neužsukus į viešbutį ir nepapietavus. 

Ketlina pritarė jai. 

- Krautuvėlėse pilna maisto, Kolumai, o aš noriu pripirkti 
kojinių, kad galėčiau padovanoti mergaitėms namuose. Amerikoje 
tokių nėra. Bridžita sprogs iš pavydo, pamatysi. 

- Žiūrėk, nesprok pati, - šyptelėjo Kolumas. - Gerai, 
pasimatysime numeryje. Nepamesk Ketlinos, Skarlete. Ar turite 
pinigų? 

- Visą krūvą. Džeimis man davė. 

- Tai amerikietiški pinigai. Čia jie negalioja. 

Apimta panikos, Skarletė sugriebė Kolumo ranką. Ką jis 
turi omeny? Argi jos pinigai nieko nereiškia? 

- Ne visai taip, brangioji Skralete. Čia reikalingi angliški 
pinigai. Aš iškeisiu jums. Kaip jūs norėtumėt? 

- Aš turiu pinigus, kuriuos išlošiau žaisdama vistą. 
Amerikietiški banknotai, - pasakė ji piktai ir su panieka. Visi 
žinojo, kad reali banknotų vertė neatitiko nominalinės. Jai 
derėjo priversti pralošusiuosius mokėti jai sidabru arba auksu. 
Ji atidarė piniginę ir išėmė pluoštą penkių, dešimties ir vieno 
dolerių banknotų. - Iškeisk juos, jei galėsi. 

Ji ištiesė pinigus Kolumui. Jis nustebęs pakėlė antakius. 

- Tiek daug?.. Gerai, kad tu niekad nekvietei manęs palošti, 
brangioji. Čia turbūt kokie du šimtai dolerių. 

- Du šimtai keturiasdešimt septyni. 

- Pažvelk, Ketlina. Tu daugiau niekad neišvysi tokios sėkmės. 
Nori palaikyti juos? 


10 


- O ne, aš nedrįstu, - ji atšoko atgal ir paslėpė ranką už 
nugaros. Jos didelės akys įsmigo į Skarletę. 

Skarletė pasijuto nejaukiai ir pamanė, kad du šimtai dolerių 
- ne tokia jau didelė suma. Kaip tik tiek ji sumokėjo už savo 
kailius. Be abejo, Džeimis uždirbdavo savo parduotuvėje 200 
dolerių per mėnesį. 

- Štai paimkite, - Kolumas ištiesė ranką. - Čią po keletą 
šilingų jums abiem. Galite truputį apsipirkti, kol aš gausiu 
pinigus banke, paskui mes susitiksime cukrainėje. 

Jis parodė į geltoną vėliavą, plevėsuojančią aikštės centre. 

Skarletė, žiūrėdama nurodyta kryptimi pamatė, kad gatvė nuo 
viešbučio laiptelių iki aikštės užtvenkta lėtai žingsniuojančių 
galvijų. Jai net širdis iškrito - juk jos neįstengs prasibrauti 
pro juos. 

- Aš Žinau, kaip su jais susidoroti, - tarė Ketlina. - Eime, 
Skarlete, duok man ranką. 

Drovi mergaitė, kurią Skarletė pažinojo Savanoje, čia išnyko. 
Ketlina buvo savo namuose. Jos skruostai liepsnojo, akys 
spindėjo, o šypsena buvo tokia pat akinanti kaip saulė virš jų 
galvų. 

Skarletė bandė protestuoti, bet Ketlina, nekreipdama dėmesio, 
nusitempė ją drauge, įnirtingai braudamasi per karvių bandą. 
Po kelių sekundžių jos jau stovėjo prie aikštės. Skarletė nespėjo 
nei surikti iš baimės, nei apibarti Ketlinos. O aikštėje ji taip 
Ava reginiu, kad užmiršo ir baimę, ir pyktį. Ji visuomet 
mėgo ristono ir Savanos turgus už jų spalvingumą, prekių 
ir žmonių gausybę. Bet tai nė iš tolo neprilygo Golvėjaus 
turgui. 

Kur ji bežiūrėjo, vyrai ir moterys derėjosi, pirko, pardavinėjo, 
ginčijosi, juokėsi, gyrė, kritikavo vaisius, viščiukus, gaidžius, 
kiaušinius, karves, paršelius, sviestą, grietinėlę, ožkas, asilus. 

- Kaip nuostabu! - sušuko Skarletė, žvelgdama į krepšius 
Su žviegiančiais rausvais paršeliais... mažyčius asilėlius su ilgomis, 
iš vidaus rausvomis ausimis. 

Ir spalvingi drabužiai, kuriuos dėvėjo moterys ir. mergaitės! 
Kai Skarletė pamatė pirmą merginą, taip apsivilkusią, pamanė, 
kad tai jos kostiumas, bet tuojau įsitikino, kad beveik visos 
merginos dėvi panašiai. Nenuostabu, kad Ketlina nuolat minėjo 
kojines. Kur bežvelgė, Skarletė regėjo blauzdas su ryškiais 
dryželiais: žydrais ir geltonais, raudonais ir baltais, baltais ir 
Žydrais. Golvėjaus merginos nešiojo odinius batelius žemais 

kulnais ir sijonus, atidengiančius kojas per 4-6 colius virš 
kulkšnių. Ach, kas tai per sijonai! Platūs, pasipūtę, ryškūs kaip 
ir kojinės - raudoni, žydri, žali, geltoni. Palaidinukės buvo 
tamsesnių atspalvių, bet vis tiek spalvingos, su ilgomis rankovėmis 
ir su baltomis gurgždančio lino skarelėmis, užrišamomis priekyje. 

- Aš irgi noriu kojinių. Ir sijono, ir palaidinukės, ir skarelės. 
Man taip patinka. Tai taip gražu! 

Ketlina smagiai nusijuokė. 

- Tau patinka airiški drabužiai? Labai džiaugiuosi. Visi tavo 
daiktai tokie elegantiški ir aš maniau, kad tu juoksies iš 
mūsiškų. | 

- Aš norėčiau taip rengtis kiekvieną dieną. Jūs taip nešiojate 
namie? Kokia tu laiminga! Nenuostabu, kad taip norėjai grįžti 
namo. 

- Tai geriausi drabužiai eiti į turgų ir patraukti vaikinų 
dėmesį. Aš parodysiu tau kasdieninius rūbus. Eime. 

Ketlina sugriebė Skarletę už rankos ir nusitempė per Žmonių 
minią taip, kaip ką tik tempė per karvių bandą. Aikštės centre 
stovėjo stalai, nukrauti visokiom moteriškom prekėm. Skarletė 
užsimanė nusipirkti viską, ką tik matė. 

- Pažiūrėk į šitas kojines... ir nuostabius šalius, tokius 
minkštus  pačiupinėti.... O Dieve! Kokie mezginiai, kokios 
juostelės! Mano siuvėja Atlantoje už tokius mezginius parduotų 
velniui sielą. O ten, žiūrėk, sijonai! O, brangioji, kaip tau 
tiktų šita raudona spalva... ir mėlyna taip pat. Bet palauk, 
matau dar vieną mėlyną, truputį tamsesnį... Kuris gražesnis? 
O.. 0 štai šviesiai raudonas... 

Skarletei galva apsisuko nuo tokio gausaus pasirinkimo. Ji 
viską čiupinėjo - vilna buvo tokia minkšta ir stora... Net per 
pirštinę jos ranka juto gyvą vilnos šilumą. Ji greitai nusitraukė 
pirštinę, kad galėtų kaip reikiant pačiupinėti medžiagą. Nieko 
panašaus ji nebuvo regėjusi. 


- Aš laukiau jūsų cukrainėje, -. rydamas seilę iš alkio pasakė 
Kolumas. Jis paėmė Skarletę už parankės. - Nesirūpinkite, 
mieloji Skarlete, jūs dar galėsite sugrįžti čionai. 

Jis kilstelėjo skrybėlę ir linktelėjo juodai apsirengusioms 
moterims už prekystalių. 

- Telydi jus sėkmė! Atleiskite mano amerikietei giminaitei. 
Iš susižavėjimo ji prarijo liežuvį Aš ketinu pamaitinti ją, ir 
ji paplepės su jumis, kai grįš. 

Moterys šyptelėjo, akies krašteliu pažiūrėjo į Skarletę ir 
ištarė: 

- Ačiū, tėve. 

- Ketlina pasakė man, kad tu visai pametei galvą, - kalbėjo 
Kolumas juokdamasis, - ji ne sykį tampė tave už rankovės, 
bet tu buvai kaip paklaikusi. 

- Aš visai ją pamiršau, - prisipažino Skarletė. - Niekad 
nemačiau tiek puikių daiktų vienoje vietoje. Pasakyk man, 
Kolumai, aš galėsiu rengtis kaip airių merginos, kol būsiu čia? 

- Manau, kad būtent taip tau ir dera rengtis, - išgirdo ji 


atsakymą. 


- Kaip puiku! Aš tokia laiminga, kad atvažiavau čia! 


Ji nesusigaudė angliškuose piniguose. Svaras buvo popierinis 
ir svėrė mažiau uncijos. 

Pensas buvo didžiulis kaip sidabro doleris, o dviejų pensų 
moneta buvo mažesnė už vieną pensą. Be to, dar buvo šilingai. 
Visa atrodė taip painu. Bet tai nesvarbu. Viena, kas jai rūpėjo 
- tai sijonai po du šilingus ir bateliai - po vieną. Kojinės 
kainavo po pensą. Skarletė atidavė savo piniginę su monetomis. 

- Sulaikyk mane, kai matysi, jog baigiasi pinigai. - Ir ėmė 
pirkti daiktus. 

Skarletė prisipirko visokių spalvų ir storio sijonų. Ketlina 
paaiškino jai, kad plonesni sijonai nešiojami kaip apatiniai. Be 
to, ji pripirko daugybę kojinių - sau, Ketlinai, Bridžitai ir 
visoms giminaitėms, kurias ketino aplankyti. Įsigijo ir palaidinukių 
bei megztinių, plačių ir siaurų mezgininių apykaklių, skarelių 
bei žavingų nedidelių kepuraičių, ilgą žydrą apsiaustą su gobtuvu, 
tokį pat raudoną, nes negalėjo išsirinkti vieno iš jų, be to, 
dar juodą, nes Ketlina pasakė, kad kasdieną nešiojami juodi. 
Dėl tos pat priežasties buvo nupirkta juoda palaidinukė. Buvo 
pripirkta lininių skarelių, apatinių sijonų, palaidinukių, šeši 
tuzinai lininių nosinių. Daugybė šalių: ji jau pametė pirkinių 
skaičių. | 

- Aš baisiai nusikamavau, - laiminga sudejavo ji, krisdama 
ant pliušo sofos viešbučio svetainėje. Ketlina padėjo jai ant 
kelių piniginę - nebuvo išleista nė pusės pinigų. 

- O varge, - tarė Skarletė, - aš tikrai imu mylėti Airiją. 

Antras skyrius 


Skarletė žavėjosi savo naujais ryškiais drabužiais. Ji mėgino 
įkalbėti Ketliną persirengti jais ir grįžti į aikštę, bet mergaitė 
buvo nepalenkiama! 

- Mes pavėluosime pietų, Skarlete, o rytoj anksti keltis. Čia 
dažnai būna turgūs; net miestelyje netoli mūsų kaimo turgūs 
vyksta kas savaitę. 

- Bet ne tokie kaip Golvėjuje. Tu juk pati sakei, - įtariai 
priminė Skarletė. Ketlina pripažino, kad Trimo miestelis daug 
mažesnis, bet vis tiek nesutiko grįžti į aikštę. Skarletė nenorom 
nusileido. 

Geležinkelio viešbučio virtuvė garsėjo įmantriais patiekalais 
ir aptarnavimu. Du livrėjuoti oficiantai pasodino Ketliną ir 
Skarletę už stalo prie aukšto, rūpestingai uždrapiruoto lango 
ir atsistojo už jų kėdžių. Kolumas užsakė šešių patiekalų pietus, 
ir kai Skarletė mėgavosi briedienos kotletu, iš aikštės atsklido 
muzika. Ji atitraukė užuolaidas. 

- Aš žinojau, kad mums reikia grįžti. Aikštėje šokiai. Eime 
tenai. | 

- Bet Skarlete, brangioji, mes tik pradėjome pietauti, - 
užprotestavo Kolumas. 

- O, laive mes nieko daugiau ir nedarėm, tik kasdien 
apsivalgydavom; kam dar vieni begaliniai pietūs! Aš noriu 
apsirengti naujais drabužiais ir pašokti. | 

Niekas negalėjo jos sulaikyti. 

- Visai nieko nesuprantu, Kolumai, - tarė Ketlina. Jie sėdėjo 
ant suolelio netoli šokančiųjų. Su mėlynu sijonu ant raudono 
ir geltono apatinių sijonų Skarletė užsimiršusi šoko rilį, tarsi 
vien tam būtų gimusi... | 

- Ko tu nesupranti? 

- Kodėl mes apsistojom šitam prabangiam angliškam viešbuty 
lyg karaliai ir karalienės? Ir kodėl negalėjom pabaigti nuostabių 
pietų? Nejaugi tu neįstengei pasakyti jai "ne", kaip tai padariau 
aš? 

Kolumas paėmė jos ranką. 

- Taip elgiuosi todėl, mano mieloji sesute, kad Skarletė dar 
nepasirengusi sužinoti teisybę apie Airiją ir O'Harų giminę. Aš 
noriu palengvinti jai pažintį Geriau, jei ji priims airiškus 
drabužius kaip linksmą nuotykį negu jei ims raudonuoti 
sužinojusi, kad jos brangios suknelės šleifas turės susitepti mėšlu. 

Ji susipažįsta su airiais šokdama, ir jie atrodo jai malonūs, 
nepaisant šiurkštaus apdaro ir nešvarių rankų. Tai didelis įvykis 
jai. 

- Bet rytoj mes važiuosim namo, ar ne? - Kėtlinos balse 
skambėjo karštas troškimas išvykti. 

Kolumas stipriai paspaudė jai ranką. 

- Mes važiuosim namo rytoj. Pažadu. Važiuosim pirmos 
klasės vagone, ir tu į tai neatkreipsi dėmesio. Ir dar... Aš 
paliksiu Skarletę pas Molę ir Robertą, ir tu nepasakysi nė 
žodžio. 

Ketlina nusispjovė. 

- Kadangi su jais bus Skarletė, o ne aš, tai laikysiu liežuvį 
už dantų. 

Kolumas susiraukė, bet ne dėl sesers. Šokantis su Skarlete 
vaikinas pamėgino ją apkabinti. Kolumas nežinojo, kad Skarletė 
jau nuo penkiolikos metų mokėjo sužadinti dėmesį ir išvengti 
pasekmių. Jis greitai pašoko ir nuskubėjo prie šokančiųjų. Jam 
dar nepriėjus, Skarletė paspruko nuo savo garbintojo ir pribėgo 
prie Kolumo. ' 

- Tu pagaliau atėjai pašokti su manim? 

Jis palietė jos ištiestas rankas. 

- Aš atėjau išsivesti tave, jau seniai laikas miegoti. 

Skarletė atsiduso. Jos degantis veidas po rausvu popieriniu 
gaubtu virš galvos atrodė ryškiai raudonas. Virš visos aikštės 
skaisčiai švietė spalvoti Žibintėliai, svyrantys nuo aukštų skarotų 
medžių šakų. Per smuiko garsus ir šokančios minios juoką ji 
neišgirdo Kolumo žodžių, bet jų prasmė jai buvo aiški. 

Ji suprato, kad jis teisus, bet labai nenorėjo palikti šokių. 
„Niekad anksčiau ji nebuvo patyrusi tokio svaiginančios laisvės 
jausmo, net per Šventojo Patriko dieną. Jos airiškas apdaras 
nebuvo pritaikytas nešioti su korsetu, ir Ketlina jį suvarstė taip 
laisvai, kad tik visai nenukristų. Ji galėjo šokti amžinybę ir 
neuždusti.- 

Kolumas atrodė išvargęs, nepaisant rausvų lempos atšvaitų. 
Skarletė nusišypsojo ir linktelėjo. Dar bus šokių. Ji prabus 
Airijoje dvi savaites - iki senelės šimtmečio šventės. "Tikra 
Ketė Skarletė. Už jokius pinigus aš nepraleisiu šio įvykio.“. 

"Šitas traukinys daug patogesnis negu mūsų traukiniai, - 
pagalvojo Skarletė, pamačiusi atvertas kupė duris. - Kaip smagu 
turėti savo atskirą kambarėlį užuot sėdėjus vagone su daugybe 
svetimų žmonių. Niekas nevaikšto, nekrenta tau ant kelių, 

mėgindamas prasibrauti į savo vietą" Laiminga ji nusišypsojo 
Kolumui ir Ketlinai. 

- Man patinka Airijos traukiniai. Man viskas Airijoje patinka. 

Ji patogiai įsitaisė giliam krėsle, degdama noru greičiau 
išvažiuoti iš stoties ir pasigėrėti priemiesčiu. 

Airija jos neapvylė. 

- O Dieve, Kolumai, - po valandos pasakė Skarletė, - ši 
šalis tiesiog prismaigstyta pilių! Kodėl jos visos paliktos griūti? 
Kodėl žmonės negyvena jose? 

- Dauguma šių pilių labai senos - joms daugiau kaip 400 
metų. Žmonės gyvena patogesniuose namuose. 

Ji linktelėjo. Tai skambėjo įtikinamai. Pilių bokštuose 
tikriausiai daugybė laiptų. Jie atrodo baisiai romantiškai. Ji vėl 
prispaudė nosį prie lango. 

- O kaip gaila! - staiga sušuko Skarletė. - Nebegalėsiu 
gėrėtis pilimis. Prasidėjo lietus. 

- Jis baigsis mums dar nepasiekus kitos stoties, - pažadėjo 
Kolumas. 

- Balinaslau, - perskaitė Skarletė stoties pavadinimą. - Kokie 
gražūs jūsų miestų pavadinimai! O kaip vadinasi ta vieta, kur 
gyvena O'Haros? 

- Adamstaunas, - atsakė Kolumas. Jis nusijuokė pamatęs 
Skarletės veido išraišką. - Taip, tai skamba ne visai airiškai. 
Aš pakeisčiau šį vardą dėl tavęs, jei galėčiau. Bet šeimininkas 
ten anglas, ir jam tai nepatiktų. 

- Kažkas turi kaip nuosavybę visą miestą? 

- Tai ne miestas, o tik angliškos tuščiagarbystės objektas. 
Jį net kaimu vargu ar galėtum pavadinti. Tiesiog dvaras. Jis 
buvo pavadintas pirmojo šeimininko sūnaus vardu. Mažytė 
dovanėlė Adamui. Dabartinis šeimininkas niekad ten nepasirodo. 
Jis gyvena daugiausia Londone. Dvarą tvarko jo ūkvaizdis. 

Kolumo žodžiuose jautėsi skaudus kartėlis. Skarletė nusprendė 
daugiau neklausinėti. Ji tenkinosi pilių vaizdais. Kai tik traukinys 
ėmė lėtinti greitį prieš kitą stotį, ji pamatė didžiulę pilį, kuri 
buvo gerai išsilaikiusi. Ir joje kažkas gyveno! Riteris? Princas? 

- Tu labai klysti, - tarė Kolumas. - Tai britų armijos pulko 
kareivinės. 

Ketlinos veidai liepsnojo. 

- Aš atnešiu arbatos, - pasakė Kolumas, kai traukinys sustojo. 
Ketlina spoksojo į grindis. Skarletė stovėjo greta Kolumo. 
Neblogai būtų pramankštinti kojas. 

- Sėsk, Skarlete, - pasakė jis tvirtai. Ji atsisėdo. Pro langą 
matėsi platforma ir grupė elegantiškų kariškių.. Skarletė pastebėjo, 
kad į klausimą, ar yra kupė laisvų vietų, Kolumas neigiamai 
papurtė galvą. Koks jis keistas! Platūs Kolumo pečiai visiškai 
užstojo langą, taigi iš lauko nesimatė, kad kupė yra trys laisvos 
vietos. Ji prisimins tai, kai kitą kartą važiuos airišku traukiniu 
ir Kolumo su ja nebus. 

Kai traukinys vėl pajudėjo, Kolumas pastatė puodelius su 
arbata ant suglamžytos staltiesės. 

- Paragauk... tai grynai airiška, - pasakė jis šypsodamasis. 
Ant šiurkščios lino staltiesės atsirado keletas didelių gabalų 
puikios šviežios duonos. Skarletė iš pradžių suvalgė savo gabalą, 
paskui Ketlinos gabalą ir paklausė Kolumo, ar nebus galima 
gauti jos dar kitoje stotyje. 

- Ar neištversi dar pusvalandžio? Tada mes išlipsim iš 
traukinio ir kaip reikiant pavalgysim. 

Skarletė džiaugsmingai sutiko. Kelionė ir peizažai jau prarado 
naujumo žavesį ir ėmė po truputį nusibosti. Ji buvo pasirengusi 
išlipti pirmoj pasitaikiusioj vietoj. | 

Bet kita stotis vadinosi ne Adamstaunas, o Malingaras. 
Vargšė avelė, argi jis neįspėjo jos? " 

Traukiniu jie važiuos tik dalį kelio. Po pietų likusį atstumą 
nueis pėsti. Tai apie dvidešimt mylių. 

Dvidešimt mylių! Bet tai toks pat didelis nuotolis kaip nuo 
Atlantos iki Džonsboro. Tokio kelio ir per .metus nenueisi, O 
juk jie jau beveik šešias valandas važiavo traukiniu. Ji turėjo 
sukaupti visą valią, kad maloniai nusišypsotų Kolumo draugui 
Džimiui Deliui, kuris jai buvo pristatytas. Delis nepasižymėjo 
patrauklia išvaizda, ko nepasakysi apie jo ekipažą su dideliais 
ryškiai raudonais ratais ir Žydrais šonais, ant kurių puikavosi 
riebus užrašas "D. Delis". Skarletė pamanė, kad Delis, matyt, 
klesti. | 

Džimis - Delis turėjo barą ir alaus daryklą. Nors Skarletė 
turėjo -aludę, ji niekad joje nebuvodavo. Įeidama į didelį alum 
prakvipusį kambarį, ji pasijuto maloniai atsipalaidavųsi ir ėmė 
smalsiai apžiūrinėti ilgą poliruotą ąžuolo barą. Bet ji nieko 
nespėjo įsidėmėti, nes Delis atidarė duris ir įvedė į kitą patalpą. 
Čia intymioj aplinkoj O'Haros pietavo su jo šeima. 

Gausūs pietūs priminė jai pietus Savanoje. Visos kalbos 
sukosi apie Savaną, O'Haras, jų sveikatą ir jų reikalus. Pasirodo, 
kad [2žimio..Delio--metaą yra dar viena pusseserė O'Hiara. 

Niekas iš Delių nekreipė dėmesio į Skarletę, niekieno nedomino 
jos nuomonė. Visi buvo įsigilinę į pokalbius tarp savęs. 

Smagiau pasidarė po pietų. Džimis Delis įkalbėjo juos 
pasivaikščioti po Malingarą ir pasigėrėti vaizdais.  Skarletė 
pamanė, kad nelabai yra į ką žiūrėti šitam užkampio miestelyje, 
turinčiame tik vieną gatvę, kur barų skaičius penkiskart viršijo 
parduotuvių skaičių. Bet pramankštinti kojas smagu. Miesto 
aikštė buvo mažesnė negu Golvėjaus, ir joje nieko nevyko. 
Jauna moteris juoda skarele, kuri gaubė galvą ir krūtinę, 
prisiartino prie jų su ištiesta ranka. 

- Tegu laimina jus Dievas, - gailiai suinkštė ji. 

Džimis įmetė jai į delną keletą monetų; ji linkčiojo jiems, 
kartodama palaiminimą. Skarletė buvo sukrėsta. Kodėl ši moteris 
begėdiškai prašo išmaldos? Skarletė, be abejo, jai nieko neduotų. 
Kodėl mergina pati neužsidirba sau pragyvenimui? Ji atrodo 
visai sveika. 

Pasigirdo kvatojimas, ir Skarletė atsisuko pasižiūrėti. Iš šoninės 
gatvelės į aikštę išėjo grupė kareivių. Su savo juokingom 
uniformom jie buvo panašūs į mažo berniuko žaisliukus. Matyt, 
visa jų tarnyba - tai marširavimas paraduose per šventes. Dėkui 
Dievui, Airijoje nėra tikrų kareivių, tokių kaip jankiai. 

Kareivis numetė monetą į mėšliną balą ir vėl nusikvatojo 
kartu su savo draugais. Skarletė matė, kaip Ketlina sugriebė 
Kolumą už rankos. Jis išsilaisvino ir nuėjo link kareivių ir 
elgetos. O Dieve, nejaugi jis ims jiems aiškinti krikščioniškas 
tiesas? Kolumas pasiraitė rankovę, ir Skarletė sulaikė kvapą. 
Jis taip priminė jos tėtį! Nejaugi jis ketina muštis? 

Kolumas atsiklaupė ant kelio ir išžvejojo monetą iš šlykščios 
balos. Skarletė lėtai atsiduso. Ji nė kiek nebijotų dėl Kolumo, 
jei jis būtų vienas prieš vieną su kuriuo nors iš šitų mamytės 
sūnelių. Bet penki prieš vieną - tai jau per daug net ir 
O'Haroms. Bet kodėl jis rodo šiai vargšei moteriai tokią 
užuojautą? 

- Štai taip, - pamanė Skarletė, - ir nukentėjo tik Kolumo 
kelnės. O jos, beje, vis tiek per daug prastos nešioti pastoriui. 
Juokinga, bet aš vis pamirštu, kad jis pastorius. Jeigu ne 
Ketlina, jeigu ji nebūtų ištraukusi manęs auštant iš lovos, aš 
visai būčiau pamiršusi, kad reikia eiti į mišias. - 

Sugrįžus iš pasivaikščiojimo prie Džimio Delio baro jų laukė 
nedidelis dengtas vežimas. Žmogus su prijuoste krovė jų skrynias 
ant vežimo stogo, o lagaminai jau buvo pririšti užpakaly. Niekas 

nepastebėjo, kad Skarletės skrynios dabar sveria daug mažiau 
negu anksčiau. Kai skrynios buvo pritvirtintos, Žmogus dingo 
bare. Greitai jis grįžo, vilkdamasis apsiaustą ir dėdamasis vežiko 
cilindrą. 

- Mano vardas irgi Džimis, - pasakė jis trumpai. - Važiuojam. 

Skarletė atsisėdo vežimo gilumoj, Ketlina šalia jos, o Kolumas 
priešais. 

- Laimingo kelio! - suriko Delis. 

Skarletė su Ketlina pamojavo nosinaitėmis pro langą. Kolumas 
atsisagstė paltą ir nusiėmė skrybėlę. 

- Tikiuosi, ledi atleis, kad jūsų nekalbinsiu. Noriu truputį 
nusnūsti, - pasakė jis. 

Jis nusiavė batus ir ištiesė kojas ant sėdynės tarp Skarletės 
ir Ketlinos. 

Jos susižvalgė, tada pasilenkė ir ėmė varstytis savo batelius. 
Po kelių minučių nusiėmė skrybėles ir įsitaisė ilsėtis, ištiesusios 
kojas iš abiejų Kolumo šonų. Skarletė pamanė, kad jeigu būtų 
apsirengusi savo golvėjiškais apdarais, jaustųsi labai jaukiai. 
Viena aukso pripildyta korseto plokštelė dūrė jai šoną ir 
Skarletė nuolat ją taisėsi. Nepaisant to, ji greitai užmigo. 

Pirmą kartą ji nubudo nuo prasidėjusio lietaus ošimo, bet 
greitai monotoniški garsai ją vėl užmigdė. Kai ji vėl pabudo, 
jau švietė saulė. 

- Atvažiavome? - mieguistai paklausė ji. 

- Dar ne, - atsakė Kolumas. 

Skarletė pažvelgė į lauką ir suplojo delnais. 

- O, pažiūrėkite į šias gėles! Aš norėčiau prisiskinti jų. 
Kolumai, atidaryk langą. Aš suskinsiu puokštę. 

- Mes atidarysim langą, kai sustosim. Ratai kelia labai daug 
dulkių. 

- Bet aš noriu šitų gėlių. 

- Tai tiesiog gyvatvorė, Skarlete. Ji tęsiasi visą kelią iki pat 
namų. | 

- Pažiūrėk štai iš šitos pusės, - tarė Ketlina. 

Skarletė pamatė, kad jie sako tiesą. Nežinomi vijokliai augalai 
su ryškiais rausvais žiedais buvo čia pat už lango. Koks 
nuostabus kelias! | 

Kai Kolumas užsimerkė, Skarletė lėtai nuleido langą. 

Trečias skyrius - 


- Taigi, dar keletas mylių, ir mes. - Myto grafystėje, - tarė 
Kolumas. 

Ketlina džiaugsmingai atsiduso. Skarletės akys suspindo. Myto 
grafystė. "Tėtis pasakojo, jog tai tikras rojus, ir aš galėsiu jį 
pamatyti. O kad jis būtų čia, su manim! Aš turiu viskuo 
gėrėtis ir už jį, ir už save." Ji giliai įkvėpė ir pajuto ore 
vandens gaivumą. 

- Manau, vėl rengiasi lyti, - pasakė ji. 

- Lietus bus neilgas, - pažadėjo Kolumas, - ir viskas suvešės 
dar labiau. 

Kelias darėsi vis labiau vingiuotas, su staigiais posūkiais. 
Skarletė iškišo galvą pro langą, mėgindama įžvelgti, kas ten 
priešaky. 

- Mes jau Myto grafystėje, Kolumai? 

- Jau labai greitai. 

Jie lėtai pravažiavo pro mažytį namelį, todėl Skarletė galėjo 
viską gerai apžiūrėti. Ji nusišypsojo ir pamojavo ranka mažai 
rudaplaukei mergaitei, stovinčiai ant slenksčio. Mergaitė irgi 
nusišypsojo jai. Ji neturėjo kelių priekinių dantukų, dėl to 
šypsena atrodė ypač žavinga. 

Visas namelis buvo be galo žavus. Pastatytas iš akmens, su 
akinamai baltomis sienomis. Nedideli kvadratiniai langeliai 
puikavosi raudonomis apylangėmis. Dvivėrės durys. irgi raudonos, 
jų viršus atidarytas. Mergaitės galva vos siekė duris iki pusės, 
už jos Skarletė pamatė skaisčiai liepsnojančią ugnį užtemdytam 
kambary. Bet žavingiausias buvo šiaudinis stogas su festonais. 
Namas atrodė kaip iš pasakos. Skarletė pasisuko į Kolumą ir 
nusišypsojo. 

- Jeigu ta mergaitė būtų šviesiaplaukė, kiekvieną akimirką 
galėtum tikėtis, jog pasirodys trys lokiai. 

Kolumo veido išraiška bylojo, kad jis nesuprato, apie ką 
eina kalba. Skarletė krestelėjo galvą. 

- Tai pasaka, kvailuti. Argi Airijoj nėra pasakų? 

Ketlina nusikvatojo. Kolumas šyptelėjo. 

- Skarlete, aš nepažįstu jūsų pasakų ir jūsų lokių. Bet jeigu 
tau reikia pasakų, tai būk tikra, tu teisingam kely. Airijoj 
pasakų apstu. 

- Kolumai, nejuokauk. 

- Bet aš visai rimtai. Ir tu turi išgirsti šitas pasakas, kitaip 
gali atsidurti baisiai nepatogioj padėty. O yra tokių pasakų, 
kaip, pavyzdžiui, apie nykštuką batsiuvį, su kuriuo susipažinti 
norėtų kiekvienas Žmogus. 

Netikėtai vežimas sustojo. Kolumas žvilgtelėjo pro langą. Kai 
jis vėl atsisėdo, jau nebesišypsojo. Jis pagriebė odinę virvutę, 
kuria atidaromas langas, ir staigiu judesiu pakėlė stiklą. 

- Sėdėkite tyliai ir su niekuo nesikalbėkite, - pašnibždom 
pasakė jis. - Ketlina, žiūrėk, kad ji sėdėtų tyliai. 

“Jis apsiavė batus ir skubiai juos susivarstė. 

- Kas atsitiko? - paklausė Skarletė. 

- Tyliau, - sušnibždėjo Kolumas. 

Jis pagriebė skrybėlę, išlipo iš vežimo ir uždarė duris. 

- Ketlina? 

- Tyliau. Tai labai rimta, Skarlete. Sėdėk ramiai. 

Pasigirdo neaiškus duslus garsas, nuo kurio sudrebėjo vežimo 
sienos. Net pro uždarytus langus Skarletė ir Ketlina girdėjo 
garsius šiurkščius žodžius: | 

- Tu! Vežėjau! Važiuok, nestovėk! Čia jums ne pramoga. 
Ir tu! Pastoriau! Lipk į savo dėžutę ir dink iš akių! 

Ketlina įsikibo Skarletei į ranką. 

Vežimas pasisūpavo ir lėtai pajudėjo į priekį dešine kelio 
puse. Šiurkščios šakos ir dygliai draskė storą dangos odą. Ketlina 
atšoko nuo lango ir prisiglaudė prie Skarletės. Dar vienas 
duslus bilsmas, ir jos abi krūptelėjo. Kas darosi? 

Vežimas lėtai važiavo į priekį. Pasirodė dar vienas namelis, 
lygiai toks pat kaip pirmasis, pasakiškasis. Atlapotose duryse 
stovėjo kareivis juodu su paauksinimais munduru ir statė dvi 
mažas trikojes kėdutės ant stalo lauke už durų. Kairėje nuo 
durų ant bėro nirtaus žirgo sėdėjo karininkas, o dešinėje stovėjo 
Kolumas. Jis kažką tyliai kalbėjo mažytei verkiančiai moteriai. 
Juodas šalikas nuslydo nuo jos galvos ir rudi plaukai netvarkingai 
pasklido ant skruostų ir pečių. Glėbyje ji laikė kūdikį. Maža 
mergaitė, labai panaši į jau matytą, kūkčiojo į motinos prijuostę. 
Ir motina, ir vaikai buvo basi. Kelio vidury šalia didžiulio 
trikojo, padaryto iš medžių kamienų, stovėjo kareiviai. Ketvirtas 
kamienas kabojo, siūbuodamas ant virvių, pritvirtintas prie trikojo 
viršaus. | 

- Na, Padi! - suriko karininkas. 

Vežimas sugirgždėjo ir šovė išilgai gyvatvorės. Skarletė jautė, 
kaip dreba Ketlina. Čia vyko kažkas baisaus. Šita vargšė moteris, 

ji štai štai kris be sąmonės... arba išeis iš proto. Tikiuosi, 
Kolumas padės jai. 

Moteris parkrito ant kelių. O Dieve, ji netenka sąmonės, 
ji išmes kūdikį! Skarletė šoko prie durelių rankenos, bet Ketlina 
sugriebė jos ranką. 

- Ketlina, leisk mane... 

- Ramiau. Dėl Dievo, ramiau. 

Kupinas nevilties Ketlinos balsas paveikė Skarletę. Ji atsisėdo. 
Kas gi darosi? Skarletė žiūrėjo netikėdama savo akimis. Verkianti 
moteris sugriebė Kolumo ranką ir pabučiavo ją. Jis peržegnojo 
moterį, paskui pastatė ant kojų, palietė kūdikio ir mažos 
mergaitės galvas. Suėmęs moterį už pečių, jis nugręžė ją nuo 
namelio. 

Vežimėlis lėtai pajudėjo, ir neaiškūs duslūs smūgiai vėl 
pasigirdo. Jie ėmė tolti nuo gyvatvorės, išvažiuodami į kelio 
vidurį. 

- Vežike, sustok, - suriko Skarletė, nespėjus Ketlinai jai 
sutrukdyti. 

- Nereikia, Skarlete, nereikia, - maldavo Ketlina, bet Skarletė 
atidarė duris. Ji iššoko ant kelio ir nubėgo atgal, iš kur sklido 
triukšmas, vilkdama per purvą savo madingus sijonus. 

Tai, ką ji pamatė ir išgirdo, sustabdė ją ir ji suriko 
protestuodama. Įsisiūbavęs rąstas vėl trenkėsi į namelį, jo 
priekinė siena įvirto vidun, išdužo langai ir švaraus blizgančio 
stiklo gabaliukai pabiro į visas puses. Raudonos langų apylangės 
nukrito į dulkes, o dvivėrės durys persikreipė. Girdėjosi baisus 
dundėjimas, traškesys... girgždėjimas... veriantis klyksmas... 

Paskui akimirką stojo tyla - ir vėl traškesys, dundėjimas ir 
aštrus, dusinantis dūmų kvapas. Skarletė pamatė. fakelus trijų 
kareivių rankose, ugnį, godžiai ryjančią šiaudinį stogą. Ji prisiminė 
Šermano armiją, sudegintus pastatus ir suriko iš sielvarto ir 
siaubo. O kurgi Kolumas? O Dieve, kas jam atsitiko? 

Jo figūra puode juodų dūmų, besiraitančių ant kelio, 
kamuoliuose. 

- Važiuokite! - suriko jis Skarletei. - Lipk į vežimą. 

Kol ji stovėjo, apimta transo, kaustančio ją vietoje, Kolumas 
stovėjo šalia ir spaudė jai ranką. 

- Eime, Skarlete, nedelsk, - tarė jis atkakliai. - Mes turim 
važiuoti namo. 

Vežimas persikreipdavo posūkiuose, lėkdamas tokiu greičiu, 
kokį tik galėjo išspausti arkliai. Skarletę mėtė į šonus, bet ji 

to nepastebėjo. Ji vis dar drebėjo, negalėdama atsikratyti baisių 
įspūdžių. Tik tuomet, kai vežimas sulėtino greitį ir vėl važiavo 
ramiai ir lėtai girgždėdamas, jos širdis nustojo daužytis ir ji 
atsikvėpė. 

- Kas ten darėsi? - paklausė ji. Jos balsas nuskambėjo 
keistai. 

- Vargšę moterį iškeldino, - griežtai pasakė Ketlina, - ir 
Kolumas paguodė ją. Tau nereikėjo kištis. Galėjai visiems mums 
užtraukti bėdą. 

- Švelniau, Ketlina. Tu neturi barti Skarletės. Gyvendama 
Amerikoje, ji negalėjo nieko žinoti, - pasakė Kolumas. 

Skarletė norėjo užprotestuoti ir pasakyti, kad ji mačiusi 
baisesnių, daug baisesnių dalykų, tačiau apsigalvojo. 

- Bet kodėl ją iškėlė? - ji norėjo greičiau susigaudyti. 

- Ji nesumokėjo nuomos mokesčio, - paaiškino Kolumas. - 
Ir, negana to, jos vyras pasipriešino, kai jie atėjo čia pirmą 
kartą. Jis sužeidė kareivį ir jį įmetė į kalėjimą, palikę moterį 
su mažais vaikais. 

- Kaip liūdna. Ji taip apgailėtinai atrodė. Ką ji dabar darys? 

- Netoli nuo čia gyvena jos sesuo; aš pasiunčiau ją tenai. 

Skarletė truputį nusiramino. Jai labai buvo gaila vargšės 
moters, paklaikusios iš sielvarto. Bet Žmonės tikrai turi mokėti 
nuomos mokestį. Ji irgi paleistų elgeta savo baro nuomininką, 
jeigu jis „mėgintų nemokėti nuomos. O dėl vyro, sužeidusio 
kareivį, tai jis pasielgė neleistinai. Jis turėjo žinoti, kad jo 
laukia bausmė. Jis turėjo pagalvoti apie savo žmoną ir taip 
kvailai nesielgti. 

- Bet kodėl jie sugriovė namą? 

- Kad nuomininkai neturėtų kur sugrįžti. 

Skarletė pasakė tai, kas pirmiausia šovė į galvą: 

- Kaip kvaila! Šeimininkas galėjo išnuomoti kitiems. 

Kolumas atrodė išvargęs. 

- Jis visai nenori jo nuomoti. Kartu su nameliu nuomojamas 
nedidelis žemės sklypelis, ir šeimininkas, kaip dabar sakoma, 
daro tvarką savo ūkyje. Jis šią žemę prisijungs prie ganyklų, 
o paskui gyvulius parduos turguje. Štai kodėl jis pakėlė nuomos 
mokestį. Jis nesuinteresuotas, kad būtų dirbama žemė. Vyras 
žinojo, kur viskas linksta, jie visi žinojo. Šeimininkas tyliai 
laukė keletą mėnesių, kol nuomininkas neturės ko parduoti, ir 
tada padidino nuomos mokestį. Per tuos mėnesius kaupėsi vyro 
pasipiktinimas, kuris paskui ir prasiveržė. Moteris apima neviltis 

matant, kaip pralaimi jų vyrai. Ši vargšė būtybė su kūdikiu 
ant rankų mėgino atsistoti prieš taraną ir apginti savo mažu 
kūnu vyrą. Tai viskas, ką jis turėjo ir kas padėjo jam jaustis 

u... 

Skarletė nežinojo, ką pasakyti. Ji neįsivaizdavo, kad gali dėtis 
tokie dalykai. Kaip tai žema, niekinga. Jankiai buvo blogesni, 
bet tada vyko karas. O čia griaunama vien tam, kad karvių 
banda turėtų daugiau žolės. Vargšė moteris. 

- Tu esi tikras, kad ji eis pas seserį? 

- Sutiko eiti. Ji negali meluoti dvasininkui. 

- Vadinasi, viskas bus gerai? 

Kolumas nusišypsojo. 

- Nesirūpink, Skarlete. Viskas bus gerai. 

- Kol neužsipuls jos sesers fermos, - kimiu balsu ištarė 
Ketlina. 

Į langus subarbeno lietus, paskui jis dar labiau sustiprėjo. 
Vanduo ėmė sunktis virš Ketlinos galvos pro skylę, praplėštą 


gyvatvorės. 
- Ar neduotumėt man savo didelės nosinės užkimšti skylę? 
-  juokdamasi pasakė Ketlina. - Ir ar nepaprašytumėt 


Aukščiausiojo grąžinti mums saulutę? 

Kaip ji gali linksmintis po to, kas atsitiko? Ir Kolumas 
buvo linksmas. Vežimas važiavo vis greičiau ir greičiau. Atrodė, 
kad vežėjas išėjo iš proto. Per liūtį nieko nesimatė, o kelias 
labai susiaurėjo ir tapo vingiuotas. 

- Ar jums neatrodo, kad mūsų karštas troškimas greičiau 
atvažiuoti persiduoda arkliams? Jie lekia kaip per lenktynes. O 
dabar aš papasakosiu jums apie mažuosius nykštukus, kol jūs 
dar nesusitikote su jais. 

Staiga įstrižas saulės spindulys palietė šlapius lango stiklus, 
ir lietaus lašeliai sumirgėjo vaivorykštės spalvomis. Skarletė 
pagalvojo, kad greita saulės ir lietaus kaita yra kažkokia 
nenatūrali. Ji nusisuko nuo lango ir pažvelgė į Kolumą. 

- Savanoje per maskaradą jūs matėte jų parodiją, - pradėjo 
Kolumas, - ir, pasakysiu, jums pasisekė, kad Amerikoje nėra 
nykštukų, nes jų pyktis būtų baisus ir jie sukurstytų visą savo 
pasakišką giminę keršyti“ O Airijoje, kur juos visi gerbia, 
nykštukai niekam nedaro nieko blogo, jeigu jų kas nenuskriau- 
džia. Jie susiranda malonią vietą ir apsigyvena ten, kad galėtų 
užsiimti batsiuvyste. Ne grupėmis, įsidėmėk, nes nykštukai mėgsta 
vienatvę, O vienas vienoje vietoje, kitas kitoje ir t.t., taigi, kaip 

žinome iš pasakų, - prie kiekvieno upelio ir akmens rastume 
po nykštuką. Pažinti juos galima iš būdingo stuksenimo plaktuku 
per bato padą ar užkulnį. Paskui, jeigu labai tyliai prisėlinsite, 
galėsite jį, nieko nejtariantį, pagauti. Sakoma, kad jį reikia 
laikyti stipriai kaip replėmis, o svarbiausia - žiūrėti jam tiesiai 
į akis. Jis maldaus, kad paleistumėt, bet nesutikite. Jis pažadės 
išpildyti jūsų didžiausią troškimą, bet visi žino, kad jie sukčiai 
ir jais negalima tikėti. Jis ims gąsdinti jus baisiomis nelaimėmis, 
bet pakenkti jums negalės; taigi jūs nekreipkite dėmesio į jo 
tuščius grasinimus. Ir galų gale jis turės nusipirkti sau laisvę 
už lobį, kurį turi pasislėpęs. Pilnas aukso molio ąsotis iš pirmo 
žvilgsnio nelabai didelis. Bet jo išvaizda apgaulinga, mat tai 
ypatingas bedugnis ąsotis. Gali semti iš jo auksą iki pat savo 
dienų galo, 0 jo bus vis daugiau ir daugiau. Ir šitą lobį 
nykštukas atiduos už savo laisvę, nes nemėgsta būti tarp Žmonių. 
Vienatvė - jo natūrali būsena. Tačiau kitas jo išskirtinis bruožas 
- siaubingas gudrumas; jis toks -gudrus, kad pergudrauja beveik 
kiekvieną, kuriam pavyksta jį pagauti. Ir jeigu nors truputį 
atleisi rankas arba nukreipsi nuo jo žvilgsnį, nykštukas 
akimirksniu pabėgs. 

- Visa tai nelabai įtikima. Žmogui nesunku ką nors išlaikyti 
rankose arba nenukreipti 1 jei jis šitaip gali laimėti 
turtus, - pasakė Skarletė. - Sita istorija beprasmė. 

„Kolumas nusijuokė. | 

- Praktiška ir konkreti Skarletė. Tu priklausai tam tipui 
žmonių, kuriuos apgauti nykštukams ypač smagu. Be to, išgirdusi 
plaktuko stuksenimą, tu nesustotum ir nepaieškotum nykštuko. 

- Aš tai padaryčiau, jeigu tikėčiau šitais niekais. 

- Bet tu juk netiki, vadinasi, nesustotum. 

- Suprantu, Kolumai. Tu nori suversti man bėdą už tai, 
kad pats kažko nepagavai. 

Ji jau ėmė pykti. Pokalbis darėsi beprasmiškas ir varginantis. 

Ji nepastebėjo, kad šitaip Kolumas nukreipė jos dėmesį. nuo 
iškraustymo. 
 - Ar tu papasakojai Skarletei apie Molę, Kolumai?. - paklausė 
"Ketlina. - Ji turi teisę viską sužinoti iš anksto. 

Skarletė iš karto užmiršo nykštukus. Ji pajuto, jog čia kvepia 
kažkokiom apkalbom, ir troško išgirsti jas. 

- Kas ta Molė? 

- Tai pirmoji O'Hara, kurią tu pamatysi Adamstaune, - 
pasakė Kolumas. - Ji mano ir Ketlinos sesuo. 

- Pusiau sesuo, - pataisė Ketlina, - ir šita pusė, man rodos, 
per daug didelė. 

- Fapasakok, - pareikalavo Skarletė. 

Pasakojimas pasirodė esąs toks ilgas, kad baigėsi kartu su 
kelione, bet Skarletė nepastebėjo nei prabėgusio laiko, nei 
atstumo. Tai buvo pasakojimas apie jos pačios šeimą. Ji sužinojo, 
kad Ketlina ir Kolumas taip pat tik pusiau brolis ir sesuo. 
Jų tėvas Patrikas, vienas iš Džeraldo O'Haros vyresniųjų brolių, 
buvo vedęs triskart. Iš pirmos santuokos gimė Džeimis, išvažiavęs 
į Savaną, ir Molė, Kolumo žodžiais, tikra gražuolė. Ketlinos 
nuomone, ji tokia buvus jaunystėje. 

Po pirmošios žmonos mirties Patrikas vedė Kolumo motiną, 
o po šios mirties - Ketlinos ir Stefano motiną. Skarletė tylėjo, 
galvodama apie tai, ką išgirdo. 

Adamstaune ji turi susitikti su dešimtim giminaičių, jų vaikais 
ir net anūkais. Patrikas, amžiną jam atilsį, mirė prieš 15 metų. 
Dar gyvas dėdė Danielis su vaikais ir anūkais. 

- Aš niekad jų neįsidėmėsiu, - su nerimu pasakė Skarletė. 
Ji jau Savanoje painiojo kai kuriuos O'Harų vaikus. 

- Kolumas tau padės, - tarė Ketlina. - O Molės namuose 
visai nėra O'Harų, išskyrus ją pačią. Bet ir ji atsisakė savo 
„pavardės. 

Kolumas paaiškino šį nuodingą Ketlinos komentarą. Molė 
neblogai įsitaisė; ji ištekėjo už Roberto Donachju - turtingo 
žmogaus, turinčio klestinčią fermą su daugiau kaip. šimtu akrų 
žemės. Iš pradžių Molė dirbo Donachju virtuvėje virėja. Kai 
mirė Donachju žmona, Molė, pasibaigus gedului, tapo jo antrąja 
žmona ir keturių vaikų pamote. Iš antros santuokos gimė penki 
vaikai - pats vyriausias iš jų labai didelis ir gražus, nors ir 
atėjo į pasaulį beveik trimis mėnesiais anksčiau laiko. Dabar 
visi vaikai užaugę ir turi savo namus. 

- Molė nebuvo atsidavusi savo giminei, - ramiai pasakė 
Kolumas, o Ketlina piktai purkštelėjo, - nes jos vyras buvo 
O'Harų lendlordas. Robertas Donachju arendavo dar papildomai 
žemės, mažąją fermą jis nuomojo O'Harų šeimai. 

Kolumas ėmė vardyti Roberto vaikus ir anūkus, bet Skarletė 
pasijuto skęste skęstanti šitoj baisybėj vardų ir gimimo metų. 
Ji liovėsi klausytis ir vėl įtempė dėmesį tik tada, kai kalba 
užėjo apie jos senelę. 

- Senoji Ketė Skarletė tebegyvena namelyje, kurį pastatė jos 
vyras po vestuvių 1789 metais. Niekas negali priversti jos palikti 

, 


26 


šį būstą. Mano tėvas pirmą kartą vedė 1815 metais ir atsivežė 
savo jaunamartę į kimšte prisikimšusį namelį. Kai pradėjo gimti 
vaikai, jis pristatė šalia priestatą, kur buvo šilta viena vieta 
prie ugniakuro ir lova jo senai motinai. Bet senutei viso to 
nereikia. Taigi Sinas gyvena namelyje su mūsų senele, o 
mergaitės, tokios kaip Ketlina, aptarnauja juos. 

- Ir kai senelei telieka tik pašluoti grindis ir nuimti dulkes, 
Sinas specialiai ieško purvo ant kelio, kad galėtų pripėduoti 
grindis. O ką jis išdarinėja, kai jos siuva! Sinas - Molės brolis 
ir yra tik pusiau mūsiškis. Jis blogas Žmogus, toks pats -niekam 
tikęs kaip ir Timotis, nors ir vyresnis už jį dvidešimčia metų. 

Skarletei apsisuko galva. Ji nedrįso klausti, kas toks yra 
Timotis, bijodama, kad ją vėl užvers naujais vardais. Dėkui 
Dievui, tam jau ir laiko nebeliko. Kolumas atidarė langą ir 
riktelėjo vežikui: 

- Sustabdyk, Džimi. Aš išlipsiu ir ateisiu pas tave į viršų. 
Parodysiu tau kelią. 

Ketlina sugriebė jį už rankovės. 

- Kolumai, būk geras, leisk man irgi išlipti. Aš pati eisiu 
namo. Negaliu daugiau laukti. O Skarletė važiuos pas Molę. 
Ar ne tiesa, Skarlete? - ir ji nusišypsojo su tokia viltim, kad 
Skarletė būtų sutikusi, net jei būtų ir nenorėjusi. | 


Ketvirtas skyrius 

Kelias į Molės namą ėjo pro nedidelį sodą; prietemoje 
debesis rausvai baltų žiedlapių aiškiai išsiskyrė tamsiai mėlyno 
dangaus fone. Dailios raktažolių klombos supo namą. Visur 
viešpatavo tvarka. Tas pat ir namo viduje. Puošnios servetėlės 
ant baldų, sniego baltumo iškrakmolytos staltiesės, apsiūtos 
nėriniais, . nušveistos židinio grotelės, - viskas aplink spindėjo 
švara. O ir pati Molė atrodė nepriekaištingai. Jos tamsiai 
raudoni suknelė buvo apsiūta sidabrinėm sagutėm, o blizgantys 
kaštoniniai plaukai krito dailiomis garbanomis iš po baltos 
nertos kepuraitės. 

Ji atkišo Kolumui skruostą pabučiuoti ir nepaprastai meiliai 
pristatė Skarletę kitiems O'Haroms. Skarletę maloniai nustebino 
neabejotinas Molės grožis. Jos oda buvo kaip reta lygi ir švelni, 
Oo Žydrus akys skaisčiai spindėjo. Veide nebuvo nė raukšlelės, 

išskyrus tas, kurias turi ir mažos mergaitės. Kolumas tikriausiai 
suklydo, jai negali būti penkiasdešimties. 
- Aš taip džiaugiuosi matydama tave, Mole, ir dėkoju už 
pažadą aprodyti šį nuostabų namelį, - sušuko Skarletė. 
Namas tikrai buvo žavus: toks švarutis ir naujai išdažytas. 
Bet priešinė buvo ne didesnė už patį mažiausią Skarletės 
miegamąjį jos name Pičstryte. 


- O mano varge, Kolumai! Na, kaip tu galėjai išeiti ir 
palikti mane vieną? - priekaištavo Skarletė kitą dieną. - Šitas 
siaubingas Robertas, matyt, nuobodžiausias žmogus pasauly! Visą 
vakarą pasakojo apie savo karves ir primilžius. Maniau, kad 
pati imsiu mūkti. Ir, be to, jie kokį penkiasdešimt kartų 
pareiškė, kad pietauja, o ne vakarieniauja. Nesuprantu, koks 
skirtumas... | 

- Airijoje vakarais anglai pietauja, o airiai vakarieniauja. 

- Taip, bet jie juk ne anglai! 

- Jie iš visų jėgų stengiasi būti panašūs į anglus. Bet galų 
gale tai ne mūsų reikalas. Tavo lova patogi? 

- Manau, kad taip. Nors vakar taip pavargau, kad būčiau 
užmigusi ir ant kukurūzų burbuolių. Nepakenktų dabar truputį 
pasivaikščioti. Vakarykštė kelionė buvo per daug ilga ir varginanti. 
Ar toli iki senelės namo? 

- Ketvirtis mylios, ne daugiau, jeigu eitume šituo keliu. 

- Keliu? Tu žaviai vadini daiktus. Aš pasakyčiau čia takelis, 
net jei nebūtų šitų gyvatvorių. Reiks pamėginti užsiauginti tokias 
Taroje vietoj tvorų. Per kiek laiko jos išsikeroja? 

- Priklauso nuo to, ką pasodini. Kokie krūmai auga Kleitone? 
O gal tu turi medžių, kuriuos galima karpyti? 

Skarletė pamanė, kad kaip dvasininkas Kolumas neblogai 
išmano apie gyvatvores. Siauras kilpuotas takelis pasirodė esąs 
daug ilgesnis už ketvirtį mylios. 

Netikėtai jie išėjo į pievelę. Priešais stovėjo mažas išbaltintas 
namelis šiaudų stogu ir švarutėliais langais. Iš kamino rūkstantys 
dūmai nyko žydram danguj, o ant vienos palangės miegojo 
pūkuotas kačiukas. 

- Nuostabu! Kaip šitie nameliai visą laiką išlieka balti? Ar 
čia dėl lietaus? 

Skarletė prisiminė, kad vien per vakar vakarą tris kartus 
smarkiai lijo. O purvas ant takelio liudija, kad ir čia nemažai 

- Drėgmė, žinoma, šiek tiek padeda, - šypsodamasis pasakė 
Kolumas. Jam buvo malonu, kad ji nesiskundžia dėl išpurvintų 
batų ir suknelės apačios. - Bet iš tikrųjų tu tiesiog atvažiavai 
tinkamu laiku. Namus mes remontuojame dukart per metus: 
prieš Kalėdas ir prieš Velykas. Eime, pasižiūrėsim, ar senelė 
nemiega. 

- Aš truputį nervinuosi, - prisipažino Skarletė. Iš tikrųjų 
nežinia, kaip atrodo šimto metų Žmogus. O kas, jeigu jai 
pasidarys bloga pamačius savo senelę! Ką tuomet reiktų daryti? 

Skarletė paskui Kolumą apėjo namelio šoną ir prisiartino 
prie durų. Viršutinė durų dalis buvo atidaryta, bet viduje nieko 
nesimatė. Keistai kvepėjo žeme ir kažkuo rūgščiu. Skarletė 
suraukė nosį - nejaugi tai senatvės kvapas? 

- Jauti degančių durpių kvapą? Tai pačios Airijos širdies 
šiluma. Namai - reiškia, kad židinyje visuomet dega durpės. 
Morina pasakojo, kad kartais sapnuoja tai ir pabunda apmirusia 
širdimi. Reiks nuvežti keletą plytelių, kai keliausim atgal į 
Savaną. | 

Skarletė lengviau atsikvėpė. Taip, tai buvo puikus kvapas, 
kažkuo primenantis dūmų kvapą. Ji įėjo į namą paskui Kolumą, 
dažnai mirkčiodama, kad akys priprastų prie tamsos. 

- A, tai tu, Kolumai O'Hara. O ką čia veikia Molė, jeigu. 
Bridė žadėjo, kad atvažiuos mano Džeraldo duktė? 

Jos balsas buvo plonas ir niurgzlus,. bet ne silpnas ar 
palūžęs. Skarletę apėmė palengvėjimas ir ramybė. Tai tiesiog 
tėvelio mama, apie kurią jis tiek daug pasakojo. 

Ji pastūmė Kolumą į šalį ir atsiklaupė prie senutės, kuri 
sėdėjo mediniam krėsle prie ugnies. 

- Aš Džeraldo duktė, senele. Jūsų garbei jis pavadino manė 
Kete Skarlete. 

Senoji Ketė Skarletė buvo mažytė, jos oda nuo saulės, vėjo 
ir lietaus patamsėjo per šimtą metų. Veidas tapo apvalus ir 
raukšlėtas kaip suvytęs obuolys. Bet žydros akys buvo skaisčios 
ir aiškios. Mėlyno šalio, gaubusio jos pečius, galai krito jai 
ant kelių, o visiškai baltus plaukus dengė raudona megzta 
kepuraitė. | 

- Leisk gi pasižiūrėti į tave, mergyte, - pasakė ji ir jos 
sausi raukšlėti pirštai kilstelėjo Skarletės smakrą. - Prisiekiu 
visais Šventaisiais, jis kalbėjo teisybę! Tavo akys žalios kaip 
katės, - ji greitai persižegnojo. - Norėčiau žinoti, iš kur jos 
tokios atsirado. O aš maniau, kad Džeraldas buvo girtas, kai 

rašė tas kvailystes. Pasakyk man, jaunoji Kete Skarlete, nejaugi 
tavo brangioji motušė buvo kekšė?! 

Skarletė nusijuokė: 

- Na ką jūs, senele, ji buvo šventoji! 

- Nejaugi?! Ir mano Džeraldas vedė ją? Nuostabu. O gal 
dėl to, kad turėjo nelaimę už jo ištekėti, ji ir pasidarė šventa? 
Sakyk, ar jis liko toks pat paikas padūkėlis iki savo dienų 
galo, nuramink jo sielą, Viešpatie... 

- Bijau, kad taip, senele. 

Senelė atstūmė ją. 

- Ji bijo! Dėkok Dievui! Aš meldžiausi,i kad Amerika 
nepalaužtų jo. Kolumai, pastatyk žvakelę, padėkok Dievui mano 
vardu. 

- Žinoma, - atsakė Kolumas. 

Ji vėl įsižiūrėjo į Skarletės veidą savo skvarbiomis akimis. 

- Žinau, tu nenorėjai manęs įskaudinti, Kete Skarlete, aš 
atleidžiu tau, - jos akys netikėtai užsidegė ir mažytės raukšlėtos 
lūpos susidėstė į švelnią, širdį gniaužiančią šypseną, apnuogin- 
damos rausvas dantenas, kuriose nebuvo nė vieno danties. 

- Aš liepsiu pastatyti žvakę ir už tai, kad pamačiau tave, 
prieš palikdama šią žemę. 

Skarletės akys prisipildė ašarų. 

- Ačiū jums, senele. 

„- Nėra už ką, nėra už ką, - atsakė senoji Ketė Skarletė. 
- Išvesk ją, Kolumai, dabar aš galiu būti rami. 

Ji užmerkė akis ir nusvarino galvą ant krūtinės. 

Kolumas palietė Skarletės patį: 

- Eime. 


Ketlina išbėgo pro atviras duris, ir vištos kieme kudakuodamos 
išsilakstė į visas puses. 

- Sveika atvykusi, Skarlete, - linksmai šūktelėjo ji. - Virdulys 
kaista ir šviežios bandelės jau laukia jūsų! 

Skarletė apstulbo pamačiusi, kaip pasikeitė Ketlina. Ji atrodė 
labai laiminga ir sveika. Ji segėjo rudu sijonu, kurio visas 
kraštas buvo užkištas už prijuostės. Matėsi Žydri ir geltoni 
apatiniai sijonai. Skarletė nustebo pamačiusi, kad Ketlina basa. 

Ji buvo ketinusi prašyti Ketliną pagyventi drauge pas Molę. 
Juk Ketlina galėtų sutramdyti savo neprielankumą seseriai kokiai 
dešimčiai dienų. Skarletei labai reikėjo mergaitės pagalbos. Molės 
kambarinė visai nemokėjo šukuoti jos plaukų. Bet dabar Skarletė 

pamatė, kad Ketlina jokiu būdu nesutiks patarnauti - tokia ji 
laiminga ir pasitikinti savimi. Skarletė atsiduso ir įėjo pro duris. 

Namelis buvo toks mažytis! Didesnis, žinoma, negu senelės, 
bet vis dėlto per mažas gyventi šeimai. Kur jie visi miega? 
Laukujės durys vedė tiesiai į virtuvę, kuri buvo dukart mažesnė 
už Skarletės miegamąjį Atlantoje. Labiausiai krintantis į akis 
daiktas virtuvėje buvo didelis akmeninis židinys prie dešinės 
sienos. Į kairę nuo jo kilo statūs mediniai laiptai su turėklais. 
Jie vedė į kitą kambarį. 

- Pasistumk kėdę prie ugnies, - pasiūlė Ketlina. 

Tiesiai ant židinio akmeninio pagrindo žema ugnim degė 
durpės. Viskas aplinkui buvo išplauta ir nušveista iki blizgesio, 
ir muilo kvapas maišėsi su aštriu degančių durpių aromatu. 

"O Dieve! - pagalvojo Skarletė. - Mano giminė tikrai 
neturtinga. Bet kodėl, kodėl Ketlina taip veržėsi sugrįžti čionai?" 

Ji per jėgą nusišypsojo ir atsisėdo į medinį krėslą, kurį 
Ketlina pritraukė prie Židinio. 

Tik paskui, vėliau, Skarletė suprato, kodėl prabangus 
gyvenimas Savanoje neįstengė atstoti Ketlinai namelio šiaudiniu 
stogu. O'Haros Savanoje susikūrė laimės salelę, kurioje gyveno 
tik jie, mėgdžiodami tą gyvenimą, kurį kažkada pažinojo Airijoje. 
O čia viskas buvo tikra ir pirmapradiška. 

Visą laiką kas nors Žvilgtelėdavo pro atviras duris sušukdamas: 
"Tik pažiūrėkit, čia visi jau susirinkę!" Tada juos kviesdavo 
užeiti ir "pasėdėti prie ugnies". Seniai ir vaikai, moterys ir 
vyrai ėjo vienas po kito, o kartais po du, po tris. Melodingi 
airiški balsai sveikinosi su Skarlete, su sugrįžusia Ketlina taip 
šiltai ir nuoširdžiai, kad abi buvo sujaudintos iki širdies gelmių. 
Tai kaip dangus nuo žemės skyrėsi nuo formalybių pasaulio, 
"kur viskas parduodama ir perkama ir prie kurio taip priprato 
„Skarletė. Žmonės be galo paprastai aiškino, kas jai yra kokia 
giminė, pasakojo apie jos tėvą, prisiminė senų laikų istorijas, 
perduodamas iš kartos į kartą. 

Ji tarsi matė Džeraldą O'Harą čia, tarp sėdinčiųjų aplink 
ugnį, pažino jo veidą, girdėjo jo balsą. 

"Atrodo, pats tėtis yra čia, - galvojo Skarletė. - AŠ galiu 
matyti, koks jis buvo jaunystėje." . 

Jai pasakojo visas miesto ir kaimo paskalas: kas kur nuėjo; 
kas ką pasakė ir t.t. 

Skarletei atrodė, kad nuo gimimo pažįstama ir su kalviu, 
ir su pastorium, ir su aludės Šeimininku, ir su ta moterim, 

kurios višta deda kiaušinius su dviem tryniais. Durų plyšyje 
pasirodė plika tėvo Donacherio galva. Skarletei atrodė, kad tai 
savaime suprantama: kai jis įėjo, ji drauge su visais slapta 
Žvilgtelėjo, ar užlopyta skylutė sutanoje, kurią jis nuolat 
prasiplėšia į aštrų bažnyčios vartų kampą. 

"Čia visuomet buvo taip, - pagalvojo ji, - visi vienas kitą 
pažįsta, kiekvieno gyvenimas visiems kaip ant delno. Viskas taip 
artima, jauku ir labai patogu." 

Viskas, ką ji matė, girdėjo ir jautė, atrodė sava ir lengvai 
pažįstama; tai buvo tas pats pasaulis, į kurį ji visada veržėsi, 
ji žinojo, kad čia yra tikrai laiminga. 

"Geresnio poilsio ir nesugalvosi, bus ką papasakoti Retui. 
Gal kada nors atvažiuosim čia abu. Jis juk: niekad nesiveržė 
išvažiuoti į Paryžių ar Londoną. Žinoma, mes neįstengsim 
gyventi visiškai taip pat, tai per daug... valstietiška. Bet vis 
tiek originalu. Rytoj pat apsirengsiu savo airiškais drabužiais, 
kai vėl eisiu jų aplankyti. Ir jokio korseto. Apsisegsiu geltoną 
apatinį sijoną, o viršuje mėlyną - arba galūbt raudoną..." 

Tolumoj suskambėjo varpas, ir jauna moteris raudonu sijonu, 
kuri rodė Ketlinai prasikalusį savo vaikučio dantuką, pašoko 
ant kojų. 

- O Dieve! Mano Kevinas greitai grįš“, o namuose nėra 
pietų! 

- Tai paimk truputį kepsnio, Mere Helena, čia užteks visiems. 

Nepraėjo nė minutės, ir Merė Helena jau bėgo namo, vienoj 
rankoj laikydama mažylį, o kitoje - dubenėlį, uždengtą servetėle. 

- Padėsi man išdėlioti indus, Kolumai? Tuoj grįš vyrai 
pietauti. Kurgi velnias nešioja Bridę?! | 

Vienas po kito ėjo vyrai, sugrįžę iš laukų. Skarletė pamatė 
savo tėvo brolį dėdę Danielį ir jo sūnus. Sūnūs buvo keturi 
- nuo dvidešimties iki keturiasdešimties ketverių metų amžiaus. 
Pats dėdė, nors ir buvo aštuoniasdešimtmetis, atrodė tvirtas ir 
energingas. 

Kolumas pasirodė toks mažytis palyginti su didžiuliais O'Harų 
vyrais. 

Dingusioji Bridė įbėgo pro duris kaip tik tuo momentu, kai 
Ketlina krovė kepsnį į lėkštes. Bridė buvo kiaurai šlapia: sijonas 
lipo prie kojų, nuo plaukų lašėjo ant nugaros. Skarletė, išgirdusi 
triukšmą, pakėlė galvą, bet saulė švietė jai tiesiai į akis ir ji 
nieko nepamatė. 

- Bride, gal tu buvai įkritusi į šulinį? - paklausė pats 
jauniausias iš brolių - Timotis. 

- Aš maudžiausi upėje, - pasakė Bridė. 

Paskui ji atsisėdo ir ėmė valgyti, nekreipdama dėmesio į 
reakciją, kurią sukėlė jos pasirodymas. Net Kolumas, kuris 
niekad nieko nekritikuodavo, pakėlė balsą. 

- Paklausyk manęs, Bride O'Hara! Argi tu nežinai, kiek 
žmonių nuskęsta Boine kiekvienais metais! 

Boinas? 

- Ar čia tas pats Boinas, kaip ir "Boino mūšyje"? Taip, 
Kolumai? - paklausė Skarletė. 

Už stalo įsivyravo tyla. 

- Tėtis pasakojo man apie tai šimtą kartų, ne mažiau. Jis 
sakė, kad O'Haros per šią upę neteko visų savo Žemių. 

Šaukštai vėl suskambėjo į lėkštes. 

- Taip, - atsakė Kolumas, - upė liko tokia pati. Ja eina 
siena. Jeigu nori, parodysiu ją tau, bet, tikiuosi, nepanorėsi 
pasinaudoti ja vietoj vonios. Kaip tau tai ir į galvą atėjo, 
Bride? Kokia musė tave įkando? 

- Ketlina man sakė, kad atvažiavo pusseserė Skarletė, o 
Elina pasakė, kad ledi tarnaitė turi praustis kiekvieną dieną. 
Štai aš ir nuėjau praustis. 

Čia ji pirmą kartą pažvelgė į Skarletę. 

- Štai pamatysite, aš stengsiuosi jums įtikti, jeigu pasiimsite 
mane į Ameriką, - jos mėlynos akys sublizgėjo, 0 mažas apvalus 
smakras ryžtingai pasidavė į priekį. 

Ji labai patiko Skarletei. Bridė tikrai neverktų ir nesiilgėtų 
namų. Bet nė viena pietietė neturi baltaodės tarnaitės. Skarletė 
nežinojo, kaip jai tai pasakyti. Kolumas pasakė už ją: 

- Jau nuspręsta, kad tu važiuosi su mumis į Savaną, taigi 
gali nerizikuoti savo gyvybe. 

- Valio! - sušuko Bridė. - Aš nebūsiu tokia neišauklėta, 
kai tapsiu kambarine, - pasakė ji rausdama, paskui kreipėsi į 
Kolumą: - Aš buvau prie brastos, ten vandens tik iki kelių. 
Juk aš ne tokia kvaila kaip kiti. 

- Bet elgiesi būtent kaip kvailutė, - tarė Kolumas. Jis vėl 
šypsojosi. - Skarletė papasakos tau apie viską, ko gali. prisireikti 
ledi. Tu dar turėsi dvi savaites, per tą laiką galėsi išmokti 
visko, ko reikia. 

Bridė sunkiai atsiduso. 

- Kaip sunku būti jauniausia! 

Visi puolė garsiai jai priekaištauti, išskyrus Danielį, kuris 
per pietus nepasakė nė žodžio. Kai visi nutilo, jis atitraukė 
savo kėdę ir atsistojo. 

- Kasti geriau, kol žemė sausa, - pasakė jis, - pabaikite 
valgyti ir eisime dirbti. 

Paskui jis iškilmingai nusilenkė Skarletei. 

- Jaunoji Kete Skarlete O'Hara, tu suteikei mano namams 
didžiulę garbę ir mes visada džiaugsimės matydami tave čia. 
Tavo tėvas čia buvo mylimas, ir išsiskyrimas su juo kaip akmuo 
guli man ant širdies štai jau daugiau kaip penkiasdešimt metų. 

Ji taip apstulbo, kad neįstengė ištarti nė žodžio. Ir kol ji 
svarstė, ką atsakyti, jis dingo iš namelio. 

Kolumas prisitraukė savo kėdę arčiau prie Židinio: 

- Tau gal ir nereikia šito Žinoti, mieloji Skarlete, bet tu 
palikai gilų pėdsaką šituose namuose. Šiandien Danielis pirmą 
kartą prabilo ne apie savo fermą. 

- Viena aišku, - pasakė Ketlina, - Danielis palaimino tave, 
jis - šeimos galva. Kai nejstengsi ilgiau būti pas Molę, tau 
visuomet atsiras vietelė čia, tereiks tik panorėti. 

Skarletė pamatė tinkamą progą. Smalsumas ją pjaute pjovė: 

- Kaip jūs visi sugulate čia miegoti? - paklausė ji tiesiai. 

- Mansarda padalyta pusiau. Vyrai miėga vienoje pusėje, o 
mes su Bride - kitoje. O Danielis - šitoj lovoj prie Židinio, 
kai senelė atsisakė joje miegoti. Aš tau tuojau parodysiu. 

Ketlina patraukė medinio suolo atlošą, jis nusileido, 
pavirsdamas lova su plonu čiužiniu ir plonute vilnone antklode. 

- Jis sako, kad padarė ją, norėdamas parodyti, ką sugeba, 
bet, mano nuomone, jam tiesiog buvo liūdna tame kambaryje, . 
kai mirė teta Tereza. 

- Tame kambaryje? 

- Taip, tai ten, - ji linktelėjo durų pusėn, - mes pavertėm 
jį prieškambariu. Bet lova ten liko. Ir ji bus tau paruošta, 
kai tik panorėsi. 

Skarletė sunkiai įsivaizdavo, kad galėtų panorėti. Septyni 
žmonės namelyje, kuris, jos nuomone, buvo per mažas net ir 
keturiems! Ir juo labiau tokiems didžiuliams žmonėms! 
Nenuostabu, kad tėtį pravardžiavo "pačiu mažiausiu paršeliu", 
ir jis visada stengėsi atrodyti aukštas. 


Prieš grįždami į Molės namus, jie su Kolumu dar kartą“ 
užėjo pas senelę, bet ji miegojo sėdėdama prie židinio. 

- Tu manai, jai nieko neatsitiko? - sušnibždėjo Skarletė. 
Kolumas tik linktelėjo. Lauke jis paaiškino. 


- Aš mačiau ant stalo arbatinuką, jis buvo beveik tuščias. 
Po pietų ji visuomet snaudžia. 


Gyvatvorės abipus kelio buvo labai gražios, nes gudobelės 
žydėjo, paukščiai čiulbėjo tiesiai virš Skarletės galvos. Buvo 
labai smagu pasivaikščioti, nors ir drėgna žeme. 


- Šis takelis veda prie Boino, Kolumai? Tu žadėjai parodyti 
man upę. 


- Būtinai, Skarlete. Bet tik rytoj rytą. Šiandien mes jau 
turim grįžti. Molė rengia vakarėlį tavo garbei. 
- O! Nuostabu! Aš galėsiu pamatyti visus savo giminaičius! 


Penktas skyrius 


Vaišės buvo nuostabios. Bet Skarletė pagalvojo, kad tai, ko 
gero, vienintelis malonus dalykas visoje toje maišatyje. Ji turėjo 
spausti rankas ir šypsotis visiems atvažiuojantiems ir išvažiuo- 
jantiems. "Dieve mano, kokie minkšti ir silpni šių moterų 
pirštukai, o kalba jos taip, tarsi gerklėje būtų įstrigęs kaulas. 
Ir kokie visi nuobodūs. Gyvenime nesu mačiusi įkyresnių 
pašnekovų." 


Niekada anksčiau Skarletė nebuvo susidūrusi su būsimaisiais 
džentriais*; jų subtilumas buvo nepaprastas ir grynai provincialus. 
Kleitono žemvaldžiai ir aristokratija kaimiškai tiesiai rodė panieką 
Čarlstono pretenzingumui ir tam Atlantos Žmonių būriui, kurį 
ji priskyrė prie "Molės draugų“. Atkištas puoduką laikančios 
rankos mažasis pirštas ir mikroskopiškai maži sumuštiniai bei 
pyragaičiai labai tiksliai apibūdino Molę ir jos aplinką. Jie 
stengėsi atrodyti rafinuoti, o iš tiesų buvo negrabūs ir manieringi. 

Bet Skarletė, matyt, nutarė rasti paguodą valgyme ir viską 
rijo su dideliu apetitu; ji ignoravo visus kvietimus dalyvauti 
pokalbyje, kurio metu buvo galima paaimanuoti, kokia skaudi 
dalia tenka nelaimingiesiems, turintiems dirbti fermoje ir teptis 
rankas. 


* Džentriai - smulkieji Anglijos dvarininkai. 

- Mole, o ką veikia Robertas? Visą laiką vaikšto su odinėmis 
pirštinėmis? - paklausė Skarletė ir piktdžiugiškai pastebėjo, kad 
Molei raukantis puikioje jos odoje atsiranda raukšlelės. 

"Vargšas Kolumas! Manau, jam teks išgirsti iš jos keletą 
švelnių žodžių dėl to, kad atvežė mane čia, - pagalvojo Skarletė. 
- Bet man nusispjauti į viską. Ji gali kalbėti apie mane, ką 
tik nori, tarsi aš visai ne O'Hara. Iš kur šita idiotė ištraukė, 
kad plantacija - tai tas pat kaip ir - kaip ji pasakė? - dvaras. 
Ne, reikės pačiai pasikalbėti su Kolumu. Tai juokai! Kokie 
patenkinti buvo jų snukiai, kai aš pasakiau, kad visi mūsų 
tarnai ir darbininkai - juodieji. Nors jie vargu ar yra girdėję, 
kad Žmonės gali turėti juodą odą, ir jau tikrai nėra matę nė 
vieno negro. Viskas aplink kažkaip keista." 

- Nuostabus vakaras, Mole, - tarė Skarletė, - viskas labai 
skanu! Aš taip apsivalgiau, kad vos nesprogau. Manau, man 
būtų neblogai nueiti į savo kambarį ir truputį pailsėti. 

- Kaip nori, Skarlete. Apskritai aš liepiau paruošti puskarietę, 
ir mes galėtume pasivažinėti, bet jei tu norėtum pamiegoti, 
tai... 

- O ne! Aš labai noriu važiuoti. Mes galime nuvažiuoti 
prie upės, kaip tu manai)? 

Nors ji ir ketino atsikratyti Molės, bet tokios puikios progos 
negalėjo praleisti. Tiesą sakant, ji labiau norėjo nuvažiuoti prie 
upės negu eiti pėsčiomis. Jau kuris laikas ji nepasitikėjo Kolumu, 
kai šis sakydavo "netoli". 

Iš tiesų taip ir buvo. Molė geltonomis pirštinėmis - tokios 
pat spalvos kaip ir aukšti puskarietės ratai - iš pradžių važiavo 
pagrindiniu keliu, paskui pasuko į šalį, ir puskarietė nuriedėjo 
kaimo keliu. Skarletė susidomėjusi žiūrėjo į apšiurusius namelius. 

Jos pravažiavo pro didžiulius vartus, nieko panašaus gyvenime 
Skarletė nebuvo mačiusi. Milžiniško geležinio statinio viršus iš 
abiejų pusių buvo prismaigstytas paauksuotų bokštelių, 0 centre 
puikavosi įmantriais raštais išdažytas metalinis diskas. 

- Erlų tvirtovė, - švelniai tarė Molė. - Mes važiuosime į 
Bighausą ir pažiūrėsime į upę iš sodo. Gerai, kad šeimininko 
dabar nėra, o Robertas gavo leidimą iš misterio Andersono. 

- Kas tai? 

- Valdytojas. Jis čia viską tvarko. Jie su Robertu - bičiuliai. 

Skarletė pasistengė nutaisyti tokią miną, tarsi visa tai daro 
jai įspūdį, nors ir nesupiato, kodėl kažkoks prižiūrėtojas 
reikalauja sau tokio dėmesio; juk jis tik pasamdytas tam, kad 


36 


padėtų. Atsakymą į šį klausimą ji gavo tada, kai puskarietė, 
pervažiavusi platų Žvyruotą keliuką, išriedėjo į erdvią, lygiai 
nušienautą pievutę, kuri priminė Skarletei jos pačios terasą 
Taroje. Bet vos tik pamačiusi Bighausą, ji viską užmiršo. 

Bighausas buvo didžiulis. Dėl daugybės stogų, bokštų, sienų 
su šaudymo angomis, tiltelių ir perėjimų jis labiau panėšėjo į 
nedidelį miestą negu net į labai didelį namą. Dabar Skarletė 
suprato, kodėl Molė su tokia pagarba kalbėjo apie valdytoją. 
Taip, čia reikėjo kur kas daugiau žmonių negu didžiausioje 
plantacijoje. Norėdama pamatyti viršutinę sienų dalį ir marmuro 
raižiniais papuoštus langus, Skarletė turėjo ištiesti kaklą. Vila, 
kurią jai pastatė Retas Atlantoje, be abejo, ten buvo didžiausia 
ir įspūdingiausia, bet čia ji būtų nelabai Žymi. 

- Aš noriu apžiūrėti namą iš vidaus. 

Molė pasibaisėjo dėl jos prašymo. 

- Bet mes turime leidimą tik pasivaikščioti po sodą! Aš 
pririšiu ponį ir mes eisime ten pro tuos vartus, - ji parodė 
aukštą arką. 

Skarletė iššoko iš puskarietės. 

Pro arką jos išėjo į „terasą. Ji buvo Žvyruota, žvyras sudarė 
mįslingą bangų ir raitytų linijų piešinį. Skarletės pėdos tuoj 
pat suardė nuostabų raštą. Ji žengė nedrąsiai ir atsargiai, su 
baime žvalgydamasi į sodą, kur takeliai irgi buvo nubarstyti 
smulkiu žvyru, tiesa, be tokio piešinio, bet pėdsakai ten vis 
tiek liko. 

- Nesuprantu, kaip jiems tai pavyksta? - galvojo Skarletė. 
- Juk žmogus su grėbliu irgi turi būti su kojomis, kurios 
palieka žemėje pėdsaką. 

Ji giliai atsiduso ir ryžtingai nužingsniavo prie marmuro 
laiptų, vedančių į sodą. Po kojomis girgždantis žvyras skambėjo 
ausyse kaip šūviai, ir Skarletė jau pasigailėjo atėjusi. 

Kur dingo Molė?! Ji atsisuko. Molė ėjo labai atsargiai, 
taikydama į Skarletės paliktus pėdsakus. Matydama, kad pusseserė, 
nepaisant visų savo manierų, bijo dar labiau, Skarletė pasijuto 
tvirčiau. Laukdama Molės, ji dar kartą pažvelgė į namą. Iš čia 
Jis atrodė toks neaprėpiamas; kambarius nuo terasos skyrė aukšti 
dvivėriai langai, siekiantys žemę ir užtraukti tankiomis 
užuolaidomis; jie buvo pakankamai dideli, kad pro juos būtų 
galima išeiti, bet vis dėlto ne tokie didžiuliai, kaip durys namo 
fasade. Dabar jau buvo galima patikėti, kad čia gyvena žmonės, 
O ne milžinai. 

- Kuris kelias veda prie upės? - kreipėsi Skarletė į pusseserę. 

Ji nesirengė kalbėti pašnibždom tik todėl, kad šalia stovi 
tuščias namas. Užtrukti ji irgi nenorėjo, todėl nesutiko su 
Molės pasiūlymu apeiti visus takelius ir apžiūrėti visą sodą. 

- Aš noriu pamatyti upę. Mano vyras amžinai kuičiasi sode, 
ir jis man įkyrėjo jau namie. 

Visą kelią, kol jos ėjo pagrindine alėja prie medžių parko 
pakraštyje, jai teko gintis įkyraus Molės smalsumo, nes Molė 
labai domėjosi jos vedybų istorija. 

Staiga medžių eilių properšoje Skarletė pamatė vandenį. 
Niekada anksčiau ji nematė nieko panašaus. Srovė mirguliavo 
visais auksinės ir rudos spalvos atspalviais. Nusileidžianti saulė 
liejo auksines žiežirbas sūkuriuose, kurie susidarė tamsaus kaip 
brendis vandens paviršiuje. 

- Kaip gražu! - sušuko Skarletė, ir jos balsas suminkštėjo. 

Ji negalėjo būti abejinga grožiui. 

"Anot tėčio, - mąstė Skarletė, - upė turi būti raudona nuo 
jos aukų kraujo. Ji turi būti veržli ir nesutramdoma. O iš 
tiesų reikia gerai įsižiūrėti, kad as jog ji išvis teka. 
Juk tai Boinas!" 

Ji visą gyvenimą girdėjo apie ją, ir štai dabar tereikia Žengti 
žingsnį, ištiesti ranką ir galima prie jos prisiliesti. Skarletė 
pajuto kažkokį nepažįstamą jausmą, ji net nežinojo, kaip tai 
pavadinti, ieškojo kažkokio apibūdinimo. Tai buvo labai svarbu, 
jai tik reikia rasti pavadinimą... 

- O tai vaizdas, - tarė Molė savo gerai ištreniruotu balsu. 
- Visi geriausi namai turi vaizdą iš savo sodų. 

„Skarlet: panoro stuktelėti ją kuo nors kietu. Dabar ji 
niekada nesusigrąžins šio jausmo. Ji pažvelgė į tą pusę, kur 
rodė „Molė, ir pamatė bokštą kitame upės krante. 

Tas bokštas buvo toks pat, kokį Skarletė matė iš traukinio: 
akmeninis ir pusiau apgriuvęs. Visi pamatai buvo apaugę 
samanomis, O ant sienų vijosi gebenės. 

"Iš arti jis turbūt didžiulis, - pamanė Skarletė, - kokių 
trisdešimties pėdų pločio ir tikriausiai dvigubai aukštesnis." 

Ji turėjo sutikti su Mole, kad vaizdas tikrai romantiškas. 

- Eime, - tarė ji, dar kartą pažvelgusi į upę, ir staiga 
pajuto nuovargį. 


- Kolumai, aš pasirengusi užmušti savo mielą pusseserę Molę. 
Būtum girdėjęs, kaip tas baisusis Robertas postringavo apie 

privilegiją tyliai pavaikštinėti po Erlų sodą. Jis sakė tai kokius 
du šimtus kartų, ir kiekvieną kartą Molė dešimt minučių 
suokdavo, kaip nuostabu tai buvo. 

O šįryt ji vos neapalpo, kai pamatė mane apsirengusią 
airiška suknele. Norėčiau žinoti, kur dingo čiulbantis tikrosios 
ledi balselis. Ji perskaitė man ištisą paskaitą, kad aš griaunu 
jos reputaciją ir visai nesutrinku dėl Roberto. Roberto!!! Juk 
tai jis turi sutrikti kiekvieną kartą, pamatęs veidrodyje savo 
buką snukį! Kaip ji drįsta man priekaištauti! Kas ji tokia! 

Kolumas patapšnojo jai per ranką. 

- Žinoma, ji ne geriausia kompanija tau, brangioji Skarlete, 
bet ir Molė turi teigiamų savybių. Ji paskolins mums savo 
puskarietę, ir mes puikiai praleisime dieną. Net neprisiminsime 
jos ir netemdysime savo pasivažinėjimo. Pažvelk į kryklės Žiedus 
už tvoros ir į Žydinčias vyšnias sode. Nepyk. Diena tokia graži. 
O tu su savo dryžuotomis kojinėmis ir raudonais apatiniais 
sijonais panaši į žavingą airių mergaitę. 

Skarletė ištiesė kojas ir nusijuokė. Kolumas buvo teisus. 
Kodėl Molė turėtų sugadinti jai tokią nuostabią dieną. 

Jie nuvažiavo į Trimą, seną miestą, turintį turtingą istoriją, 
kuri - Kolumas tai žinojo - visai nedomins Skarletės. Todėl 
jis pasakojo jai apie dideles muges šeštadieniais, tokias kaip 
Golvėjuje, na gal truputėlį mažesnes. Užtat beveik visada čia 
būdavo būrėjų, kurių retai sutiksi ten. Už du pensus jos 
Išpranašaus jums didelę sėkmę, už pensą - pusėtiną laimę, O 
jei iš jūsų kišenės negalima išspausti daugiau kaip pusę penso 
- gyvenimo smūgį. 

Skarletė nusikvatojo - Kolumas visada mokėjo ją prajuokinti 
+ ir pačiupinėjo piniginę, kuri kabojo jai ant krūtinės. Ji buvo 
paslėpta po airiška palaidine. Niekas nesuprastų, kad vietoj 
korseto ji nešioja du šimtus dolerių auksu. 

Jis parodė jai garsiąją Trimo pilį. Skarletė, žinoma, apsimetė, . 
kad tie griuvėsiai ją labai sudomino. Paskui jis parodė jai 
parduotuvę, kurioje Džeimis dirbo nuo šešiolikos metų kol 
išvažiavo į Savaną. Ir čia Skarletės susidomėjimas jau nebuvo 
apsimestinis. Jie pasikalbėjo su šeimininku, paskui, žinoma, jiems 
nieko kito neliko, kaip tik uždaryti parduotuvę ir visiems 
pasikelti į viršų, pasimatyti su jo žmona, kuri būtų mirusi iš 
apmaudo, jei nebūtų išgirdusi visų Savanos naujienų iš paties 
Kolumo lūpų ir jei nebūtų pamačiusi atvažiavusios O'Haros, 

apie kurios grožį ir grynai amerikietišką žavesį kalbėjo visų 
aplinkinių vietovių Žmonės. 

Paskui visiems kaimynams buvo pranešta, kokia šiandien 
nepaprasta diena ir kas pas juos atėjo, ir tada visi jie nuskubėjo 
į viršutinį parduotuvės kambarį, kol galiausiai ėmė abejoti, ar 
tvirtos parduotuvės sienos. 

Paskui... 

- Machuoniai supyks, jei sužinos, kad mes buvome mieste 
ir jų neaplankėme, - tarė Kolumas, kai jie pagaliau atsisveikino 
su buvusiais Džeimio šeimininkais. 

- Kas? 

- Tai Morinos šeima, nusiramink. Jie turi didžiausią Trime 
aludę ir gal tu paragausi truputį elio? 

Čia buvo dar daugiau Žmonių, ir kiekvieną minutę jų vis 
daugėjo, o netrukus pasirodė muzikantai ir buvo atnešta valgyti. 
Laikas bėgo, ir kai jie iškeliavo į Adamstauną, jau ėmė temti. 

Pirmą kartą per šią kaip reta saulėtą dieną nulijo lietus, 
ir gėlės gyvatvorėse dar labiau pakvipo. Skarletė užsitraukė 
gobtuvą, ir visą kelią iki pat kaimo jie dainavo. 


- Aš sustosiu čia, užeigoje, sužinosiu, gal man yra laiškų, 
- tarė Kolumas. 

Jis apvyniojo vadeles aplink kolonėlę ir įėjo pro duris. Bet 
staiga iš visų langų aplink ėmė lįsti galvos. 

- Skarlete! - sušuko Merė Helena. - Vaikui išdygo dar 
vienas daniis, užeik, išgersime kavos ir pažiūrėsi. 

- Ė, ne, Mere Helena, ateik tu čia su savo dantimis, vyru 
ir visais kitais, - kalbėjo Klara O'Horman, mergautine pavarde 
O'Hara. - Skarletė - mano pusseserė, ir Džimas tiesiog mirtinai 
nori ją pamatyti. 


- Ir mano pusseserė! - šaukė Pegotė Monagan. - O aš 
kepu spurgas! Aš juk žinau, kad jinai jas labai mėgsta! 
- Kolumai!!! - suklykė Skarletė. 


Paaiškėjo, kad viskas labai paprasta. Jie tiesiog užėjo į 
artimiausią namelį ir kai ten susirinko pusė kaimo, pasakė, 
kad pabus labai trumpai. 

- Atsimink, nelabai ilgai, nes tu dar turėsi pasipuošti pietums 
pas Molę. Taip, ji turi trūkumų, kaip ir mes visi, bet tau 
nedera jos erzinti jos pačios namuose. Ji taip stengėsi nenešioti 
šitų sijonų, kad nepakenčia jų savo valgomajame. 

Skarletė uždėjo ranką jam ant peties. 

- Kaip tu manai, ar galiu aš pasilikti pas Danielį? - paklausė 
ji - Man tiesiog nepakenčiama būti pas Molę... Na ko tu 
juokiesi, Kolumai? Ž 

- O aš stebėjausi, kaip čia man taip lengvai pavyko įkalbėti 
ją duoti mums puskarietę. Dabar matau, kad ji tiesiog norėjo 
pailsėti nuo tavęs. Tu eik tenai pažiūrėti - naujo danties, o aš 
pasikalbėsiu su Mole. Suprask mane teisingai, mieloji Skarlete, 
bet ji pasiryžusi pažadėti man ką tik nori, kad aš tave kur 
nors išdanginčiau. Savo elgesiu ji niekada neleis tau užmiršti, 
ką tu pasakei apie Robertą ir jo odines pirštines. Ši istorija 
bus pasakojama visose virtuvėse iki pat Malingaro. 


Iš pradžių Skarletė buvo įkurdinta "tame" kambaryje. Dėdė 
Danielis net nusišypsojo, kai Kolumas jam papasakojo istoriją 
apie Roberto pirštines. Vėliau tas nepaprastas įvykis buvo visaip 
pagražintas ir galiausiai pavirto ištisa istorija, kurią reikia 
pasakoti atskirai. 

Skarletė nepaprastai lengvai apsiprato dėdės Danielio dviejų 
kambarių namelyje. Savo atskirame pastogės kambaryje pas 
Ketliną, kuri nuolat švarinosi ir puikiai gamino valgį, Skarletė 
galėjo mėgautis poilsiu. Ji tai ir darė. 


Šeštas skyrius 


Visą kitą savaitę Skarletė buvo labai užsiėmusi ir labai 
laiminga. Niekada ji nesijautė taip gerai. Išsilaisvinusi iš standžių 
raiščių ir metalinio korseto tinklelio, ji pirmą kartą per daugelį 
metų galėjo greitai vaikščioti ir giliai kvėpuoti. Be to, ji buvo 
iš tų moterų, kurių nepaprasta energija nėštumo metu dar 
padidėdavo; tai buvo tarsi atsakymas į naujo joje gimstančio 
gyvenimo poreikius. Ji kietai miegojo, atsikeldavo auštant ir 
jau per pusryčius turėdavo puikų apetitą, kuris nedingdavo iki 
vakarienės. 

Kolumas su malonumu leisdavosi su ja "ieškoti. nuotykių" 
Molės puskariete. Bet iš pradžių jam tekdavo tiesiog atimti ją 
iš naujų draugų, kurie ateidavo tuoj po pusryčių jos aplankyti 
arba pasikviesti paplepėti, arba paprašyti paaiškinti, kai gaudavo 
laišką iš Amerikos ir jame kas nors būdavo nesuprantama. 

Ji buvo Amerikos žinovė ir ją visada prašydavo dar papasakoti 
apie tą šalį. Tačiau ji vis dėlto buvo airė ir kentėjo dėl to, 

kad nepakankamai gerai pažinojo savo tėvynę. Tad ją reikėjo 
daug ko išmokyti. 

Ją stačiai stulbino airių moterų neskoningumas; jos buvo 
tarsi iš kito pasaulio - nepažįstamo, burtininkų ir stebuklų 
pasaulio, kuriuo jie visi nuoširdžiai tikėjo. 

Ji atvirai juokėsi iš Ketlinos, kai ši kiekvieną vakarą 
pastatydavo puodelį pieno ir padėdavo ant lėkštutės gabalėlį 
duonos tam atvejui, jei kas nors iš nykštukų eis pro šalį ir 
užsinorės valgyti. Kai kitą rytą lėkštutė ir puodelis būdavo 
tušti, Skarletė sakydavo, kad kokia nors valkataujanti katė 
pasinaudojo Ketlinos gerumu. Toks skeptiškumas Ketlinos nė 
trupučio nejaudino, ir "vakarienė fėjoms" tapo nuostabiausiu 
Skarletės prisiminimu apie gyvenimą O'Harų šeimoje. Kitas 
įsimintinas dalykas buvo valandos, kurias ji praleisdavo su senele. 

"Mano senelė - kietas riešutėlis", - išdidžiai galvodavo Skarletė 
ir buvo įsitikinusi, kad būtent senelės kraujas padėjo jai išgyventi 
beviltiškiausiais laikais. Ji dažnai užsukdavo į mažą namelį ir 
jei senoji Ketė Skarletė nemiegodavo ir būdavo nusiteikusi 
pasikalbėti. įsitaisydavo šalia ir prašydavo papasakoti apie tuos 
laikus, kai tėtis buvo mažas. 

Kartais ji leisdavosi Kolumo įkalbinama, sėsdavo į puskarietę 
ir jie traukdavo pasivažinėti. Per keletą dienų ji išmoko nekreipti 
dėmesio į košiantį vakarų vėją ir nuolatinį lietų. 


Tą dieną, kai Kolumas nusivežė ją parodyti "tikrosios Taros", 
irgi lijo. Skarletės apsiaustą plaikstė vėjas, kai ji kopė nelygiais 
akmeniniais laiptais į neaukštos kalvos viršūnę, kur gyveno ir 
valdė, mylėjo ir neapkentė, puotavo ir kovojo Didieji Airijos 
Karaliai ir kur jie buvo sutriuškinti. 

Tai net nebuvo griuvėsiai. Skarletė apsidairė aplink, bet 
nepamatė nieko, išskyrus keletą avių. Pilkoje šviesoje po pilku 
dangumi jų vilna atrodė pilka. Ji pajuto drebulį ir pati 
nusistebėjo tuo. Ji prisiminė vaikystėje girdėtus pasakojimus ir 
nusišypsojo. 

- Tau patinka? - paklausė Kolumas. 

- Taip, mano manymu, tai žavinga... 

- Mieloji Skarlete, nereikia meluoti ir nereikia ieškoti žavesio 
čia, Taroje. Eime su manim, - jis ištiesė jai ranką. 

Jie perėjo tankia žole apžėlusią nelygią pievelę ir pasiekė 
apaugusius kauburėlius pakraštyje. Kolumas užlipo ant vieno jų 
ir sustojo. 

- Čia, kur dabar aš stoviu, stovėjo pats Šventasis Patrikas. 
Tada jis buvo paprastas Žmogus, misionierius, ne kitoks negu 
aš dabar. Šventuoju jis tapo vėliau, žmonių vaizduotėje jis 
išaugo ir pavirto nenugalimu milžinų, apsiginklavusiu Dievo 
žodžiu. Bet, man atrodo, svarbiau atsiminti, kad iš pradžių jis 
buvo žmogus. Jam tikriausiai buvo baisu čia vienam su sandalais 
ir šiurkščios vilnos apsiaustu atsidurti akis į akį su stebuklinga 
Didžiojo Karaliaus galybe. Patrikas neturėjo nieko, išskyrus 
pareigą skelbti tiesą ir būtinybę tą pareigą vykdyti. Turbūt pūtė 
šaltas vėjas, 0 jį degino dar neatliktos pareigos liepsna. Jis 
jau pažeidė Karaliaus įstatymą, užkūrė laužą, kai visa ugnis 
turėjo būti užgešinta. Jis žinojo, kad už šį nusikaltimą jį galėjo 
nužudyti. Jis rengėsi rizikuoti, norėdamas patraukti Karaliaus 
dėmesį ir įrodyti jam, kokia didinga ta idėja, kurią jis, Patrikas, 
puoselėjo. Jis nebijojo mirties; jis tik bijojo nepateisinti 
pasitikėjimo, kurį jam parodė Viešpats. Bet jis susidorojo. Iš 
savo senovinio, brangenybėmis išpuošto sosto. karalius Laočeris 
suteikė teisę drąsiajam misionieriui nekliudomam pamokslauti. 
Ir Airija tapo krikščionių šalimi. 

Ramus Kolumo balsas privertė Skarletę išklausyti ir pasistengti 
suprasti viską, ką jis kalbėjo. Ji niekada negalvojo apie 
šventuosius kaip apie žmones, kurie gali ko nors bijoti, kaip 
ir mes visi. Ji apskritai niekada negalvojo apie šventuosius. Jų 
vardai reiškė jai tik švenčių pavadinimus. Dabar, žiūrėdama į 
žemą, kresną Kolumo figūrą, jo paprastą veidą, žilstančius vėjo 
sutaršytus plaukus, ji įsivaizdavo veidą kito, tokio pat paprasto 
žmogaus, kuris buvo pasiryžęs viskam ir nebijojo mirties. Kaip 
gali kas nors nebijoti mirties?! Į ką tai turi būti panašu? 
„Staiga ji pajuto stačiai maudžiantį pavydą Šventajam Patrikui, 
visiems šventiesiems, o gal ir pačiam Kolumui. 

"Aš nesuprantu ir niekada nesuprasiu, - pamanė ji. - Tai 
per sunki našta.“ 

Ji pažino didžią, jaudinančią, bet karčią tiesą. Yra dalykų, 
pernelyg gilių, sudėtingų ir prieštaringų, kad juos paprastai 
suprastum. Skarletė pasijuto vieniša ir bejėgė. 

Kolumas ėjo tolyn, vesdamasis ją su savimi, žengė kelias 
dešimtis žingsnių ir sustojo. | 

- Štai, - tarė jis. - Matai tuos žemus kauburius? 

Skarletė linktelėjo. : 

- Tau reikia muzikos ir stiklinės viskio, kad nuvytum vėją 
ir atvertum akis. Bet aš viso to neturiu, todėl tau nelieka 

nieko kito, kaip tik užsimerkti, ir tu pamatysi. Tai viskas, kas 
liko iš vienuolyno valgomojo tūkstančiui žvakių. Čia buvo 
O"Haros ir visi, kuriuos tu pažįsti. Čia visi didvyriai. Valgiai 
ir vynas - puikūs, o nuo muzikos širdis tuoj tuoj iššoks iš 
krūtinės. Ir sėdi tūkstantis svečių, apšviesti tūkstančio žvakių. 
Tu matai, Skarlete? Ugnis liepsnoja vis skaisčiau, ji blykčioja 
ant jų rankas puošiančių auksinių apyrankių, auksinių taurių, 
kurias jie kelia prie lūpų, smaragdų, rubinų, safyrų, kuriais 
papuošti auksiniai jų skraisčių kutai. Jų apetito užteko ir 
elnienai, ir .šernienai, ir keptoms žąsims, ir svaiginančiam midui, 
ir alučiui. Į muzikos taktą jie daužė kumščiais per stalą, ir 
nuo tų smūgių šokinėjo auksinės lėkštės. Tu matai savo tėtį? 
O Džeimį? O jauną plevėsą Brajaną? Tai bent puota! Matai? 

Ji ėmė juoktis. 

- Taip, štai tėtis, jis rėkia užstalės dainos žodžius ir vis 
prisipildo taurę, nes nuo dainavimo jį kankina troškulys. O! 
Kaip jam čia patiktų! Čia turi būti arklių, - tarė ji tvirtai, - 
tėtis visada turi būti su arkliu. 

- Puikūs, eiklūs kaip vėjas Žirgai plėšia pavadžius. 

- Kas nors pasirūpins juo ir paskui paguldys jį į lovą? 

Kolumas nusikvatojo ir apkabino ją per pečius: 

- Aš Žinojau, kad ir tu pajusi tai, - tarė jis. 

Skarletė nusišypsojo, ir jos akys sužibėjo smaragdo liepsna. 

Vėjas nubloškė gobtuvą jai ant pečių ir šiluma paglostė 
nepridengtą galvą. Lietus liovėsi. Ji pažvelgė. į Žydrą, tarsi 
išpraustą dangų, vėjo gūsiai šokdino akinamai baltus debesis. 
Atrodė, kad jie labai arti, tokie šilti, pagaliau radę prieglobstį 
Airijoje. | 

Paskui ji pažvelgė žemyn ir pamatė priešais ją plytinčią savo 
šalį: žalias, sodrias pievas, švelnią, gyvybės pilną medžių ir 
gyvatvorių lapiją. Buvo matyti taip toli! Horizontas suapvalėjo 
ir atrodė tarsi žemės pakraštys. 

Joje sujudėjo kažkas sena ir pagoniška, ir ją apėmė vos 
tramdomas siautulys, kuris sudarė jos esmę. Štai ką reiškia 
viešpatauti - aukštis viršum žemės ir saulės artumas. Ji plačiai 
išskėtė rankas, lyg norėdama apglėbti prie jos kojų gulintį 
pasaulį. 

- Tara, - ištarė Kolumas. 

- Aš taip keistai jaučiuosi, Kolumai, tarytum būčiau ne aš, 
- kalbėjo Skarletė, lipdama į puskarietę. 

- Tai amžiai, mieloji Skarlete, visi čia nugyventi gyvenimai, 
visi džiaugsmai ir visas liūdesys, puotos ir karai, - visa tai Čia, 
tvyro ore, guli žemėje po tavo kojomis. Laikai, metai, - daugybė 
jų slegia žemę. Tu jų negali pamatyti, išgirsti ar prisiliesti prie 
jų, bet jauti jų lengvą palytėjimą, jų begarsius balsus. Laikas. 
Ir paslaptis. 

Skarletė pasitaisė apsiaustą. 

- Kaip tada prie upės. Kažkoks nepaprastas jausmas. Aš 
beveik suradau žodį, bet paskui vėl jį pamečiau, - ir Skarletė 
papasakojo apie Erlų sodą, upę ir vaizdą su bokštu. 

- Geriausi sodai visada turi vaizdą, ar ne? - Kolumo balse 
skambėjo pyktis. - Taip pasakė Molė? 

Skarletė susisupo į apsiaustą. Ką ji pasakė ne taip? Dar 
niekada Kolumas nebuvo toks svetimas. 

Bet štai jis pasisuko į ją ir nusišypsojo, ir ji suprato, kad 
suklydo. 

- Tu suprasi mano silpnybę, Skarlete. Šiandien Trime 
demonstruos lenktynių žirgus. Aš labai norėčiau pažiūrėti ir 
išsirinkti, dėl kurių lažintis sekmadienį. 

Ji irgi to labai norėjo. 


Septintas skyrius 


"Iki Trimo apie dešimt mylių - nedaug", - pagalvojo Skarletė. 
Bet kelias labai vingiavo, nuolat keitė kryptį, paskui kaip 
pakliuvo darė dar kelis vingius ir pagaliau nutyso reikiama 
kryptimi. 

Nenuostabu, kad Skarletė karštai pritarė Kolumo pasiūlymui 
sustoti artimiausiame kaime ir išgerti arbatos bei užkąsti. Jie 
privažiavo sankryžą ir pasuko į tiesų platų kelią. Kolumas 
supliekė poniui, ir tas nurisnojo greičiau; po kelių minučių 
supliekė jam dar kartelį ir lengvai SDKOE M jie pervažiavo 
per didelį kaimą. 

- Kodėl čia taip tuščia? - paklausė Skarletė, kai arkliukas 
vėl sulėtino žingsnį. 

- Niekas negyvena Baliharoje, ši vieta turi blogą vardą. 

- Gaila, čia gražu... 

- Tu kada nors buvai Žirgų lenktynėse, Skarlete? 

- Iš tiesų tik vieną kartą Čarlstone, bet namuose mes dažnai 
rengdavome trumpų distancijų lenktynes. Tėtis tiesiog iš proto 

kraustydavosi. Jis visai negalėdavo ramiai važiuoti keliu ir 
kalbėtis su bendrakeleiviu. Pakeliui jis kas mylią surengdavo 
lenktynes. 

Skarletė nusipurtė. Kartais Kolumas būdavo labai panašus į 
tėtį. 


- Jie turbūt visi persikraustė į Trimą, - tarė Skarletė, išvydusi 
minią lenktynių lauke. - Taip, visi čia! 

Ji pamatė daugybę pažįstamų veidų. 

O'Harų vaikinai ėmė mojuoti rankomis ir šypsotis. Skarletė 
nepavydėtų jiems, jei senasis Danielis sužinotų, kad jie Čia... 
Juk jie dar nesukasė lauko. 

Žemė buvo suplūkta per tris mylias. Darbininkai kaip tik 
baigė paskutinius parengiamuosius darbus. Kolumas pririšo ponį 
netoli lenktynių tako. Jie ėmė brautis per minią. 

Visų nuotaika buvo pakili, visi pažinojo Kolumą, visi norėjo 
pasisveikinti su Skarlete - "ta mažyte ledi, kuri norėjo Žinoti, 
ar Robertas Donachju mūvi pirštines dirbdamas fermoje". 

- Aš jaučiuosi baliaus karalienė, - sušnibždėjo ji Kolumui. 

- Dėl ko verčiau lažintis? - per daugybę kliūčių jis vedė 
ją į tą vietą, kur ratu buvo vedžiojami žirgai. | 

- Bet Kolumai, jie puikūs. Ką tokie nuostabūs žirgai gali 
daryti žirgų lenktynėse šiame užkampyje? 

Jis turėjo aiškinti, kad lenktynės nebuvo užkampio lenktynės. 
Laimėtojas gaus apie 50 svarų piniginį prizą, tai daugiau negu 
parduotuvės savininko arba fermerio metinės pajamos. O šuoliai 
per kliūtis - tai tikras patikrinimas, kuris padeda išrinkti 
geriausią. Laimėtojas visai gali varžytis pačiose didžiausiose žirgų 
lenktynėse Pinčestone, Golvėjuje arba net Dubline. 

- Arba laimėti bet kurias lenktynes visoje Amerikoje. 

Jis šypsodamasis linktelėjo: 

- Airių Žirgai - geriausi pasaulyje, tai visi pripažįsta. 

- Aš manau, taip kaip ir airių viskis, - tarė Džeraldo 
O"Haros duktė. Šiuos du dalykus ji girdėjo nuo pat gimimo 
dienos. Barjerai atrodė jai pernelyg aukšti, tad veikiausiai 
Kolumas teisus. Šios lenktynės turi būti stulbinančios. Taip, iš 
tiesų, geresnių atostogų nereikia nė norėti. 


Per minią nuvilnijo kažkoks neaiškus murmėjimas. 
- Muštynės! Muštynės! 

Kolumas užlipo ant tvoros, norėdamas pažiūrėti. Jo veidą 
iškreipė laukinė grimasa. Jis trinktelėjo kumščiu į kairės rankos 
delną. 

- Na, dėl ko lažiniesi, Kolumai? - paklausė šalia stovėjęs 
žmogus. 


- Žinoma, duodu penkis šilingus už O'Harą. 


Minia staigiai atšlijo nuo bėgimo tako. Kolumas nušoko 
žemyn, griebė Skarletę už rankos ir puolė bėgti. 


Trys keturi tuzinai vyrų, jaunų ir senų, susikovė vienas prieš 
vieną; kriūkaudami ir spiegdami jie mušėsi kumščiais, kojomis 
ir alkūnėmis. Minia apsupo juos nelygiu ratu ir skatino pritarimo 
šūksniais. Tarsi patvirtinimas, kad muštynės prasidėjo staiga, 
krūva viršutinių drabužių gulėjo vienoje "ringo" pusėje, kai kurie 
paltai ir striukės buvo nusimesti taip skubiai, kad jų rankovės 
buvo išverstos į vidų. Vyrai kovėsi vien su palaidinėmis, kurios 
kaipmat paraudo nuo šeimininko arba jo priešininko kraujo. 
Nebuvo jokių taisyklių ar tvarkos. Kiekvienas mušė tą, kuris 
buvo arčiausiai jo, paskui dairydavosi kito. Tuos, kurie buvo 
partrenkti, greitai pakeldavo ir vėl įtraukdavo į muštynes. 


Skarletė niekada nematė, kaip mušamasi kumščiais. Jai kėlė 
siaubą ant žemės griūvančių kūnų dunksėjimas ir iš burnos ar 
iš nosies tekantis kraujas. Ten buvo visi keturi Danielio sūnūs, 
ir ji maldavo Kolumą sustabdyti juos. 


- Taip! Ir prarasti savo penkis šilingus? Tu papaikai, moterie? 
- Tu nepakenčiamas, Kolumai O'Hara, tiesiog nepakenčiamas! 


Vėliau ji pakartojo tai Kolumui ir Danielio sūnums, Maiklui 
ir Džozefui - dviem Kolumo broliams, kurių anksčiau ji nebuvo 
mačiusi. Visi sėdėjo Danielio namų virtuvėje. Ketlina ir Bridžita 
atsargiai plovė jiems žaizdas, nekreipdamos dėmesio į aimanas 
ir skundus. Kolumas tik pilstė viskį į stiklines. "Vis dėlto, kad 
ir ką jie. sakytų, tai nėra jau taip gerai“, - mąstė Skarletė. Ji 
negalėjo patikėti, kad O'Harai ir jo draugams pats muštynių 
faktas buvo neatskiriamai susijęs su tuo pasitenkinimu, kurį jie 
patyrė lenktynėse. Iš tiesų - "stačiai gera nuotaika!" Bet blogiausia 
buvo tai, kad merginos ėmė priekaištauti Timočiui, kodėl jis 
gavo tik mėlynę po akimi. 


Kitą dieną Kolumas labai nustebino ją, atjojęs dar iki 
Pusryčių ir atsivedęs su savim kitą arklį. 

- Tu sakei, kad mėgsti jodinėti, - priminė jis jai. - Aš 
išsinuomojau arklius. Juos reikia grąžinti iki pietų, tad mikliai 
čiupk vakarykštės duonos ir jojam, kol nepasirodė svečių. 

- Bet juk balno nėra, Kolumai. 

- Ša! Jojikė tu ar ne?! Pasiimk duonos, brangioji Skarlete, 
o Bridė pasodins tave ant arklio. 

Skarletė nuo vaikystės niekada nejodinėjo be balno. Ji jau 
užmiršo susiliejimo su arkliu į vieną esybę pojūtį Bet šis 
jausmas sugrįžo, tarsi ji visada taip jodinėjo, ir netrukus jai 
jau nereikėjo pavadžių; gyvulys jautė menkiausią kelių paspaudimą 
ir klausė jos. 

- Kurgi mes jojam? - jie traukė nepažįstamu takeliu. 

- Prie Boino. Aš noriu tau kai ką parodyti. 

Upė. Skarletės širdis ėmė smarkiau plakti. Kuo Boinas traukė 
ir kartu stūmė nuo savęs Skarletę? 

Pradėjo lyti, ir Skarletė su dėkingumu pagalvojo apie Bridę, 
kuri privertė ją pasiimti skarelę. Ji užsirišo skarelę ir lėtai 
nujojo paskui Kolumą, įsiklausydama į lietaus šnarėjimą 
gyvatvorės lapuose ir lėtą, tolygų kanopų kaukšėjimą. Viskas 
taip ramu. Ji visai nenustebo, kai lietus staiga liovėsi. Dabar 
paukščiai, kurie slėpėsi gyvatvorėje, vėl gali išskristi iš jos. 
Takelis baigėsi, ir štai ji - upė. Krantai buvo tokie žemi, kad 
vanduo tiesiog išsiliejo ant jų. 

- Štai ta brasta, kur maudėsi Bridė, - tarė Kolumas. - Gal 
ir tu panorėsi išsimaudyti? 

Skarletė sudrebėjo. 

- Aš juk ne tokia drąsi. Vanduo tikriausiai baisiai šaltas. 

- Pamėgink, tu gali tik truputį apsitaškyti vandeniu. Mes 
tuojau kelsimės į kitą pusę. Laikyk stipriau pavadžius. 

Jo arklys atsargiai žengė į vandenį. Skarletė pasikėlė padurkus 
ir užsikišo juos už juosmens, paskui nusekė paskui jį. 

Pasiekęs kitą krantą, Kolumas ėmė skubėti. 

- Lipk ir sėdame pusryčiauti, - tarė jis, - aš pririšiu arklį 
prie medžio. 

Medžiai augo čia pat netoliese, ir jų šešėliai uždengė Kolumo 
veidą. Skarletė lengvai nušoko nuo arklio ir perdavė pavadžius 
Kolumui. Ji išsirinko saulėtą vietą ant tako ir atsisėdo 
priglusdama prie medžio kamieno. Krantą lyg kilimas dengė 
mažos geltonos gėlytės, kurių lapai buvo širdies formos. 

Ji užsimerkė ir įsiklausė į ramią upės tėkmę, lapų šnarėjimą, 
paukščių čiulbesį. Kolumas atsisėdo šalia, ir ji lėtai atsimerkė. 

Jis perlaužė duonos kriaukšlę perpus ir didesnę dalį padavė 
Skarletei. 

- Kol mes valgome, galiu papasakoti tau vieną istoriją, - 
tarė jis. - Vietovė, kurioje mes esame, vadinasi Balihara. Visai 
neseniai, prieš du šimtus metų, tai buvo mūsų Žmonių namas. 
Čia O'Harų žemės. 

Iš netikėtumo Skarletė išsitiesė ir atsimerkė. Čia? Štai šios 
žemės priklausė O'Haroms? "Balihara" - argi ne taip vadinosi 
tas ištuštėjęs kaimas, per kurį jie vakar taip greitai pervažiavo? 
Ji nekantriai atsisuko į Kolumą. 

- Dabar nusiramink ir valgyk savo duoną, Kete Skarlete. 
Tai ilga istorija, - tarė jis. 

Kolumo šypsena neleido Skarletei klausinėti. 

- Prieš du tūkstančius metų pirmasis O'Hara įsikūrė čia ir 
pavertė žemę savo nuosavybe. Prieš tūkstantį metų vikingai, 
arba skandinavai, kaip mes juos dabar vadiname, surado žaliuosius 
Airijos turtus ir panoro juos pasisavinti. O'Hara, kaip ir kiti 
airiai, saugojo upę, kuria galėjo įsiveržti užkariautojai ilgomis 
valtimis su drakonais priekyje. Jie statė stiprius įtvirtinimus 
priešui atremti. 

Kolumas atsilaužė gabalėlį duonos ir įsidėjo į burną. Skarletė 
nekantriai laukė, kol jis sukramtys. Tiek daug metų ji net 
įsivaizduoti negalėjo. Kas gi įvyko vėliau, tada, prieš tūkstantį 
metų? 

- Vikingai pasitraukė, - pasakojo Kolumas, - ir O'Haros 
dirbo savo žemę ir girdė savo gyvulius dar du šimtus ar 
taugiau metų. Sau ir savo tarnams jie pastatė pilį su įtvirtinimais. 
Airių gera atmintis, ir jie žinojo, kad užkariautojai vėl gali 
ateiti, kaip kadaise seniai buvo atėję vikingai. Taip ir atsitiko. 
Bet atėjo ne vikingai, o anglai. Jiems buvo atiduota daugiau 
kaip pusė Airijos, bet O'Haros atsilaikė prieš jų spaudimą už 
tvirtų sienų. ir išsaugojo savo žemes dar penkis šimtus metų 
iki Boino mūšio. Ši liūdna istorija tau žinoma. O'Harų žemė 
atiteko anglams. Likę gyvi O'Harų vaikai ir našlės persikėlė 
per brastą. Vienas iš tų vaikų užaugo, tapo fermeriu nuomotoju, 
ir vedė mūsų senelę, Ketę Skarletę. Ir jis jau. galėjo iš kitos 
tamsių Boino vandenų pusės žiūrėti į sugriautą O'Harų pilį ir 
į jos vietoje išaugusius anglų namus. Bet pavadinimas liko toks, 
koks buvo anksčiau - "Balihara". 

Tėtis matė šį namą, žinojo, kad ši žemė priklausė O'Haroms. 
Pagalvojusi apie tėtį Skarletė paniuro, ji suprato tą skausmą 

ir įniršį, kuris pasirodydavo jo veide, kai jis pasakodavo apie 
Boino kautynes. Kolumas priėjo prie upės, pasisėmė rieškučiomis 
v<ndens ir ėmė gerti. Jis nusiprausė rankas, paskui vėl pasėmė 
vandens Skarletei. Kai ji atsigėrė, jis savo švelniais drėgnais 
pirštais nušluostė ašaras nuo jos veido. | 

- Aš nenorėjau tau to pasakoti, Skarlete... 

Ji piktai pertraukė jį: 

- Aš turiu teisę tai Žinoti. 

- Ir aš taip maniau. 

- Iš tavo veido matau, kad tai ne viskas, papasakok man 
visa kita. 

Kolumas išblyško. 

- Taip, tai ne viskas. Anglų Baliharą pastatė jaunas lordas. 
Apie jį pasakojo, kad jis buvo gražus kaip Apolonas, o pats 
save jis lygino su Dievu. Jis nutarė paversti Baliharą pačiu 
gražiausiu dvaru Airijoje. Kaimas - Balihara - priklausė jam 
visas, iki paskutinio akmenėlio; jis turėjo būti didesnis už visus 
kitus, gal net didesnis už Dubliną. Taip ir buvo. Žinoma, jis 
buvo mažesnis už Dubliną, bet vienintelė jo gatvė buvo platesnė 
už pagrindinę sostinės gatvę. Jo arklidės buvo kaip bažnyčios, 
langai švarūs kaip deimantai, jo sodai dengė Boino pakrantę. 
Pievutėse išdidžiai vaikščiojo povai, iškėlę savo puikias uodegas; 
į svečius atvažiuodavo gražiausios moterys, nuo galvos iki kojų 
pasipuošusios brangakmeniais. 

Bet jį slėgė liūdesys: jis teturėjo vieną vienintelį sūnų. Jis 
sulaukė anūko. Tas anūkas irgi neturėjo nei brolio, nei sesers. 
Jis buvo nepaprastai gražus ir tapo Baliharos valdovu su visomis 
jos arklidėmis, panašiomis į bažnyčias. 

Aš prisimenu jaunąjį Baliharos šeimininką. Buvau dar visai 
mažas ir galvojau, koks jis nuostabus ir- geras. 

Jis jodinėjo dideliu keršu arkliu. Jeigu jo džentriai per lapių 
medžioklę ištrypdavo mūsų javus, jis visada mėtydavo monetas 
mums, vaikams. Jis sėdėdavo toks aukštas ir lieknas su savo 
rausvu apsiaustu, baltomis bridžkelnėmis ir išblizgintais batais. 
Aš negalėjau suprasti, kodėl tėvas iš mūsų atimdavo monetas, 
jas sulaužydavo ir keikdavo lordą. 

Kolumas pašoko ir ėmė vaikštinėti krantu pirmyn ir atgal. 
Kai jis vėl prakalbo, jo balsas buvo plonas ir įsitempęs. 

- Prasidėjo badas, Žmonės sirgo ir mirė. "Aš negaliu Žiūrėti, 
kaip kenčia mano valstiečiai, - sakė lordas. - Nupirksiu du 
gerus laivus, duosiu jiems laisvę ir išsiųsiu į Ameriką, kur yra 

maisto ir viso ko perteklius. Man tas pat, kad mano karvės 
bliauna dėl to, jog nėra kam jų melžti, kad mano laukai 
apaugo dilgėlėmis. Man daugiau rūpi mano žmonės, o ne 
gyvuliai ir grūdai." 

Valstiečiai ir naujakuriai bučiavo jam rankas ir dėkojo už 
rūpestį. Daugelis išsirengė į kelią. Bet toli gražu ne visi galėjo 
ištverti išsiskyrimo su Airija skausmą. "Mes liksime, nors ir 
mirštame iš bado", - pasakė jie jaunajam lordui. Paskui jis 
visoms aplinkinėms vietovėms paskelbė, kad su džiaugsmu ir 
visai nemokamai duos bet kurį namą kiekvienam, kas tik 
paprašys. Mano tėvas jį prakeikė. Jis labai supyko ant dviejų 
savo brolių dėl to, kad šie priėmė anglo dovaną. Jie nutarė 
išvažiuoti... ir nuskendo kartu su visais, kai sutrešę laivai pateko 
į pačią pirmąją audrą. Tie laivai buvo karčiai pavadinti "karstais". 

Vienas vyras iš Baliharos gulėjo arklidėje ir laukė. Jam 
buvo nusispjauti, kad arklidė panėšėjo į bažnyčią. Kai jaunasis 
lordas atėjo pasibalnoti savo aukšto keršo arklio, jis sučiupo 
ji: Ir jis pakorė auksaplaukį Baliharos šeimininką bokšte netoli 
Boino. | 

Skarletė užsidengė burną ranka. Kolumas buvo labai išblyškęs, 
jis vaikštinėjo ir kalbėjo ne savo balsu. Bokštas! 

- Niekas nežino, - tęsė Kolumas, - vardo Žmogaus, kuris 
buvo arklidėje. Vieni mini vieną vardą, kiti - kitą. Kai atėjo 
anglų kareiviai, jis jau buvo dingęs iš Baliharos ir nepalikęs 
jokių pėdsakų. Anglai už jaunojo lordo mirtį pakorė daug vyrų. 

Medžio šešėlyje Kolumo veidas buvo dar baltesnis. Iš jo 
gerklės išsiveržė šauksmas. Nežmoniškas šauksmas. 

Jis atsisuko į Skarletę ir ji suvirpėjo pamačius jo kraupų 
žvilgsnį ir kančios iškreiptą veidą. 

- Vaizdas? - sušuko jis. Tai suskambėjo kaip patrankos 
šūvis. Jis suklupo ant geltono gėlių kilimo ir pasilenkė slėpdamas 
veidą. Jį purtė drebulys. 

- Atleisk man, brangioji Skarlete, - pasakė jau tas Kolumas, 
kurį ji pažinojo, ir pakėlė galvą. - Mano sesuo Molė tiesiog 
užkerėta šito vakarų pasaulio, todėl šneka tokius dalykus. Ji 
Visada mokėjo mane įsiutinti. 

Jis nusišypsojo. 

- Mes dar turime laiko perjoti per Baliharą, jei tu nori 
pasižiūrėti. Ji tuščia jau kokius trisdešimt metų, bet niekas jos 
neišplėšė. Niekas net neprieina arti jos. 

Jis atgniaužė tvirtai suspaustas rankas ir šypsena vėl pasirodė 
mirtinai išblyškusiame veide. 

- Eime, arkliai čia. 

Kolumo arklys iššoko į taką pro gyvatvorės brūzgynus ir 
susipynusias krūmų šakas, ir netrukus Skarletė tiesiai prieš save 
išvydo milžiniškus akmenis bokšto sienose. Norėdamas ją įspėti, 
jis ištiesė ranką, paskui sustabdė arklį, sudėjo apvaliai rankas 
prie burnos. 

- Seakain! - sušuko jis. Šį keistą garsą pakartojo į akmenis 
atsimušęs aidas. Jis pasuko galvą; jo akys švietė, skruostai buvo 
rausvi. 

- Skarlete, tai senovinė airių kalba, gėlų kalba. Kažkur čia 
trobelėje gyvena išmintinga moteris. Pasakojama, kad tai ragana, 
sena kaip Tara, žmona to Žmogaus, kuris prieš dvidešimt metų 
pabėgo nuo Pedžio O'Braino iš Trimo. Tu tikriausiai apie jį 
girdėjai. Aš įspėjau ją, kad mes jojame pro šalį. Apskritai aš 
nelabai tikiu burtininkais, tačiau tai nereiškia, kad mes neturime 
jų gerbti. 

Jie išjojo į proskyną aplink bokštą. Iš arti Skarletė pamatė, 
kad tarp akmenų nėra kalkių skiedinio ir per visą tą laiką 
jie nė per colį nepajudėjo. Kiek jiems metų, kaip sakė Kolumas? 
Tūkstantis? Du tūkstančiai? Neturi reikšmės. Ji nejautė baimės, 
nors Kolumas jai pasakojo tokius baisius dalykus. Šis bokštas 
buvo tik statinys, ir Skarletė niekada nebuvo mačiusi puikesnio 
darbo. Ši vieta jos nė trupučio nebaugino, priešingai, net kvietė 
įeiti. Ji prijojo arčiau. 

- Tu labai drąsi, Skarlete. Aš įspėjau tave, kad sklinda 
gandai, jog bokšte gyvena pakarto žmogaus šmėkla. 

- Cha cha! Šmėklų nebūna. Be to, arklys neprieitų taip 
arti, jei čia kas būtų. Visi žino, kad gyvuliai pajunta. į 

Kolumas nusikvatojo. Skarletė palietė daugelio amžių vėjo 
nugludintus akmenis. Jie sugėrė saulės šilumą, vėjo ir lietaus 
šaltį. Jos širdį apėmė neįprasta ramybė. 

- Jis iš tiesų labai senas, - tarė Skarletė, nors žinojo, kad 
žodžiai tušti, todėl tai ir neturėjo reikšmės. 

- Jis išgyveno, kaip didžiulis medis, - pasakė Kolumas, - 
kurio šaknys skverbiasi gilyn, į žemės centrą. 

"Šaknys skverbiasi gilyn..." Kur ji girdėjo tai anksčiau? Na 
žinoma. Tai sakė Retas Čarlstone. Skarletė nusišypsojusi 
pastukseno į senovės akmenis. Ji galėtų jam kai ką papasakoti 

apie šaknis, kurios skverbiasi gilyn. Tik reikia palaukti, kai jis 
vėl ims pasakoti, koks senas Čarlstonas. 

Namas Baliharoje irgi buvo pastatytas iš akmens, bet dar 
ir padengtas granitu. Kiekviena plokštė buvo puikiai nušlifuota, 
ir visa tai atrodė patikima ir tvirta. Namas buvo didžiulis, 
kiekvienas jo sparnas buvo didesnis už bet kurį net labai didelį 
namą. "Pastatytas ilgam, - tarė ji pati sau. - Gaila, kad čia 
niekas negyvena." 

- Lordas neturėjo vaikų? - paklausė ji Kolumo. 

- Ne, - ramiai atsakė jis. - Buvo Žmona, bet ji grįžo pas 
savo artimuosius arba įstojo į vienuolyną. Žmonės kalba, kad 
ji išprotėjo. 

Skarletė pajuto, kad Kolumo akivaizdoje nedera žavėtis namu. 

- Nagi apžiūrėkime kaimą, - pasiūlė ji. | 

Tai buvo visas miestelis, pernelyg didelis, kad jį galėtum 
vadinti kaimu. Bet čia neliko nė vieno sveiko lango arba 
neišlaužtų durų. Skarletė pasijuto nekaip, ji jautė, kad neapykanta 
ją stačiai drasko. 

- Kaip mums geriau joti į namus? - paklausė ji Kolumo. 


Aštuntas skyrius 


- Rytoj senelės gimimo diena, - pasakė Kolumas, palikdamas 
Skarletę pas Danielį - Pasakyk jiems, kad aš ateisiu rytą. 

Skarletė nustebo, kodėl jis pasakė tai šitaip žaismingai. 
Norint atšvęsti senos moters gimimo dieną, ne tiek jau daug 
reikia. Žinoma, pyrago, o ko daugiau? Ji jau nutarė padovanoti 
Savo senelei gražią nėrinių apykaklę, kurią nusipirko Golvėjuje. 
Ji dar turės laiko nusipirkti sau tokią pat, grįždama namo. 
„Dieve mano! Tai bus savaitės pabaigoje! 

Staiga Skarletė suprato, ką ji turi daryti. Ji tuojau pašoko 
ir išbėgo į lauką. Reikia skubėti, jos laukia daug darbo. Reikia 
viską išplauti ir išvalyti senosios Ketės Skarletės name, net jei 
ten ir nelabai nešvaru, ir Danielio name. Dar reikia iššluoti 
kiemą ir išravėti daržą prie senojo namo. Paruošti suolelius, 
kėdes ir taburetes pasodinti tiems, kurie netilps namelyje. Reikia 
išvalyti klėtį ir patiesti šviežių Šiaudų tiems, kurie liks nakvoti. 
Tai bus didelė šventė, ne taip jau dažnai žmonės sulaukia 
šimto metų. 

- Valgykite ir eikite, - tarė Ketlina vyrams, kai jie atėjo 
pietų. Ji pastatė ant stalo ąsotį pieno, keturis raguolius ir 
sviesto. Viskas buvo nuolankiai suvalgyta, bet taip greitai, kad 
Skarletė net įsivaizduoti negalėjo. Paskui jie taip pat išėjo 
susilenkdami, kad praeitų pro žemas duris. Visą tą laiką niekas 
neištarė nė žodžio. 

- Na, pradėsime, - sukomandavo Ketlina, kai tik visi išėjo. 
- Man reikia daugiau šulinio vandens. Kibirai ten, už durų. 

Skarletė, panašiai kaip O'Harų vyrai, nė neketino prieštarauti. 

Po pietų viso kaimo moterys atėjo jai padėti. Buvo labai 
triukšminga, darbas buvo ne iš lengvųjų, ir netrukus švelnias 
Skarletės rankas padengė pūslės. Bet ji patyrė didesnį malonumą, 
negu manė. Basa, kaip ir visos kitos, padurkai užkišti už didelės 
prijuostės diržo, rankovės užraitotos iki alkūnių, - ji vėl jautėsi 
kaip vaikas, kuris Žaidžia sode ir siutina mamą, nes amžinai 
susipurvina prijuostę ir nusimeta batelius ir kojinaites. Tik dabar 
jos Žaidimo draugai buvo daug geresni negu verksnė Sjūlina 
arba mažytė Kerina, pastaroji buvo per maža, kad ją priimtų 
žaisti. 

Kaip seniai tai buvo... Bet ne, ne taip seniai, palyginti su 
bokštu. Šaknys, kurios skverbiasi gilyn... 


Šiandien rytą Kolumas taip išgąsdino mane... Siaubinga istorija 
apie nuskendusius laivus. Juk ten buvo mano giminės. Tebūnie 
jis prakeiktas, tasai anglų lordas. Aš net džiaugiuosi, kad jį 
pakorė. 


Pasaulis tikriausiai dar nematė tokios šventės, kaip senosios 
Ketės Skarletės gimimo diena. 


Iš visos grafystės tebevažiavo O'Haros puskarietėmis, dengtais 
furgonais, raiti ir pėsti Čia buvo pusė Trimo ir visas 
Adamstaunas. Jie nešė dovanas, mantą ir gėrimus, paruoštus 
arba laikytus specialiai šventei. Greitai Skarletei pasirodė, kad 
maisto užteks visai armijai. Machuonių furgonas iš Trimo 
atvažiavo pilnas prikrautas statinaičių su eliu, kaip ir Džimio 
Delio iš Malingaro furgonas. Vyresnysis Danielio sūnus nujojo 
į Trimą ir grįžo su dėže molinių pypkių, kurios kyšojo jam 
už nugaros ir atrodė kaip didžiulė bjauri kupra, jis taip pat 
atgabeno du krepšius tabako, pritvirtintus prie balno. Tokio 
žymaus įvykio proja kiekvienas vyras ir daugelis moterų turėjo 
gauti po naują pypkę. 

Skarletės senelė priiminėjo gausius svečius ir dovanas; ji 
kaip karalienė sėdėjo savo krėsle su aukšta atkalte ir gurkšnojo 
arbatą su viskiu. Ji buvo pasipuošusi nauja nėrinių apykakle 
ant juodo šilko suknios. 

Kai paskambino mišparams, jau buvo susirinkę ne mažiau 
kaip trys šimtai žmonių, kurie atvažiavo pasveikinti Ketės 
Skarletės O'Haros jos šimtojo gimtadienio proga. 

Vyriausias vyras sėdėjo garbingoje vietoje prie ugnies priešais 
ją. Jis atsargiai, su meile išvyniojo dryžuotą audinį ir išėmė 
arfą. Daugiau kaip trys šimtai. balsų aiktelėjo. Tai buvo 
Makornakas, vienintelis tikras bardų meno paveldėtojas šiandien, 
po didžiojo O'Kerolono mirties. Jis prakalbo, ir jo balsas 
skambėjo kaip muzika. 

- Aš pasakysiu jums mokytojo Turlofo O'Kerolono žodį. Aš 
leidau laiką Airijoje ir buvau laimingas; gėriau už kiekvieną 
stiprų vyrą, kuris iš tiesų mėgsta muziką. Ir šiuos Žodžius aš 
perkuriu savaip. Aš geriu už visus stiprius vyrus ir už kiekvieną 
stiprią moterį, tokią kaip Ketė Skarletė O'Hara. 

Jis nusilenkė jai. 

- Bet tai turi būti sakoma, kai visi geria. 

Du tuzinai rankų pripildė stiklines. Jis išsirinko pačią 
didžiausią, pakėlė ją už senąją Ketę Skarletę ir išgėrė iki 
dugno. 

- O dabar aš padainuosiu jums sakmę apie Finą Makulą, 
- tarė jis. Jo seni sulenkti pirštai palietė arfos stygas, ir 
suskambėjo stebuklingi garsai. 

Paskui Kolumą O'Harą atėjo du muzikantai, jie atsinešė 
dūdmaišius, nesuskaičiuojamą daugybę smuikų, apie tuziną įvairių 
birbynių ir fleitų, o rankose - tarškynes, kuriomis mušė smagų 
ritmą. 

Moterys pripildė lėkštes maisto. Danielis O'Hara sėdėjo ties 
Stalo viduriu, -jis rūpinosi nedidelėmis juodojo alaus statinaitėmis. 
Svečiai šoko ir kieme. 

- Aš net įsivaizduoti negalėjau, kad būna tokių pobūvių, - 
dusdama pasakė Skarletė, ištrūkusi iš šokančiųjų rato. 

- Negi tu niekada nešventei Gegužės pirmosios dienos?! - 
Sušuko pusseserės, kurias pribloškė toks Skarletės pasakymas. 

- Tau reikės pasilikti iki Gegužės pirmosios, Kete Skarlete, 
- tarė Timotis O'Hara. 

Jam pritarė visas balsų choras. 

- Aš negaliu, man reikia spėti į laivą. 

- Tai gal nebus kitų laivų? 

Skarletė pašoko nuo suolelio. Ji jau gerai pailsėjo, o 
smuikininkai pradėjo naują rilį. 

Kol ji šoko, jos galvoje vis sukosi viena mintis. Juk turi 
būti kitų laivų. Kodėl ji negalėtų pasilikti ir pratęsti malonumo 
šokti rilius margomis juostuotomis kojinėmis. Čarlstonas niekur 
nepradings. Kai ji sugrįš, jis stovės kaip stovėjęs. Niekas ten 
nepasikeis, toks pats arbatos gėrimas tuose pačiuose griūvančiuose 
namuose, už tų pačių aukštų nesvetingų sienų. 

Ir Retas niekur nedings. Tegul palaukia. Kadaise ji 
pakankamai ilgai jo laukė Atlantoje, bet dabar viskas kitaip. 
"Vaikas mano įsčiose sulaikys Retą, jis bus mano, tereikia man 
panorėti." 

Ji nutarė, kad gali dar pasilikti iki Gegužės pirmosios. 

Kitą dieną ji paklausė Kolumo, ar bus dar laivų po Gegužės 
pirmosios. Žinoma, bus. 

- Laivas išplaukia devintos dienos vakarą. Taigi tu turėsi 
pusę dienos apsipirkti Golvėjuje. | 

Ji daugiau nieko nepirks, ji jau galvojo apie tai. Čarlstone 
niekas niekada nenešios airiškų kojinių ir apatinių sijonų. Jie 
per daug ryškūs ir prasti. Ji tik norėjo keletą pasilikti kaip 
puikius suvenyrus. Kitus ji atiduos Ketlinai ir savo naujiesiems 
bičiuliams kaime. 

- Gegužės devintoji. Tai daug vėliau, negu mes planavome, 
Kolumai. 

- Truputį daugiau kaip savaitė po Gegužės pirmosios, Kete 
Skarlete. Palyginti su amžinybe, visai nedaug. 

Taip, tikrai. Ji daugiau neturės tokios progos kažką padaryti 
Kolumui. Po viso to, ką jis dėl jos padarė, ji turi parodyti 
jam nors kiek dėmesio. 

Balandžio dvidešimt šeštą dieną "Brajanas Boru" išplaukė iš 
Golvėjaus, dvi kajutės laive buvo laisvos. Laivas atplaukė 
penktadienį, dvidešimt ketvirtą dieną, su keleiviais ir paštu. 
Paštas buvo iškrautas Golvėjuje šeštadienį; sekmadienis yra 
sekmadienis, tad nedidelis krepšelis su laiškais iškeliavo į 
Malingarą tik pirmadienį. Antradienį pašto diližanas paliko laiškų 
siuntą Trimo paštininkui; tarp laiškų buvo didelis storas vokas 
su antspaudu "Džordžija" Kolumui O'Harai iš Savanos. Kolumas 
O'Hara gavo labai daug laiškų, jie buvo skirti visai O'Harų 
šeimai senelės gimimo dienos proga. 

Laiškanešys paliko voką Adamstauno aludėje. 

- Aš pagalvojau, kad nėra ko laukti dar parą, - pasakė jis 
Metui O"Tului, šios įstaigos šeimininkui; tai buvo kartu ir 
aludė, ir nedidelė parduotuvė, ir paštas. - Trime jie tik uždės 
antspaudą iki rytdienos, kol kas nors kitas paims jį nuvežti. 

Jis paėmė ąsotį alaus, kurį jam Kolumo vardu pasiūlė Metas 
O'Tulas. Gal O'Tulo aludė buvo maža ir nelabai turtinga, bet 
ąsočiai čia buvo dideli, tamsaus stiklo. 

Metas O'Tulas pašaukė savo žmoną iš kiemo, kur ji džiaustė 
skalbinius. 

- Kol kas pasėdėk, Kete, aš einu pas dėdulę Danielį. 

Meto tėvas buvo mirusios Danielio žmonos, Teresės, brolis, 
amžiną jai atilsį. 


- Kolumai! Tai puiku! - voke gulėjo Savanos bažnyčios 
rangovo laiškas. Po neilgų įkalbinėjimų vyskupas sutiko leisti 
Skarletei peržiūrėti jos sesers kraitį. 

- Tara, mano Tara, aš turiu tave! 

- Kolumai! Įsivaizduoji? Tas storžievis vyskupas prašo penkių 
tūkstančių dolerių už trečdalį Taros. O Viešpatie, pasigailėk! 
Juk už penkis tūkstančius galima nusipirkti visą Kleitono grafystę. 
Bet aš priversiu jį nusileisti. 

- Su vyskupais nesiderama, - tarė jai Kolumas. - Jeigu tau 
reikia kraičio ir tu turi pinigėlių, tai turėsi juos pakloti. Taigi, 
tinansuosi bažnyčios statybą, tegul tavc tai nuramina. 

- Tu žinai, kad yra ne taip, Kolumai. Man nepatinka, kai 
kas nors nori mane už nosies vedžioti, net bažnyčia. Atleisk, 
Jei tau nemalonu girdėti tokius žodžius. Vis tiek Tara turi 
būti mano, ten mano širdis. O, kokia aš buvau kvaila, kad 
leidausi įkalbama pasilikti. Dabar mes būtume pusiaukelėje į 
Savaną. 

Kolumas jai neprieštaravo. Kol ji ieškojo plunksnos ir 
Popieriaus, jis išėjo. 

- Man reikia tuoj pat parašyti apie visa tai dėdei Henriui 
Hamiltonui. Jis visko imsis. Viskas turi būti paruošta iki mano 
sugrįžimo. | 


Ketvirtadienį Skarletė viena išsirengė į Trimą. Ją erzino, kad 
Ketlina ir Bridė dirbo fermoje, o Kolumas tiesiog siutino savo 
Staigiu išnykimu. Nors jis vis tiek negalėjo jai niekuo padėti. 
O ji turėjo tiek daug padaryti. Ji dar norėjo nusipirkti tokių 
dailių dubenėlių, kaip Ketlinos virtuvėje, ir įvairaus pynimo 

krepšelių, ir dar krūvą standžių juostuotų lino staltiesių bei 
servetėlių. Ji rengėsi savo virtuvę Taroje padaryti tokią jaukią, 
kaip airių virtuvės. Pagaliau argi pats "Taros" pavadinimas ne 
iš Airijos? 

O dėl Vilo ir Sjūlinos, tai ji turi būti jiems dosni, ypač 
Vilui; šiaip ar taip jis to nusipelnė. Yra daug gerų Žemių, 
kurios grafystei bus nereikalingos. Veidas ir Ela gali gyventi 
su ja ir su Retu Čarlstone. Retas jiems labai geras... Ji suras 
gerą mokyklą, kurioje atostogos trumpesnės. 

Retas jais rūpinsis, kaip visada rūpinosi vaikais, bet kai 
gims mažylis, jis pamatys, kaip Skarletė jį myli, jis liausis visą 
laiką ją kritikavęs, o vasarą jie bus Taroje - gražioje, atgimusioje 
savo "Taroje. 

Skarletė suprato, kad ji stato oro pilis. Gali būti, jog Retas 
niekada nepaliks Čarlstono ir tik retkarčiais atvažiuos į Tarą. 
Bet kodėl negalima pasvajoti tokią nuostabią pavasario dieną, 
kol važiuoji puskariete, pakinkyta puikiu poniu, ir esi užsimovusi 
raudonai ir mėlynai dryžuotas kojines. 


Pirmoji gegužės diena buvo pažymėta kaip reikiant. Buvo 
daug vaišių, šokių Trimo gatvėje. Skarletės plaukus puošė 
skaisčiai raudonas kaspinas ir gėlių vainikas, O kai anglas 
karininkas paprašė ją pasivaikščioti iki upės, ji atsakė jam ne 
per daug mandagiais žodžiais. 

Ji sugrįžo namo jau saulei nusileidus; Skarletė ėjo pėsčia 
keturias mylias, ji nuolat sustodavo. Ji taip nenorėjo, kad ši 
naktis baigtųsi, nors naktis dar neprasidėjo. Antra vertus, ji 
labai norėjo namo į Tarą - dirbti, ką nors daryti, bet vis tiek 
džiaugėsi, kad pasiliko Gegužės pirmajai. Atrodė, liko visai 
nedaug - tik savaitė. 


Trečiadienį Frenkas Kelis, laiškininkas iš Trimo, sustojo pas 
Metą O'Tulą surūkyti pypkės ir išgerti puodelio alaus. 

- Kolumui O'Harai vėl storas vokas, - tarė jis. - Velniai 
griebtų, ką jam gali rašyti? 

Jo spėliojimai buvo visiškai absurdiški - Amerikoje visko 
gali būti. Ir jie galėjo tik spėlioti. 

Metas O"Tulas žinojo, kad po pietų užsuks Klara O'Horman, 
kuri paskui eis aplankyti savo senelės. Ji ir perduos laišką, 
net jei Kolumas pats neužsuks. Jis iš akies nustatė, kiek tai 

sveria. Tikriausiai labai geros naujienos, jei negaila išleisti pinigų 
ir siųsti tokį sunkų laišką. Arba priešingai. 


- Ten tau paštas, Skarlete. Kolumas paliko ant stalo ir 
arbatos, jei panorėsi. Na kaip, maloniai praleidai laiką su Mole? 
- Ketlinos balsas skambėjo nedraugiškai. 

Skarletė nenorėjo jos apvilti. Juokdamasi ji nupasakojo savo 
vizitą. 

- Pas Molę buvo dar gydytojo žmona. Man įėjus, Molė vos 
neišmetė puodelio. Ji nežinojo, gal reikia tiesiog išeiti ir pasakyti, 
kad aš - naujoji tarnaitė. Paskui gydytojo žmona sušnypštė: "O, 
turtinga pusseserė amerikietė! Kokia garbė!“, stengdamasi 
nukreipti žvilgsnį nuo mano drabužių. Tai išgirdusi, Molė pašoko 
lyg įgelta ir puolė bučiuoti mane į skruostus. Prisiekiu tau, 
Ketlina, jos akyse pasirodė ašaros, kai aš pasakiau, kad atėjau 
savo kelioninių rūbų. Ji tiesiog maldavo mane pasilikti, nors 
ir kaip aš atrodyčiau. Aš susiruošiau eiti ir pakštelėjau ją į 
skruostą. Ir gydytojienę, kaip ir dera. Viską reikia daryti, kaip 
dera, ir iki galo. 

Ketlina nusikvatojo, jos siuvinys išsprūdo iš rankų ir nukrito 
ant grindų. Skarletė čia pat numetė savo kelioninį kostiumą. 
Ji buvo įsitikinusi, kad jis bus jai ankštas per liemenį. Net 
jei dėl nėštumo ji nepastorėjo, vis tiek lengvos suknelės ir 
gausus maistas padarė savo darbą. Šiaip ar taip, ji nesirengė 
susiveržti taip, kad tokios ilgos kelionės metu būtų sunku 
kvėpuoti. 

Ji čiupo voką ir pažiūrėjo į jį prieš šviesą. Iš tiesų! Jos 
senelis turbūt baisiausias žmogus pasaulyje. O tas baisus 
Džeromas dar pareigingesnis Žmogus negu jis. Ji nekantriai 
atplėšė voką. Kažkokia oficiali kontora. Iš pradžių laiškas buvo 
nusiųstas į Pičstrytą. Ji turbūt turi sumokėti kažkokį mokestį. 
Dabar, kai jos laukė tokios išlaidos, susijusios su Taros išpirkimu 
ir namo statyba, ji labai nenorėjo leisti pinigų kažkokioms 
baudoms; labai daug pinigų reikės darbui Taroje, o ką jau 
kalbėti apie tai, kad reikia pirkti sklypą Vilui. Ji pirštais 
užčiuo+ė piniginę po palaidine. Ne, Reto pinigai - tai Reto 
pinigai. 

Dokumentas buvo pažymėtas 1875 metų kovo dvidešimt šeštos 
dienos data. Tą dieną ji laivu "Brajanas Boru"“ išplaukė iš 
Savanos. Skarletė perbėgo akimis laiško eilutes. Ji apmirė. 
Paskui vėl perskaitė viską neskubėdama. Jos“ veidas išblyško. 


59 


- Ketlina, kur Kolumas, nežinai? - paklausė ji ir pagalvojo, 
kad jos balsas skamba visai ramiai. 

- Aš manau, jis pas senelę. Ten nuėjo Klara pas jį. Truputį 
palauk. Aš tuoj baigsiu tvarkyti kelioninį kostiumą Bridei, ji 
nori Žinoti tavo nuomonę. 

- Aš negaliu laukti. 

Ji turėjo pamatyti Kolumą. Įvyko siaubinga klaida. Jie turi 
išvažiuoti dabar, šią akimirką. Jai reikia būti namie. 

Kolumas buvo kieme, šalia namo. Nenatūralus Skarletės 
ramumas išnyko, vos tik ji pamatė jį; ji puolė prie jo ir 
suspiegė: 

- Nuvežk mane namo, Kolumai. Velniai griebtų tave ir visus 
O'Haras, ir Airiją. Aš daugiau niekada neišvažiuosiu iš namų. 

Jos rankos iš skausmo taip susispaudė, kad nagai įsmigo į 
delną. 


Pareiškimas. 

Oficialioje suverenios Džordžijos valstijos aktų knygoje įrašytas 
nutarimas dėl Reto Kiniseto Bailerio skyrybų su žmona Skarlete 
O'Hara Batler. Pietų Karolinos karinės apygardos administracija. 

- Pietų Karolinoje nėra skyrybų, - tarė Skarletė, - man tai 
sakė du advokatai. 

Ji vis kartojo vieną ir tą patį, kol jos gerklė išdžiūvo ir 
ji negalėjo išgauti nė garso. Tačiau lūpos judėjo tardamos tuos 
pačius žodžius. 

Kolumas nuvedė ją į tylų sodo kampelį, atsisėdo šalia ir 
ėmė kalbėti, bet ji neklausė jo. Tada jis paėmė jos tvirtai 
suspaustas rankas ir nutilo. Saulė nusileido, ir žemę apgaubė 
sutemos. Tamsoje atėjo Bridė kviesti ją vakarienės, bet Kolumas 
liepė jai eiti atgal. | 

- Skarletė tiesiog neteko nuovokos. Pasakyk namuose, kad 
nesijaudintų, Bride. Jai tik reikia laiko, kad atsigautų po šoko. 
Iš Amerikos atėjo žinia: jos vyras smarkiai susirgo. Ji bijo, 
kad jis be jos numirs. 

Bridė nubėgo namo pranešti naujienos. 

- Skarletė meldžiasi, - tarė ji. 

Visa šeima irgi ėmė melstis. 

- Nunešk jiems žibintą, Timoti, - liepė Danielis. 

Žibinto šviesa atsispindėjo Skarletės akyse. 

- Ketlina dar atsiuntė šaliką, - sušnibždėjo Timotis. 

Kolumas linktelėjo, apsiautė Skarletės pečius šaliku ir liepė 
eiti vaikinui namo. 

Praėjo dar valanda. Tamsiame danguje švietė žvaigždės: jų 
šviesa buvo ryškesnė negu žibinto... Iš Skarletės gerklės išsiveržė 
slopus šauksmas. 

- Ką man daryti?! - tyloje jos kimus balsas nuskambėjo 
nenatūraliai garsiai. Kolumas atsiduso ir padėkojo Dievui. 
Baisiausia praėjo. 

- Mes važiuosime namo, kaip ir rengėmės, mieloji Skarlete. 
Viską dar galima ištaisyti, - jo balsas buvo minkštas ir raminantis. 

- Išsiskyrusi! - isteriškai sušuko Skarletė. 

- Dar ne viskas prarasta, Skarlete. 

- Jei aš būčiau pasilikusi! Niekada sau neatleisiu! 

- Ašaromis skausmo nenuplausi. Svarbiausia - reikia viską 
labai gerai apmąstyti. | 

- Bet jis niekada nepriims manęs vėl, jeigu jo širdis taip 
sušiurkštėjo, kad jis atsiuntė man skyrybų pareiškimą. Aš laukiau, 
kad jis sugrįš pas mane, aš tuo tikėjau. Kokia kvailė! Aš 
nėščia, Kolumai. Kaip aš galiu gimdyti, jei neturiu vyro?! 

- Viskas normalu, - ramiai tarė Kolumas, - tegul tavęs tai 
nejaudina. Tu tik turi jam tai pasakyti. 

Skarletė apglėbė rankomis pilvą. Na žinoma! Niekas, joks 
popierius neprivers Reto atsisakyti savo vaiko. Jis gali panaikinti 
skyrybas, ištrinti bet kokį užrašą. Retas viską gali. Jis ką tik 
įrodė tai. Karolinoje nebuvo skyrybų, kol Retas nenutarė skirtis. 
- Aš noriu važiuoti tuojau pat, Kolumai. Juk turi koks nors 
laivas išplaukti anksčiau. Laukdama aš išprotėsiu. 

- Mieloji Skarlete, mes išvažiuosime penktadienį rytą, O 
laivas išplaukia šeštadienį. Net jei mes važiuosime rytoj, vis 
tiek reikės laukti visą dieną. Ar ne geriau praleisti ją čia? 

- O ne! Aš turiu žinoti, kad mes važiuojame. Nors po 
truputį, bet aš artėju prie namų, prie Reto. Aš turiu veikti. 
Viskas bus gerai... Taip, Kolumai? Pasakyk, kad viskas bus 
gerai! 

- Viskas bus tiesiog nuostabu, brangioji Skarlete. Bet dabar 
tu turi pavalgyti. Nors pieno išgerti. Be to, tau reikia pamiegoti. 
Tu turi būti atidi - sau ir savo mažyliui. | 

- O taip! Aš labai rūpinsiuosi savimi. Bet pirma turiu 
susikrauti į lagaminą visus savo daiktus. Kolumai, o kaip mes 
pasieksime traukinį?.. - jos balsas vėl buvo normalus. 

Kolumas pakilo ir padėjo jai atsistoti. 

- Aš tuo pasirūpinsiu ir padėsiu mergaitėms susikrauti. Bet 
tik jei tu ko nors pavalgysi. 

- Taip taip! Aš taip ir padarysiu! 

Kai tik jie sugrįžo namo, jis pasirūpino, kad ji išgertų ir 
viskio. Vargšelė! Bus baisu, jeigu ji neteks vaiko. 


Devintas skyrius 


Kaip ir daugelis kitų, Kolumas nepakankamai įvertino 
Skarletės O'Haros jėgą. Ji išreikalavo, kad jos bagažas būtų tą 
patį vakarą išgabentas iš Molės, ji įsakė Bridžitai supakuoti 
jos daiktus, kol Ketlina lenkė jos suknelę. 

- Žiūrėk, kaip reikia suvarstyti, Bride, - griežtai tarė ji, 
dėdamasi korsetą. - Tu turėsi tai daryti garlaivyje ir aš negalėsiu 
matyti, ką tu darai už nugaros. 

Jos dirglus ir griežtas balsas kėlė Bridei siaubą. Kai Ketlina 
patraukė raiščius, Skarletė šaižiai sukliko iš skausmo, ir jos 
šauksmas privertė Bridę irgi surikti. 

- Nekreipk dėmesio, kad aš klykiu, - priminė Skarletė, - 
visada skauda, kai varstomas korsetas. Aš tiesiog užmiršau, kaip 
tai skausminga. Po kurio laiko vėl prie to priprasiu. Aš 
nepakenksiu vaikui. Būdama nėščia, visada kuo ilgiau nešioju 
korsetą, paprastai daug ilgiau negu kad dabar. Dar nėra dešimties 
savaičių. Aš dar įlendu į savo sukneles, jau įlindau ir būsiu 
rytoj su šia suknele su šleifu, net jei tai pražudys mane! 

- Veržk, Ketlina, - sušuko ji. - Standžiau! 


Kolumas išvažiavo į Trimą ir pasirūpino, kad karieta būtų 
diena anksčiau. Paskui jis aplankė gimines ir visiems papasakojo, 
kaip baisiai sunerimusi Skarletė. Kai jis sutvarkė reikalus, buvo 
jau vėlų; jis labai pavargo. Bet dabar niekas nesistebės, kodėl 
amerikietė O'Hara išvažiavo naktį, neatsisveikinusi, kaip vagilė. 

Ir labai gerai padarė. Po praėjusios dienos šoko ji tarsi 
pasidengė nejautrumo šarvais. Tik vieną kartą ji neištvėrė ir 
pravirko, kai atsisveikino su senele. 

- Tepadeda tau Dievas, - tarė senoji moteris, - tesaugo 
tave angelai! Aš laiminga, kad pamačiau tave, Džeraldo dukrą, 
savo gimimo dieną. Tik gaila, kad tavęs nebus per mano mirties 
metines... Kodėl tu verki? Argi tu nežinai, kad gyviesiems nėra 
nieko svarbiau, kaip artimųjų mirties metinės? Gėda jas praleisti! 

Skarletė tylėjo ir puskarietėje važiuojant į Malingarą, ir 
traukinyje į Golvėjų;, Bridė buvo pernelyg susijaudinusi, kad 
galėtų kalbėti, ir visas jos susijaudinimas atsispindėjo raudonuose 
skruostuose ir didelėse žavingose akyse. Per penkiolika savo 
gyvenimo metų ji nė karto nebuvo išvažiavusi iš namų toliau 
kaip už dešimt mylių. 

Kai jie pasiekė viešbutį, Bridė net išsižiojo pamačiusi tokį 
nuostabų reginį. 

- Aš palydėsiu jus į jūsų kambarį, - tarė Kolumas, - ir 
netrukus grįšiu, tada mes eisime pietauti. Aš tik nusileisiu į 
uostą pažiūrėti, kaip kraunami mūsų daiktai. Dar norėčiau 
pamatyti kajutes, kurios mums paskirtos. Dabar dar galima jas 
pakeisti. 

- Aš eisiu su tavim, - pasakė Skarletė. Tai buvo pirmieji 
žodžiai, kuriuos ji ištarė per visą kelionę. 

- Nereikia, Skarlete. 

- Ne, reikia. Aš noriu apžiūrėti laivą, antraip nesijausiu 
saugi. 

Kolumas sutiko. Bridė irgi paprašė paimti ją kartu. Didžiulis 
viešbutis ją slėgė. Ji nenorėjo likti viena. 

Nuo vandens pūtė sūrokas vėjelis. Skarletė įkvėpė jį visa 
krūtine ir prisiminė, kad Čarlstone visada sūrus oras. Ji 
nepastebėjo, kad jos skruostais lėtai ritosi ašaros. O, kad jie 
galėtų išplaukti dabar, iškart. Ar kapitonas patenkins jos norą? 
Ji pačiupinėjo aukso maišelį ant krūtinės. 

- Aš ieškau "Brajano Boru", - kreipėsi Kolumas į vieną iš 
uosto krovėjų. 

- Jis ten, - žmogus parodė pirštu, - ką tik atplaukė. 

Kolumas nustebo. Laivas turėjo atplaukti prieš trisdešimt 
valandų. Nevertėjo Skarletei sakyti, kad toks pavėlavimas galėjo 
būti... susijęs su gedimais. 

Krovėjai zujo ten ir atgal. Laivas vežė ne tik keleivius, bet 
ir krovinius. 

- Čia ne vieta moterims, Skarlete. Grįžk į viešbutį, o aš 
ateisiu paimti jūsų vėliau. 

Skarletė sukando dantis. 

- Ne. Aš noriu pasikalbėti su kapitonu. 

- Jis per daug užsiėmęs, kad su kuo nors kalbėtų, net su 
tokia gražuole kaip tu. 

Ji nebuvo linkusi klausytis komplimentų. 

- Tu jį pažįsti, Kolumai, ar ne? Tu visus pažįsti. Padaryk 
taip, kad aš dabar jį pamatyčiau. 

- Aš nepažįstu to žmogaus, niekada nesu jo matęs, Skarlete. 
Iš kur aš galiu jį pažinti? Tai Golvėjus, o ne Myto grafystė. 

"Brajano Boru" trapu leidosi uniformuotas žmogus. Du 
didžiuliai drobiniai maišai ant pečių, atrodo, visai jo neslėgė. 
Jis ėjo lengvai ir greitai; tokio stoto ir ūgio Žmonėms tai 
buvo neįprasta. 

- Ar tai ne pats tėvas Kolumas O'Hara? - suriaumojo jis, 
eidamas pro šalį. - Kaip tu atsitrenkei taip toli nuo Meto 
O'Tulo baro, Kolumai? 

Jis švystelėjo vieną maišą ant žemės ir nusiėmė skrybėlę 
prieš Skarletę ir Bridę. 

- Argi aš visada nesakiau, kad O'Harų šeimai velniškai 
sekasi su damomis? - nusikvatojo jis, patenkintas savo sąmojumi. 
- Tu nesakei joms, kad esi pastorius, Kolumai? 

Skarletė atsainiai šyptelėjo, kai buvo pristatyta Frenkui 
Machuoniui, ir visai neatkreipė dėmesio į jo giminystės ryšius 
su Morinos šeima. Ji norėjo pasikalbėti su kapitonu! 

- Aš ką tik gavau paštą iš Amerikos. Ar nenori žvilgtelėti, 
Kolumai, o gal palauksi, kol sugrįši namo ir ten perskaitysi 
iškvėpintus meilės laiškus? - jis pratrūko kvatotis iš savo 
sąmojaus. 

- Tu visada toks, Frenkai! Tau leidus, žvilgtelėsiu dabar. 

Kolumas atrišo prie kojų gulintį maišą ir prisitraukė jį 
arčiau aukšto dujinio žibinto, kuris apšvietė pirsą. Jis iškart 
pamatė laišką iš Savanos. 

- Šiandien man sekasi, - tarė jis. - Iš paskutinio laiško 
sužinojau, kad mano broliui netrukus gims dar vienas vaikas, 
nors aš jau visai praradau viltį. Ačiū, Frenkai. Gal leisi man 
nupirkti tau puodelį alaus? 

- Nereikia. Aš padariau tai iš malonumo pažeisti anglišką 
tvarką, - Frenkas vėl užsimetė maišą ant pečių. - Prakeiktas 
prižiūrėtojas jau žvalgosi į savo auksinį laikrodį. Aš negaliu 
užtrukti. Iki pasimatymo, damos. 

Voke buvo koks pustuzinis mažesnių laiškų.  Kolumas 
peržiūrėjo juos, ieškodamas aiškios, įskaitomos Stefano rašysenos. 

- O štai laiškas tau, Skarlete, - tarė jis ir padavė jai žydrą 
voką; rado Stefano laišką ir atplėšė jį. 

Vos pradėjęs skaityti, jis išgirdo veriantį klyksmą ir pajuto, 
kaip kažkas visu svoriu griūna ant jo. Jis .nespėjo ištiesti rankų, 

o Skarletė jau gulėjo prie jo kojų. Jos bejėgėje rankoje virpėjo 
žydras vokas ir ploni laiško lapeliai; paskui lengvas vėjas 
išnešiojo juos po žvejų valtis. Kol Kolumas kėlė už pečių 
Skarletę ir stengėsi užčiuopti jos pulsą, Bridė nubėgo rinkti 
lapelių. 

Pasamdytas kebas šokinėdamas ir linguodamas dideliu greičiu 
lėkė atgal į viešbutį. Skarletės galva daužėsi į šalis, nors 
Kolumas labai stengėsi ją stipriai laikyti. 

Jis greitai pernešė ją per viešbučio vestibiulį. 

- Pakvieskite gydytoją, - šūktelėjo jis tarnautojui su livrėja, 
- ir pasitraukit man iš kelio. 

Kambaryje jis paguldė ją ant lovos. 

- Eikš, Bride, padėk man ją nurengti, - tarė jis. - Reikia, 
kad ji galėtų kvėpuoti. 

Jis išsitraukė peilį iš odinio dėklo. Bridės pirštai vikriai 
judėjo, atsegdami suknelės sagas ant Skarletės nugaros. 

Kolumas perpjovė korseto raiščius. 

- Dabar, - pasakė jis, - padėk pakišti pagalvę po galva ir 
užklok ją kuo nors šilčiau. 

Jis smarkiai trynė Skarletės rankas, švelniai plekšnojo per 
skruostus. 

- Turi uostomųjų druskų? 

- Ne, Kolumai; iš kur aš žinau, ar ji turi? 

- Gydytojas privalo turėti. Tikiuosi, tai tik alpulys. 


- Tai alpulys, tėve, - tarė gydytojas, stodamasis nuo Skarletės 
lovos. - Bet didelis. Aš paliksiu ateičiai tonizuojamųjų vaistų 
tarnaitei. Ak jau tos damos! Dėl mados jos susiveržia taip, 
kad kraujas visai negali cirkuliuoti. Tačiau nerimauti nėra ko. 
Jai viskas bus gerai. 

Kolumas jam padėkojo, sumokėjo už vizitą ir palydėjo iki 
durų. Paskui jis sunkiai atsisėdo ant kėdės šalia lempos apšviesto 
stalelio ir padėjo galvą ant rankų. Buvo apie ką pagalvoti, ir 
Jis savęs klausė, ar kada nors Skarletė bus vėl sveika. Šalia 
JO ant stalo mėtėsi sulamdyti, šlapi laiško lapeliai. Tarp jų 
buvo rūpestingai iškirpta žinutė iš laikraščio. "Vakar vakare,. - 
Perskaitė Kolumas, - našlių ir našlaičių prieglaudos bažnyčioje 
Vyko mis Anos Hempton ir misterio Reto Batlerio jungtuvės." 

Dešimtas skyrius 


Skarletės protas spirale kilo vis aukštyn ir aukštyn, greitai 
ir lengvai sukdamasis, darydamas ratus, aukštyn iš tamsos į 
sąmonę, bet kažkoks instinktas vertė jį vėl slysti žemyn, nusileisti 
į juodumą, toliau nuo baisios tiesos. Vyko nuolatinė kova, kuri 
ją taip išvargino, kad ji gulėjo didelėje lovoje iškankinta, leisgyvė 
ir išblyškusi kaip lavonas. 

Ji miegojo ir sapnavo kupiną judėjimo ir įkyrų sapną. Ji 
buvo Dvylikoje Ąžuolų, namas buvo sveikas ir gražus, koks jis 
buvo iki tol, kai jį sudegino Šermanas. Erdvę kirto grakštūs 
įviji laiptai, ir Skarletė lengvai, mikliai bėgo aukštyn. Priešais 
ją bėgo Ešlis, jis negirdėjo jos prašymo sustoti. "Ešli, - šaukė 
ji, - Ešli, palauk manęs." Ir bėgo paskui jį. 

Kokie ilgi laiptai! Skarletė neatsiminė, kad laiptai būtų tokie 
aukšti; atrodė, kad Skarletei bėgant jie darėsi vis aukštesni; o 
Ešlis jau buvo aukštai. Ji turi pasivyti jį. Ji nežinojo kodėl, 
bet žinojo, kad turi, ir bėgo vis greičiau ir greičiau, kol 
krūtinėje ėmė daužytis širdis. "Ešli! - šaukė ji. - Ešli!" Jis 
sustojo, ir ji pajuto savyje jėgą, kurios anksčiau nė nejįtarė, ji 
bėgo dar greičiau. 

Kai ji palietė jo rankovę, jos kūną ir sielą persmelkė 
palengvėjimo jausmas. Jis atsisuko į ją ir Skarletė be garso 
sušuko. Jis neturėjo veido, vietoj jo buvo tik blyškus, beformis 
blynas. 

Paskui ji krito ir kūlversčiais ėmė ristis erdvėje, ji su siaubu 
stebėjo figūrą virš savęs, jos gerklę gniaužė spazmai. Bet 
vienintelis garsas buvo juokas kažkur apačioje, jis -kilo aukštyn 
kaip debesis, norėdamas ją apsupti ir pasišaipyti iš jos nebylumo. 
"Aš mirštu, - pamanė ji. - Baisus skausmas sutriuškins mane 
ir aš mirsiu." 

Bet netikėtai ją sugriebė ir švelniai apkabino stiprios rankos, 
gelbėdamos nuo kritimo. Ji pažino jas, jai buvo pažįstamas 
petys, prilaikęs jos galvą. Tai buvo Retas. Retas išgelbėjo ją. 
Jo glėbyje ji buvo saugi. Skarletė pasuko galvą, pakėlė ją, 
norėdama pažvelgti jam į akis. Visą jos kūną sukaustė stingdantis 
siaubas. Jo veidas buvo beformis, neryškus, kaip rūkas arba 
dūmas, kaip Ešlio veidas. Paskui vėl nuskambėjo juokas... iš 
tamsios dėmės, kur turėjo būti Reto veidas. 

Skarletė pergyveno sukrėtimą, jos protas pašviesėjo. Gelbė- 
damasi nuo siaubo, ji atsimerkė. Ją gaubė tamsa ir nežinomybė. 

Lempa buvo užgesinta, ir Bridė miegojo ant kėdės, nematoma 
didžiulio kambario kertėje. Skarletė išskėtė rankas į šalis 
svetimoje lovoje. Jos pirštai užčiuopė lininį audinį, daugiau 
nieko. Čiužinio kraštai buvo labai toli. Jai atrodė, kad ji 
pamesta keistoje minkštoje erdvėje be pavadinimo. Gal tai 
perėjimas į tamsią tylumą. Jos gerklę suspaudė baimė. Ji buvo 
viena ir nusviesta į tamsą. 

Gana! Jos protas nuvijo šalin paniką ir pareikalavo suimti 
save į rankas. Skarletė atsargiai nusimetė antklodę, pasisuko ir 
atsiklaupė, jos judesiai buvo lėti, ji stengėsi nekelti triukšmo. 
Tamsoje galėjo būti bet kas ir klausytis. Ji šliaužė keliais 
nepaprastai atsargiai, kol jos rankos užčiuopė lovos kraštą, o 
paskui medinį rėmą. 

"Na ir kvailė tu, Skarlete O'Hara, - kalbėjo ji sau, ir 
palengvėjimo ašaros ritosi jos skruostais. - Žinoma, lova svetima, 
kambarys irgi svetimas. Tu nualpai kaip kvaila, silpna, įtari 
mergelė, ir Kolumas su Bride atnešė tave į viešbutį. Liaukis 
kvailiojusi." 

Paskui tarsi fizinis smūgis ją atakavo atmintis. Ji neteko 
Reto... jis išsiskyrė su ja... vedė Aną Hempton. Ji negalėjo 
tuo patikėti, bet turi patikėti, nes tai tiesa. 

Kodėl? Kodėl jis tai padarė? Ji taip buvo įsitikinusi, kad 
jis myli ją. Jis negalėjo to padaryti, negalėjo. 

Bet jis padarė. 

Aš jo niekada nepažinojau. Skarletė girdėjo žodžius, tarsi ji 
tarė juos garsiai. Aš jo visai nepažinojau. Bet ką gi aš mylėjau? 
Kieno kūdikį aš nešioju? 

Kas su manim bus? 


Tą naktį bauginančioje nematomo viešbučio kambario tamsoje 
už tūkstančių mylių nuo gimtinės Skarletė O'Hara atliko 
drąsiausią poelgį, kurį kada nors įstengė atlikti. Ji ramiai 
prisipažino, kad pralaimėjo. 

Viskuo kalta aš. Kai tik sužinojau, kad esu nėščia, man 
reikėjo nedelsiant grįžti į Čarlstoną. Aš pasirinkau pasilinksmi - 
nimus. Tos pasilinksminimų savaitės kainavo man vienintelę 
laimę, apie kurią aš iš tiesų svajojau. Aš negalvojau apie tai, 
ką Retas galėjo pamanyti apie mano išvažiavimą; aš negalvojau, 
kas bus paskui. Aš visai negalvojau. Aš niekada negalvojau. 

Visos impulsyvios, neapgalvotos Skarletės gyvenimo klaidos 
knibždėjo aplink ją tamsioje nakties tyloje ir ji prisivertė jas 

pripažinti. Čarlsas Hamiltonas - ji ištekėjo už jo iš pykčio 
Ešliui, ji visai jo nemylėjo. Frenkas Kenedis - su juo ji elgėsi 
bjauriai, melavo jam apie Sjūliną, todėl Frenkas ją vedė ir 
davė pinigų išgelbėti Tarai. Retas - 0, ji padarė nepaprastai 
daug klaidų, jų neįmanoma suskaičiuoti. Ji ištekėjo už jo 
nemylėdama ir net nepamėgino duoti jam laimės; jai niekada 
nerūpėjo, kad jis nelaimingas - iki tol, kai buvo jau per vėlu. 

O Viešpatie, atleisk man, aš niekada negalvojau apie tai, 
ką dariau jiems, ką jie jautė. Aš visus juos įžeidinėjau, skaudinau 
ir visiems jiems atnešdavau nelaimę, nes nesivarginau galvoti. 

Melanijai irgi, ypač Melei. Man sunku prisiminti, kaip šlykščiai 
elgiausi su ja. Aš niekada nejaučiau dėkingumo už tai, kad ji 
mylėjo ir gynė mane. Nė karto jai nepasakiau, kad ir aš ją 
myliu, nes negalvojau apie tai iki Žiu jos mirties, kai jau 
nebuvo progos. 

Argi aš kada nors susimąsčiau apie tai, ką dariau? Ar kada 
nors pagalvojau apie padarinius? 

Skarletės širdį spaudė neviltis ir gėda. Kaip ji galėjo būti 
tokia kvaila? Ji niekino kvailius. Paskui ji stipriai sugniaužė 
kumščius, ištiesė nugarą, ryžtingai atkišo smakrą. Ji neturi 
knaisiotis praeityje ir gailėtis to, kas įvyko. Ji neverkšlens, 
niekam nesiskųs, nė pačiai sau. Ji įsmeigė žvilgsnį į tamsą virš 
galvos; jos akys buvo sausos. Ji neverks, ne dabar. Ji verks 
visą gyvenimą. Dabar ji turi pagalvoti, ir gerai pagalvoti prieš 
tai, kol ką nors nuspręs. 

Ji turi pagalvoti apie kūdikį. 

Šią akimirką ji nekentė jo, nekentė savo pilnėjančio liemens 
ir nevikraus apsunkusio kūno. Ji tikėjosi susigrąžinti Retą, tačiau 
to neįvyko. Yra dalykų, kuriuos gali padaryti moteris - ji 
girdėjo, kad moterys gali atsikratyti nepageidaujamų vaikų... 
Retas niekada jai neatleistų, jeigu ji tai padarytų. 

O ką tai pakeis? 

Retas išėjo visiems laikams. Nepaisant visos valios jėgos, iš 
Skarletės lūpų išsiveržė uždrausta aimana. Prarastas. Aš jį 
praradau. Retas laimėjo. 

Paskui ją užplūdo netikėta pykčio banga, kūnas ir siela 
prisipildė energijos. 

"Aš sumušta, bet aš atsiskaitysiu su tavimi, Retai Batleri, - 
pagalvojo ji su karčiu triumfu. - Aš smogsiu tau stipriau, negu 
tu smogei man." Skarletė švelniai uždėjo rankas ant pilvo. O 

ne, ji nenori atsikratyti šio vaiko. Ji rūpinsis juo labiau, negu 
kas nors rūpinosi bet kuriuo kitu vaiku visame pasaulyje. | 

Ji prisiminė Retą ir Bonę. Jis visada mylėjo Bonę labiau 
negu mane. Jis viską atiduotų savo gyvenime, kad ją susigrąžintų. 
Aš turėsiu naują Bonę ir ji bus tik mano. Kai ji paaugs, kai 
mylės mane, tik mane, labiau už viską pasaulyje, tada aš leisiu 
Retui susipažinti su ja, suprasti, ką jis prarado... 

Apie ką aš galvoju? Aš turbūt išprotėjau. Tik prieš minutę 
supratau, kiek skausmo jam suteikiau, ir neapkenčiau savęs, o 
dabar nekenčiu jo ir galvoju, kaip dar labiau jį įskaudinti. Aš 
nebūsiu tokia, neleisiu sau to daryti. Neleisiu. 

Retas išėjo, aš sutinku su tuo, bet negaliu nusileisti iki 
apgailestavimo arba keršto; tuščias laiko gaišimas, kai turiu iš 
pat pradžių kurti naują gyvenimą. Aš turiu surasti kažką nauja, 
kažką svarbaus, turiu surasti, dėl ko gyventi. Aš įstengsiu, jei 
pagalvosiu. 

Visą likusią nakties dalį Skarletė metodiškai svarstė visas 
galimybes. Ji susidurdavo su padėtimis be išeities, įveikdavo 
kliūtis, rasdavo nuostabias atminties kerteles. Ji prisiminė savo 
jaunystę, gimtinę, ikikarinius laikus. Prisiminimai buvo neskaus- 
mingi, neryškūs, ir ji suprato, kad daugiau nebuvo ta Skarletė, 
kuriai pati leido išklysti iš kelio. Ir ji paliko ramybėje buvusias 
dienas ir mirusiuosius. 

Ji sutelkė dėmesį į ateitį, į realybę, į padarinius. Jos 
Smilkiniuose ėmė tvinksėti, paskui smarkiai durti, ir baisiai 
Suskaudo galva. Bet ji vis galvojo. 


Kai iš gatvės atsklido pirmieji garsai, Skarletė jau žinojo, 
ką ketina daryti. Kai tik šviesos spindulys pro nuleistas užuolaidas 
įsiskverbė į kambarį, Skarletė pašaukė: 

- Bride! 

Mergaitė pašoko nuo kėdės, markstydamasi užmiegotomis 
akimis. 

- Ačiū Dievui, jūs pasveikote! - sušuko ji. Gydytojas 
Paliko tonizuojamųjų vaistų. Tuoj surasiu šaukštą, jis kažkur 
čia ant stalo. 

Skarletė nuolankiai išsižiojo ir prarijo karčius vaistus. Paskui 
tvirtai tarė; 

- Gana. Aš daugiau nesirgsiu. Atskleisk užuolaidas, dabar 
Jau turbūt diena. Aš noriu pusryčiauti; man skauda galvą, bet 

Sustiprėsiu. 

Lijo. Tikras lietus, o ne rūškana liūtis, kaip dažniausiai 
būdavo. Skarletė jautė pasitenkinimą. 

- Kolumas nori sužinoti, ar jums ne geriau. Galima man 
jį įleisti? 

- Ne dabar. Pasakyk jam, kad pasimatysiu su juo vėliau. 
Aš noriu su juo pasikalbėti, bet ne dabar. Eik. Pasakyk jam. 
Ir paprašyk jį, kad padėtų tau užsakyti man pusryčius. 


Vienuoliktas skyrius 


Skarletė prisivertė ryti kąsnį po kąsnio. Kaip ji sakė Bridei, 
jai reikia sustiprėti. 

Po pusryčių ji išsiuntė Bridę, griežtai įsakiusi jai grįžti po 
poros valandų. Paskui atsisėdo prie rašomojo stalo šalia lango 
ir truputį susiraukusi greitai prirašė kelis storo gelsvo popieriaus 
lapus. Parašiusi ir užklijavusi du laiškus, ji ilgai žiūrėjo į švarų 
popieriaus lapą priešais save. Laišką mintyse ji parašė jau naktį, 
bet negalėjo prisiversti paimti plunksną ir pradėti rašyti. Visa 
jos natūra protestavo prieš tai, ką ji rengėsi padaryti. 

Skarletė susigūžė ir nusisuko nuo popieriaus. Jos žvilgsnis 
užkliudė mažytį porcelianinį laikroduką ant stalo, ir ji sukrėsta 
atsiduso. "Taip vėlu! Bridė turėjo grįžti prieš keturiasdešimt 
penkias minutes. Aš negaliu daugiau to atidėlioti, niekas 
nepasikeis dėl to, kad aš tempsiu laiką. Kitos išeities nėra. 
Užmiršusi nuoskaudą, aš turiu parašyti dėdulei Henriui ir 
paprašyti jį pagalbos. Tai vienintelis žmogus, kuriuo aš galiu 
pasikliauti." Sukandusi dantis ji paėmė plunksną. Paprastai ji 
rašydavo tvarkingai, bet dabar jos rašysena buvo sunkiai įskaitoma 
ir nelygi; ji rašė, kad įgalioja Henrį Hamiltoną tvarkyti jos 
reikalus Atlantoje ir disponuoti aukso atsargomis Atlantos banke. 

Jai atrodė, kad žemė slysta iš po kojų. Fiziškai ji jautėsi 
serganti, smarkiai sukosi galva. Ji nebijojo, kad senas advokatas 
ją apgaus, bet nebuvo įsitikinusi, ar jis saugos kiekvieną pensą, 
kaip paprastai darė ji. Jam galima pavesti tik rinkti ir saugoti 
parduotuvės ir baro įplaukas. Dar ji įgaliojo jį inventorizuoti 
parduotuvės turtą ir kontroliuoti salūno nuomos mokestį. 

Kontrolė. Ji perleido savo reikalų, savo saugumo, savo sėkmės 
kontrolę kaip tik tada, kai jos ypač reikėjo. Nupirkus Kerinos 
pajų Taroje, JOS santaupos smarkiai sumažės, bet dabar buvo 
per vėlu nutraukti sandėrį, ir Skarletė jo nenutrauks, net jei 

galėtų. Jos svajonė su Retu vasaroti Taroje dabar nereali, bet 
Tara yra Tara. 

Namų statyba miesto pakraštyje buvo dar vienas išlaidų 
šaltinis, bet ji turi būti baigta. Jei tik ji neabejotų, kad dėdė 
Henris nepatikrinęs išlaidų sutiks su viskuo, ką pasiūlys Džo 
Koltonas. Blogiausia, kas bus paskui. Visko gali būti. 

"Aš to negaliu daryti!" Skarletė garsiai sudejavo, bet teberašė. 
Ji rašė, kad rengiasi ilgai atostogauti, važiuoja į kelionę. Ji 
neturės adreso, kur būtų galima siųsti paštą. Ašaros temdė 
akis. Ji pažiūrėjo į žodžius - jie išskydo. Skarletė nubraukė 
ašaras. "Gana!" - įsakė ji sau. Reikia nutraukti visus saitus, 
antraip Retas gali ją surasti. O jis neturi žinoti apie vaiką 
iki to laiko, kol ji nuspręs, kad reikia jam papasakoti. Bet 
kaip ji galės gimdyti nežinodama, ką dėdė Henris daro su jos 
pinigais? O jei kils grėsmė jos santaupoms? Arba sudegs jos 
namas? Arba dar blogiau - jos parduotuvė? 

Ji turi viską ištverti ir ištvers. Plunksna skubiai brėžė 
popieriuje smulkius nurodymus ir patarimus, kurių Henris 
Hamiltonas, galimas dalykas, neklausys. 


Kai grįžo Bridė, visi laiškai buvo parašyti. Skarletė sėdėjo 
krėsle su suplėšytu korsetu ant kelių. 

- O, aš užmiršau, - sumurmėjo Bridė. - Mes turėjome 
perpjauti raiščius, kad jūs galėtumėte kvėpuoti. Ką liepsite man 
daryti? Čia netoliese turi būti parduotuvė ir aš galiu nueiti... 

- Nieko! Ne bėda! Tai nesvarbu, - tarė Skarletė. - Tu gali 
sudaigstyti mano suknelę, 0 aš užsimesiu apsiaustą, kad nugaroje 
nesimatytų siūlės. Paskubėk, jau vėlu. Aš turiu daugybę reikalų. 

Bridė pažvelgė į langą. Vėlu? Dar buvo tik devinta valanda 
ryto. Ji skubiai nuėjo iškraustyti krepšio su siuvimo reikmenimis, 
kuriuos  Ketlina padėjo jai surinkti naujam kambarinės 
vaidmeniui. 

Po pusvalandžio Skarletė pasibeldė į Kolumo kambario duris. 
Nors po bemiegės nakties jos akys buvo įkritusios, ji buvo 
nepriekaištingai apsirengusi ir nejautė nuovargio. Blogiausia 
praėjo, dabar reikia imtis darbo. Tai padės jai sustiprėti. 

Ji nusišypsojo pusbroliui, kai jis atidarė duris. 

- Tavo apykaklė apsaugos tavo reputaciją, jeigu aš įeisiu? 
- paklausė ji. - Turiu pasikalbėti su tavim be pašalinių. 

Kolumas nusilenkė ir plačiai atvėrė duris. 

- Nuostabu matyti tave besišypsančią, brangioji Skarlete. 

- Tikiuosi, praėjo ne tiek daug laiko, kol aš įstengiau vėl 
šypsotis. Sakyk, laiškas iš Amerikos dingo? 

- Ne, aš jį turiu. Suprantu, kas atsitiko. 

- Taip? - Skarletė vėl nusišypsojo. - Tai tu protingesnis už 
mane. Aš žinau, bet, matyt, niekada nesuprasiu. 

Ji padėjo ant stalo tris laiškus. 

- Netrukus aš tau papasakosiu apie juos. Pirma, turiu tau 
pasakyti, kad aš nevažiuosiu su tavim ir Bride. Aš lieku Airijoje, 
- ji pakėlė ranką. - Ne, nieko nesakyk! Aš viską apmąsčiau. 
Amerikoje man nebėra kas veikti. 

- O ne, Skarlete.. Tu per daug skubi. Argi aš tau nesakiau, 
kad nėra nieko, ko nebūtų galima pakeisti? Tavo vyras kartą 
išsiskyrė, jis padarys tai dar kartą, kai sužinos apie kūdikį. 

- Tu neteisus, Kolumai. Retas niekada nemes Anos. Ji jo 
tipo moteris, iš jo aplinkos, iš Čarlstono. Be to, ji - kaip 
Melanija. Tau tai nieko nesako, tu nepažinojai Melės. O Retas 
pažinojo. Jis anksčiau už mane žinojo, kokia retenybė ji buvo, 
ir gerbė Melę. Ji buvo vienintelė moteris, kurią jis iš tiesų 
gerbė, gal tik išskyrus jo motiną. Jis žavėjosi ja, ir ji to 
nusipelnė. Mergina, kurią jis vedė, šimtą kartų geresnė už 
mane, ji tokia kaip Melė, ir Retas tai žino. Ji irgi šimtą 
kartų geresnė už Retą, ji myli jį. Leiskime jam nešti šį kryžių. 

Jos žodžiuose pasigirdo aiškus kartėlis. 

"Ak, kančios, - pamanė Kolumas. - Juk turi būti būdas, 
kaip jai padėti. Dabar tu turi būti savo Taroje, Kete Skarlete, 
tu svajojai apie ją. Ar ji nepaguos tavęs, kol užgys tavo širdies 
žaizdos? Tu galėsi ten sukurti savo vaikui tokį pasaulį, kokio 
panorėsi. Jo senelė ir senelis įveisė didžiulę plantaciją. Jei bus 
berniukas, jį galima pavadinti Džeraldu." 

- Tu neįsivaizduoji, kiek daug aš mąsčiau. Ačiū tau, bet tu 
negalėsi rasti atsakymo. Jei kalbama apie palikimą, tai aš jau 
turiu sūnų, turiu vaiką, apie kurį tu nieko nežinojai. Bet kitas 
dalykas - būtent šis vaikas. Aš negaliu grįžti į Tarą ir pagimdyti 
šio vaiko, negaliu jo pasiimti į Tarą, kai jis gims. Bas 
niekada nepatikės, kad jis teisėtas. Aš išvažiavau iš Čarlstono 
kitą dieną po to, kai vaikas buvo pradėtas. 

Skarletės veidas išblyško iš skausmingo liūdesio. 

- Niekas pasaulyje nepatikės, kad tai Reto vaikas. Mes daug 
metų miegojome atskiruose kambariuose. Jie apšauks mane 
kekše, o mano vaiką - išgama; jie mMėgausis tuo. 

Šiurkštūs žodžiai iškreipė jos lūpas. 

- Ne taip, Skarlete, ne taip. Tavo vyras žino tiesą. Jis 
pripažins vaiką. 

Skarletės akys užsidegė. 

- O, jis pripažins, žinoma, ir atims jį iš manęs, Kolumai, 
tu neįsivaizduoji, koks Retas yra su vaikais, nuosavais vaikais. 
Jis beprotiškai juos myli. Jis paims vaiką, tas bus mylimiausias, 
bus jam viskas. Jis tuoj pat paims vaiką. Nemanyk, kad jis 
negalės to padaryti. Jis išsikovojo skyrybas, kai to nebuvo 
galima padaryti. Jis pakeis bet kurį įstatymą arba išleis naują. 
Jam nėra nieko neįmanomo. 

Ji šnibždėjo kimiu balsu, tarsi ko bijotų. Jos veidą iškreipė 
neapykanta ir klaikus, nepagrįstas siaubas. Netikėtai jis pasikeitė, 
lyg nuo jo būtų nukritęs šydas. Jis pasidarė lygus ir ramus, 
tik žalios jos akys degė. Lūpose pasirodė šypsena; dėl to 
Kolumo nugara nemaloniai pašiurpo. 

- Šis vaikas mano, - tarė Skarletė. Jos tylus, žemas balsas 
buvo panašus į didžiulės katės murkimą. - Tik mano Retas 
sužinos apie jį, kai aš panorėsiu, kai jam bus per vėlu. Aš 
meldžiu Dievą, kad būtų mergaitė. Graži mėlynakė mergaitė. 

Kolumas persižegnojo. Skarletė šaižiai nusijuokė. 

- Vargše Kolumai, tu turbūt suglumintas. Nusiramink, aš 
daugiau tavęs negąsdinsiu. 

Ji nusišypsojo, ir buvo galima patikėti, kad visa, ką jis prieš 
akimirką matė jos veide, jam tik pasirodė. Skarletės šypsena 
buvo atvira ir žavinga. 

- Žinai, tu mėginai man padėti, aš dėkinga tau, Kolumai; 
iš tiesų dėkinga. Tu buvai man toks geras, tu galbūt esi 
geriausias draugas, kurį aš kada nors turėjau, išskyrus Melę. 
Tu kaip brolis Aš visada norėjau turėti brolį. Tikiuosi, tu 
visada būsi mano draugas. 

Kolumas ją patikino, kad taip ir bus, 0 pats pagalvojo, kad 
niekada nematė sielos, kuriai taip reikalinga pagalba. 

- Aš noriu, kad tu pasiimtum šiuos laiškus su savimi į 
Ameriką, Kolumai. Tas - mano tetai Polinai. Rašau jai, kad 
perskaičiau jos laišką, ir ji gali būti labai patenkinta dėl savo 
mėgstamo posakio: "aš sakiau jums, kad..." Antras mano advokatui 
Atlantoje, jame dalykiniai prašymai. Abu laiškus reikia išsiųsti 
iš Bostono. Nenoriu, kad kas nors žinotų, kur aš esu. O šitą 
laišką noriu, kad įteiktum asmeniškai. Tai reiškia, kad tu turėsi 
dar truputį pakeliauti, tačiau tai man nepaprastai svarbu. Tai 
laiškas Savanos bankui. Aš ten saugau aukso atsargas, ten ir 

mano brangenybės; aš įgalioju tave paimti jas man. Ar Bricė 
atidavė tau maišelį, kuris kabojo ant mano kaklo? Gerai. 
Pradžiai to man užteks. Dabar reikia surasti advokatą, kuriuo 
galima pasitikėti, jei tai iš viso įmanoma. Aš ketinu pasinaudoti 
Reto Batlerio. pinigais. Aš noriu pirkti Baliharą, kurioje prasideda 
O'Harų giminės istorija. Šis vaikas turės palikimą, kokio Retas 
niekada negalėtų duoti. Aš parodysiu jam, kokios gilios mūsų 
šaknys. 

- Brangioji Skarlete, maldauju tave, luktelk truputį. Mes su 
Bride šiek tiek-dar pabūsime Golvėjuje ir tavimi pasirūpinsime. 
Tau dar nepraėjo šokas. Tau s-nku priimti tokius svarbius 
sprendimus. 

- Manau, tau atrodo, kad aš išprotėjau. Gali būti. Tačiau 
tai mano gyvenimas ir mano pasirinkimas. Ir aš pasinaudosiu 
juo su tavo pagalba arba be jos. Nėra prasmės tau ir Bridei 
likti su manimi. Aš galiu rytoj važiuoti pas Danielį ir paprašyti, 
kad mane priglaustų, kol Balihara bus mano. Jei tu bijai ir 
manai, kad man reikia priežiūros, tai visiškai gali pasikliauti 
Ketlina ir kitais. 

Kolumas skėstelėjo rankomis ir sutiko. Vėliau jis palydėjo 
ją į anglo advokato kontorą; tas Žmogus garsėjo tuo, kad 
visada laimėdavo bylas, kurių imdavosi. Prasidėjo Baliharos 
savininko paieškos. 


Kitą dieną Kolumas nuėjo į turgų, kai tik ten buvo pastatyti 
pirmieji prekystaliai. Jis nupirko Skarletei, ko ji: buvo prašiusi, 
ir nunešė pirkinius į viešbutį. 

- Štai, prašom, misis O'Hara, - tarė jis. - Juodi sijonai ir 
palaidinės, taip pat skarelė ir apsiaustas, kojinės - viskas vargšci 
našlei. Aš papasakojau Bridei, kokios naujienos tave prislėgė. 
Tavo vyras susirgo ir numirė, tau dar nespėjus pasiekti namų. 
O čia nedidelė mano dovana. Aš pagalvojau, kai jei našlės 
rūbai labai sugadins nuotaiką, tai tu daug geriau pasijusi 
matydama šiuos daiktus. 

Kolumas padėjo ant Skarletės kelių krūvą ryškių apatinių 
sijonų. 

Skarletė nusišypsojo. Akys sublizgėjo nuo ją užplūdusių 
jausmų. 

- O kaip tu sužinojai, kad aš gatava plaukus rautis dėl to, 
jog visus savo airiškus drabužius išdalijau  pusseserėms 
Adamstaune? 

Ji pastūmė kelioninį krepšį ir lagaminus. 

- Man šitų daiktų nebereikia. Pasiimk juos su savimi ir 
padovanok Morinos šeimai. 

- Tai kvailas išlaidžiavimas ir neapgalvoti veiksmai, Skarlete. 

- Lia lia lia! Aš pasiėmiau savo batelius ir palaidines. 
Suknelės man netiks Aš niekada daugiau nevaržysiu savęs, 
nenešiosiu korseto. Aš, Skarletė O'Hara, airių moteris su laisvai 
besiplaikstančiu sijonu. Laisvė! Kolumai, aš rengiuosi gyventi 
sau, pagal savo taisykles, 0 ne kieno nors kito. Nesirūpink 
manimi. Aš ketinu mokytis būti laiminga. 

Kolumas atitraukė žvilgsnį nuo ryžtingos Skarletės veido 
išraiškos. 


Dvyliktas skyrius 


Laivas turėjo išplaukti tik po dviejų dienų, tad sekmadienio 
rytą Kolumas ir Bridė galėjo palydėti Skarletę į geležinkelio 
stotį. 

- Tu turi pasikalbėti su ja, Kolumai, - sušnibždėjo Bridė 
jam į ausį, kai jie susitiko vestibiulyje. Ji pašnairavo į Skarletę. 

Kolumas užsikosėjo norėdamas paslėpti šypseną. Skarletė buvo 
apsirengusi kaip našlė valstietė. Ji net užsimetė šaliką vietoj 
apsiausto. 

- Palik ją ramybėje, Bride, - tarė jis ryžtingai. - Ji turi 
teisę nešioti gedulą taip, kaip jai patogu. 

- Bet, Kolumai, juk tai prašmatnus anglų viešbutis. Visi 
žiūrės ir aptarinės. 

- Jie turi teisę žiūrėti ir kalbėti, ką nori. Mes nekreipsime 
dėmesio. 

Jis stipriai suėmė Bridę už rankos, o kitą ranką pasiūlė 
Skarletei.: Ji grakščiai uždėjo savąją ant viršaus, tarytum jis 
vestų ją į balių. | 

Kai ji atsisėdo pirmos klasės vagono kupė, Kolumas su 
pasitenkinimu, o Bridė su siaubu pastebėjo, kaip anglų keliautojų 
grupės viena po kitos atidarė kupė duris ir greitai jas uždarė. 

- Negalima leisti šiems žmonėms važiuoti pirmos klasės 
vagone, - garsiai tarė viena moteris vyrui. 

Skarletė prilaikė duris ranka, kol anglai jas uždarė. Ji sušuko 
Kolumui, kuris stovėjo šalia ant platformos: 

- Garbės žodis! Aš užmiršau savo pintinę su šutintomis 
bulvėmis, tėve. Gal pasimelsite Šventai Marijai, kad šiame 
traukinyje pardavinėtų išnešiojamą maistą? 

Jos provincialus airiškas akcentas tyčia buvo taip perdėtas, 
kad Kolumas vos galėjo suprasti žodžius. Kai palydovas uždarė 
duris ir traukinys pajudėjo, jis vis dar juokėsi. Jo pasitenkinimui, 
anglų pora išreiškė pasipiktinimą, išsikraustydama į kitą kupė. 
Skarletė atsisveikindama mojavo ranka ir šypsojosi, kol jos 
langas išnyko iš akių. Paskui ji atsisėdo į savo vietą ir leido 
sau atsipalaiduoti, jos veidu ritosi šykšti ašara. Ji labai pavargo 
ir bijojo grįžti į Adamstauną. 

Kas žino kiek laiko reikės gyventi ankštame, nors ir mielame, 
Danielio namelyje. Gal advokatui nepavyks rasti Baliharos 
šeimininko. O gal šeimininkas nenorės jos parduoti. Kaina gali 
būti didesnė už visus Reto pinigus. 

Jos kruopščiai apgalvotas planas turėjo daug trūkumų, ir ji 
niekuo nebuvo tikra. "Dabar aš daugiau negalvosiu apie tai, 
aš nieko negaliu padaryti. Bent jau čia niekas negali pric 
manęs kibti norėdamas, kad aš išsiplepėčiau." Skarletė nuleido 
rankenas, skiriančias tris minkštas sėdynes, atsidususi išsitiesė ir 
užsnūdo; jos bilietas gulėjo ant grindų, ten jį ir rado palydovas. 
Ji turėjo planą ir nutarė pagal jį veikti tiek, kiek bus galima. 


Pirmasis etapas pavyko sklandžiai. Malingare ji nusipirko 
ponį ir puskarietę su lingėmis ir leidosi namo į Adamstauną. 
Ji nebuvo tokia elegantiška, kaip Molė, puskariėtė irgi atrodė 
apšiurusi. Užtat ponis buvo jaunas, didelis ir stiprus. Taigi 
Skarletė pradėjo naują gyvenimą. i 

Šeima buvo apstulbinta, kai ji grįžo, ir užjautė ją dėl vyro 
mirties. Kartą pareiškę savo užuojautą, jie. daugiau niekada 
nekalbėjo jai apie savo jausmus; jie tik klausinėjo, ką galima 
padaryti jos labui. 

- Jūs galite išmokyti mane, - pasakė Skarletė. - Aš noriu 
viską Žinoti apie airių fermą. 

Ji nuolat lydėjo Danielį ir jo sūnus. Sukandusi dantis, ji 
net prisivertė išmokti liuobti gyvulius, melžti karves. Viską 
sužinojusi Danielio fermoje, ji iškeliavo žavėti Molės, paskui 
jos bjauraus vyro Roberto. Jo ferma buvo penkis kartus -didesnė 
už Danielio. Po Roberto atėjo jo boso misterio Aldersono - 
Erlų dvaro valdytojo eilė. Net tais laikais, kai Skarletė sužavėdavo 
kiekvieną Kleitono grafystės vyrą, ji nebuvo tokia žavi, nedirbo 

taip atkakliai, nedarė tokios pažangos. Ji neturėjo laiko pastebėti, 
kad namelis buvo paprastas ir jame nebuvo prabangos. Minkštas 
čiužinys pasibaigus ilgai ilgai darbo dienai - štai viskas, kas 
turėjo reikšmę. 

Po mėnesio ji žinojo apie Adamstauną beveik tiek pat, kiek 
Aldersonas, ir numanė mažiausiai šešis jo patobulinimo būdus. 
Kaip tik tuo metu ji gavo laišką nuo savo advokato iš 
Golvėjaus. Mirusio Baliharos savininko našlė praėjus metams 
po jo mirties ištekėjo antrą kartą, o prieš penkerius metus 
numirė pati. Jos dvidešimt septynerių metų sūnus gyveno 
Anglijoje, ten jis paveldėjo dar vieną dvarą. Jis pasakė, kad 
sutiks su kiekvienu pasiūlymu, didesniu negu penkiolika 
tūkstančių svarų. Skarletė išstudijavo topografinį  Baliharos 
žemėlapį, kuris buvo įdėtas į laišką. Dvaras pasirodė esąs daug 
didesnis, negu ji manė. 

O, jo žemės driekiasi abipus kelio į Trimą. Ten yra dar 
viena upė. Iš vienos pusės riba ėjo Boino upe, o iš kitos - 
Skarletė prisimerkusi žiūrėjo į smulkias raides - Naitsbruko. 
Koks elegantiškas pavadinimas! Naitsbrukas. Dvi upės. 205 bus 
mano. Bet... penkiolika tūkstančių svarų! 

Iš Aldersono ji jau žinojo, kad - vien dirbamosios žemės 
kainavo dešimt tūkstančių svarų, tai didelė kaina. Balihara buvo 
įkainota aštuoniais tūkstančiais, apdairūš verslininkai ją įvertino 
septyniais su puse tūkstančio. Baliharos teritorijoje taip pat 
buvo didelės pelkės, jos buvo naudojamos kuro gavybai. Durpių 
čia užteks keliems šimtmečiams. Tačiau pelkėse niekas neauga, 
ir laukai aplink pernelyg rūgštūs kviečiams auginti, pagaliau ir 
žemė ėmė gesti prieš trisdešimt metų. Viską reikėtų išvalyti - 
išrauti skurdžius smulkius augalus ir susiraizgiusias piktžolių 
šaknis. Jai neverta mokėti daugiau kaip keturis, keturis su puse. 
Už 1240 akrų tai bus 4960 arba kokių 5580 svarų, žinoma, 
dar vyra namas, didžiulis namas. Bet ne jis ją jaudino. Daug 
svarbiau buvo pastatai mieste. Sako, iš viso keturiasdešimt šešį 
ir dvi bažnyčios. Penki namai buvo dideli, du tuzinai - tik 
kotedžai. 

Bet viskas apleista. Tikriausiai nebuvo kam rūpintis dvaru. 
Turint tai galvoje, dešimt tūkstančių svarų tikrai užteks. Jis 
turi būti laimingas gavęs tiek! Dešimt tūkstančių svarų - tai 
penkiasdešimt tūkstančių dolerių. Skarletė pasibaisėjo. "Aš turiu 
vertinti realiais pinigais, antraip darausi lengvabūdė. Dešimt 
tūkstančių atrodo ne tiek daug, o penkiasdešimt tūkstančių 

dolerių - visai kas kita. Aš žinau, kad tai didelis turtas. Turint 
galvoje taupumą ir griežtą lėšų apskaitą lentpjūvėje ir 
parduotuvėje... kiek gauta už parduotus miltus... nuomos mokestis 
už salūną... taupytas kiekvienas pensas... ir taip kasmet ištisus 
dešimt metų, - per tą laiką man pavyko sukaupti truputį 
daugiau negu trisdešimt tūkstančių dolerių. Aš nebūčiau turėjusi 
nė pusės šios sumos, jei pastaruosius septynerius metus Retas 
nebūtų už viską mokėjęs. Dėdė Henris sako, kad aš esu turtinga 
moteris su trisdešimčia tūkstančių dolerių, ir aš manau, kad 
jis teisus. Namai, kuriuos aš statau, neverti daugiau kaip šimto. 
Kodėl kas nors turi mokėti penkiasdešimt tūkstančių dolerių 
už pusiau sugriuvusį miestą arba netinkamą Žemę? 

Tai gali daryti žmonės, panašūs į Retą. Ir aš paimsiu jo 
penkiasdešimt tūkstančių dolerių. Išpirksiu žemę, kuri buvo 
pavogta iš mano tautos. Balihara ne šiaip sau žemė, tai O'Harų 
giminės žemė. Kaip ji galėjo abejoti - pirkti ar ne? Skarletė 
tvirtai nusprendė pasiūlyti penkiolika tūkstančių svarų. 

Kai laiškas buvo išsiųstas, ji visu kūnu suvirpėjo. O jei 
Kolumas laiku neatveš jos aukso? Kas gali Žinoti, kiek laiko 
prireiks advokatui arba kada grįš Kolumas. 

Atidavusi laišką Metui O"Tului, ji vos spėjo su juo 
atsisveikinti. Ji labai skubėjo. Ji ėjo taip greitai, kaip tik galėjo 
eiti nelygia žeme, seniai nemačiusia lietaus. Aukšta tanki 
gvvatvorė sulaikė birželio karštį. Ji buvo be skrybėlaitės, kuri 
apsaugotų galvą nuo saulės, čia ji beveik niekada nenešiojo 
skrybėlių. Jos buvo nenaudingos dėl dažnų liūčių ir nuolat 
apsiniaukusio Oro. O dėl lietsargių, tai Airijoje jie buvo 
naudojami tik kaip puošmena. 

Pasiekusi brastą per Boino upę, Skarletė pasikaišė padurkus 
ir įbrido į vandenį; ji stovėjo vandenyje tol, kol sušalo, paskui 
patraukė į bokštą. 

Per mėnesį, praleistą Danielio šeimoje, bokštas įgijo jai 
ypatingą reikšmę. Skarletė visada ateidavo ten, kai dėl ko nors 
nerimaudavo arba liūdėdavo. Didžiuliai akmenys saugojo šilumą 
ir šaltį, Skarletė paliesdavo juos ranka arba priglusdavo prie 
jų skruostu ir visada sulaukdavo taip jai reikalingos ramybės 
ir paramos iš nepajudinamos senovinės tvirtovės. Kartais ji 
kalbėdavo su bokštu, lyg kalbėtų su tėvu. Ji rečiau verkdavo 
įsikniaubusi į kelius. Ji niekada negirdėjo kito garso, išskyrus 
savo balsą, paukščių čiulbėjimą ir upės teškenimą, niekada 
nejautė ją stebinčių akių. 

Kolumas grįžo į Airiją birželio 18 dieną. Jis atsiuntė telegramą 
iš Golvėjaus: atvažiuosiu birželio 25 dieną su daiktais iš Savanos. 
Kaimas sujudo. Adamstaune niekada nebuvo telegramų, niekada 
nebuvo raitelio iš Trimo, kuris galėtų išsiversti be Meto O'Tulo, 
be greito arklio. 

Kai po dviejų valandų į kaimą risčia atjojo antras raitelis 
su dar eiklesniu arkliu, Žmonių sujudimui nebuvo ribų. Dar 
viena telegrama Skarletei O'Harai iš Golvėjaus: pasiūlymas 
priimtas. Laiškas ir kontraktas išsiųsti. 

Šiek tiek pasvarstę, gyventojai nutarė žengti vienintelį protingą 
žingsnį. O"Tulas uždaro paštą, gydytojas savo kabinetą, kalvis - 
kalvę ir jie eina pas Danielį O'Harą išsiaiškinti, kas čia darosi. 

Skarletė išvažiavo savo puskariete - tai viskas, ką jie sužinojo. 
Ketlina nieko daugiau nežinojo. Bet kiekvienas palaikė rankose 
ir perskaitė telegramas. Skarletė paliko jas ant stalo, kad visi 
matytų. 


Vingiuotais keliais Skarletė važiavo į Tarą, o jos širdis 
džiūgavo. Dabar ji iš tikrųjų gali imtis darbo. Jos galvoje buvo 
aiškus veiksmų planas, kurio kiekvienas etapas logiškai nuosekliai 
kilo iš ankstesniojo. Važiuoti į Tarą ji sugalvojo gavusi antrą 
telegramą: tai buvo veikiau apskaičiavimas negu impulsyvus 
veiksmas. Ją apėmė nenugalimas noras tokią saulėtą nuostabią 
dieną nuo Taros kalvos pažvelgti į puikią žalią žemę, parinktą 
jos namui. Dabar ten ganėsi daugiau avių negu tada, kai ji 
buvo atvažiavusi pirmą kartą. Ji pažiūrėjo į plačias jų nugaras 
ir pagalvojo apie vilną. Ji turi išsiaiškinti ganyklose ganomų 
avių auginimo problemas ir naudą. 

Skarletė nutraukė savo apmąstymus. Ant kalvų, kuriose 
kadaise buvo didelė Taros pokylių salė, ji pamatė žmones. 
Anglai, velniai juos griebtų! Kiekvienas airis jautėsi nuskriaustas 
anglų, ir Skarletė šį jausmą sugėrė kartu su duona, kurią valgė, 
ir sų muzika, pagal kurią šoko. Šitie, kurie ilsėjosi išdykaudami, 
neturi teisės išskleisti savo kilimėlių ir staltiesių ten, kur kadaise 
pietavo Didieji Airijos Karaliai, arba plepėti savo švogždžiančiais 
balsais ten, kur grojo arfos ir kur ji norėjo stovėti viena ir 
grožėtis savo šalimi. Ji įdėmiai ir piktai pažiūrėjo į dabitas su 
šiaudinėmis skrybėlėmis ir moteris su spalvoto šilko skėčiais. 

Aš neleisiu jiems sugadinti mano dienos, aš atvažiuosiu, 
kai jie išnyks iš akių. Ji pasuko prie siena apsuptos kalvos, 

kuri buvo karaliaus Kormako namai; jis pastatė pobūvių salę. 
Ten buvo likimo akmuo - Lija Feilas. Skarletė atsirėmė į jį. 
Kolumas buvo apstulbintas, kai ji tai padarė pirmos jų kelionės 
į Tarą dieną. Lija Feilas buvo bandomasis akmuo senovės 
karalių karūnavimo iškilmėse. Jeigu jis garsiai šaukdavo, tai 
bandomasis žmogus galėjo būti Airijos karaliumi. 

Tą dieną Skarletė buvo tokia susijaudinusi, kad niekas nebūtų 
jos nustebinęs, net jei šilto ir šalto matęs granito stulpas staiga 
pašauktų ją vardu. Žinoma, taip neatsitiko. Jis buvo tokio pat 
ūgio, kaip ji; prie viršūnės buvo patogu prisiglausti skruostu. 
Skarletė svajingai žiūrėjo į Žydrame danguje virš jos plaukiančius 
debesis ir jautė, kaip vėjas kilnoja ant kaktos ir smilkinių 
krintančias plaukų garbanas. Anglų balsai dabar sudarė tik 
prislopintą foną švelniam ant avių kaklų prikabintų varpelių 
skambėjimui. Toks ramus vaizdas! Galbūt dėl to man reikėjo 
atvažiuoti į Tarą. Aš buvau taip užsiėmusi, kad užmiršau laimę, 
o tai - svarbiausia mano plano dalis: Ar aš galėsiu būti 
laiminga Airijoje? Ar galėsiu paversti ją savo tikraisiais namais? 

Laimė - tai laisvas gyvenimas. Ji bus daug didesnė, kai aš 
įgyvendinsiu savo planą. Sunki jo dalis įgyvendinta, ta dalis, 
kuri priklauso nuo kitų Žmonių. Dabar viskas priklauso nuo 
manęs, nuo to, kokį kelią aš pasirinksiu! Ji nusišypsojo atsisukusi 
veidu į švelniai pučiantį vėją. 

Saulė nepastebimai pasislėpė ir vėl išlindo iš debesų, pakvipo 
sodri vešli žolė. Skarletė atšlijo nuo akmens ir atsisėdo žolėje. 
Gal ji suras trilapį dobilą; Kolumas sakė, kad jie auga čia 
geriau nei bet kurioje kitoje vietoje. Ji paieškojo, bet nepamatė 
tikrų airiškų dobilų. Skarletė impulsyviai atsiraitojo savo juodas 
kojines ir nusimovė jas. Kokios baltos jos kojos! Ak! Ji 
atsmaukė sijoną aukščiau kelių, norėdama pasišildyti saulėje 
kojas. Pamačiusi geltonai raudoną apatinį sijoną po juodu, ji 
vėl nusišypsojo. Kolumas buvo teisus. 

Skarletė pajudino kojų pirštus pučiant vėjeliui. Bet kas tai? 
Ji staigiai atsilošė. Savo kūne ji pajuto silpną gyvybės 
krustelėjimą. "O", - sušnibždėjo ji, paskui švelniai paglostė 
rankomis mažytį kauburėlį po sijonais. Ji užčiuopė tik šiurkščias 
vilnonio sijono klostes. Nieko nuostabaus, kad ji neužčiuopė 
vaisiaus judesių. Skarletė žinojo, kad praeis daug savaičių, kol 
jos rankos galės pajusti judesius. 

Ji stovėjo veidu į vėją, atsukusi jam pilvą. Ją supo žalių 
ir auksinių laukų, sodria vasaros žaluma pasidengusių medžių 

pasaulis. "Visa tai tavo, Airijos mažyli, - tarė ji. - Tavo mama 
dovanoja tai tau." 

Skarletė pajuto vėsią žolę po kojomis ir šiltą žemę po žole. 
Ji pasilenkė ir nusiskynė kuokštelį žolės. Jos veide atsirado 
paslaptinga, nežemiška išraiška, ir ji ėmė nagais rausti Žemę. 
Drėgnu žemės grumstu ji trynė apskritais judesiais pilvą ir 
kartojo: "Tavo, tavo žalioji Tara". 


Danielio namuose buvo kalbama apie Skarletę. Nieko naujo: 
Skarletė tebebuvo svarbiausia visų pokalbių tema nuo to laiko, 
kai atvažiavo pirmą kartą. Ketlina neįsižeidė, kodėl ji turėtų 
įsižeisti? Ji galėjo suprasti Skarletės apsisprendimą likti Airijoje. 
Argi ji tame tvankiame, ankštame mieste nesiilgėjo ūkanų, 
minkštos žemės ir viso kito? Supratusi, kas yra geriau, ji nutarė 
neišvažiuoti. 

- Ar tiesa, Ketlina, kad vyras mušdavo ją, ir ji pabėgo nuo 
jo, norėdama išgelbėti vaiką? 

- Nieko panašaus, Klara, ir kas skleidžia tokį baisų melą? 
- stebėjosi Pegė Monagan. - Visi Žinojo, kad jis jau sirgo ta 
liga, nuo kurios galiausiai numirė, ir todėl išsiuntė Skarletę, 
kad neužkrėstų vaisiaus. 

- Kaip sunku tapti našle ir likti vienai su vaiku ant rankų, 
- atsiduso Ketė O'Tul. 

- Ne taip jau baisu, - tarė Ketlina, - jei tu esi turtingesnė 
už pačią Anglijos karalienę. 

Visi patogiau įsitaisė aplink židinį. Pagaliau jie priartėjo 
pric juos dominančios temos. Iš visų intriguojančių temų, 
susijusių su Skarlete, labiausiai jaudinantis buvo pokalbis apie 
jos pinigus. 

Argi ne nuostabu, kad turtas pagaliau iš anglų rankų pateko 
į airių rankas? 


Skarletė supliekė vadelėmis poniui per nugarą. "Važiuojam, 
- tarė ji, - mūsų vaikas skuba namo." Pagaliau ji važiavo į 
Baliharą. Kol pirkimo reikalai dar visai nebuvo aiškūs, ji nedrįso 
eiti toliau kaip iki bokšto. Dabar ji galėjo žvilgtelėti arčiau, 
pažiūrėti, ką turėjo. 

"Mano namai mano mieste... mano bažnyčios ir mano barai, 
ir mano paštas... mano pelkės ir mano laukai... Koks nuostabus 
laimikis man teko!" 

Ji nutarė, kad vaikas gims savo nuosavame name Baliharos 
Bighause. Bet reikėjo sutvarkyti ir visa kita. Svarbiausia - laukai. 
Ir kalvė mieste, joje bus atnaujinami plūgai... Ir taisomi langai, 
pakeičiamos sukrypusios durys, šalinami visokiausi gedimai. Reikia 
tuoj pat sustabdyti griovimą; dabar tai buvo jos nuosavybė. 

Ir, žinoma, vaikas. Skarletė įsiklausė į joje rusenančią gyvybę, 
bet judesių nebuvo. "Žvitrus vaikas, - garsiai ištarė ji. - Miegok, 
kol gali. Dabar mūsų laukia daug darbų." Iki gimdymo jai liko 
dvidešimt savaičių. Nesunku buvo nustatyti tikslią data. Devyni 
mėnesiai po vasario 14 dienos - Šventojo Valentin.“ dienos. 
Skarletės lūpas iškreipė grimasa. Nieko sau pokštas... Anksčiau 
ji apie tai negalvojo. Ji turi pagimdyti lapkričio 14 dieną, ir 
iki tol darbai turi būti baigti. Skarletė nusišypsojo ir uždainavo. 

Kai aš pirmąsyk išvydau gražutę Pegę, 

Buvo turgaus diena. 

Ji važiavo vežimu, 

Sėdėdama ant didelio šieno kuokšto. 

Tas šienas anksčiau buvo Žydinti žolė, 

Kurią puošė pavasario gėlės. 

Nė viena gėlė negalėjo prilygti 

Žydinčiai mergaitei, apie kurią aš dainuoju. 

Kai ji sėdėdavo savo vežime, 

Vyras prie šlagbaumo niekada neprašydavo 

Mokesčio už važiavimą, o tik susimąstęs 

krapštydavosi pakaušį 

Ir palydėdavo akimis nutolstantį vežimą. 

Kaip nuostabu būti laimingai! Jaudinantis laukimas ir netikėtai 
gera nuotaika sustiprino laimės pojūtį. Dar Golvėjuje ji pasakė, 
kad bus laiminga. "Neabejokite tuo", - garsiai sušuko ji ir 
nusijuokė. | 


Tryliktas skyrius 


Kolumas buvo nustebęs, kai Skarletė sutiko jį Malingaro 
traukinyje. Skarletė savo ruožtu irgi nustebo, kai jis išėjo iš 
bagažinio, o ne iš keleivinio vagono,. ir su juo išėjo jo 
kompanionas. 

- Tai Lijamas Rajanas, Skarlete, Džimo Rajano brolis. 

Lijamas buvo stambus vyras, kaip ir visi O'Haros (Kolumas 
buvo išimtis), jis vilkėjo žalia Airijos karališkosios policijos 

uniforma. "Kaipgi Kolumas galėjo tapti policininko draugu?“ - 
pamanė Skarletė. Karo policininkai buvo niekinami net labiau 
negu anglų milicija, nes jie persekiojo, suiminėjo ir baudė savo 
žmones anglų įsakymu. 

Skarletė norėjo žinoti, ar Kolumas parvežė aukso. "Taip, 
parvežė, ir Lijamas Rajanas su šautuvu jį saugojo. 

- Gyvenime aš esu vežęs daug krovinių, bet niekada taip 
nesijaudinau kaip dabar, - tarė Kolumas. 


- Su manim banko tarnautojas, jis paims auksą, - pasakė 
Skarletė. - Aš pasirinkau Malingaro banką saugumo sumetimais; 
ten didžiausias milicijos garnizonas. - Ji nepakentė kareivių, bet 
tada, kai reikalas lietė jos aukso apsaugą, ji buvo pasiryžusi 
pasinaudoti jais. Trimo banko paslaugomis galima naudotis tik 
turint nedideles sumas. 


Kai tik Skarletė įsitikino, kad auksas saugiai padėtas, ir 
pasirašė Baliharos pirkimo dokumentus, ji paėmė Kolumą už 
parankės ir išskubėjo į gatvę. 

- Aš su puskariete, mes galime nedelsdami važiuoti. Mūsų 
laukia tiek darbų. Man reikia surasti kalvį ir atidaryti kelvę. 
O'Hormanas netinka, jis per daug tingus. Ar nepadėtum ką 
nors surasti?. Jam bus gerai sumokėta už atvažiavimą į Baliharą 
ir už darbą, nes čia jam daug darbų. Aš pripirkau dalgių, 
kirvių, kastuvų, bet juos reikia išgaląsti. Ak! Be to, man reikia 
darbininkų laukams išravėti ir dailidžių - namui suremontuoti, 
ir stiklių, stogdengių, dažytojų... - jos skruostai iš susijaudinimo 
paraudo, akys blizgėjo. Juodais valstietės rūbais ji buvo 
nepaprastai graži. 

- Viskas bus padaryta, brangioji Skarlete, ir kiek įmanoma 
taip greitai, kaip tu nori. Bet ne tuščiu skrandžiu. Dabar mes 
eisime pas Džimą Rajaną. Jis ne taip dažnai mato savo brolį 
ir retai pasitaiko tokių nuostabių virėjų, kaip misis Rajan. 

Skarletė nekantriai mostelėjo. Paskui ji prisivertė nusiraminti. 
Kolumo autoritetas darė didelį įspūdį. Ji taip pat prisiminė, 
kad jai reikia gerai pavalgyti ir išgerti pieno - vaiko labui. 
Dabar ji kelis kartus per dieną juto švelnius judesius. 

Po pietų ji užsiuto, kai Kolumas pareiškė, kad nevažiuos 
iš karto pas ją. Ji turėjo tiek daug jam parodyti, pasikalbėti, 
suplanuoti... ir ji norėjo visko tuojau pat! 

- Aš turiu reikalų Malingare, - ramiai ir nepaprastai tvirtai 
tarė jis. - Duodu tau žodį, kad būsiu namie po trijų dienų. 

Aš netgi pasakysiu tikslų laiką. Mes susitiksime pas Danielį 
antrą valandą dienos. 

- Mes pasimatysime Baliharoje, - pasakė Skarletė. - Aš jau 
persikėliau. Geltonas namas ties gatvės viduriu. - Ji nusisuko 
nuo jo ir pikta nuėjo prie savo puskarietės. 


Vėlai vakare, kai Džimo Rajano baras buvo uždarytas, pro 
duris, užstumtas tik skląsčiu, tyliai prasmukę vienas po kito 
žmonės susirinko viršuje. Kolumas detaliai išdėstė veiksmų planą. 

- Šią galimybę davė Dievas, - karštai kalbėjo jis, - visas 
miestas mūsų. Visi fenijų brolijos nariai, visos jų jėgos sutelktos 
vienoje vietoje, kur anglai niekada nesusiprotės žvilgtelėti. Visi 
žmonės mano, kad mano pusseserė išprotėjusi: sumokėjo tokią 
kainą už nuosavybę, kurią galėjo gauti veltui, ir atpalaidavo 
savininką nuo mokesčių mokėjimo. Ji amerikietė, 0 ši nacija 
garsėja keistenybėmis. Anglai tik tyčiojasi iš jos, ir jie nieko 
blogo nejtars dėl jos įsigytos nuosavybės. Mums seniai reikalingas 
patikimas štabas. Skarletė tiesiog verčia mus organizuoti jį 
mieste, nors pati nieko nežino. 


Kolumas pasirodė piktžolėmis apaugusioje Baliharos gatvėje 
antrą valandą keturiasdešimt trys minutės. Skarletė įsisprendusi 
stovėjo priešais namą. | 

- Tu pavėlavai, - pareiškė ji. 

- Ak, bet aš esu įsitikinęs, kad tu atleisi man, kai sužinosi, 
kad aš atsivežiau kalvį, 0 jo furgonas su kalvės žaizdru, 
dumplėmis ir visu kitu jau važiuoja čionai. 

Skarletės namai tiksliai atspindėjo jos esmę: iš pradžių darbas, 
o paskui komfortas, jeigu jis apskritai reikalingas. Kolumas 
apžvelgė viską tyčia abejingu žvilgsniu. Sudaužyti svetainės langai 
buvo kruopščiai uždengti išaliejuotu popieriumi, kuris buvo 
užklijuotas ant stiklo. Kambario kampuose stovėjo nauji žemės 
ūkio padargai iš blizgančio plieno. Grindys švariai iššluotos, bet 
neišplautos. Virtuvėje stovėjo paprasta siaura kaimiška lova su 
storu šiaudų čiužiniu, kuris buvo užklotas lininėmis paklodėmis 
ir vilnone antklode. Dideliame židinyje silpnai ruseno durpės. 
Tarp negausių virtuvės rakandų buvo geležinis arbatinukas ir 
mažas puodelis. Ant lentynos viršum židinio stovėjo dėžutės su 
arbata ir avižiniais miltais, du puodeliai, lėkštutės, šaukštai ir 
degtukų dėžutė. Prie didelio stalo šalia lango stovėjo vienintelė 
kėdė. Ant stalo gulėjo atversta didelė buhalterinė knyga, kurioje 

Skarletė viską tvarkingai užrašinėjo. Dvi didelės aliejinės lempos, 
rašalinė, dėžutė su plunksnomis ir skudurėliais joms iššluostyti, 
taip pat krūva popierių gulėjo stalo gale. Netoli krašto buvo 
didelė popierių šūsnis. Pastabomis ir skaičiais primarginti lapeliai 
buvo prispausti dideliu akmeniu. Šalimais ant sienos kabojo 
topografinis  Baliharos žemėlapis. Ten pat, virš lentynos, 
prikrautos šukų ir šepečių, dėžučių sidabriniais dangteliais su 
smeigtukais, pudra, skaistalais ir glicerininiu kremu su rožių 
vandeniu, kabėjo gražus veidrodis. Visa tai pamatęs, Kolumas 
vos nenusišypsojo. Bet kai jis išvydo šalia kabantį pistoletą, 
supyko. 

- Tave gali pasodinti į kalėjimą už ginklo laikymą, - pasakė 
jis garsiai. 

- Lia lia lia, - atsakė Skarletė, - man jį davė milicijos 
kapitonas. Jis pasakė, kad vieniša moteris, turinti daug aukso, 
privalo turėti ginklą savigynai. Jei leisčiau, jis pastatytų prie 
mano durų vieną iš savo geltonsnapių kareivių. 

Kolumas pratrūko kvatoti, ir tai privertė ją iš nuostabos 
pakelti antakius. Ji nesuprato, kuo jį prajuokino jos pasakyti 
žodžiai. 

Kamaraitėje ant lentynų buvo sukrauta mėsa, pienas, cukrus, 
stovėjo padėklas su dviem lėkštėmis, dubenėlis su kiaušiniais, 
gulėjo kepalas sužiedėjusios duonos, o nuo lubų karojo kumpis. 
Kampe stovėjo kibirai su vandeniu, skardinė su alyva lempai 
ir praustuvas, kurį sudarė dubuo, 4sotis, muilinė su muilu ir 
pakaba su kabliukais. Ten kabojo vienas rankšluostis. Skarletės 
rūbai kabojo ant vinių, įkaltų į sieną. 

- Tu nesinaudoji viršutiniu aukštu. - pakomentavo Kolumas. 

- Kam jis man? Visa, ko man rcikia, aš turiu čia. 


"Tu nuostabus, Kolumai, aš didžiai sukrėsta." Skarletė stovėjo 
plačios gatvės viduryje ir žiūrėjo, kaip verda darbas per visą 
jos ilgį. Iš visų pusių kaukšėjo plaktukai, kvepėjo šviežiais 
dažais; daugelis namų švietė naujais langais, tiesiai priešais ją 
žmogus ant kopėčių tvirtino virš namo durų iškabą su auksinėmis 
raidėmis, - tą pastatą Kolumas iškart 0cskyrė barui. 

- Tu iš tiesų manai, kad pirmiausia reikia įrengti barą? - 
paklausė Skarletė. Nuo to laiko, kai Kolumas pasakė jai savo 
sumanymą, ji nuolat klausinėjo vis to paties. 

- Tau bus lengviau rasti darbininkų, jeigu jie turės kur po 
darbo išgerti puodelį alaus, - atsakinėjo jis tūkstantąjį kartą. 

- Tu kalbi tą patį kiekvieną kartą, bet aš vis tiek nesuprantu, 
- argi dėl to jie nesuges? Jeigu aš jų neprižiūrėčiau, niekas 
nebūtų padaryta laiku. Jie visi būtų kaip šitie! - Skarletė 
parodė nykščiu grupę stebėtojų abipus gatvės. - Jie turi grįžti 
ten, iš kur atėjo, ir dirbti savo darbą, o ne žiūrėti, kaip dirba 
kiti. 

- Brangioji Skarlete, tai nacionalinis būdo bruožas: iš pradžių 
pasimėgauti gyvenimu, o paskui galvoti apie pareigas. Tuo airiai 
žavūs ir tai daro juos laimingus. 

- Na, aš nemanau, kad tai žavinga, ir tai manęs nedžiugina. 
Jau beveik rugpjūtis, o nė vienas laukas dar neišravėtas. Kaip 
aš galėsiu pavasarį sodinti, kai rudenį laukai neišravėti ir 
nepatręšti? 

- Tu dar turi mėnesį laiko. Verčiau pažiūrėk, ką jau pavyko 
padaryti per tas savaites. 

Skarletė apsidairė. Rūškanas jos veidas prašviesėjo ir ji 
nusišypsojo. 

- Tu teisus, - tarė ji. 

Atsakydamas Kolumas irgi nusišypsojo. Jis jai nieko 
nepasakojo, kaip turėjo pataikauti ir kokį spaudimą turėjo 
daryti, kad sulaikytų bėgančius žmones. Jie nenorėjo dirbti 
vadovaujami moters, ir dar tokios reiklios, kokia buvo Skarletė. 
Jei pogrindinė fenijų brolijos organizacija nebūtų jiems pavedusi 
atstatyti Baliharos, jis nebūtų žinojęs, kiek daug darbo dar liko, 
net jei Skarletė būtų mokėjusi aukštesnį negu vidutinį atlyginimą. 

Jis irgi pažvelgė į gatvę ir pagalvojo, kad šie Žmonės čia 
neblogai gyvens, kai bus atstatyta Balihara. Į miestą siūlėsi 
atvažiuoti dar du barmenai, taip pat norėjo persikelti Bektivos 
galanterijos parduotuvės savininkas. Net patys mažiausi namai 
buvo geresni už lūšnas, kuriose dabar gyveno dauguma žemės 
ūkio darbininkų. Jie kaip ir Skarletė taip pat labai norėjo, 
kad greičiau būtų sutaisyti stogai ir langai; tada jie galėtų 
pasitraukti nuo savo dvarininkų ir imtų dirbti Baliharos laukuose. 

Skarletė įpuolė į vidų ir tuoj pat vėl pasirodė su pirštinėmis, 
laikydama rankoje ąsotį pienui. 

- Tikiuosi, tu prižiūrėsi, kad visi dirbtų, 0 ne rengtų dideles 
iškilmes baro atidarymo proga, kol manęs nebus, - tarė ji. - 
Aš nujosiu pas Danielį pieno ir duonos. 

Kolumas prižadėjo prižiūrėti. Jis nieko nepasakė apie tai, 
kad turint galvoje jos padėtį beprotiška kratytis jojant 

nepabalnotu poniu, mat jau buvo gavęs pipirų vien už pastabą, 
kad ji elgiasi neprotingai. 

- Dėl Dievo, Kolumai, pastaruosius penkis mėnesius aš 
tiesiog kaip nesava. Tas nėštumas! 

Ji nerimavo daugiau negu tai parodė. Nė vienas ankstesnis 
nėštumas nebuvo suteikęs jai tiek nemalonumų. Jai nuolat 
skaudėjo pusiaują, 0 kartą ji pastebėjo kraujo lašus ant apatinių 
baltinių ir paklodžių ir dėl to smarkiai išsigando. Ji išplovė 
juos pačiu geriausiu muilu, kokį tik turėjo grindų ir sienų 
plovimui, tarsi. kartu su dėmėmis buvo galima išplauti nežinomą 
priežastį. Po persileidimo daktaras Midas ją įspėjo, kad kritimas 
ją smarkiai paveikė, ir kad praeis daug laiko, kol ji pasveiks; 
bet ji nemanė, kad iš tiesų gali būti kas nors rimta. Jei vaikas 
nebūtų sveikas, jis taip smarkiai nesidaužytų. O ji neturi laiko 
būti sugižusi. 

Dėl dažnų jodinėjimų per apaugusius Baliharos laukus nutįso 
gerai matomas kelias iki brastos. Ponis pats bėgo pažįstamu 
keliu, ir Skarletė galėjo galvoti. Geriau jai turėti arklį, labai 
greitai ji bus per sunki poniui. Šis nėštumas labai skyrėsi nuo 
ankstesnių. Niekada anksčiau ji nebuvo taip smarkiai pasitaisiusi. 
O gal ji turės dvynukus! Tai bent! Tada ji iš tiesų“ atkeršys 
Retui! Ji jau turėjo dvi upes, o jis vieną - Danmore. Niekas 
jos labiau nenudžiugintų kaip du vaikai, ypač jei Ana turės 
vieną. Mintis, kad Retas dovanos Anai kūdikį, buvo pernelyg 
skaudi. Skarletė ėmė galvoti apie Baliharą. Ji turi pradėti 
nepriklausomai nuo to, ką sakė Kolumas. 

Kaip visada, prieš jodama brastos link, ji stabtelėjo prie 
bokšto. Kokie puikūs statybininkai buvo O'Haros tolimoje 
praeityje! Ir kokie stiprūs! Senasis Danielis šnekėjo beveik visą 
minutę, kai ji užsiminė, kad jai gaila sugriuvusių laiptų. 

- Ten niekada nebuvo jokių laiptų iš išorės, - tarė jis, - 
O. tik kopėčios viduje. Kopėčiomis žmonės galėjo pasiekti duris, 
kurios buvo pastatytos dvylikos pėdų aukštyje virš žemės. Kilus 
pavojui, žmonės bėgdavo į bokštą, įtraukdavo su savim kopėčias 
ir šaudydavo iš lankų, mėtydavo akmenis arba pildavo karštus 
riebalus atakuojantiems ant galvų pro siaurus langų plyšelius, 
O jų pačių priešai nepasiekdavo. 

"Vieną gražią dieną aš nutempsiu ten kopėčias ir Žvilgtelėsiu 
į vidų. Tikiuosi, tenai nėra šikšnosparnių. Aš nekenčių jų. 
Kodėl Šventasis Patrikas neatsikratė jų, kai atsikratė gyvačių?" 

Skarletė užsuko pas senelę, rado ją miegančią, paskui įkišo 
galvą pro „duris į Danielio kambarį. 


- Skarlėte! Kaip malonu tave matyti! Eikš ir papasakok 
mums apie naujausius stebuklus, kuriuos tu padarei Baliharoje. 
- Ketlina puolė prie arbatinuko. - Tikėjausi, kad tu ateisi. Mes 
turime šiltos duonos. 


Namuose buvo trys kaimo moterys. Skarletė pasitraukė 
taburetę ir prisėdo šalia jų. 

- Kaip mažylis? - paklausė Merė Helena. 

- Puikiai, - atsakė Skarletė. 

Ji apsižvalgė po pažįstamą virtuvę. Čia buvo šilta ir jaukų, 
bet ji negalėjo sulaukti, kol Ketlina atvažiuos į jos naująją 
virtuvę didžiausiame Baliharos name. Skarletė jau numatė, 
kuriuos namus atiduos šeimai. Visi turės didelius, erdvius namus. 
Kolumo namas mažiausias, tai viena iš sargo būdelių prie vartų, 
kur dvaras ribojosi su miestu; bet jis pats išsirinko, ir ji 
nesiginčijo. Be to, jis buvo pastorius ir niekada neturėjo šeimos. 
Bet mieste namai buvo daug didesni. Geriausią ji išrinko 
Danieliui, nes su juo buvo Ketlina ir jie tikriausiai norės 
pasiimti senelę. Be to, name turi būti vietos būsimajai Ketlinos 
šeimai. Ji ištekės, tai bus nesunku turint kraitį, kurį jai duos 
Skarletė, ir turint namą. Toliau namai kiekvienam Danielio ir 
Patriko sūnui, net "baisiajam Sinui", kuris gyveno su senele. 
Be to, dar ferma, tokia didelė, kokios panorės, kad ir jie 
galėtų vesti. Ji galvojo, kaip baisu, kai jauni. žmonės negali 
vesti, nes neturi nei Žemės, nei pinigų jai nusipirkti. Anglų 
dvarininkai iš tiesų buvo beširdžiai, nes užgrobė visas airių 
žemes. Airiai dirbo viską: augino kviečius arba avižas, ganė 
gyvulius ir avis, 0 paskui turėjo parduoti viską anglams jų 
nustatytomis kainomis; anglaft eksportavo grūdus ir gyvulius į 
Angliją ir krovėsi didelius pinigus. 

Sumokėjus nuomos mokestį, fermeriui mažai kas likdavo, o 
nuomos mokestį anglai didindavo savo nuožiūra. Tai buvo 
blogiau negu natūrinė nuoma; tai tas pat, kaip tada, kai jie 
buvo jankių valdžioje po karo: tie ėmė viską, ką tik norėjo, 
o paskui nežmoniškai apmokestino Tarą. Nieko nuostabaus, kad 
airiai taip nekentė anglų. Ji nekęs jankių iki mirties. 

Bet greitai O'Haros bus laisvi. Jie taip nustebs, kai ji 
pasakys jiems! Tai bus gana greitai, kai suremontuos namus 
ir paruoš laukus. Ji nenori dovanoti jiems neužbaigtų dovanų, 

ji nori, kad viskas būtų padaryta nepriekaištingai. Jie tokie geri 
jai. Jie - jos Šeima. 

Dovanos buvo jos paslaptis; ji nesakė apie jas net Kolumui, 
o galvojo apie tai nuo tos nakties Golvėjuje, kai subrandino 
planą. Žvelgdama į Baliharos gatvę, ji kiekvieną kartą 
džiaugdavosi dėl to, kad žino, kurie namai bus O'Harų. Ji 
turės daug vietų, kur galės nueiti, daug židinių, kur galės 
pasistatyti kėdę, daug namų su pusbroliais ir pusseserėmis, kurie 
žais su jos vaiku, eis su juo į mokyklą, švęs šventes Bighause. 

Ir suprantama, ji ir jos vaikas gyvens didžiuliame, fantastiškai 
elegantiškame Bighause. Didesniame negu namas Yst Bateryje, 
didesniame negu namas Danmore iki tol, kai jankiai sudegino 
jį beveik visą. Ji turės Žemės, kuri priklausė O'Harų šeimai 
daug anksčiau, negu kas išgirdo apie Danmorą arba Čarlstoną, 
arba apie Retą Batlerį. Kaip jis išplės akis, kaip suspurdės jo 
širdis, kai pamatys gražuolę dukrą (o, maldauju, tebūnie tai 
mergaitė!) nuostabiame jos name; ir ji bus O'Hara, tik motinos 
vaikas. 

Skarletė svajojo apie saldaus keršto dieną. Tam reikia ne 
vienerių metų, bet namus O'Haros turės greitai. Taip, greitai, 
kai tik ji pastatys juos. 


Keturioliktas skyrius 


Kolumas išdygo ant Skarletės namų slenksčio rugpjūčio 
pabaigoje auštant, kai dangus dar tik brėško. Už jo nugaros 
ryto prieblandoje stovėjo dešimt stambių vyrų. į 

- Šie žmonės išravės tavo laukus, - tarė jis. - Pagaliau tu 
laiminga? 

Ji suspiegė iš džiaugsmo. 

- Leisk man užsimesti šaliką, nes vėsu, - pasakė ji, - aš 
tuoj. Palydėk juos į pirmą lauką už vartų. 

Ji dar nespėjo apsirengti, jos plaukai buvo susitaršę, o kojos 
basos. Ji skubėjo, bet jaudinosi ir buvo nevikri. Ji taip ilgai 
laukė! Kiekvieną dieną jai vis sunkiau buvo užsimauti batus. 
"O Dieve, aš taip sustorėjau! Ko gero, pagimdysiu trynukus. 
Velniai griebtų!" Skarletė susuko plaukus į kuodą ir prismeigė 
smeigtukais, paskui čiupo šaliką ir basa išbėgo į gatvę. 

Vyrai niūriai apsupo Kolumą už atvertų vartų, kur ėjo 
piktžolėmis apaugęs laukas. 

- Niekada nemačiau nieko panašaus... tai daugiau panašu į 
medžius negu į krūmus... man atrodo, kad čia vien dilgėlės.... 
prireiks viso gyvenimo, norint išravėti vieną akrą... 

- Na ir kompaniją tu surinkai, - skardžiai tarė Skarletė. - 
Jūs bijote rankas susitepti? 

Į ją įsmigo pasipiktinimo kupini žvilgsniai. Jie jau buvo 
girdėję apie mažytę moterį, kuri valdo visus; joje nėra nieko 
moteriško. 

- Mes svarstome, nuo ko geriau pradėti, - taikiai ištarė 
Kolumas. 

Skarletės nuotaika buvo kitokia. 

- Jūs niekada nepradėsite, jei ilgai svarstysite. Aš jums 
parodysiu, kaip pradėti. 

Kaire ranka prilaikydama atsikišusį pilvą, ji pasilenkė ir prie 
pat šaknų sugriebė keletą dilgėlių stiebų. Niurzgėdama ir 
stenėdama ji išrovė jas iš Žemės. 

- Štai, - tarė ji niekinamai, - jūs jau pradėjote. 

Ji švystelėjo dilgėles vyrams po kojų. Per visą jos ranką iš 
žaizdų sunkėsi kraujas. Skarletė pasispjaudė delną ir nusišluostė 
ranką į juodą našlės sijoną, paskui sunkiai nudūlino šalin. 

Vyrai įsispoksojo į jos nugarą. Iš pradžių vienas, paskui 
kitas ir galiausiai visi nusiėmė kepures. Jię buvo ne vieninteliai, 
kuriuos Skarletė O'Hara privertė ją gerbti. Dažytojai matė, kad 
ji gali užsiropšti ant aukščiausių kopėčių, dėl nėštumo judėdama 
kaip krabas ir parodyti nenudažytas vietas arba nelygius teptuko 
brūkštelėjimus. Dailidės, kurie pamėgino pasinaudoti vinių 
trūkumu, atėję į darbą rado ją kalančią vinis. Ji taip trankė 
naujas arba iš naujo įdėtas duris, tikrindama vyrius, kad "galėjo 
prikelti numirėlį". Arba įlįsdavo į dūmtraukį su kuokštu degančių 
nendrių rankoje, norėdama išvalyti suodžius ir patikrinti trauką. 
Stogdengiai pasakojo, kad "tik stipri tėvo O"Haros ranka sulaikė 
ją ir neleido užlipti ant gegnių, kur ji norėjo suskaičiuoti 
šiferio lakštus". Ji tvirtai laikė visus rankose, 0 sau buvo dar 
reiklesnė. 


Sutemus, kiekvieno, taip ilgai užtrukusio darbe, laukdavo trys 
alaus puodeliai bare; net pasibaigus gėrimui, jų pagyroms ir 
skundams, ją buvo galima matyti už virtuvės lango, palinkusią 
virš popierių ir rašančią lempos šviesoje. 


- Nusiplovei rankas? - paklausė Kolumas jeidamas į virtuvę. 

- Taip, ir net pasitepiau jas. Aplink netvarka. Kartais aš 
stačiai iš proto einu ir nežinau, ką daryti. Aš ruošiu pusryčius. 
Nori? 

- Avižinė košė be druskos? Verčiau užvalgykime virtų dilgėlių. 

Skarletė šyptelėjo. 


- Tai eik ir pats prisirauk. Aš kol kas nevartoju druskos, 
kad kojos taip netintų. Tik nežinia kodėl nelabai padeda. 
Negaliu užsimauti batų, negaliu jų suvarstyti. Po savaitės ar 
dviejų aš negalėsiu net pasilenkti prie jų. Kolumai, aš 
apskaičiavau. Aš turėsiu krūvą vaikų, 0 ne vieną. 

- Aš irgi, kaip tu sakei, apskaičiavau. Reikalinga moteris, 
kuri tau padėtų. - Jis tikėjosi, kad Skarletė ims protestuoti: 
ji automatiškai atmesdavo kiekvieną užuominą apie tai, kad ji 
negali visko daryti pati. Bet ji sutiko. Kolumas nusišypsojo. Jis 
pasakė, kad turi tokią moterį, kuri gali jai visur kur padėti, 
net gali padėti tvarkyti buhalterinę apskaitą, jei reikia. Pagyvenusi 
moteris, bet ne tokia sena, kad nesutiktų su jos nustatyta 
tvarka, ir ne tokia silpnavalė, kad prireikus negalėtų savęs 
apginti. Ji turi ūkio tvarkymo patirtų, taip pat moka valdyti 
žmones ir žino, kaip elgtis su pinigais. Ji buvo ekonome 
Bighause netoli Larakoro; tai anapus Trimo. Ji žino, kaip 
priimti kūdikį, nors ir ne akušerė. Ji pati turi šešis vaikus. Ji 
gali ateiti pas Skarletę dabar, prižiūrėti ją ir namą, kol bus 
atstatytas Bighausas; vėliau pasamdys moterų ūkiui tvarkyti, o 
pati vadovaus joms. 

- Tu suprasi, kad Amerikoje nėra nieko panašaus į Airijos 
Bighausą. Cia reikia patyrusios rankos. Be to, tau reikės 
valdytojo, kuriam bus pavaldus vyresnysis liokajus ir tarnai, 
vyriausiojo arklininko ir vežėjų ir tuzino sodininkų. 

- Sustok! - Skarletė įnirtingai papurtė galvą. - Aš nesirengiu 
kurti čia. karalystės. Sutinku, kad man reikalinga pagalbininkė, 
bet iš pradžių aš naudosiuos tik keliais kambariais šioje akmenų 
krūvoje. Taigi paklausk savo barbės devyndarbės, ar ji nenori 
atsisakyti tokių garbingų pareigų. Abejoju, kad ji atsakys "taip". 


- Aš paklausiu ją. - Kolumas buvo tikras, kad ji sutiks, 
net jeigu jai reikės brūžinti grindis. Rozalina Merė Ficpatrik 
buvo fenijaus, kurį nužudė anglai, sesuo ir duktė bei anūkė 
tų Žmonių, kurie nuskendo plaukdami nurašytais pasenusiais 
laivais. Ji buvo aktyviausia ir labiausiai informuota vietinio 
sukilėlių būrelio narė. 

Skarletė išėmė tris virtus kiaušinius, iš kunkuliuojančio 
arbatinuko kliūstelėjo vandens ant arbatžolių. 

- Gali suvalgyti vieną ar du kiaušinius, jei esi toks išdidus, 
kad nenori valgyti mano košės, - pasiūlė ji. - Žinoma, be 
druskos. 

Kolumas atsisakė. 

- Gerai. Aš alkana. 

Ji įsidėjo košės į lėkštę, nulupo kiaušinius ir sumaišė su 
koše.  Kolumas nusisuko. Skarletė godžiai puolė valgyti. 
Kalbėdama pilna burna, ji išdėstė jam savo planą, kaip 
apgyvendinti visą šeimą, kad visi O'Haros gyventų Baliharoje 
pasiturimai. 

Kolumas palaukė, kol ji baigs valgyti, ir tarė: 

- Jie nevažiuos. Jie dirba žemę, kurioje gyvena beveik du 
šimtus metų. 

- Jie būtinai važiuos. Visi visada nori turėti geriau negu 
turėjo, Kolumai. 

Atsakydamas jis palingavo galva. 

- Aš įrodvsiu, kad tu neteisus. Jau šiandien paklausiu jų! 
Ne, tai neatitinka mano plano. Aš noriu iš pradžių viską 
paruošti. 

- Skarlete, aš atvežiau tau tavo fermerius. Šįryt! 

- Tuos tinginius! 

- Tu nepasakojai man savo planų. Aš tuos Žmones pasamdžiau. 
. Čia važiuoja jų žmonos ir vaikai, jie apsigyvėns kotedžuosc 
gatvės gale. Jie metė darbą pas dvarininkus. 

Skarletė prikando lūpą. 

- Viskas gerai, - pasakė ji po minutės. - Aš įkurdinsiu 
šeimas namuose, 0 ne kotedžuose. Šie žmonės gali dirbti 
pusbroliams ir pusseserėms. 

Kolumas išsižiojo, paskui užsičiaupė. Ginčytis nebuvo dėl ko. 
Jis buvo įsitikinęs, kad Danielis niekada nepersikels. 


Kolumas pašaukė Skarletę, ir ji nusileido nuo kopėčių, ant 
kurių buvo užsiropštusi patikrinti šviežio tinko. 

- Noriu, kad tu pažiūrėtum, ką padarė' tavo "tinginiai", - 
pasakė jis. 

Skarletė taip apsidžiaugė, kad ašaros ištryško iš akių. Priešais 
save ji matė švarų kelią, pakankamai platų, kad juo galėtų 
važiuoti puskarietė. Anksčiau ji jodavo juo su poniu. Pastarąją 

savaitę tai buvo pernelyg sunku. Dabar ji vėl galės važinėti 
pas Ketliną ir imti pieno arbatai ir avižinei košei. 

- Aš važiuosiu tuoj pat, - tarė ji. 

- Tuomet leisk suvarstyti tau batelius. 

- Ne, jie spaudžia man per kulkšnis. Aš vaikščiosiu basa. 
Dabar aš turiu ratus ir kelią, kuriuo galima važiuoti. 

Kolumas "su palengvėjimu pažvelgė, kaip ji nuvažiuoja, ir 
grįžo į savo namelį prie knygų ir pypkės, ir prie stiklinės gero 
viskio, jis jautėsi esąs vertas atpildo. Skarletė O'Hara buvo 
labiausiai varginanti asmenybė iš visų, kurias jis kada nors buvo 
sutikęs. 

Bet kodėl, stebėjosi jis, jam visada norėjosi pridurti "vargšė 
avelė", kad ir ką jis galvotų apie ją? 

Ji iš tiesų atrodė kaip vargšė avelė, kai leidžiantis vasaros 
sutemoms netikėtai įsiveržė į jo kambarį. Šeimos nariai labai 
maloniai atmetė jos kvietimą, o paskui ir raginimą persikraustyti 
į Baliharą. 

Kolumas manė, kad Skarletė nesugeba verkti. Ji neverkė, 
kai gavo žinią apie skyrybas, ir net tada, kai žinia apie Reto 
vedybas sudavė jai paskutinį smūgį. Bet šią lietingą šiltą rugpjūčio 
naktį ji keletą valandų pasikūkčiodama verkė, kol užmigo ant 
jo kanapos - prabanga, neregėta jos dviejuose spartietiškuose 
kambariuose. Jis užklojo ją lengva antklode ir nuėjo į miegamąjį. 
Jis džiaugėsi, kad ji leido išsilieti savo skausmui, ir paliko ją 
vieną. Stiprūs Žmonės nemėgsta savo silpnumo liudininkų. 

Jis pamanė, kad vėl suklydo. Ar jis kada nors kaip reikiant 
pažins šią moterį? Rytą jis rado Skarletę sėdinčią už virtuvinio 
stalo; ji valgė kiaušinius. 

- Žinai, Kolumai, tu teisus. Jie daug skanesni su druska... 
Pradėk ieškoti gerų nuomininkų mano namams. Jie turi būti 
pasiturintys Žmonės, nes tie namai labai gerai įrengti, ir aš 
noriu gauti daug pinigų. 


Skarletė buvo labai įžeista, nors niekada to nerodė. Ji ir 
toliau kelis kartus per savaitę važinėjo puskariete pas Danielį 
ir dirbo taip atkakliai, kaip visada Baliharoje, nors nėštumas 
ją vis labiau vargino. Rugsėjo pabaigoje miestas buvo atstatytas. 
Kiekvienas pastatas buvo švarus, perdažytas iš išorės ir iš vidaus, 
Su tvirtomis durimis ir gerais kaminais, su vandens nepralei - 
džiančiais stogais. Gyventojų sparčiai daugėjo. 

Mieste buvo atidaryti dar du barai, avalynės ir pakinktų 
remonto dirbtuvė, galanterijos parduotuvė, į mažą katalikų 
bažnyčią atvažiavo senučiukas kunigas; du mokytojai buvo pasiryžę 
pradėti pamokas, kai tik bus gautas leidimas iš Dublino, jaunas 
nervingas advokatas tikėjosi čia turėti savo klientų; jis atvažiavo 
su dar nervingesne jauna žmona, kuri pro nėrinių šydą nuolat 
žvalgėsi gatvėje į Žmones. Fermerių vaikai Žaidė gatvėje, 0 jų 
žmonos sėdėjo ant priebučių laiptelių ir liežuvavo. Kiekvieną 
dieną laiškininkas iš Trimo atgabendavo paštą mokytos išvaizdos 
džentelmenui, kuris vieno kambario priestate prie galanterijos 
parduotuvės atidarė knygyną; ten buvo galima nusipirkti rašomojo 
popieriaus ir rašalo. Po metų turėjo būti atidarytas paštas, ir 
pagaliau gydytojas sudarė sutartį dėl didžiausio namo nuomos 
ir rengėsi įsikurti pirmąją lapkričio savaitę. 

Pastaroji naujiena Skarletei buvo ypač maloni. Vienintelė tos 
vietovės ligoninė buvo pavargėlių prieglaudoje Diunšoline, už 
keturiolikos mylių nuo čia. Ji niekada nebuvo pavargėlių 
prieglaudoje - paskutinėje vargšų pastogėje, ir tikėjosi, kad 
niekada nebus. Skarletė tvirtai tikėjo, kad reikia dirbti, 0 ne 
prašyti išmaldos, todėl ji nenorėjo matyti nelamingųjų, kurie 
ten baigė savo gyvenimą. Jai labiau tiko asmeninis gydytojas. 
Jis visada bus čia pat, nes vaikai dažnai serga krupu, vėjaraupiais 
ir kitomis ligomis. Teliko surasti žindyvę nuo lapkričio vidurio 
ir sutvarkyti namą. 

- O kur tavo puikioji Ficpatrik, Kolumai? Man atrodė, kad 
ji sutiko atvažiuoti pas mane prieš mėnesį. 

- Ji iš tiesų sutiko prieš mėnesį ir pranešė tai prieš mėnesį, 
kaip daro kiekvienas padorus žmogus. Ji čia bus spalio pirmą 
dieną, tai yra kitą ketvirtadienį. Aš pasiūliau jai pagyventi pas 
mane. 

- Štai kaip? O aš maniau, kad ji bus mano ekonomė. 
Kodėl ji nepasilieka čia? 

- Todėl, brangioji Skarlete, kad tavo namas - vienintelis 
Baliharoje, kuris iki šiol nesuremontuotas. 

Skarletė nustebusi apžvelgė savo kambarį - virtuvę. Ji niekada 
nekreipė dėmesio į tai, kaip atrodo jos būstas, tai buvo laikina 
patogi vieta, iš kurios ji stebėjo darbą mieste. 

- Čia bjauru, ar ne? - tarė ji. - Verčiau mes greičiau 
baikime tvarkyti namą, kad aš galėčiau persikraustyti. - Ji 
nusišypsojo, bet sunkiai. - Dalykas tas, Kolumai, kad aš visiškai 

nusikamavau. Aš džiaugsiuosi galėdama baigti darbus ir truputį 
pailsėti. 

Skarletė nepasakė, kad darbas tapo jai tik darbu po to, 
kai pusbroliai ir pusseserės atsisakė persikelti pas ją. Jai nebus 
džiaugsmo dėl O'Harų žemių atgimimo, jei patys O'Haros 
nesimėgaus šia žeme. Ji vis stengėsi suprasti, kodėl jie atsisakė. 
Ji matė vienintelę priežastį: nenorą gyventi per daug arti jos; 
jie nemylėjo jos, nors ir buvo jai geri ir malonūs. Ji jautėsi 
vieniša tarp jų, net kai būdavo kartu su Kolumu. Ji tikėjo, 
kad jis jos draugas, bet juk kaip tik jis pasakė jai, kad jie 
niekada neatvažiuos. Jis suprato juos, buvo vienas iš jų. 

Dabar visą laiką skaudėjo nugarą. Sutinusiomis kojomis 
nepaprastai sunku vaikščioti. Ji jau nenorėjo vaiko. Dėl jo ji 
jautėsi nesveika ir kaip tik dėl jo jai pirmą kartą šovė į galvą 
mintis pirkti Baliharą. Ir ji dar turės kankintis šešias - ne, 
šešias su puse savaitės. 

"Jei turėčiau jėgų, stklykčiau", - niūriai pagalvojo ji. Bet ji 
dar kartą silpnai nusišypsojo Kolumui. 

Jis atrodo taip, lyg nori kažką pasakyti ir nežino - ką. Na, 
aš negaliu jam padėti. Aš visai negaliu kalbėti. 

Į duris pabeldė. 

„- Einu! - šūktelėjo Kolumas. Ir tikrai nubėgo kaip zuikis. 
Svpsodamasis grįžo į virtuvę su paketu rankoje. - Tai misis 
Flangan iš parduotuvės. Ji atnešė tabako, kurio tu užsakei 
senclei. Aš paimsiu jai. 

- Ne. - Skarletė pašoko. - Ji manęs prašė. Tai vienintelis 
dalykas, kurio ji prašė. Pakinkyk ponį ir padėk man įlipti į 
puskarietę. Aš noriu pati nuvežti. 

- Aš važiuosiu su tavim. 

- Kolumai, čia vos užtenka vietos man; nekalbėk daugiau 
apie tai! Paduok puskarietę ir tik padėk man atsisėsti į ją. 
Prašau tavęs. Vienas Dievas težino, kaip aš iš jos išlipsiu. 

Skarletė nebuvo sužavėta, pamačiusi pusbrolį Siną, kuris 
išgirdęs ratų dardėjimą išėjo iš senelės kotedžo. "Baisusis Sinas" 
- tap jį patyliukais vadino Skarletė; visai tą patį ji galvojo 
apie savo pusbrolį Stefaną iš Savanos - "Baisusis Stefanas". 

Jie vertė Skarletę gūžtis, nes visada tylėdami stebėdavo, kaip 
kiti O'Haros kalba ir juokiasi. Jos nedomino žmonės, kurie 
neplepėjo ir nesijuokė, arba velnių priėdę žmonės. Kai Sinas 
pasiūlė jai ranką, norėdamas padėti išlipti, ji nevikriai atšlijo. 

- Nereikia, - tarė ji linksmai, - aš puikiai galiu apsieiti 
pati. - Sinas nervino ją netgi daugiau negu Stefanas. Visi 
nevykėliai vertė ją nervintis, o Sinas buvo O'Hara, kuriam 
nesisekė. Jis buvo trečias Patriko sūnus. Vyriausiasis sūnus 
numirė. Džeimis dirbo Trime, todėl kai 1861 metais numirė 
Patrikas, Sinas paveldėjo fermą. Tuo metu jam buvo "tik" 
trisdešimt dveji metai, ir jis manė, kad tas "tik" pateisina visas 
jo nesėkmes. Viską jis darė taip blogai, kad buvo reali galimybė 
netekti išsinuomoto žemės sklypo. 


Danielis, kaip vyriausiasis, sušaukė visus Patriko sūnus. Nors 
jam buvo šešiasdešimt septyneri, jis jautėsi stipresnis negu Sinas 
ir jo paties sūnus Simusas, kuriam irgi buvo "tik" trisdešimt 
dveji. Visą gyvenimą jis dirbo šalia brolio; dabar, kai Patrikas 
numirė, neverta tylomis žiūrėti, kaip leidžiamas vėjais jų turtas. 
Sinas turi išeiti. 

Ir Sinas išėjo. Bet ne visam. Jau dvidešimt metų jis gyvena 
su senele ir leidžia jai rūpintis juo. Jis atsisakė dirbti bet 
kokį darbą Danielio fermoje. Skarletė nuėjo nuo jo taip greitai, 
kaip galėjo nešti jos basos sutinusios kojos. 

- Džeraldo mergaitė! - sušuko senelė. - Džiaugiuosi matydama 
tave, jaunoji Kete Skarlete. 

Skarletė tikėjo ja. Ji visada tikėjo senele. 

- Aš atnešiau tau tabako, senoji Kete Skarlete, - nuoširdžiai 
linksmai tarė ji. 

- Kaip puiku! Surūkysi pypkę su manim? 

- Ne, ačiū, senele. Aš dar nesu tikra airė. 

- Gaila. O aš tokia airė, kokią Dievas mane sukūrė. Prikimšk 
man pypkę. 

Mažajame kotedže buvo tylu. Skarletė užkėlė kojas ant 
taburetės ir užsimerkė. Tyla buvo raminanti. 

Išgirdusi šauksmus gatvėje, Skarletė įsiuto. Negi negalima 
pusę valandos pabūti tyloje? Ji išskubėjo į fermos kiemą, 
pasirengusi apšaukti kiekvieną, kuris triukšmavo. 

Tai, ką ji pamatė, buvo taip baisu, kad ji užmiršo savo 
pyktį, nugaros skausmą, kojų agoniją, - viską, išskyrus baimę. 
Danielio fermos kieme stovėjo kareiviai, konstebliai ir karininkas 
ant trypiančio arklio su apnuogintu kardu rankoje. Kareiviai 
statė trikojį iš medžių kamienų. Skarletė nušlubavo per kiemą 
prie tarpdury raudančios Ketlinos. 


96 


- Štai dar viena, - pasakė kareivis. - Pažiūrėkite į ją. Šitie 
airiai vislūs kaip triušiai. Kodėl jie vietoj to neišmoksta nešioti 
batų? 

- Lovoje batų nereikia, - tarė kitas, - arba po krūmu. - 
Anglai nusijuokė. Konstebliai nuleido akis. 

- Ei, jūs! - garsiai šūktelėjo Skarletė. - Jūs, ant arklio. Ką 
jūs ir jūsų eiliniai darote šioje fermoje? 

- Tai tu man sakai, mergše? - Karininkas nukorė žemyn 
ilgą nosį. 

Ji pakėlė galvą ir įsmeigė į jį savo šaltas žalias akis. 

- Aš ne mergšė, sere, o jūs ne džentelmenas, net jei ir 
karininkas. 

Jis išsižiojo. Dabar jo nosis buvo vos pastebima, turbūt 
todėl, kad žuvys neturi nosies, o jis buvo panašus į išmestą 
ant kranto žuvį. Karštas kovos troškimas pripildė ją energijos. 

- Bet tu ne airė, - tarė karininkas. - Tu ta amerikietė? 

- Ne jūsų reikalas, kas aš esu. O štai ką jūs čia darote 
- mano reikalas. Paaiškinkite. 

Karininkas prisiminė, kas jis buvo. Jis užsičiaupė ir išsitiesė. 
Skarletė pastebėjo, kad kareiviai sustingo ir žiūrėjo iš pradžių 
į ją, o paskui į karininką. Konstebliai žvalgėsi, primerkę ak::. 

- Aš vykdau Jos Didenybės įsakymą iškeldinti šioje fermoje 
gyvenančius Žmones už tai, kad jie nesumokėjo nuomos mokesčio. 
- Jis pamojavo sulenktu popieriumi. 

Skarletės širdis apmirė. Ji pakėlė smakrą aukštyn. Už kareivių 
nugarų ji pamatė Danielį ir jo sūnus, kurie bėgo iš laukų su 
šakėmis ir kuolais, pasirengę mūšiui. 

- Čia, matyt, klaida, - tarė Skarletė. - Kiek nesumokėta? 

Greičiau, pagalvojo ji, dėl Dievo, greičiau, tu ilganosi kvaily. 
Jei kuris nors O'Hara sužeis kareivį, jis bus pasodintas į 
kalėjimą arba dar blogiau. 

Atrodė, viskas vyksta labai lėtai. Praėjo ištisa amžinybė, kol 
karininkas ištraukė ir išvyniojo ritinėlį. Danielis ir Simusas, ir 
Patrikas, ir Timotis judėjo tarsi po vandeniu. Skarletė atsisegė 
Palaidinukę. Jos pirštai - kaip dešrelės, sagos - kaip slidūs 
tūiukų gabaliukai. | 

- Trisdešimt vienas svaras aštuoni šilingai ir devyni pensai, 
- tarė karininkas. Skarletei atrodė, kad kiekvienam žodžiui ištarti 
jam prireikė valandos. Paskui ji išgirdo šauksmus iš lauko, 
Pamatė didelius O'Harų vyrus, kurie eidami grūmojo kumščiais 

ir ginklais. Ji smarkiai patraukė virvelę aplink kaklą, paskui 
sugriebė maišelį su pinigais už stipriai surišto viršaus. 

Jos pirštai užčiuopė monetas, sulenktus banknotus, ir 
dėkodama ji tyliai sukalbėjo maldą. Tai buvo visų Baliharos 
darbininkų užmokestis, daugiau kaip penkiasdešimt svarų. Dabar 
Skarletė buvo šalta ir neskubi, kaip tirpstantys ledai. 

Ji per galvą nusitraukė raištelį nuo kaklo ir sužvangino 
maišeliu. 

- Ten yra daugiau negu reikia, už jūsų pastangas, storžievi, 
- tarė ji. Jos ranka buvo tvirta ir taikli. Maišelis pataikė 
karininkui į veidą. Šilingai ir pensai pabiro ant jo munduro 
ir nukrito žemėn. 

- Išsiaiškinkite nesusipratimą, - pasakė Skarletė, - ir pasiimkite 
šitą šlamštą. 

Ji nusisuko nuo kareivių. 

- Dėl Dievo, Ketlina, - sušnibždėjo ji, - bėk į lauką, 
sustabdyk vyrus, kol jie nepridarė bėdos. 


Vėliau ji akis į akį susitiko su senuoju Danieliu. Ji papilkėjo. 
Sakykime, kas būtų buvę, jeigu ji nebūtų atvežusi tabako? 
Sakykime, jo šiandien nebūtų atsiuntę? Ji įdėmiai pažvelgė į 
dėdę ir užriko: 

- Kodėl tu nesakei, kad tau reikia pinigų? Aš su džiaugsmu 
būčiau tau davusi. 

- -O"Haros neima išmaldos, - atsakė Danielis. 

- Išmaldos? Tai ne išmalda, kai duoda tavo šeima, dėde 
Danieli. 

Danielis pažvelgė į ją senomis senomis akimis. 

- Tai, kas neuždirbta tavo paties rankomis, - išmalda, - 
pasakė jis - Mes girdėjome tavo istoriją, jaunoji Skarlete 
O'Hara. Kai mano brolis Džeraldas neteko proto, kodėl tu 
nesikreipei į jo brolius Savanoje? Jie visi - tavo šeima. 

Skarletės lūpos sudrebėjo. Jis buvo teisus. Ji neprašė niekieno 
pagalbos ir iš niekieno jos nepriėmė. Visą naštą ji nešė viena. 
Jos išdidumas nebūtų leidęs jokio nuolaidumo, jokios silpnybės. 

Ji pažiūrėjo į liesus, tiesius dėdės pečius, išdidžią jo galvą. 
Ir suprato. Ji būtų pasielgusi taip pat. Ji dar suprato, kodėl 
buvo neteisi siūlydama Baliharą vietoj tos Žemės, kurią jis dirbo 
visą gyvenimą. Jo darbas būtų tapęs beprasmiškas, ir jo sūnų, 
jo brolių, jo tėvo, jo tėvo tėvo darbas. 

- Robertas padidino nuomą, ar ne? Dėl to, kad aš taip 
įžūliai pasakiau apie jo pirštines. Jis rengėsi atsilyginti man 
per jus. 

- Robertas godus žmogus, bet negalima sakyti, kad tai 
nesusiję su tavimi. 

- Leisk man padėti. Tai bus man garbė. 

Senojo Danielio akyse Skarletė pamatė pritarimą, paskui 
jumoro blykstelėjimą. 

- Patriko sūnus dirba Bighauso arklidėje. Jis turi nuostabią 
idėją imtis arklių veislininkystės. Jį būtų galima išsiųsti mokytis, 
jei būtų pinigų. | 

- Ačiū tau, - tarė Skarletė. 

- Ar kas nors vakarieniaus, ar aš turėsiu viską išmesti 
kiaulėms? - pasakė Ketlina apsimestinai piktai. 

- Aš tokia alkana, kad galiu pravirkti, - tarė Skarletė. "Aš 
laiminga, - pamanė ji. - Man skauda nuo galvos iki pėdų, bet 
aš laiminga. Jei šis vaikas nesididžiuos tuo, kad jis O'Hara, 
aš nusuksiu jam sprandą." 


Penkioliktas skyrius 


- Jums reikalinga virėja, - tarė misis Ficpatrik. - Aš nemoku 
taminti maisto. 

- Aš irgi, - atsakė Skarletė. Misis Ficpatrik pažvelgė į ją. 
- Aš irgi nemoku gaminti, - skubiai pakartojo Skarletė. Nepaisant 
Kolumo patikinimų, ji nusprendė, kad nesugebės sutarti su šia 
moterimi. "Ji nepatiko man jau nuo tos akimirkos, kai aš 
paklausiau, kuo ji vardu, o ji atsakė, "Misis Ficpatrik", žinodama, 
kad aš turėjau galvoje jos vardą. Aš niekada nesikreipiau į 
Savo tarnus "misis" arba "misteri", arba "mis". Bet juk aš 
neturėjau baltųjų tarnų. Ketlina, kambarinė, nesiskaito, Bridė 
irgi. Jos mano pusseserės. Džiaugiuosi, kad misis Ficpatrik nėra 
mano "giminaitė". 

Misis Ficpatrik buvo gana aukšta - bent puse galvos aukštesnė 
už Skarletę. Ji nebuvo per daug apkūni, bet ir liesa jos 
negalėjai pavadinti. Savo tvirtumu ir solidumu ji buvo panaši 
į medį, o jos amžiaus buvo neįmanoma tiksliai nustatyti. Jos, 
kaip ir daugumos airių moterų, oda buvo ideali, tikriausiai dėl 
minkšto ir drėgno klimato. Skruostai visada buvo skaisčiai 
raudoni. Misis Ficpatrik turėjo plačią negražią nosį su kuprele, 

o lūpos, priešingai, atrodė kaip ryški siaura juostelė. Bet ypač 
išsiskyrė jos tamsūs antakiai. Jie supo jos žydras akis neplačiu 
lengvu lanku ir gana keistai kontrastavo su sniego baltumo 
plaukais. Ji vilkėjo griežto kirpimo pilką suknelę su kuklia 
balta apykakle ir rankogaliais. Jos tvirtos darbščios rankos buvo 
oriai padėtos ant kelių. Skarletė pažvelgė į savo šiurkščius 
delnus... Misis Ficpatrik rankos buvo lygios, rūpestingai 
prižiūrėtos, su mažais apvaliais nagais. 

Airiškoje misis Ficpatrik tartyje skambėjo angliškos gaidelės. 
Jos balsas buvo minkštas, bet jam stigo muzikalumo. 

Skarletė suprato, kad misis Ficpatrik - sumani ir praktiška 
moteris. Ši mintis ją nuramino: ji galėjo turėti reikalų su 
praktiška moterimi, nesvarbu, ar ši jai patiko, ar ne. 

- Aš esu įsitikinusi, kad jums prireiks mano paslaugų, misis 
O'Hara, - pasakė misis Ficpatrik, ir nebuvo abejonių, kad ji 
buvo absoliučiai tikra visu tuo, ką sakė ir darė. Skarletė suirzo: 
gal šita moteris meta jai iššūkį? Arba ketina diktuoti gyvenimo 
būdą? 

O misis Ficpatrik kalbėjo toliau: 

- Man buvo labai malonu su jumis susipažinti ir aš 
džiaugiuosi, kad dirbsiu pas jus. Man didelė garbė būti Tos 
Pačios O'Haros namų ekonome. 

Ką ji turi galvoje? 

Tamsūs antakiai iš nustebimo kilstelėjo aukštyn: 

- Argi jūs nežinote? Visi tik ir kalba apie. tai, - misis 
Ficpatrik nusišypsojo. - Mūsų laikais nė viena moteris to 
nepadarytų, gal net ir per kelis, šimtus metų. Žmonės vadina 
jus Ta Pati O'Hara - Mūsų O'Hara. Didžiųjų Karalių laikais 
kiekviena Šeima turėjo savo vadovą, atstovą, klano garbės narį. 
Vienas tolimas jūsų protėvis buvo šeimos pasididžiavimas, ir jį 
vadino Tas Pats O'Hara. O dabar šis vardas vėl - jums. 

- Aš nesuprantu, ką jūs turite galvoje? Ką aš dabar turiu 
daryti? 

- Jūs jau viską padarėte. Jus gerbia, jumis tiki, jumis žavisi 
ir didžiuojasi. Šis vardas nepaveldėtas, jis jums suteiktas. Dabar 
Skarletė O'Hara turi tiesiog būti pati savimi. Jūs - Mūsų 
O'Hara. 

- Manau, man nepakenks puodelis arbatos, - silpnai ištarė 
Skarletė. Ji nežinojo, apie ką kalbėjo misis Ficpatrik. Ji juokavo? 
Tyčiojosi? Ne, ji buvo ne iš tų moterų, kurios juokauja. Ką 
ji turėjo galvoje sakydama "Ta Pati O'Hara"? Skarletė pamėgino 

pasakyti tai garsiai. Ta Pati O'Hara - skamba kaip būgno 
tratėjimas. Giliai jos sielos kertelėse kažkas užsidegė. Mūsų 
O'Hara! Jos žalios akys plykstelėjo: Mūsų O'Hara! 

"Aš turėsiu galvoti apie tai ir rytoj, ir kiekvieną dieną iki 
gyvenimo pabaigos. Aš suprantu visą atsakomybę, bet jaučiuosi 
tokia stipri! "Būkite tokia, kokia esate", - pasakė misis Ficpatrik. 
Bet kodėl Mūsų O'Hara?" 

- Jūsų arbata, misis O'Hlara. 

- Ačiū, misis Ficpatrik. 

Nepaisant nieko, ramus šios moters tvirtumas liovėsi erzinti 
Skarletę ir net pradėjo jai patikti. Ji paėmė puodelį ir pažvelgė 
į misis Ficpatrik. 

-  Malonėkite išgerti su manimi arbatos: Mums reikia 
pasikalbėti: mums liko tik pusantro mėnesio, o dar reikia labai 
daug padaryti. 


Skarletė niekada nebuvo Bighause.Misis Ficpatrik kruopščiai 
slėpė savo smalsumą ir susižavėjimą. Anksčiau ji buvo ekonomė 
labai garsioje šeimoje, tvarkė reikalus didžiuliame name, bet jis 
nė iš tolo neprilygo namui Baliharoje. Ji padėjo Skarletei įkišti 
didžiulį keistos formos raktą į rakto skylutę ir užgulė duris: 
jos sunkiai atsidarė. 

- Pelėsiai, - pasakė misis Ficpatrik, pajutusi name nemalonų 
kvapą. - Mums reikės visos armijos moterų su skudurais ir 
šepečiais, kad padarytų tvarką. Bet pirma apžiūrėkime virtuvę. 
Nė viena virėja nesutiks atvažiuoti į namą, kuriame nėra puikios 
virtuvės. O šitą namo dalį galima suremontuoti ir truputį vėliau. 
Kol kas tiesiog nereikia kreipti dėmesio į nuplyšusius sienų 
apmušalus ir gyvulių pėdsakus ant grindų - virėja net nepamatys 
Šitų kambarių. 

Drožinėtomis kolonomis paremtos galerijos pagrindinį pastatą 
jungė su dviem fligeliais. Moterys nuėjo viena iš jų ir pateko 
į didelį kampinį kambarį. Visos durys atsidarinėjo į koridorių, 
kuris vedė į kitus kambarius, o jo gale buvo laiptai. 

- Čia viską tvarkys jūsų valdytojas, - pasakė misis Ficpatrik, 
kai jos sugrįžo į kampinį kambarį - Kiti kambariai bus 
Panaudoti  sandėliukams ir tarnams apgyvendinti. Valdytojai 
negyvena Bighause, tad jums teks išnuomoti mieste pakankamai 
didelį butą, kuris atitiktų dvaro valdytojo pareigas. O čia bus 
lyg ir jo kabinetas. 

Skarletė atsakė ne iškart. Ji visai ne taip įsivaizdavo šias 
patalpas ir valdytojo kabinetą. Retas pasakojo, kad namo 
Danmore fligelyje visada apsistodavo svečiai. Bet ji neketino 
skirti svečiams tuzino kambarių, o štai kabinetas, kaip Reto, 
buvo jai būtinas. Ji nusprendė, kad užsakys staliui pagaminti 
dar didesnį stalą negu Reto, o ant sienų pakabins dvaro 
žemėlapius ir žiūrės, kaip jis, pro langą. Tik ji matys Baliharą, 
o ne krūvą apdegusių plytų, ir ji turės kviečiais užsėtus laukus, 
o ne gėlių klombas. 

- Baliharos valdytoja būsiu aš, nes nenoriu, kad dvarą valdytų 
pašalinis asmuo. 

- Misis O'Hara, jūs net neįsivaizduojate, ką sakote. Tai 
atims iš jūsų visą laiką. Reikės rūpintis ne tik maisto atsargomis 
ir įrengiamaisiais darbais, bet ir išklausyti darbininkus, fermerius, 
miestelėnus, spręsti jų ginčus. 

- Aš tai darysiu. Išilgai šio koridoriaus mes pastatysime 
suolus, kad žmonės galėtų atsisėsti. Kiekvieną pirmąjį sekmadienį 
po Mišių aš priiminėsiu visus, kuriems kils problemų. 

Ekonomė suprato, kad prieštarauti beprasmiška. 

- Ir dar štai kas, misis Ficpatrik, niekur nebus jokių 
spjaudyklių, aišku? | 

Misis Ficpatrik linktelėjo, nors niekada nebuvo girdėjusi šio 
žodžio: Airijoje tabaką ne čiulpė, 0 rūkė. 

- Gerai, - tarė Skarletė. - Dabar paieškokime virtuvės, kuri 
jums taip rūpi. Ji tikriausiai kitame fligelyje. 

- Negi jums užtenka jėgų tiek 'daug vaikščioti? - pasidomėjo 
misis Ficpatrik. 

+- Tai būtina, - atsakė Skarletė. Nuo vaikščiojimo jai skaudėjo 
kojos ir nugara, bet nė kalbos negalėjo būti apie tai, kad 
reikėtų to nedaryti. Ją išgąsdino namo būklė. Negi per pusantro 
mėnesio galima viską padaryti? Bet namas turi būti paruoštas, 
- jame gims kūdikis. , 

- Puiku! - sušuko misis Ficpatrik, pamačiusi virtuvę. Ji buvo 
panaši į olą su daugybe įdubimų ir nišų per du aukštus. 
Palubėje kabojo didžiulis šviestuvas. Skarletė niekada anksčiau 
nematė tokios didžiulės salės. Tolimiausiame jos kampe stovėjo 
įspūdingų gabaritų židinys. Durys iš abiejų jo pusių vedė į 
indų plovyklą - šiaurinėje pusėje ir į tuščią kambarį - pietinėje. 

- Čia gali miegoti virėjos. Tai pats patogiausias ir geriausiai 
išplanuotas pastatas, kurį aš kada nors esu mačiusi. 

Misis .Ficpatrik parodė į viršų. Nedidelis koridoriukas vedė 
į antrą aukštą. 

- Mano būstas bus viršum virėjų kambario. Tada jos ir 
tarnaitės negalės matyti, kad aš stebiu jas. Dėl to jos bus 
įsitempusios. Šis koridorius veda į pagrindinio pastato antrą 
aukštą, taigi ir jūs galėsite ateiti ir iš viršaus pažiūrėti, kas 
darosi virtuvėje. Jos dirbs nesustodamos. 

- O kodėl aš negaliu užeiti tiesiai į virtuvę ir patikrinti? 

- Todėl, kad jos iš karto viską mes ir sustingusios lauks 
nurodymų, o jų valgiai tuo metu prisvils. 

- Jūs sakote "jos" ir "kambarinės". O kaip virėja? Aš maniau, 
mes turėsime vieną. 

Misis Ficpatrik plačiu mostu apvedė patalpas. 

- Viena moteris neaprėps visko. Patyrusi virėja to nesiims. 
Aš norėčiau turėti sandėliukų ir skalbyklą. Tai turbūt rūsyje. 
Jūs norite nusileisti? 

- Nelabai. Verčiau pasėdėsiu lauke - man įkyrėjo šitas 
kvapas. - Skarletė nuėjo prie durų, kurios vedė į apaugusį 
žole sodą, apsuptą akmenine siena. Ji grįžo į virtuvę. Kitos 
durys vedė į galeriją su kolonomis. Skarletė atsisėdo ant grindų 
ir nugara atsirėmė į vieną iš kolonų. Ji pasijuto labai pavargusi. 
Ji net neįsivaizdavo, kad name tiek darbo - iš išorės jis atrodė 
kaip naujas. 

Vaikas sujudėjo, ir Skarletė išsiblaškiusi palietė kojytę, kuri 
spardėsi viduje. 

- Ei, mažyli, - sumurmėjo ji - ką tu apie tai manai? Jie 
vadina tavo motiną "Mūsų O'Hara". Tikiuosi, tau tai patinka? 
Man - taip. - Skarletė užsimerkė norėdama nusiraminti. 

Išėjo misis Ficpatrik, purtydama nuo suknelės voratinklius. 

- Tai tiks, - tarė ji. - O dabar mums abiem būtų ne pro 
šalį gerai pavalgyti. Mes eisime į Kenedžio barą. 

- Į barą? -Damos nevaikšto į barą be palydos. 

- Tai mūsų baras, - nusišypsojo misis Ficpatrik. - Jūs galite 
eiti ten, kai tik panorėsite. Jūs - Ta Pati O'Hara.. 

Iš tiesų, pamanė Skarletė, tai ne Atlanta ir ne Čarlstonas. 
Kodėl gi jai nenueiti į barą? Argi ne ji pati paklojo ten 
grindis?! Juo labiau kad visi kalbėjo, jog misis Kenedi, baro 
šeimininko žmona, kepa skanius blynelius su mėsa, kurie tirpsta 
burnoje. 

Oras sugedo, prasidėjo lietūs. Ne trumpalaikiai grybų lietūs, 
prie kurių buvo pripratusi Skarletė, Oo tikros liūtys, kurios 
kartais nesiliaudavo kelias valandas. Fermeriai guodėsi, kad dirva 
buvo nepakankamai kieta ir jie negalėjo tręšti ką tik išravėto 
lauko. Bet Skarletė, vertusi save dirbti kiekvieną dieną iki 
visiško išsekimo ir kontroliavusi darbus Bighause, dėkojo Dievui 
už šitą purvyną, nes jis ramino jos sutinusių kojų skausmą. Ji 
išvis nenešiojo batų ir laikė prie slenksčio dubenį vandens, kad 
įeidama į vidų galėtų nusiplauti kojas. Tai pamatęs, Kolumas 
nusikvatojo. 

- Brangioji Skarlete, tu daraisi tikra airė. Tu išmokai to iš 
Ketlinos? 

- Iš pusbrolių. Grįždami iš laukų, jie visada nusiplauna nuo 
kojų žemę. Ketlina išeitų iš proto, jeigu jie supurvintų jos 
blizgančias grindis. 

- Visai ne. Jie tai daro todėl, kad airiai įpratę tai daryti 
dar nuo prosenelių laikų. Prieš išpildama vandenį tu meldiesi? 

- Kokia kvailystė! Žinoma, ne! Ir aš nestatau kiekvieną 
vakarą dubenėlio su pienu už durų. Nemanyk, kad aš maitinsiu 
vakariene kažkokias dvasias. Visa tai - vaikų pasakos. 

- Tu dabar taip kalbi. Bet vieną kartą kaukas nubaus tave 
už įžūlumą. 

Kolumas žvilgtelėjo po jos lova ir po pagalve. Skarletė 
nusijuokė. 

- Gerai, aš paskelbsiu jam karą. Koks kaukas? Pusbrolis, 
persirengęs elfu? 

- Elfai sudrebėtų dėl tokio spėjimo. Kaukas - tai baisi 
būtybė, pikta ir gudri. Jis suvels tau Šakiai arba padarys taip, 
kad surūgtų tavo grietinėlė. 

- Arba, manau, kad sutintų mano kojos... Tai labai pikta 
ir nepanašu į tiesą. 

- Vargšas avinėlis... Taigi kiek laiko liko iki vaiko atėjimo 
į pasaulį? 

- Apie tris savaites. Aš liepiau misis Ficpatrik išplauti man 
kambarį ir užsakyti lovą. 

- Tu patenkinta jos pagalba, Skarlete? 

Ji prisipažino, kad patenkinta. Misis Ficpatrik nepiktnaudžiavo 
savo padėtimi ir pati atkakliai dirbo. Daug kartų Skarletė matė, 
„kaip ji šveitė akmenines virtuvės grindis, rodydama tarnaitėms, 
kaip tai daroma. 

- Bet, Kolumai, ji švaisto pinigus, lyg mes turėtume 
neišsenkamas jų atsargas. Namuose jau trys tarnaitės, ir visos 
tiktai tam, kad padarytų tvarką, ir virėja teikėsi atvažiuoti. 
Viryklė, kurios aš anksčiau nebuvau mačiusi, visokie degikliai, 
karšto vandens bakas, - tai kainuoja apie šimtą svarų ir dar 
dešimt už atvežimą iš stoties. Be to, reikės šaukti kalvį, kad 
jis padarytų kranus, židinio sklendes ir groteles. Tai tam atvejui, 
jeigu virėjai nepatiks viryklė. Virėjai turbūt išpaikinti labiau už 
Karalienę! 

- Ir daug naudingesni. Tu suprasi, koks malonumas pirmą 
kartą sėstis vakarieniauti nuosavame valgomajame ir ragauti 
rinktinius valgius. 

- Tai tu taip sakai. Man. patinka tai, ką gamina misis 
Kenedi. Vakar vakare aš suvalgiau tris jos pyragus su mėsa: 
vieną sau ir du - šitam drambliukui manyje. O! Kaip noriu, 
kad visa tai greičiau baigtųsi!.. Kolumai?.. 

Jis rengėsi išvažiuoti, ir Skarletei jau ne taip lengva buvo 
su juo kalbėtis kaip anksčiau. Vis dėlto jai reikėjo jį kai ko 
paklausti. 

- Tu girdėjai tokį vardą - "Mūsų O'Hara"? 

Taip, jis girdėjo, didžiavosi juo ir manė, kad tai visai 
teisingas atpildas, 

- Tu nuostabi moteris, Skarlete O'Hara. Taip mano visi, 
kurie tave pažįsta. Tu ištvėrei visus likimo smūgius, kurie būtų 
palaužę ne tik silpnesnę moterį, bet net vyrą. Ir tu niekada 
nereikalavai sau gailesčio ir užuojautos, - jis liūdnai nusišypsojo. 
- Tu beveik padarei stebuklą, privertusi visus šiuos airius taip 
uoliai dirbti. O kaip drąsiai tu elgeisi su tuo anglų karininku! 
Kalbama, kad net išstūmei vieną iš jų už durų šimto liudininkų 
akivaizdoje. 

- Tai netiesa! 

- Tiesa supaprastins šią nuostabią legendą. Senasis Danielis, 
pirmas, kuris pavadino tave Mūsų O'Hara, pats buvo ten. 

Senasis Danielis! Skarletė net paraudo iš džiaugsmo. 

- Šie žmonės laimingi, kad turi tave. 

Ir jau griežčiau Kolumas pridūrė: 

- Tik nepradėk didžiuotis - tai juos. įžeistų. 

- Niekada! Aš net vaikštau klausyti Mišių kiekvieną 
sekmadienį, nors tėvas Flinas atrodo taip, tarsi ims ir užmigs. 

- Aš kalbu ne apie bažnyčią, 0 apie dvasias, kaukus if 
kitus, kaip tu sakei, prietarus. Juk tau skirta grįžti į O'Harų 

žemę, ir visi žino, kad šias vietas dažnai lanko jaunojo lordo 
dvasia. 

- To negali būti! 

- Gali. Nesvarbu, tiki tuo ar ne. Svarbu, kad airiai tiki. O 
jeigu tu juoksies iš jų tradicijų, tai įžeis juos. 

Skarletė viską suprato, kad ir kaip kvaila tai atrodė iš 
pirmo žvilgsnio. 

- Aš prikąsiu liežuvį ir nesijuoksiu, nebent iš tavęs. Bet 
nesitikėk, kad aš melsiuosi išpildama vandenį iš dubens. 

- Tau ir nereikia to daryti. Jie sako, jog tu taip pagarbiai 
su jais elgiesi, kad net meldiesi tylomis. 

Skarletė juokėsi, kol pažadino kūdikį ir jis sujudėjo. 

- Pažiūrėk, ką tu padarei, Kolumai! Iš juoko man net pilvą 
pradėjo durti. Aš taip nesijuokiau nuo to laiko, kai tu išvažiavai. 
Pasilik namuose neilgam, gerai? 

- Gerai. Noriu vienas pirmųjų pamatyti tavo mažąjį 
drambliuką. Tikiuosi, tu paprašysi mane būti krikštatėviu? 

: O aš maniau, kad tu krikštysi jį... arba ją... arba juos. 

Kolumas liūdnai nusišypsojo. 

- Brangioji Skarlete, aš negaliu to daryti. Galiu viską, net 
mėnulį tau nuimti nuo dangaus, tik ne tai. Aš neturiu teisės 
prisiliesti prie krikšto paslapties. 

- Kodėl? Juk tai tavo darbas. 

- Ne, Skarlete, tai kunigo darbas arba - ypatingais atvejais 
- vyskupo. O aš misionierius, kuris stengiasi palengvinti vargšų 
kančias. Aš neatlieku šventų apeigų. 

- Galima padaryti išimtį. 

- Ne, negaliu, bet jei tu paprašysi, aš būsiu „geriausias 
krikšto tėvas ir pasirūpinsiu, kad tėvas Flinas neišmestų vaiko 
ir išmokysiu jį maldų. Aš padarysiu tai taip išraiškingai ir 
nepastebimai, kad jis manys, jog mokosi juokingą eilėraštį. 
Pakviesk mane, Skarlete, antraip mano vargšė širdis nepakels 
tokio baisaus išbandymo. 

- Žinoma, Kolumai, tu būsi krikšto tėvas. 

- Tiesą sakant, dėl to aš ir atėjau. Dabar galiu eiti, ir 
mano siela bus rami. 

- Eik, o aš pailsėsiu, kol baigsis lietus. Paskui aplankysiu 
senelę ir Ketliną, jei pajėgsiu. Mano arkliukas jau pakankamai 
paaugo, kad galėtų perbristi upės brastą. 

- Dar pažadėk vieną dalyką, ir aš daugiau tau neįkyrėsiu. 
Šeštadienį vakare būk namie, gerai užsidaryk visas duris ir 

nuleisk ant langų užuolaidas. Tai Helouinas, Visų Šventųjų 
diena, ir airiai tiki, kad pasirodo visos piktosios jėgos: dvasios, 
vaiduokliai, jie nešasi po pažastimi savo galvas ir daro dar 
nemalonesnių dalykų. Pagerbk tradiciją ir užsidaryk namie, kad 
jų nematytum. Ir jokių misis. Kenedi pyragaičių! Iš anksto 
išsivirk keletą kiaušinių. O jei nori iš tiesų būti panaši į airius, 
tai įsipilk viskio ir užgerk jį alumi. 

- Nenuostabu, kad po to jie mato vaiduoklius. Bet aš 
padarysiu, kaip tu sakai. O kodėl tu neateisi? 

- Kad likčiau naktį namuose su tokia gundančia moterimi? 
Bijau sulaužyti šventą priesaiką. 

Skarletė parodė jam liežuvį Iš tiesų gundanti. Turbūt 
drambliukui. 


Vanduo tiesiog kunkuliavo, kai Skarletė kėlėsi per upę, ir 
ji neketino užtrukti Danielio namuose. Senelė snaudė, ir Skarletė 
nutarė net neatsisėsti. 

- Aš tik minutei, senele. Netrukdysiu tau poilsio. 

- Prieik ir pabučiuok mane atsisveikindama, mano mažoji 
Kete Skarlete. Tu žavinga, mano mergaite. | 

Skarlete švelniai apkabino mažą sulinkusią figūrėlę ir 
pabučiavo ją į skruostą. 

- Ketlina, aš negaliu ilgiau užtrukti, vanduo upėje kyla. Iki 
to laiko, kai nuslūgs, aš jau išvis negalėsiu sėsti į balną. Ar 
tu kada nors matei tokį didelį vaiką? 

- Taip. Bet žinau, kad tu nenorėtum to išgirsti. Motinai 
jos pačios vaikas visada unikalus. Turėsi minutėlę išgerti arbatos 
su sausainiais? 

- Man nereikėtų pasilikti, bet aš tai padarysiu. Ar galiu 
atsisėsti į Danielio. krėslą? Jis didžiausias! 

- Žinoma. Išskyrus tave, su niekuo daugiau Danielis nebūna 
toks širdingas. | 

"Mūsų O'Hara", - galvojo Skarletė. Ši mintis šildė ją labiau 
negu karšta arbata ir židinio šiluma. 

- Turi laiko užeiti pas senelę, Skarlete? - Ketlina pastatė 
šalia Skarletės krėslo padėklą su puodeliu arbatos ir sausainiais. 

- Aš jau buvau pas ją. Dabar ji miega. 

- Gerai. Būtų gaila, jeigu ji nebūtų su tavim atsisveikinusi. 
Ji jau išsitraukė iš savo skrynios įkapių drobulę. Taip, ji greitai 
mirs. 

Skarletė įsmeigė akis į Ketliną. Kaip ji gali kalbėti tokius 
dalykus tuo pačiu tonu, kuriuo kalbama apie orą, ir kartu 
gerti arbatą? 

- Mes visi tikimės, kad kelios dienos bus sausos, - tęsė 
Ketlina. - Keliai tokie pabjurę, kad laidotuvių procesijai bus 
sunku eiti. 

Ji pamatė Skarletės veide siaubą ir neteisingai jį suprato. 

- Mums visiems jos trūks, bet ji jau pasirengusi palikti šį 
pasaulį. Tie, kurie gyveno tiek, kiek senoji Ketė Skarletė, jau 
žino, kad jų laikas atėjo... Duok, dar įpilsiu tau arbatos. 

Puodelis skimbtelėjo, kai Skarletė nervingai atstūmė jį nuo 
savęs. 

- Ne, ačiū. Aš turiu eiti, antraip nesuspėsiu persikelti per 
upę. 

- Tu mums praneši, kai prasidės sąrėmiai? Aš labai norėčiau 
būti šalia tavęs. 

- Taip, ačiū tau. Susimildama, padėk man pasiekti balną. 

- Nenori pasiimti pyrago? Aš labai greitai jį tau suvyniosiu. 

- Ne, tikrai ne. Man labai kelia nerimą upės vandens lygis. 

"Aš turbūt greit išprotėsiu, - grįždama namo mąstė Skarletė. 
- Kolumas buvo teisus, visi airiai papaikę dėl vaiduoklių. Kas 
galėtų taip pagalvoti apie Ketliną? Senelė irgi gera - jau 
pasiruošė įkapes. Dievas žino, ką jie darys per Helouiną. Aš, 
ko gero, užremsiu duris ir uždarysiu langines. Dėl viso to 
mane jau šiurpas krečia." | 

Vieną baisiai ilgą akimirką ponis nejautė žemės po kojomis. 

"Šiaip ar taip metas suprasti: daugiau jokių kelionių, kol 
negims vaikas. Vis dėlto gaila, kad atsisakiau pyrago." 


Šešioliktas skyrius 


Trys kaimiškai apsitaisiusios mergaitės stovėjo vieno Bighauso 
kambario tarpduryje; tame kambaryje Skarletė įsirengė miegamąjį. 
Visos jos buvo su didelėmis namie austomis prijuostėmis ir 
mezginių kykais, o daugiau viskuo absoliučiai skyrėsi. Enė Doil 
buvo mažytė ir apvalutė, kaip jaunas šuniukas; Merė Morgan 
- aukšta ir kerėpliška, kaip daržo baidyklė, o Pegė Kvin - 
liekna ir dailutė, kaip brangi lėlė. Jos stumdėsi tarpdury, 
laikydamosi rankomis. 

- Mes eisime, jeigu jūs neprieštaraujate, misis Ficpatrik, - 
tarė Pegė. Kitos energingai palingavo galvomis. 

- Gerai, - pasakė misis Ficpatrik, - bet grįžkite pirmadienį 
anksti rytą, kad kompensuotumėte šį laiką. 

- Taip taip, žinoma! - sušuko jos vienu balsu ir nevikriai 
nusilenkusios išskubėjo. 

- Kartais mane apima neviltis, - atsiduso misis Ficpatrik. - 
Bet mano rankose dar labiau apgailėtinos būtybės pavirsdavo 
puikiomis kambarinėmis. Galų gale jos pačios to nori. Jos 
nekreiptų dėmesio net į lietų, jei ne Helouinas. Man atrodo, 
jos galvoja, kad jei dangų aptraukia debesys, vadinasi, jau 
temsta, - ji Žvilgtelėjo į auksinį laikrodį, kuris kabojo prie jos 
diržo. - Dar tik pradžia trečios... Nagi grįžkime prie savo 
reikalų. Bijau, kad drėgmė sutrukdys mums baigti laiku, misis 
O'Hara. Gaila, bet aš nenoriu jūsų klaidinti. Mes nuplėšėme 
visus senus apmušalus, viską nugramdėme ir nuvalėme. Bet kai 
kur reikia užtaisyti skyles, 0 tam sienos turi būti sausos, ir 
cementas turi išdžiūti prieš dažant sienas arba klijuojant 
apmušalus. Viskam dviejų savaičių neužteks. 

- Mano vaikas turi gimti šiame name, misis Ficpatrik. Aš 
tai sakiau jums iš pat pradžių. 

- Bet aš turiu pasiūlymą, - meilikaujamai tarė ekonomė. 

- Su sąlyga, kad man nereikės gimdyti kažkur kitur. 

- Priešingai. Man atrodo, jei gerai iškūrensime židinį ir 
užkabinsime ant langų kokias nors simpatiškas tankias užuolaidas, 
plikos sienos neatrodys tokios niūrios. 

Skarletė pašnairavo į pilką suskeldėjusį ir vietomis sudrėkusį 
cementą. 

- Atrodo baisiai, - susiraukė ji. 

- Baldai ir kilimas visiškai pakeis vaizdą. Aš turiu jums 
siurprizą. Eime kartu. 

Skarletė priėjo prie durų ir staiga nusijuokė. 

- O Viešpatie, kas tai? 

- Tai vadinasi "valstybinė lova". Ji nuostabi, ar ne? - ekonomė 
ėmė juoktis kartu su Skarlete, apžiūrinėdama šitą unikalų daiktą, 
stovintį viduryje kambario. Keturios labai plačios tamsios 
ąžuolinės kojos buvo išpjaustytos graikų dievų atvaizdais. Paneliai 
lovos  galvūgalyje ir kojūgalyje buvo papuošti reljefais, 
vaizduojančiais Žmones, sėdinčius tarp vaisių ir gėlių. O viršuje 
švytėjo paauksuota karūna. 

- Koks milžinas joje miegojo? - paklausė Skarletė. 

- Galimas daiktas, ji buvo padaryta specialiai vicekaraliaus 
vizitui. 

- Kas tai? 

- Airijos vyriausybės vadovas. 

- Taip, iš tiesų, ji visai tiks mano didžiuliam vaikui. Jei 
tik gydytojas įstengs jį pasiekti priimdamas. 

- Užsakyti patalus? Trime yra Žmogus, kuris padarys juos 
per dvi dienas. 

- Taip, užsakykite. Ir pagalves. Šioje lovoje galima savaitę 
miegoti vis kitoje vietoje! 

- Uždengus ją užuolaida, ji bus visai kaip kambarys. 

- Kambarys? Ji bus panaši į namą! Jūs visiškai teisi - 
gulėdama joje aš nematysiu baisių sienų. Jūs šaunuolė, misis 
Ficpatrik. Mano dabar tokia nuotaika, kokios nebuvo jau keletas 
mėnesių. Jūs net įsivaizduoti negalite, kas bus, jei vaikas išvys 
pasaulį čia! Jis turbūt bus toks milžinas. 

Jos sutartinai juokėsi leisdamosi žemyn švariai nuplautais 
akmeniniais laiptais. "Pirmiausia ant jų reikia užtiesti kilimą, - 
pagalvojo Skarletė. - Arba gal aš visai uždarysiu antrą aukštą. 
Kambariai tokie dideli, kad man visiškai užteks patalpų apačioje. 
Manau, misis Ficpatrik ir virėja bus tuo patenkintos. O kodėl 
gi ne? Kokia aš Mūsų O'Hara, jei negaliu elgtis taip, kaip 
noriu?" Skarletė paėjėjo truputį į šalį, kad misis Ficpatrik 
galėtų atidaryti sunkias duris, vedančias į pirmo aukšto kambarius. 

Ant grindų jos pamatė balą. 

- Prakeikimas! - sušuko Skarletė. 

- Tai ne lietus, o tikras potvynis, - sumurmėjo ekonomė. 
- Bet tai negali tęstis amžinai. Jūs nenorite puodelio. arbatos? 
Virtuvėje sausa ir šilta. Aš visą dieną kūrenau krosnį, kad 
būtų šilta. 

- Puiku, - Skarletė nusekė paskui misis Ficpatrik. - Čia 
viskas nauja, - pasakė ji. Jai nepatiko, kai kas nors būdavo 
perkama be jos leidimo. O pinti krėslai šalia krosnies buvo 
per daug viliojantys virėjai ir jos padėjėjoms, kurioms reikėjo 
dirbti. - Kiek visa tai kainuoja? 

Ji palietė didelį sunkų medinį stalą. 

- Du muilo gabalėlius - stalas buvo sandėliuke, baisiai 
purvinas. O krėslus padovanojo Kolumas. Jis pasakė, kad mes 
turime sukurti virėjai kuo daugiau patogumų prieš tai, kol ji 
pamatys kitas patalpas. Aš sudariau jos kambario baldų sąrašą. 
Jis ant stalo, laukia jūsų pritarimo. 

Skarletė pajuto sąžinės graužimą, bet tuoj pat suprato, kas 
turėta galvoje. Staiga ji pasijuto nekaip. 

- O kada atgabens daiktus, kuriuos pirkti aš leidau praeitą 
savaitę? 

- Didžiuma jau čia, sandėliuke. Aš rengiausi kartu su virėja 
išpakuoti juos kitą savaitę. Daugiausia tai indai ir įvairūs 
rakandai. 

Skarletė vėl pasijuto blogai. Nugara skaudėjo labiau nei 
paprastai. Ji palietė rankomis juosmenį. Staiga aštrus skausmas 
nudiegė ją iš vidaus, ir palyginti su tuo visi ankstesni negalavimai 
pasirodė menki. Skarletė mėšlungiškai griebėsi stalo, kad 
nenugriūtų, ir sutrikusi žiūrėjo, kaip jos kojomis ant nušveistų 
grindų teka kažkoks skystis. 

- Nubėgo vandenys, - tarė ji pagaliau, - bet jie raudoni. - 
Skarletė pažvelgė į langą: lietus nesiliovė. - Atleiskite, misis 
Ficpatrik, kad dėl manęs jūs sušlapsite kiaurai. Padėkite man 
atsigulti ant šito stalo ir duokite, jei galima, ką nors iššluostyti 
vandeniui... arba kraujui. O paskui nueikite į barą ar dar kur 
nors ir pasiųskite gydytojo: man tuojau prasidės sąrėmiai. 


Aštrus skausmas nepasikartojo. Skarletei buvo patogu: po 
nugara ir galva buvo padėtos minkštos pagalvės. Ji labai norėjo 
gerti, bet nutarė nesikelti: jei skausmai pasikartos, ji gali 
nugriūti ir užsigauti. 

"Man turbūt nereikėjo siųsti misis Ficpatrik ieškoti gydytojo 
ir taip trukdyti Žmones. Kai ji išėjo, man buvo trys priepuoliai, 
vargu ar tai ką nors reiškia. Viskas būtų gerai, jei ne tiek 
daug kraujo; jis teka, vos tik mane suima sąrėmis ir vos tik 
sujuda vaikas. Anksčiau to niekada nebuvo. Kai nubėga vandenys, 
jie būna skaidrūs ir be kraujo... 

Kažkas ne taip. Kurgi gydytojas? Jei viskas būtų įvykę kitą 
savaitę, jis jau būtų čia. O dabar tikriausiai tai bus koks nors 
žiniuonis iš Trimo. O juk viskas turėjo būti visai ne taip, aš 
gulėčiau lovoje su aukso karūna, o ne ant šito stalo. Kokia 
gi čia pradžia vaikui? Aš turėsiu jį pavadinti "Šuolininku" ar 
kaip nors panašiai. 

Vėl kraujas... Man tai nepatinka. Kodėl negrįžta misis 
Ficpatrik? Ji galėtų nors vandens man paduot, man visai išdžiūvo 
gerklė. Liaukis spardytis, mažyli, liaukis! Dėl tavęs aš srūvu 
kraujais. Palauk, tuoj ateis gydytojas, ir tu išsikapstysi iš ten. 
Tiesą sakant, aš džiaugčiausi tavęs atsikračiusi. | 

Žinoma, tave buvo daug lengviau pradėti negu pagimdyti... 
Ne, aš neturiu galvoti apie Retą, antraip išprotėsiu. 

Kodėl iki šiol lyja? Pila kaip iš kibiro... Na ir gerą laiką 
aš išsirinkau gimdymui. Kodėl vandenys buvo raudoni? Negi aš 
taip ir numirsiu, srūdama kraujais ant šito stalo, net neišgėrusi 
gurkšnelio vandens? Žinoma, norėčiau kavos... Kartais aš taip 
noriu kavos, kad įmanyčiau šaukti. O Viešpatie, vėl kraujas. 
Bet tai nors neskauda. Vargu ar tai išvis sąrėmiai, veikiau 
traukuliai ar dar kas nors... Bet iš kur tiek kraujo? Kas gi 
bus, kai iš tikrųjų prasidės gimdymas? Viešpatie, čia bus jūra 
kraujo. Viskas paskęs mano kraujyje. Įdomu, ar misis Ficpatrik 
pastatė dubenėlį su vandeniu? Ar ji meldžiasi prieš išpildama 
vandenį? Bet kurgi ji? Kai visa tai baigsis, aš pasakysiu jai 
viską, ką galvoju. Tik pamanykit - išeiti palikus mane mirti iš 
troškulio. | 

Nesistumdyk. Tu mulas, o ne drambliukas. O Dieve, kraujas... 
Aš nenoriu prarasti sąmonės, ne, ne... Mūsų O'Harai negali 
to atsitikti... Kas tai? Gydytojas?" 

Įėjo misis Ficpatrik. 

- Jums viskas gerai, misis O'Hara? 

- Tiesiog nuostabu, - atsakė Mūsų O'Hara. | 

- Aš atnešiau patiesalų. vystyklų ir miokštų pagalvių. Tuojau 
atneš dar patalus. Galiu ku: nors jums padėti? 

- Duokite man vandens. 

- Tuojau. 

Skarletė pasirėmė alkūne ir godžiai išgėrė viską, kas buvo 
stiklinėje. 

- Kas nuvažiavo gydytojo? 

- Kolumas. Jis mėgino persikelti per upę ir pasikviesti 
gydytoją iš Adamstauno, bet negalėjo ir nuvažiavo į Trimą. 

- Taip ir maniau. Susimildama, duokite man dar vandens 
ir kitą rankšluostį. Šis jau kiaurai permirko. 

Misis Ficpatrik pasistengė paslėpti siaubą, kuris ją apėmė 
pamačius kraujyje permirkusį rankšluostį. Ji paėmė jį ir nuskubėjo 
prie geldos. Skarletė žiūrėjo į raudonas dėmes ant grindų. 

"Tai dalis manęs“, - pasakė ji pati sau, bet negalėjo tuo 
patikėti. Į visas gyvenime turėtas žaizdas ji Žiūrėjo kaip į vaikų 
žaidimą: ji susipjaustydavo rankas apdorodama medvilnę arba 
raudama dilgėles. Bet ji niekada nematė tiek daug savo kraujo. 
Staiga joje viskas susispaudė, ir kraujas pliūptelėjo ant stalo. 

"Žiopla moteris, aš juk sakiau jai, kad man reikia dar vieno 
rankšluosčio." 


- Kuri valanda, misis Ficpatrik? 

- Pusė šešių. 

- Turbūt audra sulaikė juos kelyje. Man dar reikia vandens 
ir rankšluosčio. Ne, palaukit, prašom paruošti man arbatos su 
cukrumi. | 

"Reikia duoti kokio nors darbo šiai moteriai, 0 tai ji, ko 
gero, taip ir stovės prieš mane. Man nusibodo šypsotis ir“ 
palaikyti pokalbį. Aš jau nusikamavau, o sąrėmiai nei stiprėja, 
nei dažnėja. Ko gero, aš niekur iš čia neisiu. Ant patalų daug 
patogiau gulėti negu ant gryno stalo. Bet kas bus, kai ir jie 
permirks? Audra sustiprėjo, ar jau man prasideda karštinė?" 


Lietus įkyriai barbeno į langą. Netoli namų nepaprastai 
stiprus vėjo gūsis nubloškė Kolumą nuo arklio. Jis užsiropštė 
ant balno, bet arklys tolydžio klupinėjo, tad jam teko pėsčiomis 
klampoti purvyną ir vesti arklį už pavadžio. 

- Kuri valanda? - paklausė Skarletė. 

- Beveik septynios. 

- Prašau dar vieną rankšluostį. 


- Brangioji Skarlete, negi viskas taip blogai? 

- O, Kolumai! - Skarletė pamėgino atsisėsti. - Tu parvežei 
gydytoją? Vaikas nežinia kodėl jau taip nejuda. 

- Aš suradau akušerę Diunšoline. Trimo neįmanoma pasiekti 
- upė užtvindė kelią. Gulkis, būk gera mama. Tau negalima 
įsitempti. 

- Kur ji? 

- Jau pakeliui. Mano arklys buvo greitesnis, bet ji netrukus 
bus čia. Ji priėmė šimtus mažylių; tu būsi gerose rankose. 

- Anksčiau aš jau turėjau vaikų, Kolumai. Bet dabar viskas 
ne taip. Viskas labai blogai. 

- Ji žino, ką daryti, mano avinėli. Nebijok. 

Akušerė atvažiavo tik aštuntą valandą. Jos apsiaustas buvo 
visas šlapias, bet laikysena tokia ori, tarsi ji ir neskubėjo pagal 
Skubų iškvietimą. 

- Vaikas? Nusiraminkite, misis. Aš puikiai žinau, kaip padėti 
mažyliui išvysti pasaulį - Ji nusiėmė savo kyką ir ištiesė jį 
Kolumui. - Padėkite prie židinio, kad išdžiūtų, - pasakė ji, ir 

pasidarė aišku, kad ši moteris įprato įsakinėti. - Duokite muilo 
ir šilto vandens, misis, kad galėčiau nusiprausti rankas. - Ji 
oriai priėjo prie akmeninio praustuvo. Pamačiusi kruvinus 
rankšluosčius, ji pamojo misis Ficpatrik, ir jos ėmė šnibždėtis. 

Sklarletės akių blizgesys staiga užgeso. Ji nuleido blakstienas, 
norėdama paslėpti netikėtai užplūdusias ašaras. 

- Nagi pažiūrėkime, kas čia yra, - apsimestinai linksmai 
pasakė akušerė. Ji pakėlė Skarletės sijonus, pačiupinėjo pilvą. 
- Nuostabus stiprus vaikas. Jis ką tik pasisveikino su manim. 
O dabar mes pamėginsime padėti jam išsikapstyti ir leisime jo 
mamai truputį pailsėti. 

Ji pasisuko į Kolumą. 

- Jums turbūt geriau išeiti, sere. Aš jus pašauksiu, kai gims 
sūnus. 

Kolumas praskleidė apsiaustą. Lempos šviesoje sutviskėjo 
balta kaip sniegas jo apykaklė. 

- O, - tarė akušerė, - atleiskite, šventasis tėve. 

- Už tai, kad aš nusidėjau, - suspiegė Skarletė. 

- Skarlete, - minkštai pasakė Kolumas. 

Akušerė nusivedė jį prie Židinio. 

- Tada jums, galimas daiktas, verčiau pasilikti, tėve, kad 
duotumėte paskutinį patepimą. 

Ji kalbėjo per daug garsiai, ir Skarletė išgirdo ją. 

- O Dieve! - pravirko ji. 

- Padėkite man, - įsakė akušerė misis Ficpatrik. - Aš jums 
parodysiu, kaip ją palaikyti. 

Skarletė veriamai suriko, pajutusi savyje moters ranką. 

- Liaukitės! Dieve, koks skausmas! Tuoj pat liaukitės. - Kai 
apžiūra baigėsi, ji dejavo iš skausmo. Kraujas užliejo patalus 
ir jos rūbus, apšlakstė misis Ficpatrik suknelę, grindis aplink 
stalą. Akušerė pasiraitojo kairę rankovę. Dešinė jos ranka iki 
alkūnės buvo kruvina. 

- Teks pabandyti abiem rankom, - tarė ji. 

Skarletė tyliai suinkštė ant stalo. Misis Ficpatrik atsistojo 
priešais moterį. 

- Aš turiu šešis vaikus, - pasakė ji. - Nešdinkitės iš čia. 
Kolumai, išgarbink ją iš šių namų, kol ji nenužudė misis 
O'Haros, o aš - jos. O tai, teatleidžia man Viešpats, būtinai 
atsitiks. 

Netikėtai kambarį ryškiai nušvietė žaibas, ir naujas lietaus 
srautas pasipylė ant namo. 

- Aš nesirengiu eiti iš čia, - ėmė maldauti akušerė. - Jau 
visai tamsu. 

- Tada palydėkite ją į kitą kambarį, tik kad jos čia nebūtų. 
O paskui, Kolumai, atveskite kalvį. Jis gydo gyvulius, moteris 
negali labai skirtis. 

Kolumas paėmė Skarletės ranką. Staiga dangų perskrodė 
žaibas, ir ji suriko. Kolumas papurtė ją. 

- Nusiraminkite, - jis pažvelgė į misis Ficpatrik. - Jis neateis, 
Rozalina, niekas neateis tokiu oru. Tu užmiršai, kokia šiandien 
naktis? 

Misis Ficpatrik patrynė Skarletės smilkinius ir skruostus 
drėgnu rankšluosčiu. 

- Jei tu neatvesi jo, tai padarysiu aš. Aš Žinau, Kolumai, 
kad tavo stalo stalčiuje guli peilis ir pistoletas. Reikia tik 
parodyti jam tai, ir jis iškart supras, kad esama baisesnių 
dalykų negu vaiduokliai. 

Kolumas linktelėjo. 

- Gerai, aš eisiu. 

Kalvis Džozefas O'Neilas atėjo įveikęs save. Ant jo veido 
spindėjo lietaus ir prakaito lašai. Plaukai buvo prilipę prie 
veido, ir visa jo išvaizda buvo gana apgailėtina. 

„- Kartą aš padėjau kumelei, kai ji kumeliavosi, bet negaliu 
taip žiauriai elgtis su moterimi, - jis pažvelgė į Skarletę ir 
palingavo galva. - Ne, negaliu. . 

- Jūs turite tai padaryti, antraip ji numirs. 

- Taip, numirs, ir vaikas, jeigu jis dar nenumirė, nes jau 
Seniai nejuda. 

- Tad negaiškite, Džozefai. Dėl Dievo meilės, tai paskutinė 
jos viltis. 

Šie žodžiai nuskambėjo beveik kaip įsakymas. 

Skarletė sujudėjo ant kruvinos antklodės. Rozalina Ficpatrik 
suvilgė jos - lūpas vandeniu; Skarletė atsimerkė: jos akys buvo 
kupinos baimės. Ji gailiai sudejavo. 

- Džozefai, aš įsakau jums! 

Kalvis sudrebėjo. Jis iškėlė raumeningą ranką viršum 
apnuoginto Skarletės pilvo. Ant peilio ašmenų jo rankoje 
Sublykčiojo lempų šviesa. 

- Kas tai? - aiškiai paklausė Skarletė. 

- Teišgelbsti mane Šventasis Patrikas! - sušuko kalvis. 

- Kolumai, kas ta puiki moteris baltais drabužiais? 

Kalvis išmetė peilį ant grindų ir atšlijo. Apimtas siaubo, jis 
atkišo į priekį rankas tarsi gindamasis. 

Vėjas suūžė kaip viesulas, pakėlė šaką ir bloškė ją į langą. 

ukės pabiro ant Džozefo O'Neilo ir jis, užsidengęs galvą 
rankomis, griuvo ant grindų, veriančiu balsu šaukdamas. Vėjas 
dar labiau sustaugė. Atrodė, viskas griūva, ir aplink nėra nieko, 
išskyrus audrą, vėją, lietų... 

Ugnies atšvaitai šoko ant virtuvės sienų šėtonišką šokį. Staiga 
per patį chaosą virtuvės durys atsidarė ir į apsiaustą susisupusi 
figūra praėjo pro apmirusius iš siaubo žmones ir pasuko prie 
lango. Tai buvo moteris raukšlėtu apskritu veidu. Ji paėmė 
vieną iš rankšluosčių ir ėmė gręžti kraują. 

- Ką jūs darote? - Rozalina Ficpatrik atsipeikėjo iš siaubo 
ir žengė prie moters. Bet Kolumas, ištiesęs ranką, sulaikė ją. 
Jis pažino burtininkę, išmintingą moterį, kuri gyvena šalia 
bokšto. 

Moteris dėjo vieną po kito rankšluosčius, kol uždengė lango 
skylę. Paskui ji atsisuko. | 

- Uždekite lempas, - tarė ji. Jos balsas buvo šiurkštus ir 
Kimus. 

Moteris nusimetė savo šlapią juodą apsiaustą. Po to nusimetė 
tamsiai mėlyną su skyle ant kairiojo peties ir raudoną - visą 
suplėšytą. 

- Jūs nepadarėte, ką aš jums liėpiau, - papriekaištavo ji 
Kolumui. Paskui priėjo prie kalvio ir bakstelėjo jam į šoną. 

- Nešdinkitės. 

Senė vėl pažvelgė į Kolumą. Jis uždegė vieną lempą, kitą, 
ir netrukus visą virtuvę užliejo lygi šviesa. 

- Ačiū, šventasis tėvo - tarė ji mandagiai. - Išsiųskite 
O'Neilą namo - audra jau baigėsi. O paskui prieikite prie 
stalo ir palaikykite du šviestuvus. Jūs, - kreipėsi į misis Ficpatrik, 
- padarykite tą patį, Aš tuo tarpu paruošiu Mūsų O'Harą. 

Prie jos liemenį juosiančio diržo buvo pririštas tuzinas 
maišelių, pasiūtų iš margaspalvių skudurų. Moteris ištraukė iš 
vieno buteliuką tamsaus skysčio. Kaire ranka pakėlusi Skarletės 
galvą, dešine ji supylė visą buteliuką jai į burną. Skarletė 
apsilaižė lūpas. Burtininkė patenkinta nusišypsojo ir padėjo jos 
galvą ant pagalvės. 

Gergždžiančiu balsu ji ėmė dainuoti melodiją, jeigu tai išvis 
buvo galima pavadinti melodija. Kreivi raukšlėti pirštai palietė 
Skarletės kaklą, paskui jos kaktą, paskui paglostė akių vokus. 

Senė išsitraukė sulenktą lapą ir uždėjo jį ant Skarletės pilvo. 
Paskui iš kito maišelio ištraukė miniatiūrinę tabokinę ir padėjo 
ją šalia lapo. Kolumas ir misis Ficpatrik stovėjo nejudėdami 
tarsi statulos, bet jų akys sekė kiekvieną judesį. 

Išvyniojus lapą paaiškėjo, kad jame buvo milteliai. Moteris 
išpylė juos ant Skarletės pilvo, paskui išėmė iš tabokinės 
kažkokios pastos ir ėmė trinti ją kartu su milteliais į odą. 

- Ją reikia pririšti, kad ji nepakenktų pati sau, - tarė 
moteris ir apjuosusi Skarletės liemenį virve abu jos galus 
prakišo pro jos kelius, apsuko jais stalo kojas ir stipriai užrišo. 

Mažytės akys pervėrė misis Ficpatrik, paskui jos Žvilgsnis 
užkliudė Kolumą. | 

- Ji šauks, bet skausmo nejus. Dabar stovėkite ir nejudėkite 
- man reikia lygios šviesos. 

Nespėjus jiems ką nors atsakyti, ji paėmė ploną ir aštrų 
peilį, patrynė jį kažkokiu tirpalu ir pertraukė juo per Skarletės 
pilvą. Nuo jos šauksmo sudrebėjo net sienos. 

O burtininkė jau laikė rankose kruviną kūdikį. Ji išspjovė 
ant grindų tai, ką laikė po liežuviu, paskui keletą kartų pūstelėjo 
mažyliui į burną ir jis sujudėjo. 

Kolumas karštai meldėsi. 

Oriu judesiu ji perrišo bambukę, ir kūdikis jau gulėjo ant 
ištiestų paklodžių, 0 moteris grįžo prie Skarletės. 

- Atneškite šviesą arčiau, - liepė ji. 

Jos pirštai judėjo nepaprastai mikliai. Retkarčiais ji su peiliu 
išimdavo gabalėlius raudonų gleivių ir mesdavo juos tiesiai ant 
grindų. Senė sugirdė Skarletei dar truputį tamsaus skysčio, o 
baisią žaizdą pašlakstė kažkokiu kitokiu, šviesiu ir skaidriu 
tirpalu. Ji visą laiką niūniavo sau po nosim kažkokią melodiją, 
kol užsiuvo žaizdą. 

- Suvyniokite ją į paklodes ir šiltai apklokite vilnone antklode, 
O aš tuo tarpu išmaudysiu kūdikį, - pasakė senė ir perpjovė 
virves, kuriomis buvo surišta Skarletė. 

Kai Kolumas ir misis Ficpatrik baigė, moteris grįžo su 
kūdikiu, suvyniotu į minkštą baltą vystyklą. | 

- Tai užmiršo akušerė, - tarė burtininkė. Atsakydama į*jos 
žodžius, mažylė tyliai suniurzgė ir atsimerkė. Jos akys buvo 
nuostabiai dangiškos spalvos, jas gaubė ilgos juodos blakstienos. 
Ji nebuvo pamėlynavusi ir nelaiminga, kaip kiti naujagimiai, 
bet juk ir pasaulį ji išvydo ne taip, kaip jie. Jos mažas 

juodbruvas veidelis buvo beveik tobulas ir ryškiai išsiskyrė sniego 
baltumo paklodės fone. 


Septynioliktas skyrius 


Skarletė veržėsi į šviesą, į balsus, kuriuos silpnai suvokė 
sąmonė. Buvo kažkas labai svarbu... klausimas... Tvirtos rankos 
pakėlė jos galvą, minkšti pirštai pravėrė lūpas, ir saldus skystis, 
apvėlęs liežuvį, nutekėjo į gerklę... Ji vėl užsnūdo. 

Kitą kartą, kai Skarletė kovojo su savimi, stengdamasi 
neprarasti sąmonės, ji prisiminė, koks klausimas ją kamavo, 
gyvybiškai svarbus klausimas. Kūdikis. Jis buvo negyvas? Ji 
pačiupinėjo rankomis pilvą, ir ją nutvilkė deginantis skausmas. 
Ji sukando lūpas. Viduje nebuvo jokių judesių, ir pilvas jau 
nebuvo, apskritas. Vaikas numirė... Skarletė silpnai sušuko ir 
iškart pajuto burnoje vaistų skonį. Per miegus ji verkė... 

Trečią kartą ji pusiau sąmoningai stengėsi sulaikyti tamsą, 
likti joje, vėl užsnūsti, kad nereikėtų grįži į šį pasaulį. Bet 
skausmas stiprėjo. Skarletė pasisuko, norėdama jį kaip nors 
numalšinti, bet kankynė buvo tokia nepakenčiama, kad ji 
sudejavo. Ir vėl gurkšnelis skysčio palengvino jos kančias. Vėliau, 
kai Skarletė vėl atgavo sąmonę ir su džiaugsmu rengėsi grįžti 
į Sapnų pasaulį, vietoj išganingo saldumo ji pajuto ant lūpų 
vandenį ir išgirdo balsą, kurį ji pažinojo, bet USE negalėjo 
prisiminti. 

- Brangioji Skarlete... Kete Skarlete O'Hara... atsimerk... 

Ji pajuto, kad visiškai atgauna sąmonę ir atmintį.. Kolumas... 
Tai buvo Kolumas, jos pusbrolis, jos draugas... Tai kodėl jis 
neleidžia jai miegoti? Kodėl jis neatnešė vaistų, kad negrįžtų 
skausmas? 

- Kete Skarlete... 

Ji atsimerkė, bet šviesa aplink buvo tokia ryški, kad ji vėl 
nuleido vokus. 

- Šaunuolė, brangioji Skarlete, atmerk akis. Aš tau šį tą 
turiu. - Jo balsas buvo įtikinamas. Kažkas nunešė lempą, ir 
ryški šviesa jau neišgąsdino Skarletės. 

"Tai mano draugas Kolumas", - ji pamėgino nusišypsoti, bet 
staiga kaip vaikas sušniurkštė: 

- Kūdikis negyvas, Kolumai. Leisk man vėl užmigti, užmiršti. 
Būk geras, Kolumai. 

Jos lūpas ir kaklą patrynė drėgnu rankšluosčiu. 

- Ne, ne, Skarlete, ne, kūdikis čia, jis gyvas. 

Pamažu jos sąmonę pasiekė šių žodžių prasmė. 

- Gyvas? - paklausė Skarletė. Ji pamatė Kolumo veidą - 
jis šypsojosi. 

- Gyvas! Štai jis, pažvelk. 

Skarletė pasuko galvą ant pagalvės. Kodėl taip sunku buvo 
tiesiog pasukti galvą? Kažkieno rankos laikė baltą ryšulėlį. 

- Tavo dukra, Kete Skarlete, - tarė Kolumas. Jis praskleidė 
antklodės kraštus, ir ji pamatė mažytį miegančio kūdikio veiduką. 

"O! - atsiduso Skarletė. - Tokia maža ir bejėgė, bet tokia 
tobula. Oda švelni kaip rožės žiedlapiai. Ji atrodo įdegusi... 
kaip mažytis piratas. Ji tokia panaši į Retą! 

Retai! Kodėl tu neatėjai pažvelgti į savo kūdikį, į savo 
gražią, juodbruvę mažylę?" | 

Skarletė pajuto keistą, bauginantį silpnumą, ir iškankintą jos 
kūną užliejo šiluma. 

Dukrytė atsimerkė ir įsistebeilijo tiesiai į Skarletę. Ir motina 
suprato, kad myli. Be jokių priežasčių, sąlygų, pažadų... 

- Ei, mažyle! - tarė Skarletė. 

- O dabar išgerk vaistų, - paprašė Kolumas. Mažytės tamsaus 
gymio veidukas dingo. 

- Ne! Ne, aš noriu, kad man duotų mano kūdikį. Kur jis? 

- Tau ją atneš, kai tik tu atsibusi. Brangioji Skarlete, išgerk 
vaistų. 

- Ne... - tesuspėjo ji ištarti, kaip lašai nukrito jai ant 
liežuvio, ir ją apgaubė rami tamsa. Per miegus Skarletė šypsojosi... 

Gal dėl to, kad mažylė buvo panaši į Retą, arba dėl to, 
kad Skarletė visada vertino tai, ką gaudavo brangia kaina, O 
galimas daiktas - ir be jokios priežasties, ji suprato, kad myli 
kūdikį, - kaip tik šis jausmas buvo jai nepasiekiamas visą 
gyvenimą. 


Skarletė atsisakė daugiau gerti nuskausminančių vaistų. Ilgas 
raudonas randas atrodė kaip nudegimo pėdsakas, tačiau tai 
buvo užmiršta, palyginti su palaima, kuri ją apimdavo, kai ji 
laikydavo mažąją arba tiesiog tik žiūrėdavo į ją. | 

- Išsiųskite ją, - pasakė Skarletė, pamačiusi jauną sveiką 
Žindyvę. - Aš visada turėdavau susiveržti krūtinę ir kankintis 
netekdama pieno tik dėl to, kad išsaugočiau figūrą. Dabar aš 
pati maitinsiu savo vaiką. Ji užaugs mano dėka. 

Pirmą kartą Žžįsdama krūtį, mažylė labai susikaupusi čepsėjo, 
o Skarletė, iškilmingai šypsodamasi, stebėjo ją. 

- Tu, mamos dukrele, alkana kaip vilkas, irgi visada gauni 
tai, ko nori. 

Kūdikį krikštijo Skarletės kambaryje, nes jaunoji motina buvo 
dar labai silpna ir negalėjo vaikščioti. Tėvas Flinas stovėjo šalia 
milžiniškos lovos, kur ji gulėjo ant kalno pagalvių, laikydama 
rankose dukrą, kol jai reikėjo perduoti ją Kolumui, tapusiam 
krikštatėviu; Ketlina ir misis Ficpatrik buvo krikšto motinos. 

Mažylė buvo aprengta siuvinėtais lino marškinėliais, su kuriais 
karta po kartos buvo krikštijami O'Harų šeimos vaikai. Ji buvo 
pavadinta Kete Kolum O'Hara. Kai ant jos pylė vandenį, ji 
judino rankytes ir kojytes, tačiau neverkė. 

Ketlina užsivilko savo geriausią žydrą palaidinukę su balta 
nėrinių apykaklaite, nors jai reikėjo būti su gedulo rūbais. Mirė 
senoji Ketė Skarletė. Tačiau visi namiškiai susitarė nieko nesakyti 
Skarletei, kol ji nesustiprės. 

Rozalina Ficpatrik pavydžiai stebėjo tėvą Fliną, pasiryžusi 
sugriebti vaiką, jeigu jis bent akimirką užgaiš. Ji neteko žado, 
kai Skarletė pakvietė ją būti krikšto motina. 

- Kaip jūs supratote, kad aš dievinu vaiką? - paklausė ji, 
vėl atgavusi amą. 

- Niekaip, - atsakė Skarletė, - tiesiog aš Žinau, kad neturėčiau 
vaiko, jeigu jūs tą naktį nebūtumėte pasilikusi su manimi ir 
sustabdžiusi tą baisią moterį. Aš gerai prisimenu tą vakarą. 

Kai ceremonija baigėsi, Kolumas paėmė Ketę iš tėvo Flino 
ir perdavė ją Skarletei. Paskui jis pripylė po šlakelį viskio 
"kunigui ir krikštatėviams ir pasakė tostą. 

- Už motinos ir vaiko - Mūsų O'Haros ir jos naujagimės 
sveikatą ir laimę! 

Paskui jis nuėjo į Kenedžio barą ir ta proga visus pavaišino. 
Jis tikėjosi, kad tai užkirs kelią gandams, kurie sklandė visose 
aplinkinėse vietovėse. 

Kalvis Džo O'Neilas iki aušros sėdėjo Bighauso virtuvėje, 
paskui įpuolė į kalvę, norėdamas ko nors išgerti dėl drąsos. 

- Tą naktį Šventajam Patrikui būtų reikėję ne tik melstis, 
bet ir aukoti, - pasakojo jis visiems norėjusiems paklausyti, o 
tokių buvo nemažai. - Aš jau buvau pasiryžęs išgelbėti Mūsų 
O'Haros gyvybę, kai tiesiai pro akmeninę sieną įėjo burtininkė 
ir trenkė mane ant grindų. Paskui paspytė, ir aš pajutau, kad 
tai buvo ne Žmogaus koja, 0 velnio kanopa. Ji užbūrė Mūsų 

O'Harą, o paskui išplėšė kūdikį iš įsčių. Vaikas buvo visas 
kruvinas; kraujo buvo ant grindų, ant sienų, ore. Silpnesnis 
žmogus būtų nežiūrėjęs į tokį baisų reginį. Bet Džozefas 
O'Neilas matė nuostabų kūdikį po kruvina plėvele - tai buvo 
berniukas. 

"Aš nuplausiu kraują", - pasakė burtininkė, nusisuko, 0 paskui 
padavė O'Harai mergaitę, kurios oda buvo ruda lyg kapo žemė. 
Na pasakykite, ką aš mačiau tą baisią naktį, jei ne klastotę? 
Nieko gero tai nežada nei Mūsų O'Harai, nei jokiam kitam 
žmogui, mačiusiam vaiką vilkolakį, kuris užėmė pavogtojo Mūsų 
O'Haros sūnaus vietą. 

Ši istorija po savaitės pasiekė Baliharą. Akušerė patvirtino, 
kad O'Hara merdėjo ir ją buvo galima išgelbėti tik pašalinus 
negyvą kūdikį. Kas, jei ne akušerė, gali nustatyti tokius liūdnus 
dalykus, juk ji per savo gyvenimą priėmė šitiek vaikų. Netikėtai 
kankinė atsisėdo savo guolyje. "Aš matau, - tarė ji, - nepaprastai 
gražaus veido aukštą moterį baltu apdaru." 

Paskui pasirodė demonas iš pragaro, jis įėjo pro langą. Ir 
mirties angelai atėjo pasiimti kūdikio. Jie šaukė jo sielą. Bet 
ragana atgaivino mirusį kūdikį ir atidavė jam geros senos 
moters, O'Haros senelės, sielą. Be abejo, tai buvo šėtono rankų 
darbas, ir O'Haros - kūdikis - prakeiktas. 


- Man atrodo, aš turiu įspėti Skarletę, - pasakė Kolumas 
Rozalinai Ficpatrik, - bet ką aš jai pasakysiu? Kad žmonės 
tokie prietaringi? Kad vaikui nelabai gerai gimti per Helouiną? 
Aš negaliu duoti jai jokio patarimo, nežinau, kaip apsaugoti 
vaiką nuo paskalų. 

- Aš pasirūpinsiu Ketės saugumu, - tarė misis Ficpatrik. - 
Niekas neįžengs į šiuos namus be mano leidimo, ir šio kūdikio 
nepalies joks blogis. Po kurio laiko kalbos nutils, tu tai Žinai, 
Kolumai, ir žmonės ims pasakoti nebūtus dalykus jau apie ką 
kita. O Ketė bus jiems tik maža mergaitė, kaip ir visi kiti. 


Po savaitės misis Ficpatrik atnešė Skarletei pusryčius, ir jai 
teko iškęsti priekaištų ir klausimų laviną. 

- Nesuprantu, kodėl aš amžinai turiu sėdėti šiame kambaryje 
kaip kalinė. Aš jau pakankamai gerai jaučiuosi ir galiu išeiti. 
Pažiūrėkite, kokia šiandien nuostabi saulėta diena! Aš noriu 
pasivažinėti su Kete puskariete, bet geriau - tai man leista - 
Sėdėti prie lango ir žiūrėti, kaip krinta lapai. Aš žinau, kad 

jai tai įdomu. Ji įdėmiai stebi, kaip lapas atitrūksta ir lėtai 
krinta žemyn. O! Pažvelkite! Pažūrėkite į jos akis čia, šviesoje. 
Jos jau ne žydros. Aš maniau, kad jos bus rudos, kaip Reto, 
nes ji labai į jį panaši. Bet jos akys darosi žalios, kaip mano! 

Skarletė kuteno mažylę. 

- Tu - mamos dukrelė, tiesa, Kete O'Hara? Ne, ne Kete; 
kas tik nori, gali būti Ketė, o tu - Kitiketė žaliomis akimis, 
- ji pakėlė dievinamąją mažylę taip, kad misis Ficpatrik galėtų 
ją gerai apžiūrėti. 

- Misis Ficpatrik, leiskite pristatyti jums Ketę O'Harą, - 
Skarletės veidą nušvietė džiugi šypsena. 

O Rozalina Ficpatrik nežinia kodėl taip smarkiai išsigando, 
kaip niekada gyvenime nebuvo išsigandusi. 


Aštuonioliktas skyrius 


Kadangi Skarletė, kol sveiko, buvo priversta dykinėti, tai ji 
turėjo laiko apmąstymams, nes jos vaikas, kaip ir visi kiti 
naujagimiai, didesnę paros dalį miegojo. Skarletė bandė skaityti, 
bet ji niekada to nemėgo, tad jai nebuvo įdomu skaityti ir 
dabar. 

Ji mąstė apie tai, kas gi pasikeitė jos gyvenime. 

Dabar svarbiausia buvo jos meilė Ketei. Teturėdama keletą 
savaičių, mergaitė buvo dar pernelyg maža, kad gyvai reaguotų, 
išskyrus tas akimirkas, kai ji norėjo būti pamaitinta šiltu motinos 
pienu. "Meilė mažylei daro mane laimingą, - galvojo Skarletė. 
- Ji dar nežino, kas yra jausmai. Žinoma, malonu suprasti, 
kad Ketė myli mane, bet, tiesą sakant, dabar jai patinka tik 
pavalgyti." 

Skarletė nusijuokė iš savo pačios sąmojaus. Skarletė O'Hara, 
juoko dėlei priversdavusi vyrus ją įsimylėti, dabar tebuvo maisto 
šaltinis: ji maitino žmogų, kurį vertino labiau nei bet ką savo 
gyvenime. 

Ji jau seniai suprato, kad niekada iš tiesų nemylėjo Ešlio. 
Tiesiog ji norėjo turėti tai, ko negalėjo turėti, ir ji pavadino 
tai meile. 

- Dėl netikro jausmo aš praradau daugiau kaip dešimt savo 
gyvenimo metų ir Retą - žmogų, kurį iš tiesų mylėjau. 

„„Ar tai tiesa? 

Nepaisydama skausmo, ji įtemptai mąstė, visada buvo skaudu 
galvoti apie Retą, apie savo klaidą, apie tai, kad jinai prarado 
jį visiems laikams. Jai truputį palengvėjo, kai ji prisiminė, kaip 
jis su ja elgėsi, ir neapykanta nustelbė skausmą. Vis dėlto 
Skarletė įstengė išmesti iš galvos šias mintis: taip buvo 
paprasčiausia. 

Tačiau ilgomis priverstinio dykinėjimo dienomis Skarletės 
mintys nuolat nuklysdavo į praeitį, ir ji negalėjo negalvoti apie 
Retą. 

Ar jinai mylėjo jį? 

"Tikriausiai, - pamanė Skarletė, - aš vis dar jį myliu, 
priešingu atveju man taip neskaudėtų širdies vien prisiminus 
jo šypseną, jo balsą." * 

Bet juk dešimt metų ją taip pat kerėjo Ešlis, kai ji 
prisimindavo jo šypseną ir balsą. 

"Retas labiausiai pasidarė man reikalingas po to, kai išėjo", 
- sąžiningai prisipažino sau Skarletė. 

Visa tai buvo pernelyg painu, ir jai ėmė skaudėti galvą. 
Skarletei nereikėjo prisiminti praeities. Daug maloniau buvo 
galvoti apie Ketę, apie dabartinę ir būsimąją laimę. 


"Aš buvau laiminga jau prieš gimstant Ketei. Supratau tai 
tą pačią dieną, kai atvažiavau į Džeimio namus. Viskas buvo 
ne taip, kaip dabar. Aš nė nesitikėjau, kad kas nors supras, 
kokia aš laiminga, kai žiūriu į Ketę, laikau ją ant rankų arba 
maitinu. Aš džiaugiuosi vien dėl to, kad O'Harų šeimos nariai 
priėmė mane tokią, kokia aš esu. Jie nesitikėjo, kad aš 
supanašėsiu su jais, aš nejaučiau, jog turiu pasikeisti. Man 
niekada niekas neparodė, kad aš neteisi, net ir tada, kai taip 
būdavo iš tikrųjų. Aš neturėjau jokio pagrindo laukti, kad 
Ketlina mane šukuos, tvarkys mano rūbus ir patalynę, bet ji 
tai darė, O aš maiviausi su žmonėmis, kurie elgėsi natūraliai. 
Bet jie nė karto nepasakė: "Liaukis pūstis, Skarlete". Tiesiog 
jie priėmė viską: mane ir mano manieras. 

Aš buvau baisiai neteisinga Danieliui ir visiems, atvažiavusiems 
į Baliharą. Aš stengiausi priversti juos sukurti man - gerą 
reputaciją. Norėjau, kad jie gyventų puikiuose namuose, turėtų 
daug žemės ir tarnų, kurie nudirbtų didesnę darbų dalį. Norėjau 
pakeisti juos. Manęs niekada nedomino, ko nori jie. Aš 
nesugebėjau priimti jų tokių, kokie jie buvo. 

O! Aš niekada taip nesielgsiu su Kete, nesistenggiu joje 
pakeisti to, ką jai davė gamta, 0 tik visada mylėsiu ją visa 
širdimi, kad ir kas atsitiktų. 

Mano mama niekada nemylėjo manęs taip, kaip aš - Ketę. 
Ir mano seserų Kerinos ir Sjūlinos. Ji norėjo, kad mes visos 
būtume panašios į ją. Ir ji buvo neteisi." 

Skarletė pasibaisėjo dėl savo minčių. Ji visada tikėjo, kad 
jos motina - tobula, ir mintis, jog Elina O'Hara galėjo būti 
kažkuo neteisi, pasirodė jai neįmanoma, bet vis nepaliko Skarletės 
ramybėje ir nuolat atkakliai lindo jai į galvą kiekvieną kartą 
nauju pavidalu. 

"Mama buvo neteisi. Būti aukštuomenės dama kaip ji - ne 
vienintelis ir ne geriausias moters egzistencijos būdas, ypač tada, 
kai ji dėl to nėra laiminga. Kiekvienas tufi būti laimingas, nes 
tik tada savaip laimingi ir jį supantys Žmonės. 

Mama buvo gera, ji rūpinosi vaikais, tėvu, negrais, bet ji 
nemylėjo, todėl ir nebuvo laiminga. O, vargše mama! Kaip 
gaila, kad tu negali jausti to, ką jaučiu aš, kad negali džiaugtis 
gyvenimu." 

Skarletė prisiminė, ką sakė senelis. Jo duktė Elina ištekėjo 
už Džeraldo O'Haros, norėdama išvengti nusivylimo meile. Gal 
todėl ji buvo nelaiminga? "Ar ji buvo prie ko nors prisirišusi 
taip, kaip aš - prie Ešlio? Kaip dabar aš prisirišusi prie Reto, 
bet nieko negaliu padaryti..." 

Koks praradimas! Koks baisus, beprasmiškas praradimas. Kai 
laimė buvo tokia nuostabi, kas galėjo sukliudyti meilei, kuri 
teikė jiems laimę? Skarletė prisiekė sau, kad daugiau tai 
nepasikartos. Dabar ji žinojo, kas yra laimė, ir nenorėjo -pražudyti 
jos. 

Ji paėmė miegančią mažylę ant rankų ir stipriai prispaudė 
prie savęs. Ketė atsibudo ir protestuodama sumosavo savo 
bejėgėmis mažomis rankytėmis. 

- O, Kitikete, atleisk, aš tik norėjau tave apkabinti. 


Jie visi buvo neteisūs! Ši mintis buvo tokia netikėta, kad 
Skarletė nubudo. Jie buvo neteisūs! Visi jie - Žmonės, kurie 
visai ignoravo mane Atlantoje, teta Eulalija ir teta Polina, ir 
beveik kiekvienas Čarlstone. Tie žmonės norėjo, kad aš būčiau 
tokia kaip jie, ir atstūmė mane, nes aš buvau kitokia. Jie 
vertė mane galvoti, kad aš klystu, kad esu baisus Žmogus ir 
verta paniekos. 

O jųk aš nieko baisaus nedariau. Toks elgesys buvo bausmė 
už tai, Ykad aš nesutikau pripažinti jų taisyklių. Aš dirbau 
daugiau negu bet kuris fermeris, uždirbau pinigų, 0 rūpinimasis 
pinigais - ne moters reikalas. Nesvarbu, kad aš išlaikiau Tarą, 
padėjau tetulėms ir rėmiau Ešlį bei jo šeimą, aš buvau 
sumokėjusi už kiekvieną duonos kąsnelį ant tetos Pitės stalo, 
aš stengiausi, kad namuose būtų tvarka. Visi jie manė, jog 
man nereikėjo terliotis su buhalterinėmis knygomis arba šypsotis 
jankiams, kai pardaviau nereikalingą seną šlamštą. Buvo daug 
tokių dalykų, kurių man nederėjo daryti, ir darbas dėl pinigų 
- ne vienintelis iš jų, nors dėl jo aš buvau smerkiama labiausiai. 
Bet ir tai ne visai taip. Mane smerkė dėl to, kad man sekėsi. 

O juk aš sukliudžiau Ešliui nusisukti sprandą, kai jis norėjo 
kristi į Melės kapo duobę. Jei būtų kitas atvejis ir aš būčiau 
išgelbėjusi ją per jo laidotuves, viskas būtų gerai. Veidmainiai! 

Kas duoda žmonėms teisę teisti mane - tiems žmonėms, 
kurių gyvenimas pagrįstas vien melu? Kas čia nepaprasta, jei 
dirbi iš visų jėgų? Kas čia baisu, kad įsikiši ir neleidi įvykti 
nelaimei, kuri galėjo atsitikti tavo draugui? 

Jie buvo neteisūs. Čia, Baliharoje, aš dirbau negailėdama 
savęs, ir dėl to manimi žavėjosi. Aš padėjau dėdei Danieliui 
išgelbėti jo fermą, ir jie pradėjo mane vadinti Mūsų O'Hara. 

Štai kodėl šis vardas sukelia man nesuprantamų, bet gražių 
jausmų. Tai todėl, kad vardas Mūsų O'Hara duotas man už 
tokius poelgius ir dalykus, kuriuos aš ilgai laikiau negarbingais. 
Mūsų O'Hara galėjo iki išnaktų sėdėti prie buhalterinių knygų. 
Mūsų O'Hara išgelbėjo Ešlį nuo kapo duobės. 

Štai ką pasakė misis Ficpatrik: "Tau nereikia nieko daryti, 
tik būk tokia, kokia esi". Aš - Skarletė O'Hara, kuri kartais 
klysta, o kartais elgiasi teisingai, bet ji visada lieka pati savimi. 
Aš - Mūsų O'Hara, ir manęs niekada taip nevadintų, jei aš 
būčiau tokia bloga, kaip apie mane galvojo Atlantoje. Ne, aš 
nesu beviltiška. Žinoma, aš ne šventoji, bet aš noriu būti 
geresnė. Neverta siekti neįmanomo, reikia tik būti tuo, kuo tu 
esi. 

Aš - Mūsų O'Hara ir tuo didžiuojuosi. Kaip tik todėl aš 
esu laiminga. | 

Ketė sujudėjo, norėdama parodyti, kad ji atsibudo ir kad 
metas ją maitinti. Skarletė iškėlė ją iš lopšio ir atsisėdo ant 
lovos. Ji pakišo delną po maža bejėge galvyte ir prinešė ją 
prie krūtinės. 

- Duodu tau garbės žodį, Kete O'Hara, kad tu užaugsi 
laisva, ir aš mylėsiu tave, kad ir kokia tu būsi, net Šai mes 
su tavimi skirsimės kaip diena ir naktis. Jei tu panorėsi tapti 
tikra ledi, aš tau padėsiu, ir nesvarbu, ką aš apie tai manau. 
Galų gale aš Žinau taisykles, net jei ir nesilaikau jų. 


Devynioliktas skyrius 


- Aš išeinu, ir daugiau šia tema nekalbėsime, - griežtai 
pasakė Skarletė, piktai žiūrėdama į misis Ficpatrik. 

Ekonomė tebestovėjo tarpduryje kaip stulpas. 

- Jūs niekur neisite. 

Tada Skarletė nutarė pakeisti taktiką. 

- Maldauju, leiskite, - ėmė prašyti ji ir angeliškai nusišypsojo 
ekonomei. - Grynas oras bus man į naudą, man atsiras apetitas, 
juk jūs pati sakėte, kad aš mažai valgau. 

- Tai galima atitaisyti. Atvažiavo nauja virėja. 

Skarletė nepastebėjo, kaip pakeitė temą. 

- Seniai metas! Ar ji bent paaiškino, kodėl taip užtruko? 

Misis Ficpatrik nusišypsojo. 

- Ji išvažiavo laiku, bet ją taip kamavo radikulitas, kad ji 
buvo priversta sustoti kas dešimt mylių. Man atrodo, dėl jos 
mes neturėsime rūpesčių: vargu ar ji sėdės supamojoje kėdėje, 
užuot dirbusi. 

Skarletė iš visų jėgų stengėsi sulaikyti juoką. Ji negalėjo 
ilgai pykti ant misis Ficpatrik; jas labai daug kas siejo. Ši 
moteris persikėlė į ekonomės kambarį kitą dieną po Ketės 
gimimo. Kol Skarletė sirgo, ji visą laiką nesitraukė nuo jos 
lovos ir dabar kiekvieną akimirką buvo pasirengusi padėti. 

Tomis dienomis, kai Skarletė pamažu sveiko, ją lankė labai 
daug žmonių: Kolumas - beveik kasdien, Ketlina - kas antrą 
dieną, jos pusbroliai O'Haros - kiekvieną sekmadienį po Mišių, 
o Molė - daug dažniau, negu to norėtų pati Skarletė. Bet 
misis Ficpatrik visada būdavo šalia. Ji vaišindavo lankytojus 
arbata, Oo kai visi išeidavo, ji likdavo Skarletės kambaryje, 
norėdama sužinoti naujienų ir baigti tvarkytis; ji taip pat 
papasakodavo viską, ką jai pavykdavo išgirsti parduotuvėse. Ji 
tiesiogine žodžio prasme gelbėjo Skarletę nuo vienatvės. 

Skarletė paprašė misis Ficpatrik vadinti ją vardu ir pati 
norėjo taip kreiptis į ekonomę. Bet ši tvirtai pasakė, kad iš 

to gero nebus. Ji kaip ekonomė nebus deramai gerbiama, jei 
kas nors elgsis su ja familiariai, ypač jei taip elgsis šeimininkė. 

Skarletei visa tai buvo nesuprantama, bet iš tvirto, nors ir 
mandagaus misis Ficpatrik atsakymo ji pajuto, kad nedera 
reikalauti. Jos sutiko vadintis taip, kaip pasiūlė ekonomė. 
Skarletė ėmė vadinti ją "misis Fic"“, o ši vadino šeimininkę 
"misis O". Bet taip būdavo tik tada, kai jos likdavo dviese, o 
žmonių akivaizdoje buvo laikomasi visų mandagumo taisyklių. 

- Taigi man negalima nueiti net pas Kolumą? - paklausė 
Skarletė. Misis Fic susimąstė, paskui sutiko. Apie Kolumą buvo 
atskira kalba. 

Ir čia Skarletė nutarė pasinaudoti misis Fic palankumu jam: 

- Tuomet aš nueisiu pas jį, - tarė ji. - Jis seniai nebuvo 
pas mus ir aš jo išsiilgau. 

- Jūs gerai žinote, kad jis išvažiavęs su reikalais. Aš girdėjau, 
kaip jūs apie tai kalbėjotės. 

- O Dieve! - sumurmėjo Skarletė. - Jūs laimėjote. - Ji 
priėjo prie savo krėslo šalia lango ir atsisėdo. - Galite eiti 
pas misis Pailzę. 

Misis Fic garsiai nusijuokė. 

- Beje, - pasakė ji išeidama, - jos vardas misis Kin. Bet 
jūs galite ją vadinti misis Pailze, jeigu jums taip patinka. Jums 
geriau visai nesusitikti su ja. Tačiau tai jau mano rūpestis. 

Skarletė luktelėjo, kad misis Fic jos nepamatytų, ir susirengė 
išeiti. Gana 'ilgai ji buvo paklusni. Buvo įprasta, kad po 
gimdymo moteris visą mėnesį turi atstatinėti jėgas ir didesnę 
laiko dalį gulėti lovoje. Ji jau darė tai. Skarletė nesuprato, 
kodėl ji turi sėdėti namie dar tris savaites dėl to, kad Ketės 
gimdymas buvo ne visai normalus. Baliharos gydytojas jai patiko, 
jis net buvo šiek tiek panašus į daktarą Midą. Bet gydytojas 
Devlinas pats prisipažino, kad anksčiau jam nebuvo tekę padėti 
gimdyvei su peiliu. Tai kodėl ji turi klausyti jo? Juolab, kad 
buvo vienas reikalas, kurį Skarletė iš tiesų turėjo atlikti. 

Misis Fic papasakojo jai apie senelę, kuri stebuklingu būdu 
atsirado Visų Šventųjų naktį ir priėmė kūdikį. Kolumas sakė, 
kad ta moteris - burtininkė iš senojo bokšto. Ji išgelbėjo 
Skarletės ir Ketės gyvybes, ir Skarletė turėjo jai atsidėkoti. 


Skarletę nustebino šaltis. Spalis buvo gana šiltas, tai kodėl 
gi vienas mėnuo viską pakeitė? Ji pasikišo vaiką po apsiaustu 

ir stipriai prispaudė prie savęs. Ketė atsibudo ir savo didelėmis 
akimis pažvelgė į Skarletės veidą. 

- Mano gerute, - švelniai tarė jaunoji mama. - Tu niekada 
neverki, tiesa? 

Ji aplenkė plytų arką ir nuėjo seniai žinomu siauru takeliu. 


- Aš žinau, kad jūs kažkur čia! - sušuko Skarletė, priėjusi 
brūzgyną, kuris supo bokštą. - Jūs vis tiek turėsite išeiti ir 
su manimi pasikalbėti, nes aš čia stovėsiu, kol mirtinai sušalsiu. 
Ir mažytė sušals, jei tai jums svarbu. - Ji palaukė. Ketę 
išgelbėjusi moteris niekada neleis, kad vaikas taip ilgai būtų 
šaltame drėgname ore. 

Ketės Žvilgsnis nuo motinos veido nuslydo prie kitų daiktų, 
tarsi ji ko ieškotų. Po kelių minučių Skarletė išgirdo šnarėjimą 
tankiame krūmų brūzgyne į dešinę nuo savęs, o paskui pamatė 
moterį. 

- Čionai, - tarė moteris ir vėl išnyko brūzgyne. 

Priėjusi arčiau, Skarletė pamatė takelį. Ji niekada nebūtų jo 
radusi, jei moteris nebūtų pakėlusi dygių akų. Skarletė ėjo 
takeliu, kol jis išnyko pomiškyje. 

- Kur dabar? - paklausė jaunoji mama, stengdamasi nuvyti 
baimę. 

Už jos nugaros nuskambėjo kimus juokas. 

- Čia, - pasakė moteris. 

Ji aplenkė Skarletę ir Šmurkštelėjo pro arką, kurią supo 
šakos. Skarletė padarė tą patį ir po kelių žingsnių jau galėjo 
išsitiesti. Mažoje laukymėje, iš visų pusių apsuptoje krūmokšnių, 
stovėjo mažytė nušiurusi trobelė, uždengta nendrėmis. Iš kamino 
rūko pilki dūmai. 

- Įeik, - pakvietė senė ir atidarė duris. 


- Nuostabus vaikas, - nusišypsojo moteris. Ji įdėmiai apžiūrėjo 
Ketę, netgi jos mažyčių rausvų kojelių nagelius. - Kokį vardą 
jūs jai davėte? 

- Ketė Kolum O'Hara, - išdrįso prabilti Skarletė antrą kartą. 

Iš pradžių ji tiesiai nuo slenksčio ėmė dėkoti moteriai už 
tai, ką ši padarė, bet moteris ją sustabdė. 

- Nagi duok man vaiką, - tarė ji ir ištiesė rankas. 

Skarletė padavė jai Ketę ir tylėjo visą laiką, kol toji 
apžiūrinėjo mažylę. 

- Ketė Kolum, - pakartojo senė. - Skamba per daug minkštai 
tokiam stipriam vaikui. Mano vardas Greinė - stiprus vardas. 

Jos šiurkštus balsas ištarė keltišką vardą kaip iššūkį. Skarletė 
pasimuistė ant kėdės: ji nežinojo, ką reikėtų atsakyti. 

Moteris suvystė Ketę, paskui paėmė ant rankų ir sušnibždėjo 
jai kažką taip tyliai, kad Skarletė nieko neišgirdo, nors ir labai 
stengėsi. Ketė maža rankyte sugriebė Greinės plaukų sruogą; 
moteris prisiglaudė ją prie savęs. 

- Tu nesuprastum, jei išgirstum, O'Hara. Aš kalbėjau senąja 
airių kalba. Mažylė bus nuostabiai žavinga. Tu juk girdėjai, 
kad aš pažįstu magiją taip pat gerai kaip gydomąsias žoles. 

Skarletė pritardama linktelėjo. 

- Turbūt taip. Aš Žinau senovės užkeikimų, bet negaliu 
pavadinti jų magiškais. Aš tik žiūriu, klausau ir mokausi. Kai 
kas mano, kad „tai burtai, jei aklas praregi, o kurčias ima 
girdėti. Bet viskas priklauso nuo to, ko pats žmogus nori ir 
ar jis tiki. Nesitikėk, kad aš ir tau galiu padaryti stebuklą. 

- Aš nesakiau, kad atėjau dėl to. 

- Tik padėkoti? Tiktai dėl to? 

- Taip, ir aš tai padariau. O dabar turiu eiti, kol manęs 
nepasigedo namie. 

- Atleisk, - tarė moteris. - Nedaug kas man dėkoja už 
įsikišimą į jų gyvenimą. Įdomu, ar tu nepyksti ant manęs už 
tai, ką aš padariau su tavo kūnu? 

- Tu išgelbėjai mane ir mano vaiką. 

- Bet aš atėmiau gyvybę visiems kitiems vaikams. Gali būti, 
kad gydytojas būtų tai padaręs geriau. 

- Aš negalėjau pasišaukti gydytojo, antraip būčiau tai 
padariusi, - Skarletė užsikirto. 

Ji atėjo padėkoti, o ne įžeisti šios moters. Bet kodėl ji 
kalba taip -mįslingai, kad kūnas pagaugais eina? 

- Atleiskite, - tarė Skarletė, - aš buvau neteisi. Esu tikra, 
kad nė vienas gydytojas negalėtų padaryti geriau. Aš nežinau, 
ką jūs turite galvoje, kalbėdama apie kitus vaikus. Jūs norite 
Pasakyti, kad aš turėjau dvynukus ir vienas iš jų numirė? - 
Skarletė manė, kad tai visai įtikėtina: juk nėštumo metu jos 
pilvas buvo toks didelis. Bet, suprantama, misis Fic arba 
Kolumas būtų jai pasakę, o gal ir ne. Juk jie nepasakė jai 
apie senąją Ketę Skarletę, kuri numirė praslinkus dviem savaitėms 
Po to, kai tai atsitiko. 

Skarletės širdį suspaudė skausmas. 

- Jūs turite man pasakyti, ar buvo dar vienas vaikas? 

- Ts-s-s, tu trukdai Ketei Kolum, - tarė Greinė. - Tu 
neturėjai antro vaiko. Aš nemaniau, kad tu neteisingai suprasi 
mano žodžius. Ta moteris baltais plaukais atrodė tokia 
nusimananti, ir aš maniau, kad ji viską suprato ir pasakys tau. 
Aš turėjau išpjauti kūdikį kartu su gimda, bet man pritrūko 
žinių, kaip ją grąžinti. Tu daugiau niekada neturėsi vaikų. 

Moters žodžiai nuskambėjo kaip galutinis nuosprendis, ir 
Skarletė suprato, kad tai tiesa. Bet ji nenorėjo ir negalėjo tuo 
patikėti. Daugiau nebus vaikų? Dabar, kai ji pagaliau pajuto, 
kokia laimė būti motina, kai ji suprato, nors ir pernelyg vėlai, 
ką reiškia mylėti? Negali būti. Tai žiauru. 

Anksčiau  Skarletė nežinojo, kodėl Melanija sąmoningai 
rizikavo gyvybe dėl to, kad turėtų dar vieną vaiką, bet dabar 
ji viską suprato. Ji pasielgtų visai taip pat, ji vėl nepabijotų 
skausmo, baimės ir kraujo, kad tik vėl pamatytų savo kūdikio 
veidelį. 

Ketė ėmė tyliai niurzgėti. Tai reiškė, kad ji alkana. Skarletė 
pajuto, kad jai iškart atsirado pieno. "Kodėl aš viską taip imu 
į širdį? Juk jau turiu nuostabiausią vaiką pasaulyje! Ir aš 
nesirengiu prarasti pieno, sielvartaudama dėl nesamų vaikų, kai 
Ketei reikalinga jos motina." 

- Aš turiu eiti, - tarė Skarletė. - Netrukus metas maitinti 
vaiką. 

Ji ištiesė ranką, norėdama paimti Ketę. 

- Palauk, - pasakė Greinė. - Aš noriu tave įspėti. 

Skarletė išsigando. Ji pasigailėjo, kad pasiėmė su savimi 
Ketę. Kodėl ši moteris neatiduoda jos? 

- Visada būk šalia mažylės; yra žmonių, kurie sako, kad ji 
turi būti prakeikta, nes ją priėmė ragana. 

Skarletė krūptelėjo. 

Nešvarios Greinės rankos kilstelėjo Ketės antklodę, ir moteris 
švelniai pabučiavo mažą bejėgę galvytę, o jos lūpos sušnibždėjo: 
"Būk laiminga, Dara". Paskui ji atidavė vaiką Skarletei. 

- Aš vadinsiu ją Dara, tai reiškia "ąžuolėlis". Aš . jos 
neužmiršiu. Man buvo dovana pamatyti ją ir išgirsti tavo 
dėkingumą. Bet daugiau nenešk jos čia. Jai nelabai gerai turėti 
su manimi ką bendra. O dabar eik. Kažkas eina čionai, nereikia, 
kad tave sa, Ne, takelis, kuriuo eina svetimas žmogus, 
ne tau. Šiaurinėje pusėje yra kitas, kuriuo vaikšto kvailos 

moterys, perkančios tepalų grožiui arba nuodų tiems, kurių jos 
neapkenčia. Eik. Saugok vaiką. 


Misis Ficpatrik pastebėjo šlapią apsiaustą ant grindų netoli 
židinio, bet apsimetė, kad nieko neįvyko. 

- Mis Pailzė gerai paruošia tešlą, - tarė ji. - Atnešiau jums 
kvietinių paplotėlių prie arbatos. 

- Gerai, aš stačiai mirštu iš bado. 

Ji jau pamaitino Ketę ir užsnūdo, o saulė vėl išlindo iš 
už debesų. Skarletė jautė, kad šis pasivaikščiojimas buvo jai 
naudingas. Dabar ji jau neprašė niekieno leidimo, kai kitą sykį 
panoro išeiti iš namų. Misis Fic nė nemėgino jos sulaikyti, 
nes suprato, kad tai būtų tuščios pastangos. 

Sugrįžus Kolumui, Skarletė nuėjo pas jį išgerti arbatos ir 
pasitarti. 

- Aš noriu nusipirkti nedidelį dengtą kabrioletą. Dabar jau 
per šalta važinėti puskariete, 0 man metas imtis darbų. Ar 
negalėtum išrinkti man ką nors? 

Kolumas atsakė, kad su malonumu tai padarys, bet tikriausiai 
ji pati norėtų išsirinkti. Kabrioletų gamintojai atveš jai pavyzdžių 
- kaip ir visokie kiti gamintojai. Juk ji - Bighauso šeimininkė. 

- Kaip aš pati nesusiprotėjau? - nustebo Skarletė. 


Jau po savaitės ji važinėjo dailiu juodu kabrioletu, pakinkytu 
palšu arkliu, kuris atitiko pardavėjo pažadus: buvo klusnus ir 
toks eiklus, kad botago beveik nereikėjo. 

Jos svetainėje atsirado žaliais apmušalais drapiruotas ąžuolinis 
komplektas, kurį sudarė dešimt kėdžių - jas buvo galima 
pristumti prie Židinio, - ir apvalus stalas su marmuro viršumi; 
Stalas buvo pakankamai didelis ir prie jo galėjo pietauti šeši 
žmonės. Baldų komplektas buvo pastatytas ant prabangaus 
Viltono gamybos kilimo, o kambarys buvo šalia Skarletės 
miegamojo. Nors Kolumas pasakojo bjaurias istorijas apie 
prancūzes, kurios linksmino svečius gulėdamos ant kušečių, ji 
norėjo turėti specialią vietą savo lankytojams priimti. 
Nepaisydama misis Fic įkalbinėjimų, Skarletė nematė jokios 
prasmės įrengti svetainę apačioje, kai antrame aukšte buvo 
pakankamai daug tuščių kambarių. 

Ji dar neturėjo savo didelio stalo ir krėslo, nes Baliharos 
baldininkas tik gamino juos. Kokia tad prasmė statyti nuosavą 
miestą, jei negali duoti darbo visiems jo gyventojams? O jei 

visi kažką dirba ir užsidirba pinigų,. tai gali būti tikra, kad 
už nuomą bus laiku sumokėta. 

Kad ir kur Skarletė važiuodavo, Ketės lopšys visada būdavo 
šalia jos ant kabrioleto sėdynės. Mažylė gugavo ir tarškino 
barškaliukus, o Skarletei atrodė, kad jos dainavo duetą. Ji rodė 
Ketę kiekvienoje Baliharos parduotuvėje ir kiekviename name, 
ir žmonės skubėjo pamatyti juodbruvę mažylę su žaliomis akimis. 
Skarletė švytėjo iš laimės: jai atrodė, kad kiekvienas linki vaikui 
sėkmės. 

Artėjant Kalėdoms dingo pakili Skarletės nuotaika, kuri buvo 
apėmusi ją, kai ji išsivadavo iš neveiklumo pančių. 

- Jei net Atlantoje ar Čarlstone mane kviestų į visus 
pobūvius su jų kvailais fantais, kortomis ir šokiais, aš ten 
neičiau, - pasakė ji Ketei. - Bet aš norėčiau nuvažiuoti ten, 
kur ne taip drėgna. 


Skarletė manė, kad būtų neblogai gyventi kotedže, kurį ji 
galėtų išbaltinti ir sutvarkyti, kaip tai darė pusbroliai, Ketlina 
ir kiti fermeriai. Gruodžio 22 dieną ji nuėjo į Kenedžio barą. 
Pamačiusi, kad visi namai ir visos parduotuvės išbaltintos ir 
išdažytos, ir visa tai ant beveik naujo dažų sluoksnio, ji kone 
šokinėti ėmė iš džiaugsmo. Jos miestas klesti, ir pasitenkinimas 
dėl to nustelbė lengvą liūdesį, kuris ją dažnai apimdavo, kai 
ji ateidavo į barą, norėdama su kuo nors pasikalbėti. Kartais 
jai atrodydavo, kad jai pasirodžius kalbos nutildavo. 


- Kalėdoms mes turime papuošti namą, - pareiškė Skarletė 
misis Fic. - Kaip tai daro airiai? 

Ekonomė paaiškino, kad viršum židinio, langų ir durų 
pakabinamos ąžuolo šakos, o viename lange pastatoma didelė 
žvakė, dažniausiai raudona, kad nušviestų kelią kūdikėliui Jėzui. 
Skarletė iškart nusprendė pastatyti žvakes visuose languose, bet 
misis Fic laikėsi savo: tik viename. Ji pasakė, kad Skarletė 
gali uždegti žvakes ant stalo ar net ant grindų, jeigu jai taip 
patinka, bet lange turi būti tik viena: ji uždegama Kalėdų 
naktį, kai užgieda angelai. 

Ekonomė nusišypsojo: 


- Pagal tradiciją mažiausias vaikas uždega balaną nuo židinio 
žarijų, kai tik suskamba angelų balsai, 0 paskui ta balana 
uždega žvakę. Jums turbūt reikės truputį padėti mažylei. 

Skarletė ir Ketė Kalėdas sutiko Danielio namuose. Ketei 
buvo parodyta tiek dėmesio, kad Skarletė buvo patenkinta. 
Atėję pasveikinti svečiai padėjo jai negalvoti apie Kalėdas Taroje 
senais gerais laikais, kai visa šeima ir tarnai, išgirdę žodžius: 
"Kalėdų siurprizai!", susirinkdavo svetainėje. Džeraldas O'Hara 
kiekvienam vyrui duodavo gurkšnelį viskio ir žiupsnelį tabako 
kartu su dovana. Dažniausiai tai būdavo nauji batai arba paltas. 
Elina O'Hara kiekvienai moteriai su vaiku sukalbėdavo trumpą 
maldelę, joms ji dovanodavo kartūno ir flanelės atraižas kartu 
su riešutais ir apelsinais. Kartais Skarletę apimdavo nepaken- 
čiamas ilgesys: ji ilgėdavosi geros savo juodaodžių bičiulių 
šypsenos ir jų balsų. 


- Man reikia nuvažiuoti namo, - tarė Skarletė. 

- Negi tu ne namie čia, naujai atrastoje O'Harų žemėje? 

- O, Kolumai, nebūk su manimi toks sausas airis! Tu juk 
puikiai Žinai, ką aš turiu galvoje. Man baisiai reikia išgirsti 
pietiečių šneką, pamatyti pietų saulę, vėl pavalgyti jų maisto. 
Aš noriu kukurūzų duonos ir keptų viščiukų, o juk Airijoje 
niekas net nežino, kas yra kukurūzai. Airiams tai tik žodis, 
reiškiantis kažkokio augalo pavadinimą. 

- Aš žinau, Skarlete, ir man labai gaila, kad tu taip ilgiesi. 
Kodėl tau iš tikrųjų tenai nenuvažiuoti? Tu gali palikti Ketę 
su mumis. Misis Ficpatrik ir aš pasirūpinsime ja. 

- Niekada! Aš niekada nepaliksiu Ketės! 

Daugiau nebuvo apie ką kalbėti. Bet retkarčiais Skarletė vis 
pagalvodavo: juk okeanui perplaukti tereikia dviejų su puse 
savaičių, ir kartais net galima pamatyti žaidžiančius delfinus, 
kurie atneša tiek džiaugsmo! 


Pirmą Naujųjų metų dieną Skarletė iš tikrųjų "suprato, ką 
reiškia būti Mūsų O'Hara. Rytą į jos kambarį su puodeliu 
arbatos atėjo misis Fic, užuot pasiuntusi Pegę Kvin atnešti 
pusryčių. 

- Tegul Naujaisiais metais visi šventieji laimina motiną ir 
dukrą, - džiaugsmingai pasakė ji. - Aš turiu- pasakyti jums, ką 
jūs turite padaryti iki pusryčių. 

- Aš irgi sveikinu jus su Naujaisiais metais, misis Fic, dėl 
Dievo, ką visa tai reiškia? 

- Tradicija, ritualas, - atsakė misis Fic. 

Anot jos, be to metai nebus laimingi. Dabar Skarletė galėjo 
tik išgerti kelis gurkšnius arbatos. O pirmas namuose suvalgytas 
patiekalas turėjo būti speciali mielinė tešla. Tris kąsnelius reikia 
suvalgyti Šventosios Trejybės garbei. 

- Tačiau prieš tai, - pasakė misis Fic, - nueikite į mano 
paruoštą kambarį. Mat po to, kai suvalgysite "trejybinę tešlą", 
jūs turėsite iš visų jėgų mesti pyragą į sieną, kad jis ištikštų 
gabalėliais. Vakar aš specialiai nuploviau sienas ir iššveičiau 
grindis. 

- Tai didžiausia nesąmonė, kurią aš kada nors esu girdėjusi. 
Kodėl aš turiu gadinti tokį skanų pyragą? Ir kodėl būtinai per 
pusryčius reikia jį valgyti? 

- Todėl, kad taip įprasta. Vykdykite savo pareigas, Mūsų 
O'Hara, kol visi šiuose namuose dar nemirė iš bado. Niekas 
negali valgyti, kol nebus sutraiškytas "trejybinis pyragas". 

Skarletė užsimetė vilnos peleriną ir nusileido. Ji gurkštelėjo 
arbatos, kad atsigaivintų, paskui tris kartus stuktelėjo į gausiai 
vaisiais papuošto pyrago kraštą, kaip liepė misis Fic. Skarletė 
turėjo laikyti jį abiem rankomis: toks didelis buvo. Paskui ji 
sukalbėjo maldą ir sviedė pyragą į sieną. Pyragas pabiro 
gabalėliais. 

Skarletė nusijuokė. 

- Koks baisus paprotys! Bet mesti buvo gana smagu. 

- Aš džiaugiuosi, kad jums patiko, - pasakė ekonomė. - 
Bet jūs turite ir kitų naujametinių pareigų. Kiekvienas Baliharos 
vyras, mot:ris ir vaikas turi gauti po gabalėlį laimei. Visi jie 
laukia gatvėje. Tarnaitės paskui surinks liekanas. 

- Tad man reikėjo padaryti daugiau gabalėlių, -- nusišypsojo 
Skarletė. 


Po pusryčių ji Kolumo lydima išvažiavo į miestą atlikti kito 
ritualo. Buvo manoma, kad jei pirmą Naujųjų metų dieną 
namus aplankys Žmogus tamsiais plaukais, tai visus tuos metus 
šeimą lydės sėkmė. Pagal tradiciją tas Žmogus įeidavo, paskui 
išeidavo iš namo, ir jį pakviesdavo įeiti dar kartą. 

- Tik nesumanyk juoktis, - įspėjo Kolumas. - Kiekvienas 
tamsiaplaukis Žmogus atneša laimę, o bendruomenės vyresnysis 
- juo labiau. 

Kai visa tai baigėsi, Skarletei pakirto kojas. 

- Ačiū Dievui, kad ne visi miesto namai apgyvendinti, - 
sunkiai ištarė ji. - Man tiesiog pilvas ištino nuo arbatos ir 

pyragų. Mums iš tiesų būtinai reikėjo valgyti ir gerti kiekviename 
name? 

- Brangioji Skarlete, kaip galima tai vadinti vizitu, jei nebus 
deramo priėmimo? Jei tu būtum vyras, tau būtų reikėję gerti 
viskį, 0 ne arbatą. | 

- Ketei tikriausiai tai patiktų, - nusijuokė Skarletė. 


Airijoje buvo įprasta, kad vasario pirmoji - žemės dirbimo 
pradžia. Lydima visų, kurie gyveno ir dirbo Baliharoje, Skarletė 
atsistojo vidury lauko ir sukalbėjusi maldą už derlių įbedė 
kastuvą į žemę. Štai dabar prasidėjo žemdirbių metai, bet ir 
tai tik po obuolių pyrago su pienu. Juk vasario pirmoji taip 
pat buvo Šventos Brigitos diena, o Brigita - dar viena šventoji 
Airijos globėja. 

Kai po šios ceremonijos visi vaišinosi ir kalbėjosi, Skarletė 
atsiklaupė ir pasisėmė saują juodos žemės. 

- Tai tavo labui, tėve, - sušnibždėjo ji. - Tu matai, Ketė 
Skarletė neužmiršo, ką tu sakei jai. Myto grafystės Žemė - 
geriausia pasaulyje, geresnė negu Taros ar Džordžijos žemė. Aš 
prižiūrėsiu ją ir mylėsiu, kaip tu mane mokei, tėve. Tai O'Harų 
žemė, ir ji vėl mūsų. 


Senovinis žemės arimo procesas paskatino Skarletę nuoširdžiai 
žavėtis tais žmonėmis, kurie pelnėsi duoną dirbdami žemę. Ji 
gerbė juos. Ji tai jautė gyvendama Danielio namuose ir dabar, 
stebėdama Baliharos fermerių darbą. Ji net ėmė gerbti save, 
nes tam tikra prasme buvo viena iš jų. Jai nebūtų pakakę 
jėgų eiti paskui plūgą, bet juk jinai davė jį fermeriui, ir arklį, 
kuris traukė plūgą, ir grūdų, kuriuos jis sėjo, - visa tai davė 
Jinai... 

Valdytojo kontoroje ji dabar praleisdavo daugiau laiko negu 
savo kambariuose Bighause. Šalia Skarletės darbo stalo stovėjo 
Ketės lopšys, toks pats kaip ir jos miegamajame, ir ji, tvarkydama 
Savo buhalterines knygas bei sąskaitas, galėjo supti jį koja. 
Klausimai, dėl kurių misis Ficpatrik ginčydavosi, dabar būdavo 
išsprendžiami labai paprastai, ypač jei tu - O'Hara ir tavo 
žodis - įstatymas. Skarletei visada reikėdavo įkalbinėti žmones 
daryti tai, ko ji norėjo; dabar ji tik ramiai pasakydavo - ir 
niekas nesiginčydavo. Jai ėmė labai patikti pirmasis kiekvieno 
mėnesio sekmadienis. Skarletė pamažu suprato, kad kitų Žmonių 
nuomonės irgi reikia paisyti. Iš tiesų fermeriai apie žemės 

dirbimą nusimanė kur kas daugiau negu ji, ir jai buvo ko iš 
jų pasimokyti. Trys šimtai akrų žemės Baliharoje buvo jos 
nuosavybė, o šie žmonės tik dirbo ją ir mokėjo Skarletei pusę 
rentos už išnuomotą žemę. Pietuose žemė buvo bendra nuosavybė, 
ir Skarletė nebuvo įpratusi šeimininkauti viena. Ji norėjo tapti 
geriausia Airijos žemvalde. 

- Fermeriai irgi iš manęs mokosi, - kartą pasakė ji Ketei. 
- Jie niekada nėra girdėję apie tręšimą fosfatais. Jei mes 
gautume gerą derlių, tai, ko gero, galėtume grąžinti Retui jo 
pinigus. 

Ketės akivaizdoje ji niekada nevadino jo tėvu. Kas žino, 
staiga mažylė imtų ir įsidėmėtų tai. Juolab vaikas, kuris buvo 
protingiausias iš visų pasaulio vaikų. 

Ėjo dienos, lietūs liovėsi, ir papūtė šiltesni vėjai. Ketė 
O'Hara darėsi vis Žavingesnė. 

- Aš visiškai teisingai pavadinau tave, - tarė jai Skarletė. 
- Tu - gražiausia mažylė iš visų, kuriuos esu mačiusi. 

Motinai kalbant, didelės žalios Ketės akys įdėmiai ją stebėjo, 
o paskui žvilgsnis nuslydo į nuosavus pirštukus. Mažylė niekada 
netriukšmavo, ji turėjo nuostabų sugebėjimą užimti save pačią. 
Skarletė jau nemaitino jos krūtimi, tai buvo sunku motinai, 
bet ne Ketei. Ši smaginosi kišdama pirštą į košę ir jį laižydama. 
Atrodė, tai jai didelis malonumas. Ji buvo stiprus vaikas. 
Skarletė ją dievino, o svarbiausia - gerbė. Jai patiko bučiuoti 
minkštus Ketės plaukus ir skruostus, laikyti ją ant rankų ir 
sūpuoti. Bet mažylė ištverdavo tuos švelnumus tik keletą minučių, 
O paskui stengdavosi išsivaduoti su kumšteliais. Tada juodbruvame 
veidelyje  atsispindėdavo toks pasipiktinimas, kad Skarletė 
nesusilaikydavo ir imdavo juoktis, nors ir būdavo atstumta. 

Pats laimingiausias laikas joms abiem prasidėdavo baigiantis 
dienai, kai Skarletė leisdavo Ketei kartu maudytis vonioje. Ketė 
taškydavo vandenį ir krykštaudavo pamačiusi purslus. Skarletė 
maudydavo ją ir dainuodavo vaikišką dainelę. Jai buvo didžiausias 
malonumas prausti ir pudruoti švelnią kaip šilkas dukrytės odą. 

Kai Skarletė buvo dvidešimties metų, karas privertė ją 
atsisakyti kasdieninio tualeto. Užsigrūdino ne tiktai jos valia ir 
charakteris, bet ir veidas. 1876 metais, kai jai suėjo trisdešimt 
vieneri metai, sugrįžo jos jaunystės viltis ir švelnumas. Bet 
Skarletė to nepastebėjo. Visos jos mintys sukosi tik apie fermą 
ir vaiką, nors ji ir pasidarė išdidesnė. 

- Jums reikia naujos suknelės, - kartą pasakė misis Fic. - 
Girdėjau, kad viena siuvėja nori išsinuomoti namą, kuriame jūs 
anksčiau gyvenote, jeigu jūs jį suremontuosite. Ji našlė, bet 
pakankamai aprūpinta ir galės mokėti nuomą. Miesto moterims 
tai patiks, pagaliau ir jums nepakenktų atnaujinti garderobą. 

- Kuo jums nepatinka mano išorė? Kaip ir dera našlei, aš 
dėviu juodą suknelę, o apatinių mano sijonų išvis nesimato. 

- Jūs dėvite ne juodą suknelę, o pilkus dulkėtus kaimiškus 
darbinius drabužius, bet juk jūs - Bighauso šeimininkė. 

- Nesąmonė! Jei aš būčiau su puošnia "namų šeimininkės" 
suknele, tai kaip galėčiau jodinėti į laukus Žiūrėti, ar gerai 
auga kviečiai? Be to, man patinka, kad būtų patogu. Kai tik 
aš galėsiu nešioti normalius drabužius, tada ir pasirūpinsiu jais. 
Aš visada nekenčiau gedulo. Nesuprantu, kam mėginti juodą 
rūbą daryti patrauklų, - kad ir ką darytum, jis vis tiek bus 
juodas. 

- Vadinasi, siuvėja jūsų nedomina? 

- Žinoma, domina. Mane visada domina papildomas nuomos 
šaltinis. Šiomis dienomis aš užsakysiu keletą suknelių. Bet tiktai 
po sėjos: reikia paruošti žemę šią savaitę. 

- Yra dar vienas galimas nuomos šaltinis, - tarė ekonomė. 
Ją nustebino netikėtas Skarletės nuolaidumas. - Brendanas 
Kenedis mano, kad jam dar geriau sektųsi, jeigu jis prie savo 
baro prijungtų viešbutį. Netoli baro kaip tik yra namas, kuris 
visai tiktų viešbučiui. 

- Kas gi atvažiuos į Baliharą, kad jam reikėtų apsistoti 
vieštubyje? Tai kvailystė. Be to, jei Brendanas Kenedis nori 
nuomotis mano namą, jam reikėtų pačiam ateiti pas mane ir 
pasikalbėti, 0 ne siųsti jus. 

- Na gerai, tai ne taip jau svarbu. - Misis Fic atidavė 
Skarletei knygą su ataskaita apie ūkio tvarkymą ir nukreipė 
pokalbį kita“ tema. | 

Verčiau Kolumas būtų pradėjęs šį pokalbį: jis turėjo Skarletei 
didesnę įtaką. 

- Man atrodo, mes turime tarnų daugiau negu Anglijos 
karalienė, - tarė Skarletė. Ji kalbėjo apie tai kiekvieną savaitę. 

- Jeigu jūs rengiatės laikyti karves, jums reikės darbo rankų, 
- tarė ekonomė, o Skarletė tęsė: 

- „joms melžti ir sviestui mušti - aš žinau. Sviestą galima 
parduoti. Bet man nepatinka karvės. Pakalbėsime apie tai vėliau, 

misis Fic. Dabar aš noriu parodyti Ketei, kaip pelkėje pjaustomos 
durpės. 

- Jums reikėtų tai padaryti dabar. Mes neturime pinigų, o 
rytoj reikia sumokėti virėjoms. 

- O Dieve! Turėsiu imti pinigų iš banko. Aš važiuosiu į 
Trimą. 

- Jei būčiau bankininkas, aš jokiu būdu neduočiau pinigų 
būtybei, apsirengusiai kaip jūs. 

Skarletė nusijuokė: 

- Na na na. Pasakykite siuvėjai, jog aš liepsiu suremontuoti 
namą. 

"Bet ne atidaryti viešbutį“, - pagalvojo misis Ficpatrik. 
Šiandien vakare ji vėl turės kalbėtis su Kolumu. Fenijų vis 
daugėjo, ši organizacija darėsi stipresnė. Baliharoje jie dabar 
turėjo viską, ko jiems reikėjo. Tai buvo patogi vieta, kur galėjo 
rinktis įvairių apygardų vadovai ir aptarinėti bendrų veiksmų 
planus. Cia saugiai jautėsi kiekvienas, kuris nenorėjo turėti 
reikalų su policija. Juolab kad mieste, kuris buvo ne ką didesnis 
už kaimą, svetimas Žmogus iškart krisdavo į akis. Policininkų 
ir konsteblių iš Trimo buvo nedaug, bet užteko ir vieno 
žmogaus, turinčio žvitrias akis, kad būtų sugriauti patys gudriausi 
planai. 


- Mums būtina turėti viešbutį, - ryžtingai tarė Rozalina 
Ficpatrik. - Aišku, kad Trime dirbantis žmogus gali išsinuomoti 
čia kambarį: ir netoli, ir pigiau negu mieste. |. 

- Jūs teisi, Rozalina, - sutiko Kolumas, - aš pasikalbėsiu 
su Skarlete. Bet ne dabar. Ji daro pernelyg skubotus sprendimus. 
Tegul tai truputį užsimiršta, tada ji nieko blogo nejtars dėl 
to, kad mes abu darome jai spaudimą. 

- Bet, Kolumai, mes negalime gaišti laiko. 

- Bet mums negalima ir skubėti. Aš pritaikysiu tinkamą 
momentą. 

Misis Ficpatrik turėjo sutikti: čia reikalus tvarkė Kolumas. 
Ji pasiguodė tuo, kad jai pavyko susitarti dėl Margaretės Skanlon 
apgyvendinimo ir nereikėjo pasakoti nebūtų dalykų. Skarletei iš 
tiesų reikėjo naujų drabužių. Tiesiog buvo nepadoru gyventi 
taip, kaip ji gyveno: pigiausi drabužiai ir du kambariai iš 
dvidešimties. Jei ne Kolumas, misis Ficpatrik nieku būdu nebūtų 
patikėjusi, kad ne taip seniai Skarletė buvo aukštuomenės dama. 

"Jei briliantas pavirs į varį, mama nupirks tau šokolado", - 
dainavo Skarletė. 


Ketė linksmai teškenosi putotame vonios vandenyje. 


- O dar mama nupirks tau dailučių sijonėlių ir suknyčių. 
Ir mes plauksime dideliu laivu. 


Nebuvo dėl ko tai atidėlioti. Jai reikėjo važiuoti į Ameriką. 
Jeigu ji išvažiuotų iškart po Velykų, tai spėtų grįžti iki derliaus 
nuėmimo pradžios. 

Skarletė taip nusprendė tą pačią dieną, kai pamatė pirmuosius 
švelnius želmenis dirvoje, į kurią pasėjo pirmąjį grūdą. Iš laimės 
ir išdidumo ji norėjo sušukti: "Tai mano, mano žemė, mano 
atgiję grūdai!" Ji pažvelgė į vos matomus jaunus daigelius ir 
įsivaizdavo, kaip jie suvešės, vis smarkiau stiebsis aukštyn ir 
sužydės skleisdami ore nuostabų aromatą, kuris svaigins net 
bites. Paskui Žmogus nupjaus juos ir suriš auksinius pėdus. 
Kasmet kartosis šis ciklas - sėja ir pjūtis - kasmetinis gimimo 
ir augimo pocesas. Avižos užaugs ir pavirs maistu. Ketė užaugs 
ir ims kalbėti, vaikščioti, valgyti avižas ir duoną, šokinėti nuo 
šieno kupetos, kaip kadaise darydavo Skarletė. Balihara - jos 
namai. 


Skarletė pažvelgė į saulę, pamatė susitvenkusius debesis ir 
suprato, kad netrukus pradės lyti, o paskui dangus vėl išsiblaivys, 
ir saulė šildys laukus iki kito lietaus, po kurio vėl pasirodys 
šilta saulės šviesa. 


"Aš dar pajusiu deginančią Džordžijos saulės šilumą, - nutarė 
ji, - aš turiu tokią teisę. Man kartais jos taip stinga. Vis 
dėlto Tara - veikiau svajonė negu atmintis. Ji priklauso praeičiai, 
kaip ir ankstesnioji Skarletė. Tas gyvenimas daugiau neturi 
nieko bendra su manimi. Aš pasirinkau. Ketei Balihara - tas 
pat, kas man - Tara. Dabar tai mano namai. Tarą aš paliksiu 
Veidui ir Elai, bet parduosiu visą turtą Atlantoje ir nukirsiu 
praeities gijas. Dabar mano namai - Balihara. Čia mūsų šaknys: 
mano, Ketės, tėvo. Pasiimsiu saują O'Harų žemės ir nuvešiu 
ją ant Džeraldo O'Haros kapo." 

Skarletė galvojo apie darbą, kurį ji turėjo atlikti. Visa kita 
galėjo palaukti. Dabar ji mąstė, kaip geriau Veidui ir Elai 
pasakyti apie jų gražų naują namą. Jie nepatikės, kad reikalingi 
jai, - kodėl jie turi tikėti? Tiesą sakant, iš tiesų taip ir buvo 
- iki to laiko, kai ji pajuto, ką reiškia mylėti vaikus, būti 
tikra motina. 

"Tai bus nelengva, - tarė sau Skarletė, - bet aš pajėgsiu. 
Aš ištaisysiu savo klaidą. Dabar aš kupina meilės ir noriu ją 
dovanoti savo sūnui ir dukrai. Gali būti, kad Airija iš pradžių 
jiems nepatiks, juk ji visai kitokia. Bet aš nusivesiu juos į 
šventes, nupirksiu jiems ponį... Ela atrodys labai žavi su sijonais 
ir suknelėmis, mažos mergytės mėgsta puoštis... Visi aplinkiniai 
O'Haros bus jų pusbroliai, o Baliharos vaikai - draugai..." 


Dvidešimtas skyrius 


- Tu negalėsi išvažiuoti iki Velykų pabaigos, brangioji Skarlete, 
- pasakė Kolumas. - Didįjį penktadienį bus apeigos, kurias gali 
atlikti tiktai O'Hara. 


Skarletė nesiginčijo. Būti O'Harų giminės nare jai labai daug 
reiškė. Bet ji susierzino. Koks skirtumas, kas numes į vagą 
pirmąją bulvę? Kolumas nesirengė važiuoti kartu su ja, tai irgi 
kėlė nepasitenkinimą. Taip pat ir tai, kad. ji labai retai jį 
matė. "Daug reikalų", - sakė jis. Bet kodėl jis, kaip ir anksčiau, 
negalėjo rinkti pinigų Savanoje? 

Padėtis buvo tokia, kad Skarletę viskas erzino. Dabar, nutarusi 
važiuoti, ji norėjo kuo greičiau leistis į kelionę. Skarletė buvo 
labai priekabi Margaretei Skanlon, siuvėjai, nes ši niekaip 
negalėjo baigti jos suknelių ir pernelyg domėjosi, kodėl Skarletė 
vietoj gedulingų drabužių užsisakė dvi ryškaus: šilko ir lino 
sukneles. 


- Amerikoje aš susitiksiu su savo seserimi, - ramiai paaiškino 
Skarletė, - 0 šios ryškiaspalvės suknelės - mano dovana jai. 

"Man nesvarbu, tiki tu manimi ar ne, - piktai pagalvojo ji, 
- aš nesu našlė ir neketinu grįžusi į Ameriką būti pilka ir 
neelegantiška." 

Netikėtai visa tai, ką ji dėvėjo: juodas sijonas, kojinės, 
skarelė, pasirodė tokie slegiantys ir niūrūs, kad ji pajuto, jog 
nebeturi jėgų laukti tos akimirkos, kai galės apsirengti žalią 
+ lino suknelę su plačiais raukiniais ir kreminės spalvos nėriniais. 


- Tu nustebsi pamačiusi, kokia graži tavo mama su naujomis 
suknelėmis, - pasakė Skarletė Ketei, - aš ir tau užsakiau keletą 
nuostabių suknyčių. 


Vaikas nusišypsojo ir parodė nedidelę mažų dantukų kolekciją. 

- Tau patiks dideliame laive, - pažadėjo Ketei Skarletė. Ji 
užsakė didžiausią ir geriausią kajutę laive "Brajanas Boru", kuris 
turėjo išplaukti iš Golvėjaus penktadienį, po Velykų. 


Verbų sekmadienį oras sugedo, pasipylė liūtis, kuri nesibaigė 
ir Didįjį penktadienį. Ilgos apeigos vyko gryname lauke, ir 
Skarletė sušlapo iki paskutinio siūlelio. 

Ji nuskubėjo į Bighausą, galvodama apie karštą vonią ir 
arbatos puodelį. Bet ji neturėjo laiko net persirengti, nes jos 
laukė Ketlina su skubia Žinia: 

- Senasis Danielis prašo tave ateiti pas jį, Skarlete. Jam 
blogai, jis miršta. 

Pamačiusi senąjį Danielį,  Skarletė  krūptelėjo.  Ketlina 
persižegnojo ir tyliai pasakė: 

- Jis miega. 

Danielio O'Haros akys buvo giliai įdubusios, o skruostai 
tokie išsišovę, kad galva panėšėjo į oda aptrauktą kaukolę. 
Skarletė pasilenkė virš kukliai atrodančios lovos ir paėmė jo 
ranką. Ranka buvo karšta, labai sausa ir silpna. 

- Dėdule Danieli, tai Ketė Skarletė. 

Danielis atsimerkė. Matydama, kaip sunku jam buvo tai 
padaryti, Skarletė vos nepravirko. 

- Noriu tavęs paprašyti vieno dalyko, - pasakė jis vos 
kvėpuodamas. 

- Visko, ko tik nori. 

- Palaidok mane O'Harų žemėje. 

- Aš padarysiu tai, - atsakė ji airiams būdinga maniera. 

Danielio akys užsimerkė, Skarletė pravirko. Ketlina pasodino 
ją ant kėdės šalia židinio. 

- Tu padėsi man paruošti arbatos, Skarlete? Netrukus čia 
ateis visi. | 

Skarletė linktelėjo galva, ji negalėjo kalbėti. Iki paskutinės 
akimirkos ji nesuvokė, kiek daug jos gyvenime reiškia „dėdė. 
Visa, kas buvo jam būdinga, tilpo į šiuos žodžius: tvirtas, 
ramus, nesikeičiantis ir stiprus šeimos galva. Skarletės. vaizduotėje 
dėdulė Danielis buvo tikras O'Hara. 

Ketlina patarė Skarletei grįžti namo iki sutemų. 

- Ten liko tavo vaikas, o čia daugiau nėra kas veikti. Ateik 
ya 

eštadienį viskas buvo kaip ir penktadienį. Pilant lietui, 
Žmonės ateidavo atiduoti pagarbos. Užvirinusi arbatą, Skarletė 

pastatė ant viryklės virdulį, supjaustė pyragus ir užtepė ant 
duonos sviesto. 

Sekmadienį ji liko sėdėti prie dėdės, o tuo metu Ketlina 
ir O'Harų giminės vyrai buvo bažnyčioje. Kai jie grįžo, Skarletė 
vėl nuėjo į Baliharą. O'Haros tikriausiai švenčia Velykas vietos 
bažnyčioje. Ji prisiminė be galo ilgus tėvo Flino pamokslus ir 
pagalvojo, kad jai nepavyks išvengti vietinių = gyventojų 
klausinėjimų apie dėdės sveikatą ir išgirsti, jog jie tiki, kad 
jis pasveiks. 

Po keturiasdešimties griežto pasninko dienų O'Haros niekaip 
negalėjo atsigavėti. Skarletė visai nenorėjo valgyti. 

- Nuneškite tai į dėdės namus, - patarė misis Ficpatrik. - 
Juk ten gyvena sveiki vyrai, kurie dirba laukuose. Jiems reikia 
valgyti, o vargšelė Ketlina neturi laiko dėl dėdulės Danielio. 

Prieš išeidama Skarletė apkabino Ketę ir pabučiavo. Ketė 
Švelniai paglostė nuo ašarų šlapius motinos skruostus. "Kokia 
dėmesinga mano mažylė. Ačiū, mano aukseli. Greitai viskas bus 
geriau, ir mes su tavimi pažaisime ir padainuosime vonelėje. 
O paskui mes leisimės į nuostabią kelionę dideliu laivu." 
Skarletė niekino save dėl to, kad tikėjosi nepavėluoti į "Brajaną 
Boru". 

Tos pačios dienos popietę Danieliui truputį palengvėjo. Jis 
jau galėjo pažinti žmones ir vadino juos vardais. 

- Ačiū Viešpačiui, - tarė Skarletė Kolumui. 

Ji dėkojo Viešpačiui, kad Kolumas buvo čia. Kodėl jam 
taip dažnai reikia išvažiuoti? Pastarosiomis savaitės dienomis ji 
ilgėjosi jo. 

Kaip tik Kolumas pirmadienio rytą pasakė jai, kad Danielis 
naktį mirė. 

- „Kada bus laidotuvės? Aš rengiuosi išvažiuoti penktadienį. 

Nuostabu turėti tokį draugą kaip Kolumas; ji galėjo sakyti 
jam viską nebijodama, kad bus neteisingai suprasta arba 
pasmerkta. 

Kolumas palingavo galva. 

-- Brangioji Skarlete, tai neįmanoma. Pernelyg daug žmonių, 
gerbusių Danielį, ir O'Harų giminės narių, kurie gyvena toli. 
Jiems reikės laiko atkeliauti čionai. Šermenys truks mažiausiai 
tris, o veikiausiai keturias dienas. Tik po to bus laidotuvės. 

- O ne, Kolumai! Pasakyk, kad man nereikia ten būti. Aš 
vargu ar galėsiu ištverti per šermenis. 

- Tu turi eiti, Skarlete, aš būsiu su tavimi. 

Namo dar nesimatė, o Skarletė jau girdėjo raudas. Ji 
beviltiškai pažvelgė į Kolumą. Jo veidas net nekrustelėjo. Prie 
nedidelių durų susirinko minia žmonių. Apraudoti Danielio atėjo 
tiek daug Žmonių, kad viduje neužteko visiems vietos. Skarletė 
išgirdo: "O'Hara", ir stovintieji prasiskyrė leisdami jai praeiti. 
Visa širdimi ji priešinosi dalyvavimui šermenų apeigose. Bet ji 
įėjo į vidų nuleidusi galvą ir tvirtai pasiryžusi daryti viską, ką 
jai derėjo daryti. 

- Jis svetainėje, - pasakė jai Simusas. 

Skarletė atitinkamai nusiteikė. Iš svetainės sklido šiurpios 
raudos. Skarletė įėjo. Iš abiejų didelės lovos pusių degė aukštos 
ir storos žvakės. Danielio kūnas gulėjo ant lovatiesės; jis buvo 
aprengtas baltai juodu kostiumu. Jo nuvargusios rankos buvo 
sukryžiuotos ant krūtinės. 

Why did you leave us? Ochon? 

Ochon, Ochon, Ullagon O! 

Raudanti moteris lingavo. Skarletė pažino pusseserę Pečę, 
kuri gyveno kaime. Ji palinko virš lovos, norėdama pasimelsti 
už Danielį, bet raudos garsai ją visiškai išmušė iš vėžių, ji 
negalėjo net galvoti. 

Ochon, Ochon. 

Gailus verksmas suspaudė jos širdį ir sukėlė baimę. Skarletė 
atsistojo ir nuėjo į virtuvę. 

Su nepasitikėjimu ji pažvelgė į susirinkusius vyrus ir moteris. 
Jie valgė, gėrė ir kalbėjosi, tarsi nieko nebūtų atsitikę. Durys 
ir langai buvo atidaryti, tačiau kambarys buvo pilnas tabako 
dūmų. Skarletė priėjo prie grupės Žmonių, kurie buvo apsupę 
tėvą Donaherą. 

- Taip, jis atsipeikėjo su tyra siela. Tai buvo didi išpažintis. 
Aš niekada negirdėjau nieko geresnio. Puikus Žmogus buvo 
Danielis O'Hara. Dabar šiame pasaulyje mes jau nepamatysime 
jo. 

Skarletė pasitraukė. | 

- Ar tu prisimeni, Džimai, kai Danielis ir jo brolis Patrikas 
- amžiną jam atilsį - paėmė iš anglo kiaulę ir atsivežė ją į 
pelkių durpyną, kur ji ir apsiparšiavo. Dvylika mažų paršelių, 
ir visi Žviegia, O jų motina įsiutusi lyg šernas. Dvaro valdytojas 
ėmė drebėti iš įniršio, anglas - keiktis, o visi kiti sprogo 
juokais žiūrėdami į visa tai. 

Džimas O'Hormanas paplekšnojo pasakotojui per petį savo 
sunkia ranka. 

- Aš neprisimenu, ir tu negali to atsiminti. Mes dar nebuvome 
gimę, kai atsitiko ši istorija. Tu sužinojai ją iš savo tėvo, kaip 
ir aš - iš savojo. 

- Taip, bet aš daug atiduočiau, kad galėčiau į visa tai 
pažiūrėti, ar ne, Džimai? Tavo pusbrolis Danielis buvo didis 
žmogus, tiesa? 

"Tai tiesa!" - pamanė Skarletė. Ji ėjo nuo vienų prie kitų 
ir klausėsi įvairiausių istorijų iš dėdulės Danielio gyvenimo. 
Kažkas iš susirinkusiųjų pastebėjo ją. 

- Gal papasakosi mums, Skarlete, kaip tavo dėdulė atsisakė 
priimti fermą su karvėmis, kiaulėmis ir kitais gyvuliais, kai tu 
norėjai jam padovanoti ją? 

Akimirką ji susimąstė. 

- Taip iš tiesų ir buvo, - pradėjo ji. 

Gera dešimtis klausytojų godžiai žvelgė į ją. Ką gi jiems 
pasakyti? 

- Aš... aš jam pasakiau: dėdule Danieli.. aš pasakiau: "noriu 
tau padovanoti". Paskui pridūriau: "aš turiu nuosavą fermą, 
šimtą akrų Žemės, upelį, pelkes ir... šimtą jaučių, penkiasdešimt 
karvių, tris šimtus žąsų, dvidešimt penkias kiaules ir šešias 
poras arklių". 

Klausytojai pritariamai palingavo galvomis. Skarletė pasijuto 
laisviau. 

- Dėdule Danieli, - pasakiau aš, visa tai skirta tau, ir dar 
pinigų. Bet jis kad suriks griausmingu balsu taip, kad aš net 
sudrebėjau: "Nieko aš neimsiu, Kete Skarlete O'Hara!" 

Kolumas paėmė ją už rankos ir išsivedė iš namo už svirno. 
Paskui jis ėmė juoktis. | 

- Brangioji Skarlete, tu vis nustebini mane. Tu pasakojai 
apie didelę Danielio kvailystę, o gal apie didelį kilnumą, aš 
nežinau, ar kilnu pasinaudoti moters kvailumu. 

Skarletė irgi nusijuokė. 

- Aš tik įsivažiavau, 0 tu mane išvedei. 

Staiga ji užspaudė savo burną ranka. Kaip ji galėjo juoktis 
per dėdės šermenis... 

Kolumas paėmė už jos riešo ir atitraukė ranką. 

- Viskas normalu, - tarė jis, - kiekvieni šermenys - tai 
žmogaus nugyvento gyvenimo šlovinimas. Ir juokas, kaip ir 
ašaros, yra to šlovinimo dalis. 

Danielį  O'Harą palaidojo ketvirtadienį. Laidotuvės buvo 
tokios, kaip ir senosios Ketės Skarletės. Skarletė didingai žengė 

procesijos priekyje. Procesija judėjo prie kapo duobės, kurią 
Danielio sūnūs iškasė senosiose Baliharos kapinėse, tas kapines 
surado ir sutvarkė Kolumas. Skarletė paėmė saują Žemių nuo 
Danielio kapo ir susibėrė ją į odinį maišelį. Kai ji nuveš šią 
žemę ant tėvo kapo ir ten ją paliks, tai bus tas pat, tarsi 
dėdulė būtų palaidotas šalia brolio. 

Pasibaigus laidotuvėms, visa šeima susirinko Bighause truputį 
užkąsti. Ilgi stalai buvo sustatyti per visą svetainę ir biblioteką. 
Ant jų buvo prikrauta kumpių, žąsienos, jautienos, duonos, 
alaus statinaičių, daugybė viskio butelių ir arbatinukų su arbata. 
Nepaisant bjauraus oro, šimtai O'Harų giminės atstovų atėjo 
bendrų pietų. 

Skarletė atsivedė Ketę, norėdama supažindinti ją su visais 
savo giminėmis.  Žavėjimuisi nebuvo galo; Skarletė to net 
nesitikėjo. 

Netrukus Kolumas atnešė smuiką ir būgną, o trys pusseserės 
ištraukė švilpynes, ir muzika liejosi nenutildama. Ketė į taktą 
mosavo rankomis, kol pavargo ir užmigo ant Skarletės kelių. 

"Aš nesigailiu, kad nespėjau į laivą, - pamanė Skarletė, - 
tai taip nuostabu. Tik gaila, kad to priežastis - Danielio mirtis." 

Prie jos priėjo du aukšti pusbroliai. Vienas iš jų - tai buvo 
Džo, Patriko sūnus, sušnibždėjo: 

- Mums reikia O'Haros. 

- Kam? 

- Mes tau rytoj pasakysime, kai viskas nurims. 

Paaiškėjo, kad reikėjo apsvarstyti, kas paveldės Danielio 
fermą. Nuo to laiko, kai numirė senasis Patrikas, du Skarletės 
pusbroliai iš O"Harų giminės pretendavo į valdymo teisę. Kaip 
ir brolis Džeraldas, Danielis nepaliko testamento. 

"Vėl kaip Taroje", - pamanė Skarletė. Jos sprendimas buvo 
paprastas - Danielio sūnus Simusas dirbo fermoje nenuleisdamas 
rankų trisdešimt metų, 0 tuo metu Patriko sūnus gyveno kartu 
su senąja Kete Skarlete ir nieko nedarė. "Reikia atiduoti fermą 
Simusui, kaip kitados tėčiui būtų derėję palikti Tarą man.“ 

Ji buvo O"Hara ir kitokių argumentų jai negalėjo kilti. 
Skarletė džiūgavo. Ji pajuto pasitikėjimą savimi, nes pasielgė 
su Simusu teisingiau, negu kadaise buvo pasielgta su ja. 

Kitą dieną kažkokia nejauna moteris paliko prie Bighauso 
slenksčio tinklelį su kiaušiniais. Misis Fic pažino, kad tai buvo 
Simuso mylimoji. Ji laukė jo pasiūlymo beveik dvidešimt metų, 

ir praėjus valandai po Skarletės paskelbto sprendimo jo naudai 
jis tai padarė. 

- Tai labai miela, - pasakė Skarletė, - bet aš tikiuosi, kad 
jie susituoks ne taip jau greitai, antraip aš niekada nepasieksiu 
Amerikos. 

Dabar jai buvo rezervuota kajutė laive, kuris išplauks 
balandžio 26 dieną, tai yra lygiai po metų, kai ji pirmą kartą 
ketino baigti savo "poilsį" Airijoje. 


Laivas buvo ne toks komfortiškas kaip "Brajanas Boru". Tai 
net nebuvo grynai keleivinis laivas. Bet Skarletė buvo prietaringa: 
jeigu iki pavasario šventės ji neišvažiuos, tai neišvažiuos niekada. 
Be to, Kolumas pažinojo laivo kapitoną. Laivas iš tiesų buvo 
krovininis, bet jo krovinį sudarė tik airiško lino ryšuliai, ir 
nebuvo nieko, kas galėtų sutepti keleivių drabužius. Be to, 
kapitonas visada plaukdavo į jūrą su savo žmona, kuri kelionėje 
galėjo sudaryti Skarletei draugiją. 


Dvidešimt pirmas skyrius 


Daugiau kaip savaitę buvo puikus oras. Keliai išdžiūvo, 
pynučių tvoros pasipuošė žiedais, o Ketė visą naktį neramiai 
miegojo, nes jai kalėsi naujas dantukas. 

Kelionės išvakarėse Skarletė beveik paknopstomis nuskubėjo 
į Baliharą paimti naujos suknelės Ketei. Ji buvo tikra, kad 
dabar viskas bus gerai. | 

Kai Margaretė Skanlon vyniojo suknelę, Skarletė pažvelgė 
pro langą į pietų metu ištuštėjusį miestelį ir pamatė Kolumą; 
jis įėjo į protestantų bažnyčią, kuri stovėjo kitoje plačios gatvės 
pusėje. 

"Gerai, - pamanė ji, - kad jis pagaliau rengiasi tai padaryti. 
Man jau atrodė, kad jis niekada neįsiklauso į proto balsą. Juk 
absurdiška, kad visas miestas kiekvieną sekmadienį Mišių metu 
grūdasi ankštoje mažytėje puošnioje koplyčioje, o ši didžiulė 
bažnyčia stovi tuščia. Tai, kad ją pastatė protestantai, nekliudo 
jos užimti. Nežinau, kodėl jis taip ilgai spyriojosi, bet nekelsiu 
dėl to triukšmo, o tik pasakysiu jam, kad aš džiaugiuosi, kad 
jis apsigalvojo." 

- Aš tuoj grįšiu, - pasakė Skarletė misis Skanlon. 

Ji nubėgo tolyn piktžolėmis apaugusiu takeliu, kuris vedė 
mažo šoninio įėjimo link. Skarletė tyliai pasibeldė į duris, o 
paskui pastūmė jas. 

Pasigirdo nemalonus garsas, paskui kitas, ir Skarletė pajuto, 
kaip kažkoks aštrus daiktas palietė jos rankovę; ji išgirdo, kaip 
šalia jos kojų byra Žvyras, o bažnyčios gilumoje atsimušė šio 
garso aidas. 

Pro atdaras duris įspindęs šviesos spindulys apšvietė 
nepažįstamą žmogų, kuris stovėjo veidu į ją. Tamsios rūsčios 
jo akys buvo panašios į laukinio žvėries akis. 

Nepažįstamasis pasilenkė ir atkišo į ją pistoletą, kurį laikė 
dviem nešvariomis, kietomis kaip akmuo rankomis. 

"Jis šovė į mane! - ši mintis užvaldė Skarletę. - Jis jau 
nužudė Kolumą, o dabar nori nužudyti ir mane. Ketė! Aš 
daugiau niekada nepamatysiu Ketės." 

Įniršis padėjo Skarletei nusikratyti fizinio šoko, ir suspaudusi 
kumščius ji puolė į priekį. 

Antro šūvio garsas buvo panašus į sprogimą; jis kurį laiką 
kurtinamai aidėjo po bažnyčios skliautais, ir atrodė, kad tai 
trunka amžinybę. | 

Šaukdama Skarletė griuvo ant grindų. 

- Būk gera, nusiramink, brang)ji Skarlete, - tarė Kolumas. 

Skarletė pažino jo balsą, ir vis dėlto šis balsas buvo ne 
jo. "Jis buvo šaltas ir kietas kaip ledas. Skarletė pažvelgė 
aukštyn. Ji pamatė, kaip dešine ranka Kolumas griebė Žmogų 
už kaklo, o kaire užlaužė riešą. Pistoleto vamzdis buvo nukreiptas 
į lubas. Skarletė lėtai atsistojo. 

- Kas čia darosi? - atsargiai paklausė ji. 

- Susimildama, uždaryk duris, - paprašė Kolumas, - čia 
užtenka šviesos nuo langų. 

- Kas... čia... darosi? 

Kolumas. nieko neatsakė. 

- Mesk, Devi, - pasakė jis Žmogui. Pistoletas Žvangėdamas 
nukrito ant grindų. 

Kolumas lėtai nuleido nepažįstamojo ranką, greitai atitraukė 
savąją nuo jo kaklo, suspaudė abu kumščius ir iš visų jėgų 
smogė. Žmogus be sąmonės susmuko prie jo kojų. 

- Jam nieko blogo nebus, - tarė Kolumas. Jis nuskubėjo 
pro Skarletę prie durų ir tyliai užstūmė skląstį - O dabar, 
brangioji Skarlete, mums reikia pasikalbėti. 

Stovėdamas už nugaros, Kolumas uždėjo ranką jai ant peties. 
Skarletė krūptelėjo ir staigiai atsigręžė į jį. 

- Ne "mums", Kolumai. Tu... Tu man pasakysi, kas čia 
darosi. 

Jo balsas vėl buvo gyvas ir šiltas. 

- Atsitiko nemalonus dalykas, brangioji Skarlete... 

- Nevadink manęs "brangiąja Skarlete". Šis žmogus norėjo 
mane nužudyti. Kas jis? Kas čia darosi? 

Šešėlis dengė Kolumo veidą. Jo kaklas tarsi pabalo iš 
išgąsčio. 

- Eime ten, kur šviesu, - tarė jis tyliai ir pasuko ten, kur 
pro užkaltus langus krito plonas saulės spindulių pluoštas. 

Skarletė negalėjo patikėti savo akimis. Kolumas šypsojosi 
žiūrėdamas į ją. 

- Bėda ta, kad jei mes turėtume nebrangų viešbutį, tai šito 
nebūtų atsitikę. Aš norėjau, kad tu nieko nežinotum, brangioji 
Skarlete; tu matai, kad dėl to atsitinka nemalonių dalykų. 

Kaip jis galėjo šypsotis? Kaip jam užteko drąsos? Skarletė 
mikčiojo, ji buvo taip išsigandusi, kad negalėjo kalbėti. 

Ir Kolumas papasakojo jai fenijų brolijos istoriją. 

Kai jis baigė, ji jau galėjo kalbėti. 

- Judas! Tu šlykštus melagis ir išdavikas. Aš patikėjau tavimi. 
Aš laikiau tave savo draugu! 

Ji buvo per daug prislėgta, kad galėtų pykti matydama, kaip 
jis, užuot atsakęs, gailiai Šypsodamasis žiūrėjo į ją. 

Viskas buvo išdavystė, viskas. Jis pasinaudojo ja, apgaudinėjo 
nuo pat jų susitikimo. Jie visi taip elgėsi: Džeimis ir Morina, 
visi pusbroliai iš Savanos ir Airijos, visi fermeriai ir kiti 
Baliharos ir aplinkinių vietovių gyventojai. Net misis Fic.. Jos 
laimė pasirodė esanti iliuzija. 

- Klausyk, Skarlete... 

Ji nekentė Kolumo balso, jo muzikos, jo žavesio. 

- Aš neklausysiu. 

Skarletė pamėgino užsikimšti ausis, bet jo žodžiai skverbėsi 
pro pirštus. 

- Ar atsimeni savo Pietus ir į juos įžengusio nukariautojo 
batus? Pagalvok apie Airiją, jos grožį ir apie tai, kad ji srūva 
kraujais priešo rankose. Jie pavogė mūsų kalbą. Šioje šalyje 
mokyti vaiką airių kalbos - nusikaltimas. Negi tu nematai? 
Skarlete, jeigu jūsų jankiai kalbėtų žodžiais, kurių tu išmokai 
jausdama peilį po kaklu. "Stok" - šį žodį tu moki geriausiai, 

nes tave gali nužudyti, jei nesustosi. Be to, tavo vaikas mokosi 
kalbos, kuria kalba jankiai, ir tavo vaiko kalba - ne tavo, ir 
jis nesupranta tų meilės žodžių, kuriuos tu jam sakai, 0 tu 
nesupranti, ko jis prašo jankių kalba ir negali jam padėti. 
Anglai pavogė mūsų kalbą ir kartu su ja pavogė mūsų vaikus. 

Jie paėmė mūsų žemę, kuri mums - motina. Netekę vaikų 
ir motinos, mes netekome visko. Mes patyrėme pralaimėjimo 
kartėlį. Pagalvok, Skarlete, pagalvok apie tai, kaip iš tavęs 
norėjo atimti tavo Tarą. Tu man pasakojai, kaip ją gynei. 
Gynei visa širdimi, visa valia, visomis jėgomis. Kai reikėjo - 
melavai, reikėjo žudyti - galėjai nužudyti. Taip buvo ir tiems 
iš mūsų, kurie kovojo dėl Airijos. Vis dėlto mes išgelbėjome 
ją, nes dar galime džiaugtis gyvenimu, jo muzika ir meile. Tu 
žinai, Skarlete, ką reiškia mylėti. Aš mačiau, kaip tu čia augai 
ir kaip skleidėsi tavo grožis. Negi tu nesupranti, kad meilė - 
tai sklidina taurė: kuo daugiau iš jos geri, tuo daugiau joje 
lieka. 

Taip ir mes mylime Airiją ir jos Žmones. Aš myliu tave, 
Skarlete, visi mes tave mylime. Tau nepristigs meilės dėl to, 
kad didžiausia mūsų meilė - Airija. Negi tu nesirūpini savo 
draugais tik todėl, kad rūpiniesi savo vaiku? Viena netrukdo 
kitam. Tu manei, aš - tavo, tu sakai: brolis: Tu nesuklydai, 
aš iki pat mirties būsiu tavo draugas ir brolis. Tavo laimė - 
mano, tavo sielvartas ir skausmas - mano. Vis dėlto Airija - 
mano siela. Norėdamas išvaduoti ją iš vergijos, aš nedarau 
nieko išdavikiško. Bet mano meilė Airijai nekliudo man mylėti 
tave - priešingai, ji dar labiau sustiprina mano meilę tau. 

Skarletės rankos bejėgiškai nusviro. Kolumas sužavėjo ją, 
kaip jis visada ją žavėjo taip kalbėdamas, nors ji suprato ne 
daugiau kaip pusę. Jai atrodė, tarsi kažkas apsiautė ją skara, 
Kuri šildė, bet kartu ir varžė. 

Ant grindų be sąmonės gulintis Žmogus sudejavo. Skarletė 
išsigandusi pažvelgė į Kolumą. | 

- Šis žmogus - fenijas? 

- Taip, dabar jis slapstosi. Jis sako, kad jo draugas apskundė 
jį anglams. 

- Tu davei jam pistoletą? - paklausė Skarletė. 

- Taip, Skarlete. Kaip matai, aš daugiau neturiu nuo tavęs 
paslapčių. Šioje anglų bažnyčioje aš paslėpiau ginklus. Aš - jų 
saugotojas brolijoje. Kai ateis sukilimo diena, tūkstančiai airių 
gaus čia saugomus ginklus. 

- Kada? - paklausė Skarletė, bijodama atsakymo. 

- Tikslios datos mes neturime. Mums dar reikia laivų 
ginklams atvežti. Maždaug šešių. 

- Kaip tik tą tu ir darai Amerikoje? 

- Taip. Daugelio žmonių padedamas aš renku pinigus, paskui 
man padeda nupirkti už juos ginklų ir aš pats gabenu juos į 
Airiją. 

- Laivu "Brajanas Boru"? 

- Ir kitais laivais. 

- Tu rengiesi Žudyti anglus? 

- Taip. Bet mes būsime gailestingesni. Jie žudė mūsų moteris, 
vaikus, vyrus. Mes žudysime kareivius. Kareiviams moka už tai, 
kad jie Žudytų. 

- Bet juk tu - šventikas, - tarė Skarletė. - Tu negali Žudyti. 

Keletą minučių Kolumas tylėjo. Pro langą prasiskverbė saulės 
spindulių pluoštas, ir buvo matyti, kaip virš jo nuleistos galvos 
lėtai sukasi dulkelės. Kai Kolumas pakėlė galvą, Skarletė išvydo, 
kaip patamsėjo kartėlio kupinos jo akys. 

- Kai man buvo aštuoneri metai, - tarė jis, - aš mačiau, 
kaip iš Adamstauno į Dubliną traukė gyvulių bandos ir kviečių 
prikrauti vežimai: visa tai buvo anglų puotai. Aš mačiau, kaip 
numirė mano sesuo. Jai buvo tik dveji metai, bet iš bado ji 
neturėjo jėgų net atsikelti Mano broliui buvo treji, jis irgi 
beveik neturėjo jėgų. Mažiausieji visada mirdavo pirmieji. Jie 
verkė, nes buvo alkani ir per daug maži, kad suprastų, jog 
nėra ko valgyti. Man buvo aštuoneri, aš jau kai ką supratau. 
Aš neverkiau, nes žinojau: kai esi alkanas, tai kuo daugiau 
verksi, tuo labiau nusilpsi. Mirė dar vienas brolis, .jam buvo 
septyneri. Paskui numirė kitas, jam buvo šešeri, o paskui brolis, 
kuriam buvo penkeri. Arba - didelei mano gėdai, aš neprisimenu 
- gal tai buvo sesuo. Paskui į aną pasaulį išėjo mano motina. 
Aš visada maniau, kad ji mirė iš skausmo, kuris spaudė jos 
nelaimingą širdį, o ne dėl to, kad buvo alkana. 

Badu merdėji ne vieną mėnesį, Skarlete. Bado mirtis - 
negailestinga mirtis. Visą tą mėnesį pro šalį traukė maisto 
prikrauti vežimai. 

Kolumo balsas buvo negyvas, bet netrukus jis pagyvėjo. 

- Būdamas vaikas, aš teikiau vilčių. Mokytis man sekėsi; aš 
daug skaičiau. Mūsų kunigas laikė mane labai gabiu, ir jis 
pasakė mano tėvui, kad, galimas daiktas, dėl mano uolumo 
mane priims į seminariją Mano tėvas davė man viską, ką 

galėjo. Mano vyresnieji broliai dirbo fermoje ir jie darė daugiau, 
negu jiems reikėjo daryti, todėl man nereikėjo dirbti. Aš galėjau 
būti su savo knygomis. Niekas nė žodžiu man nepapriekaištavo, 
nes šeimai didelė garbė, kai vienas jos sūnų - dvasininkas. 
Man atrodė, kad taip ir turi būti, nes nuoširdžiai tikėjau 
Viešpaties gerumu ir šventos Bažnyčios išmintingumu. Aš tikėjau, 
kad tai yra mano pašaukimas. - Kolumas ėmė kalbėti garsiai. 
- Dabar tai jau galėsiu rasti atsakymą į klausimą, kuris mane 
kankino. Taip aš ir nusprendžiau. Seminarijoje bus daug knygų, 
jose sukaupta šventos Bažnyčios išmintis. Aš mokiausi, meldžiausi 
ir ieškojau. Mokymasis ir maldos kėlė man entuziazmą. Bet aš 
vis negalėjau rasti atsakymo į savo klausimą. "Kodėl? - 
klausinėjau savo mokytoją. - Kodėl maži vaikai turi mirti badu?" 
Vienintelis atsakymas, kurį gavau, buvo toks: "Tikėk Viešpaties 
meile ir išmintimi". 

Kolumas iškėlė rankas virš savo iškankinto veido. Jo balsas 
peraugo į šauksmą. 

- Viešpatie! Aš jaučiu, kad“tu čia. Jaučiu tavo jėgą. Bet 
aš negaliu matyti tavo veido. Kodėl tu nusisukai nuo savo 
tautos - airių? 

Jo rankos nusviro. 

- Atsakymo nėra, Skarlete, - pasakė jis užsikirsdamas, - ir 
niekada nebuvo. Bet aš mačiau regėjimą. Aš mačiau, kaip 
alkani vaikai susirinko drauge. Jie jau nebuvo tokie silpni. 
Tūkstančiai vaikų tiesė savo mažas sulysusias rankas, tomis 
rankomis jie apvertė maisto prikrautą vežimą ir nenumirė. 
Dabar ir mano misija tokia. Versti vežimus, grūsti lauk anglus, 
kurie sėdi prie visokiausiais valgiais apkrautų stalų, duoti Airijai 
meilę ir užuojautą, kurių jai nedavė Dievas. 

Girdėdama šventvagiškus Kolumo žodžius, Skarletė sunkiai 
alsavo. | 

- Tu pateksi į pragarą. 

- Aš jau pragare! Kai matau, kaip kareiviai tyčiojasi“ iš 
kieno nors motinos, kuri turi prašyti išmaldos, kad galėtų 
nupirkti savo vaikams pavalgyti, tai ir yra pragaras. Kai matau, 
kaip gatvėje senuką nustumia į purvyną, kad kareiviai galėtų 
eiti sausa puse, aš matau pragarą. Kai matau, kaip žmones 
iškeldina iš namų, baudžia fizinėmis bausmėmis, 0 pro šeimą, 
teturinčią vos metro ilgio bulvių lysvę, sunkiai girgždėdamas 
važiuoja vežimas, prikrautas grūdų, aš sakau, kad visa Airija - 
tai pragaras. Aš su džiaugsmu mirsiu ir kęsiu amžinas pragaro 

kančias, kad tik nors valandai išvaduočiau Airiją nuo žemiško 
pragaro. 

Skarletę sukrėtė Kolumo įniršis. Ji pamėgino suprasti, ką 
jis pasakė. Tarkime, jos „nebuvo ten, kai anglai veržėsi į Danielio 
namus. Tarkime, ji neturėjo pinigų, o Ketė buvo alkana. 
Tarkime, anglų kareiviai iš tiesų buvo kaip jankiai ir atėmė 
iš jos gyvulius, o laukus, į kuriuos ji mėgo žiūrėti, sudegino. 

Ji žinojo, kaip bejėgiškai jautėsi kareivių akivaizdoje. Ji 
žinojo, kas yra badas. Ji to neužmiršo, ir tų prisiminimų niekas 
negalėjo ištrinti. 

- Kuo galiu tau padėti? - paklausė ji Kolumo. Jis kovojo 
dėl Airijos, o Airija buvo jos tautos ir jos vaiko tėvynė. 


Dvidešimt antras skyrius 


Laivo kapitono žmona buvo apkūni raudonskruostė moteris. 
Ji pažvelgė į Ketę ir ištiesė jai rankas. 

- Eisi pas mane? 

Atsakydama Ketė palinko į ją. Skarletė tikrai žinojo, kad 
Ketę sudomins akiniai, kabantys ant grandinėlės, juosiančios 
moters kaklą, bet ji nieko nepasakė. Jai patiko klausytis linksmo 
Ketės čiauškėjimo. 

- Kokia miela mažylė. Ne, brangioji, juos deda ant nosies, 
0 į burną kišti nereikia. Kokia graži tavo oda. Jos tėvas 
ispanas? 

Skarletė sekundę susimąstė ir atsakė: 

- Senelė. 

- Kaip miela, - moteris paėmė iš Ketės ramkų akinius, o 
vietoj jų įdėjo jai sausainį. 

- Aš. pati - keturiskart senelė. Kas gali būti geriau šiame 
pasaulyje? Aš pradėjau plaukioti su vyru į jūrą, kai mano 
vaikai jau užaugo. Negalėjau likti ištuštėjusiuose namuose. Užtat 
dabar džiaugiuosi dėl to, kad aš - senelė. Iš Savanos mes 
plauksime į Filadelfiją krovinių, ir aš turėsiu dvi dienas, kurias 
galėsiu praleisti su dukra ir dviem anūkėliais. 

"Atrodo, ji mirtinai nukamuos mane šnekomis anksčiau, negu 
mes išplauksime iš prieplaukos, - pamanė Skarletė. - Aš 
neištversiu tų dviejų savaičių laive." 

Bet netrukus ji įsitikino, kad nerimavo be reikalo. Kapitono 
žmona kartojo vieną ir tą patį taip dažnai, kad Skarletė tik 

linkčiojo galva ir sakė: "Dieve mano". Be to, ji labai mielai 
bendravo su Kete, ir Skarletė galėjo visai ramiai vaikštinėti po 
denį. Čia, kur į veidą pūtė sūrus vėjas, jai buvo išvis geriausia 
galvoti. Daugiausia ji kūrė ateities planus. Reikėjo surasti Žmogų, 
kuris nusipirks jos parduotuvę. Dar buvo namas, Retas mokėjo 
už jo priežiūrą. Bet laikyti tuščią namą, kuriame ji daugiau 
niekada negyvens, atrodė nesąmonė. 

Taigi jai reikia parduoti parduotuvę ir namą Atlantoje. Dar 
barą. Jis buvo aukštos kategorijos. Baras davė gerų pajamų ir 
klestėjo. Bet Skarletė nutarė išsivaduoti nuo saitų, siejančių ją 
su Atlanta, tai reiškia, kad turėjo būti parduotas ir baras. 

O kaip su namais, kuriuos ji rengėsi statyti? Ji nieko 
nežinojo apie tai. Jai reikės pačiai patikrinti ir įsitikinti, ar 
statytojai vis dar perka iš Ešlio medienos. Reikės įsitikinti, kad 
Ešliui viskas gerai sekasi. Ir Bo. Ji žadėjo Melanijai. 

Sutvarkiusi reikalus Atlantoje, ji važiuos į Tarą. Ir tai, ko 
gero, viskas, nes kai tik Veidas ir Ela sužinos, kad važiuoja 
su ja, jie tiesiog nenustygs vietoje. Būtų neteisinga juos erzinti. 
Sunkiausia bus atsisveikinti su Tara. Geriau padaryti tai greitai, 
tada atsisveikinimas nebus toks skaudus. O, kaip ji ilgėjosi 
"Taros. 


Laivas įplaukė į Savanos žiotis, iki miesto teliko kelios 
mylios, bet atrodė, kad paskutinę kelio atkarpą laivas plauks 
amžinai. Kad laivas galėtų perplaukti kanalą, jį reikėjo tempti 
buksyru. Su Kete ant rankų Skarletė vaikščiojo iš vieno denio 
galo į kitą; jai buvo malonu jausti, kaip džiaugiasi mergytė, 
pamačiusi netikėtai pakilusius pelkių paukščius. Jos jau beveik 
namie, o laivas vis plaukia ir plaukia. Ji norėjo matyti Ameriką, 
girdėti jos balsus. | 
Pagaliau pasirodė miestas ir dokai. 

- Paklausyk, Kete, paklausyk, kaip dainuoja. Šias dainas 
dainuoja negrai, tai mūsų Pietūs, tu jauti saulę? Taip bus. 
kiekvieną dieną. 


Morinos virtuvėje niekas nepasikeitė, ir šeimoje niekas 
nepasikeitė. Tas pats prieraišumas, tas pats vaikų spiečius. 
Patricijos berniukui buvo jau beveik metai, o Ketė buvo nėščia. 
Didelio namo gyvenimo ritmas kaipmat įsuko Ketę į savo 
verpetą. Ji smalsiai žiūrėjo į kitus vaikus, pešiojo juos už 
plaukų ir davė pešioti savo plaukus. 

Skarletę apėmė pavydas. "Ketė neliūdės be manęs, aš 
neištversiu išsiskyrimo su ja, bet aš nieko negaliu padaryti. Per 
daug žmonių Atlantoje pažįsta Retą ir galėtų jam apie ją 
papasakoti. Verčiau užmušiu jį, negu leisiu jam atimti ją iš 
manęs. Aš negaliu pasiimti jos kartu. Neturiu pasirinkimo. Kuo 
anksčiau važiuosiu, tuo greičiau grįšiu. Aš atvešiu jos broliuką 
ir sesutę. Tai bus jai dovana." 


Ji išsiuntė telegramą į dėdulės Henrio Hamiltono kontorą 
ir Pansei į Pičstrytą. Paskui gegužės 12 dieną sėdo į traukinį, 
kuris važiavo į Atlantą. Skarletė buvo susijaudinusi ir sunerimusi. 
Jos taip ilgai nebuvo, per tą laiką daug kas galėjo atsitikti. 
Bet neverta kankintis. Netrukus ji ir taip daug sužinos. Ji 
mėgausis karštos Džordžijos saulės spinduliais ir elegantišku 
tualetu. Laive ji visą laiką nešiojo gedulo rūbus, bet dabar, 
apsirengusi smaragdo spalvos airiška suknele, ji tiesiog švietė. 


Bet Skarletė spėjo užmiršti, kokie nešvarūs buvo Amerikos 
traukiniai. Kiekviename vagono kampe stovėjusios spjaudyklės 
netrukus buvo pilnos nuorūkų, nuo kurių sklido smarvė. Vos 
spėjo traukinys nuvažiuoti dvidešimt mylių, kaip šoninis vagono 
praėjimas buvo užverstas visokiomis šiukšlėmis. Kažkoks girtas 
tipas svyrinėdamas užkliuvo už jos sėdynės, ir čia Skarletė 
netikėtai suprato, kad vienai važiuoti jai neteks. "Kas drįs 
pastumti mano sakvojažą ir atsisėsti greta! Airijoje taip nebūna. 
Pirma klasė - tai pirma klasė. Niekas pas tave neįsiverš ir 
tau netrukdys." Ji išskleidė prieš save vietinį laikraštį ir užsidengė 
juo tarsi skydu. Jos graži lininė suknelė jau susilamdė ir 
susipurvino. 


Atlantos geležinkelio stoties gausmas ir pašėlę vežėjų šauksmai 
privertė Skarletės širdį smarkiau plakti iš susijaudinimo, ir ji 
užmiršo nešvarumus, lydėjusius ją visą kelią. Kiek gyvybės čia 
buvo visur, kiek naujo. Skarletė pamatė namus, kurių anksčiau 
nebuvo, naujas senų parduotuvėlių iškabas. Visur buvo triukšmas 
ir grūstis. 

Sėdėdama karietoje, ji vis žvalgėsi pro langą į Pičstrytą ir 
pamatė, kad namų savininkams atėjo geri laikai. Merivezerių 
namas buvo uždengtas nauju stogu, o Midų namas perdažytas. 
Viskas atrodė ne taip sena, kaip tada, prieš pusantrų metų, 
kai ji išvažiavo. 

Ir štai - jos namas! 

"O, aš neprisimenu, kad čia stumdytųsi tiek Žmonių. Tai 
stačiai pereinamas kiemas! Negi jis visada buvo taip arti gatvės! 
Ai, aš turbūt kvaila. Koks man skirtumas! Aš jau nutariau jį 
parduoti." | 


- Dabar netinkamas metas parduoti namą, - pasakė Skarletei 
dėdulė Henris Hamiltonas. 

Ekonomika tebesmuko, biznis visur blogai sekėsi. Blogiausia 
padėtis buvo nejudamojo turto rinkoje, ypač sunku buvo parduoti 
didelius namus. Žmonių gyvenimas blogėjo, o ne atvirkščiai. 

Mažus namelius, panašius į tuos, kuriuos ji statė, pirkdavo, 
vos tik jie būdavo uždengiami stogu. Čia jai pasisekė. Bet 
kodėl ji norėjo žūtbūt parduoti namą? Juk jis jai nieko 
nekainavo. Visas sąskaitas apmokėdavo Retas. 

"Jis Žiūri į mane taip, tarsi aš smirdėčiau, - pamanė Skarletė, 
- jis smerkia mane dėl skyrybų" Vieną akimirką ji panoro 
papasakoti apie save ir apie tai, kas iš tiesų įvyko. 

"Visa tai niekai, - kaip Žaibas švystelėjo mintis Skarletės 
galvoje, - dėdulė Henris neteisus, kad smerkia mane kaip ir 
visi Atlantoje. 

Aš ne tokia kaip jie. Aš kitokia. Aš priklausau O'Harų 
giminei!" 

- Jeigu jūs nenorite užsikrauti papildomų rūpesčių dėl mano 
nuosavybės pardavimo, Henri, - tarė ji, - tai taip man ir 
sakykite. 

- Aš senas žmogus, Skarlete. Būtų naudinga supažindinti 
tave su kokiu nors jaunu teisininku. 

Skarletė pakilo nuo kėdės, ištiesė ranką ir nuoširdžiai 
„nusišypsojo. Tik jai išėjus Hamiltonas galėjo pasakyti, kaip 
„Skarletė pasikeitė. "Skarletė užaugo, ji jau nevadina manęs 
"dėdule Henriu". 


- Misis Batler namie? 

Skarletė iškart pažino Ešlio balsą ir nuskubėjo į vestibiulį. 
Lengvas rankos mostas, ir duris atidariusi tarnaitė pranyko 
kitame kambaryje. 

- Brangusis Ešli, aš taip džiaugiuosi tave matydama, - ji 
ištiesė jam abi rankas. 

Ešlis stipriai suspaudė jas ir pažvelgė į ją. 

- Skarlete, tu niekada nebuvai tokia žavi. Svetimos šalies 
klimatas tau į naudą. Papasakok, kur tu buvai, ką darei? 

Dėdulė Henris sakė, kad tu išvažiavai į Savaną ir jis neturėjo 
su tavimi ryšio. Mums visiems buvo įdomu žinoti. 

Skarletė buvo įsitikinusi, kad visi degė smalsumu, ypač 
piktaliežuvė sena Ešlio sesuo. 

- Eikš ir sėskis, - tarė ji, - aš taip noriu sužinoti visas 
naujienas. 

Tarnaitė buvo netoliese, ir Skarletė, praeidama pro šalį, 
sušnibždėjo jai: "Atnešk mums kavos su pyragaičiais". 

Jie nuėjo į nedidelį kambarį. Skarletė atsisėdo mažos sofutės 
kampe ir parodė Ešliui sėstis šalia jos. 

- Sėsk šalia manęs, Ešli. Aš noriu pažiūrėti į tave. 

Ačiū Dievui, išnyko kaltas jo žvilgsnis. Henris Hamiltonas 
tikriausiai buvo teisus sakydamas, kad Ešlis pasikeitė į gerąją 
pusę. Skarletė stebėjo jį pro nuleistas blakstienas, darydama 
ant stalo vietos kavai pastatyti. Ešlis Vilksas tebebuvo gražus. 
Metams bėgant dar labiau išryškėjo jo subtilūs, aristokratiški 
bruožai. Tačiau jis atrodė vyresnis. "Juk jam ne daugiau kaip 
keturiasdešimt, - pagalvojo Skarletė, - o plaukuose sidabro 
daugiau negu aukso. Atrodo, jis medienos sandėlyje praleidžia 
daugiau laiko negu anksčiau. Jo odos spalva dabar labai graži, 
ne tokia pilka kaip tada, kai jis sėdėjo kontoroje." Ji džiaugėsi 
jį matydama, ypač tokį pasitempusį. Jos pažadas Melanijai dabar 
jau neatrodė toks slegiantis. 

- O kaip tetulė Pitė? Kaip Indija? O kaip Bo? Jis turbūt 
jau suaugęs vyras! 

- Pitė ir Indija vis tokios pat, - atsakė Ešlis. - Pitė visą 
laiką stato oro pilis, o Indija įsitraukė į Atlantos moralinio 
veido. gerinimo komiteto veiklą. Jos . mėgino paikinti Bo, bet 
iš to nieko neišėjo, - „pilkos Ešlio akys išdidžiai sublyksėjo. - 
Bo - tikras mažas vyras. Netrukus jam sueis dvylika metų, bet 
jam lengvai galima duoti penkiolika. Jis - vietinių berniūkščių 
įsteigto klubo prezidentas. Jie pastatė medinį namelį viršum 
Pitės sandėlio. Namelis buvo suręstas iš geriausių rąstų. Bo 
tuo pasirūpino. Jis nusimano apie miško biznį geriau negu jo 
tėvas, - pasakė Ešlis liūdnai ir kartu džiaugsmingai. - Ateityje 
berniukas gali tapti mokslininku. Jis jau gavo mokykloje prizą 
už lotynų kalbos rašinį. Bo skaito knygas, kurios skirtos daug 
vyresniems... Aš turbūt nusibodau tau su savo šnekomis, Skarlete. 
Besididžiuojantys tėvai gali labai varginti. 

- Visai ne, Ešli, - sumelavo Skarletė. 

Knygos, knygos, knygos. Kaip tik jos ir buvo visų Vilksų 
blogybė. Visą savo gyvenimą jie grindė knygomis. Tačiau 
berniukui viskas gali susiklostyti gerai. Jeigu jis jau nusimano 
apie medieną, tai yra vilties Dabar - žinoma, jeigu Ešlis 
neužsispirs - Skarletei atsirado galimybė ištęsėti dar vieną pažadą, 
kurį ji davė Melanijai. Skarletė uždėjo ranką ant Ešlio rankovės. 

- Noriu tavęs paprašyti vieno dalyko, - tarė ji. Ešlis paėmė 
jos ranką. - Noriu, kad tu pažadėtum man išsiųsti Bo į 
universitetą. Man tai labai daug reikštų. Jis man kaip sūnus. 
Aš mačiau, kaip jis gimė. Dabar aš turiu pakankamai pinigų, 
ir man tai ne problema. Tu negali būti toks kietaširdis ir 
pasakyti "ne"! 

- Skarlete, - šypsena dingo iš Ešlio veido, jis surimtėjo. 

"Viešpatie, su juo bus sunku. Ačiū Dievui, kad šita krapštukė 
su kava dar čia. Jos akivaizdoje jis nekalbės. Aš turiu šansą, 
kol jis spės pasakyti "ne". 

- Kiek cukraus tau įdėti, Ešli? Aš įpilsiu tau. 

Ešlis paėmė iš jos puodelį ir pastatė jį ant stalo. 

- Manau, kava gali palaukti, Skarlete, - jis paėmė ją už 
rankos. - Pažiūrėk į mane, brangioji. 

Jo akys truputį blizgėjo. Skarletės mintys susijaukė. Bet 
Kodėl? Jis atrodo beveik kaip tas -senasis Ešlis, Ešlis Vilksas 
iš Dvylikos Ąžuolų. 

- Aš žinau, kad tu turi pinigų, Skarlete. Dėdulė Henris 
prasitarė apie tai. Suprantu, ką tu turi jausti. Bet nėra jokio 
reikalo. Jis niekada nebuvo tavęs vertas, tu atsikratei jo, nesvarbu 
kaip. Tu gali visa tai užmiršti, tarsi nieko ir neatsitiko. Tu 
išsivadavai nuo Reto. Pasakyk, kad tekėsi už manęs, Skarlete, 
Ar aš prisiekiu gyvybe, kad duosiu tau tiek laimės, kie!. tu esi 
verta. 

"Buvo metas, kai aš galėjau parduoti savo sielą dėl šių 
žodžių, - pamanė Skarletė. - Kaip tai neteisinga: dabar aš juos 
girdžiu ir nieko nejaučiu. Kurgi tu buvai anksčiau, Ešli?" Dar 
nespėjus kilti jos galvoje klausimui, ji jau žinojo atsakymą. Tai 
vis dėl senų paskalų, atrodo, tai buvo taip seniai. Ešlis buvo 
pasiryžęs sugrąžinti jai gerą vardą Atlantos aukštuomenės akyse. 
Kaip tatai jam būdinga! Tokia jo prigimtis - elgtis garbingai, 
net jei tai galėtų sugriauti visą jo gyvenimą, beje, ir jos. Jis 
net nepagalvojo apie tai. Skarletė prikando liežuvį, kad 
nepratrūktų pykčiu. Vargšas Ešlis, ne jo kaltė, kad jis buvo 
toks, koks buvo. 

Retas kadaise pasakė: "Ešlis priklauso ikikarinei epochai. 
Šiandien šiame pasaulyje jam nėra vietos. Jo atžvilgiu aš negaliu 
būti nedoras ir piktas. Aš nenoriu prarasti nė vieno, kuris yra 
susijęs su tomis puikiomis dienomis. Visa, kas mums liko iš 
tos epochos, - tai prisiminimai ir Žmonės". 

- Brangusis Ešli, - tarė Skarletė, - aš nenoriu už tavęs 
tekėti. Nekalbėkime apie tai. Aš nesirengiu meluoti. Esu per 
daug sena ir per daug tau neabejinga. Tu taip ilgai buvai 
mano gyvenimo dalimi ir visada būsi. Pasakyk, kad leisi man 
tai išsaugoti. 

- Žinoma, brangioji, man malonu girdėti, kad tu taip apie 
mane galvoji. Aš nevarginsiu tavęs prašymu tekėti už manęs. 

Jis nusišypsojo, dabar jis atrodė toks jaunas, visai kaip tas 
Ešlis iš Dvylikos Ąžuolų. Skarletės širdį sudūrė. Mielas Ešlis. 
Jis, matyt, nenutuokia, kad Skarletė jo balse aiškiai išgirdo 
palengvėjimą. Viskas gerai. Ne, geriau negu gerai. Dabar jie 
iš tiesų gali būti draugai. Su praeitim tvarkingai atsisveikinta. 

- Ką tu rengiesi daryti, Skarlete? Grįžai visai? 

Ji tikėjosi išgirsti šį klausimą dar tada, kai nebuvo išvažiavusi 
iš Golvėjaus. Ji turi įsitikinti, kad Atlantoje niekas negali 
sužinoti, kaip ją surasti. Antraip kiltų pavojus, kad Retas atims 
iš jos Ketę. 

- Dabar, Ešli, aš parduodu savo turtą. Aš nenoriu riboti 
savo laisvės. Pabuvusi Savanoje, aš aplankiau Airijoje savo tėvo 
gimines, paskui keliavau. 

Pasakodama ji turėjo būti atsargi. Ešlis važinėjo po užsienį 
ir gali demaskuoti ją, jeigu ji paminės vietas, kuriose nebuvo. 

- Taip susiklostė, kad aš nepamačiau Londono, 0 manau, 
kad galėčiau ten truputį pagyventi. Kaip tu manai, Ešli, Londonas 
- tai gera mintis? - Skarletė žinojo apie Londoną iš Melanijos 
pasakojimų; ji laikė jį geriausiu iš visų miestų. - Aš tokia 
patenkinta, kad mes susitikome, Ešli. Tu vėl ateisi, taip? Aš 
dar būsiu čia, reikia kai ką sutvarkyti. 

- Kai tik galėsiu. Deja, tokios progos retai pasitaiko. 

Tarnaitė padavė Ešliui pirštines ir skrybėlę. 

- Iki pasimatymo, Skarlete. 

- Iki pasimatymo. Taip, Ešli. Tu patenkinsi mano prašymą, 
tiesa? Man bus taip negera, jei tu to nepadarysi. Maldauju 
tave, Ešli Vilksai. Jei tu neleisi man padaryti Bo labui to, ko 
aš prašau, aš pravirksiu. Tu juk žinai, džentelmenai niekada 
tyčia neverčia damos verkti. 

Ešlis nusijuokė. 

- Aš vis galvojau, kaip tu pasikeitei, Skarlete. Bet aš 
suklydau. Tu kaip ir anksčiau gali palenkti savo valiai vyrus. 
Aš būčiau prastas tėvas, jei atsisakyčiau priimti iš tavęs dovaną 
Bo. 

- O! Ešli! Aš myliu tave ir visada mylėsiu. Ačiū! 

"O dabar eik į virtuvę ir išplepėk tai, - pamanė Skarletė 
apie tarnaitę, kuri uždarė duris išėjus Ešliui. - Neblogas penas 
liežuvavimui. Aš myliu Ešlį ir mylėsiu. Bet jie to niekada 
nesupras." 


Kad sutvarkytų reikalus Atlantoje, Skarletei prireikė kur kas 
daugiau laiko, negu ji tikėjosi. Ji negalėjo išvažiuoti į Tarą 
iki birželio dešimtos dienos. 

"Aš nemačiau Ketės beveik mėnesį! Aš to neištversiu. Per 
tą laiką jai turbūt prasikalė dantukas, o gal ir du. Gal ji 
kankinasi ir niekas nesusipranta leisti jai pasitaškyti vandenyje? 
Baisiai karšta. Mažas Airijos vaikutis nieko nežino apie karštį." 


Paskutinė savaitė Atlantoje kainavo Skarletei tiek daug nervų, 
kad ji negalėjo miegoti. Kodėl nelyja? Raudonos dulkės 
nusėsdavo visur jau po pusvalandžio, kai vandens srautai jas 
būdavo ką tik nuplovę. 


Bet traukinyje į Džonsborą ji galėjo atsipalaiduoti, nors 
Atlantoje jai teko užtrukti. Skarletei pavyko padaryti tai, ką ji 
buvo numačiusi, daug geriau, negu manė dėdulė Henris ir 
naujasis jos advokatas. 


Paprasčiausia buvo su baru. Krizės metu kaip tik tokios 
pigios įmonės pasidaro labai populiarios. O dėl parduotuvės, 
tai jos nuotaika nebuvo labai gera. Parduotuvės vertę labai 
padidino žemė, kur ji stovėjo, ir naujieji šeimininkai rengėsi 
parduotuvę nugriauti ir toje vietoje pastatyti aštuonių aukštų 
namą. Jai patarė nusipirkti dar penkiasdešimt akrų miesto 
pakraštyje, kur būtų galima pastatyti šimtą namų. Dėl to Ešlis 
klestės dvejus metus. Rangovas pasakė jai, kad iš jų pradėjo 
pirkti miško medžiagą, nes buvo įsitikinę, kad čia jiems neįkiš 
prastos medienos. Atrodo, nepaisant jo prigimties, jo biznis 
seksis. Ir jai pasiseks. Čia Henris Hamiltonas buvo teisus. Jos 
mažus namelius labai gerai pirko. Jie davė pelno. Daug pelno. 
Ji smarkiai nustebo sužinojusi, kiek pinigų įplaukė į jos sąskaitą. 
Tų pinigų užteks padengti išlaidoms, susijusioms su kelione į 
Baliharą. Dabar Skarletė galėjo būti rami. Derlius žadėjo duoti 

nemažų pajamų, liko javų kitai sėjai. Krūva dolerių už išnuomotą 
turtą, atrodo, irgi didės. 

Ji viską padarytų, net jei ir neuždirbtų tiek pinigų. O 
dabar tai buvo paprasčiau. Ji pasakė rangovui, kad visas būsimas 
pajamas jis siųstų į Savaną Stefanui O'Harai. Jis gaus pinigų, 
kurie buvo reikalingi Kolumui. | 

"Kaip juokingai išėjo su namo pardavimu. Aš maniau, kad 
man bus labai sunku su juo skirtis. Vis dėlto tame name aš 
gyvenau su Retu, ten gimė Bonė ir pragyveno savo neilgą 
gyvenimą. Vienintelis dalykas, ką pajutau, buvo palengvėjimas. 
Kai gavau mergaičių gimnazijos pasiūlymą, kone išbučiavau 
senutę valdytoją. Aš jaučiau, tarsi nuo manęs būtų nuėmę 
grandines. Dabar manęs niekas nelaiko Atlantoje." 

Skarletė šypsojosi. Ji jautėsi taip, kaip tada, kai Kolumas 
ir Ketlina atpalaidavo ją nuo korseto. Po to ji daugiau jo 
nenešiojo. Nors dabar liemuo buvo keliais coliais storesnis, vis 
tiek Skarletė buvo lieknesnė už daugelį damų, kurios buvo taip 
susiveržusios, kad vos galėjo kvėpuoti. Jai buvo lengva, kiek 
tai įmanoma tokiame karštyje. Ji galėjo apsirengti be tarnaitės 
pagalbos, o dėl pūsto sijono, tai ir su juo ji galėjo susidoroti 
pati. Kaip gera nuo nieko nepriklausyti. Nuostabu nekreipti 
dėmesio į tai, ką daro ar ko nedaro kiti, kam jie pritaria, O 
kam ne. 

Greitai ji pamatys savo brangiąją Ketę. Greitai ji sugrįš į 
mielą, lietaus gaivinamą Airiją. Skarletės ranka paglostė minkštą 
odinį maišelį, kuris gulėjo ant jos kelių. Pirmiausia ji nuneš 
ant tėvo kapo žemę, atvežtą iš Baliharos. 

"Tu matai iš tenai, kur dabar esi, tėti? Tu didžiuotumeisi 
savo Kete Skarlete. Aš - O'Hara." 


Dvidešimt trečias skyrius 


Vilas Bentinas laukė jos prie Džonsboro stoties. Žvilgtelėjusi 
į vėjo nugairintą jo veidą ir figūrą, kuri kėlė klaidingą įspūdį, 
kad yra nepakankamai išsivysčiusi, ji nusišypsojo ir stipriai 
apglėbė jį. 

- Dieve mano, Skarlete, tu mane tiesiog uždusinai. Džiaugiuosi 
tave matydamas. 

- Ir aš džiaugiuosi. Manau, kad visą tą laiką norėjau pamatyti 
tave labiau nei ką nors kitą. 

Tai buvo tiesa. Vilas buvo jai brangesnis net už Savanos 
O'Haras. Gal todėl, kad jie drauge išgyveno sunkius laikus, o 
gal todėl, kad jis mylėjo Tarą taip pat karštai kaip ir ji? O 
gal tik todėl, kad jis buvo geras ir doras Žmogus? 

- O kur tavo tarnaitė, Skarlete? 

- Man daugiau nereikia tarnaičių, kaip nereikia ir daug kė 
kito. 

Vilas įsikišo į burną šiaudelį. 

- Aš tai pastebėjau, - pasakė jis lakoniškai. 

Skarletė nusijuokė. Jai niekada anksčiau nebuvo atėjusi 
galvą mintis, ką jaučia vyras, kai apkabina moterį, kuri P Enešioj 
korseto. "Daugiau manęs į narvą nepasodins. Į jokį." 

Ji taip norėjo papasakoti jam apie tai, kokia laiminga ji 
buvo, papasakoti apie Ketę, apie Baliharą. Jei Vilas būtų vienas, 
ji pasidalytų su juo savo įspūdžiais. Skarletė pasitikėjo juo, bet 
Vilas buvo Sjūlinos vyras, ir Skarletė nepasikliaus savo seserimi. 
Per daug blogo buvo tarp jų. O Vilas gali pasijusti privaląs 
apie viską papasakoti Žmonai. Todėl Skarletei reikės prikąsti 
liežuvėlį. Skarletė įlipo į vežimą. Ji neatsiminė, kad Vilas būtų 
naudojęsis jų kabrioletu. Tikriausiai atvažiavęs jos sutikti jis ta 
pačia proga pabuvo ir Džonsboro parduotuvėse. Vežimas buvo 
prikrautas visokių dėžių ir maišų. 

- Kas naujo, Vilai? - paklausė Skarletė jiems važiuojant. - 
Aš taip ilgai buvau nuo visko atitrūkusi. 

- Taip, man atrodo, pirmiausia tu nori sužinoti apie vaikus; 
Elos ir mūsų Siūzės dabar su vandeniu neatskirsi. Nors Siūzė 
ir jaunesnė, ji iš dalies padeda Elai. Tu nepažinsi Veido, kai 
pamatysi. Kai tik sausio mėnesį jam suėjo keturiolika metų, 
jis susidomėjo medžiokle. Atrodo, jis nė nemano mesti šio 
užsiėmimo. Nors jis apyliesis, bet stiprus kaip jautis. Ir dirba 
smarkiai. Jei ne jis, mes šiais metais dar nebūtume nuėmę 
derliaus nuo dvidešimties akrų. 

Skarletė. nusišypsojo. Koks reikalingas jis bus Baliharoje! 
Apsigimęs fermeris. Tikriausiai eis tėvo pėdomis. 

- Mūsų Martai dabar jau septyneri, o mažylei Džeinei spalio 
mėnesį suėjo dveji. Pernai Sjūlina neteko vaiko, irgi mergaitės. 

- Kaip baisu, Vilai. 

- Mes nutarėme daugiau neturėti vaikų, - tarė Vilas, - 
gydytojas įspėjo Sjūliną. Auga trys sveikos mūsų mergaitės, o 
tai daugiau, negu reikia laimei. Žinoma, norėčiau turėti sūnų, 
kaip kiekvienas vyras to nori, bet nesiskundžiu, be to, Veidas 

man kaip sūnus. Kiekvienas apie tai tik ir svajotų. Jis puikus 
vaikinas, Skarlete. 

Skarletė buvo laiminga tai išgirdusi. Bet ji buvo ir nustebinta. 
Vilas teisus, ji nepažins Veido. 

Ji prisiminė baikštų, išsigandusį, blyškaus veido berniuką. 
e - Aš toks patenkintas Veidu, kad sutikau pasikalbėti apie 
jį su tavim. Apskritai aš nelendu į svetimus reikalus. Tu juk 
žinai, Skarlete, jis visada truputį prisibijojo tavęs. Šiaip ar taip, 
jis nori, kad aš pasakyčiau tau, jog jis nenori daugiau mokytis. 
Jis baigė mokyklą šiais metais ir pagal įstatymą gali daugiau 
nesimokyti. 

Skarletė palingavo galva: 

- Ne, Vilai, tu pasakysi jam, arba aš padarysiu tai pati. Jo 
tėvas mokėsi universitete, ir jis mokysis. Neįsižeisk, tačiau 
neišsilavinęs vyras vargu ar' daug pasieks. 

- Niekas dėl nieko nejsižeidžia, o vis dėlto aš manau, kad 
tu neteisi. Veidas moka ir skaityti, ir rašyti, o skaičiuoja daug 
geriau, negu reikia fermėriui. Jis nori būti fermeriu. Būti 
naudingas Tarai. Jis sako, kad jo senelis pastatė Tarą, mokęsis 
mokykloje lygiai tiek pat, kiek ir jis. Veidas nesupranta, kuo 
jis blogesnis. Berniukas ne toks kaip aš. Aš vos galiu parašyti 
savo vardą. Jis ketverius metus mokėsi prestižinėje Atlantos 
mokykloje ir tris čia, neatsitraukdamas nuo žemės. Jis žino 
viską, ką reikia žinoti kaimo vaikinui. Jis - kaimo vaikas, 
Skarlete, ir tuo patenkintas. Aš labai nenorėčiau, kad tu viską 
sugadintum. 

Skarletė ne juokais supyko. Kuo Vilas Bentinas ją laiko? 
Ji - Veido motina ir geriau žino, ko jam reikia. 

- Kol tu nespėjai supykti, aš baigsiu, ką norėjau tau pasakyti, 
- kalbėjo toliau Vilas, tęsdamas žodžius. Jis žvelgė į priekin 
vingiuojantį dulkėtą kelią. - Man parodė dokumentus iš vietinio 
teismo, susijusius su Tara. Atrodo, tu nori įsigyti Kerinos dalį. 
Nežinau, ką tu sugalvojai, ir neklausinėju to, bet noriu tau 
pasakyti. Jei kas nors ateis pas mane su popieriais ir pasakys, 
kad Tara atimama, tą aš sutiksiu su pistoletu rankoje. S 

- Vilai, galiu prisiekti uždėjusi ranką ant Biblijos, kad 
neketinu nieko daryti su Tara! 

Minkštas, sniaukrojantis, tęsiamas Vilo balsas galėjo išgąsdinti 
daug labiau negu garsiausias šauksmas. 

„- Man malonu tai girdėti Aš manau, Tara turi atitekti 
Veidui. Jis vienintelis tavo tėvo anūkas, ir žemė turi priklausyti 

šeimai. Tikiuosi, tu jo nepasiimsi, Skarlete, ir jis bus mano 
dešinioji ranka, bus man sūnus, kaip ir dabar. Tu darai, ką 
nori, tu visada taip elgeisi. Veidas privertė mane prižadėti, kad 
aš pasikalbėsiu su tavim. Aš ištesėjau pažadą. Daugiai apie 
tai nekalbėsiu, jei tu neprieštarauji. Aš pasakiau viską, ką 
norėjau. 

- Aš pagalvosiu, - prižadėjo Skarletė. 

Pažįstamu keliu riedantis vežimas girgždėjo. Ji matė, kad 
jos laukai dabar buvo apaugę krūmokšniais ir piktžolėmis. Ji 
norėjo pravirkti. Vilas pamatė, kaip jos pečiai susiaurėjo, o 
lūpos sudrebėjo. 

- Skarlete, kur tu buvai dingusi pastaruosius dvejus metus? 
Jei ne Kerina, mes nieko apie tave nežinotume, bet paskui ir 
ji prarado ryšį su tavim. 

Skarletė prisivertė nusišypsoti.“ 

- Aš keliavau, pabuvau daugelyje vietų, aplankiau gimines. 
Daug jų gyvena Savanoje. Jie tokię;“šaunūs žmonės. Aš ilgai 
pas juos viešėjau, paskui išvažiavaw“į Airiją aplankyti visų kitų. 
Tu net negali įsivaizduoti, kokia didelė O'Harų giminė, - ašaros 
neleido jai kalbėti. Ji prispaudė prie krūtinės odinį maišelį. 

- Vilai, aš atvežiau kai ką tėvui. Mes sustosime prie kapinių 
ir aš išlipsiu. Tiktai kurį laiką nieko tenai neleisk. 

- Žinoma, Skarlete. 


Stovėdama saulėtoje vietoje, Skarletė palinko prie Džeraldo 
O'Haros kapo. Juoda Airijos žemė, išbyrėjusi iš jos rankų, 
susimaišė su raudonomis Džordžijos molio dulkėmis. 

- Tėti, - sušnibždėjo ji airiškai, - tai didi vieta, Myto 
grafystė. Tave ten visi prisimena, tėti. Anksčiau aš nežiaojau, 
atleisk. Aš nežinojau, kad mes turėjome suruošti tavo 'agžtinimo 
dieną, kai visi pasakotų tavo vaikystės istorijas. | 

Ji pakėlė galvą. Jos skruostais riedėjo ašaros, jose atsėspindėjo 
saulės šviesa. Jos balsas nuo verksmo skambėjo neaiškiai, bet 
ji mėgino susivaldyti. Jos liūdesys buvo didelis. 

"Why did you leave me? Ochon! 

Ochon, Ochon, Ullagon O!" 


Skarletė nesigailėjo, kad niekam nepapasakojo apie Savaną, 
apie savo planą išvežti Veidą ir Elą į Airiją. Dabar ja: nereikės 
aiškinti, kodėl ji paliko juos Taroje. Ji būtų sudegusi iš gėdos, 
jei būtų pasakiusi, kad jos pačios vaikai nenorėjo būti su ja 

ir jautėsi jai svetimi, o ji - jiems svetima. Ji net sau negalėjo 
prisipažinti, kaip ji kentėjo ir kaltino save, jautėsi esanti 
menkysta. Vargu ar ji galėjo džiaugtis dėl Elos ir Veido, kurie, 
aišku, buvo laimingi. 

Viskas Taroje kėlė jai skausmą. Ji jautėsi svetima. Namuose 
ji nieko nepažino, išskyrus senelės Robijar portretą. Kiekvieną 
mėnesį Sjūlina pirko naujus baldus ir kitus daiktus. Lygus stalų 
paviršius akino Skarletę, užuolaidų ir kilimų spalvos buvo jai 
pernelyg ryškios. Ji ėmė neapkęsti viso to. O pliskinanti kaitra, 
kurios ji ilgėjosi Airijoje, kėlė jai tik galvos skausmą, kuris 
kamavo ją visą savaitę, kol ji ten buvo. Jai buvo labai malonu 
susitikti su Aleksu ir Sale Fonteinais, bet jų mažas vaikas 
nuolat primindavo Ketę, kurios Skarletė labai ilgėjosi. 

Ir tik pas Tarltonus ji iš tiesų gerai praleido laiką. Ir ferma 
klestėjo, ir misis Tarlton be perstojo kalbėjo apie savo jauną 
kumelaitę. 

Geriausias dalykas buvo tas, kad jei ką norėjai aplankyti, 
nereikėjo laukti kvietimo. 

Bet ji buvo patenkinta, kad palieka Tarą, tai irgi kėlė jai 
kančių. Jeigu ji nežinotų, kaip Veidas myli Tarą, jos širdis 
neištvertų slegiančio laukimo, kai reikės išvažiuoti. Bent jau 
sūnus dabar galėjo ją pakeisti. Išvažiavusi iš Taros, ji susitiko 
Atlantoje su savo naujuoju advokatu ir surašė testamentą, pagal 
kurį du trečdalius Taros paliko sūnui. Ji nenorėjo elgtis, kaip 
jos tėvas ir dėdė Danielis, palikę visišką sumaištį. O jei Vilas 
numirs pirmas? Ji nė per nago juodymą nepasitikėjo Sjūlina. 
Skarletė pasirašė testamentą plačiu plunksnos brūkštelėjimu ir 
dabar buvo laisva. Dabar ji gali sugrįžti pas Ketę, kuri per 
vieną akimirką išgydys visas jos kančias. 

Kai mažylė pamatė Skarletę, jos veidelis nušvito, ir ji ištiesė 
į ją rankytes. Ketė prašė ją apkabinti ir be paliovos bučiuoti. 

- Ji tokia įdegusi ir sveika! - sušuko Skarletė. 

- Nieko nuostabaus, - pasakė Morina, - jai taip patinka 
saulė, kad nespėsi nusisukti, kaip ji jau nusitraukia nuo galvos 
kepurytę. Mažytė čigoniukė - štai kas ji, ir džiaugsmas, džiaugsmas 
kiekvieną dienos minutę. 

- Džiaugsmas kiekvieną dienos minutę ir mums, - pridūrė 
Skarletė, apkabindama Ketę. 


Skarletė gayo iš Stefano nurodymų, susijusių su jos grįžimu 
atgal į Golvėjų. Tiesą sakant, nurodymai jai nepatiko, ir Stefanas 

jai ypač nepatiko. Bet Kolumas pasakė jai, kad Stefanas buvo 
atsakingas už jos kelionę, todėl ji vėl apsirengė gedulo rūbais. 

Laivas vadinosi "Aukso vilna" ir buvo labai prabangus. Bet 
Skarletė jo pavadinimo nelygino su ta prabanga kajutėje, kurioje 
ji turėjo keliauti. Prieš atplaukdamas į Golvėjų, laivas turėjo 
užsukti į keletą uostų, todėl kelionė į namus užtruks savaitę 
ilgiau nei paprastai, O ji taip norėjo kuo greičiau grįžti į 
Baliharą. Ji tik ant laivo trapo perskaitė sustojimų pavadinimus; 
jei tai būtų buvę anksčiau, ji iškart būtų sugrįžusi ir joks 
Stefanas nieko nebūtų galėjęs padaryti. "Aukso vilna" turėjo 
paimti keleivių Savanoje, Čarlstone ir Bostone ir išlaipinti juos 
į krantą Liverpūlyje ir Golvėjuje. 

Skarletė sutriko, ji pAkkas ir panoro šokti atgal į prieplauką. 
Ji negalėjo plaukti į Carlstoną, negalėjo! Retas sužinos, kad ji 
šiame laive, - jis visada viską žinojo. Jis ateis į jos kajutę ir 
pasiims Ketę. 

"Verčiau aš jį užmušiu!" Įniršis nustelbė paniką, Skarletė 
apsisuko ir nuėjo į laivo denį. Ne, Retas Batleris jos neišgąsdins. 
Visas jos bagažas jau buvo laive, ir Skarletė neabejojo, kad 
jos kelioninėse dėžėse Stefanas vežė ginklus Kolumui. Jie 
priklausė nuo jos. 

Be to, ji norėjo grįžti į Baliharą, todėl ji niekam neleis 
atsistoti jai skersai kelio. 

Nespėjo Skarletė pasiekti savo prabangios kajutės, kaip 
įsiplieskė jos įniršis prieš Retą. Praėjo jau metai po to, kai 
jis su ja išsiskyrė ir tuoj pat vedė Aną Hempton. Visus metus 
Skarletė buvo taip užsiėmusi, jos gyvenime buvo tiek daug 
Permainų, kad ji nė nepajuto skausmo, kurį jis jai suteikė. O 
dabar tas skausmas plėšė jos krūtinę, jis buvo sumišęs su 
baime, kad Reto jėga buvo nenuspėjama. Skarletei pavyko 
skausmą ir baimę paversti pykčiu ir įniršiu, 0 tai teikė jai 
Jėgų. 

Bridė plaukė kartu su Skarlete tik dalį kelio. O'Haros iš 
Bostono surado jai gerą tarnaitės vietą. Skarletė buvo patenkinta, 
kad Bridė sudarys jai draugiją laive, kol sužinojo, kad laivas 
užsuks į Čarlstoną. Tai privertė ją taip nervintis, kad nuolatinis 
jos jaunos pusseserės plepėjimas vos neišvedė jos iš“' proto. 
"Kodėl Bridė nepalieka manęs ramybėje?" 

Patricijos vadovaujama Bridė išmoko visko, ko jai prireiks 
būsimame darbe, ir nutarė išbandyti tai su Skarlete. Ji negalėjo 
nuslėpti nusivylimo sužinojusi, kad Skarletė daugiau nenešioja 

korseto ir kad jokio jos chalato nereikia taisyti. Skarletei magėjo 
pasakyti, kad pirmas reikalavimas tarnaitei - kalbėti tik tada, 
kai į ją kreipiasi, bet ji taip mylėjo Bridę, ir tai nebuvo jos 
kaltė, kad laivas užsuks į Čarlstoną. Todėl ji prisivertė šypsotis 
ir elgtis taip, tarsi jos niekas nejaudino. 

Naktį priartėjęs prie kranto, laivas įplaukė į Čarlstono uostą. 
Visą tą laiką Skarletė nesumerkė akių. Virš ramios vandens 
platybės kilo rausvas rūkas. Už jo uždangos neaiškūs miesto 
kontūrai atrodė tokie nerealūs, tarsi čia buvo miestas, atsiradęs 
iš sapnų karalystės. Baltas Švento Mykolo bažnyčios bokštas 
skleidė švelniai rausvą atspalvį. Skarletė įsivaizdavo, kad girdi 
silpną varpų gaudesį, kuris atskriejo iš toli pro lėtai dirbančių 
laivo stūmoklių gaudimą. Tikriausiai dabar netoli turgavietės jau 
iškraunamos žvejų valtys, ne, turbūt per anksti. Jos dar nepasiekė 
kranto. Ji akylai Žvalgėsi, bet per rūką nematė valčių, nors jos 
ir plaukė priešais laivą. Ji pamėgino prisiminti žuvų ir daržovių 
pavadinimus, kavos ir dešrų pardavėjų vardus, viską, kas galėjo 
ją atitraukti, kas vijo šalin prisiminimus, kurių ji vengė, vengė... 


Vos tik saulė nutvieskė horizontą, rūkas išsisklaidė, ir Skarletė 
pamatė sugriautas Samterio uosto sienas. Laivas artėjo į tą 
vietą, kur jie su Retu plaukiojo buriniu laiveliu, juokėsi matydami 
delfinus ir per juos užklupo audra. 

"Tebūnie jis prakeiktas! Aš nekenčiu jo ir jo prakeikto 
Čarlstono." | 

Skarletė manė, kad jai geriau eiti į savo kajutę ir užsidaryti 
su Kete. Bet ji stovėjo, tarsi jos kojos būtų priaugusios prie 
denio. Lėtai artėjo miestas. Jo kontūrai vis labiau ryškėjo. Jis 
švytėjo balta, rausva ir žalia spalva, ryto dangus buvo švelnių 
virpančių tonų. Ji jau girdėjo Švento Mykolo bažnyčios varpų 
skambėjimą, jautė svaiginantį tropikų gėlių aromatą, matė Vait 
Pointo sode augančias palmes ir opalo spalvos suskilusių austrių 
geldelių švytėjimą. Dabar laivas plaukė išilgai Ist Baterio, 
mėgstamiausios miesto gyventojų pasivaikščiojimo vietos. Nuo 
laivo denio Skarletė galėjo matyti, kas buvo viršuje. Ji pamatė 
aukštas Batlerio namo kolonas, užpavėsintas verandas, paradines 
duris, svetainės ir jos miegamojo langus. Langai! Ir teleskopas 
kortų lošimo kambaryje. 

Skarletė suėmė ranka sijono padurkus ir nubėgo. 

Ji liepė paduoti pusryčius į kajutę ir pareikalavo, kad Bridė 
liktų su Kete. Vienintelis būdas apsisaugoti - užsidaryti kajutėje 

kuo toliau nuo žmonių akių, kad Retas nesužinotų, jog jos 
yra laive, ir nepaimtų Ketės. ? 

Skarletės kajutėje stiuardas užtiesė stalą balta kaip sniegas 
staltiese. Paskui jis įstūmė serviruotą stalelį, ant kurio dviem 
eilėmis buvo sustatytos sidabrinės lėkštės. Bridė prunkštelėjo. 
Melancholiškai  dengdamas stalą, jis suspėjo kažką papasakoti 
apie Čarlstoną. Skarletė taip norėjo pataisyti jį, nes daug ką 
jis nupasakojo netiksliai. Bet stiuardas buvo škotas, ir laivas 
buvo škotų, tad nenuostabu, kad jis negalėjo visko žinoti. 

- Mes išplaukiame penktą valandą, - pasakė jis, - kai 
priimsime krovinius ir naujus keleivius. Jūs, ledi, tikriausiai 
norėsite pasivaikščioti po miestą. 

Jis nudengė lėkštes ir ėmė dėlioti jas ant stalo. 

- Aš žinau gerą kabrioletą. Juo jūs galėsite apžiūrėti visas 
miesto įdomybes. Iš viso tik penkiasdešimt pensų, arba du su 
puse Amerikos dolerio. Jis laukia apačioje prie trapo. Bet jeigu 
jums reikia gryno oro, tai šalia prieplaukos rasite katerį, kuriuo 
galima paplaukioti. upe aukštyn. Čia, Amerikoje, prieš dešimt 
metų buvo didelis pilietinis karas. Jūs pamatysite didelių namų 
griuvėsius. Bet jums reikia paskubėti: kateris išplaukia po 
keturiasdešimties minučių. 

Skarletė mėgino suvalgyti rausvą pakepintos duonos gabalėlį, 
bet jis įstrigo jai gerklėje. Ant stalo stovintis paauksuotas 
laikrodis tiksėjo skaičiuodamas valandas ir minutes. Jo tiksėjimas 
atrodė jai pernelyg garsus. Po pusvalandžio Skarletė staigiai 
atsistojo. 

- Aš einu, Bride, bet tu nė kojos nekelk iš čia. Gali 
atidaryti langelius, pasiimk vėduoklę, jei karšta. Tu lieki su 
Kete, o durys turi būti užrakintos bet kokiomis aplinkybėmis. 
Jei panorėsi gerti ar valgyti, užsakyk į kajutę. 

- Kur tu eisi, Skarlete? 

- Nesvarbu. Aš greit grįšiu. 


Ekskursijų kateris buvo nedidelis ratinis laivas, išdažytas 
raudonai, baltai ir žydrai. Pavadinimas buvo užrašytas auksinėmis 
raidėmis - "Abraomas Linkolnas". Skarletė jį gerai prisiminė. 
Anksčiau ji matė, kaip jis plaukė pro Danmorą. 

Liepa nebuvo geriausias mėnuo kelionei į Pietus. Kateryje 
buvo ne daugiau kaip dešimt keleivių. Ji sėdėjo viršutiniame 
denyje po pastoge, vėdinosi vėduokle ir keikė save už tai, kad 

jos gedulinga suknia su ilgomis rankovėmis ir aukšta apykakle 
visiškai Retiko Pietų vasaros karščiui. 

Vyras su aukštu cilindru, apjuostu baltais ir raudonais 
kaspinais, pasakojo į megafoną apie tas vietas, kurių vaizdas 
atsivėrė nuo katerio borto, ir tai ją iškart supykdė. 

"Tik pažiūrėkite į šiuos plačiasnukius jankius, - jie žavisi 
visu tuo. Žiaurūs vergvaldžiai! Ką jie šneka! Engėjai! Nesąmonės! 
Mes mylime savo brolius, kai kurie iš mūsų buvo didesni jų 
broliai negu jie mūsų broliai. "Dėdės Tomo trobelė" - niekai! 
Nė vienas padorus Žmogus neskaitys šito paistalo." 

Ji pasigailėjo, kad taip užsiplieskė. Tai tik dar labiau prislėgė 
jos nuotaiką, 0 juk jie net neišplaukė iš uosto. 


Laimei, ekskursijos vadovas pasakė viską, ką norėjo, ir gana 
ilgam nutilo. Dabar girdėjosi tik stūmoklių gaudimas ir vandens 
teškenimas. Pelkių žolė, kuri augo iš abiejų pusių, skleidė 
auksinius atšvaitus. Toliau ant upės krantų stovėjo samanomis 
ir kerpėmis apaugę ąžuolai. Pro mašalų spiečius šokinėjo žiogai, 
retkarčiais supliaukšėdavo žuvys. Skarletė sėdėjo tyliai, atokiau 
nuo kitų keleivių. Ji buvo įpykusi. Reto plantacija buvo 
sunaikinta, 0 jis nė neketino jos atstatyti. Kamelijos! Baliharoje, 
kur ji turėjo šimtus akrų žemės, duodančios gausų derlių, ji 
rovė piktžoles. Po to apvertė aukštyn kojomis visas aplinkines 
vietoves, O jis ramiai sėdėjo ir žiūrėjo į apdegusius namų 
kaminus. | 

Todėl ji ir nutarė paplaukioti šiuo kateriu, sakė ji sau. Tai 
padės jai pajusti pasitenkinimą pamačius, kad jai sekasi daug 
geriau. Skarletė įsitempdavo prie kiekvieno posūkio ir 
atsipalaidūodavo, kai kateris jį praplaukdavo, o -Reto namo vis 
nebuvo matyti. 

Ji užmiršo Ešlį Beronį. A, didelis keturkampis. Džulijos Ešli 
namas apaugusioje laukymėje atrodė didingai. 

- Tai vienintelė plantacija, kurios nesunaikino didvyriškos 
sąjungininkų pajėgos, - sušuko vyras su juokinga skrybėle, - 
nes vadas buvo kilniadvasis ir nenorėjo nuskriausti silpnos 
senmergės, kuri gyveno šiame name. 

Skarletė nusijuokė: 

- Silpna senmergė! Taip! Mis Džulija parodytų jam, išgirdusi 
tai! 

Kiti keleiviai smalsiai pažvelgė į Skarletę, bet ji nepastebėjo 
jų Žvilgsnių. Dabar bus Lendingas. 

Ir iš tiesų pasirodė fosfato kasykla. Dabar ji daug didesnė. 
Netoli jos stovėjo keturios pakrautos baržos. Ji įdėmiai pažvelgė 
į prieplaukoje stovintį vyrą su plačiabryle skrybėle. Tai buvo 
tas pats kareivis, ji negalėjo prisiminti jo vardo, bet tai 
nesvarbu... 

Saulės spindulių nutviekstos didelės Danmoro Lendingo 
terasos atrodė kaip milžiniški žali aksominiai laiptai. Nevalingą 
Skarletės šūktelėjimą nustelbė ovacija, kurią sukėlė jankiai, 
susirinkę netoli jos prie borto krašto. Apdegę krosnių kaminai, 
kyšantys virš terasų, atrodė kaip didžiuliai sargybiniai akinamai 
šviesaus dangaus fone. Danmoras Lendingas, kaip ir jo savininkai, 
buvo labai pažeistas ir pavojingas, taip pat ir nepasiekiamas. 
Žaliuzės išlikusiame pastato fligelyje buvo nuleistos, tame fligelyje 
buvo Reto kontora ir jo gyvenamieji kambariai. 

Ji godžiai dairėsi į visas puses ir lygino tai, ką prisiminė, 
su tuo, ką matė dabar. Didelė sodo dalis buvo sutvarkvta ir 
atrodė visai neblogai. Už namo ji pamatė kažkokį pastatą. 
Skarletė užuodė šviežios medienos kvapą. Namo langinės buvo 
lygios, nesukrypusios, gal jos buvo naujos. Langinės buvo 
išdažytos žaliai. Jis gerai padirbėjo rudenį ir žiemą. 

Arba jie padirbėjo. Skarletė pamėgino nusisukti. Ji nenorėjo 
matyti neseniai sutvarkyto sodo. Anai patinka tos pačios gėlės 
kaip ir Retui. Ir lygios langinės tikriausiai reiškia, kad gyvenimas 
šiame name teka lygiai. "Įdomu, ar: Retas ruošia pusryčius 
Anai?" | 

- Mis, jums bloga? - susirūpinusiu balsu paklausė Skarletę 
nepažįstamas keleivis. 

- Tai dėl karščio, - atsakė ji, - eisiu toliau į pavėsį. 

Paskutinę iškylos atkarpą ji Žiūrėjo tik į nelygiai išdažytą 
denį. Atrodė, kad ši diena niekada nesibaigs. 


Dvidešimt ketvirtas skyrius 


Artėjo penkta valanda, kai Skarletė kaip apdujusi išbėgo iš 
"Abraomo Linkolno". Velniai griebtų šitą kvailą katerį. Norėdama 
atgauti kvapą, ji sustojo ir pamatė, kad "Auksinės vilnos" trapas 
dar nebuvo pakeltas. Viskas gerai. Ir vis dėlto katerio savininką 
vertėtų pertraukti botagu. Nuo ketvirtos valandos ji negalėjo 
rasti vietos. | 

- Ačiū, kad palaukėte, - pasakė ji kapitonui, kuris stovėjo 
prie trapo. 

- Dar ne visi atėjo, - atsakė jis. 

Dabar Skarletė supyko ant "Auksinės vilnos" kapitono. Kuo 
anksčiau jie paliks Čarlstoną, tuo geriau bus jai. Ko gero, čia 
karščiausia vieta žemėje. Ji prisimerkė ir pažvelgė į dangų. Nė 
debesėlio. Skarletė nuėjo į savo kajutę. Vargšelė Ketė turbūt 
visai perkaito. Kai tik išplauks iš uosto, ji nusineš ją į denį. 

Pasigirdo kanopų kaukšėjimas ir moters juokas. Gal tai ir 
buvo tas, kurio jie laukė. Skarletė pažvelgė į dvivietį ekipažą. 
Jame sėdėjo trys moterys, pasipuošusios pasakiškomis skrybėlėmis. 
Ji niekada nematė nieko panašaus, net iš tolo Skarletė galėjo 
nustatyti, kad jos buvo labai brangios. Skrybėlių bryliai buvo 
platūs ir papuošti plunksnomis, kurias prilaikė saulėje švytintys 
brangakmeniai. Iš tolo skrybėlės atrodė Skarletei kaip nuostabūs 
skėčiai nuo saulės arba fantastiška įvairiausių saldumynų kolekcija 
ant didžiulių padėklų. 

"Su tokia skrybėle aš labai gražiai“ atrodyčiau" Norėdama 
geriau pamatyti moteris, ji truputį persisvėrė per turėklus. Nors 
ir buvo karšta, jos atrodė elegantiškai. Moterys buvo apsivilkusios 
plono švelnaus muslino suknelėmis, apvedžiotomis plačiais 
šilkiniais kaspinais. Savanoje arba Atlantoje Skarletė nieko 
panašaus nematė. Kas buvo tos moterys? Akimis ji rijo jų 
pirštines, suglaustus skėčius, nėrinius, nors ji nebuvo visai tikra, 
kad tai buvo nėriniai. Moterų nuotaika neabejotinai buvo labai 
gera: jos garsiai juokėsi ir neskubėjo lipti į laivą. 

Su jomis buvo vyras su panama. Išlipęs iš ekipažo, kaire 
ranka jis nusitraukė skrybėlę, o dešinę ištiesė moteriai, kuri 
lipo paskui jį. 

Skarletė įsikibo į turėklus. "Dieve mano, juk tai Retas. Man 
reikia bėgti. Ne. Ne. Jeigu jis laive, man reikia pasiimti Ketę 
ir rasti vietą, kur pasislėpti, rasti kitą laivą. Bet tai neįmanoma. 
Aš turiu du lagaminus su suknelėmis, tarp kurių paslėpti 
šautuvai Kolumui. Dieve, ką gi man daryti?" Kol ji žiūrėjo į 
laivo trapą, viena neįmanoma idėja keitė kitą. 

Pamažu ji suvokė padėtį; ji pamatė, kaip prie laivo įėjimo 
Retas atsisveikino su damomis, išbučiavo ištiestas jų rankas. Ji 
išgirdo, kaip moterys sakė "iki pasimatymo" ir "ačiū". Ketei 
negrėsė pavojus. Bet tik ne Skarletei. Ją saugojęs įniršis dingo ' 
ir širdį gailiai suspaudė. 

"Jis manęs nemato. Susimildamas, Retai, neužsidėk panamos." 

Kaip gražiai jis atrodo. Oda įdegusi, o šypsena šviesi kaip 
lininis kostiumas. Jis buvo vienintelis Žmogus pasaulyje, galėjęs 
nešioti lininius drabužius - jie jam nesilamdė. O garbana, kuri 
visada jį taip erzino, vėl krito ant kaktos. Dviem pirštais Retas 
nubraukė garbaną. Skarletei šis judesys buvo toks pažįstamas, 
kad ji pajuto silpnumą dėl ją užplūdusių prisiminimų. "Ką jis 
kalbėjo?" Ji gerai žinojo, kad kažką labai malonaus. Jis kreipėsi 
į moteris žemu, taip gerai jai pažįstamu balsu. Ji troško, kad 
šis balsas glostytų jos ausis, tik jos. 

Kapitonas nusileido žemyn trapu, taisydamasis savo kostiumą 
su auksiniais antpečiais. "Neverskite jų skubėti, - norėjo sušukti 
Skarletė, - na, dar truputėlį, aš neturėsiu tokios progos. Daugiau 
aš jo niekada nepamatysiu. Aš noriu įsidėmėti, kaip jis atrodo." 

"Atrodo, jis neseniai pasikirpo, aš matau žilą juostelę prie 
jo ausų. Ko gero, ji dar ryškesnė ties smilkiniais? Tai jam 
taip tinka. Juodus kaip naktis jo plaukus puošia sidabrinė 
šarma. Atsimenu, kaip liečiau juos: jie buvo šiurkštūs ir kartu 
nepaprastai minkšti. O tie tvirti pečiai, tos rankos, man norisi..." 

Orą perskrodė laivo sirena. Skarletė lengvai pašoko. Ji 
išgirdo, kaip trapu greitai bildėdamas kažkas bėgo, bet ji 
tebežiūrėjo į Retą. Žiūrėdamas aukštyn jis šypsojosi. Ji matė 
tamsias jo akis, antakių juosteles ir nepriekaištingai tvarkingus 
ūsus. Ji matė jo raumeningą, tvirtą figūrą ir neužmirštamą 
veidą, panašų į pirato. 

- Mano mielas, - sušnibždėjo ji, - mylimasis mano. 

Retas dar kartą nusilenkė. Laivas tolo nuo prieplaukos. Jis 
užsidėjo panamą ir taisydamasis ją nusigręžė. 

"Nenueik", - sudejavo Skarletės širdis. 

Retas pasuko galvą, lyg būtų ką išgirdęs. Jo akys susitiko 
su jos akimis, lankstus jo kūnas iš nuostabos sustingo. Jie 
stovėjo ir žvelgė vienas į kitą gana ilgai, 0 juos skiriantis 
atstumas vis didėjo. 

Paskui Reto veidą nušvietė mandagi šypsena ir jis 
pasisveikindamas dviem pirštais palietė panamą. Skarletė pakėlė 
ranką. 

Jis vis stovėjo prieplaukoje, kol laivas išėjo į farvaterį ir 
išplaukė į atvirą jūrą. Kai jis nutolo taip, kad buvo neįmanoma 
jo įžvelgti, Skarletė visai sugluminta sudribo krėsle. 


- Nebūk kvailutė, Bride, stiuardas visą laiką bus prie durų. 
Jei kas atsitiks Ketei, jis atbėgs pas mus. Nesuprantu, , kodėl 

tu negali nueiti į restoraną. Juk negalima visą laiką vakarieniauti 
kajutėje. . 

- Aš turiu priežastį, Skarlete: jaučiuosi nesmagiai tarp 
išsipuošusių ledi ir džentelmenų, vaizduodama, kad aš esu viena 
iš jų. 

- Tu niekuo ne prastesnė už juos, aš jau sakiau tau. 

- Aš tai girdėjau, bet tu nenori manęs klausyti. Verčiau 
vakarieniausiu čia su šitais sidabriniais dangčiais ant lėkščių. 
Mano įpročiai - tai grynai mano reikalas. Greitai man teks 
patarnauti ledi, kuri man nurodinės, ką daryti ir kur eiti. Aš 
gerai žinau, kad man nelieps vakarieniauti privačioje aplinkoje, 
kaip čia. Todėl reikia naudotis proga. 

Skarletė negalėjo sutikti su Bride, ji Šįvakar jokiu būdu 
negalės vakarieniauti kajutėje. Jai būtinai reikėjo sužinoti, kas 
buvo tos damos ir kodėl ji matė jas kartu su Retų, antraip 
ji išeis iš proto. 

Vos įžengusi į restorano saloną, Skarletė jau suprato, kad 
damos buvo anglės. Tai rodė būdingas akcentas, visą laiką 
sklidęs nuo kapitono stalo. 


Už kapitono stalo sėdėjo keturiolika Žmonių. Tuzinas keleivių 
anglų, pats kapitonas ir jo padėjėjas. Skarletės klausa buvo 
labai gera, todėl ji iškart pastebėjo, kad keleivių akcentas skyrėsi 
nuo kapitono ir padėjėjo akcento, nors jai vienas ir kitas buvo 
britai, vadinasi, jie nusipelnė to, kad juos niekintų kiekvienas 
žmogus, kurio gyslomis tekėjo bent lašas airių kraujo. 

Jie kalbėjosi apie Čarlstoną. Skarletė suprato, kad jie buvo 
nekokios nuomonės apie šį miestą. 

- Mano brangioji, - sučiauškėjo viena iš moterų, - aš niekada 
nemačiau savo gyvenime niūresnės vietovės. Nesuprantu, kodėl 
mano motinėlė pasakė, kad tai vienintelė civilizuota vieta 
Amerikoje! Tai verčia mane manyti, kad mes nepastebėjome, 
kaip ji visai kuoktelėjo. 

- Bet, Sara, - kreipėsi į ją vyras, sėdėjęs iš kairės, - tu 
neužmiršk karo. Man atrodo, tenykščiai žmonės labai mieli ir 
geri, aš tuo įsitikinau, tik nekalbėjau apie tai. O kokie puikūs 
jų gėrimai. Viskas, ko yra klubo bare. 

- Mano mielas Džeri, tau bet kur bus civilizuota vieta, jei 
tik ten bus klubas, kuriame galima išgerti daugmaž gero viskio. 
Aš nežinau, kur dar gali būti didesnis karštis. Baisus klimatas. 


Tokiam argumentui pritarė ištisas balsų choras. 

- Bet, antra vertus, - ištarė jaunas moteriškas balselis, - tas 
velniškai šaunus Batleris sakė, kad žiema ten stačiai nuostabi. 
Jis kvietė dar kartą pas jį atvažiuoti. 

- Neabejoju tuo, Felisite, - pasakė pagyvenusi moteris, - tu 
elgeisi tiesiog nepadoriai. 

- Frense, aš taip nesielgiau, - pamėgino prieštarauti Felisitė, 
- aš tik truputį pasilinksminau šios nuobodžios kelionės pradžioje. 
Tik negaliu suprasti, kam tėtis išsiuntė mane į Ameriką. Tai 
bjaurus kraštas. 

Vienas iš sėdinčiųjų vyrų nusijuokė. 

- Jis išsiuntė ten tave, brangioji sesute, norėdamas išplėšti 
iš to turto medžiotojo glėbio. 

- Bet juk jis labai mielas; aš nematau, kokią prasmę turi 
turtas, jeigu jūs vysite nuo manęs šalin kiekvieną simpatišką 
vyrą Anglijoje tik todėl, kad jis neturtingas. 

- Bent jau tu turi vyti juos šalin, Felisite, - tarė viena iš 
merginų. - Juk tai visai nesunku. Prisimink savo vargšą brolį 
Rodžerį, kurį įpėdinės amerikietės turi apspisti kaip musės 
medų. 

Rodžeris sunkiai atsiduso, 0 visi kiti nusijuokė. 

"Na, pasakykite ką nors apie Retą“, - mintyse maldavo 
Skarletė. 

- Garbingi žmonės nepopuliarūs, - tarė Rodžeris, - aš niekaip 
negaliu to įkalti tėčiui į galvą. Įpėdinėms reikalingos diademos. 

Pagyvenusi moteris, kurios vardas buvo F'rensė, į tai atsakė, 
kad jos visos elgėsi stačiai nepadoriai, ir ji negali suprasti 
dabartinio jaunimo. 

- Kai aš buvau jauna... - pradėjo ji. 

Felisitė prunkštelėjo: 

- Brangioji Frense, kai tu buvai jauna, jaunų Žmonių išvis 
nebuvo. Jūsų kartos žmonės atėjo į pasaulį jau turėdami 
keturiasdešimt metų amžiaus ir viskuo nepatenkinti. 

- Tavo įžūlumas beribis, Felisite, aš turėsiu pasikalbėti su 
tavo tėvu. 

Kurį laiką buvo tylu. 

"Kodėl gi šita Felisitė neturi ką daugiau „pasakyti apie Retą?" 
- pagalvojo Skarletė. 

Žmogus, dar kartą paminėjęs Reto vardą, buvo Rodžeris. 

- Batleris, - tarė jis, - pasiūlė surengti didelę medžioklę, 
jeigu mes atvažiuosime pas jį rudenį. Ko gero, jo laukai apaugo 
žole ir antys dabar pačios tupiasi ant medžiotojo šautuvo. 


173 


Skarletė suplėšė savo meniu į skutelius. Ką galėjo sudominti 
tokie niekai kaip antys! Ko gero, tik šiuos anglus. Jie kalbėjo 
apie medžioklę, kol įpusėjo vakarienė. Ji jau ėmė gailėtis, kad 
neliko su Bride, bet staiga išgirdo, kaip Felisitė tyliai kalbasi 
su seserimi, kurios vardas buvo Mardžerė. Jos abi vieningai 
nutarė, kad Retas - įdomiausias iš visų vyrų, kuriuos jos kada 
nors buvo sutikusios. Skarletė smalsiai klausėsi jų pokalbio, ir 
ją apėmė išdidumas. 

- Gaila, kad jis taip atsidavęs Žmonai, - tarė Mardžerė, ir 
Skarletės širdį sumaudė. 

- Aš girdėjau, kad yra visai priešingai. Negi niekas jums 
nepasakojo? Jis jau buvo vedęs nepaprastą gražuolę. Ji pabėgo 
nuo jo su kitu vyru. Nuo to laiko jis taip ir neatsitokėjo 
nuo smūgio. 

- Mieloji Mardžere, ar tu gali įsivaizduoti tą vyrą, dėl kurio 
ji paliko Batlerį? 

Skarletė nusišypsojo. Ji buvo nepaprastai patenkinta išgirdusi, 
kad jinai paliko Retą, o ne atvirkščiai. Ji net pasijuto daug 
geriau negu anksčiau. Dabar galima ir deserto užsisakyti. 

Kitą dieną anglai pastebėjo Skarletės buvimą laive. 

Trys jaunuoliai vieningai sutarė, kad ji atrodo didinga, 
romantiškai paslaptinga jauna našlė. 

- Be to, velniškai patraukli, - pridūrė Rodžeris. 

Jauna jo sesuo atsakė, kad turėdama tokią baltą odą, tamsius 
plaukus ir tokias žalias akis, ji irgi atrodytų nuostabiai graži. 
Skarletei trūksta tik vieno dalyko - padorios suknelės, ir tada 
ji neatsigintų kavalierių. Ir jie nutarė suartėti su ja. Kai Skarletė 
stovėjo ant denio ir priiminėjo oro vonias, Mardžerė priėjo 
prie jos ir pasakė, kad ji susižavėjusi mažyte Kete. 

Tačiau Skarletė troško daugiau negu tik "suartėti". Ji norėjo 
sužinoti absoliučiai viską apie jų viešnagę Carlstone. Jai nebuvo 
sunku sukurti tragišką savo meilės ir sunkios netekties istoriją, 
panašią į melodramą, kuri patenkino jų smalsumą. Rodžeris 
iškart įsimylėjo Skarletę. Dar motina mokė Skarletę, kad ledi 
turi būti protingai kukli, kai kalbama apie šeimyninius reikalus. 
Todėl Felisitė ir Mardžerė nustebino ją, retkarčiais atskleisdamos 
didžiausias šeimos paslaptis. Jų motina, anot jų, graži ir protinga 
moteris, įvairiausiomis gudrybėmis privertė tėvą vesti ją. 

Ji taip padarė, kad kai jų tėvas jodinėjo, jo arklys užšoko 
ant jos. 

- Vargšas tėvelis toks kvailas, - juokėsi Mardžerė, - todėl 
pamanė, kad padarė jai moralinę žalą, pamatęs apnuogintas jos 
krūtis, kyšančias iš suplėšytos suknelės. Mes esame įsitikinusios, 
kad ji pati persiplėšė suknelę. Mama susituokė su tėvu taip 
greitai, kad jis net nesuspėjo suvokti, ko ji siekė. 

Skarletę labiausiai pribloškė tai, kad Felisitė ir Mardžerė 
buvo ledi. Ne vien "ledi", priešingai "moterims". Jos buvo ledi 
Felisitė ir ledi Mardžerė, o jų "kvailas" tėvas buvo anglų grafas. 

Frensė Sturbridž, jų bambeklė palydovė, irgi buvo "ledi", bet 
į ją kiti kreipėsi kaip į ledi Sturbridž, o ne ledi Frensę, nes 
ji nebuvo iš prigimties "ledi", o jos vyras buvo "tik baronas". 

- Net jei aš ištekėsiu už liokajaus, o Mardžerė pabėgs su 
batsiuviu, net šlykščiausiose Bristolio lūšnose mes būsime ledi 
Felisitė ir ledi Mardžerė. 

Skarletė nusijuokė. 

- Man visa tai sudėtinga suprasti, - prisipažino ji. 

- Mano brangioji, nėra nieko sudėtingesnio kaip mūsų baisiai 
nuobodi šeima. Visi tie bjaurūs, nemalonūs vikontai, artimų ir 
tolimų giminaičių Žmonos - stačiai kažkoks labirintas. Mamai 
už pietų stalo nuolat tenka išklausyti įvairiausių patarimų, 
antraip ji įžeistų kokią nors labai svarbią asmenybę. 

Ledi Kouperveit buvo lengvabūdės vėjavaikės, 0 jų brolis 
Rodžeris, atrodo, paveldėjo tam tikrą savo tėvo bukumą ir 
nenuovokumą, bet vis dėlto jie buvo linksmi ir nuoširdūs 
jaunuoliai ir aiškiai simpatizavo Skarletei. Dėl to Skarletės 
kelionė buvo maloni, ir kai laivas atplaukė į Liverpūlį, ji 
nenorėjo su jais skirtis. 

Dabar iki Golvėjaus liko beveik dvi dienos, ir jai buvo 
maža laiko prisiminti susitikimą Čarlstone, kuris visai nebuvo 
susitikimas. 

Įdomu, ar jis nustebo pamatęs ją? 

Jai pasirodė, kad visas pasaulis kažkur dingo, ir liko tik 
jie du - beribėje ir belaikėje erdvėje. Ji manė, kad jei tik dėl 
vieno žvilgsnio pasijuto esanti suaugusi Su juo, tai ir jis negalėjo 
nejausti to paties. Ar iš tiesų taip ir buvo? Ją kankino dvejonės, 
ir ji nusiramino tik tada, kai pagalvojo, kad ji visa tai susapnavo, 
o gal tai buvo tik jos vaizduotės vaisius. | 

Kai "Aukso vilna" įplaukė į Golvėjaus žiotis, prisiminimas 
apie susitikimą jau buvo tik vienas iš daugelio prisiminimų 
apie Retą, kuriuos ji saugojo atmintyje. Jos laukė Balihara. 
Bet iš pradžių reikėjo nutaisyti šypseną ir prasmukti pro muitinės 

inspektorius su savo kelioniniais lagaminais. Kolumas laukė 
ginklų. 

Jai buvo sunku priprasti prie minties, kad visi anglai - 
blogi žmonės, sunku todėl, kad ji leido laiką tokių mielų 
žmonių kaip Kouperveitai draugijoje. 


Dvidešimt penktas skyrius 


Skarletė išlipo į krantą, Kolumas laukė jos prie trapo. Ji 
nesitikėjo pamatyti jį, nors žinojo, kad ją pasitiks ir padės 
nuvežti lagaminus. Pažvelgusi į jo kr+sną figūrą, apvilktą sutana, 
ir Šypsenos nutviekstą veidą, Skarletė pasijuto esanti namie. Ji 
ramiai praėjo pro muitinę. Vieninteliai klausimai, kuriuos ji 
išgirdo, buvo tokie: "Na, kaip ten Amerikoje?" ir "Kiek metų 
šiai gražiai mažylei?" Ji atsakė: "Baisiai karšta" ir ne be 
išdidumo: "Dar nėra nė metų, o jau bando vaikščioti". 

Prireikė beveik valandos iš uosto pasiekti geležinkelio stotį. 
Skarletė niekada nematė tokio chaotiško judėjimo, net 
pagrindinėje gatvėje. 

- Tai dėl Golvėjaus žirgų lenktynių, - pasakė Kolumas. 

Skarletė pamėgino prisiminti, kas gi darėsi Golvėjuje prieš 
metus, o Kolumas aiškino toliau: 

- Jojimas su kliūtimis ir be jų, kiekvieną liepos mėnesį, 
ištisas penkias dienas. | 

Tai reiškė, kad policija buvo labai užsiėmusi ir negalėjo 
dykinėti uosto rajone, taip pat tai, kad vietiniuose viešbučiuose 
neliko nė vieno laisvo kambario. Jiems reikės sėsti į Balinaslau 
traukinį ir ten nakvoti. Skarletė apgailestavo, kad nebuvo 
tiesioginio traukinio į Malingarą. Ji panoro namo. 

- Kaip laukuose, Kolumai? Kviečiai jau pribrendo? O šieną 
nupjovė? Ar daug buvo saulėtų dienų? O kaip su durpėmis, 
kurias norėjo iškasti? Jų užteko? Ar jos buvo sausos? Gerai 
degė? 

- Palauk, pati pamatysi, brangioji Skarlete. Tu apsidžiaugsi, 
grįžusi į Baliharą, aš tuo esu tikras. 

Skarletė pajuto daugiau negu džiaugsmą. Ji buvo maloniai 
nustebinta. Pakeliui į Baliharą ji pravažiavo pro arkas, kurias 
buvo pastatę vietiniai Sienoje: ir papuošę šviežiais žolynais 
ir auksiniais kaspinais. Salia stovėjo Žmonės ir mojo nosinaitėmis 
ir skrybėlėmis, sveikindami sugrįžusiąją. 

- Ačiū jums, ačiū, ačiū, - šaukė ji ir šaukė, ir ašaros ritosi 
jai iš akių. 

Įėjusi į Bighausą, Skarletė išgirdo misis Ficpatrik ir kelių 
tarnaičių bei arklininkų pasveikinimą; jie visi buvo išsirikiavę 
eilute. Skarletė taip norėjo pribėgti ir apkabinti misis Ficpatrik, 
bet juk ji yra šeimininkė ir turi elgtis taip, kaip dera šeimininkei. 
O Ketei neegzistavo jokios taisyklės. Ji juokėsi ir tiesė rankytes 
į misis Ficpatrik. 

Nepraėjus nė valandai, Skarletė, persirengusi kaimietiška 
suknele, su Kete ant rankų, skubiai ėjo savo laukais. Kaip 
malonu vaikščioti žeme. Ji taip ilgai sėdėjo. Jai teko sėdėti 
traukiniuose, laivuose, kontorose ir krėsluose. Dabar ji norėjo 
eiti, šokinėti, bėgti ir šokti. Ji, O'Hara, buvo savo namuose, 
kur retkarčiais, nustojus lyti trumpiems vėsiems Airijos lietums, 
sušvisdavo šilta saulė. 

Jos spinduliai apšvietė kvapnaus auksinio šieno kupetas. 
Vienoje jų Skarletė išrausė didelę skylę, o paskui įlindo kartu 
su Kete ir ėmė žaisti namą. Ketė suspiegė iš džiaugsmo, kai 
dalis stogo, į kurio kraštą ji įsikibo, griuvo tiesiai ant jų. Kelis 
kartus nusičiaudėjusi dėl patekusių į jos nosytę dulkių, ji pačinė 
sausą gėlytę ir įsikišo į burną. Skarletė nusijuokė pamačiusi, 
kokią grimasą padarė Ketė: jai buvo labai neskanu ir ji išspjovė 
viską iš burnos. Tačiau Skarletės juokas privertė Kgętę susiraukti, 
ir ji pravirko. 

- Reikia pratintis, kai iš tavęs juokiasi, mis Kete O'Hara, 
- tarė Skarletė, - juk tu esi nuostabi mažylė ir suteiki savo 
mamytei džiaugsmo, daug džiaugsmo. O linksmi Žmonės visada 
daug juokiasi. 

Kai Ketė ėmė žiovauti, Skarletė nunešė ją namo. 

- Išrink šieną iš jos plaukų, kol ji miega, - pasakė ji Pegei 
Kvin. - Aš grįšiu, kai reikės ją maitinti ir maudyti. 

Ji nuėjo į arklidę ir sudrumstė vieno arklio ramybę. Arklys 
susimąstęs .žiaumojo. Skarletė užlipo 'ant jo be balno. Šią ramią 
prieblandos valandą ji norėjo perjoti per visą Baliharą. 

Net šiuo dienos metu kviečių laukai švytėjo kaip auksas. 
Derlius turėjo būti gausus. Patenkinta Skarletė nujojo namo. 
Galimas daiktas, ji niekada neuždirbs tiek pinigų Baliharoje, 
kiek gautų už pigių namų statybą ir pardavimą, bet pinigai 
nebuvo svarbiausias dalykas. O'Harų žemė buvo atgaivinta. Tai 
ji, Skarletė, ją atgaivino, bent jau dalį jos, kitais metais ji 
apdirbs dar daugiau žemės, 0 po metų - dar. 

- Kaip gera vėl būti namie, - pasakė Skarletė Ketlinai kitą 
rytą, - aš gavau iš Savanos daugybę laiškų. 

Ji patogiai įsitaisė prie Židinio, o Ketei leido pašliaužioti. 
Greitai pro duris pradėjo kaišioti galvas moterys, ištroškusios 
išgirsti iš jos pasakojimą apie Ameriką, pasiklausti apie Bridę 
ir panašiai. 

Atėjus vakarienei, moterys išsiskirstė, jas pakeitė O'Harų 
giminės vyrai, dirbę laukuose ir išalkę. 

Atėjo visi, žinoma, išskyrus Simusą, kuris visada vakarieniau - 
davo mažame namelyje kartu su senąja Kete Skarlete O'Hara. 
Iš pradžių Skarletė to nepastebėjo; ji sveikinosi su Tomu, 
Patriku ir Timočiu, 0 paskui įkalbinėjo Ketę mesti didelį 
šaukštą, kurį ji norėjo sukramtyti. Ir tik vyrams vėl išėjus į 
laukus, Ketlina jai papasakojo, kas pasikeitė nuo to laiko, kai 
ji išvažiavo. 

- Apgailestauju, Skarlete, bet Simusas labai sielojosi, kad tu 
nepasilikai vestuvėse. 

- Aš norėjau likti, bet negalėjau. Ir jis tai žinojo. Aš 
turėjau reikalų Amerikoje. 

"- Man atrodo, kad greičiausiai visa tai dėl Pidžinos, kuri 
tebepyksta. Argi nepastebėjai, kad jos nebuvo tarp atėjusiųjų? 

Skarletė -prisipažino, kad nepastebėjo. Ji iš viso tik kartą 
buvo ją mačiusi ir nieko kaip reikiant apie ją nežinojo. Kas 
ji tokia? Ketlina buvo nekalbi. Anot jos, Pidžina buvo gera 
šeimininkė. Jos namai buvo švarūs, ji virė skanius valgius 
Simusui ir Sinui. 

Visai šeimai bus laimė, jei Skarletė nueis pas ją ir įvertins 
jos triūsą. Ji tokia išdidi, kad niekada neis nieko - aplankyti, 
kol jos neaplankys. | 

- Kokia nesėkmė! - sušuko Skarletė. - Kaip visa tai kvaila. 
Reikės žadinti Ketę. 

- Nereikia, palik ją, aš ją prižiūrėsiu, kol adysiu. Man geriau 
su tavim neiti. 

"Taigi Ketlina nemėgsta naujos savo pusbrolio žmonos, .- 
pamanė Skarletė, - tai įdomu. Ir Pidžina gyvena atskirai, užuot 
persikėlusi į didesnį namą, pas Ketliną. Ji net pietauti neateina. 
Taip, na ir išdidumas! Kiek be reikalo jėgų eikvojama, kai 
reikia dengti du stalus vietoj vieno". Ji pamanė, kad Pidžina 
vargu ar jai patiks, bet nutarė elgtis korektiškai. Paaiškėjo, kad 
tai nelengvas uždavinys. Simuso žmonos charakteris buvo kietas. 

"Ji atrodo taip, lyg būtų prigėrusi acto", - pamanė Skarletė. 
Pidžina pripylė arbatos, kuri buvo taip prisitraukusi, kad gerti 
jos praktiškai buvo neįmanoma. "Nori duoti man suprasti, kad 
aš priverčiau ją laukti", - spėliojo Skarletė. 

- Aš gailiuosi, kad nebuvau vestuvėse, - tarė ji. Jautį reikėjo 
čiupti už ragų. - Prie savo geriausių linkėjimų aš pridursiu 
Amerikoje gyvenančių O'Harų linkėjimus. Tikiuosi, kad jūs su 
Simusu laimingai gyvensite. 

Skarletė buvo patenkinta savimi. "Gražiai pasakyta", - pamanė 
ji. 

Pidžina oriai linktelėjo. 

- Aš papasakosiu Simusui apie jūsų gerumą, - pasakė ji 
paskui, - jis taip nori persimesti su jumis keliais žodžiais. Aš 
paprašiau jį būti netoliese. Tuoj pašauksiu. "Taip! - pagalvojo 
Skarletė. - Gyvenime mane ir geriau priimdavo." Ji visai nebuvo 
tikra, kad norėjo persimesti su Simusu keliais žodžiais. Per 
visą tą laiką, kai ji gyveno Airijoje, jai vargu ar pavyko 
persimesti bent keliais žodžiais su vyriausiuoju Danielio sūnumi. 

Po to, kai Skarletė išgirdo tuos "žodžius", ji suprato, kad 
nė nereikėjo to daryti. Jis norėjo gauti pinigų už žemės nuomą 
ir manė, kad namas, kuris buvo dar didesnis už jo nuosavą 
namą, po tėvo mirties atiteko jam. 

- Aš su malonumu sumokėsiu nuomą, - atsakė Skarletė, 
bet ji norėjo, kad ją paprašytų, o ne reikalautų. - Tačiau aš 
nesuprantu, kodėl jūs aptarinėjate su manim, kas kur turi 
gyventi. Tau ir Pidžinai su Mere Margarete derėtų pasvarstyti 
tai su broliais ir Ketlina. 

- Bet juk tu - O'Hara, - beveik sušuko Pidžina, - paskutinis 
žodis - tavo. | 
“ - Ji pasakė teisybę, Skarlete, - atsakė Ketlina, kai Skarletė 
jai pasiskundė. Skarletei dar nespėjus nieko pasakyti, Ketlina 
nusišypsojo ir patikino, kad jai tai neturėjo jokios reikšmės, 
Ji rengėsi -netrukus išsikraustyti iš Danielio namelio, nes nutarė 
ištekėti už vieno vaikino iš Dansano. Jis pasipiršo jai praeitą 
šeštadienį, kai Trime buvo mugė. 

--Aš dar niekam to nesakiau, norėjau sulaukti tavęs. 

Skarletė apkabino Ketliną. 

- Kaip puiku! Leisi man pasirūpinti vestuvėmis? Jūsų vestuvės 
bus nuostabios. 

- Pagaliau aš atlikau visus pavedimus, - pasakė vakare 
Skarletė misis Fic, - tiesiog stebuklas. Aš nesu visai tikra, kad 
būti O'Hara - tai yra tai, ką aš įsivaizdavau. 

- O kas tai, jūsų manymu? 
- Nežinau, gal turėti daugiau malonumų. 


Rugpjūčio mėnesį prasidėjo bulviakasis. Bulvių buvo tiek 
daug, kad vietiniai fermeriai negalėjo prisiminti kito tokio jų 
derliaus. Kai bulvės buvo nukastos, ji ėmėsi kviečių. Skarletei 
patiko stebėti: blizgantys pjautuvai spindėjo saulėje, 0 varpos 
krito žemyn ir nuklojo žemę šilko juosta. Kartais ji atsistodavo 
vietoj Žmogaus, ėjusio įkandin pjovėjo, rinkdavo nupjautas varpas 
ir rišdavo jas į nedidelius pėdus. Ji nesugebėjo greitai surišti 
pėdo kviečių stiebais, bet vien tik surinkti pėdus mokėjo. 

- Tai sunkiau negu rinkti medvilnę, - tarė ji Kolumui. 
Nostalgiški prisiminimai retkarčiais ją vis dar aplankydavo. 
Kolumas pasakė, kad suprato Skarletę, ir Skarletė gerai žinojo, 
kad jis nemelavo. Jis iš tiesų buvo jos brolis. Atrodė, kad 
Kolumą slegia kažkoks rūpestis, bet jis pats sakė, kad tai todėl, 
jog derliaus nuėmimas sutrukdė greičiau baigti viešbučio statybą, 
kurios ėmėsi Brendanas Kenedis. Skarletė prisiminė apkvaišusį 
žmogų iš bažnyčios, kuris, anot Kolumo, slapstėsi. Jai pasidarė 
įdomu, ar neatsirado dar kas nors ir ką Kolumas padarė jų 
labui. Bet vis dėlto jai geriau nieko nežinoti ir nieko neklausinėti. 


Verčiau ji galvos apie kokius nors malonius dalykus, 
pavyzdžiui, apie Ketlinos vestuves. Žinoma, Skarletė neišrinktų 
būsimuoju Ketlinos vyru Kevino O'Konoro, bet jis buvo taip 
ją įsimylėjęs, be to, jis turi gerą fermą ir dvidešimt karvių, 
todėl jis buvo jai gera partija. Ketlina turėjo neblogą kraitį: 
pinigų, kuriuos gavo pardavusi kiaušinius ir sviestą, ir visus 
virtuvės rakandus Danielio namuose. Ji su dėkingumu priėmė 
iš Skarletės šimtą svarų, kuriuos ši padovanojo, ir sąmokslinin - 
kišku tonu pasakė, kad Skarletei nevertėjo būti tokiai dosniai, 
nes jos kraitis buvo pakankamai didelis. 


Skarletė labai nusiminė sužinojusi, kad vestuvių negalės rengti 
Bighause. Pagal tradiciją vestuvės turėjo būti tuose namuose, 
kuriuose jaunavedžiai gyvens. Daugiausia, kuo Skarletė galėjo 
prisidėti prie jų vestuvių, buvo keletas žąsų ir šešios statinės 
porterio vestuvių stalui. Ir nors to buvo ganėtinai, vis dėlto, 
kaip pasakė Kolumas, šventės šeimininkai buvo jaunikio šeima. 


- Gerai, kai darai daugiau negu reikia, aš nesustosiu, - 
pasakė jam Skarletė. Ji taip pat perspėjo Ketliną, kad ši 
neprieštarautų. 

- Aš nusimetu gedulą, man mirtinai įgrįso nešioti juodus 
rūbus. 

Ji apsirengė trim sijonais - žydru, raudonu ir tamsiai žaliu 
- ir užsimovė dryžuotas kojines; šitaip apsirengusi ji nepraleido 
progos sušokti per vestuves kiekvieną rilį. 

Paskui grįždama į Baliharą ji graudžiai pravirko. 

- Man jos taip truks, Kolumai. Aš ilgėsiuosi jos namų, 
viešnagės. Aš niekada daugiau neisiu ten, kur bjauri Pidžina 
visus girdo savo šlykščia arbata. 

- Dvylika mylių - tai ne pasaulio pakraštys, brangioji Skarlete. 
Užuot slinkusi kabrioletu, sėsi ant gero eiklaus arklio ir kaipmat 
pasieksi Dansoną. 

Skarletė suprato, kad Kolumo žodžiuose esama prasmės, nors 
griežtai atmetė nedrąsią jo užuominą, kad metas jai pagalvoti 
ir apie save - dar kartą ištekėti. 


Naktį ji nuolat atsibusdavo, ir jos kambarį gaubusi tamsa 
būdavo panaši į paslaptingą tamsą Reto akyse, kurią Skarletė 
pamatė jų susitikimo Čarlstone akimirką. Ką jis tada pajuto? 

Viena nakties tyloje, didelėje raižytinėje lovoje, viena 
neapšviesto kambario tamsoje Skarletė kankino save klausimu 
ir svajojo apie tai, ko negalėjo būti. Kartais jai atrodydavo, 
kad ji numirs, jeigu jo nepamatys. 


-- Ketė, - aiškiai pasakė Ketė, pamačiusi veidrodyje savo 
atvaizdą. 

- Ačiū Dievui, - šūktelėjo Skarletė. Ji jau buvo pradėjusi 
bijoti, kad jos vaikas niekada nepradės kalbėti. Ketė retai 
lemendavo vaikams būdinga maniera ir labai nustebusi žiūrėdavo 
į suaugusiuosius, kai tie mėgindavo taip su ja kalbėti. Ji pradėjo 
vaikščioti dešimties mėnesių, bet net ir turėdama vienuolika 
buvo tyli, tik juokdavosi. 

- Pasakyk "ma-ma", - paprašė jos Skarletė. 

Jokių rezultatų. 

- Pasakyk "ma-ma", - pamėgino ji dar kartą, bet maža 
mergytė išsprūdo iš glėbio ir šmurkštelėjo ant grindų. Vaikščioti 
ji mėgino daugiau negu jai tai iš tiesų pavykdavo. 

- Pasipūtusi maža pabaisa, - apšaukė ją Skarletė. - Visi 
Vaikai pirma ištaria "ma-ma", o ne savo vardą. 

Ketė sustojo. Paskui pasuko galvytę ir apdovanojo Skarletę 
šypsena, kuri, kaip vėliau sakė Skarletė, buvo "neabejotinai 
pikta". 

- Mama, - pasakė ji atsainiai ir nukepėstavo tolyn. 


- Ko gero, ji būtų ištarusi tai iš pat pradžių, jei būtų 
panorėjusi, - pasigyrė Skarletė tėvui Flinui. 

Senas kunigas šyptelėjo. Per savo amžių jis matė daug 
motinų, kurios didžiavosi savo vaikais. 

- Šiandien didi diena, - mandagiai tarė jis. 

- Taip, Žinoma, tėve, didi diena! - sušuko Tomis Doilas, 
jauniausias iš fermerių. - Dabar aišku, kad mes gavome neregėtą 
derlių. 

Jis vėl pripylė savo ir šventojo tėvelio stiklines. Derliaus 
šventėje kiekvienas galėjo atsipalaiduoti ir iki soties pasidžiaugti 
gyvenimo malonumais. 

Skarletė irgi leido sau įsipilti stiklinaitę porterio. Būtų blogas 
ženklas, jei po tosto ji bent nesuvilgytų lūpų. Bet likimas buvo 
palankus Baliharai visus metus ir pavojus prisišaukti bėdą buvo 
nedidelis. 

Ji pažvelgė į ilgus stalus, sustatytus išilgai plačios gatvės. 
Kiekvienas stalas buvo papuoštas kviečių pėdu, perrištu kaspinu. 
Aplink sėdėjo šypsantys žmonės ir mėgavosi gyvenimu. Kaip 
tik dabar buvo galima pajusti didžiausią pasitenkinimą dėl to, 
kad esi O'Hara. Visa giminė daug dirbo, kiekvienas savo vietoje, 
ir dabar jie kartu su visu miestu šventė. šaunaus darbo 
pabaigtuves. | 

Ten buvo visko: valgių ir gėrimų, saldumynų ir net nedidelė 
karuselė vaikučiams. Priešais nebaigto statyti viešbučio įėjimą 
vietiniai gyventojai įrengė medinę šokių aikštelę. Pusiaudienio 
saulės nutviekstas dangus įgavo auksinį atspalvį. Auksu spindėjo 
kviečių pėdai ant šventinių stalų, ir laimės jausmas kaip aukso 
kruopelytės pripildė kiekvieno širdį. Tokia ir turi būti derliaus 
šventė. į 

Pasigirdo arklių prunkštimas, ir motinos prisiminė savo vaikus. 
Skarletės širdis apmirė, kai ji niekaip negalėjo surasti Ketės. 
Netrukus ji pamatė ją ant Kolumo kelių gale stalo. Kolumas 
kalbėjosi su stalo kaimynu. Ketė linkčiojo galva, tarsi suprastų 
kiekvieną jų žodį. Skarletė šyptelėjo. Kokia juokinga jos dukrytė. 

Gatvės gale pasirodė arkliai, kuriais jojo milicininkai*. Jų 
buvo trys, visi jie buvo karininkai. Išblizgintos žalvarinės jų 

sagos blizgėjo tarsi auksas - labiau negu kviečių varpos. Jie 
pristabdė arklius ir arkliai ėmė eiti žingine. Už stalo įsivyravo 
tyla, kažkas iš vyrų atsistojo. 

- Jiems bent jau užeko sąžinės pristabdyti arklius, kad 
nesukeltų dulkių, - pasakė Skarletė tėvui Flinui. Bet kai arkliai 
sustojo prie apleistos bažnyčios, ji nutilo. 

- Kaip pasiekti Bighausą? - paklausė vienas karininkas. - 
Man reikia pasikalbėti su šeimininke. 

Skarletė atsistojo. 

- Aš šeimininkė, - pasakė ji ir pati nustebo, kad dar galėjo 
kažką pasakyti - taip staiga jos gerklė išdžiūvo. Karininkas 
pažvelgė į jos išsitaršiusius plaukus ir ryškią kaimietišką aprangą 
ir nusijuokė: 

- Patraukli mergina, bet mes čia atvykome ne žaidimų žaisti. 

Skarletę apėmė jausmas, kurį ji ne kartą gyvenime jautė, - 
baisus įkvepiantis pyktis. Ji užlipo ant suolo, ant kurio sėdėjo, 
ir įsirėmė rankomis į šonus. Tai atrodė labai įžūlu, ir ji tai 
žinojo. 

- Niekas jūsų čia nekvietė, kareivi, tuo labiau Žaisti žaidimų. 
Ko gi jums reikia? Mano vardas misis O'Hara. 

Kitas karininkas šiek tiek pajojo į priekį. Paskui jis nušoko 
nuo arklio ir atsistojo apačioje priešais Skarletę. 

- Mes turime perduoti tai, misis O'Hara. - Jis nusiėmė 
kepurę, nusimovė nuo rankos baltą pirštinę ir padavė jai į 
ritinį susuktą dokumentą. - Mūsų įgula gavo įsakymą apsistoti 
Baliharoje jos gyventojų apsaugai. 

Skarletei pasirodė, tarsi šiltame rugpjūčio danguje ėmė rinktis 
audros debesys. Ji išvyniojo dokumentą ir du kartus lėtai jį 
perskaitė. Supratusi jai įteikto dokumento turinį, ji pajuto 
palengvėjimą. Ji nusišypsojo ir pakėlė galvą aukštyn, kad visi 
galėtų ją matyti. Paskui vis dar šypsodamasi ji pasisuko į 
karininką. 

- Pulkininkas labai malonus, - tarė ji, - bet, tiesą sakant, 
man neatrodo, kad to reikia. Ir niekas negali siųsti čia kareivių 
be mano sutikimo. Būkite malonus, perduokite jam tai. Daiiaroje 
nėra jokių riaušių, mes visi puikiai sugyvename. 

Ji atidavė jam ritinėlį. 


* Milicininkai - pusiau sukarintos jungtinės armijos ir policijos for- 
muotės (red.). 

- Atrodo, jūs truputį perkaitote saulėje, ar nenorėtumėte 
stiklinės elio? 

Kai jai buvo tik penkiolika metų, ji jau mokėjo žavėti vyrus 
savo nepaperkama prašančia mina. Taip ji sugebėjo sužavėti ir 
kalbėjusį su ja karininką. Kaip ir dešimtys jaunuolių iš Kleitono 
grafystės Džordžijoje, kuriuos Skarletė sugebėjo pergudrauti, 
karininkas sumišęs paraudo ir ėmė mikčioti: 

- Ačiū, misis O'Hara, bet... tvarka... yra tvarka, aš pats 
neatsisakyčiau, bet pulkininkas... jūs suprantate... 

- Aš jus suprantu, - švelniu balsu pasakė Skarletė, - bet 
galbūt. kada nors kitą kartą? 

Pirmas tostas, nuskambėjęs derliaus šventėje, buvo už O'Harą. 
Toks tostas visada būdavo pirmas, bet šįsyk jį palydėjo garsūs 
pritarimo šūksniai. 


Dvidešimt šeštas skyrius 


Žiemą Skarletė negalėjo rasti sau vietos. Jodinėjimas buvo 
vienintelis aktyvus užsiėmimas, o jai taip reikėjo kažką daryti. 
Nauji laukai buvo išravėti ir patręšti jau iki lapkričio vidurio. 
Kokiomis mintimis ji dabar galėjo užpildyti savo gyvenimą? Net 
dėl skundų ir konfliktų žmonės į jos kontorą kreipdavosi retai. 
Tiesa, Ketė galėjo pati pereiti per visą kambarį ir uždegti 
Kalėdų žvakę; dar buvo naujametinės apeigos su bambuku „ir 
tamsiaplaukiu atėjūnu, kurio "vaidmenį atliko Skarletė, bet net 
tokios trumpos dienos jai atrodė baisiai ilgos. Ją džiaugsmingai 
sutikdavo Kenedžio užeigoje, juk žinojo, kad Skarletė teikė 
paramą fenijams. Bet greitai ji pavargo nuo dainų apie 
nukankintus kovotojus dėl Airijos laisvės ir garsių grasinimų 
išvyti anglus iš šalies. Ji eidavo į užeigą tik tada, kai vienai 
būti pasidarydavo neįmanoma. Sulaukusi vasario pirmosios - 
Šventos Brigitos dienos, ji buvo stačiai laiminga. Iš džiaugsmo 
ji taip smarkiai išvertė pirmą velėnos gabalą, kad žemės grumstai 
pasipylė į visas puses. "Šie metai bus geresni net už praėjusius", 
- neapdairiai išpranašavo Skarletė. 

Bet darbas naujuose laukuose pernelyg sunkia našta prislėgė 
vietinius fermerius. Jiems niekaip neužteko laiko su viskuo 
susidoroti. Skarletė zyzė Kolumui, kad jis atvestų į miestą dar 
keletą naujų darbininkų: dar buvo nemažai tuščių namų. Bet 
Kolumas nenorėjo atvesti svetimų Žmonių, ir Skarletė nusileido. 

Ji suprato, kad turėjo būti išsaugota fenijų brolijos paslaptis. 
Galiausiai Kolumas pasiūlė kompromisą. Skarletė gali pasisamdyti 
darbui vyrų, bet tiktai vasarai. Tuo tikslu jis nusiveš ją į 
specialią mugę. Ten ji galės taip pat pasiieškoti ir nusipirkti 
arklių, kurių jai reikėjo. 


- Tikriausiai aš mąsčiau ne galva, Kolumai O'Hara, aš turbūt 
apakau, kad taip brangiai sumokėjau už tuos darbinius arklius. 
Jie juda kaip vėžliai. Dabar manęs jau neapgausi. 

Kolumas mintyse šyptelėjo. Skarletė buvo tiesiog nepaprasta 
moteris. Ji nusimanė apie daugelį dalykų. Tai jis gerai žinojo. 

- Brangioji Skarlete, tu panaši į kaimietę tarnaitę, 0 ne į 
džentrį; niekas nepatikės, kad tu gali sumokėti už vieną karuselės 
ratą, O jau kalbėti apie arklius... 

Skarletė paniuro. Ji nesuprato, kad buvo apsirengusi visai 
ne taip, kaip tiktų važiuojant į mugę. Nuo žalių marškinių jos 
akys atrodė dar žalesnės, o sijonas buvo šviesus kaip vasaros 
dangus. 

- Ar nebūtumėte toks malonus, tėve Kolumai O'Hara, ir 
nepastumtumėte man šitos puskarietės? Aš žinau, kaip man 
rengtis. Jei atrodysiu turtinga, tai pirklys pakiš man kokį nors 
išdvėsusį  kuiną. Verčiau būsiu apsirengusi kaimietiškai. Na 
judinkis, judinkis. Aš taip ilgai laukiau. Tik nematau priežasties, 
kodėl tokia mugė negalėtų prasidėti Sventos Brigitos dieną, kai 
vėl prasideda lauko darbai. 

Kolumas nusišypsojo. 

- Kai kurie vyrukai tuo metu dar eina į mokyklą, brangioji 
Skarlete. 

Jis įtempė vadeles, ir jie nuvažiavo. 

- Daug naudos jiems tai duoda - gadinti akis prie knygų, 
užuot buvus gryname ore ir uždirbus nemažai pinigų, - 
nepatenkinta pasakė Skarletė, degdama nekantrumu. | 

Mylia keitė mylią, o pintos gyvatvorės šalikelėje skleidė Žiedų 
kvapą. Dabar, kai jie iš tiesų važiavo greitai, Skarletė galėjo 
atsipalaiduoti. 

- Aš niekada nebuvau Droede. Man ten patiks? 

- Manau, taip. Ten būna labai didelės mugės, daug didesnės, 
negu tu kada nors esi mačiusi. 

Kolumas žinojo, kad paklaususi jį apie Droedą Skarletė 
turėjo galvoje mugę. Mugės sukeldavo jai malonų jaudulį. Visa 
kita, kas galėjo dominti siaurose miesto gatvelėse, jos protui 

buvo nepasiekiama. Skarletei patiko tik tai, ką buvo galima 
nesunkiai suprasti. Šis jos būdo bruožas dažnai priversdavo 
Kolumą nesmagiai pasijusti. Jis žinojo, kad ji kaip reikiant 
neįsisąmonino, kaip rizikuoja palaikydama ryšius su fenijų brolija. 
Toks jos nesusigaudymas galėjo turėti katastrofiškų padarinių. 
Bet šiandien Kolumas važiavo su ja dėl jos reikalų, todėl jis 
manė, kad patirs mugėje tiek pat malonių įspūdžių, kiek ir ji 
pati. 

- Pažiūrėk, Kolumai, kokia didžiulė mugė. 

- Bijau, kad pernelyg didelė. Kur eisime pirmiausia? Žiūrėti 
arklių ar ieškoti vyrukų? Jie skirtingose pusėse. 

- Dieve! Kaip paprastai, pirmiausia išgrobstys geriausius. Štai 
ką: tu eisi rinktis vyrukų, 0 aš bėgsiu tiesiai prie arklių. Kai 
baigsi, ateisi pas mane. Tu tikrai žinai, kad vyrukai patys 
pasieks Baliharą? 

- Jie čia atėjo tam, kad juos pasamdytų, jiems nereikia 
pratintis vaikščioti. Kai kurie iš jų sukorė šimtą mylių, kad 
patektų čionai. 

Skarletė nusišypsojo. 

- Pirmiausia pažiūrėk į jų kojas, prieš ką nors sutardamas. 
O aš Žvilgtelėsiu į arklių mugę. Tai kur man eiti? 

- Į galą, ten, kur vėliavos. Droedo mugėje tu pamatysi 
geriausius Airijos arklius. 

Skarletė pamatė dideles drobines palapines, kurios buvo 
paverstos laikinais arklių gardais: Aha, pamanė ji, niekam 
nepavyks parduoti man bent vieno arklio apytamsėje palapinėje. 
Ir ji įsimaišė į triukšmingą minią, kuri grūdosi prie palapinės 
įėjimo. "Ką gi daryti, aš niekada nemačiau tiek daug arklių 
vienoje vietoje. Koks šaunuolis Kolumas, kad atvežė mane čia. 
Aš turėsiu didelį pasirinkimą." 

Darbuodamasi alkūnėmis, ji ėjo iš vienos vietos į kitą ir 
apžiūrinėjo kiekvieną arklį. 

Jai visai nepatiko, kaip buvo parduodami arkliai Airijoje. 
Negali prieiti prie savininko ir paklausti, kiek jis nori už savo 
arklį. Ne, tai pernelyg paprasta. Kai tik kas nors norėdavo 
nusipirkti arklį, vienas iš pirklių iššokdavo į priekį ir pasakydavo 
kainą, kuri būdavo nepriimtina arba pardavėjui, arba pirkėjui. 
Paskui pirklys, iš anksto sukiršinęs suinteresuotus asmenis, 
išreikalaudavo iš jų abipusio sutikimo. Skarletė savo pačios 
kailiu patyrė prekybos agentų suktybes. Jei būsi neapdairus, jie 
gali staiga sugriebti už rankos ir iš visų jėgų sukirsti delnais, 

o tai reiškė, kad tu pirkai arklį, ir sandėris sudarytas. Jai 
patiko pora keršų arklių, kuriuos gyrė pirklys. Jie puikiai atrodė 
šalia vienas kito, jiems buvo ne daugiau kaip treji metai, 
kiekvienas svėrė tik po septynis šimtus kilogramų. Skarletė 
susidėjo rankas už nugaros. 

- Išveskite juos į šviesą, aš noriu apžiūrėti, - paprašė ji. 

Savininkas su pirkliu ir šalia stovintys žmonės smarkiai 
užprotestavo. 

- Visus žudo azartas, - pasakė kažkoks nedidelio ūgio vyras, 
apsirengęs megztiniu ir jojimo kelnėmis. 

Skarletė reikalavo, bet kalbėjo labai saldžiu balsu. "Prie 
saldaus popieriaus prilimpa daugiau musių“, - kartojo ji sau. 
Ji pažiūrėjo į besikilnojančius arklių šonus ir perbraukė per 
juos ranka. Paskui vikriai sugriebė vienam arkliui už galvos ir 
apžiūrėjo jo dantis, po to prapliupo juoktis: treji metai, Šventoji 
Marija! 

- Pasiimkite juos, - tarė Skarletė ir pamerkė pirkliui, - 
mano senelis jaunesnis už juos. 

Ji buvo labai patenkinta savimi. 

Po valandos ji surado tik tris arklius, kurie jai patiko visais 
atžvilgiais. Kiekvieną kartą ji turėjo meiliai prašyti savininkų 
leisti apžiūrėti arklius dienos šviesoje. Ji pavydžiai žiūrėjo į 
žmones, kurie pirko žirgus medžioklei. Atviroje aikštelėje buvo 
pastatytos užtvaros šuoliams, ir tokių žirgų pirkėjai galėjo 
akivaizdžiai įsitikinti, ko vertas vienas ar kitas žirgas. Be visa 
ko, medžiokliniai žirgai buvo labai gražūs. O dėl darbinių, tai 
jų išorė neturėjo didelės reikšmės. Skarletė pasisuko į kitą 
pusę. Jai reikėjo nusipirkti dar tris arklius. Kol jos akys 
apsiprato su arklių palapinės prieblanda, ji atsirėmė į stulpą, 
kuris prilaikė šitą laikiną statinį. Ji jau pajuto nuovargį, O 
buvo atlikta tik pusė darbo. 

- Kurgi tavo Pegasas, Bartai? Aš nematau, kad jis šokinėtų 
per kliūtis. 

Skarletė įsikibo į stulpą rankomis: "Aš kraustausi iš proto. 
Šis balsas panašus į Reto". 

- Jei tu būtum atvežęs mane į žąsų medžioklę... 

"Taip ir yra! Aš negaliu suklysti, daugiau niekas pasaulyje 
taip nekalba." Ji greitai atsisuko ir pažvelgė į saulės nutviekstą 
aikštę, merkdamasi nuo ryškios šviesos. 

"Tai jo nugara. Juk taip? Be abejo. Kad tik jis dar ką 
nors pasakytų arba pasuktų galvą. Tai negali būti Retas, jam 

visai nėra ko atvažiuoti į Airiją, bet aš negaliu supainioti jo 
balso." 

Vyras pasuko galvą, norėdamas kažką pasakyti šalia jo 
stovinčiam šviesiaplaukiam žmogui. Tai buvo Retas. Skarletė 
suvirpėjo. 

Antras vyras kažką pasakė, ir Retas linktelėjo. Paskui 
šviesiaplaukis dingo, ir Retas liko vienas. Skarletė stovėjo šešėlyje 
ir žiūrėjo į Šviesą. 

"Nė iš vietos", - įsakė ji sau, kai Retas ėmė tolti. Bet ji 
negalėjo įveikti savęs. Ji išbėgo iš pastogės ir nuskubėjo paskui 
ji. 

- Retai! 

Jis nerangiai sustojo, - nors Retas niekada nebuvo nerangus, 
- ir atsisuko. Jo veido išraiška buvo nesuprantama, o akys iš 
po kepurės snapelio spindėjo labai atšiauriai. Paskui jis 
nusišypsojo dirbtine šypsena, kuri Skarletei buvo labai gerai 
pažįstama. 

- Tu atsirandi netikėčiausiose vietose, Skarlete, - ištarė jis. 

"Jis juokiasi iš manęs, o man tas pats. Man į viską 
nusispjauti." Ji girdėjo savo širdies dūžius. 

- Sveikas, Retai, - tarė ji, - kaip tau sekasi? - Ji suprato, 
kad tokie klausimai čia netiko, bet jai reikėjo kažką kalbėti. 
Reto lūpos persikreipė. 

- Turint galvoje numirėlį, man sekasi gerai, - pabrėžtinai 
melodingai ištarė jis, - o gal aš suklydau? Man pasirodė, kad 
Čarlstone aš mačiau našlę. 

- Taip, aš turiu tau kai ką pasakyti. Aš nebuvau ištekėjusi, 
tai yra neturėjau vyro. 

- Nesistenk nieko man aiškinti. Tau tai nelabai gerai sekasi. 

- Ką tu turi galvoje? Nebūk toks nemandagus, Retai. 

- Nekreipk dėmesio. Kokie vėjai atnešė tave į Airiją? Aš 
maniau, kad tu Anglijoje. 

- Kodėl tu taip manei? (Kodėl mes čia stovime ir kalbame 
tokius niekus? Negi aš jau nesugebu mąstyti? Kam aš kalbu 
visas šitas kvailystes?) 

- Tu neišlipai Bostone? 

Kai Skarletė išgirdo tai, jos širdis ėmė dar smarkiau plakti. 
Vadinasi, jis pamėgino sužinoti, kur ji keliavo. Vadinasi, jam 
buvo ne vis vien ir jis nenorėjo, kad ji dingtų. Ji pajuto 
kažkokį įkvėpimo antplūdį. 

- Iš tavo ryškaus apdaro aš galiu spręsti, kad tu daugiau 
neapraudi manęs, mirusio, - tarė Retas. - Skarlete, kaip tu 
galėjai, juk aš dar ne kapuose? 


Ji su siaubu pažvelgė į savo kaimietiškus rūbus, o paskui 
į jo nepriekaištingą mėlyną jodinėjimo kostiumą. Kodėl jis 
visada priversdavo ją pasijusti kvailai? Kodėl ji negalėjo bent 
supykti? Todėl, kad ji mylėjo jį. Tikėjo jis ar ne, bet tai buvo 
tiesa. Visai nieko nesitikėdama ir negalvodama apie padarinius, 
Skarletė žiūrėjo į Žmogų, kuris tiek metų buvo jos vyras. 


- Aš myliu tave, Retai, - neprarasdama orumo, pasakė ji. 


- Kaip man gaila tavęs, Skarlete. Atrodo, tu visada myli 
kitų moterų vyrus. - Jis pagarbiai kilstelėjo kepurę. - Bet aš 
turiu būti ištikimas kitai, atleisk man, jei aš dabar tave paliksiu. 
Iki pasimatymo. 


Jis nusisuko ir nuėjo. Skarletė Žiūrėjo jam įkandin. Ji jautėsi 
taip, lyg Retas būtų sudavęs jai per veidą. 

Be jokios priežasties, nieko nelaukdama iš jo, ji norėjo 
padovanoti jam tai, ką turėjo brangiausia. O jis sumynė ją su 
purvais. Pasijuokė iš jos. Ne, tai ji pati apsijuokė. Ryškiai 
apsirengusi, mažytė, vieniša stovėjo ji vienoje vietoje labai ilgai, 
O aplink šurmuliavo mugė. Bet paskui Skarletė pajuto, kad vėl 
gali matyti visa, kas darosi aplinkui. Ji pamatė Retą su bičiuliu, 
apsuptus minios smalsių žiūrovų. Kažkoks tvido kostiumu 
apsirengęs vyras laikė už apynasrio nenustygstantį žirgą, o šalia 
stovintis raudonveidis vyras, apsirengęs kaip škotas, staigiu judesiu 
nuleido dešinę ranką. Skarletei buvo pažįstamas šis judesys, jį 
galėjai matyti, kai būdavo parduodami arkliai. Ji įsivaizdavo, 
kaip šitas Žmogus sukirs per Reto draugo ir žirgo savininko 
rankas, 0 tai reikš, kad sandėris sudarytas. Jos kojos pačios 
nešė, įveikdamos juos skiriantį atstumą. Priešais painiojosi 
žmonės, bet ji jų nepastebėjo. Hipnotizuojantis prekybos agento 
balsas, kaip ritualo daina: 

- Šimtas dvidešimt, sere, jūs žinote, kad tai didelė kaina, 
net tokiam žvėriui kaip šitas... 0 jūs, sere, pasiryžęs duoti dar 
penkis, kad šis taurus gyvis taptų jūsų arklidės puošmena..., 
šimtas keturiasdešimt? Būkite truputį protingesnis, tas džentel- 
menas davė šimtą dvidešimt penkis, sakykite, kad nuleidote nuo 
šimto keturiasdešimt dviejų, ir mes labai greitai susitarsime. 
Taigi šimtas keturiasdešimt, dabar pažiūrėsime, kiek žmogus yra 
didžiadvasis. Įrodykite, kad galite duoti savo kainą. Pasakykite 

šimtas trisdešimt vietoj šimto dvidešimt penkių, ir jūs jau būsite 
beveik sutarę... 

Skarletė priėjo prie pardavėjo, pirkėjo ir prekybos agento. 
Žalių marškinių fone jos veidas atrodė pernelyg baltas, o akys 
žalesnės už smaragdą. 

- Šimtas keturiasdešimt, - aiškiai ištarė ji. Agentas pažiūrėjo 
nieko nesuprasdamas ir sutriko. Skarletė pasispjaudė į savo 
kairįjį delną ir garsiai pliaukštelėjo per jį. Ji pasispjaudė dar 
kartą ir pažvelgė į pardavėją. Tas iškėlė ranką, irgi pasispjaudė 
į delną, ir dukart sudavė per Skarletės ranką. Agentui neliko 
nieko kito, kaip tik irgi pasispjaudyti ir sutvirtinti sandėrį. 

Skarletė pažvelgė į Reto draugą: 

- Tikiuosi, jūs nelabai nusiminėte, - ištarė ji saldžiu balseliu. 

- Žinoma, ne, tai... - Čia įsiterpė Retas. - Bartai, norėčiau, 
kad tu sutiktum... - pasakė jis ir nutilo. 

Skarletė į jį nežiūrėjo. 

- Misis O'Hara, - prisistatė jinai sutrikusiam jo kompanionui. 

- Džonas Morlandas, - prisistatė tasai ir paėmė nešvarią jos 
ranką. Jis pasilenkė ir pabučiavo ją, paskui nusišypsojo 
švytinčioms jos akims. 

- Jūs čia netoliese medžiojate? 

- Aš... - Viešpatie, ką aš padariau? Ką dabar pasakyti? Ką 
ji darys su grynakraujų medžiokliniu žirgu savo arklidėje 
Baliharoje? 

- Prisipažįstu, misteri Morlandai, aš pasidaviau moteriškam 
impulsui. Aš turėjau nusipirkti šį Žirgą. 

- Aš irgi, bet, kaip matote, aš per daug delsiau, - atsakė 
jai baltaplaukis džentelmenas grynai anglišku akcentu. - Man 
būtų garbė, jeigu jūs kada nors atvažiuotumėte pas mane ir 
drauge pamedžiotumėte mano valdose. Tai šalia Dansano, jums 
žinoma ši grafystės dalis? 

Skarletė nusišypsojo. Visai neseniai ji buvo šioje dalyje 
Ketlinos vestuvėse. Nenuostabu, kad Džono Morlando vardas 
buvo jai žinomas. Ji prisiklausė apie "serą Džoną Morlandą" 
iš Ketlinos vyro. "Jis didis Žmogus, nors ir lendlordas, - šimtus 
kartų sakė Kevinas O"Konoras. - Jis pats pasakė, kad sumažino 
man nuomą penkiais svarais. Tai buvo vestuvinė jo dovana." 

"Penkiais svarais, - mąstė Skarletė, - kaip kilniadvasiškai 
pasielgė žmogus, kuris moka už arklį penkiolika kartų daugiau." 

- Aš Žinau Dansaną, - pasakė Skarletė, - netoli tos vietos 
gyvena mano draugai. Kada nors aš su malonumu prisidėsiu 
prie jūsų draugijos. Jūs galite paskirti bet kurią dieną. 

- Kitą šeštadienį? 

Skarletė žvaliai nusišypsojo, paskui pasispjaudė delną ir pakėlė 
ranką. Džonas Morlandas nusijuokė. Jis irgi pasispjaudė delną 
ir dukart sudavė per jos ranką. 

- Sutarta! | 

Tik dabar Skarletė pažvelgė į Retą. Jo akys žiūrėjo į jos 
pusę, atrodė, kad jis jau seniai ją stebėjo. Tose akyse Skarletė 
pamatė kažką linksma ir kažką, ko ji negalėjo suprasti. "Na 
ką gi, atrodo, lyg jis manęs nebūtų anksčiau matęs ar kažkas 
panašaus." 

- Misteri Batleri, kaip aš džiaugiuosi jus matydama, - meiliai 
tarė Skarletė. Ji ištiesė jam savo nešvarią ranką. 

Retas nusimovė pirštinę ir paėmė ją: 

- Misis O'Hara, - ištarė jis nusilenkdamas. 

Skarletė linktelėjo galva įsistebeilijusiam į ją prekybos agentui 
ir išsiviepusiam buvusiam žirgo savininkui. 

- Mano arklininkas tuojau ateis ir padarys viską, ką reikia, 
- su palengvėjimu pasakė ji ir pasikėlė sijoną, norėdama pasiekti 
pinigų pluoštą, kuris buvo pririštas prie jos kojos. 

- Viskas normalu? - Ji suskaičiavo pinigus ir atidavė juos 
buvusiam savininkui. 

Kai ji apsisuko eiti, jos sijonai švystelėjo ir verpetu apsisuko 
aplink jos kojas. 

- Kokia nuostabi moteris, - pasakė jai pavymui Džonas 
Morlandas. 

Reto lūpas suvirpino šypsena. 

- Nepaprasta, - atsakė jis pritardamas. 


Dvidešimt septintas skyrius 


- Ketė eis į lauką, - ištarė vaikiškas balselis... 

- Ne, mano brangioji, ne šiandien. Greitai, tačiau ne šiandien. 
- Skarletė jautėsi baisiai sudirgusi. Kaip ji galėjo taip neapdairiai 
pasielgti? Kaip ji galėjo užmiršti, koks pavojus gresia Ketei? 
Dansanas buvo visai netoli, ir tikriausiai tenykščiai žmonės 
žinojo apie misis O'Harą ir jos juodbruvę dukterį. Ji nuvedė 

Ketę į viršų, kur ji turėjo abu kambarius, ir neišleido jos iš 
akių dieną ir naktį; ji nuolat Žvalgėsi pro langą į kelią. 

Misis Fic atliko Skarletės tarpininko vaidmenį ir perdavinėjo 
jos nurodymus, ką reikia padaryti, be to, labai greitai. Siuvėja 
lakstė paskui Skarletę - skubinosi pabaigti jos jodinėjimo 
kostiumą, batsiuvys triūsė tarsi elfas - siuvo jai batus, arklininkas 
tepė perdžiūvusį ir suskilusį balną, kuris kabėjo tvarte trisdešimt 
metų iki Skarletės atvažiavimo, o vienas iš vyrukų, kuriuos 
Kolumas pasamdė dirbti, ėmė ruošti bėrį būsimajai medžioklei. 
Kai atėjo šeštadienis, Skarletė buvo kaip reikiant pasirengusi - 
kitaip ir būti negalėjo. 

Jos bėris buvo vardu Mėnulis, jis buvo labai stambus, kaip 
Skarletė ir sakė Kolumui, septyniolikos sprindžių aukščio, turėjo 
galingą liemenį ir ilgą nugarą. Jis tiko stambiam Žmogui, o 
Skarletė sėdėdama ant jo atrodė mažytė, smulki ir labai 
moteriška. Ji bijojo, kad atrodys juokingai. Jai nekilo abejonių, 
kad ji apsijuoks. 

Ji nežinojo Mėnulio charakterio, jo ypatumų ir negalėjo to 
sužinoti, nes pasinaudojo moterišku balnu, kaip ir visos ledi. 
Kai Skarletė buvo mergina, ji mėgo jodinėti moterišku balnu, 
bet ji retai mėgindavo joti greitai, nes lėtai jojant daug patogiau 
flirtuoti su Šalia jojančiu vyru. 

Dabar gi moteriškas balnas buvo labai nepatogus. Ji negalėjo 
valdyti arklio, iš abiejų pusių spausdama jį keliais, nes viena 
koja buvo permesta per priešakinę balno guvą, o kita negalėjo 
judėti, kadangi ledi galėjo išlaikyti pusiausvyrą tik spausdama 
vieną balnakilpę. "Aš turbūt išlėksiu iš balno dar nepasiekusi 
Dansano, - nusiminusi pagalvojo ji, - ir tikriausiai nusisuksiu 
sprandą po pirmos kliūties.“ Dar iš tėvo pasakojimų ji žinojo, 
kad. didžiausią medžioklės dalį, kai medžiojama raitomis, sudaro 
šuoliavimas per užtvaras, duobes, sienas, laiptus ir kitokias 
kliūtis. : Kolumas veltui mėgino ją perspėti, kad damos mėgo 
ne medžioklę raitomis: per medžioklę svarbiausia joms buvo 
pusryčiai ir medžioklės kostiumas. Nelaimingų atsitikimų 
dažniausiai būdavo dėl moteriškų balnų, ir niekas nesmerkdavo 
ledi, jeigu jos elgdavosi apdairiai. 

Retas turės malonumą matyti ją bailią ir silpną. Ir ji buvo 
linkusi verčiau nusisukti sprandą negu suteikti jam tokį 
malonumą. Skarletė palietė Mėnulio karčius botkočiu. 

- Pamėginsime risčia ir pažiūrėsime, ar galėsiu išsilaikyti 
šitame kvailame balne, - pasakė Skarletė ir garsiai atsiduso. 


192 


Kolumas papasakojo Skarletei, kaip vyksta lapių medžioklė, 
bet ji nebuvo pasiruošusi pirmosioms kolizijoms. 


Morlandholas buvo daugiau kaip dviejų šimtmečių architek- 
tūros stilių mišinys. Kaminai, langai, fligeliai chaotiškai jungėsi 
vieni su kitais akmenine siena apjuostame vidiniame kieme. 
Visa tai sudarė pagrindinę pilies dalį; pilį 1615 metais pastatė 
pirmasis Morlando dinastijos baronetas. Keturkampis kiemas 
buvo pilnas raitų Žmonių ir skalijančių medžioklinių šunų. 
Išvydusi šį vaizdą, Skarletė užmiršo savo nerimą. Kolumas 
užmiršo jai pasakyti, kad vyrai apsirengdavo medžioklei ryškiai 
raudonas liemenes. Niekada gyvenime ji nematė nieko 
romantiškesnio. 

- Misis O'Hara, - šūktelėjo seras Džonas Morlandas, prijojęs 
prie Skarletės. Jis buvo nusiėmęs puošnią kepurę ir laikė ją 
rankose. - Sveiki atvykę, tiesą sakant, nemaniau, kad jūs atjosite. 

Skarletė prisimerkė: 

- Tai Retas jums pasakė? 

- Priešingai. Jis pasakė, kad nenuoramos žirgai neprivers 
jūsų sėdėti namie, - nuoširdžiai atsakė Morlandas, - na, o kaip 
jums patinka Mėnulis? Koks puikus žirgas. 

- Taip... tai tiesa, - pritarė Skarletė. 

Jos akys lakstė į šalis ieškodamos Reto. Kiek čia Žmonių! 
Velniai griebtų tą šydą, ji nieko nemato! Skarletė buvo 
apsirengusi labai konservatyviu medžioklės kostiumu; juoda 
vilnonė liemenė aukšta apykakle varžė judesius, tokia pat juoda 
skrybėlė ir nuo jos nukaręs šydas, kuris dengė Skarletės veidą. 
Užpakalyje šydas buvo prisegtas prie jos plaukų kuodo. 

Jai tai buvo blogiau nei gedulas, bet atrodė respektabiliai 
ir kontrastiškai, palyginti su margais sijonais ir dryžuotomis 
kojinėmis, kuriomis ji mūvėjo praeitą kartą. Vienintelis rūbas, 
kurio ji griežtai atsisakė, buvo korsetas. Užteko nepatogumo 
vien dėl balno. | 

Retas žiūrėjo į ją. Pagaliau pastebėjusi tai, ji pasuko galvą 
į kitą pusę. Jis tikisi, kad aš vaidinsiu spektaklį. "Jūs dar 
pamatysite, misteri Batleri. Gal aš ir susilaužysiu visus kaulus, 
bet niekas neišdrįs pasijuokti iš manęs, tuo labiau jūs". 

"Jok ramiai ir žiūrėk, ką daro kiti! - mokė ją Kolumas. 
Skarletė nutarė pasekti jų pavyzdžiu. Ji pajuto, kaip jos rankas 
po pirštinėmis išpylė prakaito lašeliai. Medžiotojai ėmė didinti 
tempą, kažkokia moteris netoli jos nusijuokė, supliekė savo 

arkliui, ir tas pasileido risčia. Skarletė akimirką pažvelgė į 
švysčiojančias priešais ją raudonas ir juodas raitelių nugaras, į 
arklius, kurie lengvai peršokdavo žemą akmeninę sieną kalvos 
papėdėje. 

"Dabar jau vėlu dėl ko nors nerimauti", - pagalvojo ji. Ji 
pajudėjo iš lėto, net nežinodama, kad taip ir reikia, ir Mėnulis 
nušuoliavo dar greičiau, kaip ir dera žirgui, dalyvavusiam ne 
vienoje medžioklėje. Ji nepastebėjo, kaip siena liko užpakaly 
jos. Nenuostabu, kad Džonas Morlandas taip norėjo pirkti 
Mėnulį. Skarletė garsiai nusijuokė. Dabar jau neturėjo jokios 
reikšmės, kad ji niekada gyvenime nebuvo medžioklėje ir daugiau 
kaip penkiolika metų nesėdėjo moteriškme balne. Ji jautėsi 
puikiai, daugiau negu puikiai. Visa tai teikė jai malonumą. 
Nenuostabu, kad tėtis niekada neatkeldavo vartų. Kam to reikia, 
kai galima peršokti tvorą? 

Ją įkyriai persekioję tėvo ir Bonės vaizdiniai dabar dingo. 
Dingo ir jos baimė. Liko tik maloniai glostančio odą ūkanoto 
ryto oro pojūtis ir jos valdomo žirgo jėga ir galybė. 

Be to, atsirado stiprus noras pavyti ir smarkiai pralenkti 
Retą Batlerį. 


Skarletė stovėjo.  Supurvintą suknelės šleif4ą ji buvo 
apsivyniojusi apie kairę ranką, o dešine laikė šampano taurę. 
Kaip pasakė Džonas Morlandas, jai įteikta lapės koja bus 
pritvirtinta prie sidabrinio pastovo, jei Skarletė leis. 

- Tai bus nuostabiai gražu, sere Džonai. 

- Būkite maloni, vadinkite mane Bartu, kaip tai daro mano 
draugai. 

- Malonėkite vadinti mane Skarlete, taip mane vadina visi 
- nesvarbu, draugai jie man ar ne. 

Dėl medžioklės sėkmės jos nuotaika buvo pakili, skruostai 
iškaitę. 

- Aš neprisimenu nieko geresnio, - tarė ji Bartui. Ir tai 
buvo beveik tiesa. 

Kiti raiteliai ją jau pasveikino, tą akimirką ji galėjo pamatyti 
susižavėjimą vyrų akyse ir pavydą moterų akyse. Kur tik ji 
nukreipdavo žvilgsnį, visur matė žavingas moteris ir gražius 
vyrus, padėklus su šampano taurėmis, prabangą ir turtingumą, 
tarnus,  besilinksminančius žmones, gražų gyvenimą. Visa tai 
priminė ikikarinius laikus, tik dabar ji buvo jau. suaugusi ir 
galėjo daryti ir kalbėti viską, kas jai patiko. Ji, Skarletė O'Hara, 

kaimo mergina iš Šiaurės Džordžijos, buvo baroneto pilyje kartu 
su ledi ir lordais ir net su viena grafiene. Visa tai buvo 
panašu į romaną. Skarletė pasuko galvą. 

Ji beveik užmiršo, kad čia yra Retas ir kad ji buvo įžeista. 
Tačiau tik beveik. Ji gerai prisiminė, ką matė ir girdėjo, kai 
grįžo po medžioklės. Retas elgėsi taip, tarsi jam visai nė 
motais, kad jinai jį visais atžvilgiais aplenkė. Jis linksminosi 
erzindamas grafienę, tarsi seniai būtų su ja artimai pažįstamas... 
jis atrodė visai ramus. Kaip visa tai jam būdinga! Kad ir kas 
būtų, suk jį devynios. 

- Sveikinu, Skarlete. 

Šalia stovėjo Retas. Ji net nepastebėjo, kaip jis priėjo. Jos 
rankos suvirpėjo, ir šampanas apipylė suknelę. 

- Velniai tave griebtų, Retai, tu visada taip nepastebimai 
prisėlini! 

- Atleisk man, - atsakė Retas ir ištiesė jai nosinę. - Aš 
prašau tavęs nepykti dėl šiurkštaus elgesio mugėje. Pasiteisinimui 
galiu pasakyti tik tai, kad buvau priblokštas pamatęs tave. 

Skarletė paėmė nosinę ir pasilenkė norėdama ištrinti dėmes, 
paliktas ant suknelės, nors to visai nereikėjo daryti, jos rūbai 
ir taip jau buvo smarkiai supurvinti. Tačiau tai leido susikaupti, 
be to, tą momentą Retas negalėjo matyti jos veido išraiškos. 
"Aš neišsiduosiu, kad man visa tai ne tas pat, - prisiekė ji 
sau, - taip pat ir tai, kad jis mane įskaudino." 

Ji pakėlė galvą, jos akys švytėjo, lūpos šypsojosi. 

- Tu buvai apstulbintas, - tarė ji, - galiu įsivaizduoti, kaip 
visa tai atrodė. Kokie vėjai tave atpūtė į Airiją? 

- Noriu pirkti arklių, aš nutariau kitais metais laimėti arklių 
jojimo lenktynes. Džono Morlando arklidės turi neblogą 
reputaciją. Antradienį išvažiuoju į Paryžių, pažiūrėsiu dar ir 
ten. O“ kas atvedė į Droedą tave, apsirengusią kaimietiškais 
rūbais? 

Skarletė nusijuokė. 

- Retai, juk tu žinai, kaip aš mėgstu rengtis. Suknelę, su 
kuria tu mane matai, aš pasiskolinau iš tarnaitės namuoše, 
kuriuose apsistojau. 

Ji dairėsi į visas puses, norėdama pamatyti Džoną Morlandą. 

- Aš negaliu elgtis nepadoriai, aš eisiu, - pasakė ji, žiūrėdama 
per petį, - mano draugai gali supykti, jeigu aš negrįšiu pas 
juos.- 

Vieną akimirką ji žiūrėjo į Retą, paskui nusisuko ir skubiai 
nuėjo. Ji neišdrįs likti naktį pilyje su juo. 

Kai iki Baliharos liko ne daugiau kaip penkios mylios, ėmė 
lyti. Kaip ne laiku, lietaus lašai vis krito jai ant skruostų. 


Trečiadienį Skarletė pasiėmė Ketę į Tarą. Senovinės 
supiltinės kalvos buvo pakankamai aukštos, tad užsiropštusi ant 
jų Ketė galėjo džiūgauti. Skarletė matė, kaip drąsiai ir net 
neapdairiai leidosi jos vaikas žemyn nuo kalvos, bet prisivertė 
nepriekaištauti. Ji papasakojo Ketei apie  Tarą, apie šeimą ir 
karališkus balius, o prieš išvažiuodama pakėlė Ketę aukštai virš 
galvos, kad ji galėtų gerai apžiūrėti tą vietą, kur gimė jos 
mama. 

- Tu - maža airių mergytė Ketė, tavo šaknys auga iš Čia... 
tu ką nors supranti iš to, ką aš sakau? 

- Ne, - atsakė Ketė. 

Skarletė nuleido Ketę ant žemės, kad ji palakstytų. Tvirtos 
mažos kojytės niekada nevaikščiojo, jos visada bėgiojo. Ji dažnai 
griūdavo. Žolėje buvo nemažai -duobių ir kupstų. Bet ji neverkė. 
Ji pakildavo ir vėl bėgdavo. Stebėdama ją, Skarletė jautė, kaip 
jos jėgos auga; Ketė veikė ją kaip vaistažolė. 

- Kolumai, o kas yra Parnelis? Per pusryčius po medžioklės 
daugelis apie jį kalbėjo, bet aš nieko nesupratau iš jų Žodžių. 

- Vienas protestantas, - pasakė jai Kolumas, - be to, anglas. 
Nė viens iš jų nėra vertas susidomėjimo. 

Skarletė mėgino pasiginčyti su juo, bet ji žinojo, kad tai 
beprasmiška. Kolumas niekada nekalbėjo apie anglus,. ypač anglų 
žemvaldžius Airijoje, kurie dažniausiai buvo vadinami Airijos 
anglais. Tais atvejais jis griežtai pakeisdavo pokalbio temą. 
Skarletei nelabai patiko, kad Kolumas nepripažino, jog kai kurie 
anglai yra geri žmonės. Jai patiko seserys, su kuriomis ji 
susipažino laive. Ir medžioklėje visi buvo jai tokie malonūs. 
Dėl Kolumo nusistatymo prieš anglus ji šiek tiek buvo juo 
nepatenkinta. Kad jis bent kalbėtų su ja apie tai, o ne griežtai 
nutrauktų. 

Ji paklausė misis Fic to, kas ją irgi domino. Kas buvo 
Airijos Batleriai, kurių visi taip nekentė? 

Ekonomė ištraukė Airijos žemėlapį. "Matai? - ji parodė 
ranka grafystę, - tai Kilkenis, Batlerių grafystė. Ormondo 
hercogai. Ko gero, tai Žymiausia anglų giminė Airijoje." Netoli 
Kilkenio miesto Skarletė rado Danmorą Keivą, o Reto plantacija 

vadinosi Danmoras Lendingas. Čia būta kažkokio ryšio. Skarletė 
ėmė juoktis. Ji visą laiką jautė pranašumą dėl to, kad O"'Haros 
valdė tūkstantį du šimtus akrų žemės. O dabar šitie Batleriai 
su savo grafyste. Retas vėl laimėjo net pirštų nepajudinęs. Jis 
visada laimėdavo. 

- Kas nors juokinga, misis O? 

- Misis Fic, ačiū Dievui, kad aš dar galiu juoktis. 

Merė Morgan įėjo nepasibeldusi. Skarletė į tai reagavo 
ramiai. Jei ką nors pasakysi tokiai nervingai panelei, tai bus 
blogai visą savaitę. Tarnai. Problema ta, kad tu jų beveik 
neturi. 

- Kas atsitiko, Mere? 

- Kažkoks džentelmenas nori jus matyti. - Tarnaitė padavė 
kortelę. Jos akys išsiplėtė. 

SERAS DŽONAS MORLANDAS, BARONETAS. 

Skarletė nubėgo žemyn laiptais. 

- Bartai! Koks siurprizas! Prašom, mes galime atsisėsti tiesiog 
ant laiptų. Aš neturiu baldų. - Ji nuoširdžiai džiaugėsi jį 
matydama, bet negalėjo nusivesti Džono į savo kambarį. 
Gretimame kambaryje miegojo Ketė. Bet Bartas Morlandas 
įsitaisė ant akmeninių laiptų, tarsi buvo visai natūralu, kad 
namuose nėra baldų. Jis pasakė, kad velniškai ilgai jos ieškojo, 
kol vietinėje smuklėje jam pasipainiojo laiškininkas. Tai 
vienintelis pasiteisinimas, kodėl jis tokį vėlų metą atvežė jos 
medžioklės trofėjų. 

Skarletė pažvelgė į sidabrinį  pastovą, kuriame buvo 
išgraviruotas jos vardas ir medžioklės data. Lapės koja jau 
seniai nustojo kraujuoti, tai kažką reiškė, bet nelabai gera. 

- Bjauru, ar ne? - pasakė Bartas Žvaliu balsu. 

Skarletė nusijuokė. Kad ir ką sakytų Kolumas, Džonas 
Morlandas buvo jai simpatiškas. 

- Jūs nenorite pamatyti Mėnulio? | 

- Nemaniau, kad jūs man tai pasiūlysite. Norėčiau. sužinoti, 
kaip jis jaučiasi. 

Skarletė padarė grimasą. 

- Stovi be darbo. Man labai gaila, bet aš buvau taip 
užsiėmusi. 

- O kaip derlius? 

- Neblogas, jei tik lietus nepakenks. 

Jie išėjo ir patraukė į arklidę. Skarletė norėjo eiti tolyn, į 
ganyklą, kur ganėsi Mėnulis, bet Bartas sustojo. Ar ji leis jam 

įeiti į vidų? Jos arklidės garsėjo, O jis niekada jų nematė. 
Skarletė nepatikliai pažvelgė į Bartą, bet sutiko. Vieni arkliai 
buvo darbe, kiti ganykloje, todėl nelabai buvo į ką Žiūrėti, 
jeigu, Žinoma, jis norėjo juos pamatyti... Gardai buvo atskirti 
vienas nuo kito granito kolonomis. Į jas atremti akmeniniai 
skliautai sudarė lubas, kurios atrodė lengvos ir besvorės, tarsi 
oras arba dangus. 

Džonas Morlandas spragtelėjo pirštais. Paskui atsiprašė. Jis 
paaiškino, kad daro tai nesąmoningai, kai iš tiesų būna 
apstulbintas. 

- Ar jums neatrodo nepaprasta, kad arklidė panaši į bažnyčią? 
Aš pastatyčiau čia vargonus ir kiauras dienas gročiau arkliams 
Bachą. 

- Dėl to jie išsikraustytų iš proto. 

Garsus Morlando juokas privertė nusijuokti ir Skarletę. Į 
nedidelį krepšelį ji įsipylė truputį avižų Mėnuliui. Eidama su 
juo, Skarletė stengėsi rasti būdą, kaip nutraukti jo plepėjimą 
apie tai, kokios puikios jos arklidės, ir nežymiai pasukti kalbą 
apie Retą. Tačiau to visai nereikėjo. 

- Koks aš laimingas, kad mes su Retu Batleriu draugai! - 
sušuko Bartas. - Jeigu jis nebūtų mūsų supažindinęs, aš niekada 
nebūčiau pamatęs jūsų arklidžių. 

- Aš buvau taip nustebinta tada, kai susidūriau su juo, - 
pasakė Skarletė, - 0 kaip jūs su juo susipažinote? 

Bartas atsakė, kad jis visai nepažinojo Reto. Seni draugai 
prieš mėnesį parašė laišką, kad jie išsiuntė pas jį Retą pažiūrėti 
jo arklių. 

Retas atvažiavo su jų rekomendaciniu laišku. 

- Jis šaunus vyrukas, labai domisi arkliais. Ir nusimano apie 
juos. Gaila, kad jis čia neilgam. O jūs draugai? Jis niekada 
nieko man apie tai nepasakojo. 

"Ačiū Dievui", - pamanė Skarletė. 

-- Aš pažįstu Čarlstone vieną šeimą, - tarė ji, - ir ten 
viešėdama susipažinau su juo. 

- Tada tikriausiai jūs buvote sutikusi mano draugus Briutonus. 
Mokydamasis Kembridže, aš važinėdavau į Londoną - tikėjausi 
pamatyti ten Salę Briuton. Aš krausčiausi dėl jos iš proto, 
kaip ir visi. 

- Salė Briuton! Ta beždžionė? - neapdairiai leptelėjo Skarletė. 

Bartas nusijuokė. 

- Ta pati, ji puiki, ar ne, ir tokia nepaprasta. 

Skarletė energingai linktelėjo galva ir nusišypsojo, nors iš 
tiesų ji negalėjo suprasti, kaip vyrai gali kraustytis iš proto 
dėl tokios negražios moters. 

Džonas Morlandas buvo įsitikinęs, kad kiekvienas, kuris 
pažinojo Salę, ją dievino, jis kalbėjo apie tai pusę valandos, 
mėgindamas sugundyti Mėnulį paimti saują avižų iš jo rankos. 

Skarletė klausė jo tik viena ausimi ir buvo paskendusi savo 
mintyse. Išgirdusi, kad Džonas paminėjo Reto vardą, ji vėl 
sujudo. Bartas juokėsi prisiminęs gandus, apie kuriuos jam 
parašė Salė. Sprendžiant iš laiško, Retas, atrodo, pateko į 
labiausiai išbandytus spąstus. 

Viena našlaičių prieglauda surengė pikniką netoli jo namų. 
Kai atėjo metas grįžti, pastebėta, kad dingo vienas našlaitis, 
todėl Retas kartu su mokytoja išėjo ieškoti jo. Viskas baigėsi 
gerai, vaiką surado, bet tik sutemus. Tai reiškė, kad sena 
panelė mokytoja sukompromituota ir Retas turi ją vesti. 

Juokingiausia tai, kad prieš keletą metų jis turėjo bėgti iš 
miesto todėl, kad atsisakė vesti savo suvedžiotą merginą. 

- Jūs galėjote pagalvoti, kad po pirmo karto jis bus 
apdairesnis, - džiūgavo Bartas, - ko gero, jis išsiblaškęs labiau, 
negu atrodo iš pirmo žvilgsnio. Jums tai nejuokinga, Skarlete? 

Skarletė atsakė kiek įmanydama šmaikščiau. 

- Moters požiūriu, misteriui Batleriui tai bus naudinga. Jis 
panašus į vyrą, kuris padarė moterims daug nemalonumų, kol 
nebuvo išsiblaškęs. 

Džonas Morlandas pratrūko juoktis. Triukšmas patraukė 
Mėnulį, ir arklys ėmė atsargiai eiti artyn. Bartas iškratė avižas 
iš krepšelio. 

Skarletė džiaugėsi, nors jai labai norėjosi pravirkti. Dabar 
aišku, kodėl Retas taip greitai su ja išsiskyrė ir vėl vedė. Vis 
dėlto kokia gudri lapė ta Ana Hempton. Kaip meistriškai ji 
mane apmulkino. O gal ir ne. Gal man tiesiog nepasisekė, 
kad paklydusio našlaičio paieška taip ilgai užtruko ir kad Ana 
- didelė mis Eleonoros numylėtinė, ir kad ji labai panaši į 
Melę. | 4 

Mėnulis baigė ėsti avižas, Džonas Morlandas įsikišo ranką 
į kišenę ir išsitraukė obuolį. Arklys sužvengė nujausdamas 
būsimą malonumą. 

- Klausykite, Skarlete, - tarė Bartas, traiškydamas obuolį, - 
aš noriu pakalbėti: apie vieną truputį delikatų dalyką. - Jis 
padėjo obuolio skiltelę ant delno ir ištiesė Mėnuliui. 

"Truputį delikatų!" Jeigu jis žinotų, koks delikatus jau buvo 
jų pokalbis. Skarletė nusijuokė. 

- Aš nebijau, kad jūs išpaikinsite šitą gyvulį, jeigu jūs tai 
turite galvoje, - pasakė ji. 

- Dieve mano, žinoma, ne! 

Kaip jis paaiškino, tai iš tiesų buvo delikatus dalykas. Elisė 
Herington, apkūni moteris, kuri dalyvavo medžioklėje ir užbaigė 
ją griovyje, rengia pokylį Vasaros šventės proga. Ji norėtų 
pakviesti  Skarletę, bet nesiryžta, todėl pavedė Bartui šią 
diplomatinę misiją. 

Skarletei kilo tūkstančiai klausimų, bet galiausiai liko tik 
tokie: kur, kada ir kaip apsirengti. Tai sužinojęs, Kolumas įsius, 
bet jai buvo tas pat. Ji norėjo puošniai apsirengti, gerti šampaną 
ir tarsi vėjas skrieti ant žirgo per upelius ir tvoras, gainioti 
lapes ir šunis. 


Dvidešimt aštuntas skyrius 


Heringtonhausas - tai didžiulis namas, pastatytas iš 
portlendiško akmens. Jis stovėjo netoli nuo Baliharos ir kad 
ji pasiektum tereikėjo pereiti Paiker Kornerio kaimą. Daug 
laiko užimdavo įėjimo paieškos, nes nebuvo nei vartų, nei sargo 
būdelės, o tik pora stypsančių plikų kolonų. Prieš namą driekėsi 
platus ežeras, apkraštuotas žvyruotu keliu. 

Išgirdęs privažiuojančio kabrioleto triukšmą, duryse pasirodė 
liokajus. Jis padavė Skarletei ranką ir padėjo išlipti; o paskui 
palydėjo į prieangį, kur jos laukė tarnaitė. 

- Mano pavardė Vilson, mis, - pasakė ji, darydama reveransą. 
- Ar jūs pageidaujate pailsėti po kelionės, ar prisidėsite prie 
visų? 

Skarletė nusprendė prisidėti prie visų, ir liokajus nuvedė ją 
prie pravirų durų, išeinančių į pievelę. 

- Misis O'Hara! - garsiai sušuko Elisė Herington. 

Dabar Skarletė galutinai ją prisiminė, mat apibūdinimai "baigė 
medžioklę griovyje", "apkūni moteris" nedaug ką jai tepasakė. 
Jeigu reiktų greitai ir tiksliai nusakyti šią moterį, geriausiai 
tiktų žodžiai: "stora" ir "skardžiabalsė". Stebėtinai vikriai pribėgusi 
prie Skarletės Elisė kliegte iškliegė, kokia yra laiminga, matydama 
ją. | 

- Tikiuosi, jūs mėgstate kroketą, o aš žaidžiu bjauriai ir 
mano komanda numirs iš laimės, atsikračiusi manimi. 

- Aš niekad nesu žaidusi, - pasakė Skarletė. 

- Juo geriau! Naujokams sekasi, - atsakė Elisė ir ištiesė 
medinį plaktuką. - Jūsų tokios nepaprastos akys. Leiskite jums 
visus pristatyti, o paskui užimkite mano vietą ir duokite šansą 
mano komandai. 

Elisės, o dabar Skarletės, komandą sudarė pagyvenęs vyriškis 
tvido kostiumu, kuris buvo pristatytas kaip generolas Smitas- 
Bernsas, ir jauna dvidešimtmetė porelė - Ema ir Čizis Fulvič. 
Abu dėvėjo akinius. Generolas pristatė Skarletei jos varžovus: 
Šarlotą Montagiu, aukštą, liesą moterį dailiai sušukuotais plaukais, 
Elisės pusbrolį, vardu Desmondas Grentlis, tokį pat putnų kaip 
ir ji, ir elegantišką porą - Ženevjevą ir Ronaldą Benetus. 

- Nenuleiskite akių nuo Ronaldo, - pasakė jai Ema, - jis 
sukčiauja. 

Skarletei patiko kroketas, 0 neseniai nupjautos žolės kvapas 
pasirodė jai aromatingesnis nei gėlių. Kai jos eilė atėjo trečią 
kartą, lenktynių azartas joje buvo jau kaip reikiant įsisiūbavęs, 
ir ji uždirbo keletą balų, už ką generolas paplekšnojo per petį. 

Žaidimui pasibaigus Elisė Herington pakvietė visus gerti 
arbatos. Stalas buvo padengtas po didžiuliu buku, kurio šešėlis 
atrodė labai pageidautinas. Čia, prie stalo, Skarletė pamatė 
Džoną Morlandą. Jis įdėmiai klausėsi jaunos moters, sėdinčios 
ant suolelio, bet, išvydęs Skarletę, pamojavo jai , ranka 
pasisveikindamas. Visi kiti svečiai irgi buvo čia. 

Buvo akivaizdu, kad Barto pašnekovė neapsidžiaugė, kad ją 
nutraukia norėdami pristatyti Skarletei, bet reagavo ji su atsainiu 
atlaidumu. | 

- Tai Luiza Fernklif, - žvaliu balsu tarė Elisė, o paskui 
pašnibždėjo Skarletei į ausį, kad ji didžiai gerbiama. 

Skarletė nusišypsojo ir pasveikino ją. Ji gerai suprato, kad 
jauna, pažiūrėti šalta moteris vargu ar apsidžiaugs, jeigu ją iš 
karto pavadinsi Luiza, bet kreiptis su kokiais nors mandagumo 
priedais Skarletei irgi atrodė nereikalinga. 

Desmondas Grentlis pasiūlė Skarletei prisėsti ir paprašė 
leidimo atnešti jai keletą sumuštinių ir pyragaičių. Skarletė 
maloningai leido. Ji pažvelgė į aplink sėdinčius Žmones, kuriuos 
Kolumas su panieka vadino džentriais, ir pamanė, kad jai 
nedera manyti apie juos blogai. Jie buvo tikrai malonūs žmonės. 
Ji neabejojo, kad su jais smagiai praleis laiką. 

Išgėrus arbatą, Elisė palydėjo Skarletę į jos miegamąjį. Norint 
į jį patekti, reikėjo pereiti gana skurdų prieangį, paskui lipti 
laiptais, aptiestais nutrintu taku, 0 paskui praeiti erdvią salę, 
kur nesimatė nė vieno kilimo. Miegamasis buvo didelis, tačiau 
apmušalai atrodė gerokai išblukę. 

- Sara sutvarkė šį kambarį jums. Ji paruoš vonią, o septintą 
valandą padės apsirengti, jeigu jus tai patenkina. Vakarienė 
aštuntą. 

Skarletė patikino Elisę, kad viskas tiesiog nuostabu. 

- Jūs galite pasinaudoti rašymo reikmenimis, ten ant stalo 
- knygos, bet jeigu pageidautumėt ko nors kito... 

- Žinoma, ne, Elise. Neverskite manęs gaišinti jus, juk tiek 
svečių ir kitokių rūpesčių, - Skarletė pačiupo pirmą pasitaikiusią 
knygą. - Taip seniai norėjau ją perskaityti. 

Bet iš tikrųjų Skarletė troško kuo greičiau atsikratyti Elisės, 
kuri be sustojimo tarškėjo apie storojo pusbrolio Desmondo 
privalumus. "Nenuostabu, kad ji jautėsi nejaukiai kviesdama 
mane čia, - pagalvojo Skarletė, - ji tikriausiai supranta, kad 
Desmondas neturi nieko, kas uždegtų moters širdį. Manau, 
sužinojusi, jog aš turtinga našlė, ji stengiasi padėti jam 
nepražiopsoti laimės. Bet, Elise, tai visiškai tuščios pastangos, 
visiškai." 

Nespėjo išeiti Elisė, ir ant slenksčio pasirodė tarnaitė. Ji 
įėjo į kambarį prieš tai pasibeldusi. Meilikaujamai nusišypsojusi, 
ji padarė reveransą. 

- Mano vardas Sara, - pasakė ji, - man didelė garbė rengti 
pačią misis O'Harą. O kada atveš lagaminus? 

- Lagaminus? Kokius lagaminus? - paklausė Skarletė. Tarnaitė 
prikando liežuvį ir gailiai atsiduso. 

- Geriau prisėskite, - pasakė jai Skarletė, - aš noriu daug 
ko jūsų išsiklausinėti. 

Mergina su malonumu buvo tam pasirengusi. Kuo toliau, 
tuo labiau bjuro Skarletės nuotaika, kai ji pamatė, kiek daug 
nežinojo. Blogiausia, kas paaiškėjo iš Saros pasakojimo, tai, 
kad jokios medžioklės neturėjo būti. Medžioklės sezonas yra 
rudenį ir žiemą. Vienintelė priežastis serui Džonui Morlandui 
surengti ją buvo noras pasipuikuoti savo arkliais prieš turtingą 
viešnią amerikietę. Nemažiau Skarletė susinervino, kai sužinojo, 
kad damos nuolat turi keisti savo tualetus. Jos persirengdavo 
po pusryčių, pietų ir vakarienės, nė viena nelikdavo ankstesniu 
apdaru. Skarletė buvo pasiėmusi dvi pasivaikščiojimų sukneles, 


202 


vieną - skirtą pietų laikui, ir vieną - medžioklei. Ir ji nejautė 
jokio noro siųsti ką nors į Baliharą pargabenti rūbų. Misis 
Skanlon ir taip -daugybę naktų nemiegojo, siūdama jai naujus 
tualetus. Garderobas, parengtas kelionei į Ameriką, buvo 
beviltiškai išėjęs iš mados. 

- Manau, kad rytoj aš išvažiuosiu, - tarė Skarletė. 

- Ne, - sušuko Sara, - jūs neturite taip daryti, misis O'Hara! 
Nekreipkite dėmesio į kitus. Juk jie anglai. 

Skarletė šypsojosi. 

- Vadinasi, tu supriešini mus, ar ne? Iš kur tu sužinojai, 
kad aš - O'Hara? 

- Myto grafystėje kiekvienas pažįsta O'Haras, - išdidžiai 
atsakė mergina, - kiekvienas tikras airis. 

Skarletė tebesišypsojo, ji pasijuto visai neblogai. 

- O dabar, Sara, - pasakė ji, - papasakok man apie anglus. 

Skarletė neabejojo, jog tarnai Žino viską apie namus, kuriuose 
tarnauja. Taip būdavo visuomet. 

Sara nenuvylė Skarletės. Ir kai ji nusileido vakarienei, buvo 
pasirengusi atremti bet kokias snobiškas pretenzijas jai. Ji dabar 
žinojo apie svečius daugiau negu jų tikros motinos. 

Ir vis dėlto Skarletė jautėsi kaip ne savo kailyje ir buvo 
ne juokais supykusi ant Džono Morlando. Jis tebuvo pasakęs 
"lengvos suknelės dieną ir kas nors gana atvira vakarui". "Visos 
moterys išsirengusios ir pasipuošusios kaip karalienės", - galvojo 
Skarletė. O ji paliko savo perlus ir briliantinius auskarus namie. 
Ji neabejojo, kad jos suknelė visai nesiderina prie kitų damų 
tualetų, nes pasiūta kaimo siuvėjos. 

Skarletė sukando dantis ir nusprendė, kad vis tiek maloniai 
praleis vakarą: "Galbūt manęs daugiau nepakvies į tokią vietą". 

Ir tikrai, daug kas jai čia patiko. Be kroketo, jie dar 
plaukiojo valtimi po ežerą, šaudė iš lanko ir žaidė tenisą. Kaip 
jai paaiškino, tie du sportiniai Žaidimai neseniai įėjo į madą. 

Po vakarienės svečiai ir Šeimininkai puolė raustis didelėse 
dėžėse su karnavaliniais drabužiais, kurias atnešė į svetainę. 
Henris Heringtonas papuošė Skarletę ilga šilko mantija, nusėta 
blizgučiais, ir uždėjo jai ant galvos karūną, spindinčią 
įvairiaspalviais stikliukais. 

- Šį vakarą jūs - Titanija, - pasakė jis jai. 

Kiti vyrai ir moterys apsitaisė patys, o paskui linksmai 
šūkaudami išsibėgiojo po visą didelį kambarį, slapstydamiesi už 
kėdžių ir gaudydami vienas kitą. 

- Suprantu, kad visa tai labai kvaila, - tarsi atsiprašydamas 
pasakė Džonas Morlandas iš po didžiulės liūto kaukės, - bet 
Vasaros šventės naktį leidžiama trumpam išeiti iš proto. 

- Aš labai pykstu ant jūsų, Bartai, - pasakė jam Skarletė. 
- Iš jūsų nėra jokios naudos ledi. Kodėl neįspėjote, kad reikia 
pasiimti krūvą suknelių? 

- Dieve mano, nejaugi tai būtina? Aš niekad nekreipiau 
dėmesio, kuo apsivilkusios ledi. 

Tuo metu, kai visi jau buvo išvargę nuo, karnavalinio 
siautėjimo, Heringtonhausą apgaubė ilgos airiškos sutemos. 

- Sutemo, - riktelėjo Elisė, - eime pasižiūrėti į laužus. 

Skarletę apėmė kaltės jausmas. Ji turėjo pasilikti Baliharoje. 
Vasaros šventė beveik tokia par svarbi fermerių šventė kaip 
Šv. Brigitos diena. Didžiuliai laužai simbolizuoja metų vidurį, 
pačią trumpiausią naktį ir suteikia stebuklingą apsaugą gyvuliams 
ir derliui. 

Pasilinksminimas iš namo persikėlė į tamsią pievelę, iš kurios 
matėsi tolimas laužų spindesys ir girdėjosi airiška muzika. 
Skarletė žinojo, kad šią naktį turėjo praleisti Baliharoje. O'Hara 
privalo naktį būti prie laužo, 0 rytą matyti, kaip gyvulius varys 
per jau užgesusias anglis. Kolumas įspėjo ją, kad nedera vykti 
į anglų vakarėlį. Senieji papročiai vaidino svarbų vaidmenį airių 
gyvenime. Skarletė tada supyko ant Kolumo, nes nenorėjo paisyti 
prietarų. Dabar jai atrodė, kad klydo. 

- Jūs mintimis ne čia, o Baliharoje, prie laužo? - paklausė 
Bartas. " 

- O kodėl jūs čia? „ piktai atšovė Skarletė. 

- Ten aš nepageidaujamas žiūrovas, - atsakė Džonas 
Morlandas. 

Jo balsas tamsoje skambėjo labai liūdnai. 

- Vieną kartą pamėginau nueiti į jų šventę. Pamaniau, kad 
paprotys varyti gyvulius per užgesusias anglis slepia liaudies 
išmintį. Gal tai naudinga gyvulių kanopoms. Ir nusprendžiau 
išbandyti tai su savo arkliu. 

- Na ir kaip? 

- Nieko neišėjo. Visos linksmybės nuščiuvo, kai tik aš 
pasirodžiau. Teko grįžti atgal. 

- Reikėjo man iš čia išvažiuoti, - išdrožė Skarletė. 

- Kokie niekai. Jūs vienintelė tikrai laukta viešnia čionai. 
Be to, jūs amerikietė, egzotiška gėlelė, auganti tarp piktžolių. 

Ji apie tai visai nepagalvojo. Tai skamba įtikinamai. Žmonės 
paprastai ypač domisi atvykėliais iš toli. Ji pasijuto daug geriau, 
bet tik tol, kol išgirdo, kaip didžiai garbinama Luiza ištarė: 

- Argi jie ne mieli? Aš dievinu airius, kai jie visi pavirsta 
primityviais stabmeldžiais - kaip dabar. Jeigu jie nebūtų tokie 
kvaili ir tingūs, likčiau gyventi Airijoje. 


Sugrįžusi namo, Skarletė mintyse atsiprašė Kolumo. Dabar 
ji niekad nepaliks savo namų ir savo Žmonių. 

- Argi yra tokių, kurie neklysta, brangioji Skarlete? Jeigu 
nebūtum pati įsitikinusi, argi dabar žinotum? Nusišluostyk ašaras 
ir važiuok į laukus. Vaikinai, kuriuos pasamdžiau, jau pradėjo 
vežti šieną. 

Skarletė pabučiavo savo pusbrolį į skruostą. Jis nepasakė: 
"Aš juk tave įspėjau..." 

Per kitas dvi savaites Skarletė. gavo du kvietimus nuo žmonių, 
su kuriais susipažino pas Elisg Herington. Skarletė parašė 
įmantrius atsisakymo laiškelius. Kai šienas buvo suvežtas, ji 
samdytiems vaikinams pavedė sutvarkyti pievelę už namo. Kitais 
metais joje turėjo užaugti minkšta vešli žolė. Ketei patiks joje 
žaisti kroketą. 


Kviečiai subrendo, jų varpos pagelto, ir šiuo ramiu laiku 
prie Skarletės namo prijojo Žmogus su rašteliu. Kol Skarletė 
rašė atsakymą, žmogus nekviečiamas užėjo į virtuvę ir paprašė 
arbatos arba "ko nors stipresnio". 

Šarlota Montagiu troško aplankyti Skarletę, jeigu tai patogu. 
Bet kas ta Šarlota Montagiu? Skarletei teko dešimtį minučių 
sukti galvą, kol prisiminė malonią ir neįkyrią jau pagyvenusią 
moterį, su kuria susipažino pas Heringtonus. Ji tuomet nelakstė 
kaip indėnas po prerijas, o iš karto pasibaigus vakarienei kažkur 
pasišalino. Bet dėl to. ji nepasidarė mažiau anglė, negu buvo. 

Tačiau ko ji nori? Skarletę apėmė smalsumas. Laiškelyje 
buvo parašyta: "dalykas turėtų jus sudominti". 

Ji nuėjo į virtuvę ir atidavė ten laukiančiam vyriškiui 
atsakymą, kuriame misis Montagiu buvo kviečiama išgerti arbatos. 
Skarletė suprato, kad braunasi į misis Fic teritoriją, bet juk 
tai Skarletės virtuvė, argi ne? Ketė seniai praleidžia joje daug 
valandų kasdieną, tai kodėl negalima jai? 

Susitikimui su misis Montagiu Skarletė vos neapsirengė 
rausvosios suknelės. Ji buvo daug vėsesnė negu jos golvėjiški 
sijonai, o diena pasitaikė ypač šilta. Bet kiek pagalvojusi suknelę 
pakabino atgal į spintą. Ji neketino apsimesti kitokia, negu 
tuo metu buvo. | 

Šarlota Montagiu vilkėjo pilku lino žaketu ir palaidinuke 
su mezginių žabo. Ji dar nebuvo mačiusi tokių plonų ir Žavių 
mezginių. 

Prieš atsisėsdama Šarlota nusimovė mažytes pilkas pirštinaites 
ir nusiėmė pilką skrybėlaitę su plunksna. 

- Dėkoju, kad priėmėte mane, misis O'Hara. Nemanau, kad 
norėtumėt gaišti laiką kalboms apie orą. Jūs turbūt iš karto 
pageidautumėt sužinoti mano vizito tikslą, ar ne? 


- Aš mirštu iš smalsumo, - pasakė Skarletė, kuriai tokia 
pokalbio pradžia patiko. 


- Sužinojau, kad jūs - klestinti verslo moteris. Tik prašyčiau 
nesijaudinti. Viską, ką žinau, esu įpratusi laikyti paslapty. Tai 
vienas iš svarbiausių mano charakterio bruožų. Kitas mano 
bruožas, kaip galite suprasti, yra tai, kad sužinau dalykus, kurių 
kiti nežino. Aš irgi verslo moteris. Jei leisite, papasakosiu jums 
apie savo biznį. 

Skarletė tylėdama linktelėjo galvą. Ką žino apie ją ši moteris? 
Ir kaip sužinojo? 

Misis Montagiu nusprendė pradėti nuo priešistorės. Ji, 
jauniausio vienos padorios šeimos sūnaus jaunesnioji duktė, 
ištekėjo už kitos tokios pat šeimos jauniausio sūnaus. Dar 
esant gyvam vyrui (jis Žuvo medžioklėje), jai buvo įkyrėję 
laikytis taisyklių ir gyvenimo būdo, derančio ledi, 0 drauge 
nuolat jausti pinigų trūkumą. Kai ji tapo našlė, jos gyvenimas 
pasidarė nebepakenčiamas. 

Visa, ką ji turėjo - tai protas, išsilavinimas, geras skonis 
ir tai, kad buvo priimama geriausiuose Airijos namuose. Vėliau 
šį sąrašą ji galėjo papildyti dar dviem dalykais: apdairumu ir 
informuotumu. 

- Aš, jeigu taip galima pasakyti, esu profesionali viešnia ir 
draugė. Aš galiu išmintingai patarti, ką siūtis, kaip linksmai 
praleisti laiką, apstatyti namus, padedu surengti vestuves ir 
pasimatymus. Ir man už tai dosniai moka siuvėjai, batsiuviai, 
juvelyrai, prekiautojai baldais ir kilimais. Aš sumani ir prityrusi, 
ir vargu ar kam šaus į galvą, jog už mano paslaugas mokama. 

O jei kas ir įtars, tai pasistengs apsimesti, kad to nežino, nes 
buvo labai patenkintas rezultatais. 

Skarletė buvo apstulbinta ir suintriguota - kodėl priešais 
sėdinti moteris pasakoja jai visa tai. 

- Aš papasakojau visa tai jums todėl, kad žinau - jūs 
nekvaila, misis O'Hara. Jūs, žinoma, nustebsite, sužinojusi, kad 
nuoširdžiai noriu jums padėti. Be abejo, "nuoširdžiai" nereiškia, 
kad be naudos sau. Tai padės man sustiprinti savo materialinę 
padėtį. Taigi turiu jums pasiūlymą. Jūs nusipelnote daugiau, 
negu būti pakviesta į tokį varganą vakarėlį, surengtą tokios 
varganos moterėlės, kaip Elisė Herington. Jums pakanka grožio, 
proto ir pinigų. Viso to dėka galėtumėt tapti nepakartojama 
individualybė. Jeigu jūs pasitikėsite manimi ir būsite mano 
globojama, tai aš jus padarysiu viena iš pačių Žavingiausių ir 
populiariausių Airijos moterų. Tam reikės dvejų trejų metų. O 
tuomet visas pasaulis bus atviras jums, jūs būsite garsi ir 
turėsite pakankamai pinigų, kad prabangiai nugyventumėt likusį 
gyvenimą. 

Misis Montagiu nusišypsojo: 

- Beveik dvidešimt metų aš negalėjau rasti tokios moters 
kaip jūs. 


Dvidešimt devintas skyrius 


Kai tik Šarlota Montagiu išvažiavo, Skarletė tučtuojau išbėgo 
iš virtuvės į misis Ficpatrik kambarį. Jai buvo nesvarbu, kad 
pati eina pas ekonomę, užuot liepusi ją pakviesti. Skarletei 
reikėjo su kuo nors pasikalbėti: Dar nepasiekusi ekonomės 
durų, ji pamatė, kad iš jų išeina pati misis Fic. 

- Misis O'Hara, jums derėjo pasiųsti pašaukti manęs, - 
negarsiai pasakė ji. 

- Aš žinau, žinau, bet tai užimtų tiek laiko. O aš noriu 
kuo greičiau pasakyti jums vieną dalyką. | 

Skarletė buvo labai susijaudinusi. 

Ramus misis Ficpatrik žvilgsnis ją akimirksniu atšaldė. 

- Teks palaukti, kitaip virtuvės tarnai išgirs viską, ką „mes 
kalbėsim, o paskui papasakos kitiems gerokai pagražinę. Eime 
neskubėdamos. 

Nepriėjus virtuvės, misis Ficpatrik sustojo. Skarletė - taip 
pat. Ji mirė iš nekantrumo, kol misis Fic pasakojo apie 

patobulinimus, atliktus virtuvėje. "Plati baliustrada - pakankamai 
didelė, kad ant jos galima būtų sėdėti", - tingiai pagalvojo 
Skarletė. Ji stovėjo tokia pat tiesi kaip ir misis Fic. Jos akys 
žiūrėjo į virtuvę ir tarnus, kurie visa savo išvaizda demonstravo, 
kaip uoliai darbuojasi. 

Misis Fic ėjo nutaisiusi didingą miną. Kai jos pagaliau 
pasiekė namą, Skarletė, nespėjus uždaryti durų, ėmė pasakoti. 

- Žinoma, tai juokinga, - pasakė Skarletė pabaigusi. - Aš 
jai taip ir pasakiau: "Esu airė ir nenoriu, kad man asistuotų 
anglai". 

Skarletė kalbėjo labai greitai ir jos skruostai išraudo. 

- Jūs buvote visiškai teisi, misis O"Hara. Moteris, sprendžiant 
iš jos pačios žodžių, niekuo ne geresnė už paprasčiausią apgavikę. 

Toks žiaurus apibūdinimas privertė Skarletę nutilti ir ji 
nepapasakojo, ką jai atsakė misis Montagiu: "Jūsų -airiška kilmė 
- viena iš labiausiai intriguojančių jūsų ypatybių. Dryžuoti golfai 
ir virtos bulvės - vieną dieną, putpelės ir šilkai - kitą. Visa 
tai suteiks paslaptingumo jūsų legendai. Parašykite man, kai 
apsispręsite". 

Kolumas, išgirdęs Rozalinos Ficpatrik ataskaitą apie Skarletės 
viešnią, įniršo. 

- Kaip Skarletė galėjo leisti jai slenkstį peržengti? - piktai 
paklausė jis. 

Rozalina mėgino jį nuraminti. 

- Ji jaučiasi, vieniša, Kolumai. Mes su tavim neatstojam jai 
draugų. Kūdikis motinai viskas, bet kompanijos jis neatstos. Aš 
imu manyti, kad įdomiai pabendrauti būtų jai naudinga. Ir 
mums taip pat, jeigu užsibrėžtume tokį tikslą. Kenedžio viešbutis 
beveik baigtas. Greitai ten ims važiuoti įvairūs vyrai. Kas geriau 
nukreips anglų dėmesį, jei ne nauji svečiai. 

- Aš iš pirmo žvilgsnio supratau, kas per viena šita Montagiu. 
Ji savanaudė, apdairi ir godi moteris. Paminėsi mano žodį - 
pirmiausia ji patars Skarletei atnaujinti Bighausą ir pakeisti 
baldus. Ir čia ji nepraleis progos prisikimšti savo piniginę. 
Skarletė galės tai sau leisti. Ir tada patrauks į Baliharą 
nepažįstamieji su visais savo aksomais, prancūziškomis suknelėmis. 
Jų bus tiek daug, kad mes skaičių pamesim. 

- Žavinga amerikiete našle jau susidomėta. Kodėl gi jai 
nesusiradus vyro? Manau, bus geriau, jei ji važinės į anglų 
priėmimus, negu jei aplink ją ims rėžti sparną anglų karininkai. 

Kolumas pažadėjo "užsibrėžti tikslą". Jis išėjo iš namo ir 
nukeliavo keletą mylių, mėgindamas nuspręsti, kas būtų geriau 
Skarletei, kas būtų geriau brolijai ir kaip visa tai suderinti. 

Paskutiniu metu jis kankinosi ir dėl to darė klaidų. Jam 
pranešė, kad keletas vyrų pažeidė savo pareigas fenijų judėjimui. 
Du gero derliaus metai apramino žmones. O kai Žmonės ramūs 
ir patenkinti, rizikuoti daug pavojingiau. Fenijai, prasiskverbę į 
policijos gretas, pranešė girdėję gandus, kad brolijoje atsiradęs 
skundikas. Pogrindinės grupės buvo nuolatiniam pavojuje. Jau 
du kartus dėl išdavysčių sukilimas sužlugo. Bet šį kartą viskas 
buvo apgalvota nepaprastai kruopščiai. Buvo imtasi visų įmanomų 
atsargumo priemonių. Dabar sukilimas neturėtų žlugti. 

Liko visai nedaug pinigų. AukščiausiojP taryba jau nusprendė 
duoti signalą pradėti veiksmus šią žiemą, kai daugelis anglų 
milicininkų bus išvykę į lapių medžioklę toli nuo savo garnizonų. 
Dabar atėjo pranešimas, kad būtina atidėti sukilimo pradžią, 
kol nebus surastas išdavikas. Laukimas slėgė Kolumą. 

Auštant Kolumas ėjo per rausvą rūką Bighauso kryptimi. 
Jis atsirakino duris ir užėjo į Rozalinos kambarį. 

- Man rodos, jūs buvot teisi, - pasakė jis jai. > Ar dabar 
aš gausiu puodelį arbatos? 

Tą pačią dieną misis Ficpatrik atsiprašė Skarletę už tai, kad 
buvo per daug neapdairi, ir pasiūlė jai su Šarlotos Montagiu 
pagalba pradėti pasiruošimus aukštuomenės gyvenimui. Skarletė 
atsakė: | 

- Aš nusprendžiau, jog tai kvaila idėja. Aš per daug 
užsiėmusi. 

Kai Rozalina papasakojo apie tai Kolumui, tas nusikvatojo. 
Išeidama iš namo, misis Fic trinktelėjo durimis. 


Atėjo pjūties metas, o paskui ir derliaus šventė; paskui 
auksinis ruduo. Skarletė džiaugėsi gausiu derliumi. Rugsėjy buvo 
mokama pusmetinė renta, ir ji žinojo, kad nuomininkai uždirbs 
tikrai pakankamai. Ir vis dėlto tai didelis dalykas - būti O'Hara. 

Kai Ketei suėjo dveji metukai, Skarletė ta proga surengė 
didelę šventę. Visi aplinkiniai vaikai iki dešimties metų amžiaus 
susirinko jos namuose, kad pažaistų dideliam tuščiam kambary 
pirmajam aukšte, paragautų ledų, galbūt pirmą kartą savo 
gyvenime, ir pavalgytų pyrago su razinomis ir serbentais bei 
mažytėmis  dovanėlėmis viduje. Kiekvienas grįžo namo su 
blizgančia moneta rankoje. Skarletė pasirūpino, kad vaikai 

išsiskirstytų dar  nesutemus. Visų šventųjų dieną ji buvo 
prietaringa. Kai vaikai išėjo, ji nuvedė Ketę miegoti. 

- Ar tau patiko tavo gimimo diena, brangioji? 

Ketė mieguistai nusišypsojo: 

- Taip. Bai bai, mama. 

- Žinau, kad tu tikras angelas. Jau laikas miegoti. Eikš čia, 
gulkis į didelę mamytės lovą, šiandien tavo didelė šventė. 

Bet nespėjo Skarletė paguldyti Ketės, kai ji vėl atsisėdo. 

- O kur dovana Kėtei? 

- Tuoj ją tau atnešiu, brangioji. 

Skarletė ištraukė iš dėžės didelę porcelianinę lėlę. Ketė 
pakratė galvytę. 8 

- Kita. 

Ji apsivertė ant pilvuko ir nušliuožė nuo lovos. Su trenksmu 
pasiekusi grindis, Ketė palindo po lova, paskui išlindo su raina 
kate rankose. 

- Dieve mano, Kete, kur tu ją radai? Duok man, kol ji 
tavęs neapdraskė. 

- O tu man ją atiduosi? 

- Žinoma, jeigu tu panorėsi, bet tai kiemo katė, mano 
mažyte, jai gali nepatikti gyventi namuose. 

- Ji mane myli. 

Skarletė pasidavė. Katė visai nesidraskė, ir  Skarletė 
nusiramino. "Na ką blogo ji gali padaryti? Ketė jau su dviem 
vra miegojusi. Gal teks kentėti nuo blusų, bet gimimo diena 
yra gimimo diena." 

Ketė susirangė į kamuoluką tiesiai ant pagalvio. Staiga jos 
mieguistos akutės prasivėrė. | 

- Kai Enė atneš man pieno, - ištarė ji, - mano draugužė 
gali palakti. 

Žalios akys užsimerkė, ir Ketė užmigo. 

Enė tyliai pasibeldė ir įėjo su puodeliu pieno rankose. 
Sugrįžusi į virtuvę, ji visiems pasakojo, kad misis O'Hara juokėsi 
nesiliaudama, tik ji niekaip nesupratusi - iš ko. Ji tik girdėjo, 
kad ponia užsiminė apie kates ir pieną. 

- Jeigu norite žinoti, - pasakė Merė Morgan, - tai misis 
O'Hara pagalvojo, kad daug geriau būtų buvę duoti vaikui 
krikščionišką vardą, kad šventieji galėtų ją globoti. 

Trys tarnaitės ir virėja triskart persižegnojo. Išgirdusi jų 
pokalbį mis Fic irgi persižegnojo ir mintyse sukalbėjo maldą. 

Greitai Ketė užaugs ir negalės būti nuolat prižiūrima. Žmonės 
bijo gražių vaikų, o kai Žmonės ko nors bijo, jie stengiasi tai 
sunaikinti. 

Tuo metu Baliharos moterys prausė savo vaikus vandenyje, 
kuriame per dieną mirko skudučio šaknys. Tai buvo žinoma 
priemonė apsiginti nuo raganų ir piktųjų dvasių. 


Skarletė jodinėjo ant Mėnulio, kai pasigirdo medžioklės ragas 
ir šunų skalijimas. Kažkur netoli vyko medžioklė. Ji pagalvojo, 
kad ten gali būti ir Retas. Ji privertė Mėnulį peršokti per 
keletą kanalų ir gyvatvorių, tačiau tai neatstojo tikros medžioklės. 

Kitą dieną ji parašė laišką misis Montagiu. 

Po dviejų savaičių vieškelyje pasirodė trys prikrauti vežimai. 
Tai buvo baldai misis Montagiu kambariams. Pati misis atvyko 
puikia karieta drauge su savo tarnaite. 

Ji nurodė, kur statyti baldus, skirtus miegamajam ir svetainei, 
paskui nuėjo paklausti dėl savo tarnaitės, kuri tvarkė atsivežtus 
daiktus. 

- Na ką gi, pradėsim, - pasakė misis Montagiu Skarletei. 

"Aš apskritai galiu čia nebūti. Vienintelis dalykas, kurį man 
leis daryti - tai pasirašinėti bankų čekius su beprotiškomis 
sumomis", - skundėsi Skarletė Okras, mylimai Ketės katei. 
Vardas airiškai reiškė "alkana", jį sugalvojo virėja, būdama kažko 
suirzusi. Okras nekreipė dėmesio į Skarletę, bet kitų pašnekovių 
ši neturėjo. Šarlota  Montagiu ir misis Ficpatrik retai 
pasidomėdavo jos nuomone. 

Skirtingai negu Skarletė, jos tai jau Žinojo, koks turi būti 
Bighausas. 

Bet Skarletė tuo beveik ir nesidomėjo. Namai jai buvo 
namai, ir tiek. | 

Tik vieną kartą Skarletė nebuvo abejinga - tuomet, kai 
namą jai statė Retas. Tada ji įsigijo pačių brangiausių. ir 
madingiausių baldų bei kitų papuošimų. Ji jautėsi labai 
patenkinta, nes tai buvo įrodymas, kad ji puikiai gyvena. O 
paties namo ji žmoniškai ir neapžiūrėjo, lygiai kaip neapžiūrėjo 
ir didžiulio namo Baliharoje. Vienintelis dalykas, kuris tikrai 
turėjo jai reikšmę, buvo žemė ir dar pats miestelis su savo 
rentomis, paslaugomis. Niekas, net Retas, neturėjo savo nuosavo 
miestelio. 

Ji buvo tvirta, gindama jai svarbius dalykus. Ketė privalo 
turėti atskirą kambarį. Skarletė pati tvarkys savo buhalteriją, 

neatiduos jos ūkvaizdžių žiniai. Šarlota ir misis Fic gali daryti, 
kas tik joms šaus į galvą. Išlaidos buvo tiesiog pasibaisėtinos, 
bet Skarletė sutiko duoti Šarlotai visišką veikimo laisvę, ir 
trauktis atgal buvo per vėlu. Be to, ir pinigai dabar jai prarado 
ankstesnę savo reikšmę. 

Taigi Skarletė rado sau užuoglaudą dvaro kontoroje, Oo 
darbininkai daugelį mėnesių darė namuose tai, ko ji nematė 
ir nežinojo ir kas kainavo baisybę pinigų. Tačiau Skarletė bent 
jau galėjo rūpintis ferma ir O'Haros pareigomis. Be to, ir 
pirkti arklius. | 

- Aš beveik nieko neišmanau apie arklius, - pasakė Šarlota 
Montagiu. 

Skarletei akys ant kaktos iššoko. Iki šiol ji beveik neabejojo, 
kad Šarlota išmano apie viską pasaulyje. 

- Tau teks nupirkti keturis paprastus arklius ir šešis 
medžioklinius, nors geriau aštuonis, ir tu turi paprašyti Džono 
Morlando, kad padėtų išsirinkti. 

- Šeši arkliai medžioklei! Tegul mane trenkia perkūnas, 
Šarlota, bet tai - penki šimtai svarų, - sušuko Skarletė, - gal 
tu iš proto išėjai! 

Ji nuleido balsą įsitikinusi, kad šaukti ant Šarlotos - tuščias 
laiko ir jėgų gaišimas. Niekas negalėjo išvesti jos iš pusiausvyros. 

- Juk nenorite jūs tais pačiais arkliais ir arti, ir važinėti? 
- nuodingai saldžiu balsu paklausė - Šarlota. 

Skarletė pasidavė. : 

Be to, ji suvokė, kad nori susitikti su Bartu. Gal jis turi 
naujienų apie Retą. Ir kitą dieną ji išvyko į Dansaną: Morlandui 
jos prašymas pakuteno savimeilę. Žinoma, jis padės išsirinkti 
geriausius arklius. 

- Ar kas nors girdėti iš jūsų amerikiečio draugo, Bartai? 
„Ji tikėjosi, kad klausimas nuskambės lyg tarp kitko. Jai 
ilgokai teko laukti patogaus momento jį užduoti. Džonas 
Morlandas apie arklius kalbėjo netgi daugiau negu Skarletės 
tėtis ir Beatrisė Tarlton. 

- Jūs turite omeny Retą? 

Išgirdus jo vardą, Skarletei sugnybo širdį. 

- Taip, laiškus jis rašo reguliariau negu aš pats, - ištarė 
Džonas ir parodė į krūvą laiškų ir sąskaitų, netvarkingai sumestų 
ant stalo. 

"Ar teiksis jis dar ką nors pasakyti?" 

- Kaip Retas laikosi? - Bartas gūžtelėjo pečiais ir pasisuko 
į Skarletę. - Čarlstono lenktynėse jis nusprendė joti kumele, 
kurią nusipirko iš manęs. Aš sakiau jam, kad kumelė gimusi 
šuoliams per barjerus, 0 ne bėgimui lygia vietove, bet jis 
įsitikinęs, jog greitis viską kompensuos. Bijau, jam teks nusivilti. 
Po kokių trijų keturių metų gal ir išeis taip, kaip jis nori, 
bet turint omeny... 

Skarletė liovėsi jo klausytis. Apie arklius Džonas Morlandas 
gali kalbėti be galo! Kodėl jis nepasako to, kas jai rūpi? Ar 
Retas laimingas? Ar minėjo jos vardą? 

Ji pažvelgė į jauną žvalų baroneto veidą ir atleido jam. 
Tam tikra prasme jis buvo vienas iš pačių maloniausių Žmonių 
pasauly. 

Džonas Morlandas gyveno tarp arklių. Jis buvo sumanus 
lendlordas ir domėjosi savo dvaro ir nuomininkų reikalais, bet 
arkliai buvo tikroji jo aistra. Ir varžytis su ja galėjo tik lapių 
medžioklė žiemą, į kurią jis jodavo geriausiais savo medžioklės 
ristūnais. 

Galbūt arkliai kiek švelnino jo asmeninę romantišką tragediją. 
Baronetas buvo visiškai atsidavęs moteriai, kuri užkariavo jo 
širdį, kai jiedu dar buvo vaikai. Jos vardas Greisė Hastings, 
ir jau dvidešimt metų, kai ji ištekėjusi už Džuliano Hastingso. 
Beviltiška meilė siejo Skarletę su Džonu. 

Šarlota paaiškino Skarletei, kad "kiekvienas Airijoje" žino, 
jog moterims, medžiojančioms vyrus, Džonas nebuvo įdomus, 
nes pinigų turėjo nedaug. Jo dvaras ir titulas darė įspūdį savo 
senumu, bet vienintelis jo pajamų šaltinis buvo nuomos mokestis 
už žemę. Ir pinigus beveik iki paskutinio šilingo jis išleisdavo 
arkliams. 

Jis buvo labai gražus aukštas blondinas. Jo pilkos akys 
spinduliavo šiluma, o šypsena atrodė fantastiškai miela ir visiškai 
atitiko jo gerą charakterį. Jis buvo nenatūraliai nekaltas, turint 
omeny, kad sulaukė daugiau kaip keturiasdešimties metų 
Sukdamasis britų aukštojoje visuomenėje. Pasitaikydavo, jog kokia 
nors turtinga moteris įsimylėdavo jį ir užsibrėždavo sau atitinkamą 
tikslą. Tačiau Morlandą tai tik sutrikdydavo, ir tai būdavo 
smagus reginys aplinkiniams. Po tokių dalykų kalbos apie 
baroneto ekscentriškumą pasklisdavo dar plačiau. Jo išsiblaškymas 
buvo tiesiog legendinis, jis nuolat nepataikydavo susisagstyti 
liemenės sagų, O jo garsus užkrečiamas juokas ne sykį 
nuskambėdavo ne vietoj O dėl Džordžo Stabso paveikslų 

kolekcijos, tai Morlandas taip dažnai juos perkabinėdavo, kad 
jo namo sienos atrodė kaip rėtis. | 

Skarletė atkreipė dėmesį į tai, kad puikus žinomo arklio, 
vardu Elkips, portretas vos vos išlaikė pusiausvyrą, gulėdamas 
ant knygų krūvos, ir galėjo bet kuriuo momentu nukristi kam 
nors ant galvos. Bet tas jai nerūpėjo, ji norėjo sužinoti apie 
Retą. "Geriau aš paklausiu jo, - pamanė ji, - vis tiek jis 
užmiršo." 

- Retas, ką nors sakė apie mane? 

Morlandas užmerkė akis, paskendęs mintyse apie kumelės 
protėvius. Paskui Skarletės klausimas pasiekė jo sąmonę. 

- Taip, žinoma, jis prašė paklausti, ar neparduotumėt jam 
Mėnulio. Jis ketina Danmore vėl atgaivinti medžioklę ir norėtų, 
kad aš nenuleisčiau akių nuo tokių arklių kaip Mėnulis. 

- Manau, jam reikės atvažiuoti čia, kad juos nusipirktų, - 
pasakė Skarletė, širdyje maldaudama, kad Bartas pasakytų "taip". 

Bet jo atsakymas įstūmė ją neviltin. 

- Ne, jam teks pasikliauti manimi. Jo žmona laukia kūdikio. 
Pati suprantat, kad jis negali jos palikti. Bet dabar, kai 
nusprendžiau parodyti jums visą grietinėlę, vargu ar galėsiu būti 
naudingas Retui. Parašysiu jam, kai tik rasiu laiko. 

Skarletė buvo taip sujaudinta žinios, išgirstos iš Barto, kad 
šiam teko pakratyti ją už rankos, idant atkreiptų jos dėmesį 
į save. Bartas paklausė, kada ji ketina pradėti medžioklės arklių 
paieškas. Skarletė atsakė, jog šiandien pat. 


Visą žiemą kiekvieną šeštadienį Skarletė drauge su Džonu 
Morlandu važinėjo po Myto grafystę iš vienos medžioklės į 
kitą, apžiūrinėdami arklius. Uždavinys pasirodė ne iš lengvųjų, 
nes Skarletė norėjo, kad žirgas būtų toks pats bebaimis kaip 
ji pati. O  Skarletė jodinėdavo taip, lyg ją vytųsi piktosios 
dvasios. Tokių pasijodinėjimų dėka ji galų gale liovėsi įsivaizduoti, 
kad Retas gali būti kokio nors kito vaiko, ne tik Ketės, tėvas. 

Būdama namie Skarletė stengėsi skirti Ketei truputėlį daugiau 
dėmesio ir meilės. Ir kaip visuomet Ketė rodydavo savo panieką, 
jeigu Skarletė ją apkabindavo. Bet motinos pasakojamų istorijų 
apie arklius Ketei nenusibosdavo klausytis nuo ryto iki vakaro. 

Kai atėjo vasaris, Skarletė su tokiu pat kaip pernai džiaugsmu 
išrovė pirmąją velėną. Ir jai jau buvo daug lengviau prisiminti 
Retą ir praeitį. Jo paveikslas nedažnai iškildavo jos vaizduotėje. 

Prasidėjo nauji metai, žadantys daug gero. Ir jeigu Šarlota 
su misis Fic vis dėlto pabaigs tai, ką darė su jos namu, 
Skarletė galės surengti kviestinį vakarą. Ji ilgėjosi Ketlinos ir 
visų kitų. Bet Pidžinos dėka ji beveik nesimatydavo su savo 
pusbroliais. "Na, tai niekur nepabėgs, reikia dar daug ką spėti 
padaryti." 

Liepos mėnesį reikėjo iškentėti ilgas valandas, kol ją matavo 
siuvėja, misis Montagiu parvežta iš Dublino. Misis Sims buvo 
negailestinga. Skarletė turėdavo pakelti rankas, paskui ištiesti 
jas į viršų, nuleisti, ištiesti į priekį. Rankos atsidurdavo tokiose 
padėtyse, kurias sunku ir įsivaizduoti. Paskui viskas kartodavosi, 
tik jau sėdint. Paskui - matavimai, Skarletei užėmus įvairias 
kadrilio, valso, kotiljono pozicijas. 

- Tik įkapėms ji dar manęs neapmatavo, - sunkiai dūsavo 
Skarletė. 

Šarlota Montagiu apdovanojo ją savo reta šypsena. 

- Galbūt ji ir tai padarė, tik nepasakė jums. Deizė Sims 
- labai kruopšti moteris. 

- Negaliu patikėti, jog šios baisios moters vardas Deizė, - 
pasakė Skarletė. 

-- Ir nesumanykit jos taip vadinti, kol pati neleis. Niekam, 
turinčiam mažesnį negu hercogo titulą, neleidžiama familiariai 
elgtis su Deize. Savo darbą ji moka tobulai, todėl visi bijo 
ją supykdyti. 

- Bet jūs vadinate ją Deize. 

- Aš irgi tobulai išmanau savo darbą. 

Skarletė nusijuokė. Jai patiko Šarlota Montagiu, ji ją gerbė, 
nors draugė Šarlota buvo toli gražu ne ideali. Skarletė apsirengė 
valstietiškais drabužiais ir sėdo vakarieniauti (Šarlota priminė 
jai, kad tai buvo pietūs, o ne vakarienė). Paskui ji nuėjo prie 
upės, kur buvo ketinama užkurti didžiulį laužą Vasaros šventės 
proga. Sukdamasi smuikų ir dūdmaišių muzikos: taktu, ji 
nusprendė, kad jai labai pasisekė. Jeigu tai, ką pažadėjo Šarlota, 
išsipildys, tai ji galės leisti laiką aukštojoj visuomenėj ir drauge 
likti čia, tarp airių. Vargšas Bartas, prisiminė Skarletė, savo 
dvare tokioj šventėj jis nepageidaujamas svečias. | 

Per derliaus šventę Skarletė sėdėjo stalo gale ir vėl pagalvojo 
apie tai, kaip jai sekasi. Baliharoje vėl užderėjo geras derlius, 
gal ne visai toks kaip praeitais metais, bet jo pakaks, kad 
visų piniginėse sužvangėtų monetos. Šventė visi, bet tik ne. 
Kolumas, pastebėjo Skarletė. Kolumas atrodė lyg nemiegojęs 

visą savaitę. Ji norėjo paklausti, kas atsitiko, bet Kolumas jau 
seniai baisiausiai ant jos pyko. Anot misis Fic, jis, atrodo, 
liovėsi lankytis vietinėje karčemoje. Skarletė nenorėjo dėl jo 
gadintis sau nuotaikos. Derliaus šventė yra šventė. Po dienos 
kitos prasidės medžioklės sezonas, 0 jos naujasis kostiumas 
tiesiog neapsakomai puikus. Misis Sims parodė, ko ji verta. 


- Jeigu jūs pasiruošusi, galim eiti pasižiūrėti, - tarė Šarlota 
Montagiu. 

Skarletė padėjo savo puodelį. Ji degė tokiu noru, kad net 
sunku buvo prisipažinti. 

- Labai miela, Šarlota, buvo užrakinti visus kambarius, 
išskyrus manuosius, beveik ištisiems metams. - Skarletės balse 
skambėjo toks nepasitenkinimas, kokį tik ji mokėjo išreikšti, 
bet vis tiek ji įtarė, jog Šarlota supranta jos tikruosius jausmus. 

- Aš tik susirasiu Ketę, ji eis su mumis. 

- Kaip norite, Skarlete, bet namo remontas vyko jos akyse. 
Ji nuostabus vaikas, tereikėdavo kam nors palikti atviras duris 
arba langą, 0 ji jau ir čia. Dažytojai persigando pamatę ją 
ant paties pastolių viršaus. 

- O nepasakokit man šito, ji - tikra beždžionėlė, užsikeberioja 
kur tik įmanoma. 

Skarletė pašaukė Ketę, paskui pamėgino surasti ją - veltui. 
Kartais - taip buvo dabar - toks nepriklausomas mergaitės 
elgesys suerzindavo Skarletę, nors paprastai ji. tuo didžiavosi. 

- Manau, jei panorės, susiras mus, - pasakė Skarletė. - 
Eime, aš nekantrauju viską pamatyti. 

Dabar ji buvo atvira. 

Šarlota ėjo priekyje. Jos pakilo į viršų ir atsidūrė ilgame 
koridoriuje, į kurį išėjo svečių miegamieji. Paskui vėl nusileido 
į pirmą aukštą. Skarletė niekaip negalėjo atsikratyti amerikietiško 
įpročio vadinti pirmąjį aukštą antruoju. Šarlota nuvedė Skarletę 
į kitą namo galą, priešingą tam, kur ji paprastai gyveno. 

- Štai jūsų miegamasis, vonia, buduaras, tualeto kambarys, 
Ketės miegamasis, vaikų kambarys, žaidimų kambarys. 

Šarlota ėjo plačiai atverdama duris ir rodydama atlikto darbo 
rezultatus. Dailūs švelniai žalsvi su paauksinimais jos kambario 
baldai ir piešiniai, vaizduojantys alfabeto raides bei gyvūnus 
Ketės kambaryje, tiesiog sužavėjo Skarletę. O pamačiusi mažas 
vaikiškas kėdutes ir tokius pat staliukus, ji nesusilaikė ir suplojo 

rankomis. Kodėl jai pačiai tas niekad neatėjo į galvą. Net 
arbatos servizas ir kėdutės prie Židinio buvo vaikiškai nedideli. 

- Jūsų asmeniniai kambariai dabar yra Liudviko XVI stiliaus, 
jeigu norite Žinoti. 

Vienintelis kambarys cokoliniame aukšte, apie kurį žinojo 
Skarletė, buvo holas su marmurinėmis grindimis. Durys iš jo 
vedė tiesiai į privažiuojamąją alėją, O platūs akmens laiptai 
kilo į viršų. Šarlota Montagiu greitai pervedė Skarletę holu, 
paskui atidarė aukštas dvigubas duris priešingoje pusėje ir įvedė 
ją į valgomąjį. 

- Savo akimis netikiu, - sušuko Skarletė, - bijau, kad aš 
nepažįstu tiek Žmonių, kad būtų galima užimti visas šias kėdes. 

- Dar susipažinsite, - atsakė Šarlota. 

Perėjusios ilgą kambarį, jos prisiartino prie kitų durų, tokių 
pat didelių, kaip ir pirmosios. 

- O čia kambarys, kur jūs pusryčiausite. Čia galima ir 
pietauti, kai nėra svečių. - Montagiu perkirto šį kambarį ir 
atidarė dar vienas duris. 

- Didysis salonas ir puotų salė, - paskelbė ji. - Prisipažinsiu, 
tai išėjo labai neblogai. 

Viena kambario siena baigėsi plačiomis prancūziškomis 
durimis, tarp kurių kabojo dideli paauksuoti veidrodžiai. 
Priešingos sienos centre buvo židinys, virš kurio kabojo dar 
vienas veidrodis paauksuotais rėmais. Visi veidrodžiai kabojo 
beveik nepasvirę, todėl juose atsispindėjo ne tik sienos, bet ir 
lubos, ištapytos scenomis iš herojiškų airių istorijos Iegendų. 
Karalių rūmai ant Taros kalvos priminė senovės Romos šventyklą. 
Skarletė susižavėjo. 

- Baldai šiame aukšte - airiški, kaip ir visi audiniai, vilna, 
linas, porcelianas, sidabras, stiklas. Eime, mes dar nematėm 
bibliotekos. 

Skarletei patiko odiniai krėslai ir rašomasis stalas. Ji pripažino, 
kad knygos atrodo labai įspūdingai. 

- Jūs puikiai padirbėjote, Šarlota, - nuoširdžiai prisipažino 
Skarletė. | 

- Taip, bet tai nebuvo sudėtinga, kaip iš pradžių maniau. 

monės, gyvenę čia anksčiau, įrengdami sodą vadovavosi planu, 
todėl tereikėjo viską išvalyti ir apkarpyti kai kuriuos medžius. 
Iš daržo nuo ateinančių metų galima gauti labai gerą derlių... 

Skarletė visai nesuprato, apie ką kalba Šarlota, bet jos tai 
ir nedomino. Jai buvo gaila, kad Džeraldas O'Hara negali 

pamatyti ištapytų lubų puotų salėje, o Elina O'Hara - jos 
buduaro baldų. 

Šarlota vėl atidarė duris prieš ją. 

- Dabar mes vėl hole, - pasakė ji, - tai ypač patogu per 
dideles puotas. Architektai puikiai išmanė savo darbą. Išeikime 
pro laukujas duris, Skarlete. 

Ji palydėjo Skarletę iki pakopų, vedančių į paradinę alėją. 

- Jūsų personalas, misis O'Hara. 

Prieš Skarletę, išrikiuoti dviem eilėm, stovėjo tarnai. Dešinėje 
Skarletė pamatė misis Fic, stovinčią priekyje, už jos vyriausiąją 
virėją, kitas keturias virėjas, keturias kambarines, keturias 
tarnaites viršutiniams. aukštams, vyresniąją skalbėją ir tris 
paprastas skalbėjas. 

Kairėje stovėjo pasipūtęs vyriškis. Tai galėjo būti tik 
mažordomas. Už jo buvo išrikiuoti aštuoni liokajai, vyriausiasis 
arklininkas, kurį ji pažinojo, šeši grumai ir penketas Žmonių, 
tikriausiai sodininkų, nes jų rankos buvo žemėtos. 

- Man reikia prisėsti, - sušnibždėjo Skarletė. 

- Iš pradžių nusišypsokite ir pasveikinkite juos, - atsakė 
Šarlota. Jos tonas rodė, kad prieštaravimų ji nepakęs. Skarletė 
pakluso. 

Skarletė pasikvietė pas save visus Baliharos ir Adamstauno 
gyventojus pasižiūrėti atnaujinto Bighauso. Ilgas pietų stalas 
buvo  nukrautas įvairiais užkandžiais. Skarletė blaškėsi po 
kambarius, įkalbinėdama svečius nesivaržyti. Be to, ji stvarstė 
juos už rankų ir tiesiog per jėgą tempė į didžiąją salę pasižiūrėti 
freskų ant lubų. Šarlota Montagiu stovėjo prie didžiųjų laiptų 
ir tylėdama demonstravo savo nepritarimą viskam, kas vyko. 
Skarletė nekreipė į ją dėmesio. Ji stengėsi nekreipti dėmesio 
ir į tai, kad jos svečiai, net ir pusbroliai, jautėsi nesmagiai ir 
nejaukiai, tačiau jau po pusvalandžio ji vos neverkė. 

- Tai prieštarauja tradicijoms, misis O, - pašnibždėjo jai į 
ausį Rozalina Ficpatrik. - Niekad fermerio koja nėra peržengusi 
jokio Bighauso slenksčio visoje Airijoje. Mes - Žmonės, gyvenantys 
pagal senas taisykles, ir mes nepasirengę permainoms. 

- Bet aš maniau, kad fenijai nori viską pakeisti. 

Misis Fic atsiduso: 

- Taip, bet pasikeitimai reikštų, kad grįžtama prie dar 
senesnių įstatymų ir taisyklių kaip tos, kurios draudžia fermeriams 
užeiti į Bighausą. Gaila, kad nemoku viso to kaip reikiant 
paaiškinti. 

- Nesirūpinkite, misis Fic, aš padariau klaidą ir daugiau tai 
nepasikartos. Tai atsitiko iš širdies dosnumo. Patikėkite. 

Skarletė prisivertė nusišypsoti, bet ji buvo nusivylusi ir 
suglumusi. Kam reikalingi visi šie ištaigingi airiško stiliaus 
kambariai, jeigu airiai jaučiasi juose nejaukiai? Ir kodėl jos 
tikri pusbroliai elgiasi su ja jos pačios namuose kaip su svetima? 

Kai svečiai išsiskirstė, tarnai ėmė viską tvarkyti. Skarletė 
viena vaikštinėjo iš kambario į kambarį. 

- Taip, man patinka, - nusprendė ji, - man labai patinka. 

Ji pagalvojo, kad dabar Bighausas Žavesnis negu kada nors 
buvo ar bus ateity. 

Ji stovėjo tarp atsispindinčių karalių ir įsivaizdavo šalia savęs 
Retą, pavydintį ir susižavėjusį. Ji įsivaizdavo, kad tai bus po 
daugelio metų, kai Ketė jau bus didelė. Ir Retui suskaus širdį, 
kad nematė, kaip jo duktė augo, kol virto puikia O'Harų namo 
paveldėtoja. 

Skarletė nubėgo į viršų, į Ketės kambarį. 

- Sveika, - pasakė Ketė. 

Ji sėdėjo prie savo mažo staliuko ir atsargiai pylė pieną į 
puodelį savo katei. Okras stovėjo stalo vidury ir iš ten įdėmiai 
stebėjo Ketę. 

- Sėskis, mama, - pakvietė ją Ketė. 

Skarletė atsisėdo ant mažos kėdutės. t. 

O kad Retas būtų čia, drauge su jomis! Bet jo čia nėra 
ir niekada nebus, jai teks su tuo susitaikyti. Jis gers arbatą 
Su kitais savo vaikais. Anos vaikais. Skarletė pasistengė suvaldyti 
troškimą paimti Ketę ant rankų. 

- Prašom įdėti man du gabaliukus cukraus, mis O'Hara, - 
tepasakė ji. 


Tą naktų Skarletė negalėjo užmigti. Ji sėdėjo savo puikios 
prancūziškos lovos vidury, susisupusi į pūkinę antklodę, kad 
sušiltų. Bet šilumą ir ramybę, kurių jai taip norėjosi, reiškė 
Reto rankų, apkabinusių ją, šiluma, jai reikėjo girdėti, kaip jis 
šaiposi iš nepavykusio vakarėlio, ir pačiai iš viso to juoktis. 

Ji troško ramybės, kuri užglostytų jos nusivylimą, ji troško 
meilės, vyriškos globos ir supratimo. Jos širdis išmoko mylėti, 
ji buvo sklidina meilės, kurios niekam negalėjo išlieti. 

Prakeiktas Retas, vėl jis! Kodėl jai nepamilus Barto 
Morlando? Jis gražus, įdomus. Jo draugija teikia jai malonumą. 

Ji nė kiek neabejoja, kad panorėjus priverstų jį pamiršti Greisę 
Hastings. 

Bet ji jo nenorėjo, ir čia buvo visa bėda. Jai nieko nereikėjo, 
tik Reto. 

"Tai neteisinga!" - pagalvojo ji supykus kaip vaikas ir kaip 
vaikas paverkusi pagaliau užmigo. 

Išsimiegojusi ji vėl įstengė save kontroliuoti. Na ir kas, kad 
niekam nepatiko vakaras, kas kad Kolumas nepabuvo nė dešimties 
minučių? Ji turi kitų draugų ir ketina įsigyti jų dar daugiau. 
Dabar, kai namo statyba buvo baigta, Šarlota kaip voras mezgė 
naują sumanymų tinklą. O tuo metu dienos nusistovėjo kaip 
tik medžioklei, ir Skarletė turėjo tiesiog pritrenkiantį medžioklės 
kostiumą, pasiūtą misis Sims. 


Trisdešimtas skyrius 


Apsivilkusi elegantišku kostiumu Skarletė išjojo į Džono 
Morlando sodybą. 

Ją lydėjo du arklininkai, kurie vedėsi Mėnulį ir naują 
medžioklinę kumelę - Kometą. Skarletė turėjo pagrindą būti 
savim patenkinta: jai teko atlaikyti tikrą mūšį su misis Sims 
- Skarletė tuo metu priminė įsiutusią tigrę - ir tapti nugalėtoja. 
Jokių korsetų - ir taškas. Šarlota buvo sukrėsta. "Niekas 
niekuomet nėra įveikęs Deizės Sims žodinėje dvikovoje", - mėgo 
ji kartoti. "Niekas, išskyrus mane, - pagalvojo tuomet Skarletė. 
- O ir tave, balandėle, aš įstengsiu įtikinti." 

Barto Morlando medžioklės plotai - ne pati geriausia vieta 
pirmą kartą pasirodyti airiškai aukštajai visuomenei, mokė Šarlota 
užsispyrėlę Skarletę. Bartas, žinoma, visais atžvilgiais nepriekai- 
šingas žmogus. Pinigų, tiesa, jis turi ne taip jau daug, bet vis 
tiek jis labiausiai pageidaujamas jaunikis visoj apylinkėj. Morlando 
ūkis - nedidelis; per pusryčius svečiams patarnauja liokajų 
livrėjomis aprengti arklininkai. Taip... 

O juk ji, Šarlota, turi Skarletei daug puikesnį kvietimą. Štai 
kur ji galėtų pasirodyti su visu prašmatnumu! O kelionę pas 
Morlandą galima atidėti. 

"O aš noriu važiuoti pas Bartą ir važiuosiu, - pareiškė 
Skarletė prieštaravimų nepakenčiančiu tonu. - Bartas - mano 
draugas." Ji nenuilsdama kartojo, kad Bartas geras jos draugas, 
ir Šarlota nusileido. 

Tiesa, ne tokia buvo Skarletės atkaklumo priežastis. Jaunoji 
moteris norėjo pabūti ten, kur galės pasijusti jaukiai ir ramiai. 
Mintis, kad greitai teks atsidurti aukštojoj visuomenėj, ją labiau 
gąsdino negu teikė malonumo. Pastarosiomis dienomis Skarletė 
vis dažniau prisimindavo seniai pasakytus motinos žodžius, kad 
jos duktė panaši "į užsispyrusį asilą su arklio pakinktais". 
Skarletė net prisiminė šią frazę, kai į namus buvo atgabentos 
suknelės, kurias misis Sims pasiuvo pagal prancūziškas iškarpas. 
Ji įsivaizdavo, kad jau per patį pirmąjį prašmatnų priėmimą 
šimtai lordų, grafų ir baronienių šnibždėsis jai už nugaros: 
"Pažiūrėkite: tikras asilas su arklio pakinktais“". 


- Džiaugiuosi jus matydama, Bartai. 

- Ir aš, brangioji Skarlete. Žiūrėkite: man rodos, Mėnulis 
veržte veržiasi į medžioklę. Bet užeikime į vidų - supažindinsiu 
jus su savo svečiu. Įžymybė! Aš velniškai didžiuojuos, kad jis 
apsilankė. 

Skarletė šypsodamasi  nusekė paskui parlamento narį, 
atstovaujantį Myto grafystei. "O Bartas gražus“, - pagalvojo ji, 
nors anksčiau jai niekad nepatiko vyrai su barzdomis. Net 
tokiomis tvarkingomis ir išpuoselėtomis kaip šito svečio - 
misterio Parnelio. Ji yra girdėjusi jo vardą - ach, taip, dar 
tada, pusryčiaujant pas Bartą. Dabar ji prisiminė. Kolumas irgi 
kažkada pasakojo, kad jis nekenčia žmogaus, vardu Parnelis. Ji 
turi būti atidi: ji turės paskui viską apie šį susitikimą papasakoti 
Kolumui. Bet tai paskui. Po medžioklės. Jos Mėnulis taip 
nekantrauja! Jei medžioklė, tai medžioklė! 


- Na, Kolumai, na kodėl tu toks užsispyręs! 

Jos noras nuodugniai papasakoti savo įspūdžius apie misterį 
Parnelį labai greitai praėjo, užleisdamas vietą sunkiai slepiamam 
susierzinimui. 

- Prisipažink - juk tu nė karto nepasivarginai ramiai, be 
emocijų pasiklausyti, ką vis dėlto šis Žmogus kalba. O aš, 
skirtingai negu tu, tai padariau - jis tikras stebuklas, patikėk 
manim, visi tiesiog gaudyte gaudė kiekvieną jo žodį. O nori 
jis to paties, apie ką svajoji tu! Airija - airiams, jokių 
iškeldinimų, šalin lendlordus... Na ko tau dar reikia? 

Kolumo kantrybė išseko. 

- Nebūk gi tu tokia naivi kvailė! Gal nežinai, kad šitas 
tavo Parnelis pats yra lendlordas? Ir negana to - dar protestantas. 

Išsilavinimą, beje, jis gavo Anglijoje, Oksfordo universitete. 
Teisingumas jam tikrai nerūpi! Rinkėjų balsai - štai ko jam 
reikia. Juk tai dviveidis politikas. Prisipažink, tau patiko jo 
demonstruojamas rimtumas ir maloni išvaizda. Kai jis dievagojasi, 
kad yra Homrulio* šalininkas, elgiasi kaip tas, kuris saldžia 
morka nori prisivilioti kvailą airišką asiliuką. 

- Su tavim neįmanoma kalbėtis! O štai pasakyk, kodėl gi 
jis tada pareiškė, jog palaiko fenijus? 

Kolumas pagriebė Skarletę už rankos: |. 

- Ką tu pasakei? 

- Nieko, - ji ištraukė ranką. - Tu laikai mane kvailute, 
sakai man pamokslus, o aš ne tokia kvaila, kaip tau atrodo. 
Aš daug ką suprantu. Pasakyk susimildamas, kam slapta vežti 
ginklus ir rengti karą, kai tikslą galima pasiekti ir be to? Aš 
žinau, kas yra karas ne iš pasakojimų: saujelė karštų galvų, 
vadovaudamasi aukštais moraliniais sumetimais, pradėjo jį, ir 
kas iš to išėjo? Aš netekau visko, praradau daugelį artimų 
man žmonių. Už ką tokia bausmė? O dabar pasiklausyk manęs, 
Kolumai O'Hara. Aš įsitikinusi, kad grąžinti Airiją airiams 
galima be kraujo ir ugnies. Maldauju, daugiau jokių pinigų 
Stefanui pirkti ginklams! Girdi? Nenoriu, kad visi tie Šautuvai 
būtų laikomi mieste, kuriame aš gyvenu. Tegul juos išveža iš 
bažnyčios. Man nusispjaut, ką tu su jais darysi: nugramzdinsi 
pelkėje ar dar kur nors. Tik padaryk taip, kad jų čia nebūtų. 
Tučtuojau! 

- Ir padaryk taip, kad čia nebūtų tavęs - tu tai norėjai 
pasakyti? 

- Na, jeigu tau taip norisi, tada... 

Skarletės akys prisipildė ašarų. 

- Dieve, ką aš kalbu? O tu? Ach, Kolumai, tu mano 
geriausias draugas. Tu man... kaip brolis, Kolumai, mielasis, 
nebūk gi toks užsispyręs! Aš nenoriu kariauti! 

Ašaros pasipylė jos skruostais. Kolumas paėmė jos ranką, 
stipriai paspaudė. 

- Ach jau tas nepakenčiamas airiškas mūsų charakteris! Tai 
jis verčia mus pykti ir šaukti vienam ant kito. Atleisk man, 
"aruna". 


*Homrulis - Airijos savivaldos Britanijos imperijoje programa. 
222 


- O ką tai reiškia - "aruna"? - paklausė Skarletė, vis dar 
kūkčiodama. 

- Tai reiškia "brangioji", "mylimoji". 

- Skamba gražiai. 

- Jeigu tau patinka, visuomet tave taip vadinsiu. 

- Tau nepavyks užliūliuoti manęs, Kolumai, saldžiais žodžiais. 
Aš nieko neužmiršau. Pažadėk man atsikratyti ginklų. Aš juk 
neįkalbinėju tavęs balsuoti už Čarlsą Parnelį. Tiesiog duok man 
žodį, kad per tave nekils karas. 

- Aš pažadu tau, Skarlete aruna. 

- Ačiū, mielasis. Aš jaučiuosi jau daug ramesnė. O dabar 
man reikia eiti. Beje, gal tu papietausi su manim tame mano 
kambary, kuriame atrodo, kad už lango visą laiką rytas, nors 
dabar jau vakaras. 

- Deja, aš užimtas, Skarlete aruna. Aš laukiu svečio, savo 
draugo. 

- Tai ateikite abu. Mūsų nuostabiam virėjui, sugebančiam 
pamaitinti visą šią šutvę tarnų, staiga  užgriuvusią man ant 
galvos, nebus sunku pataisyti gerus pietus tau ir tavo draugui. 

- Ne, aruna, ne šiandien. Kada nors kitą kartą. 

Skarletė nusileido. Ji pasiekė, ko norėjo. Prieš eidama namo, 
ji užsuko į mažą koplytėlę išpažinties pas tėvą Fliną. Per savo 
išpažintį ji kalbėjo ne tik apie tai, kas išsprūdo pokalbyje su 
Kolumu. Daug sunkesnė nuodėmė slėgė jos sąžinę. Kraujas 
imdavo stingti jai gyslose, prisiminus, kaip padėkojo už gerą 
žinią, sužinojusi iš Džono Morlando, kad Reto kūdikis numirė. 


Išėjus Skarletei, netrukus išpažinties atėjo Kolumas O'Hara. 
Taip, didelė nuodėmė - juk jis sumelavo jai pasakęs, kad 
neturės reikalų su ginklais. Po atgailos Kolumas patraukė į 
arsenalą, kurį sąmokslininkai įrengė anglikonų bažnyčioje. Jis 
norėjo įsitikinti, kad ginklai gerai paslėpti. Gal Skarletė sumanys 
jų ieškoti. 


Šarlota Montagiu ir Skarletė išvažiavo savaitei į svečius. Ten 
Skarletė pirmą kartą pasirodė airių aukštajai visuomenei; iki 
tol viešumoj ji buvo tik vieną kartą - sekmadienio mišiose. 
Skarletė nenorėjo išsiskirti su Kete ištisoms septynioms dienoms, 
bet, kita vertus, Ketės gimimo diena su daugybe svečių buvo 
visai neseniai. Misis Fic dar vaikščiojo patempus lūpas ir širdyje 
keikė vaikus, kūrie gerokai apibraižė brangų parketą puotų 

salėje. Taigi vargu ar Ketė spės jos pasiilgti. Ketė buvo nors 
ir maža, tačiau gana dalykiška mergaitė; ji mėgo klaidžioti po 
namą, vertinančiu žvilgsniu apžiūrinėdama naujus baldus ir naujus 
tarnus. 

Skarletė ir Šarlota su savo tarnaite Evanse išvažiavo į 
geležinkelio stotį elegantiška keturviete Skarletės karieta. Vieta, 
kur jos važiavo, buvo per daug toli, kad pasiektum ją arkliais. 
Skarletė buvo greičiau šiek tiek susijaudinusi negu susinervinusi. 
Iš pradžių pasisvečiuoti pas Džoną Morlandą - tai buvo puiki 
mintis. Šarlotai teko nervintis už abi, nors ji to ir neparodė. 
Skarletės ateitis aukštojoj visuomenėj priklauso nuo to, kokį 
įspūdį ji padarys aplinkiniams per šią savaitę. Beje, ir jos, 
Šarlotos, ateitis - taip pat. Ji žvilgtelėjo į Skarletę. Kaip vis 
dėlto pritrenkiančiai Žavingai ji atrodo su savo žaliu kelioniniu 
kostiumu! O jos akys - tokios išraiškingos ir įsimenančios - 
tiesiog Dievo dovana! O ši daili grakšti figūrėlė, nesuspausta 
korseto, - kiek vyriškų širdžių ims tankiau plakti, kiek piktų 
moteriškų liėžuvių ims narstyti naujokės kaulelius! Skarletė 
atrodė kaip tik taip, kaip Šarlota visuomet norėjo, kad atrodytų 
jos artima draugė: graži, vidutinio amžiaus amerikietė našlė, 
žavinga moteris, pasižyminti tuo gaivumu, kuris paprastai būdingas 
tolimų kolonijų gyventojams. Gal kiek šiurkštoka, tačiau tai 
netgi įdomu. Romantiška prigimtis, kuria dažnai būna apdovanoti 
airių kilmės užsieniečiai. Labai, 0 galbūt tiesiog  pasakiškai 
turtinga, kas leidžia jai jaustis visiškai laisvu žmogum. Puikiai 
išauklėta - pasireiškia senų prancūzų aristokratų kraujas, bet 
drauge ryžtinga, trykštanti energija - tai jau amerikietiški bruožai. 
Mįslinga, pilna netikėtumų, tačiau su gerom manierom. Šiek 
tiek naivi, bet gyvenimiško patyrimo nestokoja. Vienu žodžiu, 
viliojantis ir įdomus kąsnelis tam Žmonių ratui, kur visi viską 
žino vieni apie kitus ir džiaugiasi, jeigu atsiranda proga 
paliežuvauti apie ką nors, kas iki šiol nepriklausė jų draugijai. 

- Kaip manai, gal reiktų dar kartą išvardyti galimų svečių 
vardus? - susirūpinusi paklausė Šarlota. 


- Maldauju tave, Šarlota, brangioji, daugiau nereikia. Vis 
tiek aš nieko neįsiminsiu. Pats svarbiausias iš visų - hercogas, 
paskui seka markizas, grafas, paskui visi tie vikontai, baronai, 
baronetai... Visiems vyrams aš galiu sakyti "sere" kaip ir Pietuose; 
kreipiniai "milorde", "jūsų šviesybe" čia nepriimtini, be to, aš 
jokiu būdu negaliu vadinti damos "madam", kaip daroma 
Amerikoje, nes čia taip kreipiamasi tik į katalienę Viktoriją, 

o jos tikrai nebus ten, kur važiuojame. Ir kol manęs specialiai 
nepaprašys kreiptis vardu, aš turiu šypsotis ir į nieką niekaip 
nesikreipti. Net "misteri" ir "mis" negalima sakyti, kol nejsitikinsi, 
jog visa tai tiesiog juokinga. Kodėl nepavadinus pašnekovo 
"didžiai gerbiamuoju"? 

Šarlota viduje net krūptelėjo. Skarletė per daug jau pasitikinti 
savimi ir lengvabūdė. 

- Atkreipk dėmesį, Skarlete, kad tarp pakviestųjų yra Žmonių, 
kurie neturi titulų, bet yra ne mažiau gerbiami negu nekarališko 
kraujo hercogai, tai... 

Skarletė prunkštelėjo. Šarlota nutilo. 

- Na, kas bus, tas, - numojo ji ranka. 


Namas, prie kurio atsidūrė moterys, buvo įspūdingo dydžio 
gotiškas statinys - daugybė bokštų bokštelių, aukšti spalvoto 
stiklo langai, panašūs į soborų langus. Skarletė net susigūžė jį 
pamačiusi. Ji vos neprarado pasitikėjimo savimi. "Juk tu O'Hara", 
- tučtuojau priminė ji pati sau ir Žvaliai pasuko prie akmeninių 
paradinio įėjimo pakopų. Jos išdidžiai pakeltas smakras tarsi 
įspėjo visus: ši moteris žino ko ji verta. 

Pirmą atvykimo dieną per vakarienę ji šypsojosi šypsena, 
skirta visiems aplinkiniams - net liokajui, sustingusiam už jos 
kėdės su aukšta atkalte. Patiekalai buvo puikūs, stalas padengtas 
labai skoningai, bet Skarletė vos prisilietė prie maisto. Už stalo 
sėdėjo keturiasdešimt aštuoni žmonės ir visi keturiasdešimt 
aštuoni troško pasikalbėti su ja. Skarletė tiesiog maudėsi 
susižavėjimo spinduliuose, kurie sklido iš kiekvieno, esančio 
salėje. 

- „O prieš Naujuosius metus man tekdavo belstis į 
kiekvieno namo duris, įeiti, išeiti, vėl įeiti ir visur išgerti po 
puodelį arbatos. Iki šiol nesuprantu, kaip netapau geltona 
nelyginant kinė nuo baisaus kiekio arbatos, kurį išgėriau šioje 
nuostabioje "šalyje, - linksmai pasakojo ji Žmogui, sėdinčiam 
kairėje, 0 tas sulaikęs kvapą klausėsi. 

Kol stalas buvo ruošiamas žaisti kortomis, Skarletė atsargos 
generolui, sėdinčiam dešinėje, nupiešė kuo detaliausią Atlantos 
apgulties vaizdą. Skarletės akcentas visai neatitiko klausytojų 
supratimo apie amerikiečių tartį "O apskritai ta amerkietė - 
velniškai protinga moteris“, - paskui kalbėjo visi. 

Ir "velniškai patraukli", reikia pasakyti. Buvęs vestuvių Žiedas 
su prabangiu briliintu ir ne mažiau gražiu deimantu, dovanotas 

jai Reto, tviskėjo traukdamas žvilgsnius ant šiek tiek labiau, 
negu priimta, atviros Skarletės krūtinės. Šarlota liepė perdaryti 
žiedą į pakabuką ir dabar Skarletė nešiojo jį ant auksinės 
grandinėlės, tokios plonos, jog buvo beveik nematoma. 

Po vakarienes Skarletė Žaidė vistą - čia ji buvo nepralenkiama 
meistrė. Jos partnerė išlošė tiek, kad su kaupu užteko 
kompensuoti trijų ankstesnių vakarų nuostolius, ir Skarletė iš 
karto tapo pageidaujama lošimo kompanionė tiek damoms, tiek 
ir stipriosios lyties atstovams. į 

O kitą rytą visi patraukė į medžioklę. Ir čia Skarletė 
nesutriko, visi pamatė, kokia ji prityrusi ir drąsi jojikė. 
Pasisekimas jai buvo garantuotas - nieko taip nevertina 
anglų-airių aukštoji visuomenė, kaip mokėjimo gerai laikytis 
balne. 

Šarlotai Montagiu reikėjo nuolat save sekti, kad neatrodytų 
panaši į katę, kuri patenkinta laižosi, išlakusi dubenį tirštos 
grietinės. 


- Tu patenkinta kelione? - paklausė ji Skarletės pakeliui 
namo, į Baliharą. 

- Aš mėgavausi kiekviena akimirka! Kaip aš tau dėkinga 
už šį kvietimą, brangioji Šarlota! Viskas buvo tiesiog puiku. 
O kokia nuostabi idėja palikti svečiams pyragaičių prie jų 
miegamųjų durų! Prieš miegą aš visuomet baisiai noriu valgyti, 
ir tikriausiai ne vien aš. | 

Šarlota juokėsi taip, kad net apsiašarojo. Skarletė įsižeidė. 

- Nesuprantu, kas čia juokingo, jei aš turiu gerą apetitą? 
Lošti baigėme po pusiaunakčio, ir nuo vakarienės praėjo. 
pakankamai daug laiko, kad galima būtų išalkti. 

Iki soties prisijuokusi Šarlota paaiškino. Namuose, kur 
kviečiami subtilių manierų žmonės, įprasta padėti koridoriuje 
prieš“ damos kambarį dubenį su pyragaičiais. Dubens išnykimas 
yra signalas garbintojams: dama palankiai priima asistavimą ir 
kviečia vyriškį įeiti į savo miegamąjį. 

Skarletė paraudo: 

- Dieve mano, Šarlota, aš suvalgiau visus iki vieno! Ką 
pamanė kambarinės? 

- Ne tik kambarinės, Skarlete. Visi tikriausiai iki šiol spėlioja, 
kas tas laimingasis ar laimingieji. Juk niekas neprisipažintų. 
Kitaip nebūtų laikomas džentelmenu. ž 

- Dabar iš gėdos negalėsiu akių pakelti į visus šituos Žmones. 
Koks skandalas, kokia šlykštybė! O jie man atrodė tokie mieli! 

- Bet mano kūdiki, padorūs žmonės kaip tik ir sugalvoja 
tokius dalykėlius. Visi žino taisykles, bet niekas jų nesilaiko. 

Skarletė norėjo paprieštarauti: ten, iš kur ji atvyko, Žmonės 
sąžiningi ir padorūs, bet laiku prisiminė Salę Briuton iš 
Čarlstono, kuri kalbėdavo apie "malonumus" ir "nevaržomą elgesį" 
taip, tartum santuokinė neištikimybė ir abejotinos pažintys būtų 
įprastas dalykas. 

Šarlota Montagiu buvo patenkinta. Kad apie Skarletę O'Harą 
imtų kurti legendas, kaip tik ir trūko šitos istorijos su 
pyragaičiais. Dabar ji bus laikoma miela provinciale, pasižyminčia 
geromis manieromis ir saikingai subtilia. 

Šarlota ėmė svarstyti, kada gi pagaliau ji galės baigti šituos 
iki gyvo kaulo įgrįsusius apsilankymus aukštuomenės rautuose. 
Dar mėnesis kitas - ir tada jau niekas jos neprivers nuobodžiauti 
madinguose vakarėliuose. 

- Aš pasirūpinsiu, kad tau kasdien pristatytų "Airiš Taims", 
- pasakė ji Skarletei. - Reikia, kad įsigilintum į kiekvieną žodį. 
Visi, su kuo tau reiks bendrauti Dubline, manys, kad tu, be 
jokios abejonės, žinai paskutines naujienas. 

- Dubline? Tu man nesakei, kad keliausime į Dubliną. 

- Argi? O man atrodė, kad sakiau. -Na, atleisk man. Dublinas 
- tai visa ko centras, tau ten tikrai patiks. Tai tikras didelis 
miestas, 0 ne koks nors didelis kaimas kaip Droedas ar 
Golvėjus. O Dublino pilis - vienas iš nuostabiausių statinių, 
kokius tik esu mačiusi. 

- Pilis“? Tikra? Ir nesugriauta? Nežinojau, kad tokių dar 
vra. O kas ten gyvena? Karalienė? 

- Dėkui Dievui, ne. Karalienė - išmintinga valdovė, bet 
baisiai nuobodi moteris. O pilyje gyvena Jos Didenybės atstovas 
- vicekaralius. Tave pristatys jam ir vicekaralienei sosto salėje... 

Ir. misis Montagiu nupiešė tokį spindesio ir didybės paveikslą, 
kad Čarlstono Šv. Cecilijos vaizdas gerokai nublanko Skarletės 
akyse. Ji netikėtai suvokė, kad visa širdim trokšta pasisekimo 
Dublino aukštojoj visuomenėj. "Tai parodys Retui Batleriui jo 
tikrąją vietą", - pagalvojo ji. Ir jis liausis jai ką nors reiškęs. 
4. O Šarlota tuo metu galvojo, kad nėra prasmės slėpti 
Viliojančių perspektyvų, atsiveriančių Skarletei. Po tokio 
pasisekimo praeitą savaitę kvietimas būtinai ateis. "Ir dabar aš 
tikrai daugiau neprarasiu nė penso iš užstato, palikto už liukso 

numerį "Šelburne", kurį aš užsakiau visam sezonui, kai tik 
praeitais metais gavau Skarletės laišką." 


- Kur tu, mano mažoji Kete? - su šiais žodžiais Skarletė 
įbėgo pro savo namų duris. - Mamytė sugrįžo, saulute! 

Pusvalandį paieškojusi, ji pagaliau rado Ketę arklidėje, 
apsižergusią Mėnulį. Skarletė išsigando žvelgdama į dukrą: tokia 
mažytė ji atrodė palyginti su dideliu arkliu. Pusbalsiu, kad 
neišgąsdintų Mėnulio, Skarletė pašaukė Ketę: 

- Eikš greičiau ir apkabink savo mamytę. 

Jos širdis sutvaksėjo iš baimės, kai išdykėlė šauniai nušoko 
nuo arklio nugaros ant šiaudų visai netoli nuo kaustytos 
didžiulės kanopos. Vieną akimirką Ketė dingo iš akių, bet 
staiga jos tamsaus gymio veidukas iškilo tiesiai prieš Skarletę 
virš gardo vartelių. Ji keberiojosi per viršų, nesusiprotėdama 
atsidaryti jų. Skarletė atsiklaupė ant kelių ir suspaudė ją savo 
glėbyje. 

- Tu neįsivaizduoji, mano angele, kaip aš tavęs pasiilgau. 
O tu pasiilgai mamytės? 

- Taip. 

Ketė išslydo iš jos rankų. "Bent jau pasiilgo manęs, - 
pagalvojo Skarletė. - Anksčiau ji taip nesakydavo." Kai atslūgo 
karšta viską nustelbiančios meilės dukrelei banga, ir ji vėl 
pasijuto normaliai - t.y. apimta nebylaus Ketės dievinimo jausmo, 
Skarletė atsistojo. 

- Aš nežinojau, kad tau patinka arkliai, Kitikete. 

- Patinka. Aš myliu gyvulius. 

Skarletė prisivertė kalbėti Žvaliai. 

- Nori, aš nupirksiu tau ponį? Turėsi savo nuosavą mažą 
arkliuką. 

"Reikia pasistengt negalvoti apie Bonę. Aš prisiekiau tuomet 
nelaikyti Ketės po stiklo gaubtu, todėl kad taip aš praradau 
Bonę. Kai tik gimė Ketė, aš pasakiau sau, kad netrukdysiu jai 
būti savimi, nevaržysiu laisvės. Tegu auga laisva kaip paukštis. 
Nemaniau, kad tai bus taip sunku - man norisi apginti ją, 
apsaugoti nuo galimo pavojaus. Ne, negalima laužyti savo 
priesaikos. Aš tikiu, kad elgiuosi teisingai. Ketė turės ponį, 
jeigu panorės, ir aš stovėsiu netoliese, žiūrėsiu ir širdis daužysis 
mano krūtinėje iš laimės dėl jos. Per daug aš ją myliu, kad 
kaip nors varžyčiau." 

Skarletė nė neįtarė, kad, jai nebūnant, Ketė, nepasakiusi 
niekam nė žodžio, patraukė pakeliauti po miestelį. Dabar, 
būdama trejų metų, ji pajuto poreikį bendrauti su kitais vaikais. 
Ketė norėjo pažaisti su kokiu nors bendraamžiu. Ji tikėjosi 
susitikti kurį nors iš tų vaikų, kuriuos tėvai buvo atvedę į jos 
gimimo dieną. Ir štai kartą ji pamatė keturių vaikų grupelę, 
žaidžiančią vidury plačios gatvės. Kai Ketė prie jų prisiartino, 
jie persigandę leidosi bėgti. Du iš jų, pasitraukę į nepavojingą 
atstumą, ėmė mėtytis akmenimis. "Kaljek! Kaljek!" - šaukė jie. 
Šį keltišką žodį, kuris reiškė "raganą", jie greičiausiai buvo 
išgirdę iš savo motinų. 

Ketė pažvelgė į motiną: 

- Taip, aš noriu ponio. 

"Jie mėtosi akmenimis", - norėjo ji pridurti ir papasakoti 
motinai apie berniūkščius ir tą žodį, kuriuo ją pravardžiavo. 
Ketei patiko sužinoti naujų žodžių. Bet šitas jai buvo ne prie 
širdies. Ne, ji geriau nieko nesakys. 

- Aš noriu ponio šiandien, - pasakė ji. 

- Šiandien aš jau vargu ar gausiu tau ponį, mažyte. Paieškosiu 
rytoj, gerai? Pažadu tau. Einam namo, jau laikas gerti arbatą. 

- O arbata su pyragaičiais? 

- Žinoma, su pyragaičiais, mano gražuole. 

Užlipusi į miegamąjį Skarletė su malonumu nusimetė kelionės 
kostiumą ir apsisegė mėgstamą sijoną, apsivilko palaidinukę ir 
užsimovė ryškias valstietiškas storos vilnos kojines. 


Gruodžio vidury Skarletė pasijuto savo namuose lyg kalėjime. 
Ji blaškėsi po namus lyg paukštė narvelyje, juk ji jau ėmė 
pamiršti, kad visada nekęsdavo tokių trumpų apsiniaukusių 
lietingų dienų. Kartkartėmis Skarletė jodinėdavo. Tam nebuvo 
būtinybės, nes arklininkai reguliariai išjodinėdavo arklius. Bet 
jai labai norėdavosi nors neilgam ištrūkti iš keturių sienų. -Net. 
šaltas lietus jos nesulaikydavo. O saulėtomis dienomis Skarletė 
stebėdavo, kaip mažoji Ketė vikriai pasikinkydavo savo gauruotą 
škotų veislės ponį ir šauniai jodinėdavo įšalusioje pievel?je 
priešais namus. Skarletė žinojo, kad tai kenkia velėnai, ' ir 
pavasarį tai, be abejo, atsilieps, bet sutramdyti Ketę buvo 
neįmanoma. 

Kalėdų išvakarėse Ketė uždegė žvakutę su kūdikėlio Jėzaus 
paveikslėliu, 0 paskui visas žvakutes, kurias pasiekė. Paskui 

Kolumas ją pakėlė, ir ji uždegė visas likusias kalėdinės eglutės 
žvakutės. 

- Koks keistas anglų paprotys, - pareiškė Kolumas. - Taip 
galima visus namus sudeginti. 

Skarletė pažvelgė į degančias žvakes ir gražius eglutės 
papuošalus. 

- Manau, kad visa tai labai miela, nors ir angliška. Beje, 
aš papuošiau bugieniais visus langus ir duris. Taigi viskas 
airiška, išskyrus šį kambarį, Kolumai. Nebūk niurzglys. 

Kolumas nusijuokė. 

- O tu, Kete O'Hara? Nejaugi tu irgi manai, kad tavo 
krikštatėvis niurzglys? 

- Aha, šiandien tu niurzglys, - atsakė Ketė. 

Kolumas nusijuokė dar linksmiau. 

- Ką gi, kūdikio lūpomis... Pats kaltas - išprovokavau. 

Kai Ketė užmigo, Kolumas padėjo Skarletei ištraukti paslėptą 
kalėdinę dovaną. Tai buvo žaislinis besisupantis ponis, tokio 
dydžio kaip tikras. 

Kitą rytą, pamačiusi arkliuką, Ketė atsainiai nutęsė: 

- Taaai, netikras. 

- Čia tau, dukrele, kad galėtum žaisti namie, kai lauke 
blogas oras. 

Ketė užlipo ant ponio ir ėmė suptis. Ji nusprendė, kad tai 
visai smagus užsiėmimas. 

*Skarletė su palengvėjimu atsiduso. Dabar ji nesijaus tokia 
kalta prieš Ketę, kai išvažiuos į Dubliną. Teri pirmą dieną po 
Naujųjų metų Skarletė turės susitikti su Šarlota. i 


Trisdešimt pirmas skyrius 


Skarletė ir nemanė, kad Dublinas taip netoli. Vos spėjo 
atsisėsti į traukinį, 0 jau skelbia, kad Dublinas. Stotyje ją 
pasitiko Evansė, Šarlotos tarnaitė. Davusi nurodymus nešikui 
dėl lagaminų, tarnaitė ištarė "sekite paskui mane, misis O'Hara" 
ir greitai nutipeno išėjimo link. Neįpratusi vaikščioti tokioj 
žmonių spūsty, Skarletė vos spėjo paskui ją. 

Skarletė nebuvo mačiusi tokio įspūdingo pastato kaip Dublino 
stotis. Pirmą kartą ji regėjo ir tokią daugybę Žmonių, zujančių 
į visas puses. Bet dar labiau ją apstulbino pilnos gyvybės miesto 
gatvės. Ekipaže Skarletė iš karto prispaudė nosį prie stiklo, 

jausdama didžiulį pakilimą. Taip, Šarlota buvo visiškai teisi 
sakydama, kad Dublinas jai patiks. 

Greitai, net per greitai ekipažas sustojo. Tarnas su nematyta 
uniforma padėjo Skarletei išlipti. Išplėtusi akis ji žiūrėjo į 
pravažiuojantį tramvajų, kol Evansė nepalietė jos rankos; 

- Prašom čia. 

Šarlota laukė jos liukso svetainėje už arbatos stalelio. 

- Šarlota! Aš ką tik mačiau dviaukštį tramvajų, ir įsivaizduoji, 
abu aukštai buvo pilnutėliai Žmonių, - išrėžė Skarletė. 

- Džiaugiuosi tave matydama, Skarlete. Malonu, kad Dublinas 
tau patiko. Nusivilk! Evansė pasirūpins tavo daiktais. Dabar 
mes gersime arbatą. Mūsų laukia tiek darbų. 

Pavakare atvažiavo misis Sims. Drauge atvyko trys padėjėjos, 
pasikrovusios dėžutėmis su suknelėmis ir drabužiais iš muslino. 
Skarletė tai stovėdavo tiesi, tai sukosi į kairę ar į dešinę, kaip 
liepdavo misis Sims ar misis Montagiu, kurios tarp savęs 
aptarinėjo smulkiausias jos tualetų detales. Kiekviena nauja 
vakarinė suknelė, traukiama iš begalinio skaičiaus dėžučių, atrodė 
dar elegantiškesnė už ankstesnę. Skarletė kiekvieną kartą 
apmirdavo žvelgdama į veidrodį, kol ją vėl imdavo kamuoti 
nenuilstanti misis Sims. 

Kai siuvėja su padėjėjomis išėjo, Skarletė netikėtai pajuto, 
kad pavargo ir gerokai išalko. Ji mielai priėmė Sarlotos pasiūlymą 
pavakarieniauti tiesiog numeryje. 

- Tu taip neužgulk maisto, kad netektų iš naujo kviesti 
misis Sims ir iš naujo matuotis, - pasakė Šarlota, pamačiusi 
kaip godžiai jos draugė puolė valgyti. 

- Nieko, numesiu svorį vaikštinėdama po krautuves, - atsakė 
Skarletė ir apsitepė sviestu eilinį duonos gabaliuką. - Kol mes 
važiavom iš stoties, aš spėjau pamatyti kokių aštuonių 
parduotuvių vitrinas. Jos atrodė tiesiog stulbinamai. 

Šarlota . patenkinta nusišypsojo. Ji gali tikėtis neblogų 
"komisinių iš kiekvienos parduotuvės, kurios kliente taps Skarletė. 

- Galėsi nusipirkti visko - tereiks tik panorėti. Šitą aš tau 
prižadu. Bet tik važiuokime į parduotuves po pietų. O rytais 
tu pozuosi dailininkui, kuris tapys tavo portretą. 

- Kokios kvailystės, Šarlėta! Na ką aš darysiu su tuo 
portretu, pasakyk susimildama? Vieną aš jau esu turėjusi ir, 
žinok, atrodžiau jame paniurusi ir pikta, tiesiog kaip kokia 
gyvatė. 

- Patikėk manim, šitam portrete tu neatrodysi paniurėlė. 
Labai svarbu, kad turėtum savo portretą, O mesjė Ervė - 
puikus meistras. 

- Gerai, padarysiu, kaip tu nori, nors ir prieš savo valią. 

Kitą rytą Skarletė pabudo nuo transporto triukšmo. Už lango 
buvo dar tamsu, bet žibintai apšvietė plačią gatvę, kuria 
keturiomis eilėmis pirmyn atgal tarškėjo, zujo vežimai, ekipažai, 
vežimėliai ir kitokios transporto priemonės. "Nenuostabu, kad 
Dubline tokios plačios gatvės, juk čia susitelkęs beveik visas 
- ratinis Airijos transportas", - pagalvojo Skarletė. Staiga ji pauodė 
nosimi, giliai įkvėpė. "Ne, negali būti!" - ji aiškiai pajuto kavos 
aromatą. "Nejaugi aš išprotėjau?" 

Tuo metu pasigirdo negarsus beldimas į duris. 

- Pusryčiai svetainėje, - atsklido Šarlotos balsas. - Oficiantą 
aš išsiunčiau, taigi gali ateiti su chalatu. 

Skarletė vos neparvertė misis Montagiu, staiga atlapodama 
duris. | | 

- Kava! Kad tu žinotum, kaip aš jos pasiilgau! O Šarlota, 
kodėl tu anksčiau nepasakei, kad Dubline geriama kava? Aš 
būčiau kas rytą važinėjusi traukiniu pusryčiauti čionai. 

Kavos skonis pasirodė dar puikesnis už aromatą. Laimei, 
Šarlota labiau mėgo arbatą ir Skarletė su pasimėgavimu išgėrė 
visą kavinuko turinį. 

Tada ji paklusniai užsimovė šilkines kojines ir triko, taip 
pat šilkinį, kuriuos Šarlota išėmė iš dėžutės. Slidi šalta medžiaga 
kėlė jai nemalonų pojūtį - Skarletė iš mažens- nešiojo muslino 
ir batisto apatinius drabužius. Ji glaudžiau susisupo į vilnonį 
chalatą, mat į svetainę įėjo Evansė, lydima nepažįstamos moters. 

- Čia Serafina, - pristatė ją Šarlota. - Ji italė, taigi neišsigąsk, 
jei nesuprasi iš jos kalbos nė žodžio. Serafina padarys tau 
naują šukuoseną. Tegu ji sau plepa pati su savim, 0 tu tik 
ramiai sėdėk ir nejudėk. 

"Atrodo, kad ji pasikalba su. kiekvienu mano plauku", - 
pagalvojo Skarletė po valandos. Jai užtirpo kaklas ir ji neturėjo 
nė menkiausio supratimo, ką ši keista moteris daro su jos 
galva. O Šarlota patogiai įsitaisė prie lango, kur šį ankstų 
metą buvo šviesiau. 

Misis Sims su viena padėjėja atvyko dvidešimt minučių 
anksčiau, negu buvo žadėjusi. Matyt, jos nekantravo kaip ir 
Skarletė. 

- Ecco! - pasakė Serafina. 

- Benissimo! - pasakė misis Montagiu. 
- Pradedam, - pasakė misis Sims. 


Jos padėjėja nuėmė muslino uždangalą nuo suknelės, kuri, 
buvo siuvėjos rankose. Skarletei užėmė kvapą: baltas atlasas 
švytėjo šviesoje, O sidabro išsiuvinėjimai taip spindėjo, kad 
norėjosi užsimerkti. Tai buvo tikras meno kūrinys, o ne suknelė. 
Skarletės rankos pačios tiesėsi paliesti ją ir įsitikinti, jog tai 
ne sapnas. 

- Iš pradžių pirštines, - griežtai pasakė misis Sims. - Nuo 
pirštų lieka žymės. 

Tik dabar Skarletė pastebėjo, kad siuvėja laiko suknelę 
apsimovusi baltomis pirštinėmis. Skarletė paėmė iš Šarlotos 
rankų naujas ilgas, beveik iki alkūnių pirštines. Jos jau buvo 
užraitytais kraštais ir pripudruotos, taigi apsimauti buvo kelių 
sekundžių darbas. Šarlota vikriai sidabriniu kabliuku užsagstė 
pirštinių sagutes. Skarletė pakėlė rankas, ir misis Sims jai per 
galvą atsargiai užvilko suknelę. Kol siuvėja segiojo sagas ant 
nugaros, Serafina nurišo Skarletei nuo galvos šilkinę skarelę ir 
keliais švelniais prisilietimais pataisė jai šukuoseną. 

Į duris kažkas pasiheldė. 

- Koks punktualumas! - pasakė misis Montagiu. - Tai, matyt, 
mesjė Ervė. Misis Sims, jums leidus, misis O"Hara atsistos štai 
čia. 

Tardama šiuos žodžius, Šarlota pavedėjo Skarletę į kambario 
vidurį. Skarletė išgirdo, kaip atsidarė durys, 0 paskui žemą 
vyrišką balsą. Ji įsiklausė; atrodo, kalbėjo prancūziškai. "Nejaugi 
Sarlota nori, kad ir aš... Bet ne - ji mane jau pakankamai 
pažįsta. Na kurgi veidrodis, juk taip norisi pamatyti, kaip 
atrodau su šia suknele." 

Siuvėjos padėjėja paprašė ją pakelti vieną koją, paskui kitą. 
Ji negalėjo matyti, kaip ją apauna vakariniais bateliais, tik 
pajuto, kaip misis Sims. keletą kartų dūrė ranka jai į nugarą 
šnypšdama, kad stovėtų tiesiai. 

Pasirodė Šarlota. 

- Misis O'Hara, leiskite jums pristatyti, mesjė Fransua Ervė. 

Skarletė išvydo mažą, storą žmogutį, kuris prisiartino prie 
jos ir Žemai nusilenkė. 

- Kaip laikotės? - paklausė Skarletė. "Idomu, ar dailininkui 
reikia paduoti ranką?" - pagalvojo ji. 

- Fantastigue, - atsakė dailininkas. 

Jis spragtelėjo pirštais. Duryse pasirodė du vyrai, kurie nešė 
didžiulį veidrodį. Jie pastatė jį tarp dviejų langų, ir dabar 
Skarletė pamatė save. 

Balto atlaso suknelė buvo labiau iškirpta, negu ji manė. 
Skarletė išvydo savo apnuogintus pečius ir dekoltuotą krūtinę. 
Iš atvaizdo į Skarletę Žiūrėjo moteris, kurioje ji sunkiai atpažino 
save. Plaukai buvo taip meistriškai sudėti, kad atrodė, jog tai 
ne jos plaukai. Baltas atlasas pabrėžė dailią figūrą, o sidabru 
išsiuvinėtas šleifas banguotu pusračiu krito ant kojų. 

"Aš labiau panaši į senelę Robijar, kurios portretą kažkada 
mačiau, negu į pačią save", - pagalvojo Skarletė. 

Ji netikėtai pajuto, kad nerūpestingos jaunutės mergaitės, 
vardu Skarletė, daugiau nebėra. Ji žiūrėjo į veidrodį ir matė 
jame moterį, o ne gražią jauną koketę iš Kleitono apylinkių. 
Ji įsižiūrėjo į savo atvaizdą ir suprato, kad jis jai labai labai 
patinka. Nepažįstamoji veidrodyje ją jaudino ir stebino. Jos 
lūpų kampučiai šiek tiek virpčiojo, 0 akys tapo gilesnės ir 
mįslingesnės. Išdidžiai pakeltas smakras liudijo apie nepaprastą 
pasitikėjimą savimi. Ji žvelgė į save veidrodyje - tiesiai į akis 
- su iššūkiu ir pritarimu. 

"Pagaliau, - galvojo Šarlota Montagiu. - Štai moteris, kuri 
užkariaus visą Airiją. Ir net visą pasaulį, jeigu to panorės." 

- Duokite man molbertą, - sušnibždėjo dailininkas, lyg 
užkerėtas žvelgdamas į Skarletę, ir tučtuojau pakėlė balsą. - 
Judinkitės gi jūs, kretinai. Aš nutapysiu portretą, kuris išgarsins 
mane. : 

- Nesuprantu, - susimąsčiusi kalbėjo Skarletė, kai dailininkas 
pagaliau išėjo. - Toks jausmas, jog niekad nematei moters, kuri 
buvo veidrodyje, ir drauge suvokimas, jog tai negalėjo būti 
niekas kitas tik tu pati... Aš sutrikusi, Šarlota. 

- Tiesiog tu daraisi išmintingesnė, mano kūdiki. 


- Šarlota, pasivažinėkime šitAb simpatingu tramvajumi! - 
paprašė Skarletė. - Manau, nusipelniau atlyginimo už tai, kad 
atstovėjau keletą valandų sustingusi kaip statula ant pjedestalo! 

- Taip, pozuoti teko ilgai, - pritarė Šarlota. - Ateity seansai 
tikriausiai bus trumpesni. Be to, tuoj prasidės lietus, 0 be 
gero apšvietimo mesjė Ervė dirbti negalės. 

- Na ką, tu sutinki? Važiuojam? 

Šarlota linktelėjo. Skarletė iš džiaugsmo buvo pasirengusi ją 
apkabinti, bet Šarlota Montagiu buvo ne iš tų, kurios tai 

pakęstų. O ir jai, Skarletei, jau nedera šitaip reikšti jausmus. 
Vis stiprėjantis įsitikinimas, kad ji ne mergaitė, o Suaugusį 
aukštuomenės dama, ir žavėjo ją, ir kėlė nerimą. Prie savo 
naujos būklės jai dar reikėjo priprasti. 

Geležiniais laipteliais jos pasikėlė į antrą tramvajaus aukštą, 
Vagone pūtė skersvėjai ir buvo labai šalta, bet vaizdas pro 
langus vėrėsi nuostabus. Skarletė pamatė beveik visas miesto 
dalis, plačias šurmuliuojančias gatves, pilnas žmonių. Dublinas 
buvo pirmasis tikras miestas, kuriame ji atsidūrė. Jame gyveno 
daugiau kaip trys šimtai tūkstančių žmonių. Jos gimtojoj Atlantoj 
tegyveno ne daugiau kaip dvylika tūkstančių. 

Tramvajus Žvaliai riedėjo bėgiais, ir visi pagarbiai užleisdavo 
jam kelią. Pėstieji ir ekipažai traukėsi į šonus, išgirdę artėjantį 
dundesį. Visa tai linksmino Skarletę. 

O paskui ji pamatė upę. Užvažiavęs ant tilto, tramvajus 
sustojo, ir ji galėjo pasigėrėti daugybe tiltų, panašių vienas į 
kitą. Ant visų mirgėjo žmonių figūrėlės ir daugybė transporto, 
Krantinės viliojo parduotuvių vitrinomis, ir visur buvo pilną 
žmonių, išėjusių su reikalais ar šiaip pasivaikščioti. Švietė saujė 
ir upės vanduo švytėjo jos spinduliuose. | 

Bet štai tiltas liko užpakaly ir vėl prasidėjo namai. Aukšti - 
pastatai užstojo saulę, ir Skarletei pasidarė šalta. 

- Mums geriau nusileisti į apačią. Kitoje stotelėje išlipsim, 
- pasakė Šarlota. | 

Jos pasuko prie išėjimo. Kai jos perkirto beprotiškai judrią 
sankryžą, Sarlota parodė ranka gatvę priešais: 

- Graftonstrytas, - tarė ji ekskursijos vadovės tonu. - Jeigų 
norime iš karto važiuoti į viešbutį, reikia susirasti ekipažą. Ber 
apeiti krautuves galima tik pėsčiomis. Gal tu nori iš pradžių 
išgerti kavos? Tu būtinai turi susipažinti su Bjuli. 

- Net nežinau, Šarlota. Užeikim iš pradžių štai į šitą 
parduotuvę... Tu pažiūrėk į šitą vėduoklę! Nuostabi, ar ne? 
Oi kokia“ žavinga porceliano figūrėlė! Iš pradžių jos: įr 
nepastebėjau. O šitas prabangus kvepalų flakonas! Žiūrėk, kokios 
dailios pirštinės! Dieve mano, kiek čia visko yra! 

Šarlota linktelėjo pardotuvės tarnautojui prieš įeidama. Jis 
atlapojo duris nusilenkdamas, ir ji nepasakė Skarletei, kad 
Graftonstryte yra mažiausiai dar keturios tokios parduotuvės. 
Šarlota norėjo, kad Skarletė be jos pagalbos įsitikintų, jog 
didelis miestas - neišsenkantis pagundų lobynas. 

Po dešimties dienų pozavimo, matavimųsi ir Žygių į 
parduotuves Skarletė išvyko namo į Baliharą. Ji vežė daugybę 
dovanų Ketei, Kolumui, misis Fic, dešimt svarų kavos ir kavos 
virimo aparatą. Ji tiesiog įsimylėjo Dubliną ir iš anksto mėgavosi 
tuo momentu, kai vėl galės čia sugrįžti. 

O Baliharoje jos laukė mažytė Ketė. Kai tik traukinys 
išvažiavo iš miesto, Skarletė ėmė nekantrauti, greičiau namo! 
Ji daug ką norėjo papasakoti Ketei. Skarletė jau kūrė planus, 
kaip vieną gražią dieną ji atsiveš savo mielą katinėlį į miestą. 
Ir jau greitai Šv. Brigitos diena. Skarletė pamanė, kad tai 
tinkamiausias momentas iš esmės pakeisti savo gyvenimą. Kaip 
tik tuomet, kai plūgas išvaro pirmąją vagą, Žemė ima alsuoti 
ir prasideda iš tikrųjų nauji metai, 0 su jais ir naujas gyvenimas. 
Kaipgi jai vis dėlto pasisekė! Ir provincija, ir miestas dabar 
priklauso jai,  O'Harai, tai jaudinančiai  nepažįstamajai iš 
veidrodžio. 

Ketė buvo taip įsigilinusi į knygą su paveikslėliais apie 
gyvūnus, kurią jai parvežė iš Dublino Skarletė, kad neatkreipė 
dėmesio, jog motina trumpam išėjo. Paketėliai su kitomis 
dovanomis dar buvo neatplėšti. 

O Skarletė jau artinosi prie Kolumo vartų. Ji nešė dovaną 
- kašmyro šaliką. Bet svarbiausia, ji skubėjo pasidalyti su 
Kolumu sostinės įspūdžiais. 

- Prašom atleisti, aš turbūt ne laiku? - tarė Skarletė, 
pamačiusi pas Kolumą svečią. Šį gerai apsirengusį vyriškį ji 
regėjo pirmą kartą. 

- Ne ne, užeik! Leisk tau pristatyti misterį Džoną Devojų. 
Jis ką tik atvyko iš Amerikos. 

Devojus stengėsi būti mandagus ir dėmesingas, bet buvo 
gerai matyti, kad jis nepatenkintas netikėtu įsiveržimu. Skarletė 
atsiprašė, atidavė dovaną ir atsisveikinusi išėjo namo. Pakeliui 
ji spėliojo, kas gi tas amerikietis, kuris atvažiuoja į tokį užkampį 
kaip Balihara ir nesidžiaugia sutikęs tėvynainę. Tikriausiai jis 
vienas iš tų Kolumo fenijų, štai kas yra! O piktas todėl, kad 
Kolumas atsisako dalyvauti šitoj kvailoj revoliucijoj. 

O iš tikrųjų buvo priešingai. Džonas Devojus rimtai galvojo 
apie bendradarbiavimą su Parneliu. Taip, jis buvo fenijų brolijos 
narys, bet ketino liautis palaikęs revoliucinį Airijos sąmokslą. 
Jeigu jis tai padarys, Kolumo veiklai bus suduotas mirtinas 
smūgis. Štai kodėl Kolumas užkimdamas ginčijosi su Devojum, 
karštai įrodinėdamas, kad Homrulis yra pražūtingas šaliai. 

- Šitas žmogus trokšta valdžios ir pasirengęs bet kokiai 
niekšybei, kad pasiektų savo tikslą, - pasakė Kolumas apie 
Parnelį. 

- Na, o tu, Kolumai? - griežtai paklausė jį Devojus. - Ar 
tik tu nepavydi Žmogui, kuris dirba tą patį darbą, bet kuriam 
sekasi daug geriau negu tau? 

Kolumas tuoj pat atrėmė: 

- Parnelis sakys liepsningas kalbas Londone, jo vardas mirgės 
visų didžiausių laikraščių antraštėse, o čia neturtingi airiai kaip 
badavo taip badaus anglų vergovėje. Jokių dividendų mūsų 
varganiems žmonėms Parnelio veikla neduos. Ir štai kai jie 
pavargs nuo daugybės straipsnių, liaupsinančių Parnelį, jie sukils. 
Neturėdami organizacijos ir vilčių laimėti. Klausyk, Devojau, 
mes per ilgai delsiam. Vis kalbam ir kalbam: Parnelis, tu, aš... 
O tuo mėtu paprasti airiai kenčia. 

Devojus išvažiavo į nakvynės namus, o Kolumas dar ilgai 
matavo žingsniais svetainę. Lempoje baigėsi žibalas, ir ji užgeso. 
Kolumas atsisėdo ant taburetės prie židinio, kur dar žybsėjo 
keli angliukai ir laikėsi šiluma. Jis buvo prislėgtas griežtos 
Devojaus nuomonės. O kas, jei jis teisus? Gal ir jo, Kolumo, 
lūpomis kalba valdžios troškimas, o ne meilė Airijai? Ar jam 
žinoma, kas iš tikrųjų dedasi jo paties širdyje? 

Atėjo Šv. Brigitos diena. Kai Skarletė įsmeigė kastuvą į 
žemę, iš po debesies švystelėjo saulė ir tuoj pat vėl pasislėpė. 

"Geras ženklas!" - pagalvojo Skarletė. Ji apėjo visus Baliharos 
namus ir kiekvieną pakvietė į Kenedžio užeigą išgerti porterio 
ir pavalgyti pyragėlių su mėsa šios dienos garbei. Prieš akis - 
patys sėkmingiausi metai. Ji buvo tuo įsitikinusi. 

Kitą dieną ji turėjo išvažiuoti į Dubliną, kur ketino praleisti 
šešias savaites. 


Trisdešimt antras skyrius 


Šį kartą atvykusios į Dubliną Skarletė ir Šarlota apsistojo 
"Šelburno" viešbučio liukse. Atsidūrusi viešbutyje, Skarletė iš 
karto pasakė: | 

- Taip, "Šelburnas" - kaip tik ta vieta, kur bus malonu 
praleisti visą sezoną. : 

Per praeitą savo viešnagę Dubline ji taip ir nepabuvojo šio 
impozantiško plytinio statinio viduje. 

- Mes dar turėsim tokią progą, - pasakė tada Šarlota. 


Ir štai dabar, atsidūrusi gigantiškame hole, Skarletė suprato, 
kodėl Šarlota Montagiu nusprendė apsistoti būtent "Šelburne". 
Viskas čia stulbino savo žavesiu ir prabanga. Skarletė matė 
puikiai išmuštruotus tarnus, taurios išvaizdos gyventojus. Visi 
be išimties kalbėjosi pusbalsiu, ir hole sklido tylus balsų 
gaudesys. Skarletė didingai užlipo paskui nešiką į antrąjį, 
prestižiškiausią, aukštą. Ir nors Skarletė pati to nesuvokė, atrodė 
ji būtent taip, kaip ją šveicoriui buvo apibūdinusi Šarlota: "Jūs 
iš karto suprasite, kad tai ji. Ji neįtikėtinai graži ir elgiasi 
kaip karalienė". 

Be liukso, Šarlota rezervavo jai personalinę svetainę. Prieš 
arbatą ji parodė kambarį draugei. Išmuštos žaliu brokatu svetainės 
kampe stovėjo molbertas su pabaigtu misis O"Haros portretu. 
Skarletė apstulbusi žvelgė į dailininko darbą. Nejaugi tai tikrai 
ji? Portreto moters akyse nebuvo nė menkiausios dvejonės; 
atrodė, kad ji nebijo nieko, 0 tuo tarpu pati Skarletė nervinosi 
lyg laukinis žvėris, atsidūręs netoli Žmonių būsto. Vis dar 
priblokšta ji leidosi laiptais paskui Šarlotą į pirmąjį aukštą. 

Nusileidusios jos atsidūrė prabangioje salėje su staliukais, už 
kurių buvo daug žmonių. Šarlota pašnibždom, kad neišgirstų 
aplinkiniai, atkreipdavo savo draugės dėmesį į kai kuriuos 
asmenis, sakydama: "Ir su juo tu būtinai susitiksi. Po to, kai 
aš tave visiems pristatysiu, tu kiekvieną vakarą kviesies ką nors 
pas save puodeliui arbatos arba kavos. Daugeliui bus garbė 
susipažinti su tavim". 

"O kas šitie Žmonės?" - buvo beklausianti Skarletė. Tačiau 
ar verta jai nekanttauti. Šarlota žino, ką daro. Vienintelis 
dalykas, kuriuo Skarletė turi rūpintis, tai nesusipainioti savo 
naujos suknelės šleife visų akyse, kai grįš į savo numerį po 
eilinio aukštuomenės pokalbio. Šarlota ir misis Sims žadėjo ją 
išmokyti oriai vaikščioti. 


Kitą dieną į viešbutį buvo pristatytas laiškas iš karaliaus 
dvaro storame baltame voke. Ant voko buvo asmeninis 
hofmeisterio antspaudas. Kai laišką atnešė, Šarlotos veide 
nevirptelėjo nė vienas raumenėlis. Ji atplėšė jį tvirta ranka. 

- Pirmoji svetainė. Kaip ir buvo laukta. Poryt, - ištarė ji 
garsiai. 

Skarletė drauge su būreliu merginų ir moterų baltomis 
suknelėmis ilgai laukė, kada gi atsidarys didžiulės dvivėrės sosto 
salės durys. Jai atrodė, kad laukia jau visą amžinybę. Ir kam 
ji sutiko? Skarletė mėgino atsakyti į šį klausimą ir negalėjo: 
per daug jau sudėtingas jis jai atrodė. Galbūt iš dalies todėl, 
kad ji, O'Hara, panoro bet kokia kaina užkariauti Angliją ir 
anglus. Ir, matyt, todėl, kad jai, paprastai amerikietei, tiesiog 
apsisuko galva nuo Britų imperijos širdies karališko prašmatnumo 
ir didybės. O svarbiausia, ne Skarletės būdui pasiduoti ir 
nepabaigti ką pradėjus iki galo. 

Vėl sušuko kažkieno vardą. Skarletė įsiklausė: ne, ne jos. 
Jie ten tyčiojasi, ar ką? Nejaugi ją pakvies paskutinę? Šarlota 
neįspėjo jos, kad tai nėra neįmanoma, ir iki paskutinės akimirkos 
kažkodėl slėpė, jog Skarletei teks stoti prieš karališkąją šeimą 
vienai. "Aš susirasiu tave valgomojoj menėj iš karto po 
ceremonijos", - pasakė lyg tarp kitko. Nieko sau draugė! Paliko 
ją likimo valiai! Skarletė paslapčia žvilgčiojo į savo vakarinės 
suknios apačią. Bus gražu, jei ji pargrius netyčia primynusi be 
saiko ilgą savo suknią! Tikrai bus ką prisiminti. 

- Ponia O'Hara iš Baliharos! 

- Dieve, nejaugi mane? 

Skarletė greitai pakartojo sau, ko ją mokė Šarlota. Vadinasi, 
taip: prisiartinu prie durų, sustoju. Prie manęs prieina vienas 
iš tarnų, paima mano suknelės šleifą nuo mano kairės rankos 
ir rūpestingai išskleidžia jį man už nugaros. Ceremonmeisteris 
atidaro duris. Dabar reikia sulaukti, kol jis paskelbs apie mano 
atėjimą. Štai: "Ponia O'Hara iš Baliharos!" 

„ Kiek buvo įmanoma, Skarletė apsižvalgė. Ji buvo sosto salėje. 
"Įdomu, ką pasakytų mano gerbiamas gimdytojas, jeigu pamatytų 
savo Ketę Skarletę šiuo momentu, - pagalvojo ji. - Negalima 
blaškytis - aš turiu pereiti šį begalinį raudoną taką, kad tolimam 
salės gale -atstatyčiau Airijos vicekaraliui skruostą pabučiuoti, 
kaip reikalauja ceremonija.“ Skarletė pažvelgė į pasakiškai 
išsipusčiusį ceremonmeisterį ir netikėtai sąmokslininkiškai jam 
mirktelėjo. Paskui ji didinga eisena priėjo prie vicekaraliaus, 
Anglijos karalienės pusbrolio, kad gautų jai priklausantį bučinį. 

"... Taip, dabar nepamiršk atsukti veidą į vicekaraliaus žmoną. 
Daryk reveransą. Ištiesk nugarą. Ir atgal, atgal, tris Žingsnius 
atgal. Drąsiau - šleifas padės išlaikyti pusiausvyrą. Stop. Ištiesk 
kairiąją ranką ir keletą sekundžių palauk - kad tarnas spėtų 

užmesti ant jos šleifą. Viskas, dabar pasisuk ir neskubėdama 
eik durų link." 

Skarletės kojos garbingai išlaikė išbandymą, bet kai pagaliau 
atsisėdo ant kėdės valgomojoj menėj, jos keliai ėmė bjauriai 
virpėti. 


Šarlota ir nebandė slėpti savo pasitenkinimo. Ji įėjo į 
Skarletės miegamąjį laikydama rankoj pluoštą baltų kieto 
popieriaus kortelių, sudėtų vėduokle. 

- Sveikinu, brangioji, tu turėjai nepaprastą pasisekimą. Vos 
spėjau atsikelti ir apsirengti, kai pradėjo nešti kvietimus. - Ji 
akratė korteles. - Balius Karaliaus rūmuose yra ypač svarbus. 
Šv. Patriko balius - to ir reikėjo laukti. Svetainė numeris du 
- ten tu pamatysi kaip aukštojoj visuomenėj šaipomasi ir 
juokiamasi iš žmonių. Ir pagaliau šokiai siauram pakviestųjų 
ratui sosto salėje. "Trys ketvirtadaliai Airijos perų nė karto 
neturėjo garbės būti pakviesti į tokį vakarą. 

Iš malonumo Skarletė net susijuokė. Baimė, „kurią ji jautė 
per pristatymo ceremoniją, praėjo. Ji turėjo pasisekimą! 

- Tokia proga aš pasiryžusi išleisti visus pinigus, gautus už 
praeitų metų kviečių derlių, naujoms suknelėms. Noriu šiandien 
pat vykti į parduotuves. 

- Bijau, kad artimiausiomis dienomis tu visai neturėsi laiko 
parduotuvėms. Penkiolika didikų dega troškimu pamatyti tave 
ir tarp jų, beje, ceremonmeisteris. Keturiolika ne mažiau kilmingų 
damų su savo dukterimis irgi atsiuntė laiškelius prašydamos 
susitikti. Tau teks visus juos iš eilės priimti savo svetainėje. 
Aš jau daviau nurodymus: kambarinės ruošia kambarį 
priėmimams. Beje, mano įsakymu, jis bus rausvų atspalvių. 
Todėl rytais tau labai tiks ruda su rausvais langeliais suknia 
iš taftos, 0 vakarais tu ypač efektingai atrodysi su rausvai 
papuošta žalio aksomo suknia. Evansė jau pasiruošusi - laukia, 
kada galės padaryti tau šukuoseną. 


Skarletė turėjo kolosalų pasisekimą ir buvo sezono atradimas. 
Vyrų minios šturmavo viešbutį, maldaudami turtingos, nepaprastai 
gražios našlės audiencijos. Skarletės priėmimų kambarys nuolat 
buvo pilnas tekamo amžiaus mergaičių, kurių motinos ne be 
pagrindo manė, kad čia jų dukros turi neblogų šansų atkreipti 
į save kokio nors turtingo jaunikio dėmesį. Ponios O"'Haros 
svetainei papuošti nereikėjo pirkti gėlių. Gerbėjai jų tiek 

atsiųsdavo, kad greitai jos jau nebetilpdavo kambaryje. Prie 
daugelio puokščių buvo pritvirtinti odiniai futliarai su geriausių 
sostinės juvelyrų inicialais, bet Skarletė, nors ir nenoromis, 
tučtuojau pasiųsdavo brangias dovanas jų savininkams (O 
futliaruose ko tik nebuvo: prabangios sagės, dailios apyrankės, 
žiedai, auskarai...). 

- Kiekviena Kleitono apylinkių, kur aš gimiau, mergaitė žino, 
kad už palankiai priimamus dėmesio ženklus anksčiau ar vėliau 
tenka užmokėti, - kalbėjo Šarlotai Skarletė. - Aš nenoriu jaustis 
kam nors skolinga. 

Kiekvienas jos Žingsnis ar poelgis buvo smulkiai aprašomas 
"Airiš. Taims" aukštuomenės gyvenimo skyrelyje. Geriausių 
parduotuvių savininkai apsirengdavo geriausiais kostiumais 
laikydami garbe asmeniškai pasirodyti viešbutyje ir pasiūlyti 
poniai O'Harai prekių, kurios jai galėtų patikti. Ir čia jau 
Skarletė nieko sau neatsakydavo, pirkdavosi visokių brangenybių, 
drauge ir tų, kurias anksčiau jai nesėkmingai mėgino padovanoti 
tituluoti garbintojai. Skarletė pabuvojo karaliaus baliuje, ir 
vicekaralius dukart pakvietė ją šokti. 

Visi be išimties svečiai, nors kartą pabuvoję Skarletės 

svetainėje, iš proto ėjo dėl jos portreto. Skarletė įprato rytais 
ir po pietų, prieš ateinant pirmiesiems vizituotojams, ilgai Žiūrėti 
į savo atvaizdą. Taip ji vis geriau ir geriau pažindavo save. 
Šarlota Montagiu susidomėjusi stebėjo, kaip keičiasi jos protežė. 
Nenuorama koketė išnyko, užleisdama vietą paslaptingai moteriai, 
kuriai tereikėdavo pažvelgti savo miglotų žalių akių žvilgsniu 
nesvarbu į ką: vyrą, moterį ar vaiką, - kad jie tarsi užhipnotizuoti 
būtų pasirengę sekti paskui ją nors į pasaulio kraštą. 
„ "Anksčiau aš iš kailio nerdavausi, kad atrodyčiau žavinga ir 
patraukli, - galvojo Skarlėtė, - o šiandien pasiekiu viską, ko 
noriu, be jokių pastangų." Ji mėgino suprasti, kas sukėlė tokias 
permainas, bet nieko nesugalvojo. Beliko su dėkingumu priimti 
viską, kas -jai atsitiko, kaip kažkokią likimo dovaną. 

- Kiek tu sakei, Šarlota? Du šimtai žmonių? Ir tai tu 
vadini "kukliu šokių vakaru"? 

- Žinoma. Į balių Karaliaus rūmuose arba į Šv. Patriko 
balių paprastai kviečiama penki šeši šimtai žmonių. Kituose 
baliuose neretai dalyvauja daugiau kaip tūkstantis svečių. O 
šiandien vakare bus bent penkiasdešimt žmonių, su kuriais tu 
jau pažįstama. 

- Tiesiog kiaulystė iš jų pusės neatsiųsti kvietimo tau! 

- Nieko nepadarysi. Anksčiau ar vėliau prie to pripranti. 
Aš nepykstu. 

Šarlota nekantriai laukė vakaro, iš anksto mėgaudamasi 
malonumu, kurį ketino sad suteikti vartydama užrašų knygelę. 
Joje pasižymėdavo visas išlaidas ir pajamas. Skarletės pasisekimas 
visuomenėje ir jos pasirengimas leisti pinigus pranoko visus 
Šarlotos lūkesčius. Ji jautėsi kaip Indijos nabobas, besigėrintis 
savo nesuskaičiuojamais turtais. Kiekvienas pakviestasis į Skarletės 
svetainę atsinešdavo "dovaną". Tokių "dovanų" per savaitę 
susidarydavo už kokį šimtą svarų. O juk prieš akis dar dvi 
savaitės sezono! Šarlota laukte laukė, kada Skarletė išvyks į 
vakarą, skirtą tik išrinktiesiems. 


Skarletė akimirką padelsė prieš įeidama į sosto salę. 

- Žinote, Džefri, aš, matyt, niekad nepriprasiu prie šios 
vietos, - liūdnai atsiduso ji, kreipdamasi į ceremonmeisterį. - 
Jaučiuosi kaip Pelenė pirmajame baliuje. 


- Man niekad neateitų į galvą lyginti jus su Pelene, Skarlete, 
- pasakė jis, žvelgdamas dievinančiu žvilgsniu. 

Nuo to momento, kai Skarletė pamerkė jam, jo širdis 
priklausė jai. 

Skarletė išsiblaškiusi linkčiojo, atsakinėdama į nusilenkimus 
ir šypsenas. Vis dėlto tai kažkoks sapnas. Ji čia, šitoj nuostabioj 
salėj, tarp garbingų Žmonių. Viskas atsitiko taip greitai. Reikės 
kažkiek laiko, kad ji suvoktų, kaip pasikeitė jos gyvenimas! 

Milžiniška salė, rodės, buvo iš gryno aukso. Beje, kone taip 
ir buvo: aukštas lubas rėmė paauksuotos kolonos, piliastrai 
spindėjo auksu, aukštus langus dengė tamsiai raudono aksomo 
auksu apkraštuotos užuolaidos. Paauksuotos kėdės, apmuštos tuo 
pačiu tamsiai raudonu aksomu, tvarkingai stovėjo aplink stalus, 
ant kurių puikavosi paauksuoti kandeliabrai. Auksas dengė 
įmantrias liustras, paauksuotas buvo ir masyvus baldakimas virš 
auksinio vicekaraliaus sosto. Daugumos svečių drabužiai buvo 
papuošti paauksuotais nėriniais - ir brokato ar šilko sijonai, 
ir balto atlaso kelnės iki kelių; atlasinius balinius batelius puošė 
auksinės sagtys. Auksinės sagos, auksiniai epoletai, auksiniai 
akselbantai, auksiniai galionai, puošiantys paradines karininkų ir 
dvariškių uniformas. Ant kai kurių vyrų krūtinių spindėjo ryškios 
juostos su ordinais iš brangiųjų akmenų. Vyrai baliuje atrodė 
netgi efektingiau negu moterys. 

Beje, moterys atrodė ne mažiau žavingai: stulbino fantastiško 
grožio brangakmenių papuošalai, suknelės buvo pasiūtos iš 
brangių medžiagų: atlaso, aksomo, brokato, šilko. 

Įeidama Skarletė net užsimerkė, bijodama apakti. Po kelių 
akimirkų ji susigriebė: reikia pasveikinti vicekaralių su Žmona. 
Skarletė oriai prisiartino prie baliaus šeimininkų ir pagarbiai 
padarė reveransą. Kai tik ji atsitiesė, trenkė muzika. 

- Leiskite? 

Skarletė pakėlė akis ir nusišypsojo. Priešais stovėjo Čarlsas 
Reglendas, apsivilkęs auksu išsiuvinėta raudona liemene. Jie 
susipažino per vieną iš pirmųjų vakarų Dubline ir nuo to laiko 
jis kasdien lankė Skarletę viešbutyje. Jis neslėpė, kad beprotiškai 
įsimylėjęs. Raudonis užliedavo jo gražų veidą kiekvieną kartą, 
kai ji prabildavo į jį. "Jis baisiai mielas ir patrauklus, šitas 
Čarlsas. O juk jis anglų karininkas. Vis dėlto Kolumas neteisus, 
sakydamas, kad anglų kareiviai „niekuo ne geresni už jankius. 
Bent jau rengiasi anglai šimtą kartų dailiau" Skarletė leido 
Reglendui paimti save už parankės ir kai paskelbė kadrilį, jie 
nuėjo šokti. 

- Jūs šiandien atrodote stulbinančiai, Skarlete. 

- Jūs irgi, Čarlsai. Aš ką tik pagalvojau, kad vyrai šioje 
salėje apsirengę įmantriau negu moterys. 

- Tai dėl paradinės karininkų uniformos. Nes jau šitos 
kelnės iki kelių, kurias nešioja dauguma vyrų, - kas per 
absurdiškas drabužis, ar ne tiesa? O atlaso bateliai - aš su 
jais jaučiuosi kaip tikras idiotas. 

- O mano nuomone, jums, vyrams, tai tinka. Jūs visuomet 
mėgdavot paspoksoti į moterų kojytes, užtai dabar pasijusite 
mūsų vietoje. 

- Skarlete, jūs mane šokiruojate. Aš... - buvo bepradedąs 
sakyti Reglendas, bet pasikeitė šokio figūra, ir jis turėjo eiti 
prie kitos partnerės. 

"Ko gero, truputį persūdžiau, - pagalvojo Skarletė. - Reikėjo 
būti atsargesnei: jis nekaltas kaip kūdikis." Ji pažvelgė į naują 
partnerį ir vos neprarado žado. 

- Dieve, - tiek ji tegalėjo ištarti. 

Tai buvo Retas Batleris. 

- Kaip malonu - mane pažino, - pasakė jis įprastiniu 
pašaipiu tonu. 

Niekas nemokėjo šypsotis taip kaip Retas. Skarletė pajuto, 
kad ji tarsi prisipildo šviesos ir tampa lengva lengva lyg 

plunksnelė. Jai atrodė, kad plaukia oru, neliesdama kojomis 
poliruotų grindų, ir nenukrenta žemėn, skraidinama ją užliejusios 
laimės. 

Kol ji atgavo sugebėjimą kalbėti, šokyje įvyko eilinis 
pasikeitimas partneriais ir Retas paliko ją. Skarletė automatiškai 
nusišypsojo naujam partneriui, o tas apstulbo: tiek meilės buvo 
jos akyse. į 

Skarletės galva įtemptai dirbo. "Ką čia veikia Retas? Nejaugi 
jis atvažiavo tik tam, kad pamatytų mane? Staiga taip pasiilgo, 
jog metė viską ir atidūmė?“ 

Kadrilis tęsėsi toliau, figūra keitė figūrą, o Skarletę kamavo 
nekantrumas. Pagaliau šokis baigėsi, ir ji vėl atsidūrė prieš 
Čarlsą Reglendą. Ji turėjo sukaupti visą savo valią, kad įstengtų 
nusišypsoti ir padėkoti partneriui. Paskui ji skubiai atsiprašė ir 
patraukė ieškoti Reto. 

Jos akys susitiko su jo akimis beveik iš karto. Retas stovėjo 
čia pat. Išdidumas neleido Skarletei duoti valią jausmams. "Jis 
žinojo, kad jo ieškosiu, - netikėtai susierzinusi pagalvojo ji. - 
Ką jis sau vaizduojasi manydamas, kad galima taip paprastai 
įsibrauti į mano gyvenimą ir ramiai laukti, kol pulsiu jam į 
glėbį? Dubline pilna vyrų (o ir šitoj salėj tokių atsirastų),kurie 
pabrėžtinai rodo man dėmesį, sukasi aplink viešbutį, dovanoja 
krepšelius gėlių, siunčia laiškus ir net brangenybes. Kodėl šis 
pasipūtėlis įsitikinęs, jog tereikia pamoti pirštu - ir aš bėgsiu 
iš paskos?" 

- Koks siurprizas, - ištarė ji, maloniai nustebinta savo šalto 
tono. 

Retas pasiūlė jai ranką ir ji negalvodama atsirėmė į ją. 

- Jūs leisite jus pakviesti šokio, mi... misis O'Hara? 

Skarletei iš baimės užėmė kvapą. 

- Tikiuosi, Retai, tu nesumanei manęs pražudyti? Čia visi 
įsitikinę, kad aš našlė! 

Retas nusišypsojo, švelniai paėmė ją už talijos, ir jie ėmė 
suktis. 

- Tavo paslaptis liks tarp mūsų, Skarlete. 

Kiekviena savo kūno dalele ji gėrė jo balsą, jo karštą 
alsavimą ir jautėsi jo stipriose rankose silpna ir trapi. 

- Kaip, po velnių, tu čia atsidūrei? - pagaliau įstengė ji 
paklausti. Ji turi žinoti. Ji jautė jo rankos šilumą ant savo 
liemens. Ši ranka prilaikė ir vedė ją. Skarletė nesąmoningai 
mėgavosi Reto jėga ir taip pat nesąmoningai priešinosi šitam 

jausmui, vis dėlto čia pat prisimindama, kaip džiaugsmingai 
kažkada ji sukdavosi su Retu veržliu valso ritmu. 

- Mane užkamavo smalsumas, - pradėjo jis kalbėti ir jo 
veide pasirodė ankstesnė ironiška išraiška. - Reikalai privertė 
atvykti į Londoną, o ten visi tik ir pasakoja apie kažkokią 
amerikietę, kuri šturmu paėmė Dublino rūmus. "Ar tik nebus 
čia Skarletė?" - paklausiau aš savęs ir nusprendžiau išsiaiškinti 
viską iki galo. Bartas Morlandas patvirtino mano spėjimą. Jis 
niekaip negalėjo liautis pasakojęs apie tave ir privertė mane 
užsukti į tavo miestą. Anot Barto, tu jį pertvarkei pati savo 
rankomis. 

Retas tiriamai pažvelgė į ją. 

- O tu pasikeitei, - pasakė jis paprastai. - Žavinga mergaitė 
virto elegantiška suaugusia moterim. Labai džiaugiuosi. 

Nuoširdi Reto balso šiluma ir rimtumas sujaudino Skarletę, 
privertė užmiršti pasipiktinimą, kuriuo ką tik degė. 

- Ačiū tau, Retai, - pasakė ji. 

- Tau patinka Airija? 

- Taip. 

- Man labai malonu tai girdėti, - balso intonacija neleido 
abejoti jo nuoširdumu. 

Ir čia pirmą kartą per visus jų pažinties metus Skarletė, 
rodos, suprato, kas toks yra Retas Batleris. Dabar ji žinojo, 
jog jis sukorė ilgiausią kelią iš Londono į Dubliną vien tam, 
kad pamatytų ją, Skarletę. "Visą laiką jis galvojo apie mane, 
rūpinosi, kur aš ir kaip man sekasi. Jis myli mane ir visuomet 
mylės, lygiai kaip ir aš niekad nesiliausiu jo mylėjusi." 

Tai suvokus, jos širdis prisipildė laimės. Retas buvo šalia, 
ir jie jautėsi artimi kaip niekad anksčiau. 

Kai valsas baigėsi, prie jų prisiartino asmeninis vicekaraliaus 
adjutantas. | 

- Jo didenybė prašo suteikti jam garbę pakviesti jus kitam 
šokiui, ponia O'Hara. | 

Iš nustebimo pakelti antakiai, dirbtinai apstulbęs Žvilgsnis 
Reto veide, - Skarletė taip gerai visa tai suprato. Ji nusišypsojo 
Retui. | 

- Pasakykite jo didenybei, kad aš labai džiaugiuosi, - tarė 
ji adjutantui. Prieš atsiremdama į jo ranką, ji sušnibždėjo Retui: 

- Pas mus, Kleitono apygardoj, pasakytų, kad aš tiesiog 
nepadoriai populiari. | 

Nueidama Skarletė girdėjo, kaip nuoširdžiai juokiasi Retas. 


245 


Prisiartinusi prie vicekaraliaus, ji paslapčia žvilgtelėjo į Retą 
- jis tebesijuokė. "Jis per daug sau leidžia, - pagalvojo ji. - 
Kaip neteisinga: net su šitom idiotiškom atlaso kelnėm ir 
bateliais jis atrodo puikiai" Jo akys vėl linksmai sublizgėjo ir 
jis vos garsiai nesusijuokė, kai Skarletė darė reveransą 
vicekaraliui. "- 

Kai jai vėl pavyko mesti žvilgsnį į tą vietą, kur stovėjo 
Retas, jo ten nesimatė. Beje, Skarletė labai ir nenustebo: per 
jų pažinties laiką Retas išnykdavo taip pat netikėtai, kaip ir 
pasirodydavo. "Ir ko aš taip susijaudinau, kai jis staiga atsirado 
čia, baliuje? Laikas būtų jau ir priprasti. Man atrodė, kad aš 
Pelenė: štai ir pasirodė nuostabus princas". Skarletė vis tebejautė 
jo švelnių ir stiprių rankų prisilietimą prie savo liemens. Kitaip 
lengva būtų patikėti iliuzija, kad viskas tik jos vaizduotės vaisius: 
spindinti auksu salė, muzika, puikus princas šalia jos ir net ji 
pati. 

Grįžusi į "Šelburną", Skarletė uždegė šviesą ir ilgai stovėjo 
priešais didelį veidrodį, žiūrėdama į savo atvaizdą ir mėgindama 
suprasti, kokią ją matė baliuje Retas. Ji atrodė nuostabi ir 
savim pasitikinti, kaip niekad panaši į savo portretą ir į senelės 
Robijar jaunystėje portretą. 

Skarletei suspaudė širdį. Kodėl jai nepavyksta tapti panašia 
į kitą Robijar portretą? Tą, kuriame ji spindi mylinčios ir 
mylimos moters laime. Skarletė pajuto, kad Reto žodžiuose 
baliuje, be supratimo, buvo ir liūdesio bei išsiskyrimo nuojautos. 

Vidury nakties Skarletė O'Hara pabudo. Prabangiai apstaty- 
tame, pilname nuostabių aromatų kambaryje pasigirdo slopinama 
rauda. Skarletė konvulsyviai kūkčiodama skaudžiai verkė. "Ach, 
jeigu..." - dar ilgai sukosi jos galvoje tie žodžiai. 


Trisdešimt trečias skyrius 


Ryte Skarletė pabudo visiškai rami, tarsi nebūtų buvę nei 
tų karčių ašarų, nei nevilties naktį. Pilstydama arbatą ir kavą 
savo svetainėje, ji vėl šypsojosi visiems savo nuostabia šypsena. 
Vieną iš kitų bemiegių naktų Skarletė surado jėgų pasakyti 
sau: tegu Retas palieka ją, jeigu nori. Aš myliu šį žmogų ir 
todėl neturiu stengtis sulaikyti jį prie savęs. Reikia susitaikyti 
su mintimi, kad laisvė jam brangiausias dalykas. Aš daviau 

visišką laisvę Ketei, nes labai ją myliu. Tą patį turiu padaryti 
ir Retui. 

O kaip man norisi papasakoti jam apie Ketę! Esu tikra, 
jis didžiuotųsi ja. Kad greičiau pasibaigtų šitas aukštuomenės 
sezonas: aš taip pasiilgau Ketės! Kažin, ką dabar veikia mano 
mažytė? 


Ketė bėgo iš visų jėgų gilyn į mišką. Nakties rūkas dar 
tebegaubė lomas ir ji neįsivaizdavo krypties. Ji užkliuvo už 
šaknies ir pargriuvo, bet tučtuojau, pakilo ir vėl ėmė bėgti. 
Sustoti negalima, nors ji jau dūsta - niekad savo gyvenime ji 
nebuvo bėgusi taip greitai ir taip ilgai. Pasigirdo lekiančio 
akmens garsas. Ji susigūžė iš baimės, tačiau viskas baigėsi gerai 
- ją užstojo medis. Berniūkščiai toliau persekiojo Ketę šūkaudami 
ir leliodami ir buvo jau bepaveją. Anksčiau jie niekad nelįsdavo 
į mišką netoli Bighauso. Dabar jie žinojo, kad misis O'Hara 
Dubline prakeiktų anglų draugijoje. Jų tėvai apie nieką daugiau 
ir nekalbėjo. 

"Štai ji!" - suriko vienas iš berniūkščių. Antrasis pagriebė 
akmenį, kad dabar jau tikrai pataikytų. Bet staiga stingdamas 
iš siaubo pamatė, jog iš už medžių pasirodžiusi figūra - ne 
Ketė. Tai buvo baisioji "kaljek" - burtininkė, kuri grūmojo 
jiems susisukusiu pirštu. Sucypę iš baimės, berniūkščiai puolė 
atgal. 
- Eime su manim. Aš pagirdysiu tave arbata, - pasakė ji 
Ketei. 

Ketė patikliai įdėjo savo mažą delniuką į raukšlėtą senės 
Greinės (o tai buvo kaip tik ji) delną, ir jos nuėjo. Žiniuonė 
ėjo lėtai ir Ketė lengvai spėjo su ja. 

- O pyragaičių bus? - paklausė ji. 

- Taip, - trumpai atsakė "kaljek". 


Nors ir ilgėdamasi namų, Skarletė liko Dubline iki sezono 
pabaigos. "Juk aš daviau žodį Šarlotai", - kiekvieną kartą 
primindavo ji sau, kai namų ilgesys tapdavo ypač nepakeliamas. 
Skarletės pasisekimas buvo stulbinantis. Misis Fic, praktiška 
moteris, sumaniai panaudojo pilnus susižavėjimo atsiliepimus 
apie Skarletės pergales, kuriuos nuolat publikavo "Airiš Taims". 
Kas vakarą ji eidavo su laikraščiu į Kenedžio barą ir išdidžiai 
skaitydavo Baliharos Žmonėms apie furorą, kurį jų šeimininkė 
kėlė sostinėje. Ir po truputį murmėjimai, kad Skarletė draugauja 

su "tais anglais", ėmė rimti, užleisdami vietą pasididžiavimui 
tuo, kad airė O'Hara turi didesnį pasisekimą už bet kurią 
anglę. 

Kolumas neįvertino Rozalinos Ficpatrik išradingumo. Jis buvo 
nusiteikęs per daug niūriai, kad įžiūrėtų ką nors teigiamo 
Dublino įvykiuose. "Anglai pavilios Skarletę taip pat, kaip 
paviliojo Džoną Devojų", - su“ kartėliu galvojo jis. 

Kolumas buvo' ir teisus, ir neteisus. Niekas Dubline nesikėsino 
į Skarletės "airiškumą". Negana to, jos pasisekimą didino jos 
tautybė. O'Hara - tai skambėjo labai spalvingai. Skarletė pastebėjo 
ir tokią detalę: nuolat Airijoje gyvenantys anglai laikė save 
tokiais pat airiais kaip, sakysim, O'Harų šeima iš Adamstauno, 
turinti senas keltiškas šaknis. Šarlota Montagiu sutramdė Skarletės 
smalsumą su netikėtu susierzinimu: "O kodėl, įdomu, jie negali 
laikyti savęs airiais? Jų šeimos gyvena čia nuo neatmenamų 
laikų. Beje, daug ankstesnių negu tie, kai Amerikoje pasirodė 
pirmieji kolonistai". 

Skarletė nesigilino į šiuos sudėtingus dalykus. "Kam man to 
reikia? - samprotavo ji. - Aš ir taip galiu derinti gyvenimą 
dviejuose skirtinguose pasauliuose - fermeriškoj Baliharos Airijoj 
ir aukštuomeniškoj Dublino rūmų Airijoj. Kai Ketė užaugs, ji 
seks mano pėdomis. O tai daug daugiau, negu aš būčiau 
galėjusi jai suteikti likusi Čarlstone." 

Balius Šventojo Patriko garbei, kuris baigėsi ketvirtą valandą 
ryto, tapo paskutiniu svarbiu sezono įvykiu. Kitą kartą buvo 
numatyta rinktis Kilderio grafystėje netoli Dublino. 

- Ten, nedideliame Pinčestono miestelyje turėjo vykti 
lenktynės, - kalbėjo Šarlota. - Visi mano, kad ponia O'Hara 
taip pat jose dalyvaus. 

- Aš myliu arklius ir lenktynes, Šarlota, tačiau važiuoju 
namo, - tvirtai tarė Skarletė. - Turiu aibę reikalų fermoje. O 
už viešbutį aš apmokėsiu. 

- Tai nebūtina, - atsakė Šarlota. Ji galėjo išnuomoti kambarius, 
kuriuose jos gyveno, keturiskart brangiau. O arkliai Šarlotos 
visai nedomino. 

Ji padėkojo Skarletei už tai, kad ji padėjo tapti jai 
nepriklausoma moterimi. 

- Tu dabar gali elgtis kaip nori, Skarlete. Aš tau daugiau 
nereikalinga. Pasikliauki misis Sims sugebėjimais - ji visada 
aprengs tave pagal paskutinę madą. "Šelburne" tau rezervuoti 
kambariai kitam sezonui. "Favo name gali tilpti tiek svečių, 

kiek tik tu panorėsi. Tavo ekonomė - moteris, turinti nuostabių 
dalykinių sugebėjimų. "Tu dabar visų gerbiama aukštuomenės 
dama. . Naudokis savo padėtimi kaip tik tau patinka. 

- O tu, Šarlota? Ką tu darysi? 

- Aš dabar turėsiu tai, apie ką taip ilgai svajojau. Keletas 
nedidelių kambarių romėniškuose rūmuose. Skanus valgis, puikus 
vynas ir saulė kiekvieną dieną. Nekenčiu lietaus. 


"Netgi Šarlota dabar nesiskųstų oru", - pagalvojo Skarletė. 
Seniai bandė prisiminti, ar per jų amžių pasitaikė tokie šilti 
ir saulėti orai visą pavasarį, ir negalėjo prisiminti. Žolė užaugo 
didelė ir vešli, kviečiai pasėti prieš tris savaites, Švento Patriko 
dieną, jau iššovė švelnias strėliukes, linksmai žaliuojančias 
laukuose. Šiais metais buvo laukiama rekordinio derliaus - tai 
leistų užmiršti pernykštį nusivylimą. Kaip puiku vėl atsidurti 
namuose! 

- Kaip Ri reikalai? - paklausė ji Ketės. 

Kaip tai būdinga jos dukteriai - mažą škotišką ponį pavadinti 
keltų žodžiu "Ri" - karalius. Ką Ketė mylėjo, tą labai vertino. 

Skarletei patiko galvoti apie Ketę kaip apie tikrą airę, 
nepasiant jos čigoniškų bruožų. Juodi Ketės plaukai, netgi 
supinti į kasas, atkakliai draikėsi į visas puses. Silta pavasario 
saulutė ir taip tamsią jos odą dar labiau patamsino. Išėjusi į 
kiemą, Ketė nusiėmė skrybėlaitę ir nusiavė batus: 

- Ri nepatinka, kai aš joju su balnu. Ir man nepatinka. 
Be balno geriau. 

- Ne, mano brangioji, šitaip nieko nebus. Tau laikas mokytis 
jodinėti pabalnotu arkliu. Tegu Ri irgi pratinasi. Pasakyk ačiū, 
kad čia ne moteriškas balnas, kai kojos turi būti -viehame šone. 

- Aš mačiau, tu taip sėdaisi, kai vykai į medžioklę. 

- Taip. Tu irgi kada nors tokį turėsi. Tikiuosi, tai įvyks 
dar labai negreit. 

Ketei spalio mėnesį sueis ketveri metai, ir ji bus nedaug 
jaunesnė už Bonę, kai ši užsimušė, nukritusi nuo arklio. Ne, 
moteriškas balnas palauks, ir kuo ilgiau, tuo geriau. Jeigu Bonė 
tuomet nebūtų pradėjusi mokytis joti su tokiu balnu.. O ne, 
gana šitaip mąstyti - "jeigu". Šitaip aš išsikraustysiu iš proto. 

- Ką pasakytum, jei į miestą jotume raitos, Kete? Mudvi 
aplankytume Kolumą. 

"Nes pastarosiomis dienomis jis atrodo toks prislėgtas", - 
susirūpinusi pagalvojo Skarletė. 

- Ketei nepatinka miestas. Geriau jokime prie upės. 

- Na gerai. Puiki mintis, aš ten nebuvau turbūt visą amžinybę. 

- O ar galima man užlipti į bokštą? 

- Ne, brangioji, neverta. Durys į jį labai aukštai, ir aš esu 
visiškai tikra, kad ten knibždėte knibžda šikšnosparnių. 

- O ar mes užsuksime pasisvečiuoti pas Greinę? 

Iš nustebimo Skarletė timptelėjo pavadį: 

- Iš kur tu pažįsti Greinę? 

Ta žiniuonė kažkada Skarletei patarė slėpti Ketę nuo smalsių 
akių ir sekti, kad ji visada būtų šalia namų. Kas ir kodėl 
galėjo nuvesti Ketę pas senąją moterį? 

- Ji pavaišino Ketę pienu. 

"Ketė visada apie save kalba trečiuoju asmeniu, jeigu ją kas 
nors erzina arba verčia nervintis", '- pastebėjo Skarletė ir 
paklausė: 

- Ar tau pas Greinę nepatiko, Kete? 

- Ji mano, kad aš visai ne Ketė, o kita maža mergaitė, 
vardu Dara. Ketė jai pasakė, koks jos vardas, bet ji negirdėjo. 

- O ne, mano meile, ji žino, kas tu. Dara - labai keistas 
vardas, kurį ji tau davė, kai tu buvai dar visai mažutė. Tu 
savo Ri ir Okras pavadinai keltiškai. Tai štai: Dara - irgi 
keltiškas žodis, kuris angliškai reiškia ąžuolą, tvirčiausią ir 
gražiausią medį. 

- Juokinga. Mergaitė negali būti medžiu. Ji neturi lapų. 

Skarletė atsiduso. Ji buvo labai patenkinta, kad pagaliau jai 
pasisekė prakalbinti Ketę: ji buvo labai tylus, beveik visą laiką 
į save įsigilinęs vaikas, ir su ja dažniausiai nebuvo lengva 
kalbėti. Ketė buvo labai užsispyrusi. Ji neklystamai . juto falšą: 
jai reikėjo sakyti tiesą, tik tiesą, kitaip ji jus perverdavo tokiu 
žvilgsniu, kuris galėjo užmušti vietoje. | 

- Žiūrėk, Kete, štai ir bokštas. Jis labai senas. Ar aš tau 
pasakojau jo istoriją? 

Skarletė vos nenusijuokė. Žinoma, negerai vaiką mokyti 
meluoti, bet kai kuriose situacijose nenuodėmė pasakyti netiesą, 
paisant padorumo. 

- Man patinka bokštas, - tarė Ketė. 

- Man irgi, mano meile. 

"Gaila, kad aš taip ilgai čia nebuvau", - pagalvojo Skarletė. 
Ji beveik buvo užmiršusi tą keistą jausmą, kurį patyrė, kai 
pirmą kartą išvydo tuos senoviškus akmenis. Tada jie jai sukėlė 
prietaringą baimę ir sykiu kažkokį susitaikymą. Skarletė davė 

sau Žodį, kad atjos čia dažniau. Galų gale, juk tai Baliharos 
širdis, jos istorija. 


Vešliai žydėjo dygiosios slyvos, apie Baliharos namus 
sudaryčaincs natūralias tvoras, 0 juk dar tebebuvo. balandis. 
Kokie nepaprasti metai! Skarletė, važiuodama. atidengtu 
vežirrzičiu, paleido vadeles ir giliai įkvėpė svaiginančio pavasario 
oro. Skubėti nebuvo jokio reikalo: suknelės gali palaukti. Skarletė 
važiavo į stotį, į "Trimą, kur jos laukė dėžė su naujais misis 
Sims modeliais. Ant jos stalo gulėjo šeši pakvietimai į balius 
birželyje. Skarletė nebuvo tikra, kad į aukštuomenės gyvenimą 
galės sugrįžti. jau vasaros pradžioje, nors ir norėjo pasimatyti 
su kai kuriais savo pažįstamais. Pagrindinė jos gyvenimo prasmė 
jai kaip ir anksčiau buvo jos nuostabioji Ketė, bet visgi... Misis 
Fic visa galva pasinėrė į ūkio rūpesčius, ir ji visai neturėjo 
laiko pasėdėti su Skarlete prie arbatos puodelio, pasišnekučiuoti. 
Kolumas išvyko į Golvėjų pasitikti Stefano. Ji niekaip 
neapsisprendė, kaip jai elgtis su Stefanu, kai šis atvyks į 
Baliharą. Nesuprantamas, mįslingas Stefanas. Galbūt Airija jį 
pakeis? Jis tikriausiai toks keistai nešnekus Savanoje buvo dėl 
to, kad vertėsi ginklų prekyba. Gerai, kad dabar tas gėdingas 
biznis jau praeityje. Skarletė buvo patenkinta: nameliai, kuriuos 
ji išnuomoi: Atlantoje, davė jai pastovų pelną. Jos dėka fenijai 
dabar yra . Dai turtingi. Pinigus geriausia leisti apdarams: bent 
jau dėl to niekas nekenčia. 


Stefan:s atvežė naujausių Žinių iš Savanos. Skarlėtė nekantravo 
sužinoti, kaip jos artimiesiems ir draugams sekasi tolimojoje 
Amerikoje. Morina nemėgo rašyti laiškų kaip ir ji. Jau daugelį 
mėnesių Skarletė neturėjo jokių žinių nuo visų O'Harų iš 
Savanos. Beje, tai buvo visai suprantama - kai ji ' Atlantoje 
išpardavė visą savo turtą ir išvyko, ji nusprendė, kad Amerika 
- jos praeitis ir nėra reikalo dairytis atgal. 

Ir vis dėlto būtų buvę malonu gauti kokią nors žinutę iš 
Atlantos. Nuomoti namelius pasirodė pelninga, tad Ešlio reikalai, 
iš viso ko sprendžiant, klojasi neblogai. O kaip, įdomu, laikosi 
tetulė Pitipetė? O Indija? Ji turbūt iš senatvės visai išdžiūvo. 
O visi kiti, kurie jai tais metais tiek daug reiškė, - kaip jų 
reikalai? Ak, kaip norėčiau pamatyti savo tetas, pasišnekėti su 
jomis, o ne reguliariai mokėti už jų išlaikymą per advokatą! 
Bet vis tiek aš buvau absoliučiai teisi, nepranešusi, kur esu. 

Turėjau ir Kete pasirūpinti, ir, svarbiausia, apginti ją nuo Reto. 
Nors, sprendžiant iš to, kokiomis akimis jis Žiūrėjo į mane 
pilyje, vargu ar verta dabar jo baimintis. Pakanka man parašyti 
Eulalijai, ir ji kuo smulkiausiai papasakos man savo laiške apie 
visus tenykščius įvykius. Tikriausiai parašys ir apie Retą. Tik 
štai, kažin ar aš ištversiu tą kankynę - skaityti apie tai, kokie 
laimingi drauge Retas ir Ana, "kaip jie augina lenktyninius 
arklius: ir auklėja vaikus? Ne, aš viso to nenoriu Žinoti. Tegu 
tetos ir toliau nežino, kur aš esu. 

Geriau apsieiti be mano mielųjų giminaičių milijono puslapių 
su patarimais ir pamokslavimais. Man visiškai užtenka misis 
Fic su jos didaktiniais polinkiais. Galbūt ji ir teisi, kad 
retkarčiais verta surengti balius; iš tiesų turėti tokį namą ir 
daugybę nežinančių ką veikti tarnų - tiesiog gėda. O štai dėl 
to, kad reikia pakeisti Ketės gyvenimą, aš su misis Fic visiškai 
nesutinku, ir man nusispjauti į vaikų auklėjimo airių šeimose 
patyrimą: nesirengiu samdyti auklės, kuri kelias dienas į priekį 
nustatytų, kaip Ketei gyventi. Pastaruoju metu aš matau ją 
rečiau negu norėčiau. Ji amžinai kur nors bastosi: arklidėse, 
virtuvėse, vaikšto po apylinkes. O kartais įsikaria į medį ir 
sėdi ten valandų valandas. O tas kvailas patarimas išsiųsti ją 
mokytis į vienuolyno mokyklą! Kai ji kiek paūgės, eis į paprastą 
mokyklą gimtojoje Baliharoje ir jausis ten gerai. Ji tikriausiai 
susiras draugų. Žinoma, negaliu nesijaudinti, kad ji visada žaidžia 
viena ir jos niekuomet netraukia prie kitų vaikų... Velnias, bet 
kas darosi? Šiandien lyg ir nėra mugės. Kodėl ant tilto 
sausakimša Žmonių, net pravažiuoti neįmanoma? 

Skarletė persilenkė per vežimaitį ir palietė skubančios moters 
petį: 

„- Pasakykite, kas atsitiko? 

Moteris atsisuko. Jos akys karštligiškai blizgėjo, buvo matyti, 
kad yra smarkiai susijaudinusi. 

- Rengiasi kažką lupti rimbu aikštėje. Skubinkitės, nes viską 
praleisite. 

Kūno bausmės. Skarletė visai nenorėjo žiūrėti, kaip kažkokį 
nelaimingąjį plaka rimbu. Ji girdėjo, kad tokios bausmės 
naudojamos armijoje. Skarletė pamėgino apgręžti vežimaitį, bet 
kur ten: skubanti, bėganti reginio ištroškusių Žmonių minia 
suspaudė ją iš visų pusių. Jos nelaimingas arklys gavo keletą 
stiprių smūgių, o vežimaitį purtė ir mėtė į visas puses. Skarletei 
neliko nieko kito, kaip įtempti pavadį ir tai griežtu žodžiu, 

tai švelniu pliaukštelėjimu nuraminti arklį ir, paklusus Žmonių 
srautui, lėtai važiuoti pirmyn. 

Greitai priekyje ėję Žmonės sustojo. Skarletė išgirdo būdingą 
smarkiai čaižančio rimbo švilpesį ir pabaigoje bjaurų čektelėjimą. 
Ji norėjo užsikimšti ausis, bet rankos buvo reikalingos raminti 
išsigandusį arklį: Skarletei atrodė, kad tuos šlykščius garsus 
girdės amžinai. 

"... lygiai šimtas. Viskas", - išgirdo ji, po to minia nusivylusi 
sugaudė. Ji dar tvirčiau suėmė pavadį: kol žmonės skirstėsi, 
vežimaitis lingavo ir drebėjo dar smarkiau negu pirma. 

Skarletė nespėjo užsimerkti, kai priekyje stovėję Žmonės 
išsivaikščiojo. Buvo per vėlu: akies kraštu ji pastebėjo sudarkytą 
kūną. Kraujas plūstelėjo jai į galvą ir sutvinksėjo smilkiniuose. 

Jis buvo pririštas prie vertikaliai pritvirtinto rato su stipinais 
odiniais diržais, užnertais ant jo riešų ir čiurnų. Krauju nutaškyti 
mėlyni marškiniai buvo išsipešę iš šiurkščios vilnos kelnių, 
apnuogindami tai, kas kažkada buvo plati stipri suaugusio vyro 
nugara. Dabar tai buvo ištisa didžiulė žaizda - kruvina mėsos 
ir odos masė. 

Skarletė įsikniaubė į arklio karčius. Ją pykino. Arklys nervingai 
krūpčiojo ir muistė galvą. Nuo kruvino kūno sklido bjaurus 
salsv»s kvapas. Ji išgirdo, kaip kažkas vėmė, ir ją pačią ėmė 
tąsyti. Ji pasilenkė žemyn, kiek leido rankose laikomos vadelės, 
ir išsivėmė ant grindinio. 

- Ką, bičiuli, pusryčių netekai? Nieko keisto po tokio reginio. 
Keliauk į smuklę ir užsisakyk didelę porciją viskio. Mes su 
Marburiu susitvarkysim dviese. | 

Skarletė pakėlė galvą ir pamatė žmogų britų gvardijos seržanto 
uniforma, besikreipiantį į mirtinai išblyškusį kareivį, kuris, vos 
atsipeikėjęs, svirduliuodamas nužingsniavo link smuklės. Likusieji 
du greitai nupjovė diržus, ir kūnas be gyvybės ženklo nugriuvo 
į krauju permirkusį purvą. | 

"Praėjusią savaitę čia Žžaliavo žolė, - mechaniškai pagalvojo 
Skarletė. - Švelni, pavasariška, žalia žolytė." 

- Ką darysim su Žmona, seržante? 

Du kareiviai už rankų laikė nutilusią, susigūžusią moterį 
juodu apsiaustu su gobtuvu. 

- Paleiskite ją. Viskas jau baigėsi. Eime - mums čia nebėra 
kas veikti. Vežėčios kūnui išvežti bus vėliau. 

Moteris puolė paskui kareivius. Sugriebusi seržantą už 
rankovės su aukso siuvinėjimais, ji raudodama paprašė: 

- Leiskite man jį palaidoti. Jūsų karininkas man pažadėjo. 
Jis davė žodį. 

Seržantas ją atstūmė. 

- Aš gavau įsakymą viešai nuplakti tavo vyrą. Visa kita ne 
mano reikalas. Duok man ramybę, moterie. 

Sustingusi juoda figūra stovėjo aikštės viduryje ir žiūrėjo, 
kaip kareiviai suėjo į smuklę. Ji garsiai suvaitojo, atrodo, iš 
pačios širdies. Paskui pasisuko ir nubėgo prie kraujo baloje 
išsikėtojusio kūno. "Deni! Mano mielasis! Ką jie tau padarė!" 
- ji prigludo prie jo kojų. Paskui parklupusi tiesiai į skystą 
purvą, pamėgino pakelti jį už žaizdotų pečių. Gobtuvas nusmuko 
nuo galvos, ir Skarletė išvydo išblyškusį taisyklingų bruožų veidą, 
tvarkingą auksinių plaukų kuodą, tamsius ratilus po akimis. 
Skarletė neįstengė pajudėti. Kanopų kaukšėjimas, ratų džeržgesys 
- būtų buvę šventvagiška sukelti menkiausią triukšmą, kai prieš 
akis tokia kančia. 

Staiga kažkur iš už kampo išniro basakojis  murzinas 
berniūkštis ir pribėgo prie nelaimingosios moters. 

- Ar galima, aš nutrauksiu nuo jo sagą, ledi? Mano mama 
nori pasiimti ką nors atminčiai, - jis papurtė ją už peties. 

Skarletė, nekreipdama dėmesio į purvą, kruvina žole puolė 
tiesiai prie berniūkščio ir sugriebė jį už rankos. Jis pakėlė į 
ją akis ir riktelėjo iš išgąsčio. Skarletė iš visų jėgų pliaukštelėjo 
jam tokį skambų antausį, kad atrodė, jog iššovė šautuvas. 

- Dink iš čia, mažas niekše! Kad nė kvapo čia tavo nebūtų! 

Sriūbaudamas iš skausmo ir baimės, berniūkštis kiek įkerta 
nėrė šalin. 

- Dėkui jums, - tarė mirtinai užplakto Žmogaus - moteris. 

"Dabar aš nebegalėsiu likti abejinga, - pagalvojo Skarletė. - 
Privalau padaryti nors tiek, kiek leidžia mano jėgos." 

- Aš pažįstu Trime gydytoją, - tarė ji. - Aš jį atvešiu Čia. 

- Gydytoją? Manote, jis norės išsikruvinti? 

"Moteris kalba su anglišku akcentu“, - iškart pastebėjo 
Skarletė. Taip kalbėjo nuolatiniai balių lankytojai Dublino pilyje. 

- Jis atliks viską, kas būtina laidotuvėms, - atsakė Skarletė. 

Sukruvinta ranka moteris sugriebė Skarletės sijono kraštą ir, 
pakėlusi jį prie lūpų, pabučiavo. Skarletės akys paplūdo ašaromis. 
"Aš šito nenusipelniau. Būčiau apsukusi vežimaitį ir nuvažiavusi, 
jeigu būtų pasisekę." 

- Neverta, ką jūs... Prašau... - tarė ji. 

Moterį juodu apsiaustu vadino Harieta Stiuart, 0 jos vyrą 
- Danieliu Keliu. Tai viskas, ką Skarletė sužinojo prieš pervežant 
Kelį uždarytame karste į katalikų koplyčią. Jauna našlė daugiausia 
tylėjo ir trumpai atsakinėjo tik į šventiko klausimus. Staiga ji 
nervingai pradėjo akimis kažko ieškoti: "Bili? Jis turi čia būti!" 
Iš trūkinėjančių Harietos frazių paaiškėjo, kad ji turi sūnų Bilį, 
kurį jos prašymu užvažiuojamojo kiemo šeimininkai užrakino 
kambaryje, kad jis negalėtų matyti egzekucijos. 

- Jie buvo man tokie geri - vietoj užmokesčio sutiko paimti 
mano vestuvinį žiedą, nors jis ir ne auksinis. 

- Aš nueisiu jo, - tarė Skarletė. - Prašau, pasirūpinkite 
misis Keli, tėve. 

- Žinoma, misis O'Hara. Pasiimkite butelį brendžio, nes 
vargšė ledi, atrodo, vos laikosi. 

- Aš ištversiu. Man negalima. Kas tuomet pasirūpins Biliu? 
Jis dar visai mažas - jam tik aštuoneri. - Jos balsas buvo 
silpnas ir trūkčiojantis. 

Bilis Kelis pasirodė esąs stiprus šviesiaplaukis berniukas, 
atrodąs vyresnis ne pagal metus. Užrakintas už masyvių kambario 
durų jis buvo labai įniršęs. Jis parodys tiems prakeiktiems britų 
kareiviams! 

- Aš paimsiu kalvėje geležinį strypą ir duosiu jiems per 
galvas, kol mane nušaus, - šaukė jis, daužydamas kumščiais 
duris. Užvažiuojamojo kiemo šeimininkui teko nemažai pavargti, 
kad jį sulaikytų. | 

- Nebūk kvailys, Bili Keli, - griežtas Skarletės balsas greitai 
jį atvėsino. - Koks tu vyras? 

Berniukas pritilo. Užeigos šeimininkas galėjo be baimės jį 
paleisti. 

- Kur mano mama? - paklausė jis, ir jo balsas skambėjo 
gailiai. 

- Eime su manimi, - atsakė Skarletė. 


Trisdešimt ketvirtas skyrius 


Harieta Stiuart Keli nenoriai pasakojo apie savo gyvenimą. 
Ji su Biliu pragyveno Baliharoje ilgiau savaitės, po to Skarletė 
iš trumpų frazių galėjo atkurti nors šiokį tokį jų praeities 
vaizdą. Anglų šventiko duktė Harieta devyniolikos metų paliko 
tėvų lizdą ir įsitaisė dirbti lordo Vitlio šeimoje guvernantės 

padėjėja. Kaip jauna rhergaitė, ji buvo gerai išsilavinusi, bet 
visiškai nepatyrusi gyvenimiškuose reikaluose. 

Viena iš jos pareigų buvo prižiūrėti jodinėjančius lordo 
vaikus, kurie tai darydavo visada prieš pusryčius. Kartą ji 
suprato, kad įsimylėjo juos lydintį jauną arklininką, nuostabios 
baltadantės šypsenos ir linksmo šelmiško juoko savininką. Kai 
jis jai pasiūlė drauge su juo pabėgti iš lordo namų, ji su 
džiaugsmu sutiko, pamaniusi, kad tai bus nepaprastai romantiška. 

Romantika baigėsi, kai jie pasiekė Danielio Kelio tėvo fermą. 
Be rekomendacinių laiškų niekas nenorėjo turėti reikalų su 
pabėgusiu arklininku ir guvernante, tad darbo susirasti jie 
negalėjo. Denis su tėvu ir broliais pradėjo ruošti sėjai akmenuotą 
dirvą, o Harieta nuolankiai vykdė visus niūrios Denio motinos 
nurodymus, plovė grindis ir adė. Prieš“ tai ji buvo išmokusi 
gražiai siuvinėti - tai buvo privaloma kilmingos šeimos merginai 
- ir dabar laisvalaikiu dažnai prisimindavo savo mėgstamą 
užsiėmimą. Bilis buvo jos ir Denio vienintelis vaikas - tai be 
viso kito rodė, kokie prasti buvo jų santykiai. Denis Kelis 
ilgėjosi veislinių žirgų puikiose erdviose arklidėse, dabitiško 
juostuoto švarko, cilindro ir ilgų odinių batų - tokia buvo 
tikro arklininko uniforma. Jis kaltino Harietą dėl visų savo 
nesėkmių ir vis dažniau paguodos ieškojo viskyje. Jo giminaičiai 
jos neapkentė, nes ji buvo anglė ir protestantė. Denį areštavo, 
kai jis, susiginčijęs smuklėje, sumušė anglų karininką. Jo tėvai 
ir broliai mintyse su juo atsisveikino, sužinoję nuosprendį: šimtas 
rimbo smūgių. Jie jau kėlė gedulingus pietus,» kai Harieta, 
įsidėjusi į krepšelį duonos kepalėlį ir pasiėmusi už rankos Bilį, 
pėsčia iškeliavo į Trimą už dvidešimties mylių, „kur buvo 
apsistojęs nukentėjusiojo karininko pulkas. Ji maldavo pasigailėti 
Denio gyvybės. O karininkas pažadėjo jai atiduoti jo kūną 
palaidoti. 

- Mes su sūnumi važiuosime į Angliją, misis O'Hara, jeigu 
jūs paskolinsite mums pinigų kelionei. Mano tėvai numirė, bet 
turiu giminaičių, kurie galėtų mus priglausti, nors ir laikinai. 
Aš atsiųsiu jums skolą, kai tik susirasiu darbą. 

- Nešnekėkite niekų, misis Keli. Jūs žinote, kad aš turiu 
mažą dukrelę, kuri elgiasi lyg laukinis kumeliukas. Ketei reikia 
geros guvernantės. Be to, ji stipriai prisirišo prie. Bilio ir 
sekioja paskui jį kaip šešėlis. Ketei reikia draugo, tokio kaip 
Bilis. .Jūs man labai pagelbėsite, jeigu sutiksite pasilikti, misis 
Keli. 

Skarletė neprasitarė, kad, be viso kito, ji nebuvo tikra, kad 
Harieta apskritai pasieks Angliją ir galės užsidirbti sau ir Biliui 
pragyvenimą. Ji buvo pasirengusi daug dirbti, bet jai trūko 
veržiumo, užsispyrimo ir gyvenimiškos patirties. Viskas, ką Harieta 
žinojo apie gyvenimą, buvo pasisemta iš knygų. O Skarletė 
niekada nebuvo labai geros nuomonės apie apsiskaitėlius. 

Nors ir niekino nepraktiškus žmones, Skarletė buvo 
patenkinta, kad Harieta nuo šiol gyvena jos namuose. Nuo 
tada, kai Skarletė triumfuodama sugrįžo iš Dublino, provinciali 
buitis ją slėgė, 0 namas atrodė nepakeliamai tuščias. Skarletė 
nemanė, kad ims ilgėtis misis Montagiu, bet slinko dienos, ir 
ji vis dažniau prisimindavo Šarlotą. O Harieta puikiai ją pakeitė. 
Daugeliu požiūriu su ja buvo netgi įdomiau negu su Šarlota. 
Harieta žavėjosi tiesiog viskuo, ką išdarinėdavo vaikai, ir iš jos 
Skarletė dažnai sužinodavo įdomių smulkmenų apie Ketės 
išdaigas, apie kurias mažylė nemanė esant reikalinga pasakoti 
mamai. 

Bilis Kelis buvo puiki kompanija Ketei, ir Skarletės nerimas 
dėl jos atsiskyrėliško gyvenimo pamažu ėmė sklaidytis. Vieninelis 
nemalonus dalykas, atsiradęs kartu su Harieta Keli, buvo atviras 
misis Ficpatrik priešiškumas jos atžvilgiu. 

- Anglams nėra kas veikti Baliharoje, misis O'Hara, - 
pareiškė ji savo nuosprendį Skarletei, kai ši sugrįžo iš Trimo 
su Harieta ir Biliu. - Buvo blogai, kad čia dažnai atvažiuodavo 
ta Montagiu, bet ji nors darė jums kažką naudinga. 


- Galų gale manęs neturi jaudinti, patinka jums misis Keli 
ar ne: tai mano namai, 0 ne jūsų, - pareiškė Skarletė, pavargusi 
nuo nepabaigiamų savo ekonomės priekaištų. 

Anksčiau Šarlota laikė savo pareiga mokyti Skarletę. O 
Harieta niekada nekritikuodavo šeimininkės, priešingai, ji buvo 
jai dėkinga už stogą virš galvos, už padovanotas sukneles. 
Skarletei kartais norėdavosi užrikti ant Harietos: nebūk gi tokia 
nuolanki ir romi! 

"Apskritai pastaruoju metu Skarletė dažnai pajusdavo, kad jai 
norisi užsipulti tiesiog kiekvieną. Skarletei užeidavo blogos 
nuotaikos protrūkiai, nors nebuvo jokios priežasties. Niekas 
neatsiminė nuostabesnių orų, negu buvo dabar; metų pabaigoje 
tai žadėjo pasakišką derlių. Javai buvo dvigubai aukštesni negu 
paprastai, laukus, užsodintus bulvėmis, dengė vešlūs ir sodrūs 
žali bulvienojai. Kiekvieną dieną dosni saulė užliedavo apylinkes 

ir per turgaus dienas Trime linksmybės tęsdavosi ir po to, kai 
ant žemės nusileisdavo šilta, švelni naktis. Skarletė šoko iki 
nukritimo, kiaurai sutrindama savo batelių padus, bet muzika 
ir juokas negalėjo pataisyti jos prastos nuotaikos. Kai Harieta 
liūdnai dūsaudavo žvelgdama į jaunas paneles, susikibusias už 
rankų, vaikščiojančias upės pakrante, iSkarletė irzliai gūžteldavo 
pečiais ir nusisukdavo. Dėkui Dievui, ji kasdien gauna 
pakvietimus į balius. Atrodo, kad prabangūs pokyliai, kuriuose 
jai teko dalyvauti Dubline, ir nuostabios vietinės parduotuvės 
taip užvaldė Skarletės vaizduotę, kad ankstesnis Trimo turgaus 
dienų patrauklumas jos akyse smarkiai nublanko. 


Baigiantis gegužiui, vanduo Boine taip nuslūgo, kad upės 
dugne matėsi akmenys, kuriais neatmenamais laikais buvo išgrįsta 
brasta. Fermeriai vis dažniau susirūpinę dairėsi į dangų, kuriame 
vakarų vėjas gainiojo retus debesėlius. Laukams reikėjo drėgmės. 
Porą kartų beprasidedąs lietus greitai nustodavo ir tesuspėdavo 
truputį atgaivinti orą bei vos padrėkinti dirvą - dėl to rugių 
ir pievinio motiejuko šaknys nesiskverbė gilyn, 0 raizgėsi arti 
paviršiaus, tad stiebai augo silpni ir trapūs. 

Ketė papasakojo, kad takelis, vedantis į Greinės namelį iš 
šiaurės pavirto plačiu, be žolės keliu. O pati Greinė "turi tiek 
sviesto, kad negali pati jo suvalgyti". Tai kalbėdama, Ketė 
užsitepė sviesto ant blyno. 

- Žmonės meldžiasi, kad pradėtų lyti. Tu susidraugavai su 
Greine, Kete? 

- Ji patiko Biliui. 

Skarletė nusišypsojo. Kad ir ką sakytų Bilis, Ketė su viskuo 
sutikdavo. Gerai, kad jis turėjo gerą Širdį, antraip Ketės 
prieraišumas galėjo turėti jai tiesiog baisių pasekmių. Bilis buvo 
stebėtinai kantrus. Iš tėvo jis buvo paveldėjęs mokėjimą gerai 
elgtis su arkliais ir pažinojo juos kur kas geriau už Skarletę. 
Jis mokė Ketę tvirtai sėdėti balne. Kai ji truputį paūgės, tai 
Bilio dėka be problemų susitvarkys su suaugusiu arkliu. Ketė 
pradėjo po keletą kartų per dieną kalbėti, kad su poniais 
jodinėja mažos mergaitės, o ji jau didelė. Laimė, Bilis laiku 
įsikišo, pastebėjęs, kad ji dar "nepakankamai didelė". Jeigu ką 
nors panašaus būtų pasakiusi Skarletė, Ketė smarkiai įsižeistų. 

Birželio pradžioje Skarletė išvyko į svečius į Roskomoną. 
Pirmą kartą jos negraužė sąžinė, kad keletui dienų ji palieka 
dukrą tarsi likimo valiai. "Ji greičiausiai net nepastebės, kad 

manęs nėra", - pagalvojo Skarletė. Jai buvo nemalonu prisipažinti 
tai. 

Roskomone visi iki vieno žavėjosi nuostabiais orais. 
Susirinkusieji pievutėje priešais namą žaidė tenisą. Viskas buvo 
nutvieksta švelnios saulės šviesos. Temti pradėdavo tik po 
devintos valandos vakaro. “ 


Skarletė džiaugėsi vėl atsidūrusi vienoje draugėje su žmonėmis, 
kuriems jautė nuoširdžią simpatiją nuo tada, kai susipažino su 
jais Dubline. Vienintelis žmogus, kurio ji nepasveikino su įprastu 
entuziazmu, buvo Čarlsas Reglendas. 

- Tai jūsų pulkas, Čarlsai, mirtinai užplakė tą nelaimingąjį 
aikštėje. Aš to niekada neužmiršiu ir niekada jums neatleisiu. 
Galite vilkėti civilį kostiumą kaip dabar, bet jūs vis tiek anglų 
kareivis, o aš dabar Žinau, kad kariškiai - tikri pabaisos. 

Jos nuostabai, Čarlsas nepuolė teisintis: 


- Man labai gaila, kad jums teko būti tos istorijos pabaigos 
liudininke. Bausti rimbu - armijos gėda. Bet mes matome ir 
baisesnių dalykų. Su visu tuo reikia kovoti. 


Reglendas smulkiau nepasakojo, tačiau Skarletė ir taip buvo 
girdėjusi apie kylančią prievartos bangą prieš lendlordus įvairiuose 
Airijos rajonuose. Nušikaltėlių gaujos degina laukus, pjauna 
gvvulius, neseniai didelio dvaro valdytojas netoli Golvėjaus pateko 
į pasalą ir buvo sukapotas į gabalus. Žmonėse šnibždamasi, 
kad atgimė "Baltųjų vaikinų" judėjimas, organizuotos marodierių 
gaujos, kurios dvarininkus terorizuoja smarkiau negu pricš šimtą 
metų. Beje, protingos galvos skeptiškai Žiūri į tokius gandus. 
Pavieniai neramumai, išprovokuoti tam tikrų veikėjų, plyksteli 
tai šen, tai ten, bet greitai užgęsta. Nors nedaug kas galėjo 
pasakyti, kad jam nebuvo sunku širdyje, kai kaimų gyventojai 
tylomis nulydėdavo jo ekipažą sunkiu, neapykantos kupinu 
žvilgsniu. 

Skarletė atleido Čarlsu. Bet pasakė jam, kad jis neturi 
turėti iliuzijų: ji nieko neužmiršo. 

- Aš pasirengęs prisiimti kaltę už kiekvieną rimbo smūgį, 
jeigu tai galėtų priversti jus retkarčiais prisiminti mane, - karštai 
ištarė jis ir nuraudo kaip vaikas. 

- Velniai rautų, ugningas kalbas aš sugalvoju ne prasčiau 
už lordą Baironą, kai sėdžiu kareivinėse ir mąstau apie jus, 
bet vos jus pamatau, pradedu taukšti grynus niekus! Jūs turbūt 
numanote, kad esu beprotiškai jus įsimylėjęs? 

- Jūs teisus, Čarlsai, aš tikrai pradėjau tą pastebėti. Nesu 
tikra dėl lordo Bairono, bet jūs man išties patinkate. 

- Jūs... Nejaugi... Bet jūs tiesiog angelas! Ar galėčiau tikėtis, 
kad... 

- Bijau, kad ne, Čarlsai. Bet jūs taip nenusiminkite. Ne jūs 
kaltas. Aš pasirengusi atsakyti kiekvienam. 

Pyragaičiai priešais  Skarletės kambarį kiekvieną naktį 
pasilikdavo nepaliesti ir pamažu džiūvo. 


- Kokia laimė vėl atsidurti namuose! Man atrodo, aš tiesiog 
baisus žmogus. Kai kur nors išvažiuoju, nepakeliamai ilgiuosi 
namų. Netgi jei ten, kur esu, labai linksma. Bet, prisiekiu 
jums, brangoji Harieta, dar nepasibaigs ši savaitė, o aš pradėsiu 
galvoti apie kitą kelionę į svečius. Papasakok man apie viską, 
kas įvyko man nesant. Ketė tikriausiai mirtinai įgrįso Biliui? 

- Visai ne. Vaikai sugalvojo naują žaidimą, pavadinimu 
"Nuskandinti vikingą". Nežinau, iš kur jie ištraukė tokį 
pavadinimą. Ketė sako, kad jūs žinote, 0 ji teprisimena patį 
žodį - "vikingas". Jie užmetė į bokštą virvines kopėčias, Bilis 
pritempė į viršų akmenų, ir dabar jie ten sėdi ištisas dienas, 
mėtydami akmenis į upę pro šaudymo angas. 

Skarletė nusijuokė: 

- Kokia šelmė! Įkalbinėjo mane keletą mėnesių, kad aš su 
ja lipčiau į bokštą. O dabar, matau, įkinkė dar ir Bilį padaryti 
jai visą sunkų darbą. O juk ji dar neturi ir ketverių. Kas pi 
bus, kai jai sueis šešeri! Turbūt baimėje laikys visus namus. 
Jums, Harieta, bijau, teks su lazda versti ją mokytis raidžių. 

- Tikiuos, ne. Ketė jau dabar smalsiai žiūrinėja gyvūnų 
piešinius elementoriuje. 

Skarletė patenkinta nusišypsojo,  pajutusi guvernantės 
žodžiuose užuominą, kad jos dukra - genialus vaikas. Jai labai 
norėjosi tikėti, kad Ketė viską suvokia greičiau ir geriau negu 
bet kuris kitas vaikas per visą Žmonijos istoriją. 

- Skarlete, ar jūs negalėtumėt truputį man papasakoti apie 
savo išvyką? - su lengvu pavydu paklausė Harieta. 

Nors gyvenimas ne kartą ištaisė jai sunkių išbandymų, ji 
neprarado jai būdingo smalsumo. 

- Viskas buvo tiesiog nuostabu, - ėmė pasakoti Skarletė. - 
Buvo turbūt apie dvidešimt penkis žmones ir, laimė, šį kartą 
be nuobodaus atsargos generolo, mėgstančio pasakoti, kokius 
mokslus prieš šimtą metų jam dėstė feldmaršalas Velingtonas. 

Mes surengėme įdomų kroketo turnyrą - kažkas priiminėjo 
statymus, kažkas laimėjo, o kažkam teko atsisveikinti su savo 
pinigėliais. Žodžiu, viskas kaip lenktynėse. Aš buvau vienoje 
komandoje su... 

- Misis O'Hara, misis O'Hara! - Kažkas baisiai rėkdamas 
bėgo koridoriumi. Skarletė pašoko kaip įgelta. Į kambarį įlėkė 
išsidraikiusi iškreiptu veidu tarnaitė ir dusdama, sunkiai rasdama 
žodžius, ėmė pasakoti: - Ten, virtuvėje... Ketė... įkaitusi keptuvė... 
paėmė ją... nusidegino... - Skarletė vos nepargriovė tarnaitės, 
lėkdama į virtuvę. Ji išgirdo garsiai verkiant Ketę, kai tebebuvo 
prie kolonų, pusiaukelėje į tą namo sparną, kur buvo virtuvė. 
Skarletė ėmė bėgti greičiau: ji nebuvo girdėjusi, kad jos duktė 
taip verktų. 

- Mamyte, padėk man! Mamyte... 

Pastatas akimirksniu atgijo, aplinkui skambėjo susijaudinę 
balsai, bet Skarletė girdėjo tik vieną - savo Ketės balsą. 

- Čia, čia mamytė, mano nuostabioji. Na, na... Dar minutė 
- ir mažytei Ketei bus gerai. 

Skarletė pagriebė vaiką ant rankų ir liepė kinkyti arklius. 
Ji pastebėjo kas sekundę didėjančią baisią raudoną pūslę ant 
Ketės delnuko. 

Skarletė galėjo prisiekti, kad kelias į Trimą staiga dukart 
pailgėjo. Ji ginė arklius kiek įkerta, prilaikydama juos tik 
posūkiuose, kad neapsiverstų. Jeigu gydytojo nebus, ji sudaužys 
jo namus į šipulius, palaidodama po jų nuolaužomis jo šeimą. 

Gydytojas buvo namuose. 

- Tyliaų, tyliau, jums būtina nusiraminti, misis O'Hara. 
Vaikams amžinai atsitinka tokių nemalonumų. Taip, leiskite, aš 
pažiūrėsiu... 

Ketė garsiai suriko, kai jis suspaudė jai nudegusią ranką. 
Skarletė sudrebėjo, tarsi į jos širdį įsmeigė peilį. 

- Taip,. nudegimas smarkus, tai faktas, - tarė gydytojas. - 
Reikia patepti riebalais, kol iškils pūslė, kurią aš paskui 
perpjausiu ir pašalinsiu skystį. | 

- Daktare, juk jai skauda. Ar galite ką nors padaryti, kad 
ji taip nesikankintų? - Skarletės suknelės rankovė sudrėko nuo 
Ketės ašarų. 

- Paimkite sviesto ir patepkite žaizdą. Po kurio laiko 
skausmas atslūgs. 

- Sakote, po kurio laiko? 

Skarletė staigiai apsisuko ir nubėgo prie ekipažo. Ji nuveš 
Ketę pas išmintingąją Greinę. 


Kaip toli! Skarletė užmiršo, kad bokštas ir upė buvo taip 
toli nuo namų. Jai iš nuovargio maudė kojas. "Kad tik 
nubėgčiau!" - šmėkštelėjo jai galvoje. Ji nubėgo taip greitai, 
tarsi ją vytųsi ruja medžioklinių šunų. 

- Greine! - garsiai sušuko ji, pagaliau pasiekusi dyglialapio 
bugienio krūmus. - Vardan visų šventųjų, padėk mano vaikui. 

Žiniuonė išlindo iš už medžių. 

- Sėskim čia. Nereikia niekur bėgti, - negarsiai tarė ji. 

Ji atsisėdo ant žemės ir ištiesė rankas: 

- Eikš pas Greinę, Dara. Aš priversiu skausmą išeiti iš tavo 
kūno. 

Skarletė atsargiai perdavė savo brangiąją naštą, paskui 
neryžtingai prisėdo, pasirengusi kiekvienu momentu griebti Ketę 
ir vėl bėgti, bėgti ten, iš kur galima tikėtis pagalbos. 

- Aš noriu, kad tu duotum man savo ranką, Dara. Aš 
šnekėsiuos su tavo nudegimu - jis turi manęs paklausyti ir 
išeiti iš tavo delno. 

Greinė kalbėjo ramiai, bet pasitikėdama. Ketė atidžiai 
pasižiūrėjo į ją savo įtariomis žaliomis akimis. Raukšlėtas senos 
moters veidas nė nekrustelėjo. Tuomet mergytė atsargiai padėjo 
savo sužalotą ranką išorine puse ant kieto, su įsigėrusiais įvairių 
žolių pėdsakais Greinės delno. 

- Tu “markiai nudegei, Dara. Kad nudegimą užkalbėčiau, 
man reikės laiko, bet tu greit pasijusi geriau. 

Ji tyliai papūtė į apdegusią odą. Vieną, du, “tris kartus. 
Paskui Greinė, arti pasilenkusi prie Ketės rankos, pradėjo . vos 
girdimai Šnibždėti kažkokius žodžius. 

Ką .ji šnibždėjo, Skarletės ausis nepagavo. Jos balsas buvo 
panašus į vos girdimą jaunų žalių lapelių šlamėjimą arba šiltą 
saulėtą dieną per akmenis tekančio švaraus kaip krištolas upelio 
švelnų čiurlenimą. Nepraėjo nė trijų minučių, o gal ir dar 
mažiau, kai Ketė nustojo dejuoti. Skarletė susmuko ant Žemės. 
Įtampa ėmė slūgti, jos raumenys maloniai atsipalaidavo. Tylus, 
monotoniškas, liūliuojantis murmesys tebesitęsė. Ketė pradėjo 
knapsėti, ir greitai jos galva nulinko ant Greinės krūtinės. 
Senoji žiniuonė nenustojo murmėjusi. Skarletė tysojo pusiaugula, 
pasirėmusi ant alkūnių, bet pamažėl ir ją ėmė lenkti miegas; 
pagaliau jos galva visai nusviro ir po „kelių sekundžių ji jau 

kietai miegojo. O Greinė vis šnibždėjo ir šnibždėjo, užkalbėdama 
nudegintą vietą, ir lėtai lėtai sutinimas ant Ketės rankutės ėmė 
nykti, raudona dėmė vis mažėjo ir štai - delniuko oda tapo 
lygi ir švelni, tarytum jokio nudegimo nė nebuvo. 

Greinė nutilo, pakėlė galvą, aplaižė suskeldėjusias lūpas. Ji 
uždėjo Ketės rankas vieną ant kitos, meiliai apkabino miegantį 
vaiką ir pradėjo jį pamažėl sūpuoti, vos girdimai kažką 
dainuodama. Praėjo daug laiko, kol ji nustojo. 

- Dara, - pašaukė ji. Ketė atsimerkė. - Jums metas eiti. 
Pažadink mamą. Greinė pavargo ir nori miego. 

Žiniuonė pastatė Ketę ant kojų, o pati keliais nušliaužė į 
bugienio krūmų tankmę. | 

- Mama, atsibusk. Mums reikia eiti. 

- Kete? Kaip čia aš užmigau? Kas atsitiko? Kaip jautiesi, 
mano angele? 

- Aš truputį pamiegojau. Ranka jau praėjo. Galima, aš eisiu 
pažaisti prie bokšto? 

Skarletė pažvelgė į dukters delniuką. Jokių nudegimo pėdsakų. 
- O, mano Kitikete! Eikš pas mane, mano mažyte. Tavo 
mamytė labai nori, kad tu ją apkabintum ir pabučiuotum. 

Ji akimirksnį sulaikė Ketę savo glėbyje, o paskui leido jai 
eiti, kur nori. Tai buvo jos dovana Ketei. 

Ketė prisiglaudė prie motinos skruosto. 

- Aš manau, kad man geriau eiti namo išgerti arbatos su 
pyragaičiais, 0 pažaisti galėsiu vėliau, - tarė ji. - Einam namo. 

Tai buvo Ketės dovana motinai. 


"Misis O'Hara buvo apžavėta. Jos vaikas, kurį jai sukeitė 
elfai, ir burtininkė „šnekėjosi nežinoma kalba", - tvirtino Nelė 
Hariti. Anot jos, ji viską matė savo akimis ir buvo taip 
išsigandusi, kad nubėgo tiesiai prie upės, iš baimės visai 
pamiršusi, kad brasta kitoje vietoje. Ji tikrai būtų nuskendusi, 
sakė Nelė, jeigu Boinas tais metais nebūtų taip smarkiai nusekęs. 

- Ji savo burtais nuvaiko lietaus debesis nuo mūsų laukų. 

- O ar girdėjote, kad tą pačią dieną Enės Maginti karvė, 
viena geriausių melžiamų karvių Trime, parėjo namo be pieno? 

- Danui Holiganui iš Navano ant pėdų užaugo tokios karpos, 
kad jis negali net ant Žemės atsistoti. 

- Sukeistasis vaikas kiekvieną dieną jodinėja ant vilko, 
įlindusio į ponio odą. 

- Jeigu raganos šešėlis krenta ant sviestmušės, tai ja sviesto 
niekuomet nesumuši. 

- Išmanantys žmonės šneka, kad ji gali matyti tamsoje, o 
jos akys šviečia, kai ji laksto vidury nakties ieškodama grobio. 

- Ar esate girdėjęs jos gimimo istoriją, misteri Raili? Ji 
pasaulį išvydo Visų Šventųjų išvakarėse, kai dangus buvo tarsi 
išvagotas ryškiomis praskrendančių kometų dryžėmis... 

Neįtikėtinos istorijos ėjo iš lūpų į lūpas, plisdamos po visą 
apylinkę. 

Po kelių dienų misis Ficpatrik ant Bighauso laiptelių rado 
nudvėsusį dryžuotą Ketės katiną. Okras buvo pasmaugtas, 
perpjautame pilve nebuvo vidurių. Ji suvyniojo katiną į skudurą 
ir paslėpė kambaryje iki vakaro, kad niekieno hepastebėta nueitų 
prie upės ir įmestų vargšą gyvulį į Boino vandenis. 


Rozalina Ficpatrik nepasibeldusi įėjo į Kolumo namus. Jis 
tylėdamas į ją pažvelgė, bet liko sėdėti. 

- Aš taip ir Žinojau! - sušuko ji - Tu negali gerti smuklėje 
kaip visi normalūs Žmonės, o slepi savo silpnybę namuose - 
vyrui tai baisu. 

Jos balsas buvo pilnas paniekos. Ji bjaurėdamasi bakstelėjo 
batu į jai trukdančias Stefano O'Haros kojas; jis išsižiojęs 
gulėjo ir garsiai knarkė. Sunkus tvaikas, atrodo, buvo persmelkęs 
viską kambaryje. 

- Duok man ramybę, Rozalina, - pavargęs tarė Kolumas. - 
Aš ir Stefanas apraudame paskutines sudužusias viltis dėl Airijos 
atgimimo. 

Misis Ficpatrk kandžiai metė: 

- Nejaugi, Kolumai O'Hara? Pasikviesk savo antrąjį pusbrolį: 
gal, tavo laimei, jam irgi sudužo kokia nors viltis ir bus galima 
atkimšti dar vieną butelį? Beje, tau atsiras dingstis pripulti 
prie naujo butelio, kai Skarletė ims apraudoti savo nuostabiosios 
dukters mirtį. Įdomu, ar tu verksi, jei žus tavo krikštaduktė? 
Prisiekiu, Kolumai, Skarletės vaikas mirtiname pavojuje. 

Rozalina atsiklaupė prieš Kolumą, papurtė jį už rankos: 

- Dėl Dievo, padaryk ką nors! Aš pasitelkiau visą savo 
gražbylystę, bet žmonės kurti mano žodžiams. Galbūt dar ne 
vėlu ir tu įstengtum juos sustabdyti? Negalima taip nuo visų 
slėptis! Žmonės jaučia, kad tu palikai juos likimo valiai. Ir 
Skarletė tą jaučia. 

- Ketė Kolum O'Hara, - sumurmėjo Kolumas, bukai 
įsistebeilijęs į grindis. 

- Jos kraujas kris ant tavo sąžinės, - tvirtai ir beveik 
paskiemeniui ištarė Rozalina. 


Kitą dieną Kolumas aplankė kiekvienus namus ir kiekvieną 
smuklę Baliharoje ir Adamstaune. Pirmiausia jis nuėjo į Skarletės 
kontorą. Ji sėdėjo įsigilinusi į buhalterines knygas. Skarletė 
nusišypsojo, pamačiusi jį prie slenksčio, bet vėl paniuro, kai 
Kolumas pasiūlė jai surengti vakarą ir pakviesti daug svečių 
jos pusbrolio Stefano sugrįžimo į Airiją proga. 

Pagaliau Skarletė pasidavė. Kolumas išėjo į kitus namus. Jis 
įdėmiai klausėsi pašnekovų, stengdamasis išsiaiškinti, ar Rozalinos 
nerimastavimai turi rimtą pagrindą, ir dideliam savo pasitenki- 
nimui, neišgirdo nieko ypatinga. 


Po sekmadieninių pamaldų visas kaimas ir visi O'Haros iš 
Myto grafystės susirinko pas Skarletę pasveikinti namo sugrįžusį 
Stefaną ir pasiklausyti apie gyvenimą Amerikoje. Pievelėje buvo 
pastatyti ilgi stalai, ant kurių dideliuose mediniuose dubenyse 
garavo jautiena su kopūstais, karštos virtos bulvės, stovėjo 
ąsočiai su putojančiu porteriu. Įstiklintos svetainių, kurių lubos 
buvo išpieštos Airijos didvyrių žygdarbių scenomis, durys buvo 
plačiai atvertos, tarsi kviesdamos kiekvieną norintį čia užeiti ir 
jaustis kaip namuose. 

Vakaras bevcik pavyko. Skarletė guodėsi mintimi, kad padarė 
viską, ką galėjo. Beveik visą vakarą ji praleido su Ketlina. 

- Aš taip tavęs ilgėjausi, brangioji Ketlina, - sakė ji. 

- Ko tu taip dūsauji, Skarlete, - juk tavo gyvenime nieko 
tokio neįvyko, - atsakė Ketlina. 

Atrodo, visai neseniai Ketlina pagimdė stiprų, sveiką berniuką, 
o dabar jau vėl laukėsi, tikėdamasi, kad jos pirmasis po šešių 
mėnesių turės brolį. 

Skarletė pajuto, kad Ketlinai ji visai nerūpi. "Ji manęs visai 
nesiilgėjo", - liūdnai pagalvojo Skarletė. 

Stefanas visai nepasikeitė ir buvo nekalbus kaip ir Amerikoje. 
Beje, jo giminaičiai, susirinkę Bighause, į šitą jo savybę Žiūrėjo 
filosofiškai: "Jis visada buvo tylus Žmogus, ir su tuo reikia 
susitaikyti". Skarletė jo vengė. Vis dėlto vieną įdomią naujieną 
tylenis Stefanas papasakojo: pasirodo, senelis Robijaras numirė, 
visą savo nekilnojamą turtą palikęs Polinai ir Eulalijai. Jos 

dabar gyveno dviese rausvo akmens name, kasdien eidavo 
pasivaikščioti ir buvo laikomos nepaprastai turtingomis perso- 
nomis - netgi turtingesnėmis už pačias seseris Telfejer! 


Pobūvis pas Skarletę buvo pačiame įkarštyje, kai staiga 
tolumoje pasigirdo duslus griaustinis. Name iškart įsiviešpatavo 
tyla: visi nustojo kalbėti, juoktis, užmiršo valgį iz viltingai 
pažvelgė į viršų. Tačiau dangus tarsi juokėsi iš k, likdamas 
vis toks pat nepriekaištingai mėlynas. Lietaus laukė fsi. Kiekvieną 
dieną tėvas Flinas laikė specialias mišias, o parapijiečiai degino 
žvakes ir prašė Viešpaties atsiųsti ant išdžiūvusios žemės ilgai 
laukto lietaus. š 

Ir štai šiandien, Joninių dieną, horizonto vakaruose reti 
debesys, kurie prieš tai greitai skriejo dangumi, staiga tarytum 
sustingo vietoje ir bežiūrint ėmė didėti ir plėstis. Šeštą valandą 
vakaro visas horizontas pajuodavo. Vyrai ir moterys, krovę laužą 
nakties linksmybėms, vakario vėjo gūsiuose aiškiai juto artėjančio 
lietaus požymius. Tai jau tikrai bus šventė, jei ims lyti: javai, 
kenčiantys nuo sausros, bus išgelbėti. 

Liūtis prapliupo, jau pradėjus temti. Prieš liūtį ėmė trankytis 
kurtinantis griaustinis, lydimas žaibo blyksnių, tokių ryškių, kad 
kažkurią sekundės dalį tapdavo šviesiau negu skaisčią saulėtą 
dieną. O paskui tarytum praplyšo: galingi vandens srautai 
plūstelėjo žemyn. Tačiau tai buvo ne šiaip lietus: ant žemės 
vienodai stuksendami pradėjo kristi sunkūs, graikiško riešuto 
didumo ledai. Žmonės puolė ant žemės, užsidengę rankomis 
galvas. Tai šen, tai ten girdėjosi skausmo ir baimės šūksmai 
trumpomis tylos minutėmis tarp griaustinio trankymosi. 

Skarletę liūtis užklupo namo prieangyje. Ji ketino eiti prie 
laužo, kur turėjo skambėti muzika ir buvo rengiami šokiai. 
Skarletė puolė atgal į namą, bet buvo vėlu: užteko ir sekundės, 
kad ji kiaurai peršlaptų. 

Skarletė ėmė ieškoti Ketės. Ji surado ją viršuje prie lango: 
žalios  Ketės akys buvo plačiai atmerktos, rankomis laikė 
užsidengusi ausis. Kampe, spausdama prie savęs Bilį, susigūžė 
Harieta. Skarletė atsisėdo šalia Ketės, ir jos kartu tylėdamos 
stebėjo stichijos šėlsmą. 

Po pusvalandžio viskas pasibaigė. Dangus. buvo giedras, šaltą 
šviesą skleidė milijonai Žvaigždžių, buvo beveik pati pilnatis. 
Malkos laužui sušlapo, ir jų tą naktį jau „nebuvo galima uždegti. 
Kruša išmušė visus kviečius ir žolę. Purvinai balti ledo rutulėliai 

dar ilgai buvo nukloję Žemę. Baisus, mirtinas riksmas vienu 
kartu išsiveržė iš visų Baliharos gyventojų krūtinės. Kraupus 
garsas nepaisė kliūčių: jis skverbėsi pro Bighauso akmenines 
sienas ir langų stiklus ir pasiekė Ketės kambarį. Skarletė 
krūptelėjo ir priglaudė prie savęs dukrelę. Mergaitė šniurkščio - 
dama įsikniaubė į motinos petį. Kad ir kaip ji užsikimšo ausis, 
siaubingas garsas smigo jai tiesiai į Širdį. 


- Mes praradome beveik visą derlių, - tarė Skarletė. Ji 
stovėjo ant stalo tarytum tribūnoje viduryje plačiosios Baliharos 
gatvės kreipdamasi į visus miestelio gyventojus. - Bet kai ką 
mes dar galėsime išgelbėti: prisidžiovinkite šieno, iš kviečių 
turėsite šiaudų. Taip, likom be miltų. Bet aš dar šiandien 
važiuosiu į Trimą, Navaną ir Droedą pasirūpinti atsargomis 
žiemai. Bado Baliharoje nebus. Aš jums tą prižadu. O'Haros 
žodis. 

Visi jos žodžius sutiko garsiais pritarimo šūksniais. Bet 
vakare, sėdėdami prie Židinių, jie toliau kalbėjo apie burtininkę 
ir elfų sukeistą vaiką, iššaukusį bokšte pakarto šeimininko vėlę, 
kuri, įniršusi, kad sutrukdė jos ramybę, pradėjo keršyti. 


Trisdešimt penktas skyrius 


O karštis vis tiek nesumažėjo, ir danguje vėl nesimatė nė 
debesėlio. Pirmosios "Taims" skiltys ištisai buvo paskirtos 
nuomonėms ir hipotezėms, kaip toliau klostysis reikalai dangaus 
kanceliarijoję. Antrajame ir trečiajame puslapyje atsirado vis 
daugiau trumpų pranešimų iš vietovių, kuriose buvo užpulti 
lendlordų dvarai, apie patirtus nuostolius, taipogi apie 
susidorojimus su kai kurių dvarų valdytojais. 

Skarletė kasdien peržvelgdavo laikraštį ir nublokšdavo jį į 
šalį. Dėkui Dievui, man nereikia bijoti Baliharos gyventojų. Jie 
žino, kaip aš jais rūpinuosi. 

Tačiau gyvenimas sunkėjo. Per daug dažnai kokiame nors 
mieste, kur, jos manymu, buvo pakankamai miltų ir kitų 
produktų, Skarletė pamatydavo, kad šnekos apie geras atsargas 
- tik fikcija. Iš pradžių ji su įkvėpimu derėdavosi, mušdama 
kainą, jeigu užtikdavo ką nors verto, bet gauti maisto kaskart 
buvo vis sunkiau, ir Skarletė būdavo laiminga, jei rasdavo nors 
ką, ir be svarstymų mokėjo net už pačias prasčiausias prekes. 


267 


"Čia taip pat blogai, kaip ir Džordžijoje po karo, - mąstė 
ji. - Ne, dargi blogiau. Juk tuomet mes kovojom prieš jankius, 
kurie plėšė ir degino viską, kas pasitaikydavo jiems kelyje, o 
Airijoje, skirtingai negu Amerikoje, piktos jėgos veikia slaptai. 
Dabar nuo manęs priklauso kur kas daugiau Žmonių gyvenimas 
negu tuomet Taroje. Nejaugi prakeikimas krito ant šitos žemės?" 

Skarletė pripirko žvakių už keletą šimtų svarų, kad Baliharos 
gyventojai galėtų jas uždegti, melsdamiesi Viešpačiui vietinėje 
koplyčioje. Skarletė vis dažniau ėmė pastebėti palei kelią arba 
laukuose akmenų kauburėlius, kai raita arba vežimu, prikrautu 
prekių, grįždavo namo. Ji nežinojo, kurias būtent iš senovinių 
pagoniškų dievybių norėjo nuraminti tas piramides sukrovę 
žmonės, bet jeigu tai padės prišaukti lietų, ji pasirengusi pati 
sukrauti į piramidę visus Myto grafystės akmenis. 

Skarletė jautėsi visiškai bejėgė - tai buvo jai naujas gąsdinantis 
jausmas. Anksčiau ji manė, kad gerai išmano žemdirbystę, - 
juk ji užaugo plantacijoje. Keletas sėkmingų metų, kuriuos ji 
praleido Baliharoje, tik sutvirtino jos nuomonę, kad įtemptai 
dirbdamas ir to paties reikalaudamas iš kitų, greit pasieksi 
puikių rezultatų. Bet ką ji galėjo padaryti dabar, kai vien tik 
pasiryžimo dirbti aiškiai nepakako? 

Skarletė kaip ir anksčiau neatsisakinėjo pakvietimų, kuriuos 
jai reguliariai siuntinėjo. Bet jeigu pirma į balius ir kviestinius 
vakarus ji vykdavo ieškodama linksmybių, tai dabar kiekviena 
išvyka pas kaimynus jai buvo dar viena proga pasikalbėti su 
kitais lendlordais apie dabartinio gyvenimo sudėtingumą. 


Į Kilbraido abatiją Gifordų kvietimu Skarletė atvyko pavėlavusi 
vieną dieną. 

- Man gėda, Florense. Aš net neatsiunčiau telegramos, kad 
užtruksiu, - kalbėjo ji ledi Giford. - Tiesą sakant, aš tą ir 
teveikiau, kad blaškiausi tai vienur, tai kitur, ieškodama miltų 
ir ko nors valgomo. 

Ledi Giford taip džiaugėsi Skarlete, kad nė nemanė įsižeisti. 
Visi svečiai pasirinko būtent jos pakvietimą, nes ji iškilmingai 
pažadėjo, kad jos namus savo apsilankymu pagerbs misis O'Hara. 

- Aš ilgai laukiau progos padėkoti jums, mieloji ledi. - 
Garbaus amžiaus džentelmenas su bridžkelnėmis energingai ėmė 
kratyti  Skarletės ranką. Tai buvo markizas "Trevenskis su 
išsidraikiusia žila barzda ir įtartinai raudonu su mėlynomis 
gyslelėmis nosies galiuku. 

- Dėkui, sere, - tarė Skarletė, o pati pagalvojo: "Įdomu, 
kodėl aš jam sukėliau tokį jausmų antplūdį?" 

Markizas kalbėjo be galo garsiai, nes į senatvę pradėjo 
blogiau girdėti. Kreipdamasis į Skarletę, jis nenoromis į pokalbį 
įtraukė visus svečius. Jo griausmingas balsas buvo girdėti net 
kroketo aikštelėje. 

- Skarletę reikia sveikinti, - šaukė jis. - Ji išgelbėjo Baliharą. 
Aš įkalbinėjau Artūrą nemėtyti vėjais pinigų, perkant laivus iš 
sukčių, kurie be sąžinės jį apgaudinėjo, įtikinėdami, kad laivai 
pastatyti iš gero statybinio miško. Bet Artūras manęs neklausė, 
jis tarytum turėjo tikslą kuo greičiau nusigyventi. Jis neteko 
aštuonių tūkstančių svarų - daugiau kaip pusę tėvo palikimo! 
Už tuos pinigus jis būtų galėjęs supirkti visą Myto grafystės 
žemę. Kvailys kvailiu ir lieka. Jis nebuvo nuovokus ir vaikystėje, 
bet, velniai rautų, aš mylėjau Artūrą kaip brolį, nors ir negudrų. 
Niekas neturėjo ištikimesnio draugo! Kaip aš verkiau, o Dieve! 
Kaip aš raudojau, madam, kai jis pasikorė. Artūras pats puikiai 
suprato, kad yra vėpla, kokių nedaug, bet kas galėjo numanyti, 
kad jam pakaks kvailumo suvesti sąskaitas su gyvenimu?! Jis 
visa širdimi mylėjo Baliharą, joje ir nužengė į kapą. Neatleistina, 
kad Konstancija taip pasielgė su dvaru. Ji privalėjo išsaugoti 
jį kaip vargšelio Artūro atminimą. 

Markizas ilgai barstė Skarletei dėkingumo žodžius už tai, 
kad, ji, jo žodžiais, "su dvaru padarė tai, kam Artūro našlei 
neužteko nei išmanymo, nei padorumo". 

- Leiskite man dar kartą paspausti jūsų ranką! - išrėkė jis. 

Skarletė buvo sutrikusi: "Kokias čia pasakas seka tas senis?" 
Ji buvo girdėjusi, kad jaunasis Baliharos šeimininkas pasikorė 
ne pats, 0 jį į bokštą nutempė vienas iš miestelio gyventojų 
ir ten pakorė. Būtent taip tą istoriją pasakojo Kolumas. Markizas 
turbūt kažką painioja. Senatvėje Žmonėms būdinga užmiršti net 
pačius aiškiausius dalykus... O galbūt Kolumas klysta? Juk jis 
tada buvo dar visai vaikas, tiesiog klausėsi, ką šneka Žmonės. 
Tuo metu Baliharoje jo nė nebuvo: šeima gyveno Adamstaune... 
Beje, ten nebuvo ir markizo, tad ir jis pasakoja, ką iš kitų 
girdėjęs. Nežinai, kuo ir tikėti: viskas taip supainiota. 

- Sveika, Skarlete, - išgirdo ji prie ausies. Atsisukusi ji 
pamatė Džoną Morlandą. Skarletė nusišypsojo senajam markizui, 
mandagiai ištraukė ranką ir įsikibo į parankę Morlandui. 

- Džiaugiuosi tave matydama, Bartai. Aš ieškojau tavęs 
kiekviename baliuje šį sezoną, bet veltui. 

- Aš šiemet niekur nesilankiau. Vis su arkliais. Štai neseniai 
dar dvi kumelės atsivedė - man tai svarbiau negu balius pas 
vicekaralių. Na, papasakok, ką tu veikei visą tą laiką. 

Atrodo, praėjo ištisa amžinybė nuo jų paskutinio susitikimo 
dienos, ir Skarletė neišmanė, nuo ko pradėti. 

- Manau, tai tave sudomins, - tarė ji. - Vienas iš medžioklinių 
arklių, kurį tu padėjai man įsigyti, pastaruoju metu tapo 
neįtikėtinai smarkus, pralenkia patį Mėnulį. Jo vardas Kometa. 

Skarletė ir Bartas pasitraukė į kambario pakraštį ir ėmė 
pasakotis paskutines naujienas. Greitai Skarletė suprato, kad jos 
pašnekovas nieko nežino apie Retą. Užtat ji gavo išsamią 
informaciją apie tai, kaip reikia priimti kumeliuką, jeigu jis 
netaisyklingai guli pilve. Beje, Bartas jai patiko, ir ji taikstėsi 
su kai kuriomis jo keistenybėmis. 

Visi kalbėjo tik apie orą. Airijoje niekada nebuvo buvę 
sausros. O dabar saulėtos dienos ėjo viena po kitos ir nebuvo 
nė užuominos, kad orai gali pasikeisti. Krašte nebeliko nė 
vieno rajono, kuris nebūtų kentėjęs nuo drėgmės stygiaus. Kas 
gi bus rugsėjy, kai ateis laikas mokėti nuomą? 

Tik dabar Skarletė suvokė, kas jos laukia rudenį. Jai suspaudė 
širdį. Abejoti nėra ko: fermeriai nepajėgs sumokėti. Ir jeigu ji 
jų jokiais būdais neprivers sumokėti, kuo ji galės kliautis mieste, 
kur gyventojai irgi vos ne vos sudurs galą su galu? Parduotuvės, 
smuklės, netgi gydytojas - visi jie priklauso nuo iermerių pinigų. 
Ji, Skarletė, bankrutuos. 

Skarletei buvo sunku išlaikyti nerūpestingą ir patenkintą 
veido išraišką, bet ji kiek galėdama stengėsi. Kaip nekantriai 
ji laukė savaitės pabaigos, kai bus galima sugrįžti namo! 


Keletą dienų trukusio aukštuomenės rauto pas Gifordus 
baigiamuoju akordu tapo kaukių balius Bastilijos paėmimo dieną. 
Svečių paprašė apsirengti ekstravagantiškais kostiumais. Skarletė 
apsirengė ryškiai, bet skoningai: raudonas sijonas iš Golvėjaus 
su keturiais apatiniais sijonais - visi skirtingų. spalvų, dryžuotos 
vilnonės kojinės, su kuriomis, tiesą sakant, buvo karštoka, ir 
Skarletė greitai ėmė jausti šiokį tokį diskomfortą. Bet jos sukėlė 
tokį furorą, kad išties buvo verta truputį pakentėti. 


- Aš nemaniau, kad valstiečiai gali taip puikiai rengtis: man 
jie visada atrodė tokie netvarkingi, - ilgai žavėjosi ledi Giford. 
- Aš būtinai nusipirksiu tokias pat kojines ir nusivešiu jas į 

Londoną. Visi tiesiog numirs iš pavydo ir maldaus pasakyti 
siuvėjos vardą. 

"Kokia kvaila moteris, - pagalvojo Skarletė. - Dėkui Dievui, 
šiandien paskutinė naktis." 


Čarlsas Reglendas atvažiavo po vakarienės, kai prasidėjo 
šokiai. Jis atvyko iš baliaus, kuris pasibaigė tos dienos ankstyvą 
rytą. 

- Būčiau atlėkęs ir anksčiau, jeigu būčiau žinojęs, kad jūs 
esate taip arti, - tarė jis Skarletei. 

- Arti? Juk jūs buvote penkiasdešimt mylių nuo čia. 

- Nors ir visą šimtą - man tai nieko nereiškia, kai reikalas 
liečia jus. 

Skarletė leido Čarlsui ją pabučiuoti, kai jie pasitraukė į 
didžiulio ąžuolo šešėlį. Ji jau buvo beužmirštanti, kada paskutinį 
kartą ją bučiavo, 0 stiprios gr rankos laikė glėbyje. Skarletė 
pajuto malonų jaudulį, kai Carlsas ją apkabino. 

- Mylimoji, - iš susijaudinimo kimstančiu balsu ištarė Čarlsas. 

- Tss. Bučiuok mane, Čarlsai, kol man apsvaigs galva. 

Greitai ji iš tikro pajuto svaigstant galvą. Ji laikėsi už jo 
galingų pečių, bijodama pargriūti. Bet kai Čarlsas pasakė, kad 
naktį ateis į jos kambarį, Skarletė tučtuojau nuo jo atšlijo. 
Jos galva iškart prablaivėjo. Bučiniai - tai viena, tačiau naujos 
Čarlso pretenzijos visiškai neįmanomos. 

Naktį jis pakišo po jos durimis atgailaujantį laiškelį. Skarletė 
jį sudegino. Ji išvyko anksti rytą, kai visi tebemicegojo, tad 
nebuvo jokio atsisveikinimo. 


Parvažiavusi namo, Skarletė iškart išėjo ieškoti Ketės. Ji 
nenustebo radusi žaidžiančius vaikus prie senojo bokšto: ten 
buvo vienintelė palyginti vėsi vieta visoje Baliharoje. Tačiau 
tikras siurprizas Skarletei buvo Kolumo ir misis Ficpatrik 
pasirodymas. Jie kantriai jos laukė prie arbatai padengto stalo 
po dideliu pavėsingų medžiu sode už namo. 

Skarletė iš tikrųjų apsidžiaugė. Pastaruoju metu Kolumas 
atkakliai vengė Bighauso. Bet štai jis čia, ir ji jautė didelį 
malonumą priimti žmogų, kuris jai buvo beveik kaip brolis. 

- Man papasakojo nuostabią istoriją, Kolumai, - tarė ji. - 
Maniau, kad neištversiu iš smalsumo. Įdomu, ką tu apie tai 
galvoji. Pasakyk man: ar įmanoma, kad ankstesnis jaunasis 
Baliharos šeimininkas pats pasikorė bokšte? - Ir Skarletė, 

juokdamasi ir pamėgdžiodama senojo markizo kalbą, tiksliai 
perpasakojo jų pokalbį pas Gifordus. 

Kolumas atsargiai padėjo puodelį ant stalo. 

- Neturiu ką pasakyti, brangoji Skarlete, - tarė jis maloniai 
Šypsodamasis. Skarletei labai patiko, kai jis taip kalbėdavo. - 
Airijoje viskas įmanoma, antraip šalį jau seniai būtų užplūdę 
įvairūs niekšai kaip visą kitą pasaulį. - Kolumas nusišypsojo ir 
atsistojo. - Man metas. Ir taip per ilgai užsisėdėjau laukdamas 
tavęs, šažiolė Reikalai ilgiau laukti nebegali. Bet netikėk, jei 
ta moteris, - jis linktelėjo Rozalinos pusėn, - ims tau pasakoti, 
kad aš čia atėjau vien dėl arbatos ir pyragaičių. 

Jis taip energingai išėjo, kad Skarletė nespėjo suvynioti į 
servetėlę jam keletą pyragaičių. 

- Aš greit sugrįšiu, - metė misis Fic ir išskubėjo paskui 
Kolumą. 

Skarletė kitame saulės išdegintos pievutės krašte pamatė 
Harietą ir pamosavo jai ranka. "Eime gerti arbatos", - sušuko 
ji. Išėjus Kolumui, arbatos liko užtektinai. 


Kolumas O'Hara žengė sparčiai, ir Rozalina Ficpatrik, 
pasikaišiusi sijoną, ilgai bėgo, kol jį pasivijo. Kurį laiką ėjo 
tylėdama, kad atsikvėptų. Paskui prašneko: 

- Ir kas dabar? Vėl bėgi pas savo butelį, ar ne? 

Kolumas sustojo. Pasisuko į ją. 

- Pasaulyje nebeliko tiesos, ir tai drasko man širdį. Girdėjai, 
ką ji kalbėjo? Kartojo melagingus anglo žodžius, jais tikėjo. 
Lygiai kaip Devojus ir visi kiti tiki gražiu Parnelio melu. 
Nebegaliu daugiau, Rozalina. Vos susilaikiau nesudaužęs jos 
angliško puodelio ir nesuurzgęs ant jos kaip pririštas šuo. 

Kolumo akyse buvo skausmas ir kančia, tačiau Rozalinos 
veidas dar labiau surūstėjo. Per daug ilgai ji užjautė jį, matydama 
jo sielos kančias, bet kiek gi galima? Mintys apie visišką 
gyvenimo krachą ir aplinkinių išdavystę apsėdo Kolumą. Daugiau 
kaip dvidešimt metų jis kovojo už Airijos laisvę, jo reikalai 
ėmė klotis gerai, jam pavyko sukaupti ginklų arsenalą Baliharos 
protestantų bažnyčioje, ir štai dabar jam sako, kad jis visa tai 
darė be reikalo. Politiniai Parnelio metodai veiksmingesni. 
Kolumas visada svajojo numirti už savo Tėvynę. Gyvenimas be 
kovos dėl Airijos laisvės neturėjo jam jokios prasmės. 

Rozalina Ficpatrik pritarė jausmams, kuriuos Kolumas jautė 
Parneliui. Ji, kaip ir Kolumas, buvo labai nusivylusi, kad jų 

darbo neįvertino pagal nuopelnus fenijų brolijos lyderiai, dar 
daugiau, jis laikomas kenkėjišku. Tačiau Rozalina sugebėjo 
užgniaužti savo jausmus ir neprieštaraudama vykdyti vadovų 
įsakymus. Jos ištikimybė bendram reikalui buvo didelė: ji labiau 
troško asmeninio keršto negu teisingumo. 

Bet dabar Rozalina nusprendė atsisakyti savo atsidavimo 
fenijams. Kolumo kančia jai reiškė daugiau negu visos šalies 
kančia. Ji mylėjo jį labiau už gyvenimą ir negalėjo leisti, kad 
jis save pražudytų, draskomas abejonių ir bejėgio įniršio. 

- Na kas tu per airis, Kolumai O'Hara? - griežtai priekaištavo 
jam Rozalina. - Nejaugi tu leidi Devojui ir jo kompanijai 
daryti savaip ir daryti neatleistinas klaidas? Tu negali nematyti, 
kas vyksta šalyje. Žmonės kovoja neorganizuotai, dažnai pavieniui 
ir Žiauriai moka už savo veiksmus, nes neturi lyderio. Jie 
nenori nei Parnelio, nei ko nors kito. Jiems reikalingas tu. 
Tu gavai ginklų armijai. Tai kodėl tu dabar, užuot rinkęs 
žmones į gerai apginkluotą būrį, geri iki sąmonės netekimo ir 
užsiiminėji tuščiais plepalais, tarsi koks veltėdis, prisisprogęs 
kaip dūmas, savo girtais išvedžiojimais linksminantis nuolatinius 
smuklių lankytojus. 

Kolumas pažvelgė į Rėžžliną, paskui nuleido akis. Jo akyse 
sušvito viltis. 

Rozalina Ficpatrik nusisuko. Ji nenorėjo, kad jis matytų, 
kaip ji susijaudinusi. 


- Nuostabu: tu taip lengvai pakeli karštį, - pastebėjo Harieta. 

Ji sėdėjo po skėčiu, bet jos švelnų veidą buvo išmušę 
smulkūs prakaito lašeliai. 

- Man patinka karštis, - atsakė Skarletė. - Jaučiuosi kaip 
namie. Ar aš kada nors tau pasakojau apie Amerikos Pietus, 
Harieta? 

- Ne. 

- Mano mėgstamiausias metų laikas - vasara. Karštis ir jokio 
lietaus visą mėnesį - tai buvo mano stichija. O kaip nuostabiai 
atrodė medvilnės plantacijos prieš išsiskleidžiant dėžutėms: kur 
tik pažvelgsi, bekraštė žalia jūra. Aš labai mėgau klausytis, kaip 
dainuoja darbininkai, purendami kauptukais žemę. Jų nematyti, 
jie kažkur toli toli, bet oras tarytum nuaustas iš kerinčios 
melodijos, kuri vos ataidi iš tolumos. 

Skarletė staiga nuščiuvo. Tik dabar ji suvokė, kad Džordžiją 
pavadino savo namais. "Namai? Nuo šiol Airija mano namai", 
- pamanė ji. 

Harieta svajingai atsiduso: 

- Ten turbūt taip gražu. 

Skarletė nesuprasdama pažvelgė į ją. Tartum gyvenimas mažai 
ją mušė. Harieta vis tokia pat romantikė ir niekas jos nepakeičia. 

Ne, negalima nubraukti savo praeities Aš jau ganėtinai 
pagyvenau, kad taip lengvai atsisakyčiau praeities. 

Nežinau, kas man darosi. Pati nesutariu su savimi. Turbūt 
visgi karštis kaltas: aš jau pripratau prie Airijos vėsumos. 

- Man reikia peržiūrėti sąskaitas, - tarė ji Harietai. 

Tvarkingos skaičių eilės ją ramino ir kėlė nuotaiką. 

Bet šį kartą atidus skaičių studijavimas Skarlctei sukėlė 
didelę depresiją. Vieninteles bent kiek pastovias pajamas jai 
teikė jos nameliai, kuriuos tebestatė Atlantos pakraštyje. Viena 
gerai: jos pinigai nebebuvo naudojami finansuoti revoliuciniam 
judėjimui, kuriam priklausė Kolumas. Tuos pinigus ji paskirs 
patiems neturtingiausiems. Bet vis tiek lėšų nepakanka. Skarletė 
leido didžiules sumas savo dvaro ir miestelio tvarkymui. Ji 
sunkiai galėjo patikėti, kad taip lengvai švaistė Dubline 
tūkstančius, tačiau bejausmė aritmetika patvirtino, kad tikrai 
taip. 

Kad tik Džo Koltonui užtektų praktiškumo taupyti statant 
namelius. Namų paklausa nuo to nesumažės, o pelnas bus 
didesnis. Ji parašys jam, kad nepirktų brangių statybinių 
medžiagų: tuos namelius ji pirmiausia nutarė statyti tam, kad 
kuo nors užimtų Ešlį Buvo ir kitų būdų apkarpyti išlaidas: 
pamatai, ventiliacijos vamzdžiai... Galima panaudoti ir“ prastesnės 
kokybės plytas. 

Skarletė nutraukė pati save. Ką ji kalba! Kad Džo pats tai 
sumanytų? Niekada to nebus. Jis ir Ešlis - sąžiningesnių Žmonių 
nerasi, idealistai, kokių paieškoti. Skarletė prisiminė, kaip jie 
šnekėjosi statybos aikštelėje. Kaip du vandens lašai! Toks tokį 
susitiko. Ji nenustebtų, jeigu jie staiga nutrauktų pokalbį apie 
medienos kainas ir pradėtų dalytis įspūdžiais apie kokią nors 
knygą. 

Staiga Skarletei dingtelėjo mintis: ji išsiųs Harietą Keli į 
Atlantą. Ji ir Ešlis galėtų būti nuostabi pora. Juk jie tokie 
panašūs: abu gyvena iliuzijų pasaulyje, abu apie gyvenimą 
sprendžia pagal knygas. Harieta nors ir buvo naivi, turėjo labai 

svarbią savybę - ištikimybę pareigai. Kitaip nebūtų išgyvenusi 
dešimt metų su nemylimu vyru. Ji turi tvirtybės, kartais gali 
parodyti nepaprastą atkaklumą, kaip tuomet per egzekuciją, kai 
Harieta šitiek nuėjo pėsčia, kad surastų nuo Denio rankos 
nukentėjusį karininką ir pasistengtų įtikinti jį nesusidoroti su 
vyru. Su Harieta Ešlis jaustųsi kaip už akmeninės sienos. Jam 
irgi reikia moters, kuria galėtų rūpintis. Su savo charakteriu 
jis turbūt visai išlepins Bo. Net baisu pagalvoti, kas iš jo gali 
išeiti. Bilis Kelis įkrėstų Bo proto. O dar reikia nusiųsti dėžutę 
uostomosios druskos tetai Pitei. Bet tuoj Skarletės nuotaika 
subjuro: tuščios fantazijos - štai kas yra jos planai išsiųsti abu 
Keli į Ameriką. Pirmiausia, Ketė neišgyvens išsiskyrimo su Biliu. 
Kai dingo Okras, ji visą savaitę vaikščiojo kaip nesava. Bet 
Okras tebuvo tik paprastas katinas, 0 ką tuomet kalbėti apie 
Bilį! Ketė kažkaip iškart prie jo prisirišo, ir tas prieraišumas 
kas diena stiprėjo. O ir Harieta blogai pakelia karštį. Ne, tos 
idėjos teks atsisakyti. Ir Skarletė vėl palinko prie sąskaitų. 


Trisdešimt šeštas skyrius 


- Mums reikia nustoti taip išlaidauti, - piktai pasakė Skarletė. 
Ji pakratė išlaidų knygą misis Ficpatrik pusėn. - Nematau jokio 
reikalo maitinti tokią tarnų armiją, kai miltai duonai kainuoja 
visą palikimą. Mažų mažiausiai su puse jų reikės atsiskaityti. 
Kokia iš jų nauda galų gale? Ir nepradėkit senos dainelės, kad 
iš grietinės reikia sukti sviestą: jeigu dabar ir yra kažko per 
daug, tai sviesto. Jo neparduosi ir po pusę penso už svarą. 

Misis Ficpatrik sulaukė tos tirados pabaigos. Paskui ramiai 
paėmė knygą iš Skarletės ir padėjo ant stalo. 

- Vadinasi, jūs išmesite juos į gatvę? - paklausė ji. - Jie 
turės pakankamai nelaimės draugų, juk dabar Airijoje daugelyje 
fermų vyksta būtent tai, ką norite padaryti jūs. Nėra nė dienos, 
kad koks dešimt vargšų nemaldautų virtuvėje lėkštės sriubos. 
Jūs norite prisidėti prie to, kad jų gretos pagausėtų? 

Skarletė skubiu žingsniu nuėjo prie lango. 

- Ne, žinoma, ne. Nekalbėkite niekų. Bet juk turi būti koks 
nors būdas sumažinti išlaidas. 

- Mes išleidžiame kur kas daugiau, kad išmaitintume jūsų 
puikius arklius, negu reikia. tarnams išlaikyti. - Misis Ficpatrik 
balsas skambėjo sausai. Skarletė atsisuko į ją. 

- Gana, - įniršusi tarė ji. - Palikite mane vieną. 

Skarletė pasiėmė sąskaitas ir pasuko prie savo darbo stalo. 
Tačiau ji buvo per daug susierzinusi, kad susikauptų. Kaip 
niekšiška iš misis Fic pusės! Juk ji žino, kad niekas gyvenime 
man neteikia tiek malonumo kaip medžioklė. Viena, kas mane 
palaiko šią baisią vasarą, tai mintis, kad rudenį vėl prasidės 
medžioklės sezonas. 

Skarletė užsimerkė ir pamėgino įsivaizduoti šaltą, Žvalinantį 
rytą, kai lengvas šaltukas prieš rytą virsta rūku ir ragelio garsas 
skelbia medžioklės pradžią. Kažkoks raumuo nevalingai trūktelėjo 
minkštame kūne po sukąstais Žandikauliais. Jai visuomet sunku 
įsivaizduoti, daug geriau viską daryti realybėje. 

Ji atsimerkė ir kurį laiką atkakliai tvarkė sąskaitas. 
Neturėdama grūdų pardavimui ir nuomos mokesčio šiemet ji 
patirs nuostolį. Ta mintis jai kėlė nerimą, nes anksčiau ji 
visada gaudavo pelną. Netekti pinigų buvo labai nemaloni 
permaina. 

Bet Skarletė „užaugo pasaulyje, kur buvo natūralu, kad 
retkarčiais žūdavo derlius arba audra viską sunaikindavo. Ji 
žinojo, kad ateinantys metai bus kitokie. Dėl tokios negandos 
kaip sausra arba kruša jos negalima pavadinti nevykėle. Tai 
nebuvo prekyba mišku arba parduotuvėje, kur dėl nuostolių 
visa kaltė tektų jai. 

Be to, nuostoliai vargu ar palies jos turtą. Ji gali prabangiai 
gyventi iki savo dienų pabaigos, ir netgi jei Baliharoje derlius 
žus kasmet, ji vis tiek turės daug pinigų. 

Skarletė nejučia atsiduso. Šitiek metų ji dirbo nesudėdama 
rankų, taupė kur tik galėjo ir dėjo pinigus, manė, kad kai 
turės jų pakankamai, bus laiminga. Dabar ji turėjo jų Reto 
dėka, bet kažkodėl tai neturėjo jokios reikšmės. Išskyrus tai, 
kad daugiau nebuvo reikalo dirbti, ko nors siekti. 

Ji nebuvo tokia kvaila, kad trokštų vėl tapti neturtinga ir 
atsidurtų neviltyje, bet jai reikėjo, kad jai nuolat mestų iššūkį 
ir kad jos guvus protas visą laiką būtų užimtas. Be to, ji 
ilgesingai prisimindavo, kaip šuoliuodavo per tvoras ir griovius 
galingais arkliais, rizikuodama gyvybe, sutramdydavo juos valios 
pastangomis. 

Pabaigusi tvarkyti sąskaitas, Skarletė be garso sudejavusi 
pasisuko prie krūvelės asmeninių laiškų. Ji nekentė rašyti laiškų. 
Tuo labiau, kad ji jau iš anksto žinojo, kas ten per paštas. 
Daugiausia tai buvo pakvietimai. Ji sudėjo juos atskirai. Harieta 

sukurs mandagius atsisakymus: niekas nė nesužinos, kad ne ji 
juos rašė, o Harieta labai mėgsta būti naudinga. 

Dar buvo du rankos ir širdies pasiūlymai, kuriuos Skarletė 
gaudavo bent kartą per savaitę. Tai buvo nelyginant meilės 
laiškai, bet Skarletė gerai suprato, kad negautų jų, jei nebūtų 
turtinga našlė. 

Į pirmąjį laišką ji atsakė įprastomis frazėmis: "suteikėte garbę 
savo dėmesiu", "neįstengsiu atsilyginti Jums tokia pat aistringa 
meile", "be galo branginu Jūsų draugystę" ir taip toliau. 

Su antruoju buvo sudėtingiau. Tai buvo Čarlso Reglendo 
laiškas. Iš visų vyrų, kuriuos ji sutiko Airijoje, Čarlsas jai 
patiko labiausiai. Jo susižavėjimas ja buvo tikras, ne taip kaip 
uolus kitų vyrų meilikavimas. Jis nesivaikė turto, tuo ji buvo 
įsitikinusi. Čarlsas buvo iš turtingos Anglijos žemvaldžių šeimos. 
Būdamas jauniausiuoju sūnumi, vietoj šventiko karjeros pasirinko 
armiją. Bet jis tikriausiai turi ir savo pinigų. Skarletė buvo 
tikra, kad jo paradinė uniforma kainavo brangiau negu visos 
jos balinės suknelės. 

Kas dar? Čarlsas gražus. Jis toks pat aukštas kaip Retas, 
tik ne brunetas, o blondinas. Ne toks iškalbus kaip dauguma 
blondinų. Jo auksiniai medaus atspalvio plaukai nuostabiai atrodo 
įdegusios odos fone. Jis išties labai gražus. Moterys dėl jo ėjo 
iš proto. 

Tad kodėl ji jo nemylėjo? Ji apie tai galvojo, galvojo dažnai 
ir daug. Bet ji negalėjo, ji buvo jam abejinga. 

Aš noriu mylėti. Juk tai nuostabiausias jausmas pasaulyje. 
Kaip neteisinga, kad aš pati sužinojau tą per vėlai. Čarlsas 
mane myli, o man reikia, kad mane mylėtų. Aš per daug 
vieniša ir man per daug liūdna. Kodėl aš negaliu jo pamilti? 
Todėl, kad myliu Retą, štai kodėl. Taip yra ir su Čarlsu, ir 
su bet kuriuo kitu vyru. Nė vienas iš jų nėra Retas. 

Tu niekuomet negausi Reto, sakė jai protas. 

„Bet širdis skausmingai šaukė: "Tu manai, aš to nežinau? 
Tu manai, aš galiu tą užmiršti nors minutę? Manai, ta mintis 
neužklumpa manęs kiekvieną kartą, kai aš Ketėje pastebiu jo 
bruožus? Manai, ji neprislegia manęs kas kartą, vos tik aš 
įsivaizduoju esanti savo gyvenimo šeimininkė?" 

Savo atsisakymą Čar'.ui Reglendui Skarletė rašė labai 
atsargiai, parinkdama pačius geriausius žodžius, kokius tik žinojo. 
Jis niekada nebūtų jos supratęs, jeigu ji būtų jam pasakiusi, 
kad jis jai išties patiko, kad netgi galbūt ji truputį jį mylėjo 

iš dėkingumo už jo meilę jai ir kad jos nuoširdi simpatija 
jam Skarletės vedybas su Čarlsu daro neįmanomomis. Ji linkėjo 
jam geresnio likimo negu gyventi su moterimi, priklausančia 
kitam Žmogui. 


Paskutinis šio sezono pobūvis buvo rengiamas šalia Kilbraido, 
netoli Trimo. Norėdama išvengti problemų, susijusių su kelione 
traukiniu, Skarletė nusprendė važiuoti kabrioletu ir pati 
važnyčioti. Ji išvyko anksti rytą, kol dar tebebuvo vėsu. Jos 
arkliai sunkiai pakentė karštį, nors juos ir trynė šlapiomis 
kempinėmis keturis kartus per dieną. Bet ir pati Skarletė prastai 
jautėsi: visa šlapia, ji prasivartė pusę nakties bergždžiai 
mėgindama užmigti. Dėkui Dievui, jau buvo rugpjūtis. Vasara 
beveik baigėsi. - 

Dangus tebebuvo rausvokas, bet tolumoje ore jau kabėjo 
skystas ūkas. Skarletė vylėsi, kad ji teisingai paskaičiavo kelionės 
laiką. Ji norėjo pasiekti vietą, kol dar ne per daug karšta. 

Įdomu, ar tuomet jau bus atsikėlusi Nanė Satklif? Ji man 
niekada neatrodė ankstyva paukštė. Nesvarbu, prieš susitikdama 
su kuo nors, aš su malonumu nusimaudyčiau šaltoje vonioje 
ir persirengčiau. Tikiuosi, kad čia rasiu padorią kambarinę, o 
ne tokią berankę idiotę kaip pas Gifordus. Juk ji tiesiog 
nuplėšė visų mano suknelių rankoves, kai kabino jas į spintą. 
Tikriausiai misis Fic, kaip visada, teisi. Bet aš nenoriu turėti 
savo kambarinės, kad ji vaikščiotų paskui mane kaip priklijuota, 
neduodama nė minutės ramybės. Namuose Pegė Kvin man daro 
viską, ką reikia, O jeigu jau kas nors mane pasikviečia, tegu 
susitaiko su tuo, kad aš atvažiuoju be kambarinės. Ko gero 
man pačiai reikia surengti pobūvį, kad atsilyginčiau už 
svetingumą. Visi man buvo tokie geri. Bet ne dabar. Galų 
gale aš visada galiu pasakyti, kad šiemet buvo per. karšta ir, 
be to, aš pernelyg jaudinausi dėl fermerių. 

Netikėtai du žmonės išlindo iš gyvatvorės šešėlio palei kelią. 
Vienas jų sugriebė arklį už apynasrio, kitas nutaikė į Skarletę 
šautuvą. Jos širdis ėmė pašėlusiai plakti ir mintys ėmė skriete 
skrieti. Kaipgi ji nesusiprotėjo pasiimti revolverio? Galbūt jie 
pasiims tik jos sukneles ir lagaminus ir paleis ją pėsčią į 
Trimą, jeigu ji prisieks nepasakoti, kaip jie atrodo. Idiotai! Bet 
kodėl jie ne su kaukėmis kaip tie plėšikai, apie kuriuos ji 
skaitė laikraštyje? 

"Viešpatie Jėzau! Jie su uniforma, . tai ne Baltieji vaikinai". 
- Kad jūs nusprogtumėt, jūs mane mirtinai išgąsdinote! - ji 
vis dar blogai juos matė. Žalia Airijos karališkosios policijos 
uniforma susiliejo su gyvatvore. 

- Turėsiu paprašyti jūsų asmens pažymėjimo, madam, - tarė 
policininkas, laikęs jos arklį už apynasrio. - O tu, Kevinai, 
pažvelk į kabrioletą. 

- Nedrįskite liesti mano daiktų. Ką jūs sau leidžiate? Aš - 
misis O'Hara iš Baliharos ir vykstu į Kilbraidą. Misteris Satklifas 
- taikos teisėjas ir jis jau pasirūpins, kad jūs savo dienas 
baigtumėte galerose. - Apie Ernstą Satklifą ji pasakė 
nepagalvojusi, bet jis su savo puošniais ūsais išties buvo panašus 
į taikos teisėją. 

- Nejaugi jūs tikrai misis O'Hara? - Kevinas, kuriam liepė 
apieškoti kabrioletą, priėjo ir atsistojo šalia jos. Jis nusiėmė 
skrybėlę. - Mums apie jus pasakojo kareivinėse, madam. Štai 
aš pats klausiau Džonio prieš porą savaičių, ar nenuvažiavus 
pas jus susipažinti. 

Skarletė įsispoksojo į juos netikėdama savo ausimis. 

- Ir kam gi? - paklausė ji. 

- Sklinda gandai, kad jūs iš Amerikos, misis O'Hara, dabar 
ir pats matau, kad tai tiesa - pasiklausiau, kaip kalbate. Dar 
mes girdėjome, kad esate kilusi iš didžios valstijos, kuri vadinasi 
Džordžija. Mes abu jaučiame prieraišumą toms vietoms, juk 
mes kovėmės ten šešiasdešimt trečiaisiais. 

Skarletė nusišypsojo: 

- Negali būti! Tik pamanykit, gauti Žinią iš namų pakeliui 
į Kilbraidą. Kur būtent jūs buvote? Kurioje Džordžijos dalyje? 
Jūs kovojote vadovaujami generolo Hudo? 

- Ne, madam, aš buvau su Šermano vaikinais, jis su Džonio 
Rebo ir apskritai... 

Skarletė palingavo galvą nepajėgdama suvokti ką išgirdusi. 
Ji turbūt apsiriko. Bet tolesnis pokalbis išsklaidė jos abejones. 
Jos pašnekovai, abu airiai, dabar buvo geriausi draugai. Ir su 
malonumu prisiminė kruviną karą, kuriame jie kovėsi priešingose 
pusėse. 

- Negaliu suprasti, - pagaliau prisipažino ji. - Prieš penkiolika 
metų jūs stengėtės užmušti vienas kitą, ir po šito jūs - draugai. 
Nejaugi niekada ir nesusiginčijate, kas buvo teisūs, pietiečiai ar 
šiauriečiai? 

"Džonis Rebas" nusijuokė. 

- Kokią reikšmę tai turi kareiviui, teisūs ar neteisūs? Kareivis 
privalo kautis, štai ko jam reikia. Nesvarbu, su kuo kariauji, 
svarbu, kad būtų geras mūšis. 


Satklifų  liokajus vos neprarado savo profesinio šalta- 
kraujiškumo, kai ką tik atvykusi Skarletė pareikalavo, kad į 
kavą jai įpiltų brendžio. Ji buvo pernelyg susijaudinusi ir 
negalėjo susivaldyti. 

Ji nusimaudė, apsivilko naują suknelę ir nulipo žemyn 
jausdama, kad vėl atgavo savitvardą. Ir staiga išvydo Čarlsą 
Reglendą. Jo neturėjo būti šiame pobūvyje! Ji apsimetė, kad 
jo nepastebi. 

- Jūs puikiai atrodote. Ir jūsų namai nuostabųs. Mano toks 
nuostabus kambarys, atrodo, galėčiau pasilikti jame visam laikui. 

- Aš nieko labiau ir netrokštu, Skarlete. Jūs pažįstama su 
Džonu Grehemu? | 

- Tik neakivaizdžiai. Visais įmanomais ir neįmanomais būdais 
stengiuosi, kad mane jam pristatytų. Sveiki, misteri Grehemai. 

- Misis O'Hara, - Džonas Grehemas buvo aukštas ir grakštus 
ir jo laikysena buvo gracinga kaip atleto iš prigimties. Jis buvo 
medžioklinių šunų Golvėjuje Bleizerse savininkas, laikė tikriausiai 
pačius geriausius skalikus Airijoje. Kiekvienas lapių medžiotojas 
Didžiojoje Britanijoje vylėsi kada nors būti pakviestas į medžioklę 
Bleizerse. Grehemas tą žinojo, ir Skarletė žinojo, kad jis Žino. 
Nebuvo jokios prasmės vaizduoti šventą naivuolę. 

- Misteri Grehemai, ar jūs imate kyšius? (Kodėl Čarlsas 
nenustoja į ją spoksojęs? Ir apskritai, ką jis čia veikia?) 

Džonas Grehemas kvatodamas atmetė atgal savo žilą galvą. 
Kai jis vėl pažvelgė į Skarletę, jo akyse blykstelėjo vylinga 
ugnelė. 

- Man sakė, kad amerikiečiai iškart eina prie reikalo, misis 
O'Hara. Dabar matau, kad tai tiesa. Pasakykite, kas konkrečiai 
jus domina. 

- Ar jus patenkintų mano ranka ir koja? Aš, ko gero, 
sugebėsiu moteriškame balne išsilaikyti be vienos kojos - mano 
nuomone, tai vienintelis jo privalumas, - o valdyti man visiškai 
pakaks vienos rankos. 

Grehemas nusišypsojo. 

- Neįprastas pasiūlymas. Apie amerikiečius sako, kad jie be 
kita ko linkę į ekstravagantiškumą. 

Skarletė jau ėmė netekti kantrybės nuo jo juokų. Be to, 
ją šiek tiek erzino Čarlso buvimas. 

- O štai ko jums tikriausiai nesakė, misteri Grehemai, tai 
to, kad amerikietis lenda pro tvorą ten, kur airis įeis pro 
vartus, O anglas nueis namo. Jeigu jūs leisite man medžioti 
Bleizerse, aš laimėsiu nors vieną lentelę arba prižadu viešai 
suvalgyti varnų krūvą, ir be druskos. 

- Prisiekiu, madam, už tokias šnekas džiaugsiuos matydamas 
jus, kada tik jūs panorėsite. 

Skarletė nusišypsojo: 

- Atsiminsiu. 

Ji pavaizdavo, kad paspjaudė delnus. Grehemas plačiai 
nusišypsojo ir padarė tą patį. Jų rankų pliaukštelėjimas nuaidėjo 
po ilgos galerijos skliautais. 

Po to Skarletė priėjo prie Čarlso Reglendo. 

- Juk aš jums laiške parašiau, kad tai visoje Airijoje 
vienintelis pobūvis, kuriame jums neverta būti. Iš jūsų pusės 
tai nesąžininga. 

- Aš atvykau ne jūsų varžyti, Skarlete. Aš tiesiog norėjau 
jums kai ką pasakyti pats, ne laiške. Nesijaudinkite, aš nesirengiu 
jums įgrįsti. Aš galiu suprasti, kad "ne" yra "ne". Kitą savaitę 
mano pulkas išvyksta į Doungalą, ir tai buvo mano paskutinis 
šansas pasakyti jums tai, ką noriu pasakyti. Ir turiu prisipažinti 
- paskutinis šansas jus vėl pamatyti. Prižadu nesvaidyti į jus 
paslapčia maldaujamų žvilgsnių, - jis liūdnai nusišypsojo. - Aš 
šią kalbą repetavau. Kaip ji, nieko? 

- Visai pakenčiama. Kas atsitiko Doungale? 

- Baltieji vaikinai. Atrodo, jų ten daugiau negu kitose 
grafystėse. 

- Važiuojant čia mane sustabdė du konstebliai, jie norėjo 
iškratyti mano kabrioletą. 

- Taip, mes pastatėme visur patrulius. Greitai rinks nuomos 
mokesčius ir... bet nekalbėkime apie tai. Geriau pasakykite man, 
ką tokio juokingo papasakojote Džonui Grehemui? Seniai 
negirdėjau, kad jis taip kvatotų. 

- Jūs seniai pažįstami? 

- Jis mano dėdė. 

Skarletė juokėsi, kol nepaskaudo šonai. 

- Tai štai ką jums, anglams, reiškia žodis "kuklus". Jeigu 
jūs nors kiek dažniau būtumėt gyręsis savo giminaičiais, Čarlsai, 

būtumėt išvadavęs mane nuo didelių rūpesčių. Aš visus metus 
bandžiau patekti į Bleizersą, bet nieko čia nepažinojau. 

- Štai kas jums tikrai turėtų patikti, tai tetulė Leticija. Ji 
nušluostys nosį dėdei Džonui ir nė nemirktels. Eime, aš jus 
pristatysiu. 


Tolumoje girdėjosi pikti griaustinio aidai, tačiau lietaus 
nebuvo. Vidurdienį tapo visai tvanku. Ernstas Satklifas sudavė 
į pietų gongą, kad atkreiptų svečių dėmesį. Jie su Žmona 
sumanė kažką neįprasto, tarė jis, gana smarkiai nervindamasis. 
Patys smalsiausi tuoj pat apibėrė jį klausimais: ar bus kaip 
visuomet kroketas ir šaudymas iš lanko? Arba biliardas? 

- Tęsk Ernstai, prašau, - tarė jo Žmona. 

Vis stabčiodamas ir užsikirsdamas Ernstas pranešė jiems apie 
savo sumanymą. Virš upės ištemptos virvės, visiems duos 
maudymosi. kostiumus, ir patys drąsiausi galės, laikydamiesi už 
lyno, atsigaivinti srovėje. 

- Na, tai, Žinoma, ne srovė, - pataisė jį Nanė Satklif, - 
bet visai padori tėkmė. Ten atneš šampano su ledu. 

Skarletė buvo viena pirmųjų, kuri ryžosi. Atrodo, buvo 
suteikta galimybė praleisti pusdienį šaltoje vonioje. 

Tai pasirodė kur kas maloniau negu šalta vonia, nepaisant 
nė to, kad vanduo buvo šiltesnis, negu tikėjosi Skarletė. 
Laikydamasi rankomis už virvės ji judėjo į upės vidurį, ten, 
kur buvo giliau. Netikėtai Skarletė pajuto, kad atsidūrė visiškoje 
srovės valdžioje. Čia buvo šalčiau, ir jos rankos greitai pašiurpo. 
Ją metė tiesiai ant virvės, paskui ji pajuto, kad atrama slenka 
iš po kojų. Dabar viskas priklausė nuo to, ar pajėgs ji išsilaikyti 
už lyno ar nukris. Ją mėtė tai vienon, tai kiton pusėn, kojos 
pynėsi vandens sukūryje. Skarletė pajuto pavojingą pagundą 
paleisti: virvę ir nuplaukti atsidavus stichijos valiai. Plaukti, 
išsivaduoti nuo žemės po kojomis, nuo sienų ir kelių, nuo 
visko, kas ją skaudino ir kankino. Jos širdis saldžiai apmirė, 
kai ji įsivaizdavo, kas bus, jeigu ji paleis lyną. 

Skarletės rankos drebėjo nuo įtampos. Labai lėtai ir atsargiai 
ji slinko pirmyn, kol nepajuto, kad srovė nebebando išversti 
jos iš kojų. Ji pasisuko nugara į kitus, kurių džiaugsmingi 
šūksniai atsklido iki jos nuo ano kranto, ir pravirko, pati 
nežinodama kodėl. 

Šiltame vandenyje sukosi maži sukūriai kaip netoli gurgėjusios 
srovės pirštai. Pamažu Skarletė pajuto jų glamonę ir paniro 

po vandeniu prie jų. Šiltos kutenančios srovės glaudėsi prie 
jos kojų, klubų, krūtinės, vyniojosi apie liemenį ir kelius po 
vilnone palaidine ir šortais. Ji pajuto savyje keistą tuštumą, 
neaiškų ilgesį, troškimą, kad jį numaldytų. 

- Keite... - sušnibždėjo ji sutinusiomis lūpomis, glausdamasi 
prie virvės. 


- Juk tai išties nepaprastai smagu, - šūktelėjo Nanė Satklif. 
- Kas nori šampano? 

Skarletė prisivertė apsidairyti aplink. 

- Na, Skarlete, nutrūktgalve, praeiti pro pačią pavojingiausią 
vietą! Jums teks grįžti. Niekam iš mūsų neužteks drąsos atnešti 
jums šampano. 


"Taip, - pagalvojo Skarletė, - reikia eiti atgal." 


Po vakarienės ji priėjo prie Čarlso Reglendo. Jos skruostai 
buvo pabalę, akys blizgėjo. 

- Ar galiu jus šį vakarą pavaišinti pyragaičiu? - tyliai 
paklausė ji. 

Čarlsas buvo patyręs, sumanus meilužis. Jo rankos buvo 
švelnios, lūpos - karštos ir atkaklios... Skarletė užsimerkė, 
atsiduodama jo lytėjimui, nelyginant vandens srovės glamonei! 
Bet jis ištarė jos vardą, ir ji pajuto, kad ekstazė apleidžia ją. 
"Ne, - pagalvojo ji, - ne. Aš nenoriu šito netekti, neturiu." Ji 
užsimerkė stipriau, ji galvojo apie Retą, įsivaizduodama, kad ją 
glamonėjančios rankos - tai Reto rankos, lūpos - Reto lūpos, 
kad galinga, šilta, pulsuojanti banga, užpildanti skausmingą 
tuštumą jos sieloje - tai Retas. 

„Nieko neišėjo. Tai buvo ne Retas. Ją apėmė gėla, kai ji 
apie tai pagalvojo. Ji nusisuko nuo atkaklių Čarlso lūpų ir 
raudojo, kol jis paliko ją ramybėje. 

- Mano brangioji, - tarė jis. - Kaip aš tave myliu. 

- Prašau, - sušnibždėjo Skarletė, - prašau, išeik. 

- Kas atsitiko, mieloji, kas nors ne taip? 

- Ne, tai aš, aš. Aš kalta. Prašau, palik mane vieną. 


Jos balsas buvo toks silpnas, jame buvo girdėti tokia skaudi 
neviltis, kad Čarlsas tučtuojau atsitraukė, pamatęs, kad visa, ką 
jis gali dėl jos padaryti, tai išeiti. Tyliai pasiėmęs savo drabužius, 
jis išėjo be garso uždaręs duris. 

Trisdešimt septintas skyrius 


"Išvykau į savo pulką. Visada jus mylėsiu. Jūsų Čarlsas.“ 

Skarletė atidžiai sulankstė raštelį ir paslėpė jį po perlų 
vėriniu savo brangenybių dėžutėje. Jeigu tik... 

Bet jos širdyje niekam nebuvo vietos. Ten buvo Retas. 
Retas, besijuokiantis, erzinantis, primetantis savo valią, apginantis 
ir gelbstintis. 

Kai ji nulipo pusryčių, po akimis tamsavo ratilai, 
nepaguodžiamų naktinių raudų antspaudas. Ji atrodė nepasiekiama 
su savo linine žalia suknele. Ji jautėsi tarsi sukaustyta ledo 
šarvais. 

Ji buvo priversta šypsotis, kalbėtis, klausytis, juoktis, atlikti 
viešnios priedermes. Ji pažvelgė į Žmones, sėdinčius abipus ilgo 
stalo. Jie šnekučiavosi vienas su kitu, kvatojo, kažko klausėsi. 
Kas iš jų, kaip ir ji, nešiojasi savyje neužgyjančias žaizdas? 
Kas iš jų jaučiasi negyvi viduje ir už tai dėkoja likimui? Kaip 
narsūs Žmonės. 

Ji linktelėjo liokajui, stovėjusiam su stalo įrankiais rankose 
šalia ilgo bufeto. Jis pradėjo nuiminėti vieną po kito sidabrinius 
dangtelius nuo didelių vazų, laukdamas jos ženklo. Skarletė 
palankiai pažiūrėjo į omletą su keletu plonų riekelių bekono. 

- Taip, keptą tomatą, - tarė ji, - ne, ne, nieko šalto. 
Kumpis, marinuota žąsis, putpelės kiaušiniai drebučiuose, jautiena 
su prieskoniais, sūdyta žuvis, užpiltinės, ledai, vaisiai, sūris, 
džiūvėsiai, džemai, daržovių garnyras, vynas, elis, sidras, kava. 

Ne, ji nieko nenori! 

- Aš turbūt išgersiu arbatos, - tarė Skarletė. 

Ji buvo tikra, kad pajėgs išgerti gurkšnelį. Po to sugrįš į 
savo. kambarį. Laimė, buvo daug svečių, ir dauguma iš jų 
atvažiavo medžioti. Beveik visi vyrai tuo metu jau bus miške. 
Pietūs taip pat kaip ir arbata bus paduoti ir namuose, ir ten, 
kur vyks medžioklė. Kiekvienas gali linksmintis kaip panorės. 
Iki pietų nebuvo reikalaujama būti nustatytu laiku nustatytoje 
vietoje. Be ketvirčio aštuntą - po pirmojo gongo - visus kvietė 
susirinkti svetainėje. Pietūs turėjo prasidėti aštuntą. 

Ji parodė į kėdę greta moters, su kuria nebuvo pažįstama. 
Liokajus pastatė ant stalo mažą padėklą su arbatos reikmenimis. 
Paskui atitraukė kėdę, pasodino Skarletę, išskleidė servetėlę ir 
dailiu gestu užmetė jai ant kelių. Skarletė pasveikino kaimynę 
galvos linktelėjimu. 

- Labas rytas, - tarė ji. - Aš esu Skarletė O'Hara. 

Moteris žavingai šypsojosi. 

- Labas rytas. Seniai noriu su jumis susipažinti. Mano 
pusseserė Liusė Fein man pasakojo, kad ji sutikdavo jus pas 
Bartą Morlandą, kai ten buvo Parnelis. Ar jums neatrodo, kad 
tai nuostabus maištingumas - pripažinti, kad palaikai Homrulį? 
Beje, vadinuosi Mėj Taplou. 

- Mano pusbrolis sakė, kad Homrulis keltų man kur kas 
mažiau simpatijų, jeigu Parnelis būtų mažas, storas ir su 
karpomis, - tarė Skarletė. 

Kol Mėj Taplou juokėsi, ji pylė arbatą. "Ledi Mėj Taplou", 
jei visiškai tiksliai. Mėj tėvas buvo hercogas, vyras - vikonto 
sūnus. Įdomu, kaip greitai galima prisigraibyti visų tų Žinių, 
kai pobūviai eina vienas po kito. Dar įdomiau, kaip provincialė 
iš Džordžijos valstijos pripranta prie to, kad aplinkui laidomos 
užuominos apie visus ir apie nieką konkrečiai. 

- Bijau, jūsų pusbrolis bus visiškai teisus, jeigu apkaltins 
mane tuo pačiu, - patikliai ištarė Mėj. - Aš praradau bet kokį 
susidomėjimą teisių perėmimu nuo tada, kai Bertis pradėjo 
storėti. 

Atėjo Skarletės prisipažinimų eilė. 

- Aš nežinau, kas toks Bertis. 

- Kaip kvaila iš mano pusės, - tarė Mėj. - Žinoma, jūs 
nežinote. Jūsų juk nebuvo Londone šį sezoną, taip? Liusė sakė, 
kad jūs visiškai viena tvarkote reikalus savo fermoje. Man 
rodos, tai nuostabu. Priverčia vyrus, kurie negali išsiversti bc 
valdytojo, atrodyti tokiais menkystomis, kokie jie iš tikro ir 
yra. Bertis - tai Velso princas. Mielas, jam taip patinka būti 
kaprizingam, bet tai jau ima kristi į akis. Jūs eitumėt iš proto 
dėl jo žmonos Aleksandros. Kurčia kaip kumštis. Su ja 
neįmanoma dalytis paslaptimis, neparašius popieriuje, bet ji 
nepaprastai daili ir miela. 

Skarletė nusijuokė. 

- Jeigu jūs galėtumėt įsivaizduoti, Mėj, ką aš jaučiu, 
numirtumėt iš juoko. Ten, namuose, kur aš augau, patys 
aristokratiškiausi gandai buvo skleidžiami apie naujo geležinkelio 
savininką. Visiems buvo įdomu, kokius batus jis avi. Aš sunkiai 
galiu patikėti, kad čia su jumis plepu apie būsimąjį Anglijos 
karalių. 

- Liusė sakė, kad jūs turite man nežmoniškai patikti ir 
pataikė kaip pirštu į akį. Prižadėkite man, kad jeigu kada nors 

susiruošite į Londoną, apsistosite tik pas mus. Tai kas nutiko 
tam geležinkelio savininkui? Kokie buvo jo batai? Ar jis 
nešlubavo? Esu tikra, kad man beprotiškai patiktų Amerika. 

Skarletė nustebusi pamatė, kad suvalgė visus savo pusryčius 
ir vis dar tebebuvo alkana. Ji davė ženklą liokajui, stovėjusiam 
už jos kėdės. 

- Atleiskite man, Mėj, aš, ko gero, paprašysiu dar. Būkite 
geras, truputį kedžerio* ir kavos. Ir daugiau grietinėlės. 

"Gyvenimas tęsiasi. Ir galbūt jis ne toks jau blogas. Aš 
nusprendžiau būti laiminga ir aš būsiu laiminga. Man netgi 
atrodo, kad aš jau laiminga. Tiesiog šito nepastebėjau." Ir ji 
nusišypsojo savo naujajai pažįstamai. 


Per vakarienę pylė kaip iš kibiro. Visi, kas "buvo name, 
išlėkė į lauką ir kvailiojo lietuje. Greitai baigsis ta baisi vasara. 

Skarletė išvažiavo namo kitą dieną vakarop. Buvo vėsu, 
paprastai dulkėta gyvatvorė buvo švariai nuplauta lietaus. Jau 
greitai turėjo prasidėti medžioklės sezonas. Tik pamanykit, 
Golvėjus Bleizersas! Man tikrai bus reikalingi mano arkliai. 
Reikės patikrinti, kad juos išsiųstų geležinkeliu. Protingiausia, 
manau, būtų pakrauti juos Trime, paskui į Dubliną, 0 po to 
jau į Golvėjų. Antraip - tai ilgas kelias: į Malingarą, ten 
poilsis, 0 paskui traukiniu į Golvėjų. Įdomu, tikriausiai aš ir 
pašaro turiu jiems išsiųsti. Dar reikia išsiaiškinti dėl arklidžių. 
Rvt parašysiu Džonui Grehemui. 

Ji nepastebėjo, kaip greitai atsidūrė namie. 


- Turiu naujienų, Skarlete! - ji niekuomet nebuvo mačiusi 
Harietos tokios susijaudinusios. | 

"Tačiau ji kur kas  malonesnė, negu aš maniau. Jeigu ją 
dar atitinkamai aprengus..." 

- Kol tavęs nebuvo, atėjo laiškas nuo vieno iš mano 
angliškųjų pusbrolių. Aš tau sakiau, ar ne, kad parašiau jam 
apie tai, kaip man pasisekė ir kokia tu man gera. Tas pusbrolis, 
jo vardas Redženaldas Parsonas, beje, šeimoje jį visada vadino 
tiesiog Redžiu, tai štai, jis susitarė, kad Bilį priimtų į mokyklą, 
kurią lanko jo sūnus, Redžio sūnus. Jo vardas... 


* Kedžeris - europietiškas patiekalas iš žuvies, ryžių ir kiaušinių. 

- Palauk minutėlę, Harieta. Apie ką tu čia kalbi? Aš maniau, 
kad Bilis eis į mokyklą Baliharoje. 

- Jis turėtų eiti į tą mokyklą, jei nebūtų nieko kito. Taip 
aš parašiau Redžiui. 

Skarletė paniuro. 

- Kuo tau nepatinka čionykštė mokykla, norėčiau žinoti? 

- Ji man patinka, Skarlete. Tai gera airiška kaimo mokykla. 
Bet aš noriu kažko geresnio Biliui, juk tu mane supranti? 

- Nieko panašaus. 

Ji buvo pasirengusi apginti Airiją, airių mokyklas apskritai 
ir taipogi Baliharos mokyklą, bet čia ji gerai įsižiūrėjo į 
paprastai tokį švelnų ir bejėgį Harietos veidą. Jis nebebuvo 
švelnus, jis nebebuvo bejėgis. Pilkos Harietos akys, paprastai 
aptrauktos svajingu dūmeliu, dabar buvo plieninės. Ji pasirengė 
kautis už savo sūnaus ateitį su kuo tik nori ir kaip tik nori. 
Skarletė jau sykį buvo liudininkė, kaip jos akyse ėriukas virto 
liūtu, kai Melanija Vilks stojo ginti to, kuo ji tikėjo. 

- Tu pagalvojai apie Ketę? Ji bus tokia vieniša be Bilio. 

- Atleisk, Skarlete, bet man reikia galvoti apie tai, kas 
geriau Biliui. 

Skarletė atsiduso. 

- Būčiau laiminga, jei galėčiau pasiūlyti tau kokią nors 
alternatyvą, Harieta. Mudvi žinome, kad Anglijoje į Bilį visuomet 
žiūrės kaip į airio sūnų, Airijos arklininko. Amerikoje jis galės 
tapti tuo, kuo tu panorėsi, kad jis taptų. 


Ir štai rugsėjo pradžioje Skarletė ir stoiškai tylinti ant jos 
rankų Ketė atsisveikino su Harieta ir Biliu, išplaukiančiais į 
Ameriką. Bilis verkė, Harietos veide švietė ryžtas ir viltis, akyse 
- svajonė. Skarletė vylėsi, kad nors dalis jų išsipildys. Ji parašė 
Ešliui ir dėdei Henriui Hamiltonui, papasakojo jiems apie 
Harietą, kreipėsi į juos su prašymu padėti susirasti jai būstą 
ir mokytojos vietą. Ji buvo tikra, kad bent jau tai jie dėl jos 
padarys. Visa kita priklausė nuo aplinkybių ir pačios Harietos. 


- Eime į zoologijos sodą, katyte Kete. Pažiūrėsime į žirafas, 
į liūtus, į meškas ir į didelį didelį dramblį. 

- Liūtai Ketei nebepatinka. 

- Tu gali ir persigalvoti, kai pamatysi mažus meškučius. 

Dubline jos išbuvo savaitę, kasdien ėjo į zoologijos sodą, 
paskui valgė pyragaičius su kremu Bjulio kavinėje, po to lėlių 

teatras ir pietūs "Šelburne" - daugiasluoksniai sumuštiniai, ruginiai 
paplotėliai, plaktos grietinėlės sidabrinės kepurės, eklerų 
krepšeliai. Skarletė suprato, kad jos dukra nepavargsta ir kad 
jos skrandis geležinis. 

Sugrįžusios į Baliharą, bokštą jos pavertė mažu Ketės 
kampeliu: pašaliniams įeiti draudžiama. Ketė pati išvalė 
sudžiūvusius voratinklius ir daugiaamžes dulkes, po to Skarletė 
ėmė nešioti vandenį dubenį po dubens, ir jos dviese plovė, 
trynė, gramdė grindis ir kambario sienas. Ketė juokėsi, laistėsi, 
leido muilo burbulus. Tai Skarletei priminė, kaip ji maudė 
Ketę, kai ji buvo dar visai mažytė. Daugiau kaip savaitė praėjo, 
kol buvo sutvarkytas kambarys, bet Skarletė neprieštaravo. Tačiau 
ji džiaugėsi, kad laiptelių, vedančių į viršutinius aukštus, nebuvo. 
Antraip Ketė su malonumu būtų išplovusi L bokštą nuo 
apačios iki viršaus. 

Jos baigė, kai būtų buvusi švenčiama derliaus diena, jei ne 
tokia sausa vasara. Kolumas patarė jai nerengti iškilmių, jei 
nėra ko švęsti. Jis padėjo jai išdalyti maišus su miltais ir su 
mėsa, su druska, cukrumi, bulvėmis ir kopūstais, kurie buvo 
atgabenti į miestą dideliuose vagonuose nuo visų tiekėjų, kokius 
Skarletė tik sugebėjo rasti. 

- Jie netgi nepasakė man dėkui, - tarė ji su kartėliu, kai 
išbandymas buvo praėjęs. - O jei ir pasakė, tai taip, iš 
mandagumo. Galima pamanyti, kai kurie iš jų tik dabar suprato, 
kad ir aš nukentėjau nuo sausros. Mano grūdai žuvo taip pat 
kaip ir jų, aš netenku pinigų ir visgi perku jiems visus tuos 
produktus. 

Ji negalėjo žodžiais išsakyti savo nuoskaudos. Žemė, O'Harų 
žemė, ir Baliharos gyventojai tapo jos priešais. 

Skarletė energingai ėmėsi įrenginėti Ketės bokštą. Iki šiol 
visiškai. nesidomėjusi, kas vyksta jos namuose, ji dabar ilgas 
valandas vaikščiodavo po kambarius, kritiškai tyrinėdama ten 
esančius baldus, kiekvieną kilimėlį, kiekvieną užtiesalą, pagalvį, 
rinkdama, kas geriausia. Paskutinis žodis buvo Ketės. Ji peržiūrėjo 
viską, ką išrinko Skarletė, ir paėmė ryškų kilimėlį, visą gėlėtą, 
tris apklotus iš skiautelių ir Sevro vazą savo teptukams. Kilimėlis 
ir užtiesalai buvo numesti į gilią nišą masyvioje bokšto sienoje. 
"Miegoti", - tarė Ketė. Paskui ji ėmė landžioti iš namo į 
bokštą ir iš bokšto į namą su savo mėgstamomis paveikslėlių 
knygelėmis, dažų dėžutėmis, herbarijais ir dėžute su sudžiūvusiais 

savo mėgstamų pyragaičių likučiais. Jais ji ketino vilioti paukščius 
ir Žvėris, kad paskui juos pieštų ant bokšto sienų. 

Skarletė su paslėptu pasididžiavimu klausėsi Ketės planų ir 
stebėjo jos uolius pasirengimus. Ketė nusprendė sukurti savo 
pasaulį, kuriame jai būtų gera ir be Bilio. "Aš galėčiau daug 
ko pasimokyti iš savo keturmetės dukters", - liūdnai pagalvojo 
Skarletė.  Ketės gimimo dieną jos iškepė keturis "mažus 
pyragaičius, kiekvienas buvo su keturiomis žvakutėmis. Vieną 
suvalgė pačios, sėdėdamos bokšte ant grindų. Antrą suvalgė 
kartu su Greine. O pakeliui į namus paliko dar du paukšteliamš 
ir Žvėreliams. 

Kitą dieną linksma Ketė pasakė, kad neliko nė trupinėlio. 
Ji nepavadino jos eiti pažiūrėti. Dabar bokštas buvo jos 
asmeninės valdos. 


Kaip visi Airijoje, tą rudenį Skarletė laikraščius skaitė su 
nerimu, pereinančiu į pasipiktinimą. Nerimą jai kėlė dažni 
iškeldinimo ir turto atėmimo atvejai. Ji visiškai galėjo suprasti 
tą pasipriešinimą, kurį kaip atsaką rodė fermeriai. Valdytojų 
užpuldinėjimai apsiginklavus šakėmis, o ir visai plikomis rankomis 
buvo vien normali žmogiška reakcija, ir jai buvo gaila, kad 
nė vienas iškeldinimas tokiu būdu nebuvo sustabdytas. Fermeriai 
nekalti, kad derlius blogas ir negauta pinigų už parduotus 
grūdus. Ji tą gerai suprato. 

Medžioklėje visi apie tai ir tešnekėjo, be to, žemvaldžiai 
buvo kur kas mažiau atlaidūs negu Skarletė. Jie buvo susirūpinę 
dėl fermerių pasipriešinimo. "Ko, velniai rautų, jie laukia? Jeigu 
jie nemoka nuomos mokesčio, tai netenka namų. Jie tą žino, 
taip visuomet buvo. Maištas, štai kas tai yra..." 


Tačiau ir Skarletė pakeitė savo nuomonę ir stojo savo 
kaimynų pusėn, kai pasirodė Baltieji vaikinai. Jeigu vasarą 
pasitaikė keletas pavienių incidentų, tai dabar Baltieji vaikinai 
buvo geriau organizuoti ir daug žiauresni. Kas nakų fakelais 
nušvisdavo svirnai ir šieno stirtos; jie užmušinėjo avis ir kiaules, 
asilams ir kinkomiesiems arkliams laužė kojas arba perpjaudavo 
sausgysles, daužė į šipulius parduotuvių vitrinas, G į vidų 
primėtydavo mėšlo arba degančių fakelų. 

Artėjant žiemai, vis dažniau buvo puldinėjami kariškiai ir 
Airijos konstebliai, dvarininkai, raiti arba važiuoti karietomis. 
Kur nors keliaudama Skarletė būtinai pasiimdavo grumą. 

Ketė buvo jos nuolatinio nerimo šaltinis. Išsiskyrimas su 
Biliu, atrodo, nuliūdino ją kur kas mažiau, negu bijojo Skarletė. 
Ji visą laiką buvo užsiėmusi kokiu nors žaidimu, kurį pati 
susigalvodavo. Bet jai tebuvo ketveri metai, ir Skarletei nepatiko, 
kad ji tiek daug vaikšto viena. Ji nenorėjo savo vaiko laikyti 
narvelyje, bet būtų ramiau, jei Ketė nebūtų tokia judri, tokia 
nepriklausoma, tokia bebaimė. Ji vaikščiojo po arklides ir svirnus, 
sandėlius ir sviesto mušyklas. Ji klaidžiojo po laukus ir miškus 
kaip maža laukinukė, jausdamasi ten kaip namie, o ir pačiame 
kame buvo daugybė negyvenamų kambarių, ten buvo taip puiku 
žaisti. Sandėliukai, pilni dėžių ir skrynių. Rūsiai, kuriuose buvo 
laikomas vynas ir statinės su produktais. Patalpos tarnams, 
sidabrui, pienui, sviestui, sūriui, ledui, lyginimo kambarys, staliaus 
dirbtuvės - Bighause buvo kas veikti. 

Ieškoti Ketės buvo beprasmiška. Ji galėjo būti kur tik nori, 
bet visuomet atsirasdavo namuose pavalgyti ir nusimaudyti. 
Skarletė negalėjo suprasti, iš kur mergaitė žinodavo, kiek valandų, 
bet ji niekada nevėluodavo. 

Kasdien po pusryčių Skarletė ir Ketė jodinėdavo. Tačiau 
Skarletė bijodavo jodinėti keliais dėl Baltųjų vaikinų. Ir ji 
nenorėjo imti grumo, kad nesugriautų tų pasijodinėjimų dviese 
žavesio. Tad jų maršrutas dabar ėjo takeliu, kuriuo ji jodinėdavo 
anksčiau, pro bokštą, per brastą ir toliau dėdės Danielio namų 
link. "Galbūt Pidžinai O'Harai tai ir nepatinka, bet jai teks 
su tuo susitaikyti, jeigu nori, kad aš ir toliau mokėčiau nuomą 
už Simusą. Ak, jei Timotis, jaunesnysis Danielio sūnus, greičiau 
susirastų nuotaką! "Tuomet jam atitektų tas mažas dvaras, O 
Pidžinos charakteriui, be abejo, išeitų tik į gera -- pašalinės 
moters buvimas." Skarletei trūko to lengvumo, kurį turėjo jos 
santykiai su šeima iki Pidžinos. 


Kas kartą, prieš išvykdama į medžioklę, Skarletė klausdavo 
Ketės, ar ji neprieštarauja. Ketė suraukdavo įdegusią kaktytę 
su nustebusiomis giedromis žaliomis akelėmis. 

- Kodėl žmonės prieštarauja? - klausdavo ji. 

Nuo to Skarletei palengvėdavo. Gruodyje ji Ketei paaiškino, 
kad jos nebus ilgai, todėl kad ji išvažiuoja toli, traukiniu. 
Ketės reakcija buvo tokia pat. 

Skarletė į taip ilgai lauktą medžioklę į Golvėjų Bleizersą 
išvyko antradienį. Tiesą sakant, medžioklė turėjo prasidėti 
ketvirtadienį, ir ji norėjo turėti dieną atsargai, kad pailsėtų 

pati ir arkliai. Skarletė visai nesijautė pavargusi, priešingai, ji 
jautė jėgų antplūdį ir džiaugsmingą pakilimą. Tačiau ji nesirengė 
rizikuoti. Nuo pat medžioklės pradžios ji privalo būti geros 
formos. Jeigu ketvirtadienis bus . jos triumfo diena, ji prabus 
ten penktadienį ir šeštadienį. Tai reikš, kad jos geriausioji 
forma vis dar puiki. 

Baigiantis pirmajai mėdžioklės dienai, Džonas Grehemas įteikė 
Skarletei jos laimėtą lapės letenėlę su sukrešėjusiu krauju. Ji 
paėmė ją su išties karališku mandagumu. 

- Dėkoju jums, jūsų didenybe, - tarė ji, ir visi ėmė ploti. 

Plojimai dar pasmarkėjo, kai du tvarkdariai ant didelio 
medinio padėklo atnešė dar tebegaruojantį pyragą. 

- Aš visiems papasakojau apie mūsų lažybas, - tarė Grehemas, 
- ir mes nutarėme iš jūsų pasišaipyti. Tai pyragas su kepta 
varnos mėsa: aš paimsiu pirmąjį gabalėlį, tą patį iš eilės padarys 
visi kiti. Tad jūs būsite paskutinė. 

Skarletė nusišypsojo jam pačia žavingiausia savo Šypsena. 

- Aš jį pasūdysiu, jeigu leisite, sere. 


Ji pastebėjo Žmogų plėšriu vanago veidu. Raitas ant juodo 
žirgo jis netikėtai išlėkė tiesiai prieš jos arklį. Skarletei teko 
staigiai įtempti pavadį, dėl to ji vos neišlėkė iš balno. 
Nepažįstamasis arklį valdė taip iššaukiamai pasipūtęs, kad blanko 
Skarletei būdinga bepsotiška drąsa. Loų 

Vėliau, per pusryčius, jį apsupo būrelis žmonių; visi jie 
kažką kalbėjo, 0 jis daugiausia tylėjo. Jis buvo aukštas, tamsių 
akių ir melsvai juodų plaukų. 


- Kas tas aukštas nuobodžiaujantis žmogus? - paklausė 
Skarletė vienos savo pažįstamos. 
- Dieve mano! - sušuko ši su džiaugsmingu jauduliu. - 


Koks jis vis dėlto mielas! 

Ir svajingai atsidususi pridūrė: 

- Kalba, kad jis labiausiai sugedęs žmogus visoje Britanijoje. 
Tai Fentonas. 

- O kaip jo vardas? 

- Visi jį vadina tiesiog Fentonu. Fentono grafas. 

- Norite pasakyti, kad jis neturi vardo? 

Ne, ji niekuomet nesupras supainiotos angliškų titulų sistemos. 
Jai tai atrodė beprasmiška. Jos pašnekovė nusišypsojo. Skarletei 
pasirodė, kad jos veidu šmėkštelėjo pranašumo išraiška. 

- Kaip kvaila, ar ne, - tarė ji, - jį vadina Liuku. Jo 
pavardės aš nežinau. Aš kažkaip visada apie jį galvojau kaip 
apie grafą Fentoną. "Niekas iš mano draugų neužima tokios 
aukštos padėties, kad kreiptųsi į jį kitaip, o ne lordas, lordas 
Fentonas ar tiesiog Fentonas. 

Ji vėl atsiduso. 

- Jis labai kilmingas. Ir iššaukiančiai gražus. 

Skarletė į tai nieko nepasakė.. Tačiau pagalvojo, kad neblogai 
būtų aplaužyti jam ragus, kad neatrodytų toks pasipūtęs. 


Šeštadienį grįždamas iš medžioklės Fentonas jojo greta 
Skarletės. Ji džiaugėsi, kad pasiėmė būtent Mėnulį, šitaip jie 
buvo beveik vienodo ūgio. 

- Labas rytas, - tarė Fentonas, paliesdamas skrybėlės kraštą. 
- Kaip supratau, mes esame kaimynai, misis O“Hara. Jeigu 
leisite, norėčiau jus aplankyti, kad galėčiau pareikšti jums savo 
pagarbą. 

- Tai būtų labai miela. Kur jūsų dvaras? 

Juodi tankūs Fentono antakiai pakilo aukštyn. 

- Jūs nežinote? Adamstaune, kitame Boino krante. 

Skarletė džiaugėsi, kad .ji šito nežinojo, visiškai aišku, kad 
jis to nesitikėjo. Koks savimyla! 

- Aš gerai pažįstu Adamstauną, - tarė ji. - Keletas mano 
pusbrolių - jūsų nuomininkai. 

- Tiesa? Aš niekuomet nežinau, kas “pas mane ten gyvena, 
mano žemėje, - nusišypsojo jis. Jo dantys buvo akinamai balti. 
- Žinote, man tai atrodo žavu, toks amerikietiško tyrumo 
sluoksnis ant jūsų kuklios kilmės. Apie tai šneka net Londone. 
Matote, jums tai paranku. 

Jis palietė skrybėlės kraštą vytinio kotu ir nujojo į šalį. 

"Koks šaltakraujiškumas! Ir kokios baisios manieros - jis 
netgi neprisistatė. Tarsi būtų įsitikinęs, kad aš jau kieno nors 
paklausiau, koks jo vardas. Kaip gaila, kad aš iš tiesų tą 
padariau." 


Grįžusi namo, ji misis Fic liepė pasakyti liokajui, kad grafui 
Fentonui, kai jis atvyks, jos nėra namuose pirmus du kartus. 

Po to ji ėmėsi puošti namą Kalėdoms. Ji nusprendė, kad 
šiemet pas juos bus didelė eglutė. 

Skarletė atidarė siuntinį iš Atlantos, vos tik jį atnešė. Harieta 
Keli atsiuntė truputį kukurūzų miltų - tesaugo ją Viešpats. 

"Man atrodo, apie tai, kad man trūksta kukurūzų paplotėlių, 
aš kalbu kur kas dažniau, negu tą jaučiu. Dovana Ketei nuo 
Bilio. Atiduosiu jai, kai ateis arbatos. O štai ir storas laiškas." 
Skarletė įsitaisė fotelyje patogiau su puodeliu kavos ir pasiruošė 
skaityti. Harietos laiškai visuomet buvo pilni netikėtumų. 

Pirmasis laiškas buvo parašytas iškart Harietai atvykus į 
Atlantą ir jame, be padrikų dėkingumo žodžių, buvo neįtikėtina 
istorija apie tai, kaip Indija Vilks įsitaisė. rimtą gerbėją. Jankis, 
jokiu būdu ne mažiau, naujasis metodistų bažnyčios šventikas. 
Skarletė džiūgavo. Indija Vilks - pati Konfederacijos Teisaus 
Reikalo Mis! Pasirodė horizonte kažkoks jankis su bridžkelnėmis, 
parodė jai truputį dėmesio, ir štai ji pamiršo, kad kažkada 
buvo karas. 

Skarletė praleido puslapius, kuriuose buvo rašoma apie Bilio 
pasiekimus. Ketei tai bus įdomu. Ji perskaitys jai garsiai. Po 
to ji rado tai, ko ieškojo. Ešlis paprašė Harietos tekėti už 
jo. 

"Juk aš to ir norėjau, argi ne? Būtų kvaila kankintis iš 
pavydo. Kada gi vestuvės? Nusiųsiu jiems kokią nors prabangią 
dovaną. Dieve! Tetulė Pitė po Indijos vedybų nebegalės gyventi 
vienuose namuose su vienišu vyriškiu. Tai bent jau padės 
Harietai greičiau ištekėti. Nepasakysi, kad Ešlis pasipiršo iš 
didelės meilės, bet esu tikra, mūsų Harieta, kurios galvoje vieni 
nėriniai ir rausvi kaspinai, reikalą greitai pataisys. O tai jau 
blogiau - vestuvės vasaryje. Aš labai norėčiau nuvažiuoti, bet 
ne taip, kad praleisčiau pilių sezoną. Net negaliu patikėti, kad 
man kažkada atrodė, jog Atlanta - didelis miestas. Pažiūrėsiu, 
gal Ketė panorės važiuoti su manimi į Dubliną po naujametinių 
švenčių. Misis Sims sako, kad prisimatavimai teužims po keletą 
valandų rytais." 


- Ar jums užteks kavos ir mano daliai, misis O'Hara? Aš 
gerokai sušalau važiuodamas pas jus. 


Skarletė įsistebeilijo į grafą Fentoną, išsižiojusi iš nuostabos. 
O Dieve, turbūt atrodau kaip baidyklė. Juk šįryt tik bet kaip 
susišukavau. 


- Aš liepiau liokajui sakyti, kad manęs nėra namuose, - 
išpyškino ji. 

Fentonas nusišypsojo. 

- Aš įėjau pro užpakalines duris. Galima atsisėsti? 

- Stebiuosi, kad jūs dar klausiate. Prašom. Tik iš pradžių 
paskambinkite. Čia teturiu tik vieną puodelį, juk svečiams manęs 
nėra namuose. 

Fentonas timptelėjo skambučio virvutę ir atsisėdo ant kėdės 
šalia jos. 

- Aš paimsiu jūsų puodelį, jei neprieštaraujate. Praeis Savaitę, 
kol mums atneš dar vieną. 

- Ne, aš prieštarauju, velniai rautų! - sušuko Skarletė ir 
nustebusi nusijuokė. - Aš taip nekalbėjau jau apie dvidešimt 
metų. Nesuprantu, kaip dar neparodžiau jums liežuvio. Jūs 
baisus Žmogus, milorde. 

- Liukas. 

- Skarletė. | 

- Jei leisite, išgersiu puodelį kavos? . 

- Kavinuke jau nieko nebėra... velniai rautų. 

Besijuokiantis  Fentonas nebuvo toks valdingas, koks jis 
pasirodė jai iš pradžių. . 


Trisdešimt aštuAtas skyrius 


Dieną Skarletė aplankė pusseserę Molę, sukeldama savo 
savimylai giminaitei tokį aukštuomenės aktyvumo antplūdį, kad 
jos akiplėšiški klausimai apie grafą Fentoną tebuvo vos pastebėti. 
Ji ten išbuvo neilgai. Molė nežinojo nieko, išskyrus tai, kad 
grafo apsisprendimas pagyventi savo Adamstauno dvare visiškai 
suglumino jo tarnus ir agentą. Ir namas, ir arkliai visada buvo 
laikomi tvarkingai tam atvejui, jeigu jis užvažiuotų į dvarą, bet 
tai buvo pirmas kartas beveik per penkerius metus, kai grafas 
ten pasirodė. 

Dabar, anot Molės, tarnai ruošėsi dideliam pobūviui. Paskutinį 
kartą, kai grafas čia buvo, pas jį suvažiavo apie keturiasdešimt 
svečių, visi su savo tarnais ir arkliais. Atvežė taipogi ir grafo 
skalikus su šunininkais. Rengė medžioklę, kurį tęsėsi dvi savaites, 
ir medžioklės balių. 

Dėdės Danielio namuose O'Haros tarnai nelinksmai dūsavo 
šnekėdamiesi apie grafo atvykimą. Fentonas pasirinko ne patį 
tinkamiausią laiką, kalbėjo jie. Žemė laukuose ir taip buvo 
per daug sausa ir kieta, kam medžiotojams vėl ją trypti kaip 
aną kartą. Sausra čia apsilankė anksčiau už grafą ir jo draugus. 

Skarletė sugrįžo į Baliharą, apie grafą žinodama nė kiek ne 
daugiau kaip prieš tai. Fentonas jai nieko nesakė nei apie 
medžioklę, nei apie pobūvį. Jeigu jis surengs balių ir nepakvies 
jos, tai bus smūgis jos savimeilei. Po pietų ji brūkštelėjo keletą 
laiškų Žmonėms, su kuriais susipažino vasarą. "Pas mus čia ir 
tekalba, - rašė ji, - apie netikėtą lordo Fentono atvykimą. Jis 
savo dvare nebuvo tiek metų, kad netgi pardavėjai nieko apie 
jį neprisimena." 

Ji šypsojosi užantspauduodama. laiškus. Nebūčiau aš Skarletė 
O'Hara, jei nesužinočiau apie jį visko, ką tik galima žinoti 
apie Žmogų. 

Kitą rytą ji užsivilko suknelę, su kuria priiminėjo svečius 
Dubline. "Man nusispjauti, ar aš patraukli tam baisiam Žmogui,- 
sakė ji sau, - bet neleisiu vėl užklupti mane iš netyčių, kai 
atrodau ne per geriausiai." 

Kava ataušo. 


Dieną Fentonas ją rado aikštelėje, raitą ant Kometos. Ji 
vilkėjo savo airišką kostiumą ir «apsiaustą. 

- Kokia jūs išmintinga, Skarlete, - tarė jis. - Aš visada 
buvau įsitikinęs, kad moteriškas balnas gadina gerą arklį, 0 šis, 
regis, neblogas. Norite, surengsime nedideles lenktynes, kad 
pažiūrėtume, kieno geresnis, jūsų ar mano? 

- Su malonumu, - saldžiu balsu ištarė Skarletė. - Bet žemę 
taip išdegino sausra, jog bijau, kad jūs neuždustumėt dulkėse. 

Fentonas kilstelėjo antakius. 

- Iš pralaimėjusio - butelis šampano, kad abiejų gerklėse 
nusėstų dulkės, - pasiūlė jis. 

- Gerai. Į Trimą? 

- Į Trimą. - Fentonas apsuko arklį ir paleido jį risčia, kol 
Skarletė suprato, kas vyksta. Ji buvo visa apdulkėjusi, kai 
pasivijo jį;. dusdama ir kosėdama ji ragino Kometą. Jie nudundėjc 
per tiltą ir vienas šalia kito įlėkė į miestą. 

Jie sustabdė arklius žalioje pievutėje prie pilies sienų. 

- Iš jūsų priklauso šampanas, - tarė Fentonas. 

- Velniop! Tai buvo lygiosios. 

- Tuom.. ir iš manęs. Pasiteakinsime dviem' buteliais ar 
josim atgal ir panaikinsim lygiąsias? 

Skarletė paragino Kometą blauzdomis ir pirmoji pasileido 
keliu atgal. Ji girdėjo, kaip Liukas už jos juokiasi. 


295 


Lenktynės baigėsi Baliharos kieme. Skarletė laimėjo, bet 
sunkiai. Ji džiugiai nusišypsojo patenkinta savimi, patenkinta 
Kometa, dėkinga Liukui už suteiktą malonumą. 

Fentonas palietė savo dulkėtos skrybėlės kraštą vytinio kotu. 

- Atvešiu šampaną vakarienei, - tarė jis. - Laukite manęs 
aštuntą. 

Ir jis nušuoliavo. 

Skarletė žvelgė jam įkandin. Kokia savitvarda!  Kometa 
žingtelėjo keletą žingsnių į šoną, ir Skarletė suvokė, kad paleido 
pavadžius. Ji paėmė juos ir patapšnojo Kometai. per 
suprakaitavusį sprandą. 

- Tu teisi, - tarė ji garsiai. - Tau reikia atvėsti. Man irgi. 
Regis, mane vikriai apvyniojo apie pirštą. 

Ir ji nusijuokė. 


- O kam tai? - paklausė Ketė. Ji stebėjo, kaip Skarletė 
veriasi deimantinius auskarus. 

- Kad būtų gražu, - tarė Skarletė. 

Ji atmetė galvą, deimantai, įrėminę jos veidą, sujudėjo 
tviskėdami ir žaižaruodami. 

- Kaip eglutė per Kalėdas, - tarė Ketė. 

Skarletė nusijuokė. 

- Taip, tikrai. Man niekuomet tai neatėjo į galvą. 

- O tu per Kalėdas mane irgi papuoši tokiais akmenėliais? 

- Tik kai užaugsi, katinėli. Mažos mergaitės nešioja plonyčius 
perlų vėrinius arba auksines apyrankes, o deimantai - suaugusioms 
damoms. Nori, mes nupirksime tau kokių nors papuošalų 
Kalėdoms? 

- Ne. Tokių, mažoms mergaitėms, nereikia. O kam tu 
puošiesi? Dar ne Kalėdos, dar toli. 

Ir Skarletė nustebusi suprato, kad Ketė niekada anksčiau 
nėra mačiusi jos vakarinių tualetų. Kai jos gyveno Dubline, 
visuomet vakarieniaudavo viešbutyje, savo kambariuose. 

- Mes per vakarienę turėsime svečią, - tarė ji. - Puošnų 
svečią. 

"Pirmąjį nuo to laiko, kai atvykome į Baliharą, - pamanė 
ji. - Misis Fic visiškai teisi. Man reikėjo tą padaryti anksčiau. 
Kiek gauni malonumo, kai sulauki svečių ir yra proga pasipuošti." 


Grafas Fentonas pasirodė esąs subtilus ir įdomus pašnekovas. 
Skarletė pamatė, kad ji kalba daug daugiau, negu ketino - 

apie medžioklę, apie tai, kaip ji dar vaikas mokėsi jodinėti, 
apie Džeraldą O'Harą ir apie jo išties airišką meilę arkliams. 
Ji jautėsi su Fentonu labai lengvai. Taip lengvai, kad tik 
baigiantis vakarienei prisiminė tai, ko norėjo jo paklausti. 

- Manau, jūsų svečiai gali atsirasti bet kuriuo metu, - tarė 
ji, kai padavė desertą. 

- Kokie svečiai? - Liukas pakėlė taurę su šampanu, norėdamas 
pažiūrėti į jį prieš Šviesą. 

- Juk jūs rengiate medžioklę, - tarė Skarletė. 

Fentonas paragavo vyną ir palankiai linktelėjo liokajui. 

- Iš kur ištraukėte? Aš nesirengiu nei medžioti, nei priiminėti 
svečių. 

- Tai ko atvykote į Adamstauną? Sako, kad jūs čia visai 
nesilankote? 

Abu bokalai buvo pripilti. Liukas pakėlė tostą už Skarletės 
sveikatą. 

- Ar neišgėrus mums už tai, kad gerai praleistume laiką? 
- paklausė jis. 

Skarletė pajuto, kad rausta. Ji beveik buvo tikra, kad jai 
pasipiršo. Ji pakėlė savo taurę. 

- Išgerkime už jus, už tai, kad jūs taip nuostabiai pralošėte 
puikų šampaną, - tarė ji šypsodamasi, žvelgydama į jį pro 
nuleistas blakstienas. 


Vėliau, kai Skarletė rengėsi miegoti, ji vis prisimindavo 
Liuko žodžius. Nejaugi į Adamstauną jis atvyko vien tam, kad 
matytų ją? Ar ketino jis ją suvilioti? Jeigu taip, tai jo laukia 
didelis nusivylimas. Sią dvikovą jis laimės taip pat, kaip laimėjo 
lenktynes. 

Įdomu įsivaizduoti tą pasipūtusį, savimi patenkintą žmogų 
beviltiškai ją įsimylėjusį. Vyrai neturi būti tokie gražūs ir tokie 
turtingi - jie ima manyti, kad gali daryti, kas tik jiems šauna 
į galvą. | 

Skarletė įlipo į lovą ir jaukiai įsitaisė po antklode. Ji norėjo, 
kad greičiau ateitų rytas ir pasijodinėjimas, kurį ji pažadėjo 
Fentonui. 


Į Kampinę užkardą Fentonas atjojo pirmas. Atgal, į 
Adamstauną, Fentonas irgi laimėjo. Skarletė norėjo pakeisti 
arklius ir pabandyti vėl, bet Liukas juokdamasis atsisakė. 

- Jūs tokia ryžtinga, kad nusisuksite sprandą ir aš negausiu 
savo prizo. 

- Kakio prizo? Mes iš nieko nesilažinome šį kartą. 

Jis nusišypsojo ir nieko nebepasakė, bet jo Žvilgsnis nuslydo 
jos kūnu. 

- Jūs nepakenčiamas, lorde Fentonai. 

- Aš iš daugelio tą jau girdėjau. Bet dar niekada - taip 
karštai. Ar visos amerikietės tokios aistringos? 

"Na, su manimi jūs to niekada nesužinosite", - pagalvojo 
Skarletė, tramdydama arklį, tačiau prikando liežuvį. Be reikalo 
ji leidosi išvedama iš kantrybės. Dabar Skarletė labiau širdo 
pati ant savęs negu ant jo. "Jau aš žinau. Kai Retas mane 
įsiutindavo, galėdavo daryti su manimi ką tik panorėdavo." 

Retas... Skarletė pažvelgė į juodus Fentono plaukus, jo 
tamsias pašaipias akis, puikiai pasiūtąų kostiumą. Nieko 
nuostabaus, kad jis krito jai į akis tuomet, per medžioklę 
Golvėjuje Bleizerse. Jis išties buvo panašus į Retą. Bet tik iš 
pirmo žvilgsnio. Kažkas Įm buvo visai kitokio, bet kas - ji 
nežinojo. 

- Dėkui jums už lenktynes, Liukai, nors aš ir pralošiau, - 
tarė ji. - Deja, man reikia namo, turiu reikalų. 

Nusistebėjimo išraiška šmėstelėjo jo veide, po to jis 
nusišypsojo. 

- Maniau, kad su manimi papusryčiausite. 

Skarletė atsakydama nusišypsojo. 

- Aš žinau, ką jūs manėte. 

Ji juto ant savęs jo Žvilgsnį, jodama link namų. Kai dieną 
į Baliharą atšuoliavo grumas su puokšte gėlių iš oranžerijos ir 
su Liuko pakvietimu vakarienei, Skarlete nenustebo. Ji padavė 
grumui raštelį su atsisakymu. 

Juokdamasi ji nubėgo viršun vėl apsivilkti amazonę. Skarletė 
merkė jo gėles į vazą, kai Liukas įėjo pro ilgosios svetainės 
duris. 

- Jūs norite dar vieną kartą nujoti iki Kampinės užkardos, 
ar ne? - tarė jis. 

Ji nusišypsojo vien akimis. 

- Jūs neapsirikote. 


Kolumas atsisėdo prie Kenedžio baro. 
- O dabar jūs nustokite laidyti gerkles. Ką dar galėjo 
padaryti vargšė moteris, klausiu aš jūsų? Juk ji atleido jus 

nuo nuomos mokesčio? Ir ar ne ji atvežė jums produktų 
žiemai? O grūdai ir mėsa sandėliuose tam atvejui, jeigu jums 
pasibaigs visos atsargos? Man gėda, ka aš matau, kaip suaugę 
žmonės inkščia nelyginant maži vaikai ir patys sau prisigalvoja 
skriaudų, kad tik būtų pretekstas išlenkti vieną kitą taurelę. 
Galite gerti iki nudvėsite, jeigu jums patinka - kiekvienas 
žmogus turi teisę nuodyti sau skrandį, - bet O'Hara čia niekuo 
dėta. 

Smuklėje pasigirdo garsūs šūkaliojimai. 

- Ji važinėja pas žemvaldžius... Taip ir laksto visą vasarą 
pas visokius lordus ir ledi... Nėra nė dienos, kad ji nešuoliuotų 
keliu su tuo juodu šėtonu, Adamstauno šeimininku. 

Kolumas staigiai nutraukė tą įniršusių balsų chorą. 

- Kas jūs per vyrai, jeigu aptarinėjate moters sukneles ir 
meilužius kaip senos liežuvautojos. Tikrai, jūs man įgrisote. 

Jis nusispjovė tiesiai ant baro. 

- Kas nori tai nulaižyti? Jūs ne vyrai, jums kaip tik tai 
pritinka. 

Staigi tyla galėjo baigtis kuo tik nori. Kolumas išsižergė ir 
atsistojo pasirengęs kautis, pasirengęs bet kuriuo momentu 
suspausti kumščius. 

- Gerai, Kolumai. Niekas kol kas nesirengia deginti svirnų 
ir imtis ginklo kaip kituose miestuose, - taikiu tonu ištarė 
pats vyriausias iš fermerių. - Lipk nuo ten ir praskalauk gerklę. 
Aš švilpausiu, o Kenedis vaizduos fleitą. Padainuokime apie 
kovas ir išgerkime kartu kaip geri (enijai. 

Kolumui tai buvo išeitis iš padėties. Jis uždainavo, dar 
nepalietęs padais grindų: 

Matai, ten kariai prie upelio. Bangos dainuoja. 

Aukštai virš kovos lauko plazda mūsų žalia vėliava. 

Mėnesienoje mes darniai sušuksim: Kovon! Trimitas jau šaukia. 

Ir valio, mano drauge, laisvei! Mirtis išdavikams! Pirmyn! 


Skarletė ir Liukas išties vaikė per dienas savo arklius keliais 
aplink Baliharą ir Adamstauną. Per tvoras, griovius, krūmus, 
per Boiną. Beveik kas rytą Liukas perjodavo brasta per ledinį 
vandenį ir įeidavo į svetainę, reikalaudamas kavos ir mesdamas 
jai iššūkį varžyboms. Skarletė visada jo laukdavo su apsimestiniu 
abejingumu, tačiau iš tikro Fentonas visą laiką laikė ją įtampoje. 
Jis buvo protingas, nenumatomų poelgių, ir ji nė minutės 
negalėjo sau leisti atsipalaiduoti ir prarasti kontrolę. Liukas ją 

juokino, kartais siutindavo, jo dėka ji juto kiekvieną savo kūno 
ląstelę atgijusią. 

Jų sekinančios varžybos truputį sušvelnino įtampą, kurią ji 
juto šalia jo. Jų priešprieša įgijo jai labiau suprantamą formą, 
jų įprastas negailestingumas vienas kitam buvo atviras. Tačiau 
virpulį keliantis susijaudinimas, kurį ji jautė, ėmė darytis 
pavojingas. Skarletė giliai viduje juto galingą ir nepažįstamą 
jėgą, kuri galėjo ištrūkti iš jos valios. 


Misis Ficpatrik laikė savo pareiga įspėti, kad mieste 
nepatenkinti jos elgesiu. 

- Jūs norite pakenkti savo šeimos reputacijai? - rūsčiai 
paklausė ji. - Jūsų viešasis gyvenimas ir draugai anglai - visai 
kas kita, tai toli. Bet kai jūs lakstote triukšmaudama po visą 
apylinkę su grafu Fentonu, jūs iššaukiančiai S kad 
pirmenybę teikiate svetimiems. 

- Žmonės gali įsivaizduoti ką tik nori. Tai mano asmeninis 
reikalas. 

Įkarštis, su kuriuo buvo ištarti tie žodžiai, privertė misis 
Ficpatrik suklusti. 

- Ak štai kaip, - tarė ji, ir jos balse nebuvo nė pėdsako 
ankstesnės rūstybės. - Ar tik neįsimylėjote jo? 

- Ne, neįsimylėjau. Ir nesirengiu įsimylėti, tad duokite man 
ramybę kartu su savo miestiečiais. 

Po tos scenos Rozalina Ficpatrik nutarė savo mintis pasilaikyti 
sau. Tačiau karštligiškas Skarletės akių blizgesys jos moteriškai 
nuojautai neklystamai pakuždėjo, kad reikalai nekokie. 

Ar ji buvo Liuką įsimylėjusi? Misis Ficpatrik klausimas 
privertė ją sąžiningai savęs paklausti. Ne, tuoj pat ji atsakė. 

"Tad kodėl aš visą rytą kaip nesava, jeigu jis neateina?“ Ji 
negalėjo sugalvoti įtikinamo atsakymo. 

Ji prisiminė, ką jai apie jį rašė draugai. Grafas Fentonas 
buvo gana garsi asmenybė. Jis valdė patį didžiausią turtą 

Didžiojoje Britanijoje, turėjo nuosavybę Anglijoje ir Škotijoje, 
nekalbant jau apie dvarą Airijoje. Grafas buvo artimas Velso 
princo draugas, turėjo didžiulius namus Londone, kur po 
triukšmingų  bakchanalijų sekdavo išrankūs pasilinksminimai, į 
kuriuos norėjo būti pakviesta visa aukštuomenės grietinėlė. 

Štai jau dvidešimt metų nuo to momento, kai sulaukęs 
pilnametystės Fentonas paveldėjo savo titulą ir turtą, tapo visų 
tėvų, turinčių tekinamas dukteris, atidaus dėmesio objektu, tačiau 

jų tinklų sugebėjo išvengti. Tarp jo atstumtųjų nuotakų buvo 
pripažintų gražuolių, be to, gana turtingų. Buvo pasakojamos 
įvairiausios istorijos apie sudaužytas moterų širdis, sugriautas 
reputacijas ir netgi savižudybes. Ne kartą ir ne du įžeisti vyrai 
kvietėsi jį prie barjero. Jis buvo amoralus, žiaurus, pavojingas, 
netgi šnekėjo, kad turi reikalų su pikta jėga. Tad grafas buvo 
vienas paslaptingiausių ir labiausiai traukiančių Žmonių pasaulyje. 

Skarletė įsivaizdavo, kas bus, jeigu Airijos našlelė, persiritusi 
per trisdešimt ir dar kilusi iš Amerikos, laimės ten, kur 
pralaimėdavo visos tos tituluotos Anglijos gražuolės, ir jos 
lūpose suvirpėjo lengva šypsena, kuri, beje, tuoj pat ir išnyko. 

Kol kas neatrodė, kad Fentonas būtų ją beviltiškai įsimylėjęs. 
Jis ketino ne vesti ją, O turėti. 


Jos vyzdžiai susiaurėjo. "Aš neleisiu tam žmogui pridėti mano 
vardą prie jo pergalių sąrašo." 

Bet jai buvo baisiai įdomu, ką pajustų, jei leistųsi jo 
pabučiuojama. 


Trisdešimt devintas skyrius 


Fentonas paragino arklį, jis metėsi į priekį, palikdamas už 
savęs kvatojančią Skarletę. Ji pasilenkė prie karčių, šūksmais 
ragindama Mėnulį. Ir beveik tuoj pat jai teko pristabdyti savo 
arklį. Liukas sustojo ties kelio posūkiu tarp dviejų kabančių 
akmens sienų ir apsukęs žirgą užstojo kelią. 

- Ar iš proto išsikraustėte? - sušuko ji. - Galėjau įpulti į 
jus. 

- Kaip tik to ir. norėjau, - tarė Fentonas. Kol Skarletė 
"suvokė, kas darosi, jis sugriebė Mėnulį už karčių, kita ranka 
apkabino Skarletę už kaklo ir, prisitraukęs ją prie savęs, 
prisispaudė burna prie jos lūpų. Jis ją bučiavo šiurkščiai, per 
jėgą praverdamas jos lūpas, dantimis braukdamas per jos liežuvį. 
Jo ranka ją vertė nusileisti. Skarletės širdis ėmė daužytis iš 
nuostabos, baimės ir - kuo ilgiau truko bučinys - iš aistringo 
noro pasiduoti jo jėgai. Kai jis ją paleido, ji pasijuto nusilpusi 
ir visa drebėjo. 

- Dabar jūs nebeatmesite mano pakvietimų vakarienės, - 
tarė Liukas. Jo tamsios akys pašaipiai blizgėjo. 

Skarletė pasitelkė visą. savo savitvardą. 

- Per daug pasitikite savimi, - tarė ji, neapkęsdama savęs 
už tai, kad niekaip negali atgauti kvapo. 

- Argi? Nemanau. 

Liuko ranka apglėbė jos liemenį, jis priglaudė ją prie savęs 
ir pabučiavo dar kartą. Jo pirštai surado jos krūtinę ir skaudžiai 
suspaudė. Skarletę apėmė staigus troškimas pajusti jo lytėjimą 
ant savo kūno, visa oda pajusti jo bučinius. 

Jos arklys nekantraudamas sužingsniavo juos išskirdamas, ir 
Skarletė vos neišlėkė iš balno. Ji sunkiai išlaikė pusiausvyrą ir 
pamėgino susikaupti. Ne, ji neturi šito daryti, neturi atsiduoti 
jam, neturi nusileisti. Jeigu ji neatsilaikys, jis nustos ja domėtis, 
vos tik ją paims. 

„ O ji nenorėjo jo netekti. Ją traukė prie jo. Tai nebuvo 
berniukas, susirgęs meile, kaip Čarlsas Reglendas, bet vyras. 
Tokį Žmogų ji galėtų pamilti. 

Skarletė paglostė Mėnulį, jį ramindama ir visa širdimi "mintyse 
dėkodama už tai, kad jis sutrukdė pridaryti kvailysčių. Kai ji 
atsisuko į Fentoną, jos paburkusiose lūpose sustingo dirbtinė 
šypsena. | 

- Kodėl gi jums nepasipuošus Žvėries kailiu ir nenusivilkus 
manęs už plaukų pas save? - paklausė ji, tobulai suderinusi 
savo balse pašaipą ir panieką. - Taip jūs bent jau Reišgąsdintumėt 
arklių. 

Skarletė paleido Mėnulį Žingine keliu atgal, po to ristele. 

Ji pasuko galvą ir mestelėjo jam per petį: 

- Aš neatjosiu vakarienės, Liukai, bet jūs: valite palydėti 
mane iki Baliharos ir pasilikti puodeliui kavos. Jeizu jūs norite 
kažko daugiau, galiu pasirinktinai pasiūlyti lenčą arba. antruosius 
pusryčius. 

Ji privertė arklį pagreitinti žingsnį, nes nelabai tesuprato, 
ką reiškia piktas Fentono žvilgsnis, ir juto kažką labai panašaus 
į baimę. 


Ji jau sėdo nuo arklio, kai Liukas įjojo į arklides. Jis 
perkėlė koją per balną ir nusliuogęs nuo arklio numetė 
arklininkui pavadį. 

Skarletė apsimetė  nepastebinti, kad Liukas pritraukė 
vienintelio arklininko kieme dėmesį. Ji pati nuvedė Mėnulį į 
arklides. 

Kai jos akys apsiprato su prietema, ji apmirė vietoje, 
bijodama sukrutėti. Tiesiai priešais ją, ant Kometos kryžiaus, 

basa, išplėtusi savo mažytes rankeles į šonus, kad išlaikytų 
pusiausvyrą, stovėjo Ketė. Ji vilkėjo storą vieno arklininko 
striukę, pasikėlusią virš pasikaišyto sijono. Rankovės jai buvo 
ilgos ir karojo iki kelių. Juodi plaukai kaip visada išsipynė. Ji 
buvo panaši į gatvės berniūkštį arba į čigoniuką. 

- Ką tu veiki, Kete? - tyliai paklausė Skarletė. 

Ji pernelyg gerai pažinojo didžiosios kumelės būdą. Didelis 
garsas galėjo ją išgąsdinti. 

- Mokausi būti cirkininke, - tarė Ketė. - Kaip ta teta mano 
knygelės paveikslėlyje, kuri joja raita ant arklio. Kai aš vaidinsiu, 
man bus reikalingas skėtis, gerai? 

Skarletė stengėsi, kad jos balsas skambėtų ramiai. Tai buvo 
netgi baisiau negu su Bone. Kometa galėjo numesti Ketę ir 
ją sutrypti. 

- Manau, tau vertėtų palaukti iki kitos vasaros. Tau turbūt 
ir kojelės sušalo. 

- Oi, - Ketė tučtuojau nusliuogė ant grindų, tiesiai po 
geležimi kaustytomis kanopomis. - Aš ir nepagalvojau apie tai. 

Jos balsas sklido kažkur iš gardo gilumos. Skarletė girdėjo, 
kaip ji alsuoja. Bet štai Ketė perlipo atgal per užtvarą, rankoje 
laikydama batelius ir vilnones kojines. 

- Aš maniau, kad su bateliais skaudės. 

Valios pastangomis Skarletė neleido sau sugriebti vaiką ir 
priglausti. Ketei tai nebūtų patikę. Ji žvilgtelėjo dešinėn 
ieškodama arklininko, kad perduotų jam Mėnulį. Tačiau išvydo 
Liuką, tyliai stovinų ir nenuleidžiantį akių nuo Ketės. 

- Mano duktė Ketė Kolum O'Hara, - tarė ji. 

"Ir galvokite, ką norite, Fentonai", - pamanė ji. 

Ketė, užsiėmusi batų raišteliais, pakėlė akis. Prieš prašnek- 
dama, ji kurį laiką tyrinėjo jį. 

- Mano vardas Ketė, - tarė ji pagaliau. - O tavo? 

- Liukas, - tarė grafas Fentonas. 

- Labas rytas, Liukai. Nori mano kiaušinio trynį? Aš dabar 
pusryčiausiu. 

- Su malonumu, - tarė jis. 


Tai buvo keista procesija. Priekyje Žžingsniavo Ketė, greta 
ėjo Fentonas, taikydamasis prie jos smulkių žingsnelių. 

- Aš jau pusryčiavau, - kalbėjo jam Ketė, - bet vėl išalkau, 
vadinasi papusryčiausiu dar kartą. 

- Man tai atrodo nepaprastai išmintinga, - tarė Fentonas. 


303 


Jo svajingame balse nebuvo nė šešėlio pašaipos. 

Skarletė sekė įkandin jų. Ji vis negalėjo nusiraminti po ką 
tik patirtos baimės dėl Ketės, be to, ji dar ne visai buvo 
atsigavusi nuo Liuko bučinių ir tebebuvo jų suaudrinta. Ji 
jautėsi sukrėsta ir galutinai susipainiojusi. Užvis mažiausiai ji 
tikėjosi, kad Fentonas sugeba mylėti vaikus, ir vis dėlto jis, 
rodos, buvo susižavėjęs jos dukra. Ir elgėsi su ja absoliučiai 
tinkamai, ne nusileisdamas iki jos, o žiūrėdamas į ją rimtai. 
Ketė negalėjo pakęsti, kai su ja elgdavosi kaip su vaiku. Regis, 
Liukas tą suprato ir jam tai kėlė pagarbą. 

Skarletė pajuto, kaip ašaros kaupiasi akyse. O taip, ji galėtų 
pamilti tą Žmogų. Koks nuostabus tėvas jis būtų jos mylimai 
dukrai. Ji greitai nusibraukė ašaras. Ne metas sentimentams. 
Dėl Ketės, dėl pačios savęs ji privalo būti stipri ir išlaikyti 
blaivų protą. 

Ji žiūrėjo į Fentoną, palinkusį virš Ketės, į jo blizgančius 
juodus plaukus. Jis atrodė labai didelis ir stiprus. Nenugalimas. 
Ji visa krūptelėjo, bet nugalėjo neryžtingumą. 

Ji laimės. Ji privalo laimėti. Jis reikalingas jai ir Ketei. 

Po pusryčių Ketė pasakė "iki pasimatymo" ir nubėgo lakstyti, 
bet Fentonas pasiliko. 

- Dar kavos, - metė jis kambarinei, nežiūrėdamas į ją. - 
Papasakokite man apie savo dukrą, - paprašė jis Skarletės. 

- Ji mėgsta tik kiaušinių baltymus, - tarė šypsodamasi 
Skarletė, norėdama paslėpti savo nerimą. 

K4 jam papasakoti apie Ketės tėvą? Jei Liukas staiga paklaus, 
koks jo vardas, kaip jis Žuvo, kuo jis vertėsi? 

Bet Fentonui rūpėjo tik pati Ketė. I 

- Kiek metų tam nuostabiam sutvėrimui? - paklausė jis. 

Jis atrodė nustebęs, kai sužinojo, jog Ketei ką tik suėjo 
ketveri, paklausė, ar ji visuomet tokia santūri, pastebėjo, kad 
mergaitė protinga ne pagal amžių, ir pasidomėjo, ar taip buvo 
visuomet, ar ji nebuvo nervinga, pernelyg jautri. Skarletė, dėkinga 
už jo nuoširdų susidomėjimą, pasakojo jam apie Ketės O'Haros 
teigiamybes, kol užkimo. 

- Jeigu jūs matytumėt ją ant ponio, Liukai, ji jodinėja 
geriau už mane ar netgi jus... Ji ropščiasi visur kaip beždžionė. 
Dažytojai negalėjo nutempti jos nuo savo pastolių... Mišką ji 
pažįsta kaip savo penkis pirštus, kartais man atrodo, kad jos 
viduje yra kompasas, ji niekada nepaklysta..: Nervinga? Ji iš 
viso neturi nervų. Ji tokia bebaimė, kad kartais mane net 

gąsdina. Ir ji niekuomet nepuola į isteriją, jeigu įsitaiso mėlynę. 
Netgi kai buvo visai mažytė, niekuomet neverkdavo, o kai 
pradėjo vaikščioti, tai nugriuvusi labai nustebdavo, o paskui 
pati atsistodavo... Žinoma, ji labai sveika! Jūs matėte, kokia ji 
stipri, kaip tiesiai laikosi? Ji valgo kaip arklys ir jai niekuomet 
nebūna bloga. Nepatikėsite, kiek eklerų ir pyragaičių su plakta 
grietinėle ji gali suvalgyti vienu ypu... 

Kai .8Skarletė pajuto, jog užkimo, pažvelgė į laikrodį ir 
nusijuokė. 

- Viešpatie, aš jau visą amžinybę giriu savo vaiką. Tai vis 
jūs kaltas, Liukai, tai jūs mane privertėte, jau seniai turėjote 
mane sustabdyti. 

- Visai ne, man labai įdomu. 

- Žiūrėkite, jūs priversite mane pavyduliauti. Atrodo, 
įsimylėjote mano dukrą. 

Fentonas kilstelėjo antakius. 

- Meilė gerai krautuvininkams ir pigiems romanams. Manęs 
ji nedomina. ' 

Jis atsistojo, nusilenkė, paėmė jos ranką ir atsainiai pabučiavo. 

- Rytą išvykstu į Londoną, tad turiu jus dabar palikti. 

Skarletė atsistojo. 

- Man trūks mūsų pasijodinėjimų, - nuoširdžiai pasakė ji. 
- Ar greitai sugrįšite? 

- Aš aplankysiu jus, jus ir Ketę, kai parsirasiu. 

"Na ką gi! - pagalvojo Skarletė, jam išėjus. - Jis net 
nepamėgino atsisveikindamas manęs pabučiuoti.“ Ji nėžinojo, ar 
tai laikyti komplimentu ar įžeidimu. "Turbūt jis apgailestauja 
dėl savo elgesio, kad mane pabučiavo, - nusprendė ji. - 
Tikriausiai jis prarado savitvardą. Ir, regis, jis bijo žodžio 
"meilė". | 

Ji priėjo prie išvados, kad Liukas turi visus simptomus 
žmogaus, kuris yra prieš savo valią įsimylėjęs. Ta mintis ją 
labai nudžiugino. Ketei jis bus nuostabus tėvas... Skarletė atsargiai 
palietė pirštų galiukais sutinusią lūpą. Be to, jis ją labai 
jaudino. 


Keturiasdešimtas skyrius 


Kitas savaites Skarletė nuolat galvojo apie Liuką. Ji buvo 
nenumaldoma ir rytais viena šuoliuodavo keliais, kuriais jie 

jodinėjo drauge. Kartu su Kete puošdama eglutę, ji prisiminė, 
su kokiu malonumu rengėsi pietums per pirmąjį jo apsilankymą 
Baliharoje, o kai su Kete traukė troškimų kauliuką iš kalėdinės 
žąsies, galvojo apie tai, kad jis greičiau sugrįžtų iš Londono. 

Kartais ji mėgindavo įsivaizduoti, kad jis ją apkabina, bet 
kas kartą virė iš pykčio, nes tuoj pat atmintyje iškildavo Reto 
veidas, Reto glamonės ir Reto juokas. Tai todėl, kad Liuką 
ji pažįsta neseniai, sakė ji sau. Per laiką jis užtemdys 
prisiminimus apie Retą, tai visai natūralu. 

Naujųjų metų išvakarėse garsiai mušdamas būgną, lydimas 
dviejų smuikininkų ir Rozalinos Ficpatrik, grojančios kastanje - 
tėmis, pasirodė Kolumas. 

- Kolumai, aš netekau vilties, kad tu kada nors ateisi namo. 
Taip prasidėję, šie metai tiesiog privalo būti geri. 

Ji prižadino Ketę, ir jos pirmąsias 1880 metų akimirkas 
sutiko su muzika ir meile. 

Pirmoji Naujųjų metų diena prasidėjo juoku, kai pyragas, 
atsitrenkęs į sieną, sutižo į gabalėlius, apiberdamas tešlos 
trupinėliais ir serbentais šokančią Ketę, kuri užvertė galvą ir 
išsižiojo. Bet paskui dangų aptraukė debesys ir ledinis vėjas 
negailestingai plėšė Skarletės šaliką, kai ji vaikščiojo su 
naujametiniais vizitais. Kolumas kiekvienuose namuose gėrė 
degtinę, o ne arbatą, ir su vyrais šnekėjosi apie politiką, kol 
Skarletė supyko. 

- Gal užeitume į barą, brangioji Skarlete, pakelti taurę už 
Naujuosius metus ir naująją airių viltį? - paklausė Kolumas, 
kai jie aplankė paskutinį namelį. 

Skarletės šnervės išsiplėtė nuo viskio kvapo, kuris sklido 
nuo jo. Ė 

- Ne. Aš pavargau, sušalau ir einu namo. Einam ir tyliai 
pasėdėsime prie židinio. 

- Tyla - tai tas, ko aš labiausiai baiminuos, Skarlete. Tyla 
leidžia įslinkti tamsai į Žmogaus sielą. 

Kolumas svirduliuodamas įėjo į Kenedžio barą, o Skarletė 
pavargusi nukėblino į Bighausą, stipriau susisupusi į savo šalį. 
Jos raudonas sijonas ir mėlynos su geltonomis juostelėmis 
kojinės atrodė bespalviai šaltoje pilkoje šviesoje. 

Karšta kava ir karšta vonia - pažadėjo ji sau, darydama 
sunkias paradines duris. Ji išgirdo slopinamą juoką įžengdama 
į holą, ir jai suspaudė širdį. Ketė turbūt žaidžia slėpynes. 


306 


Skarletė apsimetė, kad nieko neįtaria. Ji uždarė duris, numetė 
ant kėdės savo šalį, po to apsidairė. | 

- Su Naujaisiais metais, O'Hara, - tarė grafas Fentonas.  - 
Ar tai Marija Antuanetė? Tas valstietės kostiumas - vienintelis 
daiktas, kurį geriausi Londono siuvėjai sukūrė šių metų kaukių 
baliams? 

Jis stovėjo apačioje prie laiptų. 

Skarletė pažvelgė į jį. Jis sugrįžo. Ak, kodėl jis užklupo ją 
tokią. Tai visiškai ne tai, ką ji suplanavo. Bet nesvarbu. Liukas 
sugrįžo taip greitai, ir ji nebesijautė pavargusi. 

- Su laimingais Naujaisiais metais, - tarė ji. 

Fentonas žengtelėjo į šoną, ir Skarletė pamatė už jo ant 
laiptų Ketę, kuri abiem rankom prilaikė ant suveltos galvos 
brangakmeniais spindinčią diademą. Ji nulipo laiptais prie 
Skarletės, jos žalios akys juokėsi ir ji vos tramdė šypseną. Iš 
paskos vilkosi ilga ryškiai raudona aksominė suknelė, papuošta 
šermuonėlio kailiuku. 

- Ketė užsidėjo tavo regalijas, grafiene, - tarė Liukas. - Aš 
atvykau rengti mūsų vestuvių. 

Skarletei pakirto kojas, ir ji atsisėdo ant marmurinių grindų, 
raudonų, žalių ir mėlynų apatinių sijonų kraštai išlindo iš po 
jos. Tai negali būti tiesa - per daug viskas lengva ir jokio 
įdomumo. 

- Atrodo, mūsų siurprizas pavyko, Kete, - tarė Liukas. 

Jis atrišo plačius šilkinius kaspinus ant jos kaklo ir paėmė 
iš jos rankų diademą. | 

- Gali dabar eiti. Man reikia pasikalbėti su tavo mama. 

- Ar galima atidaryti dėžutę? 

- Taip. Ji tavo kambaryje. 

Ketė pažiūrėjo į Skarletę, nusišypsojo, paskui kikendama 
nubėgo viršun. Liukas į kairę ranką, kurioje laikė diademą, 
paėmė suknelę ir nulipo žemyn prie Skarletės, tiesdamas jai 
dešiniąją ranką. Jis buvo labai aukštas, stambus, tamsiomis 
akimis. Ji padavė ranką ir jis padėjo jai atsistoti. 

- Einam į biblioteką, - tarė Fentonas. - Ten židinys, yra 
butelis šampano, reikia išgerti už mūsų sandėrį. 

Skarletė praleido jį į priekį. Jis nori ją vesti. Ji negali tuo 
patikėti. Ji sustingo, ištikta šoko, praradusi amą. Kol Liukas 
pylė vyną, ji šildėsi prie ugnies. Jis ištiesė jai taurę, ji paėmė 
ją. Jos sąmonė pamažu ėmė suvokti, kas vyksta aplinkui. Ji 
atgavo balsą. 

- Kodėl tu pasakei "sandėris", Liukai? 

Kodėl jis nepasakė, kad myli ją ir nori, kad ji taptų jo 
žmona? | 

Fentonas palietė jos bokalą savojo kraštu. 

- Kas gi yra santuoka, jei ne sandėris, Skarlete? Mūsų 
gerbiami advokatai sudarys kontraktus, bet tai tik formalumas. 
Tu, aišku, žinai, ko tikėtis iš santuokos, juk tu ne mergaitė 
ir ne kokia naivuolė. 

Skarletė atsargiai pastatė savo taurę ant stalo. Paskui ji taip 
pat atsargiai atsisėdo ant kėdės. Kažkas baisiai ne taip. Jo 
veide, žodžiuose nebuvo šilumos. Jis netgi nežiūrėjo į ją. 

- Aš norėčiau, kad tu man papasakotum, - lėtai pasakė ji, 
- "ko tikėtis". 

Fentonas nekantriai atsisuko. 

- Labai gerai, prašau. Aš būsiu gana dosnus, manau, kad 
būtent tai tave neramina. 

Jis pasakė, kad yra turtingiausias vyras Anglijoje, nors mano, 
kad ji pati jau tą sužinojo. Pastebėjo, kad ji yra gabi, išreiškęs 
tikrą susižavėjimą jos gudrumu kylant socialiniais laiptais; 
pažadėjo, kad ji turės savo pinigų. Jis aprūpins ją tualetais, 
ekipažais, papuošalais, tarnais ir turės teisę tikėtis, kad ji suteiks 
jam garbę. Jai iki gyvos galvos lieka Balihara, kuri, atrodo, 
jai patinka. Dėl tos pačios priežasties ji gali Žaisti ir Adamstaune, 
kai užsimanys išpurvinti savo batelius. Po jos mirties Balihara 
atiteks jų sūnui, jam pereis ir Adamstaunas, mirus Liukui. 
Dviejų gretimų žemių valdų sujungimas visuomet: buvo svarbiausia 
santuokos priežastis. : 

- Be abejo, pagrindinė sandėrio sąlyga ta, kad tu. padovanosi 
man įpėdinį. Aš esu paskutinis savo linijoje, ir mano pareiga 
ją pratęsti. Vos tik nuo tavęs gausiu sūnų, galėsi daryti ką 
norėsi, Žinoma, neperžengdama proto ribų. 

Jis vėl prisipylė savo taurę, po to išgėrė ją iki dugno. 
Skarletė gali Ketei padėkoti už diademą, pasakė jis. 

- Aš, apie tai neverta nė kalbėti, nė minties neturėjau 
padaryti tavęs grafiene Fenton. Su tavo tipo moterimis aš 
mėgstu žaisti. Kuo ji stipresnės valios, tuo didesnis malonumas 
palenkti savo valiai. Tai būtų įdomu, bet ne tiek kaip su tavo 
vaiku. Aš noriu, kad mano sūnus būtų toks pat kaip ji - 
drąsus, stiprios sveikatos. Fentonų kraujas suskystėjo, ir įsiliejęs 
tavo valstietiškas atsparus «kraujas jį pataisys. Aš pastebėjau, 
kad mano nuomininkai O'Haros, tavo giminaičiai, gyvena iki 

garbingo amžiaus. Tu esi brangus turtas, Skarlete. Tu duosi 
man palikuonį, kuriuo galėsiu didžiuotis, ir tu nepadarysi prieš 
visuomenę gėdos nei jam, nei man. 

Skarletė įbedė į jį akis kaip gyvūnas, užhipnotizuotas gyvatės. 
Bet ji sutraukė kerus ir paėmė nuo stalo taurę. 

- Aš sutiksiu, kai pragaras suledės! - suriko ji ir metė 
taurę į židinį. Vynas plykstelėjo ryškia liepsna. - Štai mūsų 
sandėrio tostas, lorde Fentonai. Nešdinkis iš mano namų. Tu 
keli man drebulį. 

Fentonas nusijuokė. Skarletė įsitempė, pasirengusi pulti ant 
jo, įsikibti į jo besijuokiantį veidą. 

- Aš maniau, kad tu rūpiniesi savo vaiku, - pašaipiai tarė 
jis. - Turbūt apsirikau. 

Tie žodžiai Skarletę sustabdė. 

- Tu skaudini mane, Skarlete. Maniau, kad esi išmintingesnė. 
Užmiršk savo įžeistą savimeilę ir pažiūrėk, ką turi rankose. 
Nepajudinamą padėtį pasaulyje sau ir savo dukrai. Tai neturi 
precedento, bet aš turiu galią sugriauti viską, netgi įstatymą, 
jeigu panorėsiu. Aš ją įdukrinsiu, ir ji taps ledi Ketrina. "Ketė", 
be jokios abejonės, - virtuvės tarnaitės vardas. Kaip mano duktė 
ji gaus tuoj pat be jokių užtvarų visa, kas geriausia, ko jai 
reikės arba ko ji panorės. Draugai, santuoka - jai tereikės 
rinktis. Aš jos niekada neįskaudinsiu, ji man per daug brangi 
kaip mano sūnaus modelis. Ar gali iš jos atimti visa tai dėl 
to, kad tavo trokštamas romanas su manimi nepavyko? Aš taip 
nemanau. 

- Ketei nereikia tavo brangių titulų ir "visko, kas geriausia", 
milorde, nereikia ir man. Mes gerai tvarkėmės be tavęs ir 
eisime savo keliu. 
 - Ar ilgai, Skarlete? Per daug nesikliauk savo sėkme Dubline. 
Tu buvai garsenybė, o garsenybė gyvena nelabai ilgai. Netgi 
orangutangas, jeigu jis gerai aprengtas, gali tapti garsenybe 
tokioje provincijoje kaip Dublinas. Tau liko dar vienas sezonas, 
geriausiu atveju du, paskui tave užmirš. Ketei reikia vardo ir 
tėvo. Aš vienas iš nedaugelio vyrų, kurie gali nuimti 
nesantuokinio vaiko gėdą. Ne, palauk, man neįdomu, kokią 
pasaką esi sugalvojusi. Tavęs nebūtų šiame Airijos užkampyje, 
jeigu būtum: laukiama Amerikoje... Gana. Man tai jau ima kelti 
nuobodulį, o aš jo neapkenčiu. Duok man ženklą, kai atsipeikėsi, 
Skarlete.. Ta. sutiksi su mano sandėriu. Aš visada gaunu tą, 
ka. noriu. 

Fentonas pasuko prie durų. 

Skarletė pašaukė jį. Ji norėjo sužinoti vieną dalyką. 

- Tu negali šiame pasaulyje visus priversti daryti taip, kaip 
reikia tau, Fentonai. Ar tau neatėjo į galvą, kad tavo veislinė 
kumelė - žmona gali pagimdyti vietoj berniuko mergaitę? 

Fentonas atsisuko į ją. 

- Tu stipri, sveika moteris. Po kurio laiko aš gausiu berniuką. 
Bet netgi blogiausiu atveju, jeigu turėsiu tik mergaites, padarysiu 
taip, kad viena iš jų ištekėtų už vyro, kuris pakeis savo pavardę 
į mano. Tuomet mano kraujas vis tiek paveldės titulą ir pratęs 
giminę. Savo pareigą būsiu atlikęs. 

Skarletės šaltumas prilygo jam. 

- Tu viską pasveri, ar ne? O kas, jeigu aš nevaisinga? Arba 
tu negali būti tėvas? 

Fentonas nusišypsojo. 

- Mano vyriškumą įrodo nesantuokiniai vaikai, kuriuos aš 
išbarsčiau visuose Europos miestuose, tad tau nepasisekė manęs 
įskaudinti. O tu turi Ketę. 

Jo veidas rodė nusistebėjimą, jis priėjo prie Skarletės, privertęs 
ją krūptelėti. 

- Nustok, Skarlete, nedramatizuok. Argi aš tau ką tik 
nepasakiau, kad savo valiai palenkiu meilužės, o ne žmonas? 
Aš nenoriu tavęs liesti Aš užmiršau diademą, o ji turi iki 
vestuvių būti pas mane. Tai mano šeimos brangenvbė. Ateis 
laikas, tu užsidėsi ją. Duok man žinią, kai kapituliuosi. AŠ 
vykstu į Dubliną sutvarkyti namų sezonui. Laiškas pasieks manc 
Meriono aikštėje. 

Jis ceremoningai jai nusilenkė ir juokdamasis išėjo. 

Skarletė išdidžiai ir aukštai laikė galvą, kol paskui jį užsivėrė 
paradinės durys. Paskui užrakino bibliotekos duris. Pasislėpusi 
nuo tarnų akių, ji griuvo ant storo kilimo ir baisiai užraudojo. 
Kaip ji galėjo taip dėl visko apsirikti? Kaip ji galėjo sakyti 
sau, kad išmoks mylėti vyrą, kuriame nėra meilės? Ir ką ji 
dabar darys? Ji prisiminė karūnuotą Ketę ant laiptelių, 
besijuokiančią iš malonumo. Ką jai daryti? 

- Retai, - karčiai verkė Skarletė, - Retai, tu mums taip 
reikalingas. 

Keturiasdešimt pirmas skyrius 


Skarletė išoriškai niekaip neparodė savo gėdos, bet žiauriai 
kaltino save už jausmus, kuriuos jautė Liukui. Kai likdavo 
viena, draskė savo atmintį kaip pusiau užgijusius niežus, 
bausdama save šituo skausmu. 

Kokia ji buvo kvailė! Įsivaizdavo laimingą gyvenimą šeimoje, 
kūrė ateitį vien ant to, kad vieną kartą per pusryčius Ketė 
padalijo kiaušinius į tris lėkštutes. Ir koks juokingas 
tuščiagarbiškumas patikėti, kad ji gali priversti jį pamilti. Iš 
jos išsityčios visas pasaulis, sužinojęs tai. 

Ji kūrė keršto planus: ji visiems Airijoje papasakos, kad jis 
pasiūlė jai savo ranką, bet ji atsisakė; ji parašys Retui» ir jis 
ateis užmušti Fentono už tai, kad šis vaiką pavadino 
nesantuokiniu; ji nusijuoks Fentonui į akis prieš altorių ir 
pasakys jam, kad ji nebegali turėti vaikų, kad jis apsikvailino 
ją vesdamas; ji pasikvies jį pietų ir nunuodys. 


Neapykanta degė jos širdyje. Skarletė ėmė nekęsti visų anglų 
ir karštai griebėsi palaikyti Kolumo fenijų brolijos. 

- Bet man nereikalingi tavo pinigai, brangioji Skarlete, - 
tarė jis. - Dabar mes planuojame lygos veiksmus. Girdėjai, ką 
mes kalbėjome per Naujuosius metus, neprisimeni? 

- Papasakok man dar, Kolumai. Juk turi būti kažkas, kuo 
aš galiu padėti. 

Ji neturėjo kas veikti. Žemės lygos nariais galėjo būti tik 
fermeriai nuomininkai, jie nieko neveikia iki pavasarinės nuomos 
rinkliavos. Kiekvienose valdose už nuomą sumokės tik vienas 
fermeris, visi kiti atsisakys, ir jeigu juos žemvaldys išvarys, visi 
eis gyventi ten, kur sumokėta nuoma. 

Skarletei tai atrodė beprasmiška. Šeimininkas tiesiog išnuomos 
žemę dar kam nors. 

O ne, .tarė Kolumas, tuomet įsikiš lyga. Jie privers visus 
kitus nesikišti ir, netekęs fermerių, žemvaldys praras savo nuomą 
ir pražudys ką tik apsėtus laukus, nes nebus kam jų. prižiūrėti. 
Tai geniali idėja, ir jis apgailestavo, kad pats to nesugalvojo. 

Skarletė nuvyko pas savo pusseseres ir pamėgino priversti 
jas įstoti į žemės lygą. Jos galės atvažiuoti į Baliharą, jeigu 
jas išvarys, pažadėjo ji. 

Visi iki vieno O'Haros atsisakė. 

Skarletė su kartėliu pasiskundė Kolumui. 

- Nekaltink savęs dėl kitų aklumo, brangioji Skarlete. Tu 
darai viską, kad ištaisytum jų nesėkmes. Argi tu ne O'Hara 
ir ne šio vardo garbė? Ar žinai, kad kiekvienuose Baliharos 
namuose ir pusėje namų Trime saugomos iškarpos iš Dublino 
laikraščių apie spindinčią Airijos žvaigždę O'Harą Anglijos 
karaliaus vietininko pilyje? Jie įsideda jas į Bibliją - kartu su 
maldos kortelėmis ir šventųjų paveikslėliais. 


Per Šventąją Brigitą smulkiai krapnojo. Skarletė ritualines 
maldas apie gerus metus fermeriams perskaitė su tokiu įkvėpimu, 
kaip jų neskaitė nė vienas šventikas, ir jos akys paplūdo 
ašaromis, kai ji išvertė pirmąjį Žemės gabalą. Tėvas Flinas 
pašventino jį švęstu vandeniu, po to perdavė vandenį kitiems, 
kad jį išgertų. Fermeriai tylėdami ėjo iš lauko nuleidę galvas. 
Tik Dievas gali juos išgelbėt. Niekas L dar vienų tokių 
metų kaip praėję. V 


Skarletė parėjo namo ir nusiavė purvinus batus. Paskui ji 
pasiūlė Ketei išgerti kakavos jos kambaryje, kol ji sutvarkys ir 
supakuos daiktus į Dubliną. Iki kelionės liko mažiau negu 
savaitė. Ji nenorėjo važiuoti - ten bus Liukas, o kaip žiūrėti 
jam į veidą? Tik aukštai iškelta galva. Jeigu žmonės iš jos 
šito laukia. 


Antrasis sezonas Dubline buvo netgi didesnis Skarletės 
triumfas negu pirmasis. Į visus pasilinksminimus pilyje 
pakvietimus ji gavo "Šelburne", dar į penkis nedidelius šokių 
vakarėlius ir į dvi vėlyvas vakarienes asmeniniuose karališkojo 
vietininko apartamentuose. Užantspauduotame voke ji taipogi 
rado labai trokštamą pasiūlymą: jos ekipažą praleis pro specialius 
vartus už pilies Daugiau nebereikės laukti ilgas valandas 
Damstryte, kol ekipažai po keturis įvažiuoja į pilies kiemą 
išsodinti savo keleivių. 

Dar ateidavo kortelės, kviečiančios dalyvauti vakarėliuose ir 
pietuose, rengiamuose privačiuose namuose. Jie garsėjo kaip kur 
kas įdomesni už pasilinksminimus pilyje, kur susirinkdavo šimtai 
pakviestųjų. Skarletė nusijuokė. Orangutangas puošniais apdarais, 
tai ji? Ne, ji juo nebuvo, ir tą patvirtino krūva pakvietimų. 
Ji - O'Hara iš Baliharos, airė, ir šituo didžiuojasi. Ji kilusi iš 
čia! Nieko nereiškia, kad Liukas bus Dubline. Tegu šaiposi 
kiek tinkamas. Ji galės pažvelgti jam į akis be baimės ir gėdos. 

Ji rinkosi iš krūvelės pakvietimus ir joje sukilo jausmai. 
Malonu būti trokštamai, malonu vilkėti gražias sukneles ir šokti 
gražiose salėse. Kas iš to, kad viešoji nuomonė Dubline palaiko 
anglus? Ji dabar Žino, kad aukštuomenės šypsenos ir apdarai, 
taisyklės ir poelgiai, garbinimas ir ostrakizmas, triumfas ir 
pralaimėjimas - tik neatimama žaidimo dalis. Visa tai nebuvo 
svarbu, niekas neturėjo reikšmės realiame pasaulyje, už 
paauksuotų salių. Bet žaidimai sugalvoti tam, kad juos žaistų, 
o ji gera žaidėja. Ji džiaugėsi, kad po visko atvažiavo į Dubliną. 
Ji mėgsta laimėti. 


Skarletė tučtuojau sužinojo, kad grafo Fentono pasirodymas 
sujudino visą miestą ir davė peno įvairiausiems gandams. 

- Mano brangioji, - tarė Mėj Taplou, - netgi Londone 
žmonės apie tai ir tekalba. Kiekvienas žino, kad Fentonas 
Dubliną laiko trečios eilės provincijos miestu. Jo namas buvo 
uždarytas dešimtmečius. Kas jį čia atvedė? 

- Negaliu suprasti, - atsakė Skarletė, gardžiuodamasi mintimi, 
kaip reaguotų Mėj, jeigu ji jai pasakytų. 

Atrodo, Fentonas pasirodydavo visur, kur lankėsi ji. Skarletė 
su juo sveikindavosi šaltai, pagarbiai ir nekreipė dėmesio į 
išdidų pasitikėjimą, spindintį jo akyse. Po pirmojo susitikimo 
ji netgi nepajuto susierzinimo, kai atsitiktinai susidūrė su juo 
žvilgsniu. Jis nebegalėjo daugiau jos įskaudinti. 

Ne jis pats. Tačiau ją perverdavo skausmas, kai ji vėl ir 
vėl pamatydavo nugarą aukšto tamsiaplaukio vyriškio, apsirengusio 
aksomu ir brokatu, ir pasirodydavo, kad tai Fentonas. Kad ir 
kur ji Žvelgtų, su kuo tik kalbėtųsi, kokio tik laikraščio skiltis 
skaitytų. Gerai, kad jis nerodo jai per daug dėmesio, tuomet 
paskalos pasklistų ir apie ją. Bet kaip ji trokštų, kad jos 
vardas kasdien būtų visų lūpose. 

Gandai pamažu susiklostė į dvi teorijas: savo apleistus namus 
jis sutvarkė slaptam Velso princo vizitui; arba pasidavė kerams 
ledi Sofijos Dadlėj, apie kurią visi kalbėjo gegužį per Londono 
sezoną ir kuri dabar kartojo savo pasisekimą Dubline. Tai buvo 
seniausia istorija pasaulyje - vyriškis audringai švaisto savo 
gyvenimą, daugelį metų vengdamas moterų pinklių, o paskui 
staiga bac! - kai jam jau keturiasdešimt, netenka galvos ir 
širdies prieš grožį ir nekaltybę. 

Ledi Sofijai Dadlėj buvo septyniolika. Jos plaukai turėjo 
auksinį pastovėjusio šieno atspalvį, o akys mėlynos kaip vasaros 

dangus, ji visa > kraujas ir pienas, galėjo sugėdinti net porcelianą. 
Taip bent jau pasakojo baladės, sukurtos apie ją ir 
pardavinėjamos kiekviename kampe. 

Ji išties buvo graži, drovi mergina, kurią smarkiai kontroliavo 
jos ambicinga motina ir kuri dažnai ir patraukliai aikčiojo nuo 
jai rodomo dėmesio ir merginimo. Skarletė turėjo pakankamai 
laiko ją apžiūrėti. Sofijos svetainė buvo greta Skarletės svetainės. 
Tai buvo antrasis iš geriausiai apstatytų kambarių su vaizdeliu 
į Šventojo Stepono bažnyčią, tačiau sprendžiant pagal žmones, 
norinčius į jį patekti, tai buvo pats geriausias kambarys. Tai 
visiškai nereiškė, kad Skarletės niekas nelankė; turtinga ir visų 
kviečiama našlė su nuostabiomis žaliomis akimis nuolat bus 
dėmesio centre. 


"Kodėl aš turėčiau būti įžeista, - galvojo Skarletė. - Aš 
dukart už ją vyresnė ir mano eilė jau buvo pernai." Bet kartais 
ji sunkiai susivaldydavo, kai Sofijos vardą susiedavo su Liuku. 
Visi žinojo, kad hercogas paprašė Sofijos rankos, bet visi manė, 
kad ji pasielgs geriau, jeigu pasirinks Fentoną. Hercogas 
kilmingesnis už grafą, bet Fentonas keturiasdešimt kartų 
turtingesnis ir gražesnis už hercogą. "Ir jis bus mano, jeigu jo 
panorėsiu", - vos neištrūkdavo Skarletei. Apie ką jie tada rašys 
balades? 


Ji išbarė save už smulkmeniškumą. Ji pasakė sau, kad buvo 
kvailutė, paėmusi į galvą Fentono pranašystes, jog ją užmirš 
po metų ar dvejų. Ir ji stengėsi nesijaudinti dėl mažų raukšlelių 
apie akis. 


Skarletė į Baliharą sugrįžo prieš Pirmojo sekmadienio darbo 
valandas, džiaugdamasi, kad išvyko iš Dublino. Paskutiniosios 
sezono savaitės, atrodė, tęsis amžinai. 


Gera būti namuose ir galvoti apie kažką realaus, kad ir 
apie Pedžio O'Faolaino prašymą paskirstyti durpes, negu apie 
tai, ką apsivilkti kitą vakarėlį. Ir ji buvo septintame danguje, 
kai stiprios mažytės Ketės rankelės vos neuždusino jos sutikimo 
glėbyje. | 

Kai buvo išspręstas paskutinis ginčas, o paskutinis prašymas 
patenkintas, Skarletė nuėjo į verandą kartu su Kete atsigerti 
arbatos. 


- Aš palikau tau pusę, - tarė Ketė. Jos burna buvo ištepta 
eklero šokoladu, kurį Skarletė parvežė iš Dublino. 


314 


- Tai juokinga, katinėli Kete, bet aš nelabai alkana. Ar 
nori dar truputį? 

- Taip, ačiū. Galima, suvalgysiu dabar? 

- Taip, galima, misis paršeli. 

Eklerai išnyko greičiau, negu ištuštėjo Skarletės puodelis. 
Ketė viską užmiršusi dorojo saldumynus. 

- Kur mes eisime pasivaikščioti? - paklausė jos Skarletė. 
Ketė atsakė, kad norėtų nueiti pas Greinę. 

- Tu jai patinki, mama. Aš jai labiau patinku, bet tu jai 
irgi labai patinki. 

- Tai bus labai miela, - tarė Skarletė. Ji džiaugėsi, kad 
nueis į bokštą. Bokštas jai teikė ramybę, o širdyje jos trūko. 


Skarletė užsimerkė ir priglaudė savo skruostą prie senovinių 
lygių akmenų. Ketė nekantravo. 

Paskui Skarletė pritraukė virvines kopėčias prie aukštų durų, 
norėdama patikrinti, ar kopėčios tvirtos. Duris veikė klimatas 
ir ant jų atsirado dėmių, bet buvo dar gana tvirtos. Tačiau 
Skarletė pagalvojo, kad nepakenktų jas pakeisti. Jeigu kopėčios 
nutrūks ir Ketė nukris... - neįmanoma apie tai nė pagalvoti. 
Ji taip norėjo, kad Ketė pakviestų ją į viršų į savo kambarį, 
kad dar kartą timptelėjo kopėčias. 

- Greinė mūsų laukia, mama. Mcs smarkiai pritriukšmavom. 

- Gerai, saldžioji, einu. 

Išmintingoji moteris neatrodė senesnė, buvo tokia pat, kokią 
ją Skarletė pamatė pirmą kartą. "Galiu lažintis, kad ji su tomis 
pačiomis skaromis kaip ir tada", - pagalvojo Skarletė. Ketė 
šeimininkavo mažame tamsiame namelyje, ėmė nuo lentynos 
puodelius, sustūmė degančias durpes į švytinčių Žarijų krūvelę 
arbatinukui. Ji čia jautėsi kaip namuose. 

- Aš prisemsiu arbatinuką upelyje, - tarė ji nešdamasi jį į 
lauką. 

Greinė meiliai ją stebėjo. 

- Dara dažnai ateina pas mane, - pasakė išmintingoji moteris. 
- Taip ji rodo gerumą vienišai sielai. Man širdis neleidžia 
atstumti jos, nes ji tą teisingai supranta. Vieniša pažįsta vienišą. 

Skarletė sukruto. 

- Ji mėgsta pasilikti viena, bet ji nesijaučia vieniša. Aš tiek 
kartų jos klausiau, ar ji nori, kad vaikai ateitų pas ją pažaisti, 
ji visuomet sako "ne". 

- Tai protingas vaikas. Jie mėgina apmėtyti ją akmenimis, 
bet Dara per greita jiems. 

Skarlefė negalėjo patikėti, kad teisingai išgirdo. 

- Ką jie daro? 

- Vaikai iš miesto, - ramiai tarė Greinė, - medžiojo miške 
Darą kaip žvėrį. Tačiau ji išgirdo juos gerokai prieš tai, kol 
jie pribėgo prie jos. Tik patys didžiausi priėjo per pakankamą 
atstumą, kad galėtų mėtyti akmenimis. Ir jie taip arti pribėgo 
todėl, kad buvo greitesni už Darą. Bet ji žinojo, kaip nuo jų 
pabėgti. Jie nepersekiojo jos iki bokšto, jie bijojo čia užmušto 
jaunojo lordo vaiduoklio. 

Skarletė įsiuto. Jos brangiąją Ketę kankina Baliharos vaikai! 
Ji išpers savo rankomis visus iki vieno, išvarys iš žemės jų 
tėvus ir viską sudaužys į šipulius! Ji atsistojo. 

- Tu užkrausi savo vaikui Baliharos griuvėsius, - tarė Greinė. 
- Sėskis, moterie. Kiti bus tokie pat. Jie bijo kiekvieno, ne 
tokio kaip jie. To, ko bijomasi, stengiamasi atsikratyti. 

Skarletė atsisėdo. Ji žinojo, kad išmintingoji moteris buvo 
teisi. Ji pati užmokėjo už tai, kad skyrėsi nuo kitų. Jos akmenys 
buvo šaltumas, kritika, ostrakizmas, ir ji pati visa tai pakėlė. 
Ketė tik maža mergaitė. Ji nekalta. Ir jai gresia pavojus! 

- Aš nieko negaliu padaryti! - sušuko Skarletė. - Tai 
nepakeliama. Aš privalau juos sustabdyti. 

- Negalima sustabdyti nemokšiškumo. Dara surado savo būdą 
ir to gana. Akmenys nesužeis jos sielos. Ji yra saugi savo 
bokštelyje. 

- To nepakanka. O jeigu į ją pataikys akmuo? O jeigu ją 
sužeis? Kodėl ji nepasakė man, kad yra vieniša? Aš nepakelsių 
to, kad ji nelaiminga. 

- Paklausyk senos moters, O'Hara. Paklausyk savo širdimi. 
Yra žemė, apie kurią Žmonės žino tik iš dainų. Ji vadinasi 
Tirnanog ir ji plyti po kalvomis. Ten yra vyrų ir moterų, kurie 
atrado kelią į tą žemę ir kurių daugiau niekas nebematė. 
Tirnanog žemėje nėra mirties ir nebūties. Ten nėra liūdesio ir 
nėra skausmo, nėra neapykantos, nėra alkio. Štai šito tu norėtum 
savo vaikui. Bet paklausyk, kur nėra kančios, ten nėra ir 
džiaugsmo. Ar tu suvoki dainos prasmę? 

Skarletė neigiamai papurtė galvą. 

Greinė atsiduso. 

- Tuomet aš negaliu palengvinti tavo širdies.  Dara 
išmintingesnė. Palik ją pačiai sau. 

Tarytum senė ją pašaukė - Ketė įėjo pro duris. Ji susikaupusi 
žiūrėjo į sunkų, vandens pripiltą arbatinuką ir net nepažvelgė 
į motiną ir Greinę. Abi tylėdamos stebėjo, kaip Ketė pakabino 
arbatinuką ant kablio virš žarijų ir dar sugrėbstė daugiau anglių 
į krūvelę. 

Skarletė turėjo nusisukti. Ji žinojo, kad jeigu ilgiau žiūrėtų 
į savo vaiką, tai negalėtų susilaikyti tvirtai neapkabinusi Ketės, 
gindama ją nuo aplinkinio pasaulio. Ketei tai nepatiktų. "Aš 
neturiu verkti, - pasakė sau Skarletė. - Tai gali ją išgąsdinti. 
Ji pajus, kaip aš pati išgąsdinta." 

- Žiūrėk, mama, - tarė Ketė. 

Ji atsargiai pylė verdantį vandenį į seną rudą porcelianinį 
arbatinuką. Sklido saldus kvapas, ir Ketė šypsojosi. 

- Aš įmečiau tinkamų lapų, Greine, - džiūgavo ji ir atrodė 
išdidi ir laiminga. - 

Skarletė sugriebė senės skarą. 

- Pasakyk man, ką daryti, - maldavo ji. 

- Tu privalai daryti tai, kas tau skirta daryti. Dievas apgins 
Darą. 

"Aš nieko nesuprantu, ką ji šneka", - pagalvojo Skarletė. 
Bet siaubas kažkaip nuslūgo. Ji tylėdama išgėrė Ketės užplikytą 
arbatą šiltame, vaistažolėmis prakvipusiame tamsiame kambaryje, 
patenkinta, kad Ketė turi vietą, kur ji gali ateiti. Ir bokštelį. 
Iki savo sugrįžimo į Dubliną ji užsakė naujas, stipresnes virvines 
kopėčias. 


Keturiasdešimt antras skyrius 


Šiais metais Skarletė nuvažiavo į žirgų lenktynes Pinčestone. 
Ją pakvietė į Bišoskortą, į grafo Klonmelio ložę; jį visi vadino 
grafuku. Jos pasitenkinimui, seras Džonas Morlandas irgi buvo 
svečias. Jos apmaudui, ten buvo ir grafas Fentonas. | 

Skarletė nuskubėjo prie Morlando vos tik atsirado proga. 

- Bartai! Kaip laikaisi? Tu pats atkakliausias namisėda, kokį 
aš kada nors esu pažinojusi. Aš visur nuolat tavęs ieškau, bet 
tu niekur nesirodai. 

Morlandas švytėjo iš laimės ir garsiai braškino pirštų sąnarius. 

- Buvau užsiėmęs, nuostabiausiai užsiėmęs, Skarlete. Aš 
suradau laimėtoją, dabar esu tuo tikras. 

Jis ir anksčiau taip sakė. Bartas mylėjo savo arklius ir 
visada buvo įsitikinęs, kad kiekvienas kumeliukas taps garsiu 
nacionaliniu čempionu. Skarletė panoro jį apkabinti. Ji būtų 
mylėjusi Džoną Morlandą, netgi jei jis nebūtų palaikęs ryšių 
su Retu. 

- „„ ją pavadino Diana plius greitos kojos ir viskas tokiu 
pat stiliumi, na tu Žinai, ir dar plius Džonas mano garbei. 
Sujunk visa tai. Išėjo Dižona, kai sudėjau viską kartu. 
Prancūziškos garstyčios, pamaniau, visai netiks Per daug 
prancūziškas vardas airių arkliu. Bet paskui pagalvojau dar 
kartą. Karšta ir aštri, kaip pipiras, net akys ima ašaroti. Neblogi 
kontūrai. Kažkas panašaus į "nešdinkis man iš kelio, aš einu" 
ir viskas tokiu pat stiliumi. Taigi, tai Dižona. Ji atneš man 
sėkmę. Pastatyk už ją penkinę, Skarlete, ji labai patikima. 

- Aš pastatysiu dešimt svarų, Bartai. 

Skarletė bandė sugalvoti, kaip prašnekti apie Retą. Tai, ką 
kalbėjo Džonas Morlandas, iš pradžių jos nepasiekė. 

- .„ nusiskandinsiu, jeigu aš neteisus. Mano nuomininkai 
streikuoja dėl nuomos; apie: tai svajojo žemės lyga. Palieka 
mane be pinigų avižoms. Stebiuosi, kaip aš galėjau taip gerai 
manyti apie Carlsą Parnelį. Niekuomet nebūčiau patikėjęs, kad 
vaikinas galiausiai susidės su tais barbarais fenijais. 

Skarletę apėmė siaubas. Ji niekada neįsivaizdavo, kad lygą 
panaudos prieš tokius kaip Bartas. 

- Negaliu tuo patikėti, Bartai. Ką manai daryti? 

- Jeigu jis laimės čia, lygioje vietoje, tuomet manau, kitos 
didelės lektynės Golvėjuje, O po to - Fenikso parkas, bet 
galbūt aš įsiterpsiu į kokias nors lenktynes gegužį. ir birželį, 
kad jis žinotų, ko iš jo tikimasi, taip sakant. 

- Ne, ne, Bartai, aš ne apie Dižoną. Ką tu darysi dėl to 
streiko? | 

Morlando veidas apniuko. 

- Nežinau, - tarė jis. - Renta - tai viskas, ką aš turiu. Aš 
niekuomet nekeldinau iš savo Žemių, netgi negalvojau apie tai. 
Bet dabar, kai susidūriau, man galbūt teks tą padaryti. Bus 
labai gėda. 

Skarletė galvojo apie Baliharą. Bent jau ji buvo apsaugota 
nuo bet kokių nemalonumų. Ji atleido visus nuo mokesčių, 
kol nenuėmė derliaus. 

- Aš sakau, Skarlete, užmiršau apie tai užsiminti, kad gavau 
labai gerų žinių iš mūsų amerikiečio draugo Reto Batlerio. 

Skarletei krūptelėjo širdis. 

- Jis atvažiuoja? 

- Ne. Aš laukiau jo. Žinai, parašiau jam apie Dižoną... Bet 
jis atsakė, kad negali atvykti. Birželyje jis taps tėvu. Jie ypač 
jaudinasi dabar, žmona keletą mėnesių išgulėjo lovoje, kol 
išnyko bet koks pavojus, kad neatsitiks taip kaip aną kartą. 
Bet dabar viskas puiku. Ji pasitaisė ir laiminga kaip vyturėlis. 
Žinoma, ir jis. Nesu matęs vyro, taip besididžiuojančio tėvyste 
kaip Retas. 

Skarletė griebėsi už kėdės, kad nenugriūtų. Kad ir kokias 
nerealias svajones ir slaptas viltis ji puoselėjo, dabar su jomis 
buvo baigta. 


Grafukas savo kompanijai rezervavo visą tribūnų sekciją. 
Skarletė stovėjo kartu su visais, pro perlamutrinį operinį binoklį 
stebėdama hipodromą. Bėgimo takelis buvo smaragdo žalumo, 
ilgo ovalo vidinis laukas buvo pilnas judėjimo ir spalvų. Žmonės 
stovėjo vežimuose, ant ekipažų sėdynių ir stogų, vaikštinėjo 
aplink po vieną ir grupelėmis, būriavosi už vidinių užtvarų. 
Ėmė lyti, ir Skarletė buvo dėkinga už antrąjį tribūnų aukštą 
virš galvos. Jis atstojo stogą privilegijuotiems žiūrovams apačioje. 

- Geras šou, - džiūgavo Bartas Morlandas. - Dižona - didi 
mažytė murzė. 

- Tau kas nors patinka, Skarlete? - pasakė jai į ausį ramus 
balsas. Tai buvo Fentonas. 

- Aš dar neapsisprendžiau, Liukai. 

Kai dalyviai išėjo į takelį, Skarletė sveikino juos ir kartu 
su visais plojo. Ji dvidešimt kartų pritarė Džonui Morlandui, 
kad net plika akimi pastebės Dižoną, patį gražiausią arklį. Visą 
laiką, kai ji kalbėjo ir juokėsi, protas metodiškai kūrė gyvenimo 
galimybes, pliusus ir minusus. Bus baisiai nedora tekėti už 
Liuko. Jis nori vaiko, O ji negali gimdyti. Bet Ketė bus 
prižiūrima ir saugi. Niekas jos neklausinės apie tikrąjį tėvą. 
Žinoma, ne visai taip, domėsis, bet tai neturi reikšmės. Ilgainiui 
ji taps O'Hara iš Baliharos ir grafienė Fenton. Kokią garbę 
aš turiu suteikti Liukui? Jis pats jos neturi, kodėl mane glumina 
būtent tai? 


Dižona laimėjo. Džono Morlando jausmai liejosi per kraštus. 
Visi jį apspito šūkaudami ir plodami per petį. Pasinaudojusi 
tuo triukšmu, Skarletė atsisuko į Liuką Fentoną. 

- Tegu tavo advokatas susitinka su manuoju dėl kontraktų, 
- tarė ji. - Vestuvėms renkuosi rugsėjo pabaigą. Po derliaus 
šventės. 


- Kolumai, aš išteku už grafo Fentono, - tarė Skarletė. 

Jis nusijuokė. 

- O aš imu į nuotakas Lili. Tai bus džiaugsmo, kai į 
vestuves suvažiuos šėtonų legionai. 

- Tai ne pokštas, Kolumai. 

Jo juokas nutrūko, tarytum nukirstas peilio ašmenimis, ir 
jis pažvelgė į išblyškusį ryžtingą Skarletės veidą. 

- Aš šito neleisiu, - sušuko jis. - Tas Žmogus yra velnias, 
ir be to anglas. 

Raudonos dėmės išmušė Skarletės skruostus. 

- Tu... ne... leisi? - lėtai tarė ji. 

- Tu... ne... leisi? Kuo tu save laikai, Kolumai? 

Ji priėjo prie pat jo, jos akys blizgėjo. 

- Paklausyk manęs, Kolumai O'Hara, ir gerai paklausyk. Nei 
tu, nei niekas kitas negali taip su manim kalbėti. Man tai 
nepatinka! 

Jo žvilgsnis susidūrė su jos, jo įniršis su jos įniršiu, ir jie 
suakmenėjusioje priešpriešoje išstovėjo begalinę akimirką. Paskui 
Kolumas palenkė galvą į šoną ir nusišypsojo. 

- Ak, brangioji Skarlete,. tai O'Harų temperamentas deda 
mums į lūpas žodžius, kurių mes nė nemanėme tarti. Aš 
maldauju atleisti; pasišnekėkime. 

Skarletė atsitraukė atgal. 

- Neramink manęs, Kolumai, - liūdnai tarė ji, - aš tuo 
netikiu. Aš atėjau pasikalbėti su savo artimiausiu draugu, 0 jo 
čia nėra. Galbūt niekada ir nebuvo. 

- Netiesa, brangioji Skarlete, netiesa! 

Ji trūktelėjo pečiais. | 

- Tai nesvarbu. Aš jau apsisprendžiau, tekėsiu už Fentono 
ir persikelsiu į Londoną rugsėjį. 

- Tu užtrauksi nešlovę savo Žmonėms, Skarlete O'Hara, - 
Kolumo balsas buvo plieninis. 

- Tai melas, - išvargusi tarė Skarletė. - Pasakyk tai Danieliui, 
kuris palaidotas O'Harų žemėje, kurios mes netekome ištisiems 
šimtmečiams, arba savo brangiesiems fenijams. Tu manimi 
naudojaisi visą tą laiką, nesijaudink, Kolumai, aš jūsų nepaliksiu. 
Balihara liks kaip buvusi, su karčema bėgliams ir su barais, 

kur jūs galėsite sakyti savo kalbas prieš anglus. Tu liksi mano 
patikėtiniu, o misis Fic prižiūrės kaip visada Bighausą. Štai 
kas iš tiesų tave jaudina, 0 ne aš. 

- Ne! - ištrūko riksmas iš Kolumo lūpų. - Ak, Skarlete, 
tu baisiai neteisi: Tu - mano pasididžiavimas ir džiaugsmas, o 
Ketė Kolum laiko mano širdį savo mažytėse rankelėse. Bet 
Airija - mano siela, ir ji man už viską svarbiau. 

Jis maldaujamai ištiesė į ją rankas: 

- Pasakyk, kad tiki manimi, nes aš kalbu gryną tiesą. 

Skarletė pasistengė nusišypsoti. 

- Aš tikiu tavimi. Ir tu privalai manimi tikėti. Išmintinga 
moteris pasakė: "tu padarysi tai, kas tau skirta padaryti". Štai 
tu tą ir darai, Kolumai, su savo gyvenimu, 0 aš su savo. 


Skarletės žingsniai sulėtėjo, jai artinantis prie Bighauso, 
tarytum sunkumas iš jos širdies perėjo į kojas. Scena su Kolumu 
ją giliai sužeidė. Ji atėjo pas jį pirmiau negu pas kitus, 
tikėdamasi supratimo ir užuojautos, tikėdamasi, kad jis gali 
parodyti jai išeitį iš jau pasirinkto kelio. Jis apvylė jos viltis, 
ir ji pasijuto labai vieniša. Ji bijojo pasakyti Ketei, kad rengiasi 
tekėti, kad joms teks išvažiuoti iš Baliharos miškų, kuriuos 
Ketė taip mylėjo, ir palikti bokštą, kuris jai buvo ypatinga 
vieta. Ketės reakcija nuramino jos širdį. 

- Aš myliu miestus, - tarė Ketė. - Ten yra zoologijos sodų. 

"Aš elgiuosi teisingai, - pagalvojo Skarletė. - Dabar aš tuo 
visai neabejoju." Ji parsisiųsdino iš Dublino Londono paveikslų 
ir vaizdų knygelę ir parašė misis Sims, kad nori susitikti. Jai 
reikia užsisakyti vestuvių suknią. 


Po kelių dienų atjojo Fentono pasiuntinys su laišku ir 
siuntiniu. Jis rašė, kad iki vestuvių bus Anglijoje. Apie 
sužadėtuves paskelbs pasibaigus Londono sezonui. O Skarletė 
turi pasisiūdinti suknelę, kuri tiktų brangenybėms, atsiųstoms 
kartu su laišku. Ji turi tris mėnesius! Niekas nevargins jos 
klausimais ir pakvietimais, kol nepasklis Žinia apie sužadėtuves. 

Siuntinyje ji rado keturkampę plokščią odinę dėžutę jaučio 
kraujo spalvos, dailiai papuoštą auksu. Dangtelis atsidarė, ir 
Skarletė aiktelėjo iš nuostabos. Išmušta pilku aksomu dėžutė 
buvo padalyta į dvi dalis vėriniui, dviem apyrankėms ir auskarams. 

Rinkinys buvo padarytas iš masyvaus senovinio aukso, 
papuošto blausia beveik bronzine apdaila. Kruvini rubinai, 

kiekvienas sulig jos didžiojo piršto nagu, puikiai derėjo su 
rubino lašelių formos auskarais, papuoštais įmantriu ornamentu. 
Kiekvienoje apyrankėje buvo po dvylika brangakmenių, o vėrinį 
sudarė dvi brangakmenių, sujungtų storomis grandinėlėmis, eilės. 
Pirmą kartą Skarletė suprato, kuo skiriasi juvelyrinis dirbinys 
nuo brangenybės. Šitų rubinų niekas nepavadins L 
dirbiniu. Jie buvo per daug neįprasti ir vertingi. Sitaip, be 
jokios abejonės, atrodo tikros brangenybės. Jos pirštai virpėjo, 
kai ji movėsi apyrankes ant rankų. Ji negalėjo pati užsidėti 
vėrinio ir turėjo pasikviesti Pegę Kvin. Kai ji pamatė save 
veidrodyje, jai užkando žadą. Jos oda buvo kaip alebastras ir 
tamsūs rubinai tame fone atrodė nuostabiai. Plaukai kažkokiu 
būdu tapo tamsūs ir žvilgantys. Skarletė pamėgino prisiminti, 
kaip atrodė diadema, taipogi papuošta rubinais. Kai ją pristatys 
Jos Didenybei, ji atrodys kaip karalienė. Jos žalios akys truputį 
prisimerkė. Londonas taps įdomesniu žaidimu negu Dublinas. 
Ji gali netgi pamilti Londoną. 


Pegė Kvin neleido laiko tuščiai ir naujieną papasakojo kitiems 
tarnams ir savo šeimai Baliharoje. Nuostabūs papuošalai, 
šermuonėliu papuošta suknelė, rytinės kavos savaitės galėjo 
reikšti tik viena: O'Hara išteka už visus savo nuoma kankinančio 
piktadario grafo Fentono. O kas bus su jais? Klausimai ir 
nerimastavimai plito nuo židinio prie židinio kaip gaisras stepėje. 


Balandyje Skarletė ir Ketė kartu išvažiavo į kviečių laukus. 
Mergaitė suraukė nosį nuo neseniai iškratyto mėšlo kvapo. 
Arklidės ir karvidės niekuomet taip nedvokė; jas valė kasdien. 
Skarletė pasijuokė iš jos. 

- Niekuomet nesiraukyk dėl patręštos žemės, Kete O'Hara. 
Tas kvapas fermeriams saldus, 0 tavo gyslose teka fermerių 
kraujas. Aš nenoriu, kad tu tą užmirštum. 

Ji išdidžiai pažiūrėjo į suartą, užsėtą ir patręštą žemę. Tai 
mano žemė. Aš ją prikėliau. Ji žinojo, kad Londone labiausiai 
ilgėsis kaip tik šito savo gyvenimo tarpsnio. Bet jai išliks 
prisiminimai ir pasitenkinimas. Savo širdyje ji visada bus O'Hara. 
Ir kai užaugs, Ketė galės čia grįžti apginti savęs. Tuo metu 
ji užsitarnaus O'Haros vardą. 

- Niekada niekada nepamiršk, iš kur esi kilusi, - tarė 
Skarletė savo vaikui. - Didžiuokis. 

- Turėsite prisiekti prieš Bibliją, kad neprasitarsite nė vienai 
būtybei, - perspėjo Skarletė misis Sims. 

Geriausioji Dublino siuvėja metė į Skarletę hipnotizuojantį 
žvilgsnį. 

- Dar niekas neturėjo preteksto abejoti mano atsargumu, 
misis O'Hara. 

- Aš išteku, misis Sims, ir noriu pasisiūdinti suknelę. - Ji 
ištiesė dėžutę su brangenybėmis ir ją atidarė. - Aš užsidėsiu 
šiuos papuošalus. 

Misis Sims akys ir burna suapvalėjo. Skarletė pasijuto 
atsikeršijusi už kankinimų valandas, praleistas diktatoriškoje 
siuvėjos dirbtuvėje. Ši moteris turbūt atėmė jai dešimt gyvenimo 
metų. 

- Dar yra diadema, - paprastai tarė Skarletė, - ir aš noriu, 
kad šleifas būtų papuoštas šermuonėliu. 

Misis Sims ryžtingai papurtė galvą. 

- Jūs negalite to padaryti, misis O'Hara. Diademos ir 
šermuonėlis skirtas tik svarbiausioms rūmų ceremonijoms. Ypač 
šermuonėlis. Greičiausiai jo nedėvėjo nuo Jos Didenybės vestuvių. 

Skarletės akys Žžybtelėjo. 

- Bet juk aš viso to nežinau, ar ne, misis Sims? Aš tik 
neišprususi amerikietė, kuri per vieną naktį taps grafienė. 
Žmonės kleketuos ir kraipys galvą, kad ir ką aš darysiu. Tad 
aš darysiu tą, ką noriu, ir taip, kaip noriu! 

Jos balse skambėjo kančia, sumišusi su puikybe. 

Misis Sims viduje susigūžė. Jos guvus protas greitai perkratė 
paskalas, kad nustatytų, kas būsimasis Skarletės vyras. "Jie gerai 
tiks vienas kitam, - pagalvojo ji. - Paminti visus papročius ir 
tradicijas ir už tai tapti dar labiau gerbiamais. Kur eina 
pasaulis? Tačiau moteris visuomet turės praminti kelią, 0 apie 
vestuves Žmonės kalbės daugelį metų. Todėl darbas bus atliktas 
taip, kaip dar niekuomet nebuvo. Ji privalo būti nuostabi." 
Įprastinis išdidus pasipiktinimas sugrįžo misis Sims. 

- Yra tik viena suknelė, kuri bus tinkama šermuonėliui ir 
rubinams, - tarė ji. - Baltas šilkinis aksomas su nėriniais, geriau 
Golvėjaus. Kiek turiu laiko? Nėrinius reikia nunerti, po to 
užsiūti ant aksomo apie kiekvieną lapelį. Tam reikia laiko. 

- Penkių mėnesių užteks? 

Išpuoselėtos misis Sims rankos sutaršė jos kruopščiai 
sušukuotus plaukus. 

- Taip greitai... Leiskite pagalvoti... Jeigu dar pasamdysiu 
dvi siuvėjas... jeigu tik vienuolės apsiims... Tai bus žymiausios 
vestuvės Airijoje, Britanijoje... Ji turi būti pasiūta, nepaisant 
nieko. 

Ji susivokė kalbanti balsu ir prisidengė burną ranka. 

Skarletė jos pasigailėjo, atsistojo ir ištiesė ranką. 

- Aš patikiu suknelę jūsų rūpesčiui, misis Sims, ir visiškai 
pasitikiu jumis. Duokite man žinią, kada atvažiuoti į Dubliną 
pirmajam pasimatavimui. 

Misis Sims paėmė jos ranką ir stipriai suspaudė. 

- O, aš pati pas jus atvažiuosiu, misis O'Hara. Ir man bus 
malonu, jeigu jūs mane vadinsite Deize. 


Saulėta diena Myto grafystės apylinkėje niekam neatnešė 
daugiau džiaugsmo. Fermeriai nerimavo dėl dar vienų metų, 
panašių į praėjusius. Baliharoje gūžčiojo pečiais ir pranašavo 
žūtį. Argi Molė Kenan nematė daiktelio, kurį elfai nešė nuo 
raganos namų? Ir kitą kartą jį matė Padis Konrojus, nors ką 
jis ten veikė, jis niekam nepasakys, tik per išpažintį. Šnekėjo, 
kad dieną girdėjo pelėdos riksmą netoli nuo Paik Kornero, o 
prizinis misis Makgruder veršelis padvėsė naktį be jokios 
priežasties. Kai kitą dieną pradėjo lyti, gandai nenutilo. 

Gegužyje Kolumas su Skarlete išvažiavo į Droedą mugėn 
samdyti darbininkų. Rugiai sužėlė gerai, pievoje žolė jau buvo 
beveik tinkama pjauti, bulvių eilės ryškiai .žaliavo stipriais 
bulvienojais. Abu buvo neįprastai tylūs, kiekvienas paniręs į 
savo rūpesčius. Kolumo nerimo priežastis buvo policijos 
padaugėjimas visoje apygardoje. Jo informatoriai pranešinėjo, 
kad jų yra visas pulkas. Žemės lygos darbas klojosi gerai, jis 
paskutinis atsižadės reikalavimo sumažinti nuomą, bet streikai 
sujudino žemvaldžius. Dabar fermerius iškeldindavo iš anksto 
neperspėję, ir jų namų šiaudiniai stogai sudegdavo dar jiems 
nespėjus iš ten išnešti baldų. Šnekėjo, kad ugnyje žuvo du 
vaikai. Kitą dieną buvo sužeisti du kareiviai. Tris fenijus suėmė 
Malingaroje, tarp jų ir Džimį Delį. Jį kaltino prievartos kurstymu, 
nors visą savaitę dieną ir naktį jis dirbo bare. 

Skarletė mugę įsiminė tik dėl vienos priežasties. Ten kartu 
su Bartu Morlandu buvo Retas. Ji vengė žiūrėti arklių sekcijos 
pusėn; kai Kolumas pasiūlė pavaikščioti aplink ir pasigėrėti 
muge, ji vos neėmė jam šaukti, kad nori važiuoti namo. Tarp 
jų atsirado tam tikra įtampa po to, kai Skarletė pareiškė jam 

apie savo ketinimą tekėti už Fentono. Kolumas nepasakė nieko 
pikto, bet to ir nereikėjo. Įniršis ir kaltinimas matėsi jo akyse. 

Tas pats buvo ir su misis Fic. Bet kas jie tokie, kad ją 
smerktų? Ką jie žino apie jos kančias ir baimes? Argi neužtenka, 
kad jiems lieka Balihara, kai ji išvažiuos? Tai vienintelis dalykas, 
kurio jie tikrai norėjo. Ne, tai nesąžininga. Kolumas jai beveik 
brolis, misis Fic - jos draugė. Tai dar viena priežastis, kad 
jie turi ją užjausti. Taip nesąžininga. Skarletė pradėjo galvoti, 
kad visur mato nepritarimą, netgi parduotuvių savininkų veiduose 
Baliharoje, kai ji įtemptai mąstė, ką jai pas juos nusipirkti 
tais skurdžiais mėnesiais iki derliaus. Nebūk kvaila, sakė ji, tu 
viską prasimanai, todėl kad pati dar nesi tikra tuo, ką ketini 
daryti. Tai būtina Ketei ir man. Ir ne jų reikalas, kaip aš 
elgiuosi. Ji buvo irzli su visais, išskyrus Ketę. Sykį ji net 
palypėjo keletą laiptelių virvinėmis kopėčiomis, bet paskui 
nusileido. Aš suaugusi moteris ir negaliu inkšdama eiti pas 
vaiką paramos. Ir ji per šienapjūtę dirbo dienų dienas, patenkinta, 
kad yra užsiėmimas, džiaugdamasi nuovargio skausmu rankose 
ir kojose, dėkinga už gausų derlių. Pamažu dingo baimė dėl 
dar vieno blogo derliaus. 


Joninių vakaras, birželio 24, galutinai ją išgydė. Laužas buvo 
didžiulis. Muzika ir šokiai - būtent šito jai ir reikėjo, kad 
atsileistų įtempti nervai ir sugrįžtų dvasios stiprybė. Kai pagal 
tradiciją  Baliharos laukuose sušuko tostą už O'Harą, Skarletė 
pajuto, kad pasaulyje viskas gerai. 

Tačiau ji truputį gailėjosi, kad šią vasarą atsisakė visų 
vakarėlių namuose. Ji bijojo palikti Ketę vieną, bet buvo vieniša 
ir turėjo per daug laiko apmąstymams ir nerimastavimams. Ji 
buvo beveik laiminga, kai gavo pusiau isterišką telegramą nuo 
misis Sims, pranešančią, kad nėrinių iš vienuolyno į Golvėjų 
nepristatė ir nėra jokio atsakymo į jos laiškus ir telegramas. 

Skarletė šypsojosi, artėdama prie Trimo geležinkelio stoties. 
Ji buvo patyrusi kovotoja su vienuolyno viršininkėmis ir džiaugėsi 
neabejotinu pretekstu barniui. 

Keturiasdešimt trečias skyrius 


Jai vos užteko laiko rytą nulėkti į misis Sims ateljė, nuran.inti 
ją, susižinoti užsakytų nėrinių ilgį ir raštą ir suskubti į ankstyvąjį 
traukinį į Golvėjų. Skarletė patogiai įsitaisė ir išskleidė laikraštį. 

"O varge, štai jis" "Airiš  Taims" pirmajame puslapyje 
išspausdino būsimų vestuvių skelbimus. Skarletė nužvelgė kitus 
vagono keleivius įsitikinti, ar jie skaito laikraštį Sportininkas 
tvido kostiumu apsikrovęs sporto žurnalais, gerai apsirengusi 
moteris, matyt, motina su sūnumi, žaidė kažkokį žaidimą. Ji 
dar kartą perskaitė apie save. "Taims" pridėjo savo komentarą 
prie formalaus skelbimo. Skarletė nusišypsojo skaitydama apie 
"O'Harą iš Baliharos, Karaliaus vietininko artimos aplinkos gražų 
papuošalą, "puikią ir šaunią jojikę". 

Kelionėn į Dubliną ir Golvėjų ji pasiėmė tik nedidelį 
lagaminą ir nuo stoties iki artimiausio viešbučio jai teprireikė 
vieno nešiko. Prie administratoriaus buvo susibūrę daug žmonių. 

- Kas čia darosi? - paklausė Skarletė. 

- Žirgų lenktynės, - tarė nešikas. - Jūs nepadarėte kvailystės 
ir neatvažiavote nesusižinojusi, kas čia vyksta? Čia jūs nerasite 
kambario nakvynei. 

"Akiplėša, - pagalvojo Skarletė, - pamatysim, ar tu gausi 
arbatpinigių." 

- Palauk čia, - tarė ji. 

Ji prasiskverbė prie administratoriaus. 

- Norėčiau pasikalbėti su administratoriumi. 

Nusikamavęs klerkas nužvelgė ją nuo apačios iki viršaus, po 
to tarė: 

- Taip, žinoma, madam, minutėlę, - ir pradingo už stiklinio 
skydo. Jis sugrįžo su plinkančiu vyriškiu juodu surdutu ir 
dryžuotomis kelnėmis. 

- Kuo nors skundžiatės, madam? Bijau, kad aptarnavimas 
nebe toks nepriekaištingas, taip sakant, kai lenktynės pačiame 
įkarštyje. Koks nepatogumas... 

Skarletė jį nutraukė. 

- Aš prisimenu nepriekaištingą aptarnavimą. - Ji žaviai 
nusišypsojo. - Štai kodėl aš norėčiau apsistoti "Reilvėjuje". Man 
reikalingas kambarys šiai dienai. Aš esu misis O'Hara iš 
Baliharos. 

Administratoriaus saldumas išgaravo kaip rūgpjūčio rasa. 

- Kambarį šiai dienai? Tai tiesiog ne... 

Klerkas timpčiojo jį už rankovės. Administratorius pažvelgė 
į jį. Klerkas sušnibždėjo jam į ausį, pirštu rodydamas į "Taims" 
ant jo stalo. Administratorius nusilenkė Skarletei. Jo šypsena 
virptelėjo iš noro pasitarnauti. 

- Kokia mums garbė, misis O'Hara. Aš tikiuosi apgyvendinti 
jus geriausiame kambaryje Golvėjuje, jūs - administracijos viešnia. 
Ar turite bagažą? Jį nuneš į viršų. 

Skarletė davė ženklą nešikui. Štai ką reiškia vedybos su 
grafu. 

- Nuneškite tai į mano kambarį. Aš ateisiu vėliau. 

- Tuojau pat, misis O'Hara. 

Tiesą sakant, Skarletė nemanė, kad jai apskritai reikės 
kambario. Ji tikėjosi išvažiuoti dieniniu traukiniu atgal į Dubliną, 
gal net ankstyvuoju dieniniu, tuomet turėtų laiko persėsti į 
vakarinį traukinį į Trimą. Dėkui Aukščiausiajam už ilgas dienas. 
Ji turi laiko iki dešimtos vakaro. Dabar pažiūrėsime, ar 
vienuolėms grafas Fentonas padarys tokį pat įspūdį kaip 
administratoriui. Blogai, kad jis protestantas. Atrodo, nereikėjo 
versti Deizės Sims prisiekti, kad viską laikytų paslaptyje. 

Skarletė pasuko link durų, išeinančių į aikštę. Fu, kokia 
dvokianti minia. Turbūt lietus permerkė jų tvidą hipodrome. 
Skarletė  susigretino su dviem mosikuojančiais  įraudusiais 
vyriškiais. Ji vos nesusidūrė su seru Džonu Morlandu ir vos 
pažino jį. Jis atrodė sergąs. Jo visada rausvas veidas buvo 
bespalvis, atrodė, kad jo šiltos gyvos akys buvo visai užgesusios. 

- Bartai, brangusis. Tau viskas gerai? 

Atrodo, jis negalėjo sutelkti dėmesio į jos veidą. 

- O, atleisk, Skarlete. Ne visai. Išlenkiau vieną, na ir taip 
toliau. 

Tokiu dienos metu? Per daug gerti bet kokiu metu buvo 
visai nepanašu į Džoną Morlandą ir juo labiau prieš lenčą. Ji 
tvirtai paėmė jį už rankos. 

- Eime, Bartai, išgersi su manimi kavos, o paskui ko nors 
užvalgysi. 

Skarletė įėjo su juo į restoraną. Morlandas netvirtai stovėjo 
ant kojų. "Atrodo, man prireiks mano kambario, - pagalvojo 
ji, - bet Bartas kur kas svarbiau už kelionę nėrinių. Kas galėjo 
jam atsitikti?" 


Išgėrus nemažai kavos, ji viską sužinojo. Džonas Morlandas 
neišlaikė ir jai pasakodamas pravirko. 

- Jie sudegino mano arklidę, Skarlete, jie sudegino mano 
arklidę. Aš vežiau Dižoną į lenktynes, visai nedideles lenktynes, 
maniau, gal jai patiks pabėgioti po smėlį, ir kai mes sugrįžome 
namo, iš arklidės bebuvo likę juodi griuvėsiai. Dieve mano, 
kvapas! Dieve mano! Aš girdžiu arklių prunkštimą net 
miegodamas. 

Skarletė pajuto, kad jos gerklėje įstrigo kamuolys. Ji padėjo 
puodelį. Niekas nebūtų padaręs tokio baisaus dalyko. Tai turbūt 
nelaimingas atsitikimas. 

- Tai mano nuomininkai. Matai, dėl nuomos. Kaip jie gali 
taip smarkiai manęs neapkęsti? Aš stengiausi būti geras 
žemvaldys, visada stengiausi. Kodėl jie nesudegino mano namų? 
Edmondui Barou jie sudegino namą. Jie būtų galėję ir mane 
kartu sudeginti, manęs tai nejaudintų. Tik galėjo pagailėti arklių. 
Dieve, Skarlete! Ką, ką jiems padarė mano vargšai sudegę 
arkliai? 

Ji neturėjo ką pasakyti. Bartas labai mylėjo savo arklius... 
Stop, juk jis išjojo su Dižona, ypatingu savo pasididžiavimu ir 
džiaugsmu. 

- Tau liko Dižona, Bartai. Tu gali pradėti iš naujo. Ji 
tokia nuostabi kumelė, gražiausia, kokią kada nors esu regėjusi. 
Tu gali naudotis arklide Baliharoje. Neprisimeni? Tu man sakei, 
kad ji panaši į katedrą, jei ten pastatytum vargonus. Galėsi 
auginti naujus kumeliukus Baliharoje. Tu neleisi likimui palaužti 
savęs, Bartai, tu privalai išsilaikyti. Aš žinau, aš pati buvau 
atsidūrusi pačiame dugne. Tu neturi pasiduoti, tiesiog negali. 

Džono Morlando akys buvo nelyginant užgesusios anglys. 

- Aš išvykstu į Angliją. Šį vakarą aštuntos valandos kateriu. 
Nebenoriu daugiau matyti airiškų veidų ir girdėti airiškų balsų. 
Aš palikau Dižoną saugioje vietoje, kol ją parduosiu. Šiandien 
aš įtraukiau ją į lenktynes, po kurių bet kuris arklys gali būti 
parduotas, ir kai jos pasibaigs, pasibaigs man ir Airija. 

Jo akys buvo tragiškai liūdnos. Skarletė beveik troško, kad 
jis vėl pravirktų. Tuomet jam palengvėtų. Dabar atrodė, kad 
jis nebepajėgia ką nors jausti. Atrodė miręs. 

Paskui įvyko permaina. Valios pastangomis seras Džonas 
Morlandas, baronetas, sugrįžo į gyvenimą. Jo pečiai sutvirtėjo, 
o lūpas iškreipė šypsena. Akyse netgi sušvito juoko kibirkštėlė. 

- Vargše Skarlete, bijau, kad visai tave išsunkiau. Tai baisu. 
Atleisk, pasitaisysiu. Išgerk savo kavą ir eime į hipodromą. Aš 

tavo vardu statau penkinę už Dižoną, ir tu už savo laimėjimą 
galėsi nusipirkti šampano, kai ji visus paliks toli už savęs. 
Tuo momentu Skarletė nieko taip negerbė kaip Bartą 
Morlandą. Ji pritariamai jam nusišypsojo. 
- Aš prie tavo penkinės pridėsiu savąją, Bartai, ir turėsime 
šampano. Tinka? - Ji paspjaudė sau į delną ir ištiesė jį 
Morlandui, jis taukštelėjo per jį ir nusišypsojo. 


Pakeliui į hipodromą Skarletė bandė prisiminti, ką yra 
girdėjusi apie "nepaprastas lenktynes". Visi lenktynėse dalyvau- 
jantys arkliai buvo parduodami, jų kainą nustatydavo patys 
savininkai. Lenktynių pabaigoje kiekvienas galėjo "pareikšti", kad 
perka bet kurį iš esamų arklių, ir jo savininkas privalo jį 
parduoti paties nustatyta kaina. Priešingai negu kituose Airijos 
arklių turguose čia nebuvo ginčijamasi dėl kainų. Arkliai, kurių 
niekas nepareikalaudavo, buvo grąžinami šeimininkui. Vieną 
akimirksnį Skarletė nepatikėjo, kad arklių negalima nupirkti iki 
lenktynių pradžios, kuo čia dėtos taisyklės. Kai jie atėjo iki 
hipodromo, ji paklausė Barto, koks jo ložės numeris. Jai reikia 
susitvarkyti ir paklausti stiuardo, kur paduodamos paraiškos. Ji 
tikėjosi, kad Bartas užkėlė beprotišką kainą už Dižoną ir ketino 
nupirkti ją ir nusiųsti jam, kai jis įsikurs Anglijoje. 


- Ką jūs turite galvoje sakydamas, kad dėl Dižonos jau 
paduota paraiška? To negalima padaryti iki lenktynių pabaigos. 

Administratorius pasistengė nusišypsoti. 

- Jūs ne vienintelė, numananti jos pergalę, madam. Tai 
turbūt amerikietiškas bruožas. Džentelmenas, padavęs paraišką, 
taip pat amerikietis. 

- Aš duosiu dvigubą kainą. 

- Negalima, misis O'Hara. 

- O jeigu aš nupirksiu arklį iš baroneto iki lenktynių 
pradžios? 

- Taipogi neįmanoma. 

Skarletę apėmė neviltis. Ji turi nupirkti tą arklį Bartui. 

- Galiu pasiūlyti tik viena... 

- Ak, prašau. Ką aš galiu padaryti? Tai išties labai svarbu. 

- Jūs galite pasiklausti naujojo savininko, ar jis nenori jo 
parduoti. 

- Taip, aš tą padarysiu. 

Jeigu reikia, užmokės jam karališką išpirką. Amerikietis, sakė 
administratorius. Tai gerai. Amerikoje pinigai lemia viską. 

- Ar neparodytumėt man jo? 

Jis pasitikrino lapelyje. 

- Jūs galite jį rasti viešbutyje "Džiuri". Jis nurodė jį savo 
adrese. Jo pavardė misteris Batleris. 

Skarletė jau buvo benueinanti ir kluptelėjo, netekusi 
pusiausvyros. Jos balsas keistai suplonėjo, kai ji prašneko. 

- Ar kartais tai ne misteris Retas Batleris? 

Atrodė, praėjo visa amžinybė, kol administratoriaus akys vėl 
sugrįžo į lapelį, perskaitė, kol jis prakalbo. 

- Taip, būtent toks jo vardas. 

"Retas! Čia! Bartas turbūt parašė jam apie savo arklidę, 
apie pardavimą, apie Dižoną. Jis tikriausiai daro tą patį, ką 
rengiausi daryti ir aš. Jis sukorė tą kelią iš Amerikos, kad 
padėtų savo draugui arba kad įsigytų čempioną Čarlstono 
lenktynėms. Bet dabar nesvarbu. Net vargšas brangus nelaimingas 
Bartas nesvarbu, te Viešpats man atleidžia. Aš pamatysiu Retą." 
Skarletė susivokė bėganti, stumdanti žmones į visas puses 
neatsiprašinėdama. Velniop visus ir viską. Retas čia, tik kokie 
keli šimtai metrų juos teskiria. 

- Aštuntoji ložė, - išpyškino ji stiuardui. 

Jis parodė, Skarletė prisivertė nusiraminti, atsikvėpti, kad 
normaliai atrodytų. Niekas nepastebėjo, kaip daužosi krūtinėje 
jos širdis, ar ne? Ji palypėjo du laiptelius į vėliavėlėmis 
apkabinėtą ložę. Dvylika žokėjų ryškiais marškiniais blauzdomis 
ragino savo arklius, kurie bėgo didžiuliu velėnos ovalu, artėdami 
prie finišo. Visi aplink Skarletę šaukė, ragindami arklius. Ji 
nieko negirdėjo. Retas lenktynes stebėjo pro lauko binoklį. Net 
už dešimties pėdų ji galėjo pajusti viskio kvapą. Jis pamindžikavo 
nuo kojos ant kojos. Girtas? Tik ne Retas, jis visada gerdamas 
jautė saiką. Nejaugi jį taip paveikė Barto nelaimė? 

"Pažvelk į mane, - maldavo jos širdis. - Atitrauk binoklį ir 
pažvelk į mane. Ištark mano vardą. Leisk man pamatyti tavo 
akis, kai tarsi mano vardą. Leisk man tavo akyse perskaityti 
kažką apie mane. Kadaise tu mane mylėjai." Džiugūs šūksniai 
ir aimanos paskelbė lenktynių pabaigą. Retas drebančia ranka 
nuleido binoklį. 

- Velnias, Bartai, tai jau ketvirtas mano pralaimėjimas, - 
nusijuokė jis. 

- Sveikas, Retai, - tarė ji. 

Jis staigiai atsisuko, ir ji išvydo tamsias jo akis. Jose nebuvo 
nieko, išskyrus susierzinimą. 

- Taip, sveika, grafiene. 

Jo akys apžvelgė ją nuo laikos batelių iki skrybėlaitės su 
baltosios gervės plunksnomis. 

- Tu atrodai už visą šimtinę. 

Jis staigiai pasisuko į Džoną Morlandą. 

- Tu turėjai mane perspėti, Bartai, kad aš likčiau bare. 
Praleisk mane. 

Ir jis atstūmė Morlandą, skverbdamasis link išėjimo priešingoje 
nuo Skarletės pusėje. 

Jos akys beviltiškai sekė, kaip jis nėrė į minią. Po to 
paplūdo ašaromis. 

Džonas Morlandas nevikriai paplojo jai per petį. 

- Skarlete, aš atsiprašau už Retą. Jis per daug išgėrė. Tau 
teko šiandien bendrauti su mumis abiem. Nelabai linksma. 

"Nelabai linksmą", - Bartas tai taip vadina? Būti sutryptai 
- "nelabai linksma"? Nejaugi ji daug prašė? Tiesiog pasakyti 
"sveika", ištarti vardą. Kas duoda. teisę Retui pykti įr“ mane 
skaudinti? Argi aš negaliu vėl ištekėti, kai jis mane išmetė 
kaip šiukšlę? Velniop jis, tiesiai į pragarą! Kodėl jam padoru 
su manim išsiskirti ir vesti padorią Čarlstono merginą, pridarvti 
padorių vaikų, kad užaugtų dar daugiau padorių čarlstoniečių, 
bet ak, kaip gėdinga vėl ištekėti man ir padaryti jo dukrai 
tai, ką privalo daryti jis. 

- Tikiuosi, jis suklups savo girtomis kojomis ir nusisuks 
sprandą, - pasakė ji Bartui Morlandui. 

- Nebūk tokia rūsti Retui, Skarlete. Šį pavasarį jis išgyveno 
tikrą tragediją. Man gėda, kad aš gailiuosi savo arklidės, kai 
yra tokių nelaimingų Žmonių kaip Retas. Aš pasakojau tau 
apie vaiką? Baisi istorija. Jo Žmona mirė gimdydama, o vaikas 
teišgyveno keturias dienas. 

- Ką? Ką? Pasakyk dar kartą. 

Ji taip įnirtingai jį papurtė, kad nulėkė jo skrybėlė. Jis 
pažvelgė į ją nusigandęs, beveik pasibaisėjęs. Joje buvo kažkas 
laukinio, ko jis dar nebuvo matęs. Jis pakartojo, kad Reto 
žmona ir vaikas numirė. | 

- Kur jis nuėjo? - suriko Skarletė. - Bartai, tu Žinai, tu 
turi numanyti, kur nuėjo Retas? 

- Aš nežinau, Skarlete. Į barą, į viešbutį, bet kurį kitą 
barą - kur tik nori. 

- Ar jis šį vakarą vyksta į Angliją? 

- Ne. Jis sakė, kad turi draugų, kuriuos nori aplankyti. Jis 
tikrai nuostabus vaikinas, visur turi draugų. Ar žinojai, kad 
Sykį jis buvo safari su karališkuoju vietininku? „Juos priėmė 
kažkoks monarchas. Aš nustebęs, kad jis“ taip pasigėrė, ir 
neprisimenu, kad būtų stengęsis pavyti mane. Jis praėjusią naktį 
mane nuvedė į viešbutį, paguldė, na ir visa kita. Buvo puikiai 
nusiteikęs. Tikėjausi, kad jis padės man išgyventi šią dieną. Bet 
kai šįryt nulipau į apačią, portjė man pasakė, kad Retas 
užsisakė kavos ir laikraštį laukdamas manęs, paskui staiga išėjo 
net nesumokėjęs. Aš jo laukiau bare... Skarlete, kas tai? Aš 
negaliu tavęs šiandien suprasti. Kodėl tu verki? Ar aš ką nors 
ne taip pasakiau? 

Skarletei upeliais liejosi ašaros. 

„- O ne, ne, ne, mielasis Džonai Morlandai, Bartai. Tu 
nepasakei nieko blogo. Jis mane myli. Tai geriausia, ką girdžiu. 

"Retas atvažiavo manęs. Štai kodėl jis atvyko į Airiją. Ne 
dėl Barto arklio, jis galėjo jį ir visa kita nupirkti paštu. Jis 
atvažiavo manęs iškart, kai tapo laisvas. Jis tikriausiai troško 
manęs taip pat stipriai kaip ir aš jo. Man reikia važiuoti 
namo. Aš nežinau, kur jo ieškoti, bet jis gali mane rasti. 
Sužadėtuvių skelbimas jį pribloškė, ir aš džiaugiuosi. Bet tai 
jo nesustabdys. Niekas nesustabdys Reto siekti to, ko jis nori. 
Retas Batleris spjauna į titulus, į šermuonėlius, į diademas. Jis 
nori manęs ir atvažiuos manęs pasiimti. Aš žinojau, kad“ jis 
mane myli, ir buvau teisi. Žinau, kad jis atvažiuos į Baliharą, 
ir turiu ten būti, kai jis atvažiuos." 

- Iki pasimatymo, Bartai, man reikia eiti, - tarė Skarletė. 

- Tu nenori pamatyti Dižonos pergalės? O kaip mūsų 
penkinės? 

Džonas Morlandas palingavo galvą. Ji nuėjo. Amerikiečiai! 
Nuostabūs tipai, jis niekada jų nesuprato. 


Ji praleido pravažiuojantį traukinį į Dubliną, pavėlavo dešimt 
minučių. Kitas išvažiuos ketvirtą valandą. Skarletė įniršusi kramtė 
lūpas. 

- Kada išvyksta kitas traukinys bet kuria kryptimi? 

Vyriškis už varinių grotelių buvo siaubingai lėtas. 

- Jūs galite važiuoti į Enisą, jeigu tai jums tinka. Tai į 
rytus nuo Aterės, paskui į pietus. Tas traukinys turi du naujus 
vagonus, labai gerus, yra traukinys į Kildeirą, bet jūs į jį 

nesuspėsite, jau nuaidėjo skambutis. Dar Tuamas, tai trumpa 
kelionė ir greičiau šiaurėn negu į rytus, bet garvežys geriausias 
visoje vakarinėje šakoje... madam? 

Skarletė liejo ašaras ant vyriškio munduro prie išėjimo į 
peroną. Ų 

- „„ aš gavau telegramą tik prieš dvi minutes, mano vyrą 
prispaudė pieno vežimas, man būtinai reikia patekti į šitą 
traukinį į Kildeirą! 

Traukinys nuveš ją daugiau kaip pusę kelio link Trimo ir 
Baliharos. Likusį atstumą ji nueis pėsčia, jei reikės. 


Kiekvienas sustojimas buvo kančia. Kodėl jie negali paskubėti? 
Skubėkite skubėkite skubėkite - pritarė jos širdis ratų 
trinksėjimui. Jos lagaminas buvo geriausiame Golvėjaus viešbučio 
kambaryje, vienuolyne vienuolės paraudusiomis akimis užbaiginėjo 
paskutines subtilių nėrinių kilpeles. Visa tai neturėjo reikšmės. 
Ji privalo būti namuose ir laukti, kada atvažiuos Retas. Jeigu 
Morlandui nebūtų prireikę tiek daug laiko viską jai papasakoti, 
ji būtų suspėjusi į Dublino traukinį. Retas galėjo būti ten, 
beje, jis galėjo nukakti bet kur, kai išėjo iš Barto ložės. 

Praėjo beveik trys su puse valandos, kol atvažiavo į Mocitą, 
kur Skarletė išlipo iš traukinio. Jau buvo po keturių, bet ji 
bent jau buvo kelyje užuot sėdusi į traukinį, kuris tik dabar 
išvyko iš Golvėjaus. 

- Kur galima nusipirkti gerą arklį? - paklausė ji stoties 
prižiūrėtojo. - Kaina man nesvarbu, kad tik būtų balnas ir 
vytinis. 

Jai dar reikėjo nukeliauti beveik penkiasdešimt mylių. 


Arklio šeimininkas mėgino lygtis. "Argi ne tai sudaro pusę 
malonumo parduodant?" - paklausė jis vėliau savo draugų, 
statydamas po pintą visiems ten buvusiems vyrams. Išprotėjusi 
moteris numetė jam auksinius suvenyrus ir nudūmė, tarytum ją 
šėtonas vytųsi. Raita! Jis nenorėjo pasakoti, kiek daug nėrinių 
ji parodė. ir kaip nepadoriai aukštai apsinuogino jos kojelė 
šilkinėmis kojinėmis ir bateliais, per plonais vaikščioti netgi 
grindimis, nekalbant jau apie balnakilpę. 

Apie septintą valandą Skarletė nukreipė šlubuojantį arklį per 
tiltą į Malingarą. Apmokamose arklidėse ji ištiesė arklininkui 
pavadį. 


333 


- Arklys nešlubas, tiesiog išsisuko koją ir labai silpnas, - 
tarė ji. - Iš lėto atvėsink jį, ir jis vėl taps toks, koks buvo, 
tiesa, jis niekuomet nebuvo labai geras. Aš jį tau padovanosiu, 
jeigu parduosi vieną iš medžioklinių, kuriuos jūs laikote forto 
karininkams. Nesakyk, kad jūs jų neturite, aš medžiojau su kai 
kuriais karininkais ir žinau, kur jie nuomojasi arklius. Jei 
pakeisi šitą balną greičiau nei per penkias minutes, užsidirbsi 
ginėją. 

Septintą ji jau buvo kelyje, jos laukė dvidešimt šešios mylios, 
ir ji žinojo, kur nukirsti, kad išjotų į kelią. 

Ji prajojo pro Trimo pilį keliu į Baliharą devintą valandą. 
Skaudėjo kiekvieną raumenį, o kaulai buvo tarsi sulaužyti. Bet 
ji jau buvo arčiau kaip per tris mylias nuo namų, o miglotos 
sutemos švelniai ir minkštai leidosi ant jos akių ir odos. Ėmė 
nesmarkiai lynoti. Skarletė pasilenkė į priekį, paplekšnojo arklio 
sprandą. 

- Gerai pašers, išvalys tave, kaip ten tavo vardas. Tu įveikei 
kliūtis kaip čempionas. Dabar mes lengvai pasieksime namus, 
tu nusipelnei poilsio. 

Ji pusiau prisimerkė ir atsipalaidavo. Sunku patikėti, kad 
rytą ji buvo Dubline ir dusyk perkirto Airiją po pusryčių. 

"Per Naitsbruką yra medinis tiltelis. Perjojusi per jį, aš 
atsidursiu Baliharoje. Viena mylia iki miesto, per jį pusė mylios 
iki kryžkelės, vėliau aukštyn palei upę, ir aš namuose. Penkios 
minutės, ne daugiau." Ji išsitiesė ir pliaukšėdama liežuviu ėmė 
raginti arklį kulnais. | 

Kažkas atsitiko. Priekyje Balihara, o Žžiburių languose nematyti. 
Šiuo laiku barai paprastai ryškiai šviečia. Skarletė suragino arklį 
savo švelnių, dailių miestietiškų batelių kulniukais. Ji prajojo 
pirmus penkis namus ir išvydo grupę Žmonių sankryžoje prieš 
gatvelę į Bighausą. Anglų kareiviai. Policija. Ką jie veikia jos 
mieste? Juk sakė jiems anksčiau, kad nenori, jog jie čia būtų. 
Kokie įkyrūs, ir būtent šiąnakt, kai ji vos laikosi iš nuovargio. 
Žinoma, todėl ir langai užverti, anglams nė pintos neįpils. 
Atsikratys jų, ir vėl viskas bus kaip buvę. Gaila, kad atrodau 
tokia susitaršiusi. Kaip įsakinėti Žmonėms, kai apatiniai drabužiai 
kyšo į visas puses. Geriau eisiu pėsčia. Bent jau sijonai 
nepasikels iki kelių. 

Ji įtempė pavadžius. Vos susilaikė nesudejavusi, kai kėlė 
koją lipdama nuo arklio. Ji pamatė kareivį, ne, karininką, 
einantį nuo grupės prie jos. Ką gi, gerai! Reikia pasakyti jam 

viską, ką galvoja, ji kaip tik taip nusiteikusi. Jo Žmonės mieste, 
ant jos kelio, neleidžia jos namo. 

“Jis sustojo prieš paštą. Jis galėjo bent jau prieiti prie jos, 
parodydamas savo manieras. Skarletė pavargusi nuėjo žemyn 
pagrindine gatve. 

- Tu ten, su arkliu. Stok, arba šausiu! 

Skarletė staigiai sustojo. Ne dėl karininko komandos, o dėl 
jo balso. Ji pažino jį. Aukščiausiasis Dieve, tai buvo vienintelis 
balsas, kurio ji tikėjosi nebeišgirsti savo gyvenime. Ji turbūt 
apsiriko, ji taip pavargo, todėl jai vaidenasi košmarai. 

- Niekam nebus jokių nemalonumų, jeigu išsiųsite šventiką 
Kolumą O'Harą. Turiu orderį jo areštu. Niekas nenukentės, 
jeigu „jis pasiduos. 

Skarletei kilo beprotiškas noras nusikvatoti. To negali būti. 
Ji neapsiriko, ji pažino tą balsą, paskutinį kartą jis šnibždėjo 
jai į ausį meilės žodžius. Tai buvo Čarlsas Reglendas. Vieną 
kartą, tik vieną kartą per visą savo gyvenimą ji atsigulė į lovą 
su 'vyriškiu, kuris nebuvo jos vyras, ir dabar jis atkeliavo iš 
tolimo Airijos krašto į jos miestą suimti jos pusbrolio. Tai 
buvo absurdiška ir neįmanoma. Ką gi, bent jau dėl vieno ji 
gali būti tikra - jeigu nenumirs iš gėdos, pažvelgusi į jį: Čarlsas 
Reglendas - vienintelis karininkas visoje britų armijoje, kuris 
darys tai, ko ji panorės. Išvažiuos ir paliks ją ir jos pusbrolį, 
jos miestą ramybėje. 

Ji numetė pavadžius ir svyrinėdama nužingsniavo piekin. 

- Čarlsai. 

Vos tik ji ištarė jo vardą, Čarlsas Reglendas sušuko "stok" 
ir iššovė iš revolverio į Orą. 

Skarletė krūptelėjo. 

- Čarlsai Reglendai, ar iš proto išsikraustei? - suriko ji. 

Pasigirdo antras šūvis, užtrenkęs jos žodžius, ir, atrodė, 
Reglendas šoktelėjo į orą ir kniūbsčias nukrito ant žemės. 
Skarletė pribėgo. 

- Čarlsai, Čarlsai! 

Ji išgirdo šaudant, šūkaujant, bet nekreipė į tai dėmesio. 

- Čarlsai! 

"Skarlete!" - išgirdo ji, ir "Skarlete!" kitoje pusėje, ir tyliai 
"Skarlete" iš Čarlso, kai pasilenkė virš jo. Iš jo kaklo plūdo 
kraujas, tepdamas raudoną apsiaustą. 

- Skarlete, brangioji, pasilenk, Skarlete... 

Kolumas buvo kažkur šalia, bet ji negalėjo į jį dabar Žiūrėti. 

- Čarlsai, ak, Čarlsai, aš pakviesiu gydytoją, aš atvesiu Greinę, 
ji gali tau padėti. 

Čarlsas kilstelėjo ranką, ir Skarletė paėmė ją. Jis neturi 
mirti, tik ne jis, toks mielas, mylintis, toks jai švelnus. Jis 
neturi mirti, geras, švelnus. 

Aplink gaudė baisus triukšmas. Kažkas prašvilpė virš jos 
galvos. Dieve, kas vyksta? Tai šūviai, anglai mėgina užmušti 
jos žmones. Ji šito neleis. Bet jai reikia surasti pagalbą Čarlsui, 
o ten girdėjosi bėgančių kojų trepsėjimas ir šaukė Kolumas, 
ir, o Dieve, padėk, ką galima padaryti, kad tai sustabdytum, 
o Dieve, Čarlso ranka šąla. "Čarlsai! Čarlsai, nemirk!" 

- Štai šventikas, - sušuko kažkas. 

Šūviai girdėjosi iš tamsių Baliharos namų langų. Kareivis 
susvyravo ir nugriuvo. Iš už nugaros kažkas apglėbė Skarletę, 
ji pakėlė rankas gindamasi nuo nematomos atakos. 

- Vėliau, mano brangioji, dabar nesipešime, - tarė Retas. - 
Tai puikiausias šansas, kokį mes kada nors turėjome. Aš panešiu 
tave, atsipalaiduok. 

Jis persimetė ją per petį, prilaikydamas rankomis per kelius, 
ir nubėgo pasilenkęs, kaip šešėlis. 

- Kaip iš čia išsigauti atgal? - paklausė jis. 

- Pastatyk mane, ir aš tau parodysiu, - tarė Skarletė. 

Retas ją paleido. Jo didelės rankos suėmė ją už pečių ir 
jis nekantriai prisitraukė ją prie savęs, greitai ir stipriai pabučiavo 
ir paleido. 

- Būtų baisu, jeigu mane nušautų ir aš negaučiau to, ko 
atvažiavau, - tarė jis. 

Ji girdėjo juoką jo balse. 

- O dabar, Skarlete, išvesk mus iš čia. 

Ji paėmė jį už rankos ir nėrė į siaurą gatvelę tarp dviejų 
namų. 

- Sek paskui mane, į daubą. Mūsų nepastebės, jeigu ten 
nubėgsime. 

- Vesk, - tarė Retas. 

Jis ištraukė ranką ir lengvai ją stumtelėjo. Skarletė nenorėjo 
paleisti jo rankos niekada. Bet šaudė smarkiai ir gana arti, ir 
jie nubėgo slėptis į daubą. 

Gyvatvorės eilės buvo aukštos ir tankios. Vos tik Skarletė 
ir Retas nubėgo keturis žingsnius į daubos gilumą, susirėmimo 
triukšmas pritilo. Skarletė sustojo atsikvėpti, pažvelgti į Retą, 
pagaliau suvokti, kad jie kartu. Jos širdis buvo kupina laimės. 

Bet iš tolo sklindantis susišaudymo triukšmas blaškė dėmesį, 
ir ji prisiminė. Čarlsas Reglendas užmuštas. Ji matė, kaip 
sužeidė, o gal ir užmušė kitą kareivį. Policija persekiojo Kolumą, 
šaudė į jos miesto Žmones, žudė juos. Ją galėjo nušauti, Retą 
irgi. 

- Mums reikia pasiekti namus, - tarė ji. - Ten mums bus 
saugu. Man reikia perspėti tarnus, kad laikytųsi toliau nuo 
miesto, kol viskas pasibaigs. Paskubėkim, Retai, mums reikia 
skubėti. 

Jis sugriebė ją už rankos, kai ji jau ketino eiti. 

- Palauk, Skarlete. Galbūt neverta eiti į namą. Aš ką tik 
iš ten. Jis tamsus ir tuščias, brangioji, visos. durys atidarytos. 
Tarnai išėjo. 

Skarletė ištraukė savo ranką ir sudejavo iš siaubo. Pasikėlusi 
savo sijonus, ji puolė bėgti greičiau, negu kada buvo bėgusi. 
Ketė. Kur Ketė? Retas kažką kalbėjo, bet ji visiškai nesiklausė. 
Jai reikia nubėgti pas Ketę. 

Už daubos, plačioje Baliharos gatvėje, gulėjo penki kūnai 
raudona uniforma ir trys fermerių drabužiais. Knygų pardavėjas 
gulėjo skersai išmušto lango palangės, nuo jo lūpų krito 
raudonos putos kartu su maldos žodžiais. Kolumas O"'Hara 
meldėsi su juo, paskui peržegnojo jo kaktą, kai Žmogus numirė. 
Išmuštame stikle atsispindėjo blyškus mėnulis, kuris aiškiai matėsi 
greitai tamsėjančiame danguje. Lietus nustojo lijęs. 

Kolumas trimis dideliais žingsniais perėjo kambarį. Jis sugriebė 
šluotą prie Židinio ir įkišo ją į Žarijas. Ji iškart sutraškėjo, 
paskui suliepsnojo. 

Žiežirbų srautas byrėjo ant tamsios Kolumo sutanos, kai jis 
išbėgo į gatvę. Jo balti plaukai švietė ryškiau už mėnulį. 

- Eikit paskui mane, jūs, anglų mėsininkai, - suriko jis, 
eidamas link ištuštėjusios anglikonų bažnyčios, - ir mes kartu 
numirsime už Airijos laisvę. 

Dvi kulkos pervėrė jo plačią krūtinę, ir jis suklupo. Bet 
vėl atsistojo ir Žingtelėjo priekin septynetą netvirtų žingsnių; 
kitos trys kulkos bloškė jį dešinėn, paskui kairėn, paskui vėl 
dešinėn ir ant Žemės. 


Skarletė įbėgo plačiais priebučio laiptais į tamsų holą, Retas 
per Žingsnį už jos. 

- Kete! - suriko ji. 

- Kete! - nuaidėjo akmeniniais laiptais ir marmuro grindimis. 

- Kete! 

Retas sugriebė ją už rankų. Tamsoje matėsi tik jos išblyškęs 
veidas ir akys. 

- Skarlete! - garsiai tarė jis. - Skarlete, susiimk. Einam su 
manim. Mums reikia išeiti. Tarnai turbūt kažką žinojo. Name 
nesaugu. 

- Katinėli! 

Retas ją supurtė. 

- Nustok. Katė nesvarbu. Kur arklidė, Skarlete? Mums reikia 
arklių. 

- Ak tu, kvaily, - tarė Skarletė. Jos balse girdėjosi meilė 
ir gailestis. - Tu nežinai, ką kalbi. Paleisk mane. Aš turiu 
rasti Ketę - Ketę O'Harą. Tavo dukrą. 

Retas skaudžiai suspaudė Skarletės rankas. 

- Apie ką tu? 

Jis pažvelgė žemyn į jos veidą, bet neįžvelgė tamsoje jo 
išraiškos. 

- Atsakyk, Skarlete, - pareikalavo jis ir supurtė ją. 

- Paleisk mane, velniai rautų! Dabar nėra laiko aiškintis. 
Ketė turi būti kažkur čia, bet čia tamsu, o ji viena. Paleisk, 
Retai, ir klausinėk vėliau. Visa tai dabar nesvarbu. 

Ji pamėgino ištrūkti, bet jis buvo stipresnis. 

- Tai svarbu man. 

Jo balsas buvo atkakliai šiurkštus. 

- Na gerai, gerai. Tai atsitiko, kai mes plaukėme jachta ir 
užėjo audra. Tu prisimeni. Savanoje aš -sužinojau, kad esu 
nėščia, bet tu pas mane neatvažiavai, ir aš: supykau, todėl 
nepasakiau tau šito iškart. Iš kur aš galėjau Žinoti, kad. tu 
vesi Aną, kol sužinosi apie kūdikį? 

- O Dieve mano, - sudejavo Retas ir paleido Skarletę. - 
Kur ji? Mums reikia ją surasti. 

- Mes surasime, Retai. Ant stalo prie durų yra lempa. 
Uždek degtuką. 

Geltona degtuko liepsna nušvietė lempą ir Retas ją uždegęs 
pakėlė. 

- Kur pirmiausia? 

- Ji gali būti bet kur. Eime. 

Ji greitai nuvedė jį per valgomąjį ir arbatos kambarį. 

- Kete! - šaukė ji. - Katinėli Kete, kur tu? 

Jos balsas skambėjo garsiai, bet ne isteriškai. Jis neišgąsdins 
mažos mergytės. 

- Kete... 


- Kolumai! - sušuko Rozalina Ficpatrik. 

Iš Kenedžio baro ji nubėgo į britų kariuomenės vidurį, 
stumdydamasi ir kumščiuodama, . kad paskui prasiveržtų į 
plačiosios gatvės centrą prie išsiskėtusio Kolumo kūno. 

- Nešaudyti, - sušuko karininkas. - Tai moteris. 

Rozalina parklupo ant kelių, pridengė Kolumo žaizdas 
rankomis. 

- Kolumai, Kolumai, - raudojo ji. 

Raudodama ji siūbavo į šonus. Šūviai nutilo, jos kančia 
kėlė pagarbą, ir kareiviai nusisuko. 

Ji užmerkė jo vokus švelniais pirštais, suteptais jo krauju 
ir gėlų kalba sušnibždėjo "iki pasimatymo". Paskui sugriebė 
rusenantį fakelą ir atsistojo juo mosuodama, kad įsidegtų liepsna. 
Toje šviesoje jos veidas atrodė baisus. Ji buvo tokia greita, 
kad nepasigirdo nė vieno šūvio, kol ji priėjo takelį, vedantį į 
bažnyčią. 

- Už Airiją ir jos kankinį Kolumą O'Harą! - pergalingai 
sušuko ji ir nubėgo prie ginklų sandėlio mosuodama fakelu. 

Akimirksnį buvo tylu. Paskui akmeninė bažnyčios siena, 
išeinanti į plačiąją gatvę, su kurtinančiu trenksmu sprogo, 
sukeldama liepsnos stulpą. 

Dangus nušvito ryškiau negu dieną. 


- Dieve mano! - sudejavo Skarletė. 

Ji užsidengė ausis rankomis ir nubėgo šaukdama Ketę; 
sprogimai griaudėjo vienas po kito, dar ir dar, miestą nušvietė 
liepsna. 

Ji bėgo į viršų, koridoriumi į Ketės kambarius, Retas šalia 
jos. 

- Kete, - šaukė ji vėl ir vėl, stengdamasi, kad balse 
nesigirdėtų siaubo. - Kete! | 

Gyvūnai ant sienos buvo nušviesti oranžinės šviesos, arbatos 
servizas ant išlygintos staltiesės, lygus užtiesalas ant Ketės lovos. 

- Virtuvė, - tarė Skarletė. - Ji mėgsta virtuvę. Mes galime 
sušukti jai apačion. 

Ji vėl nubėgo koridoriumi, iš paskos Retas. Per darbo 
kambarį su jos sąskaitų knygomis, meniu, pakvietimais į vestuves. 
Galerija į misis Ficpatrik kambarį. Skarletė sustojo galerijos 
viduryje. Ji persilenkė per baliustradą. 

- Katinėli Kete, - švelniai pašaukė ji, - prašau, atsakyk 
mamai, jeigu tu apačioje. Tai svarbu, brangioji. 

Ji stengėsi kalbėti ramiai. 

Oranžiniai atšvaitai virpėjo ant varinių puodų, ant sienų 
šalia krosnies. Raudonos anglys žėravo židinyje. Didžiuliame 
kambaryje, pilname šešėlių, niekas nė nekrustelėjo. Skarletė 
įtempė ausis ir akis. Ji jau buvo benusisukanti, kai pasigirdo 
labai silpnas balsas. 

- Ketės ausys skauda. 

- O, dėkui Dievui! - atsiduso Skarletė. - Dabar nusiramink. 
Aš žinau, vaikeli, buvo baisus triukšmas. Pakentėk. Aš apeisiu 
aplink ir nulipsiu. Ar palauksi manęs? 

Ji kalbėjo tarytum niekur nieko, tarytum nebuvo ko bijotis. 
Baliustrada virpėjo po jos drebančiais pirštais. 

- Taip. 

Skarletė davė ženklą. Retas tyliai nusekė įkandin jos galerija. 
Ji atsargiai uždarė duris paskui save. Paskui ją visą ėmė krėsti. 

- Aš taip išsigandau. Bijojau, kad jie pasiėmė ją kartu. 
Arba ją įskaudino. 

- Skarlete, žiūrėk, - tarė Retas. - Mums reikia skubėti. 

Pro atvertą langą matėsi prie namo artėjančios ugnys, fakelai. 

- Bėgam! - tarė Skarletė. 

Ji pamatė Reto veidą, nušviestą oranžinės šviesos, ryžtingą 
ir pasitikintį. Dabar ji gali žiūrėti į jį, ir remtis į jį. Ketė 
saugi. Jis paėmė ją už rankos. 

Jie nubėgo laiptais žemyn, paskui per pokylių salę. Taros 
herojai, nušviesti ugnies, atrodė tarsi gyvi virš jų galvų. Virtuvės 
sparno kolonada ryškiai mirguliavo, ir jie galėjo girdėti padrikus 
tolimus įniršusius šūkaliojimus. Skarletė uždarė duris į virtuvę. 

- Padėk man jas užrakinti, - paprašė ji. 

Retas paėmė iš jos geležinį kaištį ir įkišo į skylę. 

- Koks tavo vardas? - paklausė Ketė. 

- Retas, - tarė jis užsikirtęs. 

- Jūs galėsite susidraugauti vėliau, - tarė Skarletė. - Mums 
reikia pasiekti arklidę. Čia yra durys į sodą, tiesa, jis aptvertas 
aukšta siena, bet aš nežinau, ar čia dar yra kitas išėjimas. Ar 
tu nežinai, Kete? 

- Ar mes bėgame? S 

- Taip, katinėli Kete, žmonės, kurie sukėlė baisų triukšmą, 
nori mums pakenkti. 

- Jie turi akmenų? 

- Labai didelių. 

Retas surado duris į sodą, pažvelgė į lauką. 

- Aš galiu pakelti tave ant pečių, Skarlete, tu galėsi užlipti 
ant sienos, ir aš paduosiu tau Ketę. 

- Puiku, bet galbūt yra durys. Kete, mes turime skubėti. 
Ar yra sienoje durys? 

- Taip. 

- Gerai. Duok mamai Anei ir einam. 

- Į arklidę? 

- Taip, einam, Kete. 

- Tuneliu bus greičiau. 

- Kokiu tuneliu? 

Skarletės balse skambėjo abejonė. Retas priėjo prie jos ir 
apglėbė per pečius. 

- Tunelis į tarnų sparną. Liokajai privalo juo vaikščioti, kad 
nežvilgčiotų pro langą, kai mes pusryčiaujame. 

- Tai baisu, - tarė Skarletė, - jeigu aš būčiau Žinojusi... 

- Kete, prašau, vesk mamą ir mane į tunelį, - tarė Retas. 
- Tu neprieštarausi, jeigu aš tave nešiu, 0 gal tu nori bėgti? 

- Mums reikia skubėti, geriau tu mane nešk. Aš negaliu 
bėgti taip greitai kaip jūs. 

Retas atsiklaupė, ištiesė rankas, ir jo duktė patikliai priėjo 
prie jo. Jis stengėsi nesuspausti jos stipriai, trumpai apglėbęs, 
nes nepajėgė susilaikyti. 

- Dabar man ant nugaros, Kete, ir laikykis už sprando. 
Sakyk, kur eiti. 

- Pro krosnį. Pro duris, kurios atviros. Tai bufetinė. Durys 
į tunelį irgi atdaros. Aš atidariau jas tam atvėjui, jeigu man 
tektų bėgti. Mama buvo Dubline. 

- Eime, Skarlete, tu galėsi išverkti savo ašaras vėliau. Ketė 
išgelbės mūsų nenaudingas galvas. 

Tunelyje buvo aukšti grotuoti langai. Čia vos pakako šviesos 
ką nors įžiūrėti, bet Retas judėjo vienodu greičiu, nė karto 
nesuklupęs. Jo sulenktos rankos laikė už kelių Ketę. Jis ją 
šokdino, ir ji iš smagumo cypčiojo. 

Dieve, mūsų gyvybė baisiame pavojuje, o jis žaidžia arkliuką! 
Skarletė nežinojo, verkti ar juoktis. Ar yra buvęs pasaulyje 
vyras, labiau ėjęs dėl vaikų iš proto? 

Nuo tarnų sparno Ketė juos atvedė pro duris į arklidę. 
Arklius buvo apėmęs siaubas. Jie stojosi piestu, žvengė, spardė 
aptvarų duris. 

- Stipriai laikyk Ketę, kol aš juos išleisiu, - greitai pasakė 
Skarletė. 

Barto Morlando istorija stovėjo jai prieš akis. 

- Tu paimk ją. Aš tą padarysiu. 

Retas perdavė Ketę į Skarletės rankas. 

Ji pasitraukė į tunelį. 

- Katinėli Kete, tu galėsi čia truputį pastovėti viena, kol 
mama padės susitvarkyti su arkliais? 

- Taip. Truputį. Aš nenoriu, kad Ri skaudėtų. 

- Aš paleisiu jį į geras ganyklas. Tu narsi mergaitė? 

- Taip, - tarė Ketė. 

Skarletė pribėgo prie Reto, ir jie dviese išleido visus arklius, 
išskyrus Kometą ir Mėnulį. 

- Bus gerai ir be balnų, .- tarė Skarletė. - Aš atvesiu Ketę. 

Tik dabar ji pastebėjo fakelus, judančius namo viduje. Staiga 
ugnies juosta nubėgo per užuolaidą. Skarletė nulėkė prie tunelio, 
kol Retas ramino arklius. Kai ji atbėgo atgal su Kete ant 
rankų, jis jau sėdėjo ant Kometos ir ranka laikė Mėnulį už 
karčių, kad šis nekrūpčiotų. 

- Duok Ketę man, - tarė jis. 

Skarletė ištiesė jam dukrelę, palypėjo ant pakylos ir užšoko 
ant Mėnulio. 

- Kete, rodyk Retui kelią prie brastos. Mes josime įprastu 
keliu, prisimeni? Paskui Adamstauno keliu į Trimą. Tai netoli. 
Viešbutyje atsigersime arbatos su pyragaičiais. Negaišk laiko ir 
rodyk Retui kelią. Aš josiu paskui jus. 

Jie sustojo prie bokšto. 

- Ketė sako, kad pakvies mus į savo kambarį, - ramiai 
tarč Retas. 

Virš jo plačių pečių Skarletė matė liepsnos liežuvius, laižančius 
dangų. Adamstaunas irgi liepsnojo. Jie buvo atkirsti. Išsigelbėjimo 
nebuvo. Ji nušoko nuo arklio. 

- Jie netoli atsiliko nuo mūsų, - tarė ji, tvirtai stovėdama 
ant kojų. Pavojus buvo per daug arti, kad galėtum nervintis. 
- Šok žemyn, Kete, ir greitai lipk kopėčiomis kaip beždžionėlė. 

Jie su Retu paleido arklius risčia palei upę ir nuėjo paskui 
ja. 

- Įtrauk kopėčias. Tuomet jie negalės mūsų pasiekti, - tarė 
ji Retui. 

- Bet jie sužinos, kad mes čia, - atsakė jis. - Aš nejleisiu 
nieko vidun. Tyliau, aš girdžiu juos. 

Skarletė įlindo į jaukų Ketės būstą ir apkabino savo mažą 
dukrelę. 

- Ketė nebijo. 

- Tss, brangute. Mama mirtinai išsigandusi. 

Ketė užspaudė savo burną ranka. 

Balsai ir fakelai priartėjo. Skarletė pažino pagyrūnišką 
pusbrolio Džo O'Neilo balsą. 

- Argi aš nesakiau, kad mes užmušime visus iki vieno 
anglus, jeigu jie ryšis įžengti į Baliharą? Ar jūs matėte jo 
veidą tuo momentu, kai aš pakėliau ranką? "Jeigu tu turi 
Dievą, - sakau aš, - kuo aš abejoju, melskis jam", ir persmeigiau 
jį kaip didžiulę storą kiaulę. 

Skarletė uždengė rankomis Ketės ausis. "Kaip ji turbūt 
išgąsdinta, mano bebaimė mažylė Ketė. Ji niekada taip nesiglaudė 
prie manęs." Skarletė švelniai papūtė jai į kaklą ir ėmė supti 
mergytę ant kelių, tarytum jos rankos būtų lopšys. 

Kiti balsai nustelbė O"Neilo balsą. 

- O'Hara perbėgo pas anglus, ar nesakiau to anksčiau? 

- Tavo tiesa, Brendanai, ir aš buvau kvailys, kad ginčijausi. 

- Ar tu matei ją dabar, parklupusią prie policininko? 

- Sušaudyti ją per menka, aš sakau, geriau ją pakarsim... 

- Sudeginti ją ant laužo - štai ko mes norim! 

- Mes turime sudeginti burtų ženklą, kuris užtraukė mums 
nelaimes, aš sakau, jis apkerėjo O'Harą. Apkerėjo laukus... 

- Apkerėjo lietų pačiuose debesyse... 

- Burtų ženklą... 

- Burtų ženklą... 

- Burtų ženklą... 

Skarletė sulaikė kvapą. Balsai buvo taip arti, nežmogiški, 
panašūs į laukinių Žvėrių kauksmą. Ji pažvelgė į Retą. Pajuto, 
kad jis pasirengęs. Jis užmuš bet kurį vyrą, kuris ryšis lipti 
kopėčiomis, bet kas sustabdys kulką, jeigu jis pats išlįs? Retai, 
ak Retai, būk atsargus. Skarletė pajuto, kad yra kupina laimės. 
Retas atvažiavo. Jis myli ją. 

Gauja priėjo prie bokšto ir sustojo. 

- Bokštas... Jie bokšte! 

Atrodė, kad medžioklinių šunų ruja loja ant padvėsusios 
lapės. Širdies tvinksniai atsimušė Skarletės ausyse. Po to O'Neilo 
balsas išsiskyrė iš bendro triukšmo. 

- „„ ne ten, matote, virvė vis dar tebekabo? 

- O'Hara gudri, ji mus taip apgaudinėja, - paprieštaravo 
kiti, paskui prie jų prisidėjo ir likusieji. 

- Tu lipk viršun, Deni, ir pažiūrėk, tu darei virvines kopėčias 
ir Žinai jų patvarumą. 

- Dar ko, pats eik, Deivi Kenedi, jeigu tai tavo idėja. 

- Ten burtininkės šnekasi su vaiduokliu, taip žmonės pasakoja. 

- Jis kabo nejudėdamas, jo atsimerkusios akys perrėžia tave 
kaip peilis. 

- Mano sena motina matė jį einantį per Olholouzą, paskui 
jį vilkosi virvė, nešdama pražūtį viskam, prie ko prisiliesdavo. 

- Aš jaučiu nugara šaltą vėją, einam iš tos vaiduoklių 
buveinės. 

- Bet jeigu jie ten viršuje, O'Hara ir užkerėtas Žmogus? 
Mes turime juos užmušti už tą blogį, kurį jie mums padarė. 

- Argi lėta mirtis iš bado ne tokia gera kaip sudeginimas? 
Padekite fakelais kopėčias. Jie nenulips žemėn, nenusisukę 
sprando. 

Skarletė užuodė degančių kopėčių kvapą ir panoro surikti 
iš džiaugsmo. Jie išgelbėti! Niekas dabar negalės pas juos 
užlipti. Rytoj ji padarys lyną iš užtiesalų, kurie voliojasi po 
kojomis. Viskas baigta. Jie kaip nors pasieks Trimą, kai išauš. 
Jie išgelbėti! Ji kandžiojo lūpas, kad neimtų juoktis, kad 
nepravirktų, nepašauktų Reto vardu. 

Praėjo daug laiko, kol balsai ir batų kaukšėjimas nutilo. 
Netgi tada Retas neprašneko. Jis priėjo prie jos ir Ketės, abi 
apglėbė stipriomis rankomis. To užteko. Skarletė prisiglaudė 
prie jo galva, ir tai buvo viskas, ko ji norėjo. 

Daug vėliau, kai suglebusi Ketė užmigo, Skarletė paguldė 
ją ir užklojo antklode. Paskui atsisuko į Retą. Jos rankos 
apkabino jo kaklą, ir jų lūpos susitiko. 

- Tai štai ką tai reiškia, - sušnibždėjo ji virpėdama, kai 
bučinys nutrūko. - Taip, misteri Batleri, jūs manęs vos 
neuždusinote. 

Slopinamas juokas suskambėjo jo krūtinėje. Jis švelniai 
išsivadavo iš jos rankų. 

- Eime nuo vaiko. Mums reikia pasikalbėti. 

Jo žemas tylus balsas Ketės nepažadino. Retas apkamšė jos 
antklodę. 

- Čia, Skarlete, - tarė jis. 

Jis pasilenkė ir iš nišos nyėjo prie lango. Jo profilis išryškėjo 
liepsnos nušviesto dangaus fone. Skarletė nuėjo paskui jį. Ji 

suprato, kad gali su juo eiti nors į žemės kraštą. Tereikia 
jam pakviesti. Dar niekas taip netarė jos vardo kaip Retas. 

- Mes išsigelbėsime, - suokalbiškai tarė ji, stovėdama greta 
jo. - Yra slaptas takelis nuo burtininkės namo. 

- Burtininkės? 

- Iš tiesų ji ne burtininkė, bent jau aš taip nemanau, bet 
tai neturi reikšmės. Ji parodys mums takelį, arba Ketė suras 
kokį nors, juk ji visą laiką praleidžia miškuose. 

- Ar yra kas nors, ko Ketė nežino? 

- Ji nežino, kad tu jos tėvas. 

Skarletė pamatė, kaip įsitempė jo veidas. 

- Kada nors aš tave primušiu, kad tu man nepasakei apie 
ja. 

- Aš norėjau, bet tu taip padarei, kad negalėjau! - karčiai 
paprieštaravo Skarletė. - Tu su manimi išsiskyrei, kai, atrodė, 
tai buvo neįmanoma, ir dar man nespėjus grįžti, išvažiavai ir 
vedei. Ką turėjau daryti? Smaksoti prie tavo paradinių durų 
su tavo vaiku, suvystytu į šaliką kaip kokia puolusi moteris? 
Kaip tu galėjai taip pasielgti? Tai bjauru, Retai. 

- Ar aš bjauriai pasielgiau? Po to, kai tu išdūmei dievai 
žino kur, nieko neįspėjusi? Mano mama iš susijaudinimo atgulė, 
tiesiog susirgo, kol tavo teta Eulalija pasakė jai, kad tu 
Savanoje. 

- Bet aš palikau jai laiškelį Aš nė už ką nenorėjau 
įskaudinti tavo mamos. Aš mvliu mis Eleonorą. 

Retas paėmė ranka jai už smakro, atsuko veidą į 
mirguliuojančią ryškią šviesą nuo lango. Netikėtai jis ją pabučiavo, 
paskui apkabino ir stipriai prisispaudė prie savęs. 

- Tai vėl įvyko, - tarė jis“ > Mano brangioji, 
temperamentingoji, užsispyrusi, nuostabi, įniršusi Skarlete, ar tau 
neatrodo, kad mes tai jau esame išgyvenę anksčiau? Neišnaudoti 
ženklai, neišnaudotos progos, nesupratimas - viso to geriau išvis 
nebūtų buvę. Mums reikia nustoti. Aš per senas visai tai 
dramai. 

Jis paslėpė savo lūpas ir juoką jos plaukų garbanoše, Skarletė 
užsimerkė ir palinko prie jo plačios krūtinės. Saugoma bokšto 
ir Reto, ji gali leisti sau pailsėti ir atsipalaiduoti. Džiaugsmo 
ašaros tekėjo jos skruostais, O pečiai staiga susmuko. Retas 
stipriai ją apkabino ir glostė galvą. 

Netrukus jo rankos reikalaudamos įsitempė, ir Skarletė pajuto 
naują, jaudinančią energiją kraujyje. Ji pakėlė veidą, ir nebuvo 

nei poilsio, nei išsigelbėjimo akinančioje ekstazėje, kurią ji 
patyrė, kai susitiko jų lūpos. Jos rankos taršė jo šiurkščius 
plaukus, spaudė jo galvą. Ji pasijuto stipri ir atgimusi. Tik 
baimė prižadinti Ketę tramdė jos džiaugsmo šūksnius. 

Kai bučiniai tapo reiklesni, Retas išsilaisvino ir nusitvėrė už 
akmeninės palangės. Jis nelygiai kvėpavo. 

- Vyrai iki tam tikros ribos gali kontroliuoti savo elgesį, 
mano mieloji, - tarė jis, - ir vienintelis dalykas, blogiau už 
šlapią smėlį, tai akmeninės grindys. 

- Pasakyk, kad myli mane, - pareikalavo Skarletė. 

Retas nusijuokė. 

- Tu taip manai? Aš dažnai atvykstu į Airiją tais prakeiktais 
dundančiais garlaiviais, nes mėgstu čionykštį klimatą. 

Ji nusijuokė. Paskui sudavė kumščiais per pečius. 

- Pasakyk, kad myli mane. 

Retas sugavo jos rankas. 

- Aš myliu tave, nepakenčiama mergiūkšte. - Jo veidas 
surūstėjo. 

- Ir užmušiu tą bjaurų Fentoną, jeigu jis pamėgins tave 
nuvilioti. 

- Ak Retai, nebūk toks kvailas, Liukas man net nepatinka. 
Jis baisus šaltakraujis monstras. Aš rengiausi už jo tekėti tik 
todėl, kad negalėjau gauti tavęs. 

Skeptiškai pakilę Reto antakiai privertė ją tęsti toliau. 

- Na man išties patiko idėja gyventi Londone... ir būti 
grafiene... ir atkeršyti jam už visas skriaudas, ištekėjus už jo 
ir gavus visus jo pinigus Ketei. 

Juodos Reto akys linksmai Žybtelėjo. Jis pabučiavo Skarletės 
rankas. 

- Man tavęs trūko, - tarė jis. 

Jie visą naktį prašnekėjo apsikabinę sėdėdami ant šaltų 
grindų. Retas negalėjo pasisotinti jos pasakojimais apie Ketę. 

- Aš padarysiu viską, ką pajėgsiu, kad ji mylėtų mane 
stipriau už tave, - perspėjo jis. 

- Tu neturi šansų, - įsitikinusi tarė Skarletė. - Mes su 
Kete suprantame viena kitą, ir ji nepriims tavo pataikavimų ir 
meilikavimų! 

- O kaip dėl dievinimo? 

- O, ji prie to pripratusi. Ji visą laiką juto tai iš manęs. 

- Pažiūrėsim. Sako, kad man su moterimis gerai sekasi. 

- O jai - su vyrais. Po savaitės ji privers tave šokinėti per 
lanką. Buvo mažas berniukas, vardu Bilis Kelis... Ak, Retai, 
atspėk? Ešlis vedė. Aš tapau sąvadautoja, nusiuntusi Bilio mamą 
į Atlantą... Per Harietą Keli aš sužinojau, kad Indija Vilks 
pagaliau susirado vyrą, o Roza Marija dar senmergiauja. 

- Atrodo, kad taip ir pasiliks, - tarė Retas. - Ji kiša pinigus 
į ryžių laukus ir kasdien vis labiau panašėja į Džuliją Ešli. 

- Ji laiminga? 

- Švyti. Pati supakuotų mano daiktus, jei žinotų, kad tai 
pagreitins mano išvykimą. 

Skarletė klausiamai pažvelgė į jį. Taip, pasakė Retas, jis 
išvyko iš Čarlstono. Buvo klaidinga manyti, kad jam kada nors 
ten patiko. "Aš grįšiu. Čarlstonas visada pasilieka čarlstoniečio 
kraujyje, bet aš nuvyksiu pasisvečiuoti, 0 ne ten gyventi." Jis, 
nutarė, kad nori pastovumo. Bet po kurio laiko ėmė jausti 
maudžiantį skausmą, tarsi jam būtų pakirpti sparnai. Jis negalėjo 
skraidyti. Jį saistė žemė, protėviai, Čarlstonas. Jis myli Čarlstoną. 
Dieve, kaip jis myli jo grožį ir gracingumą, švelnų sūroką brizą 
ir atsparumą netektims. Bet šito maža. Jam reikia iššūkio, 
rizikos, pavojų. 

Skarletė tyliai atsiduso. Ji neapkenčia Čarlstono ir buvo 
tikra, kad Ketė pajus tą patį, Dėkui Aukščiausiajam, Retas 
nesirengia vežti jų ten. 

Ji tyliai paklausė apie Aną. Retas ilgam nutilo. Paskui 
prabilo, ir jo balsas buvo kupinas kartėlio. 

- Ji buvo nusipelniusi geresnio už mane, geresnio, negu jai 
davė gyvenimas. Ana buvo narsi ir tvirta... Aš tuomet vos 
neišsikrausčiau iš galvos dėl jos. Tu išvažiavai, ir niekas nežinojo, 
kur tu. Aš patikėjau, kad tu mane baudi, todėl, kad nubaudžiau 
tave ir įrodžiau, kad manęs nejaudina tavo išvykimas. Išsiskyriau. 

Retas įsistebeilijo į dangų nieko nematančiomis akimis. 
Skarletė laukė. Jis meldėsi, kad nesuteiktų Anai skausmo, pasakė 
jis. Jis perkratė savo sieloje ir atmintyje viską ir negalėjo 
surasti iš anksto sumanytos nuoskaudos. Ji buvo per jauna ir 
taip stipriai jį mylėjo, ir jo švelnumas bei prieraišumas neleido 
jai pajusti, kad tai tėra vien vyriškos meilės šešėlis. Jis nežino, 
kaip save kaltinti už tas vedybas. Ji buvo laiminga. Viena iš 
pasaulio neteisybių yra ta, kad taip lengva suteikti laimę 
mylintiems ir rūpestingiems. 

Skarletė nulenkė galvą ant jo peties. 

- Tai daug - padaryti ką nors laimingą, - tarė ji. - Aš to 
nesupratau, kol gimė Ketė. Aš daug ko nesupratau. Šito aš 
kažkaip išmokau iš jos. 

Retas prisiglaudė skruostu prie jos galvos. 

- Tu pasikeitei, Skarlete. Tu suaugai. Man iš naujo reikia 
tave pažinti. | 

- Aš irgi turiu pažinti tave. Aš niekuomet nepažinojau tavęs, 
netgi kai buvom kartu. Šį kartą pasistengsiu, prižadu. 

- Labai nesistenk, tu mane iškankinsi, - Retas nusijuokė, 
paskui pabučiavo ją į kaktą. 

- Nustok iš manęs juoktis, Retai Batleri. Ne, nereikia! Man 
patinka, netgi kai mane siutini. 

Ji įkvėpė oro. 

- Lyja, lietus užgesins gaisrus. Kai patekės saulė, galėsime 
pamatyti, kas liko iš miesto. Pamėginkim nusnūsti, po kelių 
valandų neturėsime laiko. | 

Ji padėjo jam galvą ant peties ir nusižiovavo. Smulkus 
Airijos lietutis minkšta tylos uždanga apgaubė seną akmeninį 
bokštą. i 


Auštant Skarletė nubudo. Kai ji atsimerkė, pirmiausia pamatė 
apžėlusį barzda, įkritusiomis akimis Reto veidą. Paskui ji pasirąžė 
ir nusišypsojo. 

- Man gelia visą kūną, - pasiskundė Skarletė, suraukusi 
antakius. - Ir aš mirštu iš alkio. 

- Logika - moterų savybė, - sumurmėjo Retas. - Keldamasi, 
mano meile, nenusilaužk kojos. | 

Jie atsargiai priėjo prie Ketės slėptuvės. Buvo tamsu, bet 
jie girdėjo jos alsavimą ir tylų šnirpščiojimą. 

- Ji miega išsižiojusi, kai atsigula ant nugaros, - sušnibždėjo 
Skarletė. 

- Vaikas su daugybe talentų, - tarė Retas. 

Skarletė užgniaužė juoką. Ji paėmė Retą už rankos ir 
nutempė jį prie lango. Vaizdas, atsivėręs prieš akis, juos 
prablaivė. Tamsių dūmų stulpai kilo viršun iš visur, palikdami 
purvinas dėmes švelniame rausvame ryto danguje. Skarletės akys 
paplūdo ašaromis. Retas uždėjo jai ant peties ranką. 

- Mes galime viską atstatyti iš naujo, brangioji. 

Skarletė nusibraukė ašaras. 

- Ne, Retai, aš nenoriu. Ketei Baliharoje nesaugu ir, atrodo, 
man taip pat. Tai O'Harų žemė, ir aš nenoriu jos netekti. 

Mano pusbroliai ras feimerių, kurie dirbs žemę. Airiai visada 
mylės žemę. Tėtis man sakė, kad ji airiui - viskas. Bet aš ne 
čia, jau ne čia. Galbūt aš iš tikrųjų niekada tai Žemei ir 
nepriklausiau, kitaip nebūčiau trankiusis taip noriai į Dubliną, 
į vakarėlius ir medžiokles... Aš nežinau, kam priklausau, Retai, 
bet nebesijaučiu namuose netgi Taroje. 

Skarletės nuostabai, Retas nusijuokė, jo juokas buvo džiugus. 

- Tu priklausai man, Skarlete, argi tu šito nesupranti? Ir 
visam pasauliui, štai kam mes priklausome. Mes - ne namisėdos. 
Mes nuotykių ieškotojai, piratai, kontrabandininkai. Mes galime 
išvažiuoti kur tik norime, ir jeigu esame kartu, viskas priklausys 
mums. Bet, mano mieloji, mes niekada niekam nepriklausysime. 
Tai kitiems Žmonėms, 0 ne mums. 

Jis linksmai pažvelgė į ją. 

- Šį pirmąjį mūsų naujo gyvenimo rytą pasakyk man tiesą, 
Skarlete. Ar tu myli mane visa širdimi, ar tiesiog manęs norėjai, 
nes negalėjai gauti? 

- Retai, ką tu kalbi! Aš myliu tave visa širdimi ir mylėsiu 
visada. 

Prieš atsakydama Skarletė padarė tokią trumputę pauzę, kad 
tik Retas galėjo ją pastebėti. Jis atlošė galvą ir nusijuokė. 

- Mano mieloji, - tarė jis, - matau, kad mūsų gyvenimas 
niekada nebus nuobodus. Aš vos galiu sulaukti, kada mes 
pradėsim. 

Maža tamsi rankutė patempė jį už rankovės. Retas pažvelgė 
žemyn. 

- Ketė važiuos su tavim, - tarė jo duktė. 

Jis užsikėlė ją ant peties, jo akys spindėjo iš susijaudinimo. 

- Jūs pasiruošusi, misis Batler? - paklausė jis Skarletės. - 
Blokada laukia mūsų. 

Ketė linksmai nusijuokė. Ji pažvelgė į Skarletę taip, tarsi 
žinotų visas paslaptis. 

- Senosios kopėčios paslėptos po mano antklodėmis, mama. 
Greinė liepė jas išsaugoti. 

